
LIVRE  CINQUIESME. 


[i56i]  Le  roy  François  deuxiesme  estant  mort  à 
Orléans  où  j'estois,  j'allay  trouver  la  Royne,  mère 
du  Roy;  et,  encore  qu'elle  fust.  bien  malade  (0,  elle 
me  fit  cet  honneur  de  commander  qu'on  me  laissast 
entrer.  J'avois  cogneu  les  menées  qui  se  faisoient,  les- 
quelles ne  me  plaisoient  gueres,  et  mesmement  sur 
les  estats  C2)  qui  se  tindrent  :  si  que  je  cognus  bien  que 
nous  ne  demeurerions  pas  long  temps  en  paix;  ce  qui 
me  fit  résoudre  de  me  retirer  de  la  Cour,  afin  de  n'es- 
tre  embarassé  parmy  les  uns  ou  les  autres,  car  on 
m'y  avoit  ja  trouvé  contre  toute  raison,  ainsi  que  je 

(l^  Les  Mémoires  du  temps  que  nous  connoissons  ne  parlent  point 
de  cette  maladie  de  Catherine  de  Médicis;  ce  fut  apparemment  une 
indisposition  passagère. 

00  Ces  états  se  tinrent  le  i5  décembre  i56o. 

22»  l 


a  [l56*l]    COMMENTAIRES 

veux  que  Dieu  m'aide.  Qui  fut  cause  que,  prenant 
congé  de  Sa  Majesté' ,  je  luy  dis  ces  mots ,  ne  la  vou- 
lant entretenir  longuement  à  cause  de  son  mal  :  «  Ma- 
«  dame,  je  m'en  vois  en  Gascogne  avec  délibération 
«  de  vous  faire  toute  ma  vie  tres-humble  service.  Je 
«  supplie  tres-humblement  Vostre  Majesté'  croire  que 
«  s'il  y  advient   quelque  chose  qui  mérite  que  vous 
«  ayez  affaire  de  vos  serviteurs,  je  vous  promets  et  vous 
«  donne  ma  foy  que  je  ne  tiendray  jamais  autre  party 
«  que  le  vostre  et  celuy  de  messeigneurs  vos  enfans; 
«  et  seray  si  soudain  à  cheval  que  vous  me  le  coin- 
ce manderez.  »  Le  jour  propre  que  le  roy  François  es- 
toit  mort,  la  nuict,  je  luy  en  avois  donné  toute  telle 
asseurance;  alors  elle  me  fit  cet  honneur  de  me  re- 
mercier. Madame  de  CursoKO,  qui  estoit  au  chevet 
de  son  lict ,  luy  dit  :  «  Madame,  vous  ne  l'en  devriez 
«  pas  laisser  aller,  car  vous  n'avez  point  de  plus  fidelles 
«  serviteurs  que    ceux   de  Montluc.  »  Alors   je   res- 
pondis  :  «  Madame,  vous  ne  demeurerez  jamais  sans 
«  avoir  des  Montluc,  car  il  vous  en  demeure  encores 
«  trois,  qui  sont  mes  deux  frères  et  mon  fils;  nous 
«  mourrons  tous  à  vos  pieds  pour  vostre  service.  »  Sa 
Majesté  me  remercia  fort:  elle,  qui  avoit  beaucoup 
d'entendement  et  l'a  bien  monstre, voyoit  bien  qu'ayant 
tant  d'affaires  sur  les  bras  parmy  la  jeunesse  de  ses 
enfans,  qu'elle  auroit  affaire  des  personnes  :  elle   se 
souviendra  de  ce  qu'elle  me  dit,  et  si  j'ay  manqué 
d'exécuter  ce  qu'elle  me  commanda  :  ce  sont  lettres 

(*)  Françoise  de  Clermont,  veuve  du  seigneur  du  Bellay,  avoit  épouse 
en  secondes  noces  Antoine,  comte  de  Crussol,  premier  duc  tl'Uzès ; 
elle  penclioit  pour  le  protestantisme.  Elle  fut  célèbre  en  son  temps, 
comme  on  le  verra  dans  les  Mémoires  de  Castelnau. 

closes.  Et  ainsi  je  prins  congé  d'elle.  Madame  de  Cur- 
sol  vint  après  moy  jusques  à  demy  chambre ,  et  là  me 
dit  à  Dieu,  et  madame  de  Courtu  (0  pareillement;  et 
ainsi  m'en  vins  en  ma  maison. 

Quelques  mois  après  mon  retour,  j'entendois  de 
toutes  parts  de  terribles  langages  et  d'audacieuses  pa- 
rolles  que  les  ministres  qui  portoient  une  nouvelle 
foy  tenoient,  mesmement  contre  l'authorité  royalle. 
J'oyois  dire  qu'ils  imposoient  deniers,  d'autre  part 
qu'ils  faisoient  des  capitaines,  enroollemens  de  sol- 
dats (2),  assemblées  aux  maisons  des  seigneurs  de  ce 
pays  qui  estoient  de  ceste  religion  nouvelle;  ce  qu'a 
causé  tant  de  maux  et  de  massacres  qui  se  sont  faits 
les  uns  sur  les  autres.  Je  voyois  croistre  de  jour  à  au- 
tre le  mal,  et  ne  voyois  personne  qui  se  monstrast 
pour  le  Roy.  J'oyois  dire  aussi  que  la  pluspart  de  tous 
ceux  qui  se  mesloient  des  finances  estoient  de  ceste 
religion,  car  le  naturel  de  l'homme  est  d'aimer  les 
nouveautez;  et  le  pis,  d'où  est  procédé  tout  le  mal- 

C1)  Charlotte  de  Vienne ,  veuve  de  Joachim  de  Cliabannes ,  seigneur 
de  Curton,  sénéchal  de  Toulouse  et  Albigeois,  chevalier  d'honneur  de 
la  reine  Catherine  de  Médicis;  mort  en  i55g. 

(2)  Le  passage  suivant ,  qui  est  extrait  de  la  Vie  de  Gaspard  de  Coîi- 
gny,  explique  les  préparatifs  de  guerre  des  Protestans  dont  parle  ici 
Montluc.  «Vers  i56o,  avant  la  conjuration  d'Amboise,  l'amiral  (Co- 
«  ligny),pour  savoir  au  vrai  sur  quoi  Ton  pourroit  faire  fond  en  cas 
«  qu'on  fut  obligé  d'en  venir  aux  armes ,  fit  faire  un  état  de  tous 
«  ceux  qui  étoient  capables  de  les  porter  (cet  état  fut  dressé  par  La 
«  Renaudie,  le  chef  de  la  conjuration  d'Amboise);  et  après  avoir  su 
«  qu'il  excédoit  plus  de  deux  millions  d'ames ,  il  prit  d'autres  mesures 
«  que  celles  qu'il  avoit  prises  auparavant  :  ce  fut  de  faire  former  des 
«  plaintes  par  ceux  de  cette  religion  sur  les  supplices  qui  se  faisoient 
«  dans  toutes  les  provinces  di  royaume,  faisant  semer  le  bruit  souï 
«  main  du  grand  nombre  qu'ils  étoient,  de  leurs  forces,  etc.  » 

I. 

heur,  que  les  gens  de  justice  aux  parlemens,  senes- 
chaussées,  et  autres  juges,  abandonn oient  la  religion 
ancienne  et  du  Roy  pour  prendre  la  nouvelle.  Voyois 
aussi  des  noms  estranges  (0  de  surveillans,  diacres, 
consistoires,  sinodes,  colloques,  n'ayant  jamais  esté 
des- jeune'  de  telles  viandes.  J'oyois  dire  que  les  sur- 
veillans avoient  des  nerfs  de  bœuf  qu'ils  appelloient 
johanots  (2),  desquels  ils  maltraittoient  et  battoient 
rudement  les  pauvres  paysans,  s'ils  n'alloient  à  la  près- 
che  ;  le  peuple  abandonné  de  la  justice ,  car,  comme 
ils  s'alloient  plaindre,  ils  n'estoient  payez  que  d'in- 
jures; et  n'y  avoit  sergent  qui  osast  entreprendre  de 
faire  exécutions  pour  les  Catholiques,  sinon  pour  les 
Huguenots  (3)  seulement  (car  ainsi  les  appella-on,  je 

(0  Les  Protestans  de  France  avoient  réglé  la  hiérarchie  et  la  disci- 
pline de  leur  Eglise  dans  un  synode  tenu  à  Paris  en  i55o,.  Les  actes  de 
ce  synode  sont  rapportés  dans  l'Histoire  de  France  de  Lancelot ,  voisin 
de  La  Popelinière ,  tom.  i ,  liv.  v.  Après  la  Saint-Barthélémy,  ils  arre4 
tèrent  leur  profession  de  foi  quant  au  dogme.  D'Aubigné ,  dans  son 
Histoire  universelle ,  la  transcrit  à  la  suite  de  celle  des  Catholiques ,  et 
il  ajoute  :  Ce  sont  les  thèses  des  deux  partis,  pour  lesquelles  on  est  venu 
des  ergots  aux  fagots ,  et  puis  des  argumens  aux  arméniens. 

(»)  «  S'il  faut  en  croire  une  Chronique  du  temps ,  dit  Cathala-Coture 
«  dans  son  Histoire  du  Quercy,  les  émissaires  des  ministres  forçoient 
«  les  gens  du  peuple  à  aller  au  prêche  à  coups  de  bâton  et  de  nerf  de 
«  bceuf ,  sans  que  personne  osât  empêcher  ces  violences.  » 

(3)  Il  est  étonnant  que  les  contemporains  n'aient  pas  connu  l'étymo- 
logie  du  mot  Huguenot,  dont  on  commença  à  se  servir  vers  l'an- 
née i56o  pour  désigner  les  Protestans  de  France.  On  est  réduit,  pour 
expliquer  ce  mot,  aux  conjectures  des  modernes.  Les  uns  prétendent 
qu'il  dérive  de  deux  mots  suisses ,  eid gnossen ,  qui  signifient  alliés  en  la 
foi,  et  qu'on  appeloit  ainsi  à  Genève  ceux  qui  soutenoient  le  parti  de 
la  liberté  contre  leur  évêque.  D'autres  l'attribuent  à  une  tradition  po- 
pulaire répandue  à  Tours,  où  l'on  croyoit  qu'un  Latin,  désigné  sous  le 
nom  du  roi  Hugon ,  parcouroit  les  rues  de  la  ville  pendant  la  nuit  : 
comme  les  Protestans  n'osoient  se  réunir  que  la  nuit  pour  chanter  les 

ne  sçay  pourquoy),  demeurant  le  reste  des  juges  et 
officiers  du  Roy  qui  estoient  catholiques,  si  intimidez, 
qu'ils  n'eussent  ose  commander  faire  une  information , 
à  peine  de  leurs  vies.  Tout  cecy  ne  me  presageoit  au- 
tre chose  que  ce  que  j'en  ay  veu  advenir  depuis.  Et, 
m'en  revenant  d'une  maison  mienne  à  celle  d'Estillac, 
je  trouvay  la  ville  de  La  Plume  assiégée  de  trois  ou 
quatre  cens  hommes;  j'avois  le  capitaine  Montluc, 
mon  fils,  avec  moy,  et  luy  dis  qu'il  allast  avec  toutes 
gracieuses  paroles  parler  a  eux,  car  je  n'avois  que 
dix  ou  douze  chevaux.  Il  fit  tant  qu'il  gaigna  les  Bri- 
monts,  principaux  chefs  de  ceste  entreprise,  estant 
faicte  pour  oster  deux  prisonniers  de  leur  religion  que 
ceux  de  la  justice  de  La  Plume  tenoient.  Mon  fils  leur 
promit  que,  s'ils  se  vouloient  retirer,  que  je  les  fe- 
rois  rendre  ;  ce  qu'ils  firent ,  et  le  lendemain  j'allay 
parler  avec  les  officiers  de  ladicte  ville ,  ausquels  re- 
monstray  que  pour  ces  deux  prisonniers  ils  ne  dé- 
voient pas  permettre  que  l'on  commençast  une  sédi- 
tion ;  de  sorte  qu'ils  me  les  amenèrent  et  les  laissèrent 
aller. 

Monsieur  de  Burie,  qui  commandoit  en  ce  temps 
en  l'absence  du  roy  de  Navarre  en  Guyenne,  estoit  à 
Bordeaux,  où  il  y  avoit  autant  de  commencement  de 

Psaumes  et  entendre  leurs  ministres ,  le  peuple  les  appela  Huguenots , 
c'est-à-dire,  enfans  ou  disciples  du  roi  Hugon.  D'autres  pensent  que  les 
Protestans  furent  ainsi  appelés  en  France  parce  qu'ils  df  fendoient  les 
intérêts  du  roi  descendant  de  Hugues  Capet  contre  les  Guise ,  qui  se 
prétendoient  issus  de  Charlemagne.  D'autres  enfin  racontent  qu'après 
la  conjuration  d,Amboise  les  Protestans fuy oient  de  toutes  parts,  et  que 
les  femmes  de  campagne  disoient  que  c'e'toient  pauvres  gens  qui  ne  va- 
loientpas  des  huguenots ,  petite  monnore  encore  pis  que  des  mailles  du 
temps  de  Charlemagne. 

hesongne  qu'en  un  autre  lieu  du  pays  :  je  n'oyois 
point  dire  qu'il  se  remuast  beaucoup,  et  croy  qu'il 
estoit  bien  estonné.  De  ma  part,  je  n'avois  charge  de 
rien  que  de  ma  compagnie  ;  et  m'en  estois  voulu 
une  fois  mesler,  à  la  requeste  de  la  cour  presidialle 
d'Agen  et  consuls,  pour  un  ministre  que  la  justice  te- 
noit  prisonnier-,  dont  toute  la  ville  estoit  esmeuë  les 
uns  contre  les  autres,  et  me  vindrent  les  consuls  prier 
de  venir  jusques  à  Agen,  car  autrement  les  habitans 
s'alloient  couper  la  gorge  les  uns  aux  autres:  ce  que  je 
fis  ^et  à  mon  arrivée  la  peur  priât  aux  Huguenots  d'eux- 
mesmes,  de  sorte  que  les  uns  se  cachoient  dans  les  ca- 
ves, et  les  autres  sautoient  par  dessus  les  murailles,  non 
que  je  leur  en  donnasse  occasion,  car  encor  je  ne  leur 
avois  fait  jamais  mal  :  je  ne  fis  qu'aller  prendre  le  minis- 
tre en  une  maison  pour  le  livrer  entre  les  mains  de  la 
justice,  et  après  m'en  retournay;  mais  ces  gens  ont 
tousjours  eu  peur  de  mon  nom  en  Gu}^enne,  comme 
ils  ont  en  France  de  celuy  de  Guyse.  Le  roy  de  Na- 
varre me  sentit  si  mauvais  gré  de  ce  que  je  fis,  qu'il 
m'en  voulut  mal  mortel ,  et  escrivit  au  R.oy  que  je  l'a- 
vois  despossedé  de  Testât  de  lieutenant  de  roy,  le 
priant  de  luy  mander  s'il  m'en  avoit  donné  la  charge  : 
dequoy  il  deliberoit  de  se  vanger  à  quelque  pris  que 
ce  fust.  Cecy  advint  vivant  encores  le  roy  François, 
car  dés  ce  temps-là  ces  nouvelles  gens  commencèrent 
à  remuer  besongne.  Monsieur  de  Guyse  me  manda 
par  mon  fils,  le  capitaine  Montluc,  que  je  recerchasse 
tous  les  moyens  que  je  pourrois  pour  me  remettre  en 
sa  bonne  grâce ,  et  qu'encores  que  le  Roy  eust  trouvé 
bon  ce  que  j'avois  fait,  neantmoins  il  ne  le  vouloit 
monstrer,  et  qu'il  failoil  qu'il  en   usast  ainsi.  Geste 

lettre  cuida  estre  cause  de  ma  ruine,  car  sans  cela 
je  ne  m'y  fusse  jamais  racointé;  car  j'aimois  mieux 
me  tenir  sur  mes  gardes  et  en  ma  deftënce,  que  non 
me  trouver  meslé  en  aucune  chose  qu'en  ce  que  le 
Boy  me  commanderoit  :  mais  il  me  sembloit  que  je 
ne  pouvois  faillir  suivant  le  conseil  de  monsieur  de 
Guyse ,  car  il  gouvernoit  entièrement  tout  à  la  Cour. 
Or,  pour  retourner  à  mon  principal,  ayant  veu  et 
entendu  toutes  ces  besongnes  et  ces  nouvelles  choses, 
qui  se  dressoient  encores  beaucoup  plus  depuis  mon 
retour  et  après  la  mort  du  Roy  (car  lors  on  parloit 
ouvertement)  je  deliberay  m'en  retourner  à  la  Cour, 
pour  ne  bouger  d'auprès  de  la  Roy  ne  et  de  ses  enfans, 
et  là  mourir  à  leurs  pieds  contre  tous  ceux  qui  se 
presenteroient  pour  leur  estre  contraires,  tout  ainsi 
que  j'avois  promis  à  la  Royne;  et  me  mis  en  chemin. 
La  Cour  estoit  pour  lors  à  Sainct  Germain  en  Laye  (0: 
je  ne  demeuray  que  deux  jours  à  Paris,  et  ne  trou- 
vay  personne  de  la  maison  de  Guyse  ny  autres,  que 
la  Royne,  le  roy  de  Navarre,  monsieur  le  prince  de 
Conde'  et  monsieur  le  cardinal  de  Ferrare,  là  où  je 
fus  le  bien  venu  de  Sa  Majesté'  et  de  tous.  La  Royne 
et  le  roy  de  Navarre  me  tirèrent  à  part,  et  me  de- 
mandèrent comme  les  affaires  se  portoient  en  Gas- 
cogne. Je  leur  dis  qu'ils  ne  se  portoient  pas  encores 
trop  mal ,  mais  que  je  craignois  qu'ils  iroient  de  mal 
en  pis  ;  et  leur  dis  les  raisons  pour  lesquelles  il  me 
sembloit  avoir  cogneu  que  l'on  ne  demeureroit  pas 

(0  Ce  voyage  de  Montluc  à  la  Cour  dut  avoir  lieu  en  novembre  1 56 1 . 
L'Itinéraire  des  rois  de  France  porte  que  depuis  le  25  juillet  de  cette 
année  Charles  IX  résida  à  Saint-Germain-en-Laye;  il  faut  seulement  en 
excepter  huit  jours,  au  commencement  de  décembre,  qu'il  passa  à  Paris, 

long  temps  sans  venir  aux  prises.  Je   n'y  demeuray 
que  cinq  jours,  dans  lesquels  arriva  la  nouvelle  que  les 
Huguenots  s' estaient  eslevez  à  Marmande,  et  avoient 
tué  les  religieux  de  Sainct  François,  bruslé  le  mo- 
nastère; tout  à  coup  d'autres  nouvelles  du  massacre 
que  les  Catholiques  avoient  fait  à  Cahors  (0  sur  les 
Huguenots,  et  cehiy  de  Grenade  près  de  Thoulouse. 
Puis  après  arriva  la  nouvelle  de  la  mort  de  monsieur 
de  Fumel  (2) ,  qui  fut  massacré  fort  cruellement  par 
ses  propres  sujets  qui  estoient  huguenots.  Cela  donna 
plus  de  travail  à  l'esprit  de  la  Royne  (3)  que  tout  le  de- 
meurant, et  cogneut  bien  Sa  Majesté  que  ce  que  je  lui 
avois  prédit,  qu'on  ne  demeureroit  gueres  sans  venir 
aux  prises,  estait  véritable.  On  demeura  deux  jours  sans 
pouvoir  résoudre  par  quel  bout  on  pourroit  commen- 
cer à  esteindre  ce  feu  :  le  roy  de  Navarre  vouloit  que  la 
Royne  escrivist  des  lettres  à  monsieur  de  Burie  pour  y 
donner  ordre;  la  Royne  disoit  que  si  autre  que  luy  n'y 
mettait  la  main ,  qu'il  ne  s'y  en  donneroit  point.  La 
Royne  monstroit  qu'elle  avoit  quelque  soupçon  de  luy, 

(*)  «  Le  peuple  ayant  appris  que  l'on  faisoit  le  prêche  dans  la  maison 
<(  de  Doriolle,  s'attroupa  et  y  mit  le  feu;  les  flammes  forcèrent  les  Cal- 
«  vinistes  d'en  sortir  :  ils  trouvèrent  la  mort  qu'ils  fuyoient.  »  (Cathala- 
Coture ,  Histoire  du  Quercjr.) 

(2)  Le  baron  de  Fumel,  en  revenant  de  la  chasse,  rencontra  une 
troupe  de  Protestans  qui  sortaient  du  prêche  ;  il  maltraita  et  frappa 
l'un  d'eux,  qui  était  diacre:  les  paysans  le  poursuivirent,  l'assiégè- 
rent dans  son  château,  dont  ils  se  rendirent  maîtres,  et  le  massa- 
crèrent. 

(3)  La  Reine  s'était  liée  avec  les  princes  du  sang,  le  connétable  et 
tout  le  parti  protestant.  Les  Guise  avoient  quitté  la  Cour  ;  ils  ne  tar- 
dèrent pas  à  y  rcparoître  ;  le  roi  de  Navarre  et  le  connétable  se  tour- 
nèrent de  leur  côté  :  de  là  résulta  le  fameux  triumvirat  dont  on  parlera 
ailleurs. 

et  sçay  bien  qu'elle  m'en  dit.  Il  faut  peu  de  chose  pour 
nous  rendre  suspects.  Je  cogneus  aussi  que  le  roy  de 
Navarre  ne  me  faisoit  pas  si  grand  chère  comme  aupara- 
vant ;  et  croy  que  cela  venoit  de  ce  que  je  ne  me  rendois 
pas  sujet  à  luy,  et  ne  bougeois  d'auprès  de  la  Roy  ne. 
A  la  fin  ils  se  résolurent  de  ni  envoyer  en  Guyenne 
avec  patentes  et  permission  de  lever  gens  à  pied  et  à 
cheval   pour  courir  sus  aux   uns  et  aux  autres  qui 
prendroient  les  armes.  Je  rejettay  tant  que  je  peus 
ceste  charge,  cognoissant  bien  que  ce  n'estoit  pas  œu- 
vre achevée,  mais  œuvre  qui  s'alloit  commencer,  et 
qu'il  faudroit  un  bon  maistre  pour  y  donner  ordre, 
et  demeuray  pour  ce  coup  là  constant  à  ne  la  pren- 
dre point.  Le  lendemain  matin  la  Royne  et  le  roy  de 
Navarre  m'envoyèrent  quérir  ;  et  commanda  la  Royne 
à  monsieur  de  Valence  mon  frère  de  me  convertir  à 
prendre  ceste  charge.  Et  comme  je  fus  devant  eux, 
après  plusieurs  remonstrances  qu'ils  me  firent,  je  fus 
contrainct  de  l'accepter,  pourveu  que  monsieur  de  Bu- 
rie  fust  compris  en  la  commission  :  je  voulois  qu'il 
eust  part  au  gasteau;  la  Royne  ne  le  vouloit  jamais, 
ne  disant  que  trop  de  choses:  tout  leur  est  permis; 
mais  je  luy  dis  que   si  elle   ne  l'y  comprenoit,  que 
luy,  estant  lieutenant  de  roy  comme  il  estoit,  qu'il 
me  donneroit  toutes  les  traverses  qu'il  pourroit  par 
dessous  main,  pour  me  garder  que  je  ne  fisse  rien  qui 
vallust;  ce  qu'à  la  fin  ils  trouvèrent  bon.  Et  la  mesme 
charge  qu'ils  me  baillèrent  ils  en  baillèrent  autant  à 
monsieur  de  Cursol  pour  la  province  du  Languedoc , 
et  nous  commandèrent  à  tous  deux  que  celuy  qui  au- 
roit  fait  le  premier  allast  secourir  son  compagnon  s'il 
en  avoit  besoin.  Monsieur  de  Cursol  n'estoit  non  plus 

que  moy  de  ceste  religion  nouvelle,  et  croy  qu'il  s'en 
fit  plustost  pour  quelque  mal-contentement  que  par 
dévotion ,  car  il  n'estoit  pas  grand  théologien  non 
p]us  que  moy  ;  mais  j'en  ay  veu  plusieurs  par  despit 
se  faire  de  ceste  religion,  et  après  il  leur  tomboit  des- 
sus, et  s'en  sont  bien  repentis.  Nous  prismes  congé  de 
la  Royne  et  du  roy  de  Navarre  tous  deux  ensemble  (0, 
et  allasmes  à  Paris ,  et  monsieur  de  Valence  avec 
nous.  Je  demanday  deux  conseillers  de  ce  pays-là  de 
France  pour  faire  les  procès,  me  craignant  que  ceux 
du  pays  ne  feroient  rien  qui  vaille,  à  cause  que  les 
uns  voudroient  soustenir  les  Catholiques  et  les  autres 
les  Huguenots;  et  me  fut  baillé  les  deux  plus  mes- 
chans  hommes  du  royaume  de  France,  qui  estoit  un 
Compain ,  conseiller  du  grand  conseil,  et  un  Gérard  (2), 
lieutenant  du  prevost  de  l'hostel,  qui  depuis  n'ont  pas 
acquis  meilleure  réputation  qu'ils  avoient  auparavant  : 
je  me  repentis  d'en  avoir  demandé,  mais  je  pensois 
bien  faire.  Ainsi  je  m'en  vins  en  Gascoigne  en  dili- 
gence (3). 

[i56a]  Or  je  trouvay  monsieur  de  Burie  à  Bor- 
deaux ,  et  luy  baillay  la  patente.  Toute  la  ville  estoit 
bandée  les  uns  contre  les  autres,  et  le  parlement 
aussi ,  pource  que  les  Huguenots  vouloient  que  l'on 
preschast  ouvertement  dedans,  disant  que  par  le- col- 
loque de  Poissi  il  leur  estoit  permis,  les  Catholiques 
tout  au  contraire  ;  de  sorte  que  monsieur  de  Burie  et 
moy  demeurasmes  tout  un  jour  à  les  garder  de  venir 

(')  Le  comte  de  Crussol  remplit  les  intentions  de  la  Reine  en  favori- 
sant sous  main  les  Prolestans:  Montluc,  au  contraire,  les  poursuivit  à 
outrance.  —  (*)  Nicolas  Compain  et  Pierre  Girard.  — (3)  Il  y  arriva  le 
22  janvier  i56a. 

aux  mains,  et  arrestasmes  que  nous  lèverions  quelques 
gens,  et  que,  comme  les  commissaires  seroient  venus, 
nous  marcherions  droit  à  Fumel,  car  nostre  patente 
portoit  que  nous  commencerions  par  là.  Or  j'avois  la 
puissance  de  lever  des  gens  et  les  commander;  et  ar- 
restasmes  de  lever  deux  cens  arquebuziers  et  cent  ar- 
goulets  (0  ,  desquels  je  baillay  la  charge  au  jeune  Til- 
ladet,  qui  est  aujourd'huy  seigneur  de  Sainctorens.  À 
peine  eus-je  demeuré  quatre  ou  cinq  jours  en  ma 
maison  d'Estillac,  qu'un  ministre,  nommé  La  Ba- 
relle  (2)  me  vint  trouver  de  la  part  de  leurs  églises, 
me  disant  que  les  églises  avoient  esté  fort  aises  de  ma 
venue  et  de  la  charge  que  la  Royne  m'avoit  baillé,  et 
qu'ils  s'asseuroient  d'avoir  justice  de  ceux  qui  les 
avoient  ainsi  massacrez.  Je  luy  respondis  qu'il  se 
pouvoit  tenir  pour  certain  que  ceux  qui  auroient 
tort  seroient  chastiez.  Apres  il  me  dit  qu'il  avoit 
charge  des  églises  de  me  présenter  un  bon  présent, 
duquel  j'aurois  occasion  de  me  contenter.  Je  luy  dis 
qu'il  n'estoit  pas  besoing  d'user  de  presens  en  mon 
endroit ,  car  avecques  tous  les  presens  du  monde  on 
ne  me  scauroit  faire  faire  choses  contre  mon  devoir. 
Alors  il  me  dit  que  les  Catholiques  disoient  qu'ils  n'en- 

(0  A r goulets  :  arquebusiers  à  cheval. 

W  Jean  Cormery,  autrefois  Cordelier,  alors  nommé  Barelles;  c'est 
ainsi  que  le  nomme  le  traducteur  de  de  Thou....  La  Faille,  Annales  de 
Toulouse,  dit  qu'il  s'appeloit  Jean  Cormère,  qu'il  étoit  espagnol ,  qu'il 
embrassa  le  calvinisme,  fut  fait  ministre  au  synode  de  Sainte-Foy,  et 
qu'il  épousa  une  jeune  veuve,  fille  d'un  apothicaire  d'Agen.  Ce  minis- 
tre étoit  docte,  éloquent  et  fort  courageux.  Il  étoit  à  Toulouse  loi. s  de 
la  conjuration  des  Protestans  pour  se  rendre  maîtres  de  cette  ville,  et 
lesanimoit  par  ses  discours.  Il  fut  traîné  sur  la  claie  et  brûlé  vif  en  effigie 
par  arrêt  du  parlement. 

dureroient  pas  que  l'on  fist  justice  d'eux,  et  qu'il  avoit 
charge  de  me  présenter  de  par  toutes  les  églises  qua- 
tre mil  hommes  de  pied  payés.  Ceste  parole  me  com- 
mença à  mettre  en  furie,  et  luy  dis  :  «  Et  quelles 
«  gens  et  de  quelle  nation  seront  ces  quatre  mil 
ce  hommes?  »  Alors  il  me  respondit  :  «  De  ce  pays  icy, 
«  et  des  églises.  »  Surquoy  je  luy  demanday  s'il  avoit 
puissance  de  présenter  les  subjets  du  Roy  et  les  met- 
tre aux  champs  sans  commandement  du  Roy,  ou  de 
la  Royne,  qui  gouverne  aujourd'huy  le  royaume  selon 
les  estats  qui  ont  esté  tenus  à  Orléans.  ce  O  meschans, 
«  luy  dis-je,  je  voy  bien  là  où  vous  voulez  venir,  c'est 
«  de  mettre  le  royaume  en  division  ;  vous  autres , 
«  messieurs  les  ministres,  faites  tout  cecy  sous  cou- 
ce  leur  de  l'Evangile.  »  Je  commence  à  jurer,  et  l'em- 
poignay  au  collet,  luy  disant  ces  paroles  :  «  Je  ne 
«  sçay  qui  me  tient  que  je  ne  te  pende  moy-mesmes 
«  à  ceste  fenestre,  paillard,  car  j'en  ay  estranglé  de 
«  mes  mains  une  vingtaine  de  plus  gens  de  bien  que 
«  toy.  »  Alors  il  me  dit  tout  tremblant  :  «  Monsieur, 
ce  je  vous  supplie,  laissez  moy  aller  trouver  monsieur 
ce  de  Rurie,  car  j'ay  charge  de  par  les  églises  d'aller 
ce  parler  à  luy;  et  ne  vous  en  prenez  pas  à  moy  qui 
ce  porte  la  parole  :  nous  ne  le  faisons  que  pour  nous 
ce  deffendre.  »  Je  luy  dis  qu'il  allast  à  tous  les  dia- 
bles, luy  et  tant  de  ministres  qu'ils  estoient.  Et  ainsi  se 
départit  de  moy,  ayant  eu  aussi  belle  peur  qu'il  eust 
jamais.  Cela  me  descria  fortparmy  ces  ministres,  car 
c'estoit  crime  de  leze  majesté  d'en  toucher  un. 

Toutesfois,  quelque  temps  après,  arriva  un  autre 
ministre,  appelle  Roènorman,  autrement  La  Pierre, 
envoyé  de  la  part  de  leurs  églises,  comme  il  disoit, 

pour  me  prier  que  je  voulusse  accepter  le  présent  et 
l'offre  que  Barelle  m'avoit  fait ,  disant  que  ce  n'estoit 
pas  pour  l'intention  que  j'avois  pensé,  et  que,  sans 
qu'il  coutast  au  Roy  un  seul  liard,  je  pouvois  rendre 
justice  à  l'une  partye  et  à  l'autre.  Alors  je  cuiday  du 
tout  perdre  patience,  et  luy  reprochay  la  levée  des 
deniers  qu'ils  faisoient,  et  les  enrollemens  de  gens; 
lequel  me  nya  tout.  Surquoy  je  luy  dis  :  «  Et  si  je  vous 
«  prouve  que  hyer  mesmes  vous  enrolliez  des  gens  à 
«  La  Plume ,  que  direz  vous  ?  »  Il  me  respondit  que  cela 
n'estoit  pas  de  son  sçeu.  Or  il  avoit  un  soldat  avecques 
luy  qui  avoit  esté  de  ma  compagnie  en  Piedmont, 
nommé  Antrai  gués;  jetournay  visage  à  luy,  luy  disant: 
«  Voulez  vous  nier,  capitaine  Antraigues,  que  vous 
«  n'enrollissiez  hyer  des  hommes  à  La  Plume?»  Alors 
il  se  vid  prins,  et  me  dit  que  l'église  de  Nerac  l'avoit 
fait  leur  capitaine.  Surquoy  je  luy  commençay  à  dire: 
«  Et  quel  diable  d'églises  sont-cecy,  qui  font  les  capi- 
«  taines?  »  Je  luy  reprochay  le  bon  traittement  que 
je  luy  avois  fait  estant  de  ma  compagnie,  et  leur  def- 
fendis  de  ne  venir  plus  devant  moy  pour  me  tenir 
le  langage  qu'ils  m'avoient  tenu,  et  que  s'ils  le  fai- 
soient, je  n'aurois  plus  la  patience  que  je  ne  misse  les 
mains  sur  eux  :  et  ainsi  s'en  allèrent.  Ils  commencèrent 
après  à  s'eslever  à  Agen  et  à  se  faire  maistres  de  la  ville, 
où  estoient  les  seigneurs  de  Memy  (0  et  Castel-Segrat; 
monsieur  le  seneschal  d'Agenois,Poton,  y  estoit  aussi, 
qui  faisoit  tout  ce  qu'il  pouvoit  à  pacifier  les  choses. 
Et  vindrent  devers  moy,  me  priant  d'aller  à  Agen,  et 
qu'on  me  presteroit  toute  obeyssance.  Il  y  avoit  un 
ministre  avecques  eux,  qui  en  respondoit  sur  son  hon* 
(ODu  Périgord. 

neur,  sur  lequel  je  ne  faisois  pas  grand  fondement* 
Monsieur  le  seneschal  y  alloit  à  la  bonne  foy  ;  et  ci  oy 
qu'il  lu  y  eust  cousté  la  vie  aussi  bien  qu'à  moy  si  j'y 
fusse  allé,  car  il  m'eust  voulu  deffendre.  Or  ils  firent 
tant  que  je  leur  promis  d'y  estre  le  lendemain  matin. 
Les  sieurs  de  La  Lande  et  de  Nort  me  despeclierent 
un  homme  secrettement ,  pour  m'advertir  que  je  n'y 
allasse  point,  sur  tout  tant  que  je  pouvois  désirer  sau- 
ver ma  vie;  car  si  j'y  allois  j'estois  mort:  qui  fut  cause 
que  je  leur  manday  que  je  ne  voulois  point  passer  la 
rivière  ,  mais  que,  s'ils  vouloient  venir   en  une   mai- 
son au  passage,  que  j'estois  content  de  m'y  trouver. 
Et  comme   ils  virent  qu'ils   ne  m'y  pouvoient  avoir, 
ils  accordèrent  de  se  trouver  au  passage  ,  là  où  j'al- 
lay  avec  vingt- cinq  soldats  qui  se  tenoient  tousjours 
sur  le  passage,  et  disnasmes  là  ensemble,  et  après  dis- 
putasmes  de  ce  qui  estoit  besoing  de  faire.  Je  leur  dis 
qu'avant  toute  œuvre  il  falloit  qu'ils  se  contentassent 
de  l'église  que  monsieur  de  Burie  leur  avoit  baillée 
pour  leur  presche,  qui  estoit  une  paroisse,  et  qu'ils 
abandonnassent  les  Jacobins,  et.  y  laissassent  rentrer 
les  religieux  dire  leurs  offices,  mettant  bas  les  armes; 
et  qu'ils  acceptassent  la  moitié  de  la  compagnie  du 
roy  de  Navarre  en  garnison  dans  la  ville,  et  l'autre 
moitié  demeureroit  à  Condom.  Jamais  je  ne  les  sçcus 
faire  condescendre  à  cela.  Je  tiray  le  seneschal  d'Agen 
à  part,  et  luy  dis  :  «  Ne  cognoissez-vous  pas  bien  qu'ils 
«  veulent  faire  une  subversion  et  se  faire  maistres  des 
«  villes?   Je    ne   vous   conseilleray  pas  de   demeurer 
«  avecques  ces  gens,  car  il  faudra  que  vous  les  laissiez 
«  faire  ou  qu'ils  vous  couppent  la  gorge  :  nous  avons 
«  bon  exemple  de  monsieur  de  Fumel  j  à  Dieu  vous 

«  comment.  »  Et  soudain  me  despartis  d'eux  sans  vou- 
loir plus  contester;  et  m'en  revins  à  Stillac,  où  je 
trouvay  un  mien  fermier  de  Puch  deGontaut,  nommé 
Labat,  qui  me  vint  dire  de  la  part  de  leurs  églises 
que  je  n'avois  pas  voulu  avoir  la  patience  de  bien  en- 
tendre ce  que  les  ministres  Barelle  et  Boënorman  me 
vouloient  dire  et  présenter,  et  que  j'estois  trop  col- 
lere  :  qui  estoit  que  les  églises  m'ofïi  oient  trente  mille 
escus ,  pourveu  que  je  ne  prinse  point  les  armes  con- 
tr'eux  et  que  je  les  laissasse  faire,  ne  voulant  aucu- 
nement que  pour  cela  je  changeasse  de  religion,  et 
que  dans  quinze  jours  au  plus  tard  ils  m'apporteroient 
l'argent  chez  moy.  Je  luy  dis  que  si  ce  n'estoit  l'amitié 
que  je  luy  portois,  et  aussi  qu'il  estoit  mon  fermier, 
je  le  traicterois  autrement  que  je  n'avois  fait  Barelle 
et  Boënorman ,  et  que  je  luy  donnerois  d'une  dague 
dans  le  sein  ;  qu'il  sçavoit  bien  que  je  sçavois  jouer 
des  mains,  et  que  luy  ny  autre  ne  fussent  plus  si  har- 
dis à  me  tenir  tels  propos,  car  je  les  ferois  mourir:  et 
quant  et  quant ,  bien  estonné,  il  me  laissa  pour  s'en  re- 
tourner à  Nerac,  pour  leur  rendre  la  responce. 

Il  ne  tarda  pas  huict  jours  que  le  capitaine  Sendat 
m'en  vint  encores  parler,  haussant  le  chevet,  car  il 
m'offroit  quarante  mil  escus*,  lequel  leur  avoit  donné 
parolle  d'estre  avecques  eux ,  si  je  ne  prenois  poinct 
les  armes  contre  eux,  et  luy  donnoient  à  luy  deux 
mille  escus.  Et  comme  le  capitaine  Sendat  veit  qu'il  ne 
me  pouvoit  convertir  à  les  prendre,  il  me  dit  et  con- 
seilla que  je  les  prinsse,  et  que  je  les  presterois  au  Roy 
pour  leur  faire  la  guerre.  Alors  je  luy  respondis  que 
je  cognoissois  bien  qu'il  ne  sçavoit  pas  que  c'est  que 
de  mettre  l'honneur  d'un  homme  de.  bien  en  dispute. 

Premièrement  ils  ne  les  me  bailleroient  pas  sans  me 
faire  faire  serment  que  je  ne  prendray  pas  les  armes 
contre  eux,  et  faudra  qu'il  apparoisse  parescrit  pour 
le  monstrer  à  leurs  églises,  afin  qu'elles  lèvent  et 
baillent  l'argent  ;  or  il  faudra  que  cela  sesçache ,  car 
le  feu  n'est  jamais  si  profond  que  la  fumée  n'en  sorte. 
La  Royne  trouvera  estrange  que  je  demeure  à  ma 
maison  sans  rien  faire  ;  elle  me  sollicitera  de  pren- 
dre les  armes  :  si  je  ne  les  prens,  ne  voulez  vous 
pas  qu'elle  et  tout  le  monde  croye  que  j'ay  prins 
argent  et  que  je  suis  un  corrompu  ?  Or ,  quand  je  le 
bailleray  au  Roy,  son  conseil  regardera  que  j'ay  fait 
serment  de  ne  prendre  point  les  armes,  et  neant- 
moins  je  l'ay  fait  au  Roy,  prenant  l'ordre,  qu'envers 
tous  et  contre  tous  je  deffendray  sa  personne  et  sa 
couronne.  Comment  voulez  vous  que  la  Royne,  ny 
le  Roy,  quand  il  sera  grand,  me  tiennent  en  réputa- 
tion d'homme  de  bien,  veu  que  j'auray  faict  deux  ser- 
mens  l'un  contre  l'autre  ?  Les  uns  diront  que  j'ay 
prins  l'argent  volontairement ,  mais  qu'après  je  me 
suis  repenty ,  et  que  je  voulois  couvrir  ma  meschan- 
ceté  en  baillant  l'argent  au  Roy.  Les  autres  diront 
que  la  Royne  ne  se  devoit  jamais  plus  lier  de  moy, 
puis  que  j'avois  faict  deux  sermens  contraires  l'un  à 
l'autre,  et  que,  puis  que  j'avois  trompé  avec  serment 
les  Huguenots,  je  tromperois  bien  le  .Roi.  Et  voy-là 
mon  honneur  en  dispute,  et  condamné  avec  juste 
raison  de  jamais  estre  plus  digne  d'estre  au  rang  des 
gens  de  bien ,  et  loyaux  sujets  et  serviteurs  du  Roy. 
Que  deviendray-je ,  puis  après  que  j'auray  perdu 
mon  honneur,  moy  qui  n'ay  jamais  combattu  que 
pour  en  acquérir  ?  Je  ne  veux  pas  dire  seulement  que 

«  les  gentils-hommes  ne  me  voudroient  veoir  auprès 
«  d'eux  ;  mais  les  vilains  propres  ne  me  voudroient 
«  veoir  en  leur  compagnie.  Or  voy-là,  capitaine  Sen- 
«  dat,  ce  que  je  deviendrois  si  je  suivois  vostre  con- 
te seil.  Je  vous  prie,  ne  les  hantez  plus  :  vous  vous  estes 
«  tousjours  nourry  et  porté  les  armes  avec  les  Mont- 
ce  lue;  je  vous  prie,  résolvez  vous  de  les  prendre  à 
«  présent  pour  le  service  du  Roy,  et  ne  vous  mettez 
«  point  en  ceste  religion  là.  Nos  pères  estoient  plus 
ce  gens  de  bien  qu'eux ,  et  ne  puis  croire  que  le  Sainct 
ce  Esprit  se  soit  mis  parmy  ces  gens,  qui  s'eslevent 
ce  contre  leur  roy.  Voy-là  un  beau  commencement.» 
Ce  qu'il  me  promit  faire. 

Par  là  j'ay  bien  monstre'  à  un  chacun  que,  pour  Fa- 
varice,  je  n'ay  pas  voulu  abandonner  mon  honneur  ny 
ma  conscience  à  faucer  le  serment  que  j'ay  faict  au 
Roy  devant  Dieu  de  le  servir  fidellement  et  loyaument, 
et  m'employer  à  deffendre  sa  personne  et  sa  couronne  \ 
et  neantmoins  l'on  m'a  voulu  accuser  que  j'ay  pillé  les 
finances  du  Roy,  et  que  j'ay  mis  impositions  sur  le 
pays  pour  m'enrichir.  Dieu  et  la  vérité  est  avecques 
moy,  et  le  tesmoignage  de  tous  les  trois  estats  de  la 
Guyenne,  qui  feront  cognoistre  que  je  n'ay  jamais  fait 
tels  actes  à  tous  ceux  qui  ont  fait  ces  rapports  à  leurs 
Majestés.  Maispourlaisser  ce  propos,  je  veux  retourner 
à  la  justice  que  fismes  monsieur  de  Rurie  et  moy  et 
nos  bons  commissaires  Compain  et  Girard,  qui  de- 
meurèrent assez  de  temps  sans  paroistre  en  lieu  du 
monde.  Je  sollicitois  monsieur  de  Rurie  de  venir 
promptement,  et  que  puisque  les  commissaires  ne  ve- 
noient,  nous  prendrions  des  conseillers  d'Agen  :  ceci 
alloit  toujours  dilayant,  et  j'entendois  de  jour  à  autre 

que  les  Huguenots  continuoyent  leurs  damnables  cons- 
pirations. Il  y  avoit  pour  lors  un  lieutenant  au  siège 
de  Condom,  nomme'  du  Franc,  fort  homme  de  bien, 
et  bon  serviteur  du  Roy,  qui  s'estoit  cuidé  une  fois 
laisser  aller  à  vouloir  prendre  ceste  religion  nouvelle 
(  il  n'estoit  pas  fils  de  bonne  mère  qui  n'en  vouloit 
gouster).  Il  fut  appelle  en  un  conseil  là  où  il  y  avoit 
de  grands  personnages  ;  et  là  il  entendit  une  proposi- 
tion fort  malheureuse  et  détestable  :  et  comme  il  en- 
tendit cecy,  il  n'osa  dire,  quand  se  vint  à  oppinef,  si- 
non comme  les  autres  ,  craignant  que ,  s'il  disoit  le  con- 
traire, on  le  fist  mourir,  pour  crainte  qu'il  decelast  le 
conseil ,  et  fut  contraint  de  passer  outre  comme  les  au- 
tres. Or  je  ne  descriray  poinct  où  le  conseil  fut  tenu,  ny 
moins  veux  nommer  les  personnes,  car  le  conseil  et  la 
proposition  n'en  vaut  rien,  et  en  y  a  depuis  qui  se  sont 
faicts  gens  de  bien  :  il  m'envoya  prier  qu'il  me  pailast 
secrettement  entre  le  Sampoy  et  Condom,  et  m'assigna 
l'heure;  je  ne  menay  avecques  moy  qu'un  lacquay,  et 
luy  un  autre ,  car  ainsi  l'avions  arresté  ,  et  nous  trou- 
vasmesau  dessous  de  la  maison  de  monsieur  de  Sainc- 
torens,  dans  un  pré,  où  il  me  dict  tous  les  propos  qu'a- 
voient  esté  tenus  au  conseil  et  la  conclusion  qui  en 
avoit  esté  faicte.  Que  comme  je  veux  que  Dieu  m'aide, 
le  poil  me  dressoit  en  la  teste  d'ouyr  tels  langages.  Et 
me  fit  une  remonstrance  d'homme  de  bien,  me  disant 
qu'il  se  presentoit  une    occasion  pour  m'honorer   et 
tout  ce  qui  descendoit  de  moy  à  jamais  -,  c'est  de  pren- 
dre les  armes  de  cœur  hardy  et  magnanime,  et  exposer 
ma  vie  à  tous  périls    pour    soustenir  ces  pauvres  en- 
fans,  qui  estoient  fils  d'un  si  bon  roy,  et  qu'ils  estoient 
encore    en  tel  aage  pour  se  deffendre  comme  s'ils 

estoîent  dans  les  berceaux,  et  que  Dieu  m'assisteroit, 
voyant  que  je  deffendois  les  innocens.  Et  me  fit  ce  bon 
homme  de  si  grandes  remonstrances,  que,  comme  je 
veux  que  Dieu  me  sauve,  les  larmes  me  venoient  aux 
yeux,  et  me  pria  de  ne  le  déceler  point,  car  si  je  le 
faisois  il  estoit  mort  ;  et  me  dit  que,  pour  le  regard 
de  ma  personne,  ils  avoient  tenu  un  conseil  délibéré  de 
me  surprendre  en  quelque  lieu,  et,  s'ils  pouvoient  ve- 
nir au  dessus  de  moy,  faire  pis  qu'ils  n  avoient  faict  de 
monsieur  de  Fumel.  Rien  n'estoit  celé'  à  cedit  lieute- 
nant, pource  qu'ils  pensoient  le  tenir  pour  asseuré  de 
leur  costé,  faisant  bonne  mine;  mais  après  il  leur 
monstra  le  contraire  ,  car  il  exposa  plusieurs  fois  sa 
vie  dans  la  ville  de  Condom,  les  armes  à  la  main ,  pour 
deffendre  Fauthorité  du  Roy.  Et,  quoy  qu'il  soit ,  il 
est  (0  mort  de  poison  ou  d'autre  chose  pour  cela  ;  je 
pensois  qu'il  ne  se  fusse  jamais  descouvert  qu'à  moy  , 
mais  je  trouvay  qu'il  en  avoit  dit  autant  à  monsieur 
de  Gondrin  (2) ,  qui  luy  estoit  fort  amy ,  et  à  mon- 

(0  On  lit  dans  l'Histoire  de  France  de  Scipion  Dupleix,  qui  descen- 
doit  de  François  du  Franc  :  «  La  conspiration  avoit  pour  but  de  se 
«  saisir  de  la  personne  du  Roi  et  de  ses  frères,  de  la  Régente,  des 
«  Guise  et  autres,  et  après  en  disposer  à  leur  volonté.  Ce  bon  servi- 
«  teur  du  Roy  (je  dy  le  mesme  du  Franc  par  eux  empoisonné  )  le  dé- 
«  clara  ainsi  en  termes  généraux  à  l'heure  de  son  trépas,  protestant 
«  qu'il  avoit  exposé  le  tout  par  le  menu  et  au  long  au  seigneur  de 
«  Montluc.  » 

(2)  Antoine  de  Pardaillan,  baron  de  Gondrin  et  de  Montespan ,  gou- 
verneur et  sénéchal  d'Albret ,  lieutenant  de  la  compagnie  du  roi  de 
Navarre,  mort  en  1572.  On  dit  qu'un  jour  il  représenta  à  Jeanne  d'Al- 
bret, reine  de  Navarre,  qu'elle  offensoit  Dieu  et  le  Roi  en  maltraitant 
les  Catholiques;  que  la  Reine  lui  répondit  qu'elle  croyoit  servir  Dieu; 
que,  quant  au  Roi,  elle  étoit  souveraine  comme  lui;  et  que  Gondrin, 
blessé  de  la  comparaison ,  répartit  brusquement  qu'il   évaluoit  son 

2. 

sieur  de  Maillac  ,  receveur  de  Guyenne,  car  tous 
deux  estaient  comme  frères.  Je  ne  le  dis  jamais  qu'à 
la  Eoyne  à  Thoulouse,  contre  la  cheminée  de  sa 
chambre  ,  dequoy  Sa  Majesté  s'esmerveilla  fort  ;  aussi 
c  estait  des  entreprises  endiablées  ,  et  des  plus  grands 
y  estoient  meslez. 

Ayant  entendu  toutes  ces  meschantes  conspirations, 
je  m'en  retournay  à  ma  maison  au  Sampoy ,  et  là  je 
me  résolus  de  mettre  en  arrière  toute  peur  et  toute 
crainte,  délibéré  de  leur  vendre  bien  ma  peau;  car  je 
sçavois  bien  que  si  je  tombois  entre  leurs  mains  ,  et 
à  leur  discrétion,  la  plus  grande  pièce  de  mon  corps 
n'eust  pas  esté  plus  grande  qu'un  des  doigts  de  ma 
main.  Et  me  deliberay  d'user  de  toutes  les  cruautez 
que  je  pourrois ,  et  mesmement  sur  ceux  là  qui  par- 
loient  contre  la  majesté  royalle;  car  je  voyois  bien  que 
la  douceur  ne   gaigneroit   pas   ces  meschans  cœurs. 
Monsieur  de  Burie  partit  de  Bordeaux,  et  me  manda 
le  jour  qu'il  se  rendroit  à  Clairac,  afin  que  nous  regar- 
dissions  où  est-ce  que  nous  devions  le  plustost   aller 
commencer  ;  il  m'envoya  des  lettres  que  les  commis- 
saires luy  avoient  escrit ,  là  où  ils  nous  assignoient  à 
Cahors,  pour  là  commencer  contre  les  Catholiques.  Je 
luy  escrivis  qu'il  regardast  bien  la  patente ,  et  que  là 
il  trouveroit  que  la  Boyne  nous  commandoit  d'aller 
commencer  à  Fumel.  Les  lettres  estoient  bien  si  au- 
dacieuses, que  par  icelles  ils  faisoient  cognoistre  qu'ils 
estoient  les    principaux  commissaires,   et   que  nous 

royaume  à  si  peu  de  chose,  qu'il  le  franchiroit  avec  un  pegassot,  c'est- 
à-dire  à  cloche  pied.  Il  ne  faut  pas  confondre  ce  Gondrin  avec  Biaise 
de  Pardaillan  de  La  Mothe  Gondrin,  dont  il  a  été  fait  mention  dans  lf 
deuxième  livre. 

n'avions  authorité  aucune ,  sinon  de  leur  tenir  main 
forte  à  l'exécution  de  leurs  ordonnances. 

Or  il  y  avoit  un  village,  à  deux  lieues  d'Estillac,  qui 
se  nomme  Sainct  Mezard ,  dont  la  plus  grande  partie 
est  au  sieur  de  Rouillac,  gentilhomme  de  huict  ou  dix 
mille  livres  de  rente  :  quatre  ou  cinq  jours  avant  que  j'y 
allasse,  les  Huguenots  de  sa  terre  s'estoient  eslevcz  con- 
tre luy ,  pource  qu'il  les  vouloitempescher  de  rompre 
l'église  et  prendre  les  calices  ;  et  le  tindrent  assiège 
vingt  quatre  heures  dans  sa  maison  ;  et,  sans  un  sien 
frère  nommé  monsieur  de  Sainct  Aignan  (0,  et  des 
gentils-hommes  voisins,  qui  l'allerent  secourir,  ils  luy 
eussent  couppé  la  gorge  ;  et  autant  en  avoient  fait  ceux 
d'Astefort   aux  sieur   de  Cuq  et  de  La  Monjoye;   et 
desja  commençoit  la  guerre  descouverte  contre  la  no- 
blesse.   Je   recouvray  secrettement  deux   bourreaux , 
lesquels  on  appella  depuis  mes  laquais ,  parce  qu'ils 
estoient  souvent  après  moy ,  et  manday  à  monsieur  de 
Fontenilles ,  mon  beau  fils,  qui  portoit  mon  guidon  et 
estoit  à  Beaumont  de  Lomaigne  avec   toute  ma  com- 
pagnie, estant  là  en  garnison ,  qu'il  partist  le  jeudy  à 
l'entrée  de  la  nuict,  et  qu'à  la  pointe  du  jour  il  fust 
audit  Sainct  Mezard,  et  qu'il  prinst  ceux-là  que  je  luy 
envoyois  par  escrit,  dont  il  y  en  avoit  un,  et  le  princi- 
pal ,  qui  estoit  nepveu  de  l'advocat  du  Roy   et  de   la 
Royne  de  Navarre  à  Lectoure,  nommé  Verdery:    Or 
ledit  advocat  estoit  ceiuy  qui  entretenoit  toute  la  sé- 
dition ,  et  m'avoit-on   mandé  secrettement  qu'il  s'en 
venoit  le  jeudy  mesmes  à  Sainct  Mezard,  car  il  y  a 
du  bien.  J'avois  délibéré  de  commencer  par  sa  teste, 
pource  que  j'avois  adverty  le  roy  de  Navarre  en  Cour, 

C1)  Jean  de  Goths  de  Saint- Aignan. 

que  cedit  Verdery,  et  autres  officiers  qu'il  avoit  audit 
Lectoure,  estoient  les  principaux  autheurs  des  rebel- 
lions ;  et  en  avois  autant  escrit  à  la  Royne ,  des  of- 
ficiers du  Roy ,  laquelle  m'avoit  respondu  que  je 
m'attaquasse  à  ceux-là  les  premiers  ;  et  le  roy  de  Na- 
varre (')  m'avoit  escrit  par  sa  lettre  que  si  je  faisois 
pendre  aux  basses  branches  d'un  arbre  les  officiers  du 
Roy  ,  que  je  fisse  pendre  les  siens  aux  plus  hautes. 
Or  Verdery  n'y  vint  pas,  dont  bien  luy  en  prit ,  car  je 
J'eusse  fait  brancher.  Monsieur  de  Fontenilles  fit  une 
grande  courvée,  et  fut  au  point  du  jour  à  Sainct  Me- 
zard;  et  de  prime  arrivée  il  prit  le  nepveu  de  ce  Ver- 
dery et  deux  autres  et  un  diacre;  les  autres  se  sauvè- 
rent, pource  qu'il  n'y  avoit  personne  qui  sçeust  les 
maisons,  car  il  n'y  avoit  homme  d'armes  ny  archer  qui 
eust  cognoissance  du  lieu.  Un  gentil-homme,  nommé 
monsieur  de  Corde ,  qui  se  tient  audit  lieu  ,  m'avoit 
mandé  que,  comme  il  leur  avoit  remonstré  en  la  com- 
pagnie des  consuls  qu'ils  faisoient  mal,  et  que  le  Roy  le 
trou veroit  mauvais,  qu'alors  ils  luy  i  espondirent  :  «Quel 
«  Roy  ?  nous  sommes  les  roys  ;  celuy-là  que  vous  dites 
«  est  un  petit  reyot  de  merde  ;  nous  luy  donrons  des 
«  verges,  et  luy  donrons  mestier  pour  luy  faire  appren- 
«  dre  à  gaigner  sa  vie  comme  les  autres.  »  Ce  n'estoit  pas 
seulement  là  qu'ils  tenoient  ce  langage,  car  c'estoit 
par  tout.  Je  crevois  de  despit,  et  voyois  bien  que  tous 
ces  langages  tendoient  aux  propos  que  m'avoit  tenu  le 
lieutenant  du  Franc,  qui  estoit  en  somme  de  faire  un 
autre  roy.  Je  m'accorday  avec  monsieur  de  Saincto- 
rens,  qu'il  m'en  prinst  cinq  ou  six  d'Astefort,    et  sur 

1 '*)  Ce  prince,  après  avoir  été  à  la  tête  du  parti  protestant,  en  devint 
le  plus  cruel  ennemi. 

tout  un  capitaine  Morallet,  chef  des  autres,  sous  cou- 
leur qu'il  leur  vouloit  donner  leur  enseigne,  et  que, 
s'il  le  pouvoit  prendre ,  luy  et  ceux  que  je  luy  nom- 
mois,  avec  belles  parollcs,  il  me  les  amenast  à  Sainct 
Mezard  en  mesme  jour  que  je  faisois  l'exécution,  qui 
estoit  un  jour  de  vendredy  :  lequel  ne   le  peut  faire 
ce  jour-là  ;  mais  il  les  attrapa  le  dimanche  ensuyvant,  et 
les  amena  prisonniers  à  Ville-Neufve.  Et  comme  je  fus 
arrivé  à  Sainct  Mezard,  monsieur  de  Fontenilles  me 
présenta  les  trois  et  le   diacre,  tous  attachez  dans  le 
cimetière,  dans  lequel  y  avoit  encores  le  bas  d'une 
«roix  de  pierre  qu'ils  avoient  rompue,   qui  pouvoit 
estre  de  deux  pieds  de  haut.  Je  fis  venir  monsieur  de 
Corde  et  les   consuls,  et   leur  dis   qu'ils  me  dissent 
la  vérité  à  peine  de  la  vie,  quels  propos  ils  leur  avoient 
ouy   tenir  contre  le  Roy.   Les  consuls  craignoient  et 
n'osoient  parler.   Je  dis  audit  sieur  de   Corde    qu'il 
touchoit  à  luy  de  parler  le  premier,  et  qu'il  parlast  11 
leur  maintint  qu'ils  avoient  tenu  les  propos  cy  dessus 
escrits  :  alors  les  consuls  dirent  la  vérité  comme  ledit 
sieur  de  Corde.    J'avois  les  deux  bourreaux    derrière 
moy,  bien  équipez  de  leurs  armes,  et  sur  tout  d'un 
marassau  bien  trenchant  \   de  rage  je  sautay  au  collet 
de  ce  Verdier,  et  luy  dis  :  «  O  meschand  paillard,  as 
«  tu  bien  osé  souiller  ta  meschante  langue  contre  la  ma- 
«  jestéde  ton  Roy?  »Ilme  respondit  :  «  Ha  !  monsieur, 
«  à  pécheur  miséricorde.  »  Alors  la  rage  me  print  plus 
que  devant ,  et  luy  dis  :  «  Meschant ,  veux  tu  que  j'aye 
«  miséricorde  de  toy,  et  tu  n'as  pas  respecté  ton  Roy?  » 
Je  le  poussay  rudement  en  terre  ,  et  son  col  alla  jus- 
tement sur  ce  morceau  de  croix  ,  et  dis  au  bourreau  * 
«  Frappe,  vilain.  »  Ma  parole  et  son  coup  fut  aussi  tost 

l'un  que  l'autre  ,  et  encore  emporta  plus  de  dëmy 
pied  de  la  pierre  de  la  croix.  Je  fis  pendre  les  deux  au- 
tres à  un  orme  qui  estoit  tout  contre  ;  et  pource  cjue 
le  diacre  n'avoit  que  dix-huict  ans,  je  ne  le  voulus 
faire  mourir ,  afin  aussi  qu'il  portast  les  nouvelles  à 
ses  frères  ;  mais  bien  luy  fis-je  bailler  tant  de  coups 
de  fouet  aux  bourreaux  ,  qu'il  me  fut  dit  qu'il  en 
estoit  mort  au  bout  de  dix  ou  douze  jours  après.  Et 
voy-là  la  première  exécution  que  je  fis  au  sortir  de 
ma  maison,  sans  sentence  n'y  escriture,  car  en  ces  cho- 
ses j'ay  ouy  dire  qu'il  faut  commencer  par  l'exécution. 
Si  tous  eussent  fait  de  mesme  ,  ayant  charge  es  pro- 
vinces, on  eust  assoupy  le  feu  qui  a  depuis  bruslé 
tout.  Cela  ferma  la  bouche  à  plusieurs  séditieux ,  qui 
n'osoient  parler  du  Roy  qu'avec  respect  ;  mais  en  se- 
cret ils  faisoient  leurs  menées. 

Le  lendemain  je  partis  d'Estillac,  et  m'en  allay  trou- 
ver monsieur  de  Burie  à  Glairac,  et  là  debatismes  du 
lieu  là  où  nous  devions  commencer,  ou  bien  à  Fumel 
ou  à  Cahors.  Je  le  trouvay  gaigné  pour  aller  à  Cahors 
trouver  les  commissaires,  qui  estoient  arrivez  et  avoient 
commence'  à  faire  le  procès  des  Catholiques ,  sans  vou- 
loir prendre  quelque  raison  en  payement.  Je  fis  porter 
la  patente,  et  luy  monstray  que  l'intention  de  la  Roy  ne 
estoit  d'aller  commencer  à  Fumel  :  alors  il  ne  peust 
plus  contrarier;  et  luy  monstray  comme  Sa  Majesté 
entondoit  (0  que  nous  fussions  les  vrays  commissai- 

00  Ce  que  dit  ici  Montluc  ne  s'accorde  pas  avec  les  récits  de  plu- 
sieurs autres  historiens  contemporains.  Dans  les  temps  de  troubles, 
chacun  suit  en  écrivant  les  opinions  du  parti  auquel  il  appartient.  Il  est 
peu  d'auteurs  qui  aient  su  résister  à  cette  influence  et  conserver  une 
Impartialité  entière.  Pour  découvrir  la  vérité ,  il  faut  nécessairement 
comparer  les  différentes  relations. 

res,  et  que  Girard  et  Compain  estoient tenus  de  venir  à 
nous,  et  non  point  nous  à  eux  ;  d'autre  part  que  j'avois 
este'  adverty,  depuis  que  j'estois  party  de  la  Cour,  que 
c'estoient  les  deux  plus  grands  Huguenots  du  royaume 
de  France,  et  qu'il  falloit  bien  que  nous  prinssions 
garde  à  eux,  et  pareillement  à  nostre  réputation,  afin 
que  l'on  ne  nous  baiîlast  point  une  trousse ,  nous  dé- 
clarant estre  huguenots;  carde  moy  jenevoulois  point 
qu'on  me  marquast  de  ceste  marque.  Et  pour  dire  la 
vérité',  il  me  sembla  cognoistre,  quand  j'arrivay  à  Bor- 
deaux, que  monsieur  de  Burie  pendoit  quelque  peu 
du  costé  de  ceste  religion,  et  aussi  par  autres  adver- 
tissemens  qu'on  m'en  avoit  donné.  Nous  nous  ren- 
dismes  le  lundy  à  Ville  -  Neufve ,  ou  monsieur  de 
Sainctorens  nous  vint  trouver  avec  sa  trouppe  d'ar- 
goulets  et  deux  cens  arquebusiers;  et  m'amena  le  capi- 
taine Morallet  avec  autres  quatre,  et  deux  autres  que 
des  gentils-hommes  av oient  prins  dans  Saincte  Livrade, 
lesquels  je  fis  pendre  le  mardy  sans  tant  languir  ; 
ce  qui  commença  à  mettre  une  grande  peur  et  frayeur 
parmy  eux,  disans  :  «  Comment  !  il  nous  fait  mourir 
«  sans  nous  faire  aucun  procès  ?  »  Or  leur  opinion  estoit 
que,  s'ils  estoient  pris,  il  faudroit  venir  par  tesmoins, 
et  qu'il  ne  s'en  trouveroitpas  un  qui  osast  dire  la  vérité 
à  peine  d'estre  tué ,  et  aussi  qu'il  n'y  avoit  judicature 
grande  n'y  petite  qu'il  ny  eust  de  leur  religion, "et  que 
ceux  là  ne  feroient  coucher  rien  par  escrit,  sinon  ce 
qui  seroit  à  leur  advantage  pour  leur  justification.  Et 
ainsi  passoit  la  justice,  sans  qu'il  fust  jamais  faict  au- 
cune punition  d'eux;  et,  comme  ils  avoient  tué  quel- 
qu'un ou  rompu  les  églises,  soudain  ces  meschans 
officiers  (  ainsi  les  doit-on  nommer  avec  juste  raison  ) 

se  presentoient  promptement  à  faire  les  informations, 
et,  icelles  faictes,  on  trouvoittousjours  que  les  Catho- 
liques avoient  commencé,  et  que  les  battus  avoient 
tort,  et  qu'iceux  mesmes  rompoientles  églises  de  nuict , 
afin  que  Ton  dist  que  c  estoient  les  Huguenots.  Je  ne 
cuide  que  l'on  trouve    en    aucuns  livres  que  jamais 
telles  piperies,  ruses  et  finesses  fussent  inventées  en 
royaume  qui  jamais  aye  esté.  Et  si  la  Royne  eust  en- 
core plus  tardé  à  m'envoyer  avec  ceste  patente  seule- 
ment trois  mois ,  tout  le  peuple  estoit  contraint  de  se 
mettre  de  ceste  religion-là,  ou  ils  estoient  morts  ;  car 
chacun  estoit  tant  intimidé  de  la  justice  qui  se  faisoit 
contre  les  Catholiques ,  qu'ils  n' avoient  autre  remède 
que   d'abandonner  leurs  maisons  ,  ou  mourir,  ou  se 
mettre  de  leur  party.  Les  ministres  preschoient  pu- 
bliquement que,  s'ils  se  mettoient  de  leur  religion,  ils 
ne  payeraient  aucun  devoir  aux  gentils-hommes,  ny 
au  Roy  aucunes  tailles,  que  ce  qui  luy  seroit  ordonné 
par  eux  ;  autres  preschoient  que  les  roys  ne  pouvoient 
avoir  aucune  puissance  que  celle  qui  plairoit  au  peu- 
ple; autres  preschoient  que  la  noblesse   n'estoit  rien 
plus  qu'eux   :   et  de  fait,   quand  les  procureurs  des 
gentils-hommes  demandoient  les  rentes  à  leurs  tenan- 
ciers, ils  leur  respondoient  qu'ils  leur  monstrassent  en 
la  Bible  s'ils  le  dévoient  payer  ou  non  ,  et  que  si  leurs 
prédécesseurs  avoient  esté  sots  et  bestes ,  ils  n'en  vou- 
loient  point  estre. 

Quelques  uns  de  la  noblesse  se  commençaient  à 
se  laisser  aller ,  de  telle  sorte  qu'ils  entroient  en  com- 
position avec  eux,  les  priant  de  les  laisser  vivre  en 
seureté  en  leurs  maisons,  avec  leurs  labourages  ;  et 
quant  aux  rentes  et  fiefs,  ils  ne  leur  en  demandoient 

rien.  D'aller  à  la  chasse,  il  n'y  avoit  homme  si  hardy 
qui  y  osast  aller ,  car  ils  venoient  tuer  les  lévriers  et 
les  chiens  au  milieu  de  la  campagne ,  et  n'osoit  on 
dire  mot  à  peine  de  la  vie;  et  si  l'on  touchoit  un 
d'en ti 'eux  ,  toutes  leurs  églises  incontinent  estoient 
mandées,  et  dans  quatre  ou  cinq  heures  vous  estiez 
mort,  ou  bien  falloit  fuyr  vous  cacher  dans  quelque 
maison  de  ceux-là  qui  avoient  pactisé  avec  eux ,  ou 
dans  Thoulouse  ;  car  en  autre  lieu  ne  pouviez  estre 
asseuré.  Et  voylà  Testât  auquel  la  Guyenne  estoit  re- 
duicte.  Je  suis  contraint  escrire  toutes  ces  particula- 
ritez ,  pour  vous  monstrer  si  c'est  à  tort  que  le  Roy 
m'ait  honoré  de  ce  beau  nom  de  Conservateur  de  la 
Guyenne,  et  s'il  a  esté  nécessaire  d'y  mettre  la  main 
à  bon  escient.  Que  si  j'eusse  faict  le  doux ,  comme 
monsieur  de  Burie  ,  nous  estions  perdus  :  il  leur 
prometoit  prou,  et  je  ne  tenois  rien,  sçachant  bien 
que  ce  n'estoit  que  pour  nous  tromper,  et  peu  à 
peu  se  rendre  maistre  des  places.  Bref  ces  nouveaux 
venus  nous  vouloient  donner  la  loy ,  et  n'y  avoit 
si  petit  ministre  qui  ne  iîst  le  monsieur ,  comme  s'il 
eust  esté  un  evesque.  Voy-là  les  beaux  commence- 
mens  de  ceste  belle  religion ,  et  comme  elle  appre- 
noit  à  vivre. 

Au  partir  dudict  Ville-Neufve ,  nous  allasmes  à 
Fumel,  où  nous  trouvasmes  que  madame  de  Fumel, 
monsieur  de  Cançon  son  frère,  et  autres  gentils-hommes 
parens  de  la  maison ,  s'estoient  mis  aux  champs  quand 
ils  entendirent  que  nous  y  estions ,  ayant  pris  vingt  et 
cinq  ou  trente  de  ceux  qu'avoient  massacré  le  sieur  de 
Fumel.  Monsieur  de  Burie  manda  aux  commissaires 
de  venir  procéder  à  la  commission,  lesquels  luy  fi- 

rent  response  qu'ils  n'en  feroient  rien ,  mais  que  nous 
allissions-là.  On  me  manda  qu'ils  avoient  dit  que,  puis 
que  je  faisois  justice  sans  procédure  ,  qu'ils  me  feroient 
àmoy-mesinesle  procès  apresl'avoirfaict  aux  autres;  je 
cogneus  bien  qu'il  falloit  venir  aux  prises  et  aux  mains 
avecques  eux  ,  car  autrement  nous  tombions  au  plus 
grand  mal-heur  que  gens  pouvoient  faire  ,  et  que  ,  si 
nous  ne  tenions  les  gens  et  le  peuple  en  crainte  de  nous, 
sans  qu'ils  eussent  frayeur  de  ces  commissaires,  tout 
s'en  alloit  en  ceste  religion.  Il  ne  tenoit  pas  à  le  re- 
monstrer  à  monsieur  de  Burie,  mais  je  cognoissois 
bien  à  ses  responses  qu'il  estoit  en  quelque  crainte  de 
faillir,  ou,  comme  j'ay  dit,  qu'il  pendoit  quelque  peu 
du  costé  de  ladicte  religion:  sa  fin  nous  en  a  donné 
la  cognoissance.  Et  comme  nous  vismes  que  ne  pou- 
vions avoir  les  commissaires,  nous  mandasmes  venir  des 
conseillers  du  siège  du  seneschal  d' Agen,  lesquels  com- 
mencèrent à  faire  le  procez  à  ces  gens,  et  les  trouvè- 
rent si  coupables  ,  qu'ils  confessèrent  qu'eux-mesmes 
avoient  esté  au  massacre  de  leur  seigneur;  car  c'estoient 
ses  propres  subjets  qui  avoient  commencé  et  envoyé 
quérir  leurs  églises  voisines  pour  faire  ce  beau  exploit, 
massacrant  d'une  infinité  de  coups  ce  seigneur  ;  et 
encore  demy  mort  ils  le  mirent  contre  un  carreau 
sur  le  lict  (0,  et  tiroient  à  la  butte  contre  son  cœur, 
pillant  et  saccageant  tout  :  et  aj^res  ces  bonnes  gens 
crioient  Vive  l'Evangile!  Bref  un  jour  il  en  fut  pendu 
ou  mis  sur  la  roué  trente  ou  quarante.  Et.  de  là  nous 
nous  en  allasmes  à  Cahors,  où  nous  trouvasmes  ces  vé- 
nérables  seigneurs  qui  avoient  commencé  et  estoient 

(T)  Ces  atrocités  sont  rapportées  par  Dupleix  dans  son  Hist.  de 
France ,  et  par  Cathala-Coturc ,  Histoire  du  Quercy. 

désja  bien  avant  à  faire  le  procez  aux  Catholiques ,  et 
tenoient  prisonnier  monsieur  de  Viole  (0,  chanoine  et 
archidiacre   de  Cahors,  et  chancelier  de  l'université, 
gentil-homme  de  maison  de  sept  ou  huict  mil  livres  de 
rente,  appartenant  à  messieurs  de  Terride,Negrepelice 
et  à  d'autres  sieurs  du  pays.  Le  sieur  de  Caumond  des 
Mirandes   avoit    marié  sa  sœur  en  ceste    maison,  et 
estoit  là  solicitant  pour  ledict  de  Viole  son  beau-frere, 
avecques  ses  enfans  neveux  dudit  de  Viole,  madame  de 
Bugua  sœur  dudict  de  Viole  ;  monsieur  Daussun  y  vint 
aussi,  pource  qu'il  estoit  parent  de  sa  femme  :  toute  la 
ville    estoit   pleine   de  noblesse  pour  solliciter  pour 
ledit  sieur   de  Viole.   Ils  avoient  si  bien  fait  qu'ils 
avoient  appelé   neuf  juges  ou  lieutenans   des  sièges, 
dontles  six  estoient  huguenots,  et  les  trois  ils  les  avoient 
si  fort  intimidez  de  leur  grand  puissance  et  authorité 
qu'ils   disoient  avoir  en  leur  charge,  que  nul  d'eux 
n'osoit  dire  sinon  comme  autres  ;   et  mesmes  le  juge 
mage  propre,  qui  est  personne  timide,  n'osoit  rien  dire, 
sinon  ce  qu'ils  le  vouloient.  Ils  jugèrent  quatorze  ou 
quinze  hommes  :  il  n'en  y  avoit  pas  trois  qui  fussent 
au  massacre,  mais  pour  vengeance  de  la  justice  que 
nous  avions  faite  à  Fumel,  ils  en  vouloient  faire  mou- 
rir tant  qu'ils  pourroient,  justement  ou  injustement , 
et  les  firent  exécuter  à  la  place  de  la  ville.  La  justice 
et  l'Église  entrèrent  en  si  grand  peur>  qu'ils  se  tenoient 
tous  pour  perdus,  voyant  que  l'on  faisoit  le  procez  à 
monsieur  de  Viole  et  à   plusieurs  autres  qui  ne  s'y 
estoient  point  trouvez.  Toutes  ces  dames  estoyent  tous- 
jours  après  moy ,  et  ne  pouvoyent  pas  avoir  response 

(')  Maufrède  de  Cardaillac,  de  la  maison  de  Bieule,  et  non  pas  d« 
Viole. 

de  monsieur  de  Burie  qui  les  contentast.  Monsieur  de 
Caumond  (0,  qui  est  aujourd'huy,  vint  parlera  mon- 
sieur de  Burie;  et  croy  que  c'estoit  plus  pour  avoir  que- 
relle avec  moy  qu'autre  chose,  pource  que  j'avois  dit 
qu'il  enduroit  qu'un  ministre  parloit  en  pleine  chaire, 
contre  la  personne  du  Roy  et  son  authorité,  à  Clairac 
dont  il  est  abbé  :  et  le  me  demanda  en  pleine  salle  de- 
vant monsieur  de  Burie  ;  je  luy  dis  que  je  l'avois  dit,  et 
qu'il  estoit  tant  obligé  au  Roy  des  biens  qu'il  en  avoit 
receus,  qu'il  ne  le  devoit  point  endurer:  il  me  res- 
pondit  qu'il  n  avoit  pas  presché  devant  luy,  et  quand 
bien  il  l'auroit  fait,  ce  n'estoit  pas  à  moy  à  qu'il  en 
devoit  rendre  compte.  Je  luy  cuiday  sauter  dessus,  la 
dague  en  la  main  ;  il  mit  main  sur  son  espée,  et  tout 
à  un  coup  luy  sautèrent  au  col  quinze  ou  vingt  gentils- 
hommes des  miens ,  et  eut  assez  affaire  à  garder  que 
l'on  ne  le  tuast.  M. de  Burie  fut  de  mon  costéet  le  brava 
fort,  de  sorte  qu'aucuns  le  poussèrent  hors  de  la  salle 
pour  le  sauver  ;  car  tout  le  monde  avoit  la  main  aux 
espées  ,  et  luy  n'avoit  pas  force  pour  respondre  pour 
lors  aux  miennes.  Et  voy-là  l'occasion  de  la  hayne 
qu'on  dit  qu'il  me  porte,  car  paravant  nous  estions 
bons  amis*,  mais  c'est  le  moindre  de  mes  soucis. 

Or,  pour  retourner  à  la  justice,  madame  la  com- 
tesse d'Arein,  qui  estoit  a  Assier,  m'escrivit  une  lettre 
par  un  sien  gentil-hommenommé  le  Brun,  par  laquelle 
me  prioit  vouloir  tenir  la  main  que  justice  se  fist.  Je 

(T)  Geoffroy  de  Beaumont ,  abbé  de  Clairac  et  d'Uzerches ,  quitta 
l'état  ecclésiastique  lorsque  son  frère  François  fut  mort  sans  postérité. 
Jacques  Nompar.de  Caumont,  son  neveu,  sauvé  d'une  manière  extraor- 
dinaire à  la  Saint-Barthélémy,  fut  fait  duc  de  la  Force ,  et  releva  cette 
maison. 

luy  respondis  que  je  ne  l'empescherois  point,  ou  je 
cognoistrois  que  la  raison  le  permettrait ,  et  que  mon- 
sieur de  Burie  et  moy  n'estions  là  pour  autre  chose. 
Le  lendemain  il  retourna  à  moy,  et  en  secret  me  dit 
et  me  pria  que  je  tinsse  la  main  à  ce  que  le  jugement 
des  commissaires  sortist  à  efïect,  et  que  dix  mil  francs 
ne  me  faudroient  point.  Ce  fut  devant  un  marchand 
qui  vendoit  des  pistoles,  et  luy-mesme  les  me  choisit, 
et  me  dit  qu'il  s'y  entendoit,  et  qu'il  les  vouloit  des- 
monter. Il  me  fit  grand  plaisir,  et  les  luy  laissay  en- 
tre ses  mains,  m'en  allant  soupper  avec  monsieur  de 
Burie  :  son  logis  estoit  bien  près  de  là.  Et  en  allant  je 
commençay  à  discourir  en  moy-mesmes  d'où  pour- 
raient sortir  ces  dix  mil  francs,  et  ne  peust  entrer  en 
mon  esprit  d'où  cest  argent  pourrait  venir;  bien  pen- 
sois-je  qu'il  y  devoit  avoir  de  la  malice  et  cautelle.  Le 
soir  je  me  retiray  à  mon  logis  chez  l'archidiacre  Re- 
doul  :  et  me  retirant,  mes-dames  du  Longua  et  de 
Viole  me  rencontrèrent  près  du  logis,  lesquelles  je 
trouvay  pleurantes,  et  me  dirent  ces  mots  :  «  Mon- 
«  sieur,  monsieur  de  Viole  s'en  va  mort  si  vous  ne  luy 
«  aidez ,  car  sa  sentence  est  ai  restée ,  et  ceste  nuict  le 
«  doivent  estrangler  dans  la  prison,  et  au  matin  le  doi- 
«  vent  mettre  mort  sur  l'eschafïaut.  »  Tous  ces  seigneurs 
avoyent  envoyé  en  poste  devers  le  Roy;  mais  le  messa- 
ger estoit  arrivé  trop  tard  si  je  n'y  eusse  mis  la  main. 
Je  les  renvoyay  avec  espérance  que  je  l'en  garderais: 
et  toute  la  nuict  je  fis  promener  des  gens-d'armes  de 
ma  compagnie  au  devant  de  la  prison  et  devant  le  lo- 
gis des  commissaires;   et  moy-mesmes   ne   me  des- 
poùillay  de  ceste  nuict-là.  Il  fut  fort  tard  quand  l'ar- 
chidiacre Redoul  revint  au  logis  :  et  comme  je  sçeuz 

qu'il  fut  dans  sa  chambre,  je  le  manday.  Il  estoit  allé 
secrettement  descouvrir  des  affaires  de  monsieur  de 
Viole,  et  des  autres  prisonniers,  qui  estoient  gens  de 
maison  et  de  qualité;  et  me  porta  la  resolution  qu'ils 
estoient  tous  condamnez  à  mourir,  et  que,  pour  crainte 
de  scandale,  et  qu'il  n'y  vinst  esmotion,  ils  dévoient 
estre  deffaits  secrettement  en  prison  avec  les  torches  ; 
et  que  par  leur  procès  et  jugement  ils  avoient  departy 
la  ville  en  trois  corps,  c'est  à  sçavoir,  l'Eglise  en  un, 
la  justice  en  un  autre,  et  le  tiers  estât  en  l'autre;  et 
que  tous  ces  trois  corps  estoient  condamnez  en  six 
vingts  mil  francs.  Alors  il  me  va  au  cœur  que  ces  dix 
mil  francs  dont  le  Brun  m'avoit  parlé  dévoient  venir 
de-là.  Et  pleuroit  ledit  archidiacre,  me  disant  que  la 
ville  de  Cahors  estoit  destruitte  à  jamais,  et  que  quand 
on  auroit  vendu  tous  les  biens  de  la  ville,  meubles  et 
immeubles,  il  ne  s'en  sçauroit  trouver  ceste  somme. 
Alors  je  luy  dis  :  «  Ne  vous  donnez  point  de  raelanco- 
«  lie;  laissez  faire  à  moy,  car,  pour  l'amour  de  mon- 
te sieur  de  Viole  et  des  autres ,  j'y  ferai  faire  si  bon 
«  guet,  que  les  attraperay  avant  qu'ils  facent  leur  exe- 
«  cution.  Et  quant  à  ces  amendes  que  vous  ditez ,  le 
«  Roy  ne  voudra  jamais  que  vostre  ville  soit  ruinée, 
«  car  elle  est  à  luy,  et  asseurez-vous  qu'il  la  vous 
«  donra.  »  Alors  il  me  dit  :  «  Monsieur,  si  les  amen- 
«  des  alloient  en  la  bource  du  Roy,  nous  aurions  espè- 
ce rance  que  Sa  Majesté  ne  nous  voudroit  pas  veoir 
«  destruicts;  mais  il  n'en  tire  pas  un  sol.  —  Et  qui 
«  donc,  luy  dis-je?  —  C'est  le  comte  Rein  grave  (T), 
«  qui  a  preste  au  Roy  cinquante  mil  francs  sur  la 

CO  Philippe,  comte  du  Rhin,  qu'on  appeloit  le  Rheingrave  :  on  en  a 
parlé  dans  le  deuxième  livre  de  ces  Mémoires. 

«  comte  ;  et  nous  avons  eu  proce's  avec  ledit  comte 
«  pour  les  amendes  à  Thoulouse ,  et  l'avons  perdu  ;  et 
«  a  esté  dit  qu'il  tireroit  les  amendes  aussi  bien  que 
«  l'autre  revenu.  Voy-là  pourquoy  nous  n'avons  autre 
«  remède  que  d'abandonner  la  ville,   aller  habiter 
«  ailleurs,  et  luy  laisser  tous  nos  biens.  »  Et  comme 
j'entendis  cecy ,  je  pensay  enrager  de  ce  que  je  voyois 
que  ces  deux  meschans  destruisoyent  une  %cité  qui  es* 
toit  au  Roy  pour  un  particulier.  Je  passay  toute  ceste 
nuict  en  collere  ;  et  au  matin  monsieur  de  Burie  m'en- 
voya quérir  pour  entendre  le  jugement  des  proce's.  Et 
m'en  allant  je  pensay  à  les  garder  de  prononcer  leur 
sentence  \  car,  si  elle  estoit  prononcée  une  fois ,  il  n'y 
avoit  plus  ordre  de  sauver  la  ville  que  le  comte  Rein- 
grave  n'en  eust  les  amendes ,  et  qu'il  estoit  estranger 
dont  le  Roy  avoit  tousjours  affaire  de  luy.  Et  en  cestô 
collere  j'arrivay  à  la  chambre  de  monsieur  de  Burie, 
et  trouvay  qu'ils  estoyent  desja  tous  assis ,  les  sacs  sur 
la  table.  Ils  virent  bien  à  ma  mine  ce  que  je  portois 
sur  le  cœur.  Je  pris  une  petite  escabelle ,  et  me   mis 
au  bout  de  la  table ,  car  ils  tenoyent  tout  l'environ  d'i- 
celle.  Et  là  commença  ledit  Gompain  à  faire  de  gran- 
des remonstrances  de  ce  forfait  qui  estoit  advenu  en  la 
ville ,  et  que  tant  de  femmes  et  enfans  y  avoyent  perdu 
leurs  maris  et  leurs  pères  ;  et  que  le  Roy  et  la  Royne 
nous  avoyent  envoyez-là  pour  faire  ceste  justice  juste 
et  raisonnable  (son   harangue  dura  pour  le   moins 
demy  heure);  et  que  ce  n'estoit  rien  de  ceux  qu'il* 
avoyent  fait  mourir,  si  les  principaux  autheurs  ne  per- 
doyent   la  vie,  qui    serviroit   d'exemple   à   tout   le 
royaume  de  France  ;  et  qu'ils  vouloient  lire  leur  sen- 
tence devant  nous,  pour  puis  après  faire  l'executiou 

22.  3 

en  la  prison,  nous  priant  de  leur  prester  la  main 
forte  ;  et  commença  de  tirer  la  sentence  du  sac.  Je  re- 
garday  monsieur  de  Burie'  s'il  diroit  rien ,  car  il  tou- 
choit  à  luy  de  parler  premier  qu'à  moy.  Et  comme  je 
vis  qu'il  se  laissoit  aller  sans  respondre,  et  que  l'autre 
commençoit  à  ouvrir  la  sentence  pour  en  faire  lec- 
ture, je  luy  dis  :  «  Hola,  monsieur  de  Compain,  ne  pas- 
ce  sez  pas  plus  outre  que  vous  ne  m'ayez  respondu  sur 
«  ce  que  je  vous  veux  demander.  »  Alors  il  me  dit 
qu'après  qu'il  auroit  leuë  la  sentence  il  respon droit 
à  ce  que  je  luy  demanderois,  et  qu'il  la  vouloit  lire 
avant  que  faire  autre  chose.  Sur  quoy  je  dis  à  monsieur 
de  Burie  en  jurant  :  «  Monsieur,  dés  le  premier  mot 
ce  qu'il  ouvrira  la  bouche  je  le  tueray,  si  premièrement 
ce  ne  me  rend  raison  de  ce  que  je  luy  demanderay  en 
«  vostre  présence.  »  Alors  monsieur  de  Burie  luy  dit: 
«  Monsieur  de  Compain,  il  faut  que  vous  entendiez  ce 
«  qu'il  vous  veut  dire ,  car  peut  estre  qu'il  a  entendu 
ce  des  choses  que  je  n'ay  pas  entendu.  »  Alors  je  vis 
mon  homme  pallir  ;  il  avoit  raison.  Je  luy  dis  :  «  A  qui 
«  est  la  ville  de  Cahors?  »  Il  me  respondit  :  ce  Elle  est 
ce  au  Roy.  —  A  qui  est  la  justice?  —  Elle  est  au  Pvoy. 
ce  —  A  qui  est  l'Eglise?  »  Il  me  respondit  qu'il  n'en 
sçavoit  rien.  Alors  je  luy  dis  :  ce  Niez  vous  que  l'Eglise 
ce  ne  soit  au  Boy,  aussi  bien  que  le  demeurant?  »  Il  me 
respondit  qu'il  ne  se  soucioit  point  de  cela.  Alors  je 
luy  dis  :  <e  Avez  vous  departy  la  ville  en  trois  corps, 
ce  c'est  à  sçavoir  l'Eglise,  la  justice,  et  la  ville  separé- 
ce  ment,  et  sur  chacune  déclaré  les  amendes?  »  Il  me 
dit  lors  que  j'escoutasse  leur  sentence,  et  alors  je  le 
sçaurois.  Surquoy  je  luy  commence  à  donner  du  tu, 
luy  disant  :  ce  Tu  déclareras  icy>  devant  monsieur  de 

«  Burie  et  devant  moy,  ce  que  je  te  demande,  ou  je  te 
«  pendray  moy-mesmes  de  mes  mains;  car  j'en  ay 
«  pendu  une  vingtaine  de  plus  gens  de  bien  que  toy, 
«  ny  que  ceux  qui  ont  assisté  à  ta  sentence  :  »  et  me 
levé  de  dessus  l'eseabelle.  Monsieur  de  Burie  luy  dit  : 
«  Parlez,  monsieur  de  Compain,  et  dites  si  vous  l'avez 
«  fait.  »  11  respondit  :  «  Ouy,  monsieur.  »  Alors  je  luy 
dis  :  «  O  meschant  paillard,  traistre  à  ton  Roy,  tu  veux 
n  ruyner  une  ville  qui  est  au  Roy,  pour  le  profit  d'un 
«  particulier.  Si  ce  n'estoit  la  présence  de  monsieur 
«  de  Burie ,  qui  est  icy  lieutenant  du  Roy,  je  te  pen- 
ce drois,  toy  et  tes  compagnons,  aux  fenestres  de  ceste1 
«  maison.  »  Et  dis  à  monsieur  de  Burie  :  «  Hé,  mon- 
«  sieur,  laissez  moy  luer  tous  ces  meschans  traistres  au 
«  Roy  pour  le  profit  d'autruy  et  le  leur.  »  Surquoy 
je  tiray  la  moitié  de  mon  espée  :  je  les  eusse  bien 
gardez  de  faire  jamais  sentence  ny  arrest;  mais  mon- 
sieur de  Burie  me  sauta  au  bras,  et  me  pria  de  ne  le 
faire  point;  et  alors  tous  gaignerent  la  porte,  et  se  mi- 
rent en  fuitte  crians,  si  estonnez  qu'ils  sautèrent  des  de- 
vrez sans  conter.  Je  voulois  aller  après  les  tuer  ;  mais 
monsieur  de  Burie  et  monsieur  du  Courre  son  nep- 
veu,  me  tindrent  que  je  ne  peus  eschapper.  La  colère 
où  j'estois  ne  me  permettoit  estre  maistre  de  inoy  :  il 
ne  faut  pas  donc  trouver  estrange  si  je  les  appelle  mes- 
chans dans  cet  escrit.  Monsieur  de  Burie,  monsieur  du 
Courre  et  moy,  entrasmes  dans  un  jardin.  Ledit  sieur 
de  Burie  me  dit  qu'outre  que  j'avois  gardé  que  ceste 
ville  ne  fustruynée,  je  luy  avois  sauvé  son  honneur; 
car  le  Roy ,  la  Royne,  et  tout  le  inonde,  eussent  tous- 
jours  dit  qu'il  avoit  pris  argent,  et  que  jamais  il  n'avoit 
rien  entendu  de  tout  cecy.  Et  alors  je  luy  dis  comme 

je  l'avois  descouvert;  et  ay  opinion  qu'il  n'y  avoit 
nulle  intelligence  du  costé  de  monsieur  de  Burie.  Je 
disnay  avec  luy ,  et  croy  qu'il  ne  mangea  jamais  qua- 
tre morceaux  ;  et  tout  ce  jour  là  je  le  vis  triste  et  en 
colère;  et  leur  manda  de  ne  procéder  aucunement  en 
chose  que  ce  fust,  jusques  à  ce  que  le  Roy  seroit  ad- 
verty  du  tout',  et  manda  au  juge  mage  et  aux  autres 
que  s'ils  assistoient  en  aucune  chose  de  ce  que  Com- 
pain  et  Girard  feroient,  il  leur  iroit  de  la  vie.  L'un 
après  l'autre  le  soir  ils  venoient  s'excuser  à  luy,  j'en- 
tens  ceux  qui  avoient  assisté,  confessant  audit  sieur 
qu'ils  n' avoient  jamais  pensé  en  la  ruyne  que  portoit 
le  jugement  de  ce  procès  ;  que  c'estoit  la  ruyne  d'eux 
mesmes  et  de  leurs  enfans  :  ils  n'osoient  parler  à  moy, 
ny  se  trouver  là  où  j'estois.  Monsieur  de  Burie  me  di- 
soit  le  tout  ;  mais ,  quoy  que  ce  fust ,  pas  un  n'osoit  se 
trouver  devant  moy  :  je  croy  que  j'en  eusse  estranglé 
quelqu'un.  Au  bout  de  cinq  ou  six  jours  arriva  le 
courrier  que  les  parens  et  parentes  de  monsieur  de 
Viole  avoient  envoyé  devers  le  Roy,  qui  porta  interdic- 
tion aux  commissaires  de  ne  tirer  plus  outre ,  en  aucune 
manière  que  ce  fust,  au  faict  dudict  sieur  de  Viole,  ny 
de  ce  qui  dependoit  de  ceste  sédition,  commandant 
d'eslargir  ledit  sieur  de  Viole  et  autres  prisonniers, 
avec  pleiges  de  se  présenter  toutesfois  et  quantes  qu'il 
en  seroit  ordonné.  Il  ne  faut  pas  trouver  estrange  si  la 
ville  de  Cahors  m'aime  ;  car  il  semble  qu'ils  voyent,  à 
la  bonne  chère  qu'ils  me  font ,  le  Roy  ou  un  de  mes 
seigneurs  ses  frères. 

Voy-là  la  deuxiesme  fois  qu'on  m'a  voulu  corrom- 
pre par  argent  ;  mais  l'on  ne  me  trouvera  jamais  par 
escrit  au  livre  de  telles  meschancetez,  et  n'en  crains 

personne  du  monde,  non  seulement  en  Guyenne, 
mais  en  Italie,  là  où  j'ay  eu  de  grandes  et  honnorables 
charges,  où  je  pouvois  gaigner  deux  cens  mil  francs 
pour  le  moins,  si  j'eusse  voulu,  comme  ont  bien  fait 
d'autres  qui  ne  s'en  sont  pas  mal  trouvez;  et  en  eusse  esté 
bien  mieux  recogneu  que  je  n'ay  esté.  Mais  je  puis  dire, 
et  à  la  vérité,  que  jamais  ne  m'en  suis  revenu  de  charge 
aucune,  qu'il  ne  m'ait  fallu  emprunter  de  l'argent 
pour  venir  en  ma  maison,  et  me  suis  voulu  ruiner  et 
patir  tous  les  jours  pour  espargner  la  bourse  du  Roy,  et 
non  pour  m'enrichir,  non  seulement  moy,  mais  encore 
ceux  qui  estoient  sous  ma  charge  :  et  en  y  a  prou  qui 
sont  en  vie ,  comme  le  thresorier  Beaucler,  le  contre- 
rolleur  La  Molliere  et  autres,  qui  en  porteront  bon 
tesmoignage,  qui  s'en  sont  revenus  aussi  coquins  que 
moy.  Si  quelque  ville  m'a  fait  quelque  présent  pendant 
ces  troubles ,  c'a  esté  pour  soustenir  la  grand  despence 
qu'il  me  convenoit  faire  pour  entretenir  les  gens  et 
les  seigneurs  de  ce  pays  :  c'estoit  ouvertemeut  et  non 
en  cachette.  Voilà  la  fin  de  la  procédure  de  Cahors. 

Or  ayant  monsieur  de  Burie  mesmes  cogneu  que 
ces  deux  braves  commissaires  n' ail  oient  point  franche- 
ment en  besongne,  et  qu'ils  ne  tiroient  qu'à  faire  jus- 
tice des  Catholiques  et  non  des  Huguenots,  il  envoya 
en  diligence  à  Bordeaux  faire  venir  messieurs  d'Alesme 
le  vieux  (*),.  et  Ferron  (2),  conseillers  en  la  cour  de 
*  parlement ,  afin  de  bailler  à  ces  commissaires  pour 
contrecarre  gens  qui  entendoient  bien  le  chemin  qu'il 

M  Jean  d'Alesme  étoîl  un  des  plus  illustres  et  des  plus  savans  magis* 
trats  de  son  temps. 

(2)  Arnaud  du  Ferron  :  il  a  continué  l'Histoire  de  France  commen* 
fcée  par  Paul  Emile.  / 

faudroit  prendre.  Et  nous  acheminasmes  droit  à  Ville- 
franche  de  Roiiergue,  entendans  de  toutes  parts  que 
les  Huguenots  s'asseinbloient.  Monsieur  de  Burie  fit 
venir  les  compagnies  de  monsieur  le  mareschal  de 
Termes,  de  messieurs  de  Randan  (0,  de  Là  Vau- 
guyon  (2),  et  de  Jarnac;  car  nous  n'avions  que  les 
nostres  deux.  Et  trouvasmes  à  Villefranche  monsieur 
le  cardinal  d'Armagnac,  qui  nous  y  attendoit  pour  se 
plaindre  des  églises  que  l'on  luy  avoit  rompues,  et 
mesmement  à  Villefranche ,  qui  est  de  son  evesché  de 
Rodez.  Et  comme  ils  nous  sentirent  approcher,  les 
consuls  se  saisirent  de  quatre  ou  cinq  des  principaux  sé- 
ditieux ,  et  les  trouvasmes  prisonniers.  Et  le  lendemain 
que  nous  fusmes  arrivez ,  vindrent  les  susdits  sieurs 
d'Alesme  et  de  Ferron,  lesquels  les  commissaires  ne 
vouloient  approuver,  disant  qu'ils  n'avoient  point  de  pa- 
tentes du  Roy  ;  mais  à  la  fin  nous  nous  en  fismes  accroire. 
Monsieur  de  Burie  m'avoit  prié  de  ne  leur  faire  point 
de  mal  au  départ  de  Cahors ,  car  ils  ne  desiroient  que 
s'en  aller.  Ils  commencèrent  à  faire  le  procès  des  qua- 
tre ou  cinq  que  monsieur  le  cardinal  d'Armagnac  avoit 
faict  prendre  ;  et  ne  fut  possible  de  faire  condescendre 
les  deux  Compain  et  Girard  à  faire  justice ,  nonobstant 
qu'on  prouvoit  par  les  plus  grands  de  la  ville  une  in- 
finité de  rapts  et  volemens,  outre  la  rupture  des  égli- 
ses. Ils  demeurèrent  huict  ou  dix  jours  en  cèste  dis- 

(')  Charles  de  La  Rochefoucault ,  comte  de  Randan,  colonel  de  Fin- 
fan  terie,  second  fils  de  François  comte  de  La  Rochefoucault,  cheva- 
lier de  l1Ordre  en  i56o.  Mort  auTsic^e  de  Rouen  en  i562. 

(3)  Jean  d'Escars,  seigneur  de  La  Vauguyon,  prince  de  Carenc)', 
maréchal  et  sénéchal  du  Bourbonnois,  capitaine  de  cent  hommes  d'ar- 
mes et  chevalier  de  Tordre  du  Saint-Esprit.  Mort  le  28  mars  i5o,5. 

pute,  et  concluoient  tousjours  qu'ils  dévoient  estrere- 
laxezj  et,  encores  que  monsieur  de  Ferron  eust  sa 
femme  et  famille  de  la  religion,  neantmoins  il  con- 
cluoit  tousjours,  comme  monsieur  d'Alesme,  qu'ils  dé- 
voient mourir.  Monsieur  le  cardinal  d'Armagnac  et 
tous  les  officiers  se  desesperoient  de  ce  que  justice 
ne  se  faisoit  point,  et  qu'ils  n'attendoient  que  tous  mal- 
heurs après  que  nous  serions  passez,  s'il  ne  se  faisoit 
quelque  justice.  A  la  fin  messieurs  d'Alesme  et  de  Fer- 
ron vindrent  à  mon  logis  me  dire  qu'il  ne  falloit  point 
espérer  que  ces  gens  lissent  jamais  justice  contre  ceux 
de  leur  religion,  et  qu'ils  ne  feroient  rien  qui  vaille  avec 
eux,  et  qu'ils  s'en  vouloient  retourner.  Je  les  priay  de 
ne  nous  laisser  point.  Alors  monsieur  d'Alesme  me  dit  : 
«  Voulez -vous  faire  un  tour  digne  de  vous?  envoyez 
«  les  faire  pendre  aux  fenestres  de  la  maison  de  ville, 
«  là  où  ils  sont  prisonniers,  et  vous  nous  jetterez  de 
«  débat  ;  car  autrement  il  ne  faut  point  espérer  que 
«  justice  s'en  face.  — Estes -vous  tous  deux  de  ceste 
«  opinion,  dis-je?  »  Ils  me  respondirent  qu'ouy.  Ce 
fut  assez  dit.  J'apellay  le  sergent  de  monsieur  de 
Sainctorens,  et  luy  dis  en  leur  présence  :  «  Sergent, 
«  va  moy  faire  venir  le  geôlier  :  »  ce  qu'il  fît  ;  auquel  je 
dis  :  «  Baille  luy  ces  prisonniers  que  tu  tiens;  et  vous, 
«  sergent ,  prenez  mes  deux  bourreaux ,  et  les  allez 
«  faire  pendre  aux  fenestres  de  la  maison  de  ville.  » 
Et  incontinent  partit,  et  en  moins  d'un  quart  d'heure 
nous  les  vismes  attachez  aux  fenestres.  Lesdits  commis- 
saires cuiderent  enrager,  et  le  vouloient  faire  trouver 
mauvais  à  monsieur  de  Burie.  Et  le  lendemain  je  leur 
reprochay,  et  leur  dis,? présent  ledit  sieur  de  Burie: 
«  Monsieur  de  Burie  et  moy  serons  d'accord ,  et  m'as- 

«  seure  que  je  vous  feray  pendre  vous  mesmes  avant 
«  que  le  jeu  se  desparte  et  que  nous  sortions  ^e  ceste 
«  commission.  L'on  fait  bruit  que  monsieur  le  prince 
«  de  Conde'  a  pris  les  armes  et  s'est  saisi  d'Orléans  :  si 
«  cela  est  vray, n'espérez  aune  chose,  sinon  que  je  vous 
«  tiendray  ce  que  je  vous  ay  promis.  »  Il  ne  tarda  pas 
deux  heures  que  Rance,  secrétaire  du  roy  de  Navarre, 
arriva,  et  porta  les  nouvelles  à  monsieur  de  Burie  que 
monsieur  le  prince  de  Condé  avoit  pris  les  armes  et 
s'estoit  saisi  d'Orléans  ;  et  contoit  merveille  des  grandes 
forces  qu'avoit  ledict  sieur  prince,  eu  esgard  à  celles 
du  Roy,  et  que  le  roy  de  Navarre,  monsieur  le  con- 
testable, monsieur  de  Guyse,  monsieur  le  mareschal 
de  Sainct  André,  estoient  tous  ensemble,  qui  ne  pou- 
rvoient pas  trouver  un  homme ,  et  mille  mensonges.  Le- 
dict sieur  de  Burie  lui  deffendit  de  tenir  ce  langage,  et 
qu'il  ne  luy  alloit  que  de  la  vie  si  j'en  entendois  aucune 
chose.  Et  manda  secrettement  ledict  sieur  aux  com- 
missaires qu'ils  se  sauvassent  avant  que  ce  bruit  fust 
publié ,  car  autrement  il  ne  me  pourroit  garder  que 
je  ne  les  fisse  mourir,  comme  j'eusse  faict.  Ils  ne  se  le 
firent  pas  dire  deux  fois,  car  ils  s'acheminèrent  secret- 
tement, et  ne  sçeus  leur  parlement  jusque»  au  lende- 
main. Je  faisois  chercher  Rance  :  que  si  alors  il  me  fust 
tombé  entre  les  mains,  je  luy  eusse  appris  de  porter 
telles  nouvelles  qu'il  avoit  porté.  Or  nous  fusmes  d'o- 
pinion de  nous  en  aller  droit  à  Montauban,  et  nous 
jetter  dans  la  ville  avant  qu'elle  se  revoltast,  car  nous 
entendions   que   la   ville   d'Agen   estoit  révoltée,  et 
av oient  pris  les  officiers  et  consuls  catholiques  et  les 
chanoines.  Et  allasmes  à  Sainct  Antony,  pensant  en- 
trer le  lendemain  à  Montauban  -7  mais  avant  que  nous 

fussions  à  moitié  chemin,  on  nous  dit  que  la  ville  estoit 
révoltée;  et  nous  acheminasmes  droit  à  Villeneufve 
d'Agenois,  et  trouvasmes  le  tout  révolté.  Puis  vinsmes 
à  un  village  nommé  Gailapian,  près  du  Port  Saincte 
Marie  ;  et  trouvasmes  aussi  le  Port  Saincte  Marie  ré- 
volté, car  ces  gens  av oient  faict  leur  entreprise  de  lon- 
gue main,  ils  estoient  fort  secrets.  Et  là  arrestasmes 
que  monsieur  de  Burie  s'en  iroit  jetter  dans  Bordeaux 
avec  les  quatre  compagnies  de  gens-darmes,  et  moy, 
avec  celles  du  roy  de  Navarre ,  qui  estoient  demeurées  à 
Condom,  de  monsieur  le  mareschal  de  Termes ,  et  la 
mienne,  passerois  la  Garonne  vers  la  Gascogne ,  et  me 
tiendrois  dans  le  plat  pays  vers  Thoulouse  et  Beau- 
mond  de  Lomagne.  Et  ainsi  que  nous  nous  voulions  dé- 
partir, arriva  le  capitaine  Saincte  Geme,  qui  m'apporta 
lettres  du  Boy,  lesquelles  estoient  de  ceste  teneur: 
Monsieur  de  Montluc,  je  vous  prie,  si  vous  désirez  ja- 
mais me  faire  service  ,  qu  incontinent  et  en  diligence 
vous  me  veniez  trouver  avec  la  compagnie  de  mon- 
sieur le  mareschal  de  Termes  et  la  vostre,  et  avec  six 
compagnies  de  gens  de  pied  dont  je  vous  envoyé  les 
commissions,  laissant  les  noms  des  capitaines  en  blanc, 
car  vous  cognoissez  mieux  ceux  gui  le  méritent  que 
moy.  Et,  laissant  toutes  choses  ,  je  vous  prie  vous 
acheminer,  car  il  faut  sauver  le  corps  de  ï arbre, 
parce  que,  le  corps  sauvé,  les  branches  se  recouvreront 
tousjours.  Voy-là  le  contenu  de  ma  lettre.  Celle  de 
monsieur  de  Burie  faisoit  mention  de  ce  qu'il  m'escri- 
voit ,  et  luy  mandoit  qu'il  donnast  le  meilleur  ordre 
qu'il  pourroit  en  Guyenne,  n'estant  point  encore  ad- 
vertie  Sa  Majesté  de  la  révolte  d'icelle.  Monsieur  de 
Burie  print  son  chemin  droit  à  Thonens,  où  il  trouva 

messieurs  de  Caumond  et  de  Duras,  lequel  sieur  de 
Caumond  estoit  pressé  de  leurs  Eglises  d'estre  chef; 
mais  il  n'en  voulut  oncques  prendre  la  charge  :  aussi 
ne  faisoit  pas  monsieur  de  Duras;  mais  à  la  fin  fut  con- 
traint de  la  prendre,  à  la  persuasion  d'un  person- 
nage (0  pins  grand  que  luy.  Lesquels  firent  grand 
chère  à  monsieur  de  Burie,  et  ne  luy  demandèrent 
rien ,  car  ils  taschoient  tousjours  à  le  gaigner  ;  mais  il 
estoit  trop  homme  de  bien.  Il  s'en  alla  droit  à  Bordeaux, 
et  le  mal  fut  qu'il  en  envoya  toutes  les  quatre  compa- 
gnies vers  la  Sainctonge,  et  luy  demeura  seul  dansBor- 
deaux,  n'ayant  que  vingt  cinq  arquebusiers  de  garde. 
Et  le  mesme  jour  que  nous  nous  depai tismes ,  je  me 
vins  camper  à  la  maison  de  monsieur  de  Beaumond 
près  d'Agen,  et  aux  villages  voisins,  où  je  départis  les 
six  commissions  que  le  Roy  m'avoit  envoyé,  sçavoir,  au 
capitaine  Charry  deux ,  au  capitaine  Bazordan  autres 
deux,  une  au  baron  de  Clermon  mon  nepveu ,  et  l'au- 
tre au  capitaine  Aorne.  Les  sieurs  de  Cancon ,  de 
Montferrand ,  toute  la  noblesse  d'Agenois  catholiques 
s'estoient  rendus  auprès  de  moy.  Et  en  la  sale  com- 
mencèrent à  murmurer  les  uns  et  les  autres  que  si  je 
les  abandonnois  ils  estoient  perdus,  et  leurs  femmes, 
leurs  enfans,  et  leurs  maisons  en  ruyne  et  perdition. 
Lectoure ,  place  forte ,  estoit  aussi  révoltée,  de  sorte  que 
la  noblesse  de  Gascogne  n'avoit  où  se  retirer,  et  tousse 
rendoient  à  moy  :  lesquels  entr'eux  firent  une  conclu- 
sion que  si  je  prenois  délibération  de  m'en  aller  trou- 
ver le  Roy,  comme  il  me  mandoit,  ils  demeureroient 
sans  chef,  et  qu'il  me  falloit  prendre  comme  prison- 

(0  Montluc  veut  probablement  parler  du  prince  de  Condé,  qui  char 
gca  Duras  de  lever  des  troupes  dans  la  Guyenne. 

nier,  et  ne  me  laisser  partir.  Sur  le  tard  j'assemblay 
tons  ces  seigneurs,  et  leur  remonstray  qu'il  falloit  que 
je  depeschasse  en  diligence  devers  le  Roy  pour  l'ad- 
vertir  de  la  révolte  de  toute  la  Guyenne,  sauf  Thou- 
louse  et  Bordeaux ,  et  que  si  celles-là  n'estoient  secou- 
rues, qu'elles  estoient  en  bransle  d'être  perdues,  aussi 
bien  que  le  reste  :  et  le  trouvèrent  tous  bon.  Et  je  de- 
peschay  incontinent  le  capitaine  Gousseil  pour  donner 
advis  au  Roy  et  à  la  Royne  de  tout.  Et  après  sa  de- 
pesche  faicte,  monsieur  de  Masses  (0,  qui  est  derniè- 
rement mort  à  Limoges,  qui  pour  loi  s  portoit  la  cor- 
nette de  monsieur  le  mareschal  de  Termes,  me  dit  en 
présence  de  tous  que  j'avois  fort  bien  faict  de  prendre 
ceste  resolution,  car  ils  avoient  fait  un  arrest  entreux 
de  me  retenir  par  force.  Le  matin  nous  passasmes  la 
rivière  à  deux  ou  trois  ports  mal-aise'ment,  car  Lay- 
rac  estoit  révolté,  comme  estoit  aussi  tout  le  pays  de 
Bazadois,  sauf  la  Reolle,  et  jusques  aux  portes  de 
Tboulouse,  sauf  Auvillar  et  Condom  ,  où  le  capitaine 
Aorne  (2)  estoit  avec  la  compagnie  du  roy  de  Navarre: 
et  avant  qu'elle  y  fut ,  ladite  ville  s'estoit  révoltée  par 
deux  fois  ;  mais  le  lieutenant .  gênerai ,  nommé  du 
Franc,  quej'ay  cy-dessus  nommé,  avoit  pris  les  armes 
pour  deffendre  l'authorité  du  Roy,  et  en  estoit  demeuré 
maistre  :  toutes-fois  à  la  fin  il  ne  fust  pas  esté  le  plus 
fort,  sans  ladite  compagnie  que  j'envoyay  dedans.  Je 
mis  ma  compagnie  à  la  Sauvetat  de  Gaure  ;  monsieur 

(0  Ne  faudroit-il  point  lire  du  Massez?  Le  nom  de  famille  des  sei- 
gneurs du  Massez  étoit  de  Béon  :  on  en  a  parlé  dans  une  des  notes  du 
premier  livre  de  Montluc. 

(*)  Arnay  :  c'est  ainsi  que  le  nomment  Le  Frère ,  dans  son  Histoire 
des  Troubles  de  France ,  et  le  traducteur  de  de  Thou, 

de  Terride  avoit  la  sienne  aux  environs  de  sa  maison  f 
en  ses  terres  propres ,  car  Beaumon  estoit  aussi  révolté. 
Monsieur  de  Gondrin  et  moy  parlasmes  ensemble  à 
ma  maison,  au  Sampoy  en  Gaure,  là  où  je  l'avois  as- 
signé ;  et  là  conclusmes  de  faire  amis  tous  les  gentils- 
hommes catholiques ,  afin  que  nous  fussions  tous  unis 
ensemble.  Et  pour-ce  que  les  seigneurs  de  Firmarcon  (x) 
et  de  Terride  ,  tous  deux  sortis  d'une  maison,  ne  s'en- 
tr'aimoient  point,  nous  arrestasmes  de  les  faire  amis, 
et  les  assignasmes  à  se  trouver  à  Faudouas,  où  il  se 
trouva  une  bonne  compagnie  de  noblesse  :  et  comme 
nous  y  fusmes,  les  fïsmes  bons  amis.  Le  capitaine  Charry 
partit  en  diligence  pour  s'aller  jetter  dans  Puymirol, 
pour-ce  que  je  fus  adverty  que  les  ennemis  l'avoient 
abandonnée  et  prins  l'artillerie  qu'y  estoit  pour  por- 
ter à  Agen.  Ledit  capitaine  Charry  alla  passer  la  ri- 
vière à  La  Magistère  (2) ,  et  fut  au  point  du  jour  dans 
la  ville ,  car  les  bonnes  gens  l'ouvrirent  ;  et  n'y  avoit 
que  dix  soldats  au  chasteau,  lesquels  se  rendirent. 
Soudain  chacun  des  autres  capitaines  print  inconti- 
nent son  party  pour  aller  dresser  leurs  compagnies.  Et 
comme  nouseusmes  disné,  vint  un  homme  à  cheval ,  qui 
estoit  party  en  poste  de  Cahors,  ayant  cheminé  toute 
la  nuict  et  prins  un  cheval  de  louage  à  La  Magistère, 
là  où  il  luy  fut  dit  que  j'estois  à  Faudouas  ;  et  me  porta 
une  lettre  de  monsieur  de  La  Rocque  des  Ars ,  près 
Cahors,  un  mien  parent,  laquelle  lettre  se  trouvera 
enregistrée  au  Registre  du  parlement  de  Thoulouse , 
dont  la  teneur  estoit  telle  :  Monsieur,  aujourd'huj  en- 

{*)  Bernard  de  Narbonne  ,  seigneur  de  Firmacon. 
(2)  Petit  hameau  sur  le  bord  de  la  Garonne.  Charles  IX  y  coucha  le 
jeudi  22  mars  i56£. 


DE  BLAISE  DE  MOîïTLUC.     [l56a]  4^ 

viron  midi  est  arrivé  icy  un  gentil-homme  venant  de 
la  Cour  à  grand  journées,  lequel,  ayant  demandé  a 
l'hostelerie  s'il  y  avoit   homme  qui  vous  cogneust, 
Vhoste  luy  a  dit  que  j'estois  à  la  ville,  et  que  je  vous 
appartenois  de  parenté  :  surquoy  il  ma  envoyé  soudain 
quérir  par  Vhoste.  Et  comme  j' ay  esté  devant  le  logis, 
il  a  dit  audit  hoste  quil  r'entrast  dans  sa  maison.  Je 
Vay  voulu  embrasser,  mais  il  m'a  fait  signe  que  je  ne 
le  touchasse  point.  Et  estans  luy  et  moy  seuls,  il  ma 
dit  quil  estoit  de  la  comté  de  Foix  et  au  roy  de  Na- 
varre ;  et  qu'à  Orléans  luy  estoit  mort  un  médecin  , 
de  peste,  a  son  costé ,  dont  il  estoit  encores  pestiféré. 
M' ayant  dit  en  outre  que  j'allasse  incontinent  cercher 
de  l'ancre  et  du  papier,  ce  que  promptement  j 'ay  faict, 
et  devant  le  logis  mesmes  m  a  fait  escrire  ceste  lettre , 
et  m'a  prié  de  la  vous  envoyer  en  poste.  Ladite  lettre 
disoit  ainsi  :  Monsieur,  m'en  revenant  de  la  Cour,  je 
suis  passé  à  Orléans,  oîij'ay  laissé  monsieur  le  prince 
de  Condé,  qui  assemble  de  grandes  forces  ,  et  des-ja 
en  a  beaucoup.  Il  y  a  un  capitoul  de  Thoulouse  (0 
qui  s'en  vient  a  grandes  journées  après,  et  pense  qu'il 
passera  ceste  nuit  icy ,  lequel  a  promis  audit  seigneur 
prince  de  luy  rendre  à  sa  dévotion,  dans  le  dix-hui- 
tiesme  de  ce  mois  (qui  estoit  en  may  (2)),  la  ville  de 
Thoulouse.  Ledit  capitoul  s'est  descouvert  a  moy  :  je 
vous  en  ay  voulu  advertir  en  extrême  diligence  ,  afin 

(0  Aunaut,  sieur  de  Lan  ta  :  les  Protestans  l'avoient  envoyé  à  Or- 
léans pour  traiter  avec  le  prince  de  Condé.  Il  fut  condamné  à  mort  par 
le  parlement  de  Toulouse ,  et  exécuté  en  effigie. 

("»)  De  Thou  place  cet  événement  au  mois  d'avril;  mais  La  Faille  ,  La 
Popelinière  et  l'Histoire  des  cinq  Rois,  donnent  la  même  date  que 
Montlue.  ,   . 

que  vous  y  pourvoyez  s  il  vous  est  possible.  Et  pour 
les  raisons  que  vous  escrira  monsieur  de  La  Rocque, 
je  nay  point  voulu  signer  ceste  lettre,  mais  je  Vayfait 
signer  au  dict  sieur  de  La  Rocque.  Voylà  le  contenu 
des  deux  lettres,  lesquelles  ayant  veuës,  je  tiray  à  part 
les  susdicts  seigneurs,  et,  leur  ayant  communiqué  les- 
dictes  lettres,  je  les  envoyay  incontinent ,  par  homme 
exprès  en  poste,  à  monsieur  le  premier  président  Man- 
sencal  (0  ;  et  fis  promptement  trois  depesches  aux  ca- 
pitaines Bazordan  ,  baron  de  Clermon  ,  et  Aorne,  leur 
mandant  par  icelles  que  jour  et  nuict  ils  fissent  dili- 
gence d'assembler  leurs  compagnies  de  gens  de  pied 
que  je  leur  avois  baillées,  et  qu'ils  s'approchassent  le 
plus  près  de  Thoulouse  qu'ils  pourroient.  Monsieur  de 
Terride  s'en  retourna  en  diligence  pour  tenir  preste  la 
sienne  de  gensdarmes.  Les  sieurs  de  Gondrin,  de  Fir- 
marcon  et  moy,  nous  en  retournasmes  en  diligence 
pour  assembler  de  la  noblesse.  Or  le  messager  ne  peust 
arriver  à  Thoulouse  de  ceste  journée  là,  qu'il  ne  fust 
trois  heures   de  nuict;  et  monsieur  le  président  se 
trouva  couché»,  et  ne  luy  peust  bailler  les  lettres  jus*- 
ques  au  lendemain  matin ,  qui  estoit  le  douziesme  de 
may  :  en  quoy  monsieur  le  président  fit  une  erreur, 
d'autant  que  le  matin  il  alla   assembler   toutes  les 
chambres,  et  là,  en  présence  de  tous,  lesdites  lettres 
furent  lues  :  et  moy  j'en  fis  une  autre,  n'ayant  esté  si 
advisé  de  luy  mander  qu'il  la  communicast  à  peu  de 
gens.  Cela  fut  cause  que  ceux  de  leurs  compagnies  qui 
estoient  de  la  religion  nouvelle  et  de  l'entreprise,  au 
sortir  du  palais,  advertirent  tous  les  autres  de  leur  in- 

(0  Jean  de  Mansencal  :  c'étoit,  dit  de  Thou,  un  magistrat  d'une  sa- 
gesse et  d'une  probité  reconnue. 

telligence,  pour  les  faire  liaster  de  se  saisir  de  la  maison 
de  la  ville  et  de  l'artillerie,  et  n'attendre  point  jusques 
au  dixhuictiesme  dudict  mois;  car  j'escrivois  aussi  par 
madicte  lettre  que  je  mandois  en  diligence  aux  capi- 
taines Bazordan  et  baron  de  Clermon,  qu'en  faisant  les 
compagnies  ils  marchassent  devers  ladicte  ville  de 
Thoulouse ,  laquelle  plus  de  huict  jours  auparavant 
estoit  entrée  en  grand  soupçon ,  pource  que  ceux  de 
dedans  y  voy oient  arriver  de  jour  à  autre  beaucoup  de 
gens  estrangers  et  incogneus  de  leurdicte  ville.  Et 
lesdictes  lettres  arrivèrent  sur  ceste  peur.  J'avois,  ne 
sçachant  encores  rien  de  cecy,  envoyé  ma  compagnie 
à  La  Monjoy  e,  près  La  Plume.  Et  le  lendemain  mesmes, 
qui  fut  le  dixhuictiesme ,  m'en  estant  retourné  au  Sam- 
poy,  je  receus  deux  lettres  tout  à  un  coup,  l'une  de 
monsieur  de  Terride,  et  deux  autres  d'advertissemens 
que  l'on  luy  donnoit.  En  l'une  y  avoit  :  Monsieur, 
quatre  enseignes  de  gens  de  pied  sont  arrivez  dans 
Montauban ,  qui  viennent  devers  les  Sevenes,  et  sont 
entrez  h  la  poincte  du  jour,  ayant  cheminé  toute  la 
nuict.  En  l'autre  lettre  y  avoit  qu'il  estoit  passé  une 
enseigne  noire  sur  le  pont  du  Buzet  au  ojelà  de  Tou- 
louse, portant  une  escharpe  blanche,  qui  tenoit  le 
chemin  de  Montauban.  Monsieur  de  Terride  me  man- 
doit  que  je  tinsse  l'advertissement  pour  tout  seur.  En 
mesme  instant  j'avois  receu  une  autre  lettre  du  vicaire 
d'Audi  et  des  consuls  de  ladicte  ville,  lesquels  me 
prioient  de  vouloir  aller  en  toute  diligence  audict 
Àuch,  ou  autrement  que  tous  se  mettroient  en  pièces 
les  uns  et  les  autres.  J'escrivis  en  la  rue  mesmes  en 
haste  quatre  lignes  à  monsieur  de  Terride,  le  priant 
tenir  sa  compagnie  preste ,  et  assembler  le  plus  de  gens 

qu'il  pourroit.  Et  après  je  montay  à  cheval,  ayant 
monsieur  de  Fontenilles  avecques  moy,  et  m'en  allay 
en  toute  diligence  droict  à  Auch,  combien  que  je  n'es- 
tois  lieutenant  du  Roy,  ny  n'avois  aucune  puissance 
de  commander;  ains  tout  ce  que  j'en  faisois  n'estoit 
que  pour  l'affection  et  volonté  particulière  que  je  por- 
tais au  service  du  Roy.  J'estoisbien  asseuré  que,  faisant 
bien,  tout  seroit  trouvé  bon  de  ceux  qui  tenoient  le 
party  du  Roy  :  pour  les  autres,  je  ne  m'en  suis  pas  fort 
soucié;  je  les  ay  tousjours  mieux  aymé  avoir  pour  en- 
nemis que  pour  amis. 

Arrivant  à  Sezan ,  une  lieue  du  Sampoy,  il  m'arriva 
un  homme  de  Thoulouse,  que  monsieur  le  président 
Mansencal  m'envoyoit,  par  lequel  il  me  mandoit  qu'il 
avoit  reçeu  mes  lettres,  me  priant  d'aller  secourir  la- 
dite ville  de  Thoulouse,  parce  que  les  Huguenots  s'es- 
toient  saisis  de  la  maison  commune  d'icelle,  et  de 
l'artillerie  qui  estoit  dedans.  Je  descendis  devant  le 
village,  sous  un  orme,  et  là  depeschay  vers  monsieur 
le  président  qu'il  advertist  en  diligence  les  capitaines 
sus  nommez  qu'ils  s'allassent  jetter  dans  Thoulouse^ 
et  que  j'allois  faire  marcher  la  compagnie  de  monsieur 
le  mareschal  de  Termes,  qui  estoit  à  Pessan  près 
d'Auch,  afin  qu'elle  serendist  au  point  du  jour  à  Thou- 
louse, et  qu'ils  eussent  courage  seulement,  car  je  se- 
rois  bien  tost  à  eux.  Et  baillay  quatre  ou  cinq  blancs 
signez  à  mon  secrétaire ,  pour  dresser  lettres  à  mon- 
sieur de  Gondrin  et  autres,  afin  de  les  faire  partir  et 
acheminer  devers  Thoulouze.  Puis  m'en  allay  courant  à 
Auch,  après  avoir  aussi  mandé  à  ma  compagnie  qu'elle 
s'en  retournast  en  diligence  à  La  Sauvetat.  Et  estant 
arrivé  tout  à  jeun  à  une  heure  après  midy  à  Auch^ 

j'escrivis  en  disnant  deux  lettres ,  l'une  à  monsieur  de 
Bellegarde,  n'y  ayant  que  deux  lieues  jusques  à  sa 
maison,  et  l'autre  au  capitaine  Masses,  qui  en  estoit 
à  demy  lieue;  mandant  à  monsieur  de  Bellegarde  C1) 
qu'il  partist incontinent  en  poste,  et  qu'il  s'allast  jetter 
dans  Thoulouse  pour  commander  aux  armes  ,  faisant 
aller  après  luy  jour  et  nuict  ses  armes  et  grands  che- 
vaux. Monsieur  du  Masses  partit  dés  qu'il  eut  parlé  à 
moy,  et  n'arresta  qu'il  ne  fust  dans  Thoulouse  le  lende- 
main matin  au  point  du  jour  :  et  monsieur  de  Belle- 
garde  y  estoit  arrivé  deux  heures  après  minuict  :  le 
baron  de  Clermon  entra  le  mesme  matin.  Et  à  l'ins- 
tant que  les  soldats  (2)  entroient ,  ils  alloient  au  com- 
bat, qui  estoit  depuis  la  place  Sainct  George  jusques 
aux  deux  portes  de  la  ville  qui  tirent  vers  Montau- 
ban,  lesquelles  portes  les  ennemis  tenoient.  Le  capi- 
taine Aorne  entra  environ  deux  heures  après  midy, 
comme  fit  aussi  en  mesme  temps  le  capitaine  Bazor- 
dan.  Et ,  comme  j'eus  pacifié  Auch,  il  me  souvint  des 
lettres  de  monsieur  de  Terride ,  et  pensay  que  ces  en- 
seignes qui  estoient  arrivées  à  Montauban,  n'estoient 
là,  sinon  pour  secourir  leurs  gens  qui  combattoyent 
à  Thoulouse  ;  surquoy  je  depeschay  soudain  un  sol- 
dat sur  un  bon  cheval ,  luy  commandant  qu'il  prinst  le 

(0  Pierre  de  Saint-Lary,  baron  de  Bellegarde ,  chevalier  de  l'ordre 
du  Roi ,  capitaine  de  cinquante  hommes  d'armes ,  gouverneur  de  la 
ville  et  sénéchaussée  de  Toulouse  et  Albigeois.  Mort  en  1570,  d'une 
blessure  qu'il  reçut  au  siège  de  Mazères  en  i56g. 

(2)  Le  combat  entre  les  Catholiques  et  les  Calvinistes  commença  le 
i4  de  mai.  Le  même  jour,  un  peu  avant  la  nuit,  la  compagnie  du  feu 
maréchal  de  Thermes,  commandée  par  Bellegarde,  et  celle  du  roi  de 
Navarre  ,  que  commandoit  Aorne ,  vinrent  au  secours  des  Catholi- 
ques. 

chemin  droict  à  Caudecoste  ,  et  qu'il  passast  la  rivière 
à  Las  Peyres.  J'escrivis  au  capitaine  Charry  qu'incon- 
tinent ma  lettre  reçeuë  il  s'acheminast  jour  et  nuict 
droict  à  Thoulouse,  et  qu'il  fist  alte  à  Fronton.  De 
mesmes  j'en  depeschay  un  autre  devers  monsieur  de 
Terride,  pour  faire  passer  sa  compagnie  à  Borret,  luy 
mandant  aussi  qu'elle  gaignast  Fronton,  et  qu'ils  de- 
meurassent nuict  et  jour  à  cheval,  et,  en  attendant 
le  capitaine  Charry,  qu'ils  gardassent  que  ceux  qui 
viendroient  de  Montauban  ne  peussent  gaigner  Thou- 
louse. Une  heure  après  ces  deux  depesches ,  il  me  prit 
une  opinion  que,  si  le  soldat  ne  pouvoit  passer  à  Las 
Peyres,  ou  qu'il  fust  prins,  le  capitaine  Charry  ne  pour- 
roit  estre  adverty,  et  la  ville  demeureroit  en  danger  d'es- 
tre  perdue  ;  qui  fut  cause  qu'incontinent  j'en  depeschay 
un  autre  qui  prit  le  chemin  vers  La  Magistère  ;  et  es- 
toit  le  lendemain  midy  avant  qu'il  y  peust  arriver,  car 
le  premier  avoit  esté  chassé  plus  de  trois  lieues.  Le 
capitaine  Charry  partit  incontinent,  se  faisant  porter 
pain  et  vin,  comme  je  luy  avois  escrit  et  comme  il 
avoit  appris  sous  moy,  afin  que  les  soldats  n'entrassent 
en  aucune  maison.  Il  entendoit  aussi  bien  qu'homme 
de  France  comme  il  falloit  exécuter  ces  diligences. 
Et  arriva  avec  deux  ou  trois  cens  hommes,  environ 
deux  heures  après  minuict,  à  Fronton,  où  il  trouva 
la  compagnie  de  monsieur  de  Terride;  tellement  qu'a- 
vant se  recognoistre  ils  se  cuiderent  battre.  Et  comme 
le  capitaine  Charry  fut  à  une  lieue  de  Fronton,  deux 
ou  trois  chevaux  huguenots,  qui  estoient  des  gens  du 
vicomte  de  Bourniquel ,  se  meslerent  la  nuit  parmy 
eux;  et,  entendans  que  c'estoient  des  nostres,  ils  prin- 
drent  le  chemin  droit  à  Montauban ,  et  trouvèrent  les 

cinq  enseignes  qui  estoient  desja  à  moitié  chemin  de 
Fronton  à  Montauban;  et,  ne  pouvant  nombrer  nos 
gens  à  cause  de  l'obscurité'  de  la  nuit,  ils  leur  dirent 
que  les  nostres  estoient  trois  fois  plus  de  gens  qu'eux, 
et  que  c'estoit  le  capitaine  Charry  qui  les  menoit  :  qui 
fut  cause  qu'ils  s'en  retournèrent  en  arrière,  et  moy 
je  m'aclieminay  avec  ma  compagnie.  Monsieur  de 
Gondrin  me  vint  trouver  auprès  de  Faudoas,  et  le 
lendemain  matin  nous  en  allasmes  à  deux  lieues  de 
Thoulouse,  et  en  un  village  nommé  Daux,  attendans 
tousjours  des  gentils-hommes  qui  nous  suyvoient  en 
poste.  Ledict  sieur  de  Terride  s'y  rendit  le  soir  seule- 
ment, à  cause  qu'il  n'estoit  peu  passer  avec  sa  compa- 
gnie. J'advertis  monsieur  le  premier  président  et  mon- 
sieur de  Bellegarde  de  nostre  arrivée,  et  que  le  matin 
au  soleil  levant  nous  serions  avec  eux  ;  mais  que  cepen- 
dant ils  me  gardassent  la  porte  Sainct  Subran  libre,  et 
qu'ils  ne  souciassent  d'autre  chose,  sinon  que  je  peusso 
entrer.  La  haste  que  j'avois  fut  cause  que  j'oubliay  de 
leur  escrire  que  j'avois  envoyé  à  Fronton  ,  sur  le  che- 
min de  Montauban,  pour  combattre  le  secours  qui 
pourroit  venir  de  ce  quartier-là.  Et  eux,  ayant  en- 
tendu aussi  bien  que  nous  l'arrivée  de  cinq  enseignes 
qui  estoient  à  Montauban,  craignans  que  ceste  nuict- 
là  ils  entrassent  par  les  deux  portes  qu'ils  tenoient, 
furent  d'opinion  d'entrer  en  composition  :  à  quoy  Ra~ 
pin  (0  estoit  député  pour  les  ennemis,  et  monsieur 
du  Masses  pour  la  ville.  Cependant  les  escarmouches 
cessèrent  trois  ou  quatre  heures.  Et  en  ces  entrefaictes 

(0  Décapité  en  avril  par  arrêt  du  parlement  de  Toulouse,  quoiqu'il 
eût  été  envoyé  par  le  Roi  pour  porter  l'édit  de  paix  de  i568.  De  lui  des- 
cend Rapin-Thoiras ,  auteur  d'une  histoire  d'Angleterre. 

arrivèrent  à  messieurs  le  président  et  de  Bellegarde 
les  lettres  que  je  leur  escrivois  d'Auch  ;  mais  par  for- 
tune monsieur  le  président  envoya  la  sienne  à  mon- 
sieur du  Masses,  afin  qu'il  la  leur  monstrast,  pour  leur 
donner  plus  d'envie  de  faire  paix.  Contre  le  sçeu  de 
monsieur  de  Bellegarde,  ledict  sieur  du  Masses,  qui 
desja  s'estoit  desparty  de  Rapin,  ayant  veu  ma  lettre, 
tourna  devers  luy  pour  lui  monstrer  ladicte  lettre;  lequel 
l'ayant  veue ,  fut  fort  triste ,  disant  au  capitaine  Masses 
qu'ils  se  tenoient  pour  perdus  puis  que  j'estois  si  près. 
Ils  avoient  entendu  que  leur  secours  s'en  estoit  re- 
tourné à  Montauban,  mais  les  nostres  n'en  avoient  rien 
sçeu  :  à  la  fin  ils  se  résolurent  que  le  lendemain  matin 
ils  en  parleroient  encores  -,  et  en  mesme  instant  s'al- 
lèrent préparer  sans  que  ceux  de  la  ville  en  enten- 
dissent rien ,  en  sorte  qu'ainsi  que  la  nuict  se  fermoit 
ils  commencèrent  à  abandonner  les  remparts  qu'ils 
avoient  faicts  par  les  quantons  des  rues.  Nos  capi- 
taines s'en  apperçeurent,  et  commencèrent  à  charger 
de  rue  en  rue  ;  mais  la  nuict  les  empescha  qu'ils  ne 
peurent  cognoistre  la  sortie  des  portes,  et  gaignerent 
les  vignes  en  fuitte  et  routte  ;  ils  y  perdirent  cinq  en- 
seignes. Nous  avions  fait  nostre  ordre  de  combattre 
en  ceste  manière  :  que  messieurs  de  Terride  et  de 
Gondrin  dévoient  passer  outre  sans  s'arrester  dans  la 
ville,  menant  ma  compagnie  et  la  noblesse  avec  eux, 
et  se  jetter  au  devant  des  portes  qu'ils  tenoient  hors  la 
ville  ;  et  moy  je  descendrois  à  pied  combattre  avec  la 
compagnie  de  monsieur  de  Termes,  laquelle  je  vou- 
lois  faire  descendre,  ayant  nos  gens  de  pied  et  de  ceux 
de  la  ville  ;  et  voulois  arriver  et  combattre  de  jour. 
Or  le  matin ,  une  heure  avant  jour,  comme  nous  corn- 

mentions  à  marcher,  nous  arrriva  un  capitoul  de 
Thoulouse,  nommé  monsieur  Durdes,  qui  m'apporta 
lettre  de  monsieur  le  président  et  de  monsieur  de  Bel- 
legarde,  nous  mandant  la  sortie  et  fuitte  des  ennemis; 
dequoy  je  fus  bien  marry,  car,  s'ils  m'eussent  attendu  y 
il  ne  s'en  fust  pas  sauvé  un  couillon  ;  et  Dieu  sçait  si 
j'avois  envie  d'en  faire  belle  depesche,  et  si  je  les  eusse 
espargnez.  Ceux  qui  estoient  venus  de  Foix  s'en  re- 
tournèrent vers  ledict  pays  de  Foix  en  desordre  et  en 
routtey  car  les  paysans  mesmes  en  tuèrent  beaucoup; 
et  les  autres  s'en  allèrent  chacun  du  costé  d'où,  ils  es- 
toient venus.  Et  voy-là  comment  la  ville  fut  secourue, 
où  le  combat  dura  trois  jours  et  trois  nuicts,  pendant 
lequel  se  bruslerent  de  plus  de  cinquante  maisons  les 
unes  sur  les  autres  \  et  y  mourut  beaucoup  de  gens  de 
tous  costez ,  entre  autres  deux  frères  de  monsieur  de  Sa- 
vignac  de  Commenge.  A  nostre  arrivée  M  nous  allas- 
mes  descendre  devant  le  palais ,  tous  armez ,  mon  ensei- 
gne et  guidon  despliez  ;  et  pour  cent  cinquante  ou  deux 
cens  gentils-hommes  que  nous  pouvions  estre  ensem- 
ble avec  ma  compagnie ,  c'estoit  une  belle  trouppe  :  il 
la  faisoit  fort  beau  voir.  Nous  trouvasmes  toute  la 
cour  assemblée ,  laissant  penser  à  un  chacun  si  nous 
fusmes  les  biens  reçeus.  Je  leur  dis  qu'encor  que  je 
ne  feusse  pas  lieutenant  de  Roy,  si  est-ce  que  le  service 
que  j'avois  de  long  temps  voué  à  leur  ville,  et  parti- 
culièrement  à  la  cour  de    parlement,   estoit   cause 
qu'après  l'advertissement  reçeu,  j'avois  assemblé  le 
plus  d'amis  que  j'avois  peu  pour  la  conservation  de 
leur  ville ,  seconde  de  la  France,  et  que  je  fusse  venu 
mesme  deslors  :  «mais,   messieurs,  dis -je,  au  long 
(0  Le  18  mai. 

<r  temps  que  j'ay  porté  les  armes,  j'ay  appris  qu  en  tels 
«  affaires  il  vaut  mieux  se  tenir  au  dehors  pour  y  faire 
«  acheminer  le  secours,  sçachant  bien  que  ceste  ca- 
«  naille  n'estoit  pas  pour  forcer  si  tost  vostre  ville. 
«  Que  s'ils  m'eussent  attendu,  jamais  entrepreneurs 
«  n'eussent  esté  mieux  accommodez  ;  puis  que  Dieu 
v<  vous  a  délivrez ,  c'est  à  présent  à  vous  à  faire  des 
<c  vostres,  et  faire  puirC1)  les  cantons  des  charoignes  de 
«  ces  meschans ,  traistres  à  Dieu ,  au  Roy  et  à  leur 
«  patrie.  »  Monsieur  le  président  Mansencal  (2)  me  fit 
une  remonstrance  fort  honorable,  et  me  remercia 
bien  fort,  et  toute  la  compagnie  :  messieurs  les  capi- 
touls  nous  baillèrent  incontinent  logis,  et  à  mesme 
instant  se  mirent  à  informer  contre  ceux  qui  estoient 
demeurez  dans  la  ville  et  ceux  qui  avoient  esté  pris  à 
la  sortie ,  et  dés  le  lendemain  commencèrent  à  faire 
justice.  Et  ne  vis  jamais  tant  de  testes  voiler  que  là  ; 
j'estois  cependant  assez  occupé  ailleurs,  car  il  xik  s'en 
falloit  guère  que  la  ville  ne  fust  saccagée  des  nostres 
mesmes,  parce  que,  comme  ceux  des  environs  en- 
tendirent que  ladicte  ville  estoit  secourue,  ils  vindrent 
courant  tous  au  pillage,  paysans  et  autres;  et  ne  leur 
bastoit  (2)  de  saccager  les  maisons  des  Huguenots, 
car  ils  commençoient  à  s'attaquer  à  celles  des  Catho- 
liques ;  et  la  maison  de  monsieur  le  président  de  Paulo 
mesme  cuida  estre  saccagée,  à  laquelle  moy-mesmes 
courus,  à  cause  que  quelqu'un  sema  un  bruit  qu'il  y 
avoit  dedans  un  escollier  sien  parent  qui  estoit  hu- 

(*)  Puir:  puer.. 

('■)  II  s'en  fallut  peu  que  les  Catholiques  n'immolassent  ce  premier 
président  aux  soupçons  qu'ils  avoient  conçus  contre  lui;  ils  l'auroient 
fait  sans  son  fils  qui  se  déclara  leur  capitaine.  •—  (3J  Basloit  :  sufifeoit. 

guenot  ;  toutesfois  il  ne  se  trouva  point.  Et  fus  con- 
trainct,  pour  rompre  le  désordre,  de  faire  monter  à 
cheval  la  compagnie  de  monsieur  de  Termes  et  la 
mienne,  dont  la  moitié  marchoit  de  six  heures  en  six 
heures  dans  la  ville,  armez  et  montez,  de  six  en  six 
par  les  rues. 

Le  troisiesme  jour  on  me  vint  dire  que  monsieur  de 
Sainct  Paul  (0,  de  la  comté  de  Foix,  arrivoit ,  venant 
dudit  Foix  avec  trois  ou  quatre  mil  hommes ,  et  mon- 
sieur de  Lamezan  de  Comenge,  avec  sept  ou  huict 
cens;  lesquels,  s'ils  fussent  entrez,  il  ne  m'eust  esté 
possible,  ne  à  tous  ceux  qui  estoient  dedans,  de  gar- 
der que  la  ville  ne  fust  esté  saccagée  :  au  moyen  de 
quoy  je  manday  en  diligence  les  capitouls  fermer  les 
portes;  et  toute  la  nuict  nous  demeurasmes  à  cheval 
par  les  rues,  et  toutes  les  compagnies  de  gens  de  pied 
toutes  en  garde  aux  portes,  ensemble  toute  la  ville 
en  armes,  tout  ainsi  comme  quand  ils   estoient  au 
combat.  Le  capitaine  Charry  et  la  compagnie  de  mon- 
sieur de  Terride  ne  bougeoient  des  deux  villages  qui 
sont  entre  Fronton  et  Thoulouse.  Monsieur  de  Sainct 
Paul  se  logea  avec  ses  gens  aux  fauxbourgs,  et  mon- 
sieur de  Lamezan  aussi ,  bien  marris  de  ce  que  l'on 
ne  les  laissoit  entrer,  menaçant  qu'une  autrefois  ils 
ne  viendroient  pas  secourir  la  ville.  Toutesfois  leur  se- 
cours n'apportoit  que  mal-heur,  veu  qu'ils  n'estoient 
arrivez  au  temps  qu'il  falloit  arriver.  Je  fis  sortir  mon- 
sieur de  Bellegarde   le  lendemain,  pour  leur  dire 
qu'ils  perdoient  temps,  car  ils  n'y  entreroient  point. 
Monsieur  de  Sainct  Paul  s'en  retourna  avec  ses  gens, 
et  monsieur  de  Lamezan  en  renvoya  les  siens,  entrant 

C1)  De  Villemar,  baron  de  Saint-Paul. 

dedans  avec  ses  serviteurs  seulement.  Messieurs  les 
capitouls(0  et  moy  nous  accordasmes  de  chasser  tous 
ceux  qui  estoient  venus  des  environs,  et  avec  les 
trompettes  de  la  ville  et  nos  labourins  les  cries  furent 
faites  ,  de  sorte  qu'en  fin  nous  demeurasmes  maistres; 
neantmoins  il  ne  fut  possible  que  tousjours  quelque 
chose  ne  s'y  remuast  :  qui  fut  cause  que  je  fis  sortir 
tous  nos  gens  de  pied  et  gens  de  cheval  dehors  la 
ville,  et  remis  le  tout  entre  les  mains  des  capitouls.  Je 
donnay  une  compagnie  au  capitaine  Masses  frère  de 
l'aisné,  pour  demeurer  dans  la  ville,  et  à  monsieur  de 
Grepiat,  fils  de  monsieur  le  premier  président  Man- 
sencal,  une  autre,  lequel  l'avoit  desja  presque  faicte; 
et  ainsi  fis  vuider  la  ville  (2),  en  laquelle  ne  demeura, 
sinon  les  citoyens  et  ces  deux  compagnies. 

Capitaines  mes  compagnons,  considérez  combien 
peu  s'en  fallut  que  ceste  opulente  cité,  la  seconde  de 
France,  ne  fust  destruicte  et.  ruine'e  pour  jamais.  Il  y  a 
un  gentil-homme  aux  portes  de  Montauban ,  qui  s'ap- 
pelle monsieur  de  La  Serre ,  auquel  les  Huguenots  brus- 
lerent  la  maison,  qui  me  dict  avoir  veu  un  sinode  où 
il  fut  arresté  que  s'ils  pou  voient  venir  à  bout  de  leur 
entreprise, qu'ils voul oient  entièrement destruire ladicte 
ville,  et  prendre  les  ruines  qui  leur  seroient  nécessaires 
pour  les  porter  à  Montauban,  afin  d'agrandir  leur  ville 
trois  fois  plus  qu'elle  n'est,  y  comprenant  les  faux- 
bourgs,  et  vouloient  mettre  dedans  un  ruisseau  qui 

C1)  Les  nouveaux  capitouls  que  les  Catholiques  avoient  nommés  après 
avoir  chassé  les  anciens. 

(2)  Selon  de  Thou ,  il  périt  dans  cette  émeute  environ  trois  mille  per- 
sonnes. La  Popelinière  et  l'auteur  de  l'Histoire  des  cinq  Rois  font  mon- 
ter le  nombre  des  morts  de  trois  mille  cinq  cents  à  quatre  mille. 

fait  moudre  le  moulin  dudit  sieur  de  La  Serre,  afin 
qu'il  ne  fust  jamais  mémoire  de  Thoulouse.  Outre  le 
tesmoignage  du  gentil-homme,  cent  autres  le  m'ont 
confirmé  dans  Thoulouse.  Ce  sont  des  discours  des 
surveillans  ,  car  les  grands  qui  tenoient  la  queue  de  la 
poisle  se  fussent  bien  gardez  de  destruire  une  telle 
ville  ,  laquelle  le  Roy  n'eust  jamais  recouverte  à  mon 
advis.  Doncques  vous  pouvez  notter  la  grande  et  ex- 
trême diligence  que  je  fis,  commençant  à  l'advertisse- 
ment  du  capitoul ,  qui  avoit  promis  à  monsieur  le 
prince  de  Condé  de  luy  livrer  la  ville ,  puis  la  di- 
ligence que  je  fis  faire  aux  compagnies,  qui  n'estoient 
pas  à  demy  complettes,  pour  se  jetter  dedans;  après, 
la  diligence  de  monsieur  de  Bellegarde  et  celle  du 
capitaine  Masses  avec  sa  compagnie  ;  d'ailleurs  la  di- 
ligence que  je  fis  d'advertir  le  capitaine  Charry ,  et 
la  pourvoyance  d'envoyer  un  autre  messager  après  le 
premier,  pour  mander  la  compagnie  de  monsieur  de 
Terride  passer  à  Borret  ;  en  outre  ,  la  diligence  d'ad- 
vertir monsieur  de  Gondrin  et  autres  :  toute  laquelle 
conduicte  se  fit  en  trois  jours  et  trois  nuicts.  Partant,  si 
vous  voulez  prendre  cest  exemple  et  le  retenir,  il  vous 
servira  à  ce  que  vous  ne  perdiez  point  une  heure  de 
temps.  Et  encores  que  j'aye  escrit  au  commencement 
de  mon  livre  que  mes  diligences  et  prévoyances 
promptes  estoient  cause  de  la  réputation  que  Dieu 
m'a  donnée,  en  ce  fait  comme  aux  autres,  l'on  le  peut 
icy  cognoistre  ;  car,  si  j'eusse  failly  d'une  minute ,  la 
cité  estoit  entièrement  perdue.  Vous  ne  devez  donc 
vous  desdaigner  d'apprendre  quelque  chose  de  moy , 
qui  suis  aujourd'huyle  plus  vieux  capitaine  de  France, 
et  à  qui  Dieu  a  autant  envoyé  de  bonnes  fortunes 

qu'à  tout  autre.  Mais  vous  devez,  ce  me  semble,  fuyr 
dappendre  de  ceux  qui  toujours  ont  esté  battus  et  qui 
ont  fuy  la  pluspart  du  temps  par  tout  où  ils  se  sont 
trouvez  ;  d'autant  que  si  vous  apprenez  aux  escolles  de 
ceux-là ,  à  grand  piene  deviendrez  vous  jamais  gueres 
bons  docteurs  en  armes.  Si  j'eusse  considéré,  et  que  je 
me  fusse  arrestéen  consultations,  pour  sçavoir  si  avant 
rien  entreprendre  je  devois  envoyer  devers  monsieur 
deBurie,  qui  estoit  lieutenant  du  Roy,  je  vous  laisse 
à  penser  si  les  Huguenots  eussent  eu  le  loisir  de  faire 
leurs  affaires.  Il  sembloit,  quand  ils  oy oient  parler 
de  moy,  qu'ils  avoient  le  bourreau  à  la  queue;  aussi 
m'appelloient-ils  ordinairement  le  Tyran.  Quand  vous 
vous  trouverez  en  quelque  lieu  pour  faire  un  service 
notable,  n'attendez  le  commandement  si  c'est  chose 
pressée,  car  cependant  vous  perdrez  tout;  et,  perdu 
pour  perdu,  tentez  fortune  :  après  on  trouve  que  tout 
est  bien  faict.  Je  sçay  qu'il  y  a  beaucoup  de  gens 
qui  trouvent  estrange  que  la  ville  de  Thoulouse  m'ai- 
me tant  :  s'ils  faisoient  autrement ,  ils  degenereroient 
de  toute  bonne  nature,  car  ils  vous  confesseront  que 
je  sauvay  la  cité,  ensemble  leurs  vies  et  leurs  biens, 
avec  l'honneur  de  leurs  femmes;  car  sans  mon  prompt 
secours  et  de  mes  amis ,  plusieurs  eussent  peut  estre 
prins  l'effroy  :  au  moyen  dequoy  j'espère  qu'ils  ne 
me  seront  jamais  ingrats  du  bon  office  qu'ils  ont 
receu  de  moy  en  ceste  occasion.  Et  si  aucun  vouloit 
dire  que  tout  ce  que  j'en  fis  estoit  pour  le  service 
du  Roy,  je  respondray  à  cela,  que  pour  lors  je  n'a- 
vois  charge  aucune  de  Sa  Majesté ,  sinon  ma  com- 
pagnie d'hommes  d'armes  ;  car  monsieur  de  Burie 
estoit  lieutenant  de  sadicte  Majesté,  comme  j'ay  dit, 


DE  BLÀISE  DE  MONTLUC.    [1^62]  5g 

en  Guyenne,  et  monsieur  le  Connestable  en  Langue- 
doc. Je  ne  veux  pas  nier  aussi  que  je  ne  le  fisse  pour 
l'envie  que  j'ay  de  faire  service  à  mon  Roy,  non  seule- 
ment pour  obligation  à  cause  de  FEstat ,  mais  aussi 
pour  l'affection  que  j'ay  tousjours  porté  au  service  de 
Sa  Majesté,  et  encore  pour  l'amitié  que  je  portois  et 
porte  à  ceste  cité;  car  le  desespoir  auquel  j'estois  de  la 
voir  en  bransle  d'estre  ruynée  me  fit  prendre  la  peine 
que  j'y  pris.  Et  ne  faut  pas  donc  trouver  estrange  si 
ceste  cité  veut  mal  à  ceux  de  ceste  religion  nouvelle,  et 
si  elle  leur  est  ennemie  ;  car  il  n'y  a  ville  en  France 
qui  aye  couru  un  si  grand  péril  que  ceste  ville- là, 
ny  qui  se  soit  tousjours  monstrée  plus  affectionnée  au 
Roy  ny  à  son  service,  ny  qui  plus  aye  combattu 
pour  se  conserver  sous  son  obeyssance.  Rouen  se  laissa 
prendre  sans  combattre ,  Lyon  ,  Bourges  ,  Poitiers. 
Paris  ne  s'est  pas  trouvé  en  ceste  extrémité,  estant 
aussi  autre  chose  que  les  autres;  Bordeaux  ne  se  def- 
fendit  pas ,  car  ce  ne  fut  qu'une  surprise  qu'ils  vou- 
loient  faire  au  chasteau  Trompette,  le  tenant  pour 
tout  assuré,  d'autant  que  monsieur  de  Duras  le  jour 
mesmes  estoit  aux  portes  de  Bordeaux.  Doncques  nous 
pouvons  tous  confesser  avec  la  vérité  ,  qu'il  n'y  a  ville 
qui  aye  combattu  et  couru  fortune  comme  celle-là, 
ayant  vertueusement  repoussé  les  Huguenots  qui  s'es- 
toient  saisis  de  la  maison  de  ville  et  tenoient  des  por- 
tes par  lesquelles  ils  pouvoient  faire  venir  secours  de 
Montauban. 

Je  fus  conseillé  d'aller  devant  (0  Montauban,  plus 

(0  Selon  de  Thou,  ce  ne  fut  point  immédiatement  après  l'expédition 
de  Toulouse  que  Montluc  alla  avec  Terrides  mettre  le  siège  devant 
Montauban.  Cet  historien  dit  que  Montluc  se  dirigea  alors  (c'étoit  en 

pour  tirer  les  soldats  des  environs  de  Thoulouse  et  de 
dedans  la  ville,  et  manger  le  pays  ennemy ,  que  pour 
espérance    que  j'eusse  de  la  prendre  ,  car  je  sçavois 
bien  qu'il  y  avoit  dedans  beaucoup   de  gens  qui  s'y 
estoient  assemblez  pour  l'entreprise  de  Thoulouse.  Et 
m'y  acheminay ,  n'ayant  que  six  enseignes  de  gens  de 
pied,   qui  estoient  celles  de  monsieur  de  Sainctorens, 
de  Bazordan,  baron  de  Clermont ,  Ame  et  Charryj 
et  me  baillèrent  ceux  de  Thoulouse    deux    canons 
et  une  coulevrine,  et  firent  une  honnesteté  aux  sol- 
dats ,  car  ils  leur  donnèrent  une  paye.  Et  comme  je 
fus  devant  Montauban,  je  trouvay  qu'il  y  avoit  deux 
mil  et  deux  cens  soldats  estrangers,  et  mil  ou  douze 
cens  hommes  de  la  ville,  tous  bien  armez  :  et  j'enpou- 
vois  avoir  huict  ou  neuf  cens,  la  pluspart  desquels  n'a- 
voient  jamais  porté  armes  ,  car  tous  les  bons  soldats 
s'estoient  retirez  avecques  les  Huguenots  après  la  mal- 
heureuse   paix,  et   ce  par  contraincte,   car    ils   ne 
sçavoient  mestier  aucun ,  ayant  duré  les  guerres  Ion- 


avril  1 562  )  vers  Montauban  avec  Burie  ;  que  les  habitans  furent  si  in- 
timidés de  la  prise  de  Ville-Franche,  qu'il  s'en  fallut  très -peu  qu'ils 
n'abandonnassent  la  ville,  et  que  les  consuls  vinrent  au-devant  de 
l'armée  pour  apporter  les  clefs  ;  mais  que  des  courriers  ayant  an- 
noncé la  nouvelle  de  la  rébellion  d'Agen ,  Burie  retourna  à  Bordeaux , 
et  Montluc  à  Agen.  Le  24  mai  Montluc  revint  se  présenter  devant  Mon- 
tauban avec  huit  cents  chevaux  et  quatre  mille  hommes  d'infanterie  : 
après  trois  jours  de  siège, il  fut  encore  obligé  de  se  retirer  sans  oser  don- 
ner l'assaut,  quoique  la  brèche  fut  pratiquable.  Montluc,  accoutumé  à 
réussir  dans  ses  entreprises ,  ne  s'arrête  pas  volontiers  à  celle  de  Mon- 
tauban ,  qui  ne  fut  pas  heureuse.  La  Faille  dit  que  la  ville  de  Toulouse 
lui  fournit  quatre  gros  canons  et  quantité  de  munitions  de  guerre,  et 
que  le  parlement  lui  fit  un  fonds  de  quarante  mille  livres  qu'il  tira  de 
la  recette  du  Roi.  Ce  fut,  comme  le  dit  Montluc,  à  la  suite  des  troubles 
de  Toulouse  qu'il  fit  cette  expédition. 

guement,  et  ayant  esté  entretenus  en  Italie  et  aux  autres 
conquestes  du  Roy.  Les  bons  ministres  leur  promet- 
taient non  seulement  des  richesses,  mais,  à  ce  que 
j'oyois  dire,  paradis  comme  s'ils  en  eussent  eu  la  clef. 
Voylà  encore  un  autre  malheur  que  nous  amena 
ceste  paix ,  d'avoir  demeuré  long-temps  sans  pouvoir 
dresser  de  bons  soldats.  Et  comme  je  fus  devant  Mon- 
tauban,  je  fus  contraint  de  tenir  tous  mes  gens  de 
pied  au  bourg  de  l'Evesché;  car  de  les  séparer,  ils 
me  faisoient  de  si  grandes  sorties  ,  qu'ils  me  rame- 
noient  les  nostres  sur  les  bras  de  la  gendarmerie ,  sans 
laquelle  ils  estoient  plus  forts  que  moy  et  m'eussent 
taillé  en  pièces  ;  et  pour  un  que  les  nostres  estoient  7 
il  en  sortoit  dix  :  tellement  que  le  deuxiesme  jour 
je  fus  contraint  partir  de  l'Evesché  pour  aller  secourir 
monsieur  de  Terride,  que  j'avois  laissé  aux  faux* 
bourgs  qui  tirent  vers  Moissac ,  auquel  javois  baillé 
la  compagnie  de  monsieur  de  Bazordan  ;  et  trouvay 
que  les  ennemis  les  avoient  jettez  hors  du  beurg  près 
d'une  tuillerie ,  et  parlay  aux  soldats ,  ausquels  je 
fis  baisser  la  teste  pour  regaigner  le  bourg,  leur  fai- 
sant la  cargue.  Et  pource  que  j'estois  venu  là  en  cou- 
rant, et  que  tout  à  coup  je  donnay  la  cargue ,  je  ne 
trouvay  près  de  moy  que  le  capitaine  Gabarret,  qui 
est  en  vie ,  monsieur  de  Clermont ,  qui  est  de  la  mai- 
son deFaudoas,  monsieur  de  Beaucaire ,  qui  est  mort, 
et  trois  ou  quatre  de  ceux  de  monsieur  de  Terride,  sans 
plus  ;  et  donnasmes  de  telle  sorte ,  que  nous  les  ra- 
menasmes  battans  dans  le  guichet  de  la  porte  de  la 
ville,  la  pluspart  desquels  ne  peurent  rentrer,  car  ils 
prindrent  à  main  gauche  droit  au  pont,  les  autres 
à  main  droite.  Et  si  la  grand  porte  eust  esté  ouverte, 

nous  eussions  peu  entrer  dedans,  car  le  cheval  de 
monsieur  de  Beaucaire  fut  tué  sur  la  porte,  près  le 
guichet,  et  le  mien  blessé  tout  auprès.  Et  ainsi  nous 
retirasmes,  car  toute  la  muraille  estoit  bordée  d'ar- 
quebuziers  ;  et  furent  blessez  deux  chevaux  en  nous 
retirant,  de  ceux  de  la  compagnie  de  monsieur  de 
Terride  qui  nous  a  voient  suivis.  Le  troisiesme  jour 
je  prins  resolution  de  nous  retirer,  car  la  gendarmerie 
ne  pouvoit  plus  tenir  escorte  aux  gens  de  pied  :  et  d'au- 
tre part,  quand  bien  j'eusse  fait  batterie,  je  n'eusse 
osé  donner  l'assaut,  au  nombre  qu'ils  estoient  de- 
dans et  au  peu  que  j'en  avois  dehors.  Et  renvoyay 
l'artillerie  à  Thoulouse,  et  les  capitaines  aux  lieux 
qu'ils  me  demandèrent  pour  parachever  de  faire  leurs 
compagnies.  Monsieur  de  Terride  s'en  alla  à  Beau- 
mont  de  Lomaigne  ,  et  aux  environs  de  sa  mai- 
son, car  les  ennemis  avoient  abandonné  Beaumont 
quand  ils  nous  sentirent  approcher.  Je  repassay  la 
rivière  à  la  pointe  de  Moissac  avecques  la  compagnie 
de  monsieur  le  mareschalde  Termes  et  la  mienne,  et 
la  compagnie  de  monsieur  de  Sainctorens  d'arquebu- 
ziers  achevai  et  à  pied,  que  je  tenois  tousjours  près 
de  moypour  ma  garde.  J'envoyay  le  capitaine  Charry 
a.  Puymirol,  pour  achever  de  faire  ses  deux  compa- 
gnies, pour  faire  la  guerre  à  ceux  qui  tenoient  Agen. 
Et  comme  j'euz  passé  la  rivière  du  costé  de  la  Gasco- 
gne, je  renvoyay  la  compagnie  de  monsieur  le  mares- 
chai  de  Termes  vers  Auch ,  afin  de  tenir  en  crainte  tout 
ce  quartier-là,  monsieur  de  Gondrin  en  Armagnac 
avecques  la  noblesse  qu'il  avoit  amené,  pour  garder 
que  rien  ne  se  revoltast.  Or  j'avois  laissé  le  capitaine 
Ame  à  Condom ,  pour  tenir  ce  païs-là  en  crainte  * 

lequel  pouvoit  avoir  quatre-vingt  sallades.  J'euz  advis 
que  messieurs  de  Duras  et  de  Caumont  tenoient  un 
conseil  a  Agen  ,   et  que   monsieur  de  Caumont  ve- 
noit  le  soir  coucher  au  passage:  sçachant  cela,  j'en- 
voyay  un  homme  au   capitaine  Arne  ,  afin  qu'il  se 
rendist  deux  heures  après  minuict  à  Astafort',  et  qu'il 
n'entrast  point   dans  la  ville ,   mais  qu'il  m'attendist 
là  en  bataille  ;  ce  qu'il  fit.  Et  comme  je  voulois  par- 
tir à  l'entrée  de  la  nuict,  monsieur  de  Sainct  Paul  ? 
où  je  m'estois  retiré,  tout  auprès  de  Douzac,  me  de- 
manda où  je  voulois  aller.  Alors  je  luy  dis  en  secret  que 
j'allois  porter  une  chemise  blanche  à  monsieur  de  Cau- 
mont au  passage.  Il  me  dit  et  asseura  qu'il  s'en  estoit 
party  le  jour  devant  après  les  conclusions  faites,  etbail- 
lay  les  charges  à   des  capitaines ,  pour  lever  d'autres 
gens  :  qui  fut  cause  que  je  m'arrestay ,  laissant  reposer 
noz  chevaux  et  la  compagnie  de  monsieur  de  Saincto- 
rens.  Et  comme  ceste  entreprinse  me  failloit,une  autre 
se  présenta  ,  par-ce  que  ce  mesmes  matin  que  j'allois 
donner  la  camisade  à  monsieur  de  Caumont,  il  estoit 
sorty  six  cens    hommes  de  Nerac  pour  aller  donner 
une  autre  camisade  au  capitaine  Molia,  qui  s'estoit 
jette  dans  Franciscas  avec  soixante  ou  quatre-vingts 
hommes,  et  les  gens  de  la  ville.  Et  avoient  prins  ceux 
de  Nerac  quatre  cens  corselets  du  magasin  du  roy  de 
Navarre ,  et  luy  donnèrent  trois  assauts  sur  la  pointe 
du  jour,  queue  sur  queue;    mais  ils  furent  tousjours 
repoussez.   Par  mal-heur  j'arrestay   là  jusques  à  la 
nuict  ;  car,  si  je  fusse  party  le  soir,  comme  j'eusse  fait 
sans  ce  que  me  dit  monsieur  de  Sainct  Paul,    ayant 
failly  monsieur  de  Caumont,  je  venois  assez  à  temps 
pour  combattre  les  six  cens  hommes  de  Nerac.  Ma 

diligence  me  faillit  à  ce  coup.  Et  à  la  pointe  du  jour 
nous  fusmes  ensemble  ,  le  capitaine  Arne  et  moy,  et 
marchasmes  droit  à  Moyracs,  pour-ce  que  le  capitaine 
Arne  me  dit  qu'il  avoit  esté  adverty  que   ce   matin 
mesmes  ceux    de   Nerac  sortaient,   et  qu'ils  avoient 
prins  toutes  les  armes  du  chasteau,  mais  il  ne  sçavoit 
où  ils  dévoient  aller  :   et  encores  les  eussions  nous 
rencontrez ,  si  ce  ne  fust  este'  que  monsieur  de  Sainc- 
torens  s'alla  amuser  à  une  escarmouche  contre  ceux 
de   Layrac,   qui  estoient  sortis  bien   avant  vers  les 
vignes;  et  me  cousta  plus  d'une  heure  avant  que  je 
le  pusse  faire  retirer,  à  cause  qu'il  leur  vouloit  faire 
une  cargue  jusques  à  la  porte  de  la  ville  ,  s'il  les  eust 
peu  tirer  des  vignes.  Et  comme  nous  fusmes  près  Moy- 
racs,  eusines  advis  que  les  ennemis  estoient   devant 
Franciscas  -,  ce  qui  nous  fit  mettre  au  trot  sans  cesser, 
jusques  à  ce    que   nous  fusmes  auprès   dudit  Fran- 
ciscas. Et  envoyay  six   chevaux  pour  recognoistre  là 
où  ils  seroieht ,  lesquels  me   mandèrent  qu'il  y  avoit 
près  d'une  heure  qu'ils  estoient  retirez  devers  Nerac, 
pour  avoir  entendu  le  partement  du  capitaine  Aorne  (0 
la  nuit  de  Condom  ,  car  ils  ne  scavoient  aucunes  nou- 
velles  de  moy.  Je  commanday  aux   coureurs   qu'ils 
s'acheminassent  tousjours  après  eux,  et  que  je  les  sui- 
vois ,  comme  ils  firent  ;   et  les  descouvrirent  à  demy- 
quarts  de  lieue  de  Nerac,  et  nous  tousjours  au  grand 
trot  après;  mais  ce  fut  pour  néant,  car  ils  se  sauve- 

C1)  Il  ne  faut  pas  confondre  Arne  et  Aorne,  comme  on  l'a  fait  dans 
quelques  éditions  des  Mémoires  de  Montluc.  En  suivant  avec  atten- 
tion le  texte  de  l'édition  de  Millanges ,  on  reconnoît  que  Arne  étoit 
officier  dans  une  compagnie  de  gendarmes,  et  que  Aorne  commandoit 
une  compagnie  de  gens  de  pied, 

rent  dans  la  ville.  J'avois  grand  envye  de  trousser 
ces  armes  pour  armer  nos  gens  nouveaux  et  mai 
armez.  Et  voy-là  le  chetif  commencement  de  nostre 
guerre  de  la  Guyenne,  en  laquelle  les  Huguenots  nous 
prindrent  au  despourveu  ;  de  façon  que  c'est  chose 
miraculeuse  comme  ce  pays  s'est  peu  sauver ,  veu  les 
intelligences  qu'ils  avoient  secrettes  en  toutes  les  villes  : 
mais  ils  monstrent  qu'ils  estoient  apprentifs  ;  aussi  es- 
toient-ils  conduicts  par  leurs  ministres.  Que  si  ,  avant 
que  faire  tant  de  surprises,  ils  eussent  tenté  Bour- 
reaux et  Thoulouse ,  ils  n'eussent  failly  à  emporter 
l'une  où  l'autre,  et  peut-estre  toutes  deux.  Mais  des-ja 
on  se  tenoit  sur  ses  gardes.  Dieu  a  conservé  ces 
deux  forts  boulevars  en  Guyenne,  afin  de  garder  le 
reste.  Je  rompis  fort  leurs  desseins,  envoyant  gens  de 
tous  costez,  et  ne  demeurant  gueres  en  un  lieu  ;  car, 
faisant  ainsi ,  un  lieutenant  de  Roy  tiendra  tout  le 
monde  en  cervelle,  par  ce  qu'on  ne  sçait  pas  son 
dessein  ;  et  chacun  pense  qu'il  vient  à  luy  ,  et  a  peur: 
au  lieu  que  s'il  croupit  tousjours  en  mesme  endroit, 
il  ne  pourra  pourvoir  à  tout,  ny  arriver  à  propos \ 
et  si  vostre  séjour  donne  advantage  à  vostre  ennemy, 
qui  a  ses  coudées  franches.  D'avantage,  par  lettres  et 
messages  jentretenois  tout  le  monde.  Croyez  moy , 
vous  qui  avez  cest  honneur  destre  gouverneurs  de 
provinces  ,  que  c'est  une  belle  chose  et  utile  à  vostre 
maistre  ,  d'entretenir  par  lettres  ceux  que  vous  sçavez 
avoir  tant  soit  peu  de  crédit  Je  m'asseure  que  si  je 
n'en  eusse  ainsi  usé,  que  la  pluspart  eust  prins  le 
party  de  ces  gens  nouveaux,  qui  nous  apportoient 
tant  de  belles   choses. 

Bien  tost  après  arriva  le  capitaine  Cosseil  avecques 

lettres  du  Roy  et  de  la  Boy  ne,  par  lesquelles  il  me 
commandoit  de  demeurer  en  Guyenne  et  faire  le  mieux 
que  je  pourrais  pour  leur  service  et  pour  la  conser- 
vation du  pays  ;  et  me  recommandoit  bien  estroitte- 
ment  leur.s  affaires,  avec  des  mots  plus  honnestes  que 
je  ne  meritois.  Je  vis  bien  que  les  pauvres  princes 
n'estoient  pas  sans  peine,  et  la  Royne  sur  tout,  la- 
quelle me  mit  de  sa  main  des  mots  pitoyables.  Les 
grands  ont  quelque-fois,  et  quand  Dieu  le  veut,  be- 
soing  des  petits;  il  faut  qu'ils  recognoissent  qu'ils  sont 
du  monde  :  cette  pauvre  princesse  en  a  eu  sa  bonne 
part.  Il  est  par-fois  besoing  qu'ils  en  sentent  ;  car  si 
tout  leur  vient  à  souhait,  ils  ne  se  soucient  pas  tant 
de  ceux  qui  leur  font  service  comme  quand  ils  se 
voyent  en  affliction  ,  et  se  donnent  du  bon  temps  aux 
jeuz  ,  mascarades  et  triomphes ,  qui  sont  cause  de  leur 
ruyne,  comme  de  mon  bon  maistre,  lequel  courat 
pour  son  plaisir  à  la  lice,  fut  tué  :  ce  qu'il  n'eust  sçeu 
estre  en  guerre ,  car  il  eust  esté  trop  bien  gardé.  On 
dit  qu'on  se  gratte  tousjours  là  où  on  se  démange  ;  et 
moy  aussi  là  où  je  me  deuil,  qui  est  à  la  perte  de  mon 
bon  Roy,  que  je  pleure  et  pleureray  tant  que  je  vi- 
vray. 

Il  ne  tarda  pas  long  temps  que  monsieur  de  Duras 
print  son  chemin  au  long  de  la  rivière  de  Garonne, 
et  assembla  son  camp  à  Clairac,  Tonens  et  Marmande, 
qui  estoit  de  treize  enseignes  de  gens  de  pied  et  sept 
cornettes  de  gens  de  cheval.  Et  comme  lesPardaillans, 
Savignac,  capitaine  de  la  garde  de  monsieur  de  Bu- 
rie,  Salignac  et  autres  chefs,  furent  prests  d'exécuter 
l'entreprise  sur  le  chasteau  Trompette  (0,  monsieur 

(*)  Le  lieutenant  de  Jean  Ricard  de  Gordon  de  Genouillac,  baron 

de  Duras  marcha  vers  Monsegur  et  aux  environs  de 
Cadillac,   avec    grand  quantité   de  hatteaux,    là  où 
il  avoit  mis  le  meilleur  de  ses  soldats,  pour  se  ren- 
dre à  l'entrée  de  la  nuit  devant  le  chasteau  Trom- 
pette, où  ceux-là  avoient  fait  estât  de  se  trouver  de- 
dans,  et  par-là  les  faire  entrer  dans  la  ville.  Mais 
l'entreprise  leur  succéda  mal,  car  monsieur  de  VaiL-ac 
le  père  fut  bien  advisé,  et  ne  voulut  pas  laisser  en- 
trer Le  Puch  de  Pardaillan,  son  beau-frere,  qui  fei- 
gnoit  avoir  peur,  disant  que  ceux  de  la  ville  le  vou- 
loient  prendre.  Et  servit  bien  là  le  capitaine  La  Salle, 
qui  estoit  à   monsieur  de  Vaillac.  Or  c'estoit  à  une 
heure  de  nuict;  toute  la  ville  fut  esmeuë  ;  monsieur  de 
Burie  estoit  à  la  mairie;   les  habitans  prindrent  les 
armes,  et  chacun  courut  sus  aux  Huguenots.  Ledit 
sieur  se  tint  dans  la  mairie  avec  quelques  gentils- 
hommes de  sa  garde,  ne  luy  en  estant  demeuré  que 
bien  peu,  car  la  pluspart  estoient  de  l'entreprise;  et 
se  sauvoient  les  uns  par  dessus  les  murailles,  les  au- 
tres par  dessous  une  pallissade  qui  tire  à  la  rivière.  Ils 

de  Vaillac,  gouverneur  du  château  Trompette,  étoit  ami  des  Protes- 
tans;  une  partie  des  soldats  de  la  garnison  étoit  dans  les  mêmes  dis- 
positions, ainsi  que  quelques  bourgeois  de  la  ville:  ils  étoient  con- 
venus entre  eux  que,  la  nuit  du  25  au  26  juin,  ils  recevroient  Duras 
dans  la  ville,  et  qu'on  tireroitun  coup  de  canon  pour  avertir  les  con- 
fédérés de  prendre  les  armes.  Pardaillac,  dit  de  Puch,  beau- frère  de 
Vaillac,  un  des  chefs  de  l'entreprise  ,  s'étoit  chargé  de  s'emparer  de  la 
rue  du  Chapeau-Rouge,  qui  est  la  plus  large  de  la  ville,  et  Amos 
devoit  se  joindre  à  lui.  Salignac ,  un  des  jurats ,  s'étoit  déjà  posté  dans 
la  rue  des  Carmes;  mais ,  soit  que  le  lieutenant  de  Vaillac  eût  changé  de 
sentiment,  ou  manquât  de  cœur,  il  refusa  de  faire  entrer  Duras,  di- 
sant que  tout  étoit  découvert,  et  que  les  clefs  étoient  entre  les  mains 
de  Vaillac.  Aussitôt  Burie  et  Noailles  ,  en  ayant  eu  connoissance,  se  tni- 
reut  à  la  tête  de  la  bourgeoisie.  (Dç  Thou.) 

5. 

n'estoient  pas  plus  de  deux  ou  trois  cens  de  l'entre- 
prise  ;  et  en  furent  pris  quelques  uns.  Et  comme  les 
gens  de  monsieur  de  Duras ,  qui  estoient  dans  les  bat- 
teaux,  furent  au  dessous  de  Cadillac,  ils  trouvèrent 
le  conte  de  Candalle  (0,  fils  de  monsieur  de  Candalle, 
qui  s'en  venoit  de  Bordeaux  audit  Cadillac,  lequel  ils 
prindrent  prisonnier,  et  l'envoyèrent  à  la  royne  de 
Navarre  qui  estoit  à  Duras,  ne  faisant  qu'arriver  de  la 
Cour  :  elle  luy  fit  promettre  qu'il  porteroit  les  armes 
pour  leur  religion,  luy  promettant  monts  et  merveilles  ; 
et  sur  ceste  promesse  le  laissa  aller.  Et  demeura  quel- 
ques jours,  faisant  semblant  de  vouloir  aller  trouver 
monsieur  de  Duras;  mais  c'estoit  pour  attendre  quand 
je  m'approcherois,  pour  se  venir  rendre  auprès  de  moy, 
comme  il  fit  ;  car  il  dit  que  c'estoit  une  promesse  for- 
cée ,  et  qu'il  n'estoit  prisonnier  de  guerre  :  depuis  ce 
temps  ce  comte  a  tousjours  esté  ennemy  de  la  maison, 
de  Duras. 

Monsieur  de  Burie  me  depeschaRazé,  son  secrétaire, 
en  poste,  me  priant  que  je  le  vinse  secourir,  car  au- 
trement la  ville  estoit  perdue ,  et  qu'il  n'avoit  aucunes 
forces  avec  luy;  et  d'autre  part,  qu'il  n'y  avoit  un 
grain  de  bled  dans  la  ville,  et  estoient  à  la  faim,  à 
cause  que  les  ennemis  tenoient  toute  la  rivière  de  Ga- 
ronne et  celle  de  Dordoigne ,  qui  sont  les  deux  mam- 
melles  qui  allaittent  Bordeaux ,  et  qu'il  y  avoit  long 
temps  qu'il  n'estoit  descendu  un  grain  de  bled  audict 

0)  Henri  de  Foix,  comte  de  Candale,  fils  de  Frédéric  de  Foix, 
comte  de  Candale ,  de  Bénanges  et  d^Astarac ,  captai  de  Buch  ,  cheva- 
lier de  Tordre  du  Roi ,  mort  en  août  1 57 1 ,  étoit  neveu  de  Charles , 
mort  en  1578.  Il  étoit  gendre  du  connétable  Anne  de  Montmorency. 
H  fut  tué  au  siège  de  Sommières,  en  Languedoc,  en  1753.  {De  Thou) 

Bordeaux.  Je  luy  depeschay  incontinent  ledict  Razé, 
l'asseurant  que  je  serois  bien  tost  à  luy,  et  que  je  le  se- 
courrois  dans  buict  jours.  J'envoyay  incontinent  qué- 
rir les  compagnies  du  capitaine  Charry,  du  baron  de 
Clermon,  Arne,  et  le  sieur  Bardacbin,  à  qui  j'avois 
donne'  une  compagnie  :  monsieur  de  Sainctorens  estoit 
sur  le  lieu  avec  moy.  J'envoyay  quérir  le  capitaine 
Masses  avec  la  compagnie  de  monsieur  le  marescbal 
de  Termes ,  et  le  capitaine  Arne ,  qui  me  bailla  qua- 
rante sallades  de  celles  de  la  compagnie  du  roy  de 
Navarre,  luy  commandant  qu'il  ne  bougeast  de  Con- 
dom,  pour  tenir  en  crainte  tout  ce  pays,  et  garder 
que  la  ville  ne  se  revoltast.  Manday  aussi  au  capitaine 
Bazordan  qu'il  ne  bougeast  avec  ses  deux  compagnies 
de  Beaumont  de  Lomaigne  et  des  environs,  près  de 
monsieur  de  Terride,  auquel  j'escrivis  se  mettre  dans 
Grenade  avec  sa  compagnie,  et  que  je  luy  laissois  le 
capitaine  Bazordan  pour  se  tenir  près  de  luy.  Manday 
pareillement  à  monsieur  de  Gondrin  qu'il  ralliast  avec 
luy  de  ses  parens  et  voisins,  et  qu'il  assemblast  quelques 
soldats  pour  se  jetter  à  Euse,  et  que  je  m'en  allois  se- 
courir monsieur  de  Burie  à  Bordeaux.  Je  n'estois  lieu- 
tenant de  Boy,  si  est-ce  que  tout  le  monde  m'obeisfc 
d'aussi  grande  volonté  qu'ils  eussent  sçeu  faire  à  per- 
sonne du  monde  ;  voy-là  que  c'est  de  se  faire  aimer  à 
la  noblesse ,  comme  je  faisois  :  qui  ne  fera  cela  ne 
fera  jamais  rien  qui  vaille ,  car  d'elle  presque  tout  dé- 
pend, veu  que  la  Gascogne  et  l'Armagnac  en  sont 
fort  peuplez.  Le  cinquiesme  jour  après  que  Razé  se 
fut  departy  de  moy,  m'arrîva  monsieur  du  Corré, 
nepveu  de  monsieur  de  Burie ,  et  lieutenant  de  sa  com- 
pagnie ,  qui  venoit  encores  me  lias  ter  ;  et  me  mandoit 

ledit  sieur  de  Burie  que  si  dans  six  jours  il  n' estoit 
secouru,    la   ville    s'en    alloit  perdue  :  aussi  me    dit 
ledit  sieur  du  Corné  qu'il  n'estoit  venu  que  de  nuict, 
et  presque  à  chasque  pas  il  avoit  rencontré  ennemis, 
et  que  tout  le  pays  estoit  eslevé  contre  nous,  les  uns 
par  force  et  les  autres  de  leur  gré.  Je  renvoyay  ledict 
sieur  du  Gorré  passer  par  les  Landes;  il  avoit  vingt- 
cinq  sallades  bien  armez  ;  et  Faddressay  par  des  mai- 
sons des  gentils-hommes  qui  estoientmes  parens*,  et  le 
lendemain  j'eus  rassemblé  tous  mes  gens  de  pied  et  de 
cheval,  et  commençay  à  marcher  droit  à  Bordeaux. 
La  première  journée  fut  à  Bruch,  qui  est  à  monsieur 
de  Gondrin ,  et  à  un  autre  village  à  un  quart  de  lieue 
de  là,  nommé  Feugarolles,  qui  est  à  la  royne  de  Na- 
varre ,   où,  je  logeay  la  compagnie  de  monsieur   de 
Termes   et   la   compagnie    de    monsieur    de    Sainct 
Salvy,  frère  de  monsieur  de  Terri  de,  qui  estoit  une 
compagnie  nouvelle.  Et  incontinent  qu'ils  furent  lo- 
gez,   vindrent  trois  enseignes  de  Nerac,  conduictes 
par  un  nommé  le  capitaine  Dovazan ,  qui  pouvoient 
estre  en  nombre  de  cinq  à  six  cens  hommes.  Je  n'avois 
pas  repeu  à  demy,  qu'on  me  vint  dire  qu'à  un  chas- 
teau  qu'il  y  avoit  pies  de  moy,  nommé  Castet -Vieil , 
y  avoient  des  gens  qui  se  deffendoient.  Je  m'y  en  al- 
lay,  et  manday  le  capitaine  Bardachin  avec  cent  de  ses 
Bandolliers  (0,  qu'il  list  mettre  le  feu  aux  portes  et 

(0  Les  Bandouliers,  dit  de  Thou,  sont  des  montagnards  des  Pyré- 
nées ,  ainsi  nommés,  soit  parce  que  ce  sont  des  restes  des  Vandales, 
spit  parce  qu'ils  mar client  toujours  en  bande.  Il  y  en  avoit  à  pied  et  à 
cheval.  Le  Frère,  dans  sa  vraie  et  entière  Histoire  des  Troubles  de 
France,  Baie,  1572,  m-8°,  fait  le  portrait  suivant  des  Bandouliers. 
*  Les  Pirenées,  dit-il,  sont  habités  par  un  million  de  Bandouliers, 
«  qui  fleurdelizé,  qui  sans  oreilles,  qui  fouetté  et  stigmatisé  de  tous 

donner  l'assaut  :  nous  l'emportasmes  ;  et  comme  nous 
entrions  dedans,  voy-là  l'alarme  qui  me  vint  de  Feu- 
guarolles,  que  les  ennemis  combattaient  avec  les  com- 
pagnies de  messieurs  de  Termes  et  de  Sainct  Salvy.  Je 
laissay  ce  chàsteau  et  courus  à  Feugarolles,  et  man- 
dayau  capitaine  Gharry,  qui  estoit  logé  avecsatrouppe 
à  coste'  de  moy  (je  ne  l'en  esloignois  guère,  car  s'il 
falloit  frapper,  il  estoit  des  premiers  aux  coups),  qu'il 
s'avançast  avec  ses  gens  pour  venir  au  combat.  J'avois 
quelques  gentils-hommes,  et  bien  peu  avec  moy,  pour- 
ce  qu'ils  ne  s'osoient  encores  déclarer,  voyant  que  les 
ennemis  estoient  maistres  ;  etentr'autres  avois  avec  moy 
le  gouverneur  La  Mothe  Rouge,  le  capitaine  Poy,  et 
quinze  ou  vingt  autres.  Je  dis  au  capitaine  Bardachin 
qu'il  fist  cesser  le  sac  à  ses  soldats,  et  qu'il  me  suivist  au 
trot;  il  en  laissa  la  charge  à  son  lieutenant,  et  vint 

«  costéspm  monde  de  bannis  pour  leur  vertu,  qui  ne  vivent  que  du 
«  travail"  des  passans,  dévalizant  sans  mercy  ceux  qui  pensent  traver- 

«  ser  ces  détroits  pour  gagner  l'Espagne  ou  la  France ,  à  tous  les- 

«  quels  néantinoins  ils  font  grâce  de  la  vie  s'ils  ne  se  mettent  en  def- 
«  fense.  C'est  en  somme  un  vray  refuge  de  débauchés,  qu'espagnols, 
«  que  gascons,  en  telle  quantité,  que  je  les  ai  vus  marcher  par  ban- 
«  des  et  factions  diverses,  qu'ils  appellent  Bunrouilj  ayant  au  reste 
«  leurs  loix  et  formes  de  vivre  qu'ils  gardent  soigneusement  que  nous 

«  pourrions  faire  les  ordonnances  de  nos  rois Les  vrais  Bandouliers 

«  sont  vers  Foix,  Bearn  et  Arragon,  ores  qu'il  y  en  ait  quasi  par  toute 

«  l'Espagne Us  sont  fort  propres  et  plus  naturels  au  maniement  des 

«  armes  qu'à  prier  Dieu  pour  le  prochain ,  mesmement  fort  adroits  à 

«  l'arquebuze  ,  à  la  flèche  et  au  combat  de  l'épée Il  s'en  offrit  bon 

«  nombre  au  baron  d'Ossun,  qui,  chef  de  ces  religieuses  personnes ,  em- 
«  mena  d'une  volte  plus  de  cinq  cens  arquebuziers  qu'ils  nommoient 
«  Pelrinals,  à  cause,  comme  aucuns  veulent  dire,  de  la  forme  qu'ils 
«  tiennent  à  tirer  de  l'arquebuze,  qui  est  courte  et  renforcée,  à  long 
«  ressort  et  larges  roues,  soutenue  par  la  culasse  en  façon  de  pied  d* 
«  chèvre ,  qu'ils  appuyent  contre  l'estomac  et  poitrine  vers  l'épaule.  * 

avec  moy,  et  cinq  ou  six  chevaux  des  siens.  Or  de  Cas- 
tet  -Vieil  jusques  à  Feugarolles  n'y  a  un  qu'un  quart 
de  lieue;  et  comme  je  fus  là,  je  trouvay  la  compagnie 
de  monsieur  de  Termes  en  bataille  par  le  bourg,  et 
celle  de  monsieur  de  Sainct  Salvy  aussi,  Tune  près  de 
l'autre;  les  ennemis  estoient  à  l'autre  bout,  qui  nous- 
virent  arriver,  et  commencèrent  à  prendre  leur  che- 
min pour  s'en  retirer.  Je  dis  au  capitaine  Masses  qu'il 
prinst  dix  sallades,  et  que  le  reste  se  logeast  à  la  com- 
pagnie de  monsieur  de  Sainct  Salvy  ;  car  nous  avions 
fait  une  grande  traitte,  et  voulois  partir  une  heure  de- 
vant jour,  à  cause  de  la  chaleur  extrême  qu'il  faisoit. 
Le  capitaine  Gharry  m'arriva  aussi  avec  cinq  ou  six 
chevaux  ;  le  reste  venoit  tant  qu'il  pouvoit,  car  je  me 
mis  à  la  queue  des  ennemis. 

Il  y  a  une  monte'e  auprès  du  village,  tirant  à  Nerac; 
et  comme  nous  fusmes  au  pied  de  la  montaigne ,  ils 
furent  à  clemy  et  sur  le  haut ,,  et  là  me  firent  teste.  Je 
n'avoispas  grand  envie  de  combattre,  pource  que  mon 
dessein  estoit  d'aller  secourir  Bordeaux,  et  ne  me  vou- 
lois engager  en  combat,  craignant  que  quelque  mal- 
heur advinst,  et  que  je  ne  peusse  secourir  Bordeaux  : 
toutesfois,  comme  je  les  vis  sur  la  montaigne,  je  mon- 
tay  après  eux  ;  et  comme  je  fus  sur  le  haut,  je  les  vis 
au  long  d'un  grand  chemin ,  entre  deux  taillis,  qui  s'en 
alloient  le  petit  pas  et  en  bon  ordre,  ce  capitaine 
Dovazan  avec  quatre  ou  cinq  chevaux  derrière,  et  dix 
ou  douze  arquebusiers  aussi.  Nous  pouvions  estre  en- 
tre tous,  compris  les  dix  sallades,  cinquante  chevaux, 
bons  ou  mauvais.  Je  fis  descendre  les  arquebusiers, 
et  commencèrent  à  se  mettre  sur  leur  queue.  Je  co- 
gneus  qu'ils  commencoient  à  se  haster  de  se  retirer 

plus  qu'au  commencement;  alors  je  dis  au  gouver- 
neur La  Mothe  Rouge  et  à  monsieur  de  Sainctorens, 
au  capitaine  Charry  et  aux  autres  gentils-hommes  : 
«  Accostez  les  de  près,  car  sur  ma  vie  ces  gens  ont 
«  peur  :  je  le  cognois  à  leur  démarche  (leur  retraitte 
«  est  longue),  et  je  vous  seconderay  avec  le  capitaine 
«  Masses.  »  Le  capitaine  Bardachin  manda  à  ses  Ban- 
douliers  qu'ils  courussent  tousjours.  Et  ne  cheminas- 
mes  pas  ainsi  deux  cens  pas,  que  je  vis  que  nos  cou- 
reurs   se    mettoient  parmy   leurs    gens  de   pied;   et 
commencèrent  nos  arquebusiers  à  les  haster  un  peu. 
Et  comme  je  vis  que  leurs  chevaux  passoient  par  les 
files  des  gens  de  pied  pour  gaigner  le  devant  (c'estoit 
que  le  cheval  de  Dovazan  estoit  blessé),  je  passay  à 
la  teste  des  nostres ,  et  leur  monstray  que  ces  gens  de 
cheval  gaignoient  la  teste  de  leurs  gens  pour  les  faire 
arrester  et  combattre,  ou  bien  ils  s'en  alloient  de  peur. 
«  Je  crois,  dis-je,  que  c'est  de  peur,  car  leurs  gens 
«  de  pied  se  hastent  de  s'acheminer;  chargeons  les, 
«  mais  que  le  capitaine  Masses  soit  avec  nous  ;  »  le- 
quel pouvoit   estre   deux  cens   pas  derrière;  je  luy 
manday  qu'il  vinst  au  galop.  Et  comme  les  ennemis 
virent  venir  nos  gens  au  galop ,  ils  commencèrent  s'a- 
cheminer en  haste,  et  cessèrent  de  tirer.  Alors  je  crie: 
ce  Donnons,  donnons,  car  ils  sont  en  peur.  »  Ce  que 
nous  fismes,  et  sans  aucune  résistance  les  passasmes 
d'un  bout  à  l'autre  par  dessus  le  ventre:  leurs  chevaux 
prindrent  la  fuitte  droit  à  Nerac.  Ces   gens,  comme 
poltrons,  se  jettoient  dans  les  taillis  et  dans  les  fossez, 
le  ventre  à  terre  ;  les  Bandoulliers  les  cerchoient  par- 
les bois,  et  leur  tiroient  comme  quand  on  tire  au  gi- 
bier ;  et  une  partie  de  ce  qui  se  sauva  se  jetterent  dans 

la  rivière  de  la  Baise,  et  s'en  noya  quelques  uns;  les 
autres  passoient  à  travers  les  bois ,  et  gaignoient  les 
vignes.  Nous  estions  si  peu,  que  nous  ne  pouvions 
supplir  à  tuer  tout  :  car  de  prisonniers,  il  ne  s'en  par- 
tait point  en  ce  temps  là;  et  si  le  Roy  eust  fait  payer 
les  compagnies,  je  n'eusse  permis  en  ces  guerres  d'in- 
troduire les  rançons,  qui  ont  entretenu  la  guerre; 
mais  le  gendarme  ny  le  soldat  n'estoient  payés  :  il  est 
impossible  d'y  pourvoir;  encores  n'en  y  eut-il  gueres: 
c'est  cela  sans  doute  qui  a  entretenu  la  guerre.  Ce 
n'est  pas  comme  aux  guerres  estrangeres,  où.  on  com- 
bat comme  pour  l'amour  et  l'honneur;  mais  aux  ci- 
viles il  faut  estre  ou  maistre  ou  vallet,  veu  qu'on  de- 
meure sous  mesme  toit;  et  ainsi  il  faut  venir  à  la 
rigueur  et  à  la  cruauté  :  autrement,  la  friandise  du 
gain  est  telle,  qu'on  désire  plustost  la  continuation  de 
la  guerre  que  la  fin.  Pour  tourner  à  nos  fuiarts,  l'a- 
larme alla  par  tout  nostre  camp:  tous  à  pied  et  à  che- 
val venoient  au  galop  ;  mais  à  leur  arrivée  ils  trou- 
vèrent que  tout  estoit  faict  ;  et  si  j'eusse  voulu  suyvre 
la  victoire  jusques  à  Nerac  (0,  tout  le  monde  estoit 
en  fuitte  ,  et  nous  fussions  emparez  de  la  ville  aysé- 
ment;  mais  mon  dessein  n'estoit  que  de  secourir  Bor- 
deaux. En  ce  rencontre  moururent  plus  de  trois  cens 
hommes,  lesquels  le  juge  de  Vienne  fit  enterrer,  comme 
depuis  il  m'a  asseuré,  sans  en  ce  comprendre  ceux  qui 
moururent  aux  vignes  et  ceux  qui  se  noyèrent,  qui 

(0  De  Thou  ditqueMontluc,  après  ce  combat ,  s'empara  de  Nérac, 
dont  les  habitans  s'étoient  retirés  en  Béarn,  et  qu'il  en  donna  le  gou- 
vernement à  Charles  de  Bazon ,  gentilhomme  du  roi  de  Navarre.  Ceux 
qui  diminuent  le  plus  la  perte  des  Protestans  à  Ce  combat,  ajoute  de 
Thon,  l'évaluent  à  cent  cinquante  hommes. 

pouvoit  esireen  tout  de  quatre  à  cinq  cens  hommes;  et 
ladicte  rencontre  fut  un  jour  de  vendredy  :  cela  estonna 
fort  les  frères,  et  donna  courage  aux  Catholiques;  car 
.si  une  fois  vous  commencez  à  estriller  vos  ennemis, 
croyez  que  vous  avez  ladvantage  des  jeux,  et  leur 
mettez  la  peur  au  ventre,  et  ne  vous  attendront  jamais. 
Le  lendemain  je  m'acheminay  une  heure  devant 
jour,  et  pensois  entrer  au  Mas  d'Agenois,  mais  j'y 
trouvay  trois  enseignes  des  leurs;  et  me  fallut  loger  à 
La  Gruer  et  à  Calonges,  tout  auprès  du  Mas,  à  cause 
de  la  grand  traitte  que  j'avois  faite  le  jour  de  devant, 
et  aussi  qu'un  secrétaire  de  la  royne  de  Navarre, 
nommé  Barbant,  me  porta  des  lettres  de  ladicte  dame, 
qui  estoit  à  Duras,  par  lesquelles  me  mandoit  que  je 
n'avois  que  faire  de  tirer  outre ,  car  monsieur  de  Bu- 
rie  et  elle  avoient  pacifié  le  tout ,  et  qu'elle  estoit  par- 
tie de  France  expressément  pour  appaiser  ces  troubles 
et  faire  laisser  les  armes  à  ceux  de  sa  religion.  Je  dis 
à  Barbant  que  je  ne  pouvois  retourner  arrière  que  je 
n'eusse  mandement  de  monsieur  de  Burie ,  et  que  si 
la  ville  se  perdoit,  tout  cela  tomberoit  sur  mes  coffres. 
Nous  debatismes  plus  de  deux  heures  à  la  campagne, 
et  tousjours  il  me  mettoit  en  avant  si  je  pensois  que  la 
royne  de  Navarrre  fust  contre  le  Roy,  et  si  je  pensois 
qu'elle  voulust  faire  perdre  au  Roy  la  ville  de  Bor- 
deaux. Je  parlay  sobrement,  car  ainsi  le  falloit  faire; 
mais  tout  ce  qu'il  peust  avoir  de  moy,  ce  fut  que  je 
luy  baillerois  deux  gentils-hommes  pour  aller  devers 
la  royne  de  Navarre  voir  en  quel  estât  estoient  les 
affaires  entre  elle  et  monsieur  de  Burie ,  et  que  ce- 
pendant, ce  que  j'avois  délibéré  de  faire  de  chemin  en 
deux  jours  j'y  en  metlrois  quatre,  pour  donner  temps 

à  ladicte  dame  de  parachever  ce  quelle  avoit  com- 
mencé avec  monsieur  de  Burie;  et  luy  baillay  les  ca- 
pitaines Pug  et  Sendat.  On  les  cuida  tuer  plus  de  deux 
fois  par  les  chemins,  car  en  tous  les  coings  et  villages 
les  Huguenots  avoient  des  corps  de  garde  pour  eston- 
ner  tout  le  monde.  Le  soir  je  prins  conseil  avec  tous 
les  capitaines,  et  tous  furent  d'oppinion  que  je  ne  m'at- 
tendisse pas  aux  lettres  ny  parolles  de  la  royne  de 
Navarre  ,  et  que  si  elle  me  failloit  de  promesse,  la 
perte  de  la  ville  de  Bordeaux  estoit  de  grande  impor~ 
tance;  que,  quelque  excuse  que  je  peusse  dire,  elle 
ne  seroit  suffisante  pour  effacer  le  blasme  qu'on  me 
donneroit  ;  et  d'autre  part ,  s'il  estoit  question  de  m'en: 
deffendre  par  les  armes,  je  ne  combattrois  pas  la  royne 
de  Navarre,  et  on  se  mocqueroit  de  moy,  et  elle  mesme 
la  première  :  bref,  tousjours  le  tort  seroit  de  nostre 
costé.  Je  fus  bien  aise  que  tous  fussent  de  ceste  opi- 
nion ,  afin  que  s'il  eust  esté  trouvé  mauvais ,  j'eusse 
peu  dire  que  tous  les  capitaines  avoient  esté  de  cet  ad- 
vis.  Si  on  fait  quelque  faute ,  pour  le  moins  est-elle 
excusable  quand  elle  est  faite  par  advis  et  par  conseil , 
car  croire  tousjours  sa  teste,  ce  n'est  pas  bien  fait.  Le 
matin  je  partis  deux  heures  devant  jour,  et  passay  par  le 
haut  des  vignes ,  laissant  le  Mas  à  main  droicte  ;  et  fus 
environ  la  pointe  du  jour  seulement  à  l'endroit  de 
Caumon.  A  cause  des  passages  qui  estoient  estroits,  je 
ne  voulois  pas  laisser  le  bagage  derrière,  car  toute  la 
nuict  entra  force  gens  dedans  le  Mas,  qui  venoient 
du  costé  de  la  rivière.  Ceux  du  chasteau  de  Caumon 
sortirent,  et  vindrent  parles  vignes,  où  nous  ne  les 
pouvions  charger  à  cause  des  fossez.  Et  ainsi  nous  che- 
minasmes  tousjours  jusques  à  l'endroit  de  La  Reolle  *, 

et  là  je  trouvay  monsieur  du  Courre,  qui  à  son  retour 
à  Bordeaux  avoit  prins  le  demeurant  de  la  compagnie 
de  monsieur  de  Burie,  et  m'estoit  venu  au  devant. 
Quelque  jour  auparavant  j'avois  envoie  à  monsieur 
Deymet,  mon  cousin,  qui  dressoit  deux  compagnies, 
afin  qu'il  se  jettast  dans  La  Reoile,  comme  il  avoit 
fait  :  les  Huguenots  l'avoient  assiégée  auparavant  que 
j'y  arrivasse,  et  battu  de  quelques  pièces  de  campa- 
gne ;  mais  ils  ne  firent  rien  et  levèrent  le  siège  :  par  là 
on  pouvoit  juger  qu'ils  estoient  maistres  de  la  cam- 
pagne ,  puis  qu'ils  osoient  mener  le  canon  ;  et  si  Dieu 
ne  m'eust  inspiré  à  m'opposer  à  eux,  et  faire  pendre 
ceux  qui  tomboient  entre  mes  mains,  je  croy  que  tout 
le  pays  estoit  perdu,  car  la  douceur  de  monsieur  de 
Burie  n'estoit  pas  de  saison.  Je  me  campay  aux  mai- 
sons qui  sont  vis  à  vis  de  La  Reolle,  et  ceux  de   la 
ville  nous  apportèrent  là  des  vivres;  et  à  la  minuict, 
sans  sonner  trompette  ny  tabourin ,  nous  acheminas- 
mes,  pour  quelque  soupçon  que  me  dit  monsieur  du 
Courre;  et  ne  cessay  jamais  que  je  ne  fusse  à  deux  ou 
trois  lieuè's  de  Bordeaux,  où  je  lis  camper  nos  gens 
par  les  villages.  Puis  m'en  allay  droit  à  Bordeaux, 
où  je  trouvay  messieurs  de  Cancon  et  Montferrant, 
vicomte  Duza  ,  Civrac  (0    et   autres ,   qui    m'atten- 
doient.  Et  pour  la  grande  faute  de  vivres  qu'il  y  avoit 
dans  la  ville,  je  n'y  peus  séjourner  que  trois  jours;  et 
arrestasmes,  monsieur  de  Burie  et  moy,  que  le  qua- 
triesme  je  passerois  la  rivière,  et  que  nous  irions  com- 
battre monsieur  de  Duras,  qui  estoit  aux  terres  de 
monsieur  de  Candalle,  en  la  comté  de  Benauges.  Et 

(0  Jean  Claude  de  Dur  fort ,  baron,  de  Civrac ,  cheyalicr  de  Tordre 
«lu  Roi  en  1 564,  et  mort  en  1579. 

commençay  à  passer  la  rivière:  vers  midy  nous  eùsmes 
passe'  les  gens  de  pied ,  ma  compagnie  et  les  quarante 
sallades  du  roy  de  Navarre  ;  et  ,  voyant  qu'il  se  faisoit 
tard,  je  fus  d'advis  que  le  capitaine  Masses  s'en  re- 
tournast  au  logis  avec  la  compagnie  de  monsieur  le 
mareschal  de  Termes,  et  qu'à  la  minuict  il  passast.  Je 
retournay  en  la  ville  arrester  encore  avecques  mon- 
sieur de  Burie  qu'à  la  minuict  il  commenceroit  à  pas- 
ser. Il  avoit  fait  apprester  quatre  pièces  de  campagne , 
lesquelles  estoient  desja  sur  la  grave  (0  ;  la  compagnie 
de  monsieur  de  Randan ,  que  monsieur  d'Argence  (2) 
commandoit,  estoit  arrivée,  et  celle  de  monsieur  de 
La  Vauguyon,  que  monsieur  de  Carlus  commandoit. 
Et  comme  il  fut  nuict,  monsieur  de  Burie  fit  retirer 
tous  les  batteaux  sous  le  chasteau  Trompette,  et  de(- 
fendit  qu'on  ne  passast  sans  son  congé;  et  à  la  nuict  le 
capitaine  Masses  se  rendit  sur  le  bord  de  la  rivière;  et 
ne  fut  possible  de  recouvrer  batteau  pour  passer.  Je  ne 
veux  point  icy  mettre  par  escrit  le  dire  des  uns  et  des 
autres ,  et  à  quoy  l'on  disoit  qu'avoit  tenu  que  la  ri- 
vière ne  s'estoit  passée  au  temps  que  nous  avions  pro- 
mis, car  tout  n'en  vaut  rien.  Monsieur  de  Masses  s'ex- 
cusoit,  et  parloit  bien  haut  sans   craindre   rien.  Je 
m'estois  logé  à  demy  lieuë  de   Bordeaux  ;  et  devant 
jour  une  bonne  heure,  je  montay  à  cheval,  et  manday 
au  capitaine  Charry,  qui  estoit  maistre  de  camp,  qu'il 
attendist  monsieur  de  Burie  avecques  les  compagnies 
de  gens  de  pied ,  sauf  celle  du  baron  de  Clermon  et 

C1)  Grave  :  grève.  —  (2)  Il  y  avoit  deux  frères  de  ce  nom  :  l'un,  Cybart 
de  Tison,  seigneur  de  Fissac  ,  chambellan  du  Roi;  l'autre,  Benoît  Ti- 
son, seigneur  d'Argence  et  de  Dirac.  lis  sont  tous  les  deux  désignés  sous 
le  nom  d'Argence  par  les  historiens  du  temps. 

de  monsieur  de  Sainctorens;  et  cheminay  jusques  à 
ce  que  je  fus  à  La  Seuve ,  mandant  à  monsieur  de  Burie 
que  je  luy  laissois  les  gens  de  pied  pour  accompaigner 
l'artillerie.  Le  messager  passa  la  rivière,  et  le  trouva 
encores  en  sa  chambre,  n'estant  du  tout  babillé;  il 
estoit  pourtant  plus  de  six  heures:  je  pensois  qu'il  fust 
desja  passe'.  Et  comme  je  fus  à  La  Seuve,  monsieur  de 
La  Seuve,  oncle  de  monsieur  Daudaux(0,  me  dict  que 
les  ennemis  estoient  à  T argon ,  et  qu'ils  ne  sçavoient 
encore  nouvelles  que  nous  passissions  la  rivière;  et 
me  presta  un  sien  serviteur  pour  aller  advertir  mon- 
sieur de  Burie  ,  le  priant  par  ma  lettre  de  se  vouloir 
advancer,  et  que  les  ennemis  estoient  en  fort  beau  lieu 
pour  les  combattre  :  or  de  La  Seuve  jusques  à  Bor- 
deaux il  y  a  environ  trois  lieues.  Et  comme  l'homme 
de  monsieur  de  La  Seuve  arriva  au  bord  de  la  rivière, 
il  vist  que  la  compagnie  de  monsieur  de  Termes 
s'embarquoit.  Je  manday  au  capitaine  Charry  qu'il 
sollicitast  monsieur  de  Burie  de  s'advancer.  Le  capi- 
taine Charry,  qui  vist  que  l'on  tardoit  tant  à  passer, 
et  que  j'allois  trouver  les  ennemis,  comme  je  luy  man- 
dois,  piint  soixante  argolets  qu'il  avoit,  et  laissa  les 
autres  capitaines ,  afin  qu'ils  attendissent  monsieur  de 
Burie  et  l'artillerie.  Et  comme  je  fus  à  la  veuë  de  Tar- 
gon ,  qui  est  un  village,  lequel,  comme  je  pense,  est  à 
monsieur  de  Gandalle,  monsieur  de  Sainctorens  et 
monsieur  de  Fontenilles  se  mirent  devant,  droict  à 

(*)  Armand  de  Gontaut,  seigneur  de  Saint-Geniès  et  d'Andaux,  sé- 
néchal de  Béarn  en  i 564  >  chevalier  de  Tordre  du  Roi  en  1 565 ,  gentil- 
homme de  sa  chambre  et  conseiller  de  la  Reine  en  son  conseil  privé  en 
15675  capitaine  de  cinquante  hommes  d'armes  en  i56g,  conseiller  et 
chambellan  du  duc  d'Anjou  frère  du  Roi. 

quelques  maisons,  et  là  tuèrent  quatorze  ou  quinze 
hommes.  L'alarme  fut  grande  en  leur  camp  ;  et  se  mi- 
rent tous  leurs  gens  de  pied  en  bataille  en  un  grand 
champ,  et  leur  cavallerie  au  long  d'un  ruisseau  qu'il  y 
a  ;  laquelle  je  ne  pouvois  descouvrir,  pource  qu'il  y 
avoit  des  bois  entr'eux  et  moy ,  et  estoient  en  un  val- 
lon :  le  champ  où  estoient  leurs  gens  de  pied  estoit  un 
peu  plus  avant  que  du  ruisseau.  Et  lors  que  monsieur 
de  Sainctorens  les  attaqua,  il  pouvoit  estre  sept  heures 
du  matin:  ils  ne  bougèrent  jamais  de  ce  champ  où  ils 
s'estoient  mis  en  bataille,  J'estois  sur  un  haut ,  en  trois 
ou  quatre  maisons  qu'il  y  avoit  par  delà.  Je  depes- 
chay  encore  devers  monsieur  de  Burie ,  le  prier  de  se 
haster,  et  que  j'estois  à  la  teste  de  l'ennemy,  pensant 
qu'il  ne  fust  guère  esloigné.  Le  comte  de  Candalle, 
qui  estoit  bien  jeune  alors  et  de  bonne  volonté,  m'y 
vint  trouver  avec  dix  ou  douze  gentils-hommes;  entre 
autres  y  estoit  le  sieur  de  Seignan,  qui  estoit  capitaine 
des  gens  de  pied  au  royaume  de  Naples  avec  moy, 
auquel  temps  nous  l'appellions  le  capitaine  Moulaur; 
il  amena  aussi  deux  de  ses  enfans,  tous  trois  vaillans 
et  courageux.  Monsieur  le  comte  (0  me  conta  la  pro- 
messe que  la  royne  de  Navarre  luy  avoit  fait  faire, 
car  autrement  ne  pouvoit  eschapper  de  leurs  mains* 
Je  luy  dis  que  je  luy  ferois  donner  l'absolution  à  mon- 
sieur de  Bordeaux  02)  ;  aussi  ceste  promesse  ne  le 
pouvoit  obliger,  car  il  n'avoit  pas  esté  pris  en  guerre, 
et  puis  elle  estoit  faicte  à  la  royne  de  Navarre,  la- 

(*)  Le  comte  de  Candale  avoit  été  pris  dans  une  rencontre ,  et  la 
reine  de  Navarre,  qu'on  avoit  laissée  maîtresse  de  son  sort,  le  remit  en 
liberté ,  à  condition  qu'il  ne  porteroit  plus  les  armes  contre  les  Protes- 
tons. —  00  Antoine  Prévôt,  archevêque  de  Bordeaux. 

quelle  se  disoit  tres-humble  servante  du  Roy,  et  tres- 
affectionnée  à  son  service.  Environ  midy  arrivèrent 
deux  des  messagers  que  j'avois  envoyé  vers  monsieur  de 
Burie,  qui  me  dirent  qu'ils  ne  pouvoyent  estre  achevez 
de  passer  à  midy,  et  que  seulement  la  compagnie  de 
monsieur  le  mareschal  de  Termes  estoit  passée.  J'avois 
r  envoyé  tous  nos  gens  de  cheval  repaistre  à  La  Seuve, 
et  seulement  m'avois  retenu  vingt  ou  vingt-cinq  che- 
vaux ,  et  là  je  faisois  la  sentinelle  ,  et  faisions  repaistre 
nos  chevaux  la  bride  en  la  main  contre  une  haye  :  les 
ennemis  me  voyoient,  et  moy  eux.  Et  comme  nos  gens 
eurent  repeu,  ils  me  vindrent  trouver;  et  en  mesme 
temps  qu'ils  arrivèrent,  les  ennemis  commencèrent  à 
desplacer  et  à  prendre  le  chemin  droict  à  moy.  Nous 
voyons  bien  qu'ils  s'acheminoient  par  trouppes;  alors 
nous  cogneusmes  qu'ils  prenoient  autre  chemin  que  de 
venir  à  nous,  et  entrasmes  en  conseil  si  nous  les  devions 
combattre  ou  non  :1a  pluspart  disoyent  que  si  nous  les 
combattions,  nous  mettions  toute  la  Guyenne  en  ha- 
zard  pour  le  Pioy,  car  pour  un  que  nous  estions  ils  es- 
taient vingt,  et  qu'il  valloit  mieux  attendre  monsieur 
de  Burie  que  de  faire  un  tel  erreur,  qui  ne  seroit  trouvé 
bon  du  Roy  ny  de  personne  du  monde.  Surquoy  je 
leur  accorde  que  leur  opinion  estoit  véritable;  toutes- 
fois,  que  nous  voyons  la  noblesse  de  la  Guyenne  toute 
en  crainte.  «  Et  qu'il  soit  vray,  leur  dis-je,  vous  n'es- 
«  tes  pas  icy  guère  plus  de  trente  gentils -hommes;  le 
«  peuple  est  si  intimidé  qu'il  n'ose  s'eslever  contr'eux 
«  pour  nous  ayder;  et  quand  ils  entendront  que  nous 
«  sommes  approchez  si  près  sans  les  combattre ,  leur 
«  peur   augmentera;   de  sorte  qu'avant  huict  jours 
«  nous  aurons  tout  le  pays  contre  nous.  Or,  perte  pour 
»î«.  6' 

ce  perte,  il  me  semble  que  nous  devons  hasarder  de 
ce  nous  perdre  en  combattant,  plustost  que  de  nous 
ce  perdre  en  dissimulant ,  »  et  que  tout  estoit  entre  les 
mains  de  Dieu.  «  J'ay  commencé  à  taster  ces  gens-là 
«  où  je  les  ay  trouvez,  mais  je  les  ay  cogneus  de  peu 
«  de  coeur  ;  croyez  qu'ils  n'attendront  pas,  et  que  nous 
«  les  enfoncerons.  Que  si  nous  n'avons  envie  de  com- 
te battre,  nous  ne  devions  pas  faire  les  approches  de  si 
ce  près;  de  plus  dilayer,  vous  voyez  qu'ils  ne  veulent 
ce  que  couler  et  eschapper.  Pour  nostre  perte ,  si  elle 
«  advenoit,  Bordeaux  pour  cela  ne  sera  pas  perdu: 
ce  monsieur  de  Burie  y  est,  et  une  cour  de  parlement.  » 
Alors  monsieur  de  Seignan,  qui  estoit  le  plus  vieux, 
respondit  que  cela  estoit  bien  vray  que  nous  aurions 
le  pays  contre  nous ,  et  que  puis  que  nous  estions  re- 
duicts  à  ceste  nécessité,  et  que  nous  avions  perdu  l'es- 
pérance que  monsieur  de  Burie  peust  arriver  à  nous, 
que  l'on  devoit  combattre.  Alors  tous  généralement 
commencèrent  à  crier  :  ce  Allons   combattre,   allons 
ce  combattre!  »  Et  comme  nous  montions  à  cheval, 
arriva  le  mareschal  des  logis  de  monsieur  le  mareschal 
de  Termes,  nommé  Moncorneil,  qui  me  dit  que  sa 
compagnie  avoit  esté  à  cheval  dés  la  nuict,  et  qu'ils 
avoient  esté  contraincts  de  repaistre  à  La  Seuve.  Alors 
je  cuiday  perdre  toute  espérance.  Les  deux  compa- 
gnies de  gens  de  pied  marchoient  tant  qu'elles  pou- 
voient,  mais  il  faisoit  une  si  extrême  chaleur,  que 
nous  bruslions.  Alors  Moncorneil,  qui  vid  que  nous 
allions  au  combat,  courut  à  La  Seuve  faire  monter  à 
cheval  le  capitaine  Masses.  Nous  nous  acheminasmes  à 
main  gauche  ;  et  comme  nous  fusmes  à  deux  arque- 
busades  près  d'eux,  je  fis  deux  trouppes  de  nos  gens  à 

cheval.  Entre  tous,  nous  pouvions  estre  de  cent  à  six 
vings  maistres ,  car  je  n'avois  pas  trente  sallades  en 
ma  compagnie,  à  cause  que  c'estoit  la  compagnie  de 
monsieur  de  La  Guiche,  et  s'en  estoient  allez  presque 
tous  à  leurs  maisons,  sauf  bien  peu  ,  et  je  n'avois  peu 
pourveoir  en  leurs  places.  Tousjours  peu  à  peu  les 
ennemis  montoient  ce  tertre.  Ils  envoyèrent  la  plus- 
part  de  leur  arquebuserie  au  dessous,  dans  des  taillis 
qu'il  y  avoit  fort  espais;  et  pour  aller  à  eux,  il  fal- 
loit  aller  par  un  grand  chemin  borde'  de  vignes  de 
tous  costez.  Et  fis  aller  le  capitaine  Charry  sur  la 
queue ,  et  bailla  y  l'une  des  troupes  au  capitaine  Mont- 
lue  mon  fils,  et  M.  de  Fontenilles  avec  la  cornette  des 
guidons,  et  me  retins  l'autre  cornette  des  gens-d'armes, 
que  monsieur  de  Berdusan  (0,  senechal  de  Basadois, 
portoit.  Et  comme  nous  fusmes  près  des  vignes,  je 
cognus  que  nous  ne  pourrions  passer  pour  les  aller 
combattre ,  et  prins  à  main  gauche  au  dessous  des 
vignes.  Le  capitaine  Montluc  avoit  environ  deux  cens 
pas  devant  moy.  Et  comme  ils  virent  que  nous  ne 
prenions  qu'à  main  gauche ,  ils  marchoient  tous- 
jours  par  le  haut  de  la  monte'e  au  devant  de  nous.  Et 
comme  nous  fusmes  hors  des  vignes  et  de  quel- 
ques fbssez  qu'il  y  avoit,  le  capitaine  Montluc  alloit 
tousjours  gaignant  le  haut:  je  fis  joindre  monsieur  de 
Sainctorens  avec  ses  arquebusiers  à  cheval,  et  je  me 
retins  le  baron  de  Glermon,  qui  en  avoit  quelques-uns. 
Or,  comme  nous  fusmes  à  vingt  ou  trente  pas  au 
plus,  ils  commencèrent  à  tirer,  et  non  plustost;  et 
comme  ils  commencèrent  à  nous  saluer,  les  arquebu- 
siers de  monsieur  de  Sainctorens  tirèrent  aussi.  Cepen- 

i})  Berdusan  ;  Yerduzai^ 

6. 

dant  le  capitaine  Montluc  donne  de  cul  et  de  teste  au 
milieu  de  tous  leurs  gens  de  cheval  :  j'avois  l'œil  sur 
luy  ;  et  moy  je  donne  en  mesme  instant  un  peu  à  main 
gauche  à  travers  de  leurs  gens  de  pied  :  et  les  mismes 
tous  en  route  et  en  fuitte,  non  sans  avoir  de  pied  ferme 
attendu  nostre  choq  et  soustenu  .sur  le  haut.  Leurs 
gens  à  cheval  fuyoient  contre  bas  au  long  du  taillis 
voyant  leur  perte,  et  j'enfermay  leurs  gens  de  pied  de- 
dans le  taillis.  Or,  pource  que  nous  n'avions  point  de 
gens  de  pied  pour  tuer,  car  l'on  sçait  bien  que  les  gens 
à  cheval  ne  s'amusent  pas  à  tuer,  sinon  à  suyvre  la 
victoire  ,  il  n'y  mourut  pas  beaucoup  de  gens;  mais, 
encore  que  la  perte  ne  leur  fust  pas  grande ,  si  est-ce 
que  la  réputation  nous  servit  de  beaucoup,  et  la  honte 
leur  porta  dommage.  Et  commença  tout  le  monde  à 
prendre  cœur,  et  eux  à  le  perdre,  et  la  noblesse  à 
prendre  les  armes ,  et  le  peuple  pareillement.  On  tua 
à  mon  fils  deux  chevaux  sous  luy,  et  fut  blessé  en 
deux  lieux  :  tous  les  deux  chevaux  estoient  à  moy.  J'y 
perdis  mon  cheval  turc,  que  j'aymois,  après  mes  en- 
fans,  plus  que  chose  du  monde,  car  il  m'avoit  sauvé 
la  vie  ou  la  prison  trois  fois  :  le  duc  de  Palliane  me  l'a- 
voit  donné  à  Rome  ;  je  n'eus  ny  n'espère  jamais  avoir 
un  si  bon  cheval  que  celuy-là  :  monsieur  le  prince  de 
Condé  me  l'avoit  voulu  fort  avoir,  mais  je  m'en  desfis 
comme  je  peux  ;  je  voyois  bien  que  telle  marchandise 
seroit  difficile  à  trouver.  Monsieur  de  Seignan  perdit 
le  sien ,  le  vicomte  d'Uza  et  le  comte  de  Candalle  aussi. 
Bref  nous  nous  r'alliasmes  après  la  cargue  au  lieu  pro- 
pre où  nous  l'avions  faicte,  et  nous  trouvasmes  en 
telle  nécessité,  que  nous  ne  sçeusmes  assembler  vingt 
chevaux  pour  combattre  s'ils  se  fussent  ralliez,  car 

tous  les  chevaux  estoient  morts  ou  blessez,  et  des 
hommes  plus  de  la  tierce  partie  ;  mais  ils  n'avoient 
poinct  le  jugement  de  se  recognoisti  e,  ny  nous  aussi. 
Je  veux  dire  que  c'estoit  une  des  plus  rudes  cargues, 
et  la  plus  furieuse  sans  bataille  là  où  je  me  sois  jamais 
trouve'.  Et  ne  faut  point  dire  qu'ils  s'en  allassent  de 
peur  sans  estre  combattus,  car  ils  nous  vindrent  au 
devant  pour  nous  faire  la  cargue  ou  bien  pour  l'atten- 
dre :  je  ne  les  pensois  pas  si  gens  de  bien.  Nous  n'y  per- 
dismes  pour  lors  pas  un  gentilhomme,  qu'un  nommé 
monsieur  du  Vignaux  ;  mais  depuis  il  en  mourut  deux 
ou  trois  qui  avoient  este'blecez.  Du  haut  de  ceste  mon- 
tée nous  descouvrismes  les  ennemis  qui  s'en  alloient 
tant  qu'ils  pouvoient,  et  s'en  allant  nous  voyons  bien 
qu'ils  se  r'allioient,  s'esloignant  tousjours  de  nous  :  et 
alors  nous  nous  commençasmes  à  retirer,  les  uns  à  pied, 
car  leurs  chevaux  estoient  morts,  et  les  autres  la  plus- 
part  les  tiroient  par  la  bride,  pource  qu'ils  estoient 
blecez.  Je  me  trouvay  en  telle  nécessité,  que  l'on  ne 
peust  trouver  cheval  des  miens  pour  me  remonter  ;  et 
si  seulement  cent  chevaux  fussent  retournez  à  nous  T 
j'estois  mort  et  tous  ceux  qui  estoient  là  ;  car  de  moy, 
il  ne  falloit  pas  espérer  que  tout  le  monde  m'eust  peu 
sauver  :  ces  nouveaux  religieux  m'en  vouloient  trop. 
Or  voylà  le  combat  de  Targon  (0 ,  qui  fut  fort  honteux 
pour  les  Huguenots ,  veu  qu'ils  se  laissèrent  battre  à 
une  poignée  de  gens.  Et  comme  nous  nous  en  retour- 

(*)  On  parla  1res -diversement  de  ce  combat,  dit  de  T  hoiries  deux 
partis  s'attribuèrent  la  victoire ,  et  se  glorifièrent  d'être  restés  maîtres  du 
champ  de  bataille.  Les  gens  de  Duras  publièrent  qu'ils  étoient  inférieurs 
en  nombre ,  et  que  néanmoins  ils  n'avoient  perdu  que  trente  des  leurs, 
tandis  que  les  ennemis  en  ayoient  perdu  trois  cents.  Quoi  qu'il  en  soit, 

nions,  les  deux  compagnies  de  gens  de  pied  arrivèrent, 
lesquelles  tout  le  jour  avoient  couru,  et  cuiderent  cre- 
ver de  la  grand  chaleur  qu'il  faisoit.  La  compagnie  de 
monsieur  de  Termes,  qui  estoit  venue  au  grand  trot, 
n'y  peut  arriver,  car  avant  que  Moncorneil  fust  arrivé 
à  La  Seuve,  qui  est  à  une  grand  lieue ,  et  eux  montez 
à  cheval ,  et  fait  une  autre  et  demye  qu'il  leur  falloit 
faire,  ne  fut  possible  d'y  arriver,  estant  désespérez,  et 
sur  tout  le  capitaine  Masses.  Je  ne  vis  jamais  homme 
si  fasché  que  celuy-là;  je  fus  contraint  de  le  prier  de 
ne  parler  point  et  se  taire,  car  il  avoit  grand  envie  de 
parler  plus  que  je  n'eusse  voulu.  Et  ainsi  nous  en  re- 
tournasmes  droict  à  La  Seuve,  où  nous  trouvasmes 
monsieur  de  Burie  qui  ne  faisoit  qu'arriver  ;  et  pou- 
voit  estre  entre  quatre  ou  cinq  heures  après  midy.  Il 
fut  bien  aise  d'entendre  que  la  victoire  nous  estoit  de- 
meurée :  je  croy  qu'il  avoit  fait  la  diligence  qu'il  avok 
peu,  mais  il  estoit  vieux ,  et  les  gens  vieux  ne  peuvent 
estre  si  diligens  que  les  jeunes  :  nous  ne  pouvons  estre 
deux  fois,  je  le  cognois  par  moymesme. 

Nous  arrestames  qu'il  s'en  retourneroit  à  Bordeaux 
pour  amener  trois  canons,  pour  aller  battre  Monsegur 
et  les  autres  places  que  les  ennemis  tenoient  au  long 
de  la  rivière  de  Garonne ,  et  faire  que  la  rivière  fust 
libre,  afin  de  faire  venir  vivres  à  Bordeaux,  car  ils  es- 
toient  à  la  faim;  et  qu'il  en  rameneroit  les  quatre  pie- 
ces  de  campagne,  cognoissant  bien  que  nous  n'estions 
plus  sujets  à  bataille,  à  cause  de  l'attaque  que  les  en- 

il  est  certain  que  Duras  pensa  aussitôt  à  se  retirer,  qu'il  vint  à  Sainte- 
Foy,  dans  le  Périgord,  de  là  à  Bergerac,  ensuite  à  Tonneins,  puis 
^en  alla  trouver  la  reine  de  Navarre  à  Caumont,  pour  savoir  de  cette 
princesse  ce  qu'il  avoit  à  espérer,  et  ce  qu'il  étoit  à  propos  de  faire, 

nemis  avoient  receu  j  et  que  cependant  je  m'en  irois 
avec  le  camp  contre-mont  la  rivière  vers  Monsegur  et 
La  Reolle ,  attendant  que  ledit  sieur  de  Burie  fust  ar- 
rivé avec  les  canons.  Mais  plustost  que  de  nous  sépa- 
rer, il  falloit  tourner  visage  vers  Bourg,  parce  qu'un 
des  fils  de  Montandre  (0  s'en  estoit  saisi,  qui  gardoife 
qu'aucuns  vivres  ne  pouvoient  descendre  à  Bordeaux 
par  la  Dordogne.  Et  comme  nous  fusmes  auprès  de  la 
rivière  près  Cusac ,  nous  fismes  passer  de  là  nostre  ca- 
vallerie  et  monsieur  de  Sainctorens.  Ils  coururent  jus- 
ques  au  devant  ;  ledit  de  Montandre  l'abandonna  : 
nous  y  mismes  quelque  peu  de  gens  qu'on  y  fit  venir 
de  Bordeaux.  Et  avant  le  pai  tement  dudit  sieur  de  Bu- 
rie pour  aller  audict  Bordeaux ,  je  luy  remonstray  que 
nous  courions  une  grande  fortune,  et  qu'il  seroit  bon 
qu'il  prinst  le  chasteau  de  Blanquefort,  qui  estoit  à 
monsieur  de  Duras  pour  sa  retraicte  et  de  sa  maison , 
et  que  je  prisse  le  cliasteau  de  Caumon  (2)  :  ce  que 
nous  fismes.  Et  en  passant  je  mis  dans  ledit  chasteau 
de  Caumon  garnison,  ce  que  monsieur  de  Caumon 
trouva  fort  mauvais,  ayant  opinion  que  je  m'en  vou- 
lusse emparer  du  tout;  mais  il  s'en  falloit  beaucoup 
que  je  le  fisse  à  ceste  intention  :  on  l'a  peu  aise'ment 
cognoistre,  car  il  y  avoit  plus  de  cent  mille  francs 
vaillant,  et  si  il  ne  s'y  perdit  pas  un  sol,  sauf  seule- 
ment que  le  comte  de  Candalle  et  le  capitaine  Montluc 


(0  Charles  de  La  Rochefoucauld,  seigneur  de  Montendre  en  Sain- 
longe. 

00  Cette  prise  du  château  de  Caumont  n'eut  lieu,  selon  de  Thou, 
qu'après  celles  de  Terraube  et  de  Leytoure.  «  Je  crois, ajoute-t-il,  que 
«  c'est  un  défaut  de  mémoire  de  Montluc ,  tel  qu'on  en  trouve  plusieurs 
«  dans  son  livre.  » 

prindrent  quelques  patenostres  de  corail  du  procureur 
du  cliasteau  avec  reçeu ,  et  à  la  charge  de  les  rendre. 
Si  j'eusse  voulu ,  j'eusse  peu  prendre  tout  ce  qui  estoit 
dedans,  et  eust  esté  bien  prins  et  de  bonne  guerre, 
d'autant  que  là  dedans  y  avoit  une  trouppe  de  Hugue- 
nots qui  firent  une  sortie  sur  les  nostres  s'en  venant 
de  Bordeaux,  et  y  fut  tué  un  cheval  au  capitaine  Sen- 
dat  entre  ses  jambes;  qui  estoit  une  suffisante  raison, 
car  c'estoit  se  déclarer  ennemis. 

En  raesme  temps  nous  fusmes  advertis  qu'ils  avoient 
abandonné  Bazas,  ayant  eu  peur  que  nous  passissions 
ïa  rivière,  pource  qu'ils  entendirent  que  monsieur  de 
Burie  arrivoit  à  Bordeaux  et  je  m'en  montois  droit  à  La 
Reolle.  Et  ainsi  on  commença  à  apporter  quelque  peu 
de  bleds  et  farines  à  Bordeaux.  Je  fus  adverty  qu'à 
Gironde  y  avoit  soixante  ou  quatre  vingts  Huguenots, 
qui  s'y  estoient  retirez  lors  de  la  routte  de  monsieur 
de  Duras.  Je  les  lis  attraper,  et  pendre  soixante  et  dix 
aux  pilliers  delà  halle,  sans  autre  cérémonie  ;  qui  donna 
une  peur  si  grande  par  tout  le  pays,  qu'ils  abandon- 
nèrent tout  le  long  de  la  rivière  devers  Marmande  et 
Thonens ,  où  monsieur  de  Duras  s  estoit  retiré  pour  y 
recueillir  ses  gens  et  refaire  ses  trouppes,  et  fut  con- 
traint se  retirer  vers  la  Dordogne.  On  pouvoit  cognois- 
tre  par  là  où  j'estois  passé ,  car  par  les  arbres  sur  les  che- 
mins on  en  trouvoit  les  enseignes.  Un  pendu  estonnoit 
plus  que  cent  tuez.  La  royne  de  Navarre,  qui  estoit  à 
Duras,  après  avoir  entendu  la  routte  de  monsieur  de 
Duras  se  retira  au  chasteau  de  Caumon  (c'estoit  avant 
que  je  m'en  fusse  saisi),  où  elle  ne  lit  point  d'arrest, 
car  elle  se  retira  en  Bearn;  et  nous  vinsmes  après  au- 
dit chasteau  de  Caumon,  comme  j'ay  dit.  Dieu  sçait  si 

elle  me  vouloit  mal,  et  comme  elle  me  baptisoit, 
m'appellant  le  Tiran,  avec  toutes  les  injures  du  monde. 
Elle  estoit  princesse,  et  d'ailleurs  hors  de  combat.  Es- 
tant serviteur  du  Roy  et  catholique ,  je  faisois  mon  de- 
voir; que  si  tout  le  monde  eust  fait  ainsi,  on  n'eust  pas 
veu  ce  que  nous  avons  veu  depuis.  J'ay  tousjours  este', 
et  les  miens,  tres-humble  serviteur  de  sa  maison,  mais 
ça  este  lorsqu'il  n'a  point  esté  question  du  maistre. 

Monsieur  de  Burie  estant  arrivé  à  La  Reolle  avec  les 
canons,  nous  allasmes  assiéger  Monsegur,  et  logeasmes 
une  nuict  à  Sauveterre,  où  j'en  prins  quinze  ou  seize, 
lesquels  je  fis  tous  pendre  sans  despendre  papier  ny 
ancre,  et  sans  les  vouloir  escouter,  car  ces  gens  par- 
lent d'or.  Or  dans  Monsegur  il  y  avoit  de  sept  à  lui  i  et 
cens  hommes  :  la  ville  est  petite,  mais  bien  forte  de 
murailles  aussi  bonnes  qu'il  est  possible,  et  l'assiette 
très  bonne.  Nous  l'assiegeasmes  du  costé  de  la  tanerie 
où  ils  habillent  les  cuirs  :  monsieur  de  Burie  se  logea 
aux  maisons  devant  la  porte  qui  vient  de  La  Sauvetat 
Deymet ,  et  ou  sont  les  grandes  tours ,  et  moy  auprès 
de  là.  Monsieur  Dortubie  et  Fredeville,  commissaires 
de  l'artillerie,  voulurent  recognoistre  la  ville  de  plein 
jour;  et  n'eusmes  pas  faute  d'arquebusades.  Or  nous 
conclusmes  qu'il  la  falloit  attaquer  par  ladicte  tanerie. 
Il  y  avoit  une  porte  de  la  ville  laquelle  ils  avoient 
fermée  de  muraille  n' avoit  guieres,  et  avoient  abbattu 
le  rasteau ,  lequel  la  muraille  couvroit  ;  et  au  dedans 
ils  avoient  fait  un  rempart  de  terre  et  de  fumier.  Je  fis 
les  approches  de  nuict,  et  fis  mettre  la  compagnie  de 
Bardachin  à  la  tanerie.  Nous  laissasmes  reposer  mon- 
sieur de  Burie,  et  à  la  nuit  nostre  artillerie  fut  mise  sur 
un  petit  haut  vis  à  vis  de  la  porte,  à  cent  cinquante 

pas  de  ladicte  porte.  Contre  l'opinion  desdits  commis- 
saires, je  voulus  essayer  ce  qu'il  y  avoit  derrière  la  mu- 
raille neufve  qui  couvroit  la  porte,  et  eusmes  des  fa- 
gots, lesquels  je  fis  allumer  près  de  la  porte.  A  la  clarté 
du  feu  Je  fis  tirer  à  ladicte  porte  cinq  ou  six  coups  de 
canon,  qui  abbattirent  toute  ceste  muraille  neufve r 
\  envoyay  recognoistre  l'enseigne  du  capitaine  Barda- 
chin  tout  seul.  La  tanerie  estoit  entre  l'artillerie  et  la 
porte,  et  y  avoit  un  grand  noyer  entre  ladicte  tanerie 
et  la  porte.  Il  y  pouvoit  avoir  cinq  ou  six  pas  jusqueâ 
à  la  porte  où  le  capitaine  Bardachtn  et  moy  nous  misâ- 
mes derrière  le  noyer  :  et  nous  rapporta  l'enseigne  que 
ce  que  nous  voyons  de  blanc  c'estoit  le  rasteau.  Nous 
luy  fismes  retourner  monter  sur  le  rasteau,  au  dessous 
duquel  il  nous  dict  qu'il  avoit  apperçeu  un  terre-plern, 
mais  qu'il  estoit  un  peu  abbaissé,  et  qu'un  homme  pas- 
seront couche  sur  le  ventre.  L'on  ne  le  pouvoit  veoir  h 
luy  à  cause  du  feu,  mais  si  faisions  bien  nous,  qui  es- 
tions derrière  le  noyer.  Ils  donnèrent  plus  de  vingt  ar- 
quebusades.  Je   manday    en   diligence    au  capitaine 
Charry  qu'il  menast  toutes  les  compagnies  sans  sonner 
tâ*bourin  ny  faire  aucun  bruit  :  et  à  leur  arrivée  les  fis 
mettre  le  ventre  à  terre  derrière  l'artillerie ,  et  dis  à 
monsieur  Dortobie  qu'il  commençast  à  tirer,  encore 
qu'il  ne  fust  pas  du  tout  jour,  à  l'endroit  de  la  porte 
en  batterie.  Et  comme  il  eut  tiré  deux  volées,  je  fis  par- 
tir l'enseigne  dudict  Bardachin ,  nommé  le  capitaine 
Vinos ,  qui  avoit  une  rondelle  en  la  main  et  un  morion 
en  teste,  jac  et  manches,  deux  arquebusiers  après  luy 
sans  morion ,  et  alloient  presque  le  ventre  à  terre.  Le 
capitaine  Vinos  commença  à  monter  le  rasteau  ;  Bar- 
dachin et  moy  nous  estions  advancez  derrière  le  noyey. 

L'aube  du  jourcommençoit  à  paroistre;  monsieur  Dor- 
tubie  tiroit  tousjours  à  eux ,  et  eux  s'advançoient  à  se 
retrancher  derrière  la  batterie  qui  estoit  au  costé  de  la 
porte,  et  ne  prenoient  garde  à  la  porte,  car  ils  ne  pen- 
soient  pas  que  la  muraille  qui  la  couvroit  mst  par 
terre.  Et  comme  le  capitaine  Yinos  fut  au  haut  du  ras- 
teau,  il  bailla  sa  rondelle  à  un  des  arquebusiers,  et 
monta  sur  le  rempart,  puis  se  lit  bailler  sa  rondelle, 
et  tira  l'un  des  arquebusiers,  et  puis  l'autre  ;  et  comme 
je  vis  qu'il  y  en  avoit  trois,  au  bruit  du  canon  je  cou- 
rus à  la  tanerie,  et  fis  marcher  les  arquebusiers  dudit 
Bardachin  l'un  après  l'autre  droict  au  noyer ,  et  retour- 
nay  incontinent  derrière  iceluy  :  et  à  une  autre  voilée 
je  fis  approcher  Bardachin  du  rasteau ,  ayant  une  ron- 
delle et  un  morion ,   et  les  arquebusiers  l'un  après 
l'autre  cachant  le  feu.  Et  comme  Bardachin   en  eut 
cinq  ou  six  près  de  luy,  il  monte  le  rasteau,  son  en- 
seigne le  tira,  et  les  arquebusiers  l'un  après  l'autre;  et 
à  mesure  que  les  arquebusiers  venoient  derrière  le 
noyer,  je  les  faisois  couler  ;  et  comme  je  vis  qu'il  y  en 
avoit  une  vingtaine,  je  m'approchay  lors  du  rasteau.  Ils 
entroient  dans  une  petite  chambre  de  la  tour  où  il  y 
avoit  deux  petites  portes  et  des  degrez  de  pierre  à  main 
droite  et  à  main  gauche ,  par  là  où  on  montoit  et  des- 
cendons du  coste'  de  la  ville  en  la  tour  :  je  faisois  ce- 
pendant monter  l'un   après   l'autre.    Bardachin    me 
manda  qu'il  commençoit  estre  assez  fort  pour  estre 
maistre  de  la  tour,  et  qu'il  n'estoit  pas  encore  des- 
couvert :  et  alors  je  manday  au  capitaine  Charry  et 
au  baron  de  Clermon  qu'ils  se  levassent,   et   qu'ils 
vinssent  courant  tout  au  long  d'un  grand  chemin  qu'il 
y  avoit  tirant  à  la  porte  :  ce  qu'ils  firent;  et  avant  qu'ils 

y  fussent  Bardachin  fut  descouvert ,  et  commencèrent 
à  combattre  et  deflfendre  les  degrez  :  surquoy  arrivè- 
rent tout  en  un  coup  les  enseignes  du  capitaine  Gharry 
et  de  Clermon ,  et  montèrent  leurs  enseignes  après.  Les 
ennemis  dépendirent  ces  degrez,  mais  les  nostres  gai- 
gnerent  le  haut  de  la  tour  par  une  petite  eschelle  à 
main  qu'ils  trouvèrent,  et  furent  maistres  du  devant 
de  la  porte  :  et  à  corps  perdu  les  capitaines  à  droicte 
et  à  main  gauche  se  jetterent  au  long  des  degrez ,  et 
vindrent  aux  mains  en  la  rue'.  Les  ennemis  repoussè- 
rent une  fois  les  nostres  ;  mais  à  la  lin  la  foulle  les  em- 
porta, et  allèrent  pesle-mesle  jusques  à  la  place,  là  où 
ils  trouvèrent  trois  cens  hommes  en  bataille  qui  firent 
teste  et  combattirent  là  :  toutes-fois  à  la  fin  ils  se  mi- 
rent en  routte.  Je  manday  le  tout  à  monsieur  de  Bu- 
rie,  et  trouvay  qu'il  en  avoit  desja  esté  adverty,  et 
aussi  que  le  tirer  de  l'arque! mserie  luy  monstroit  que 
l'on  combattoit.  Il  envoya  quelques  gens-darmes  à 
l'entour  de  la  ville,  mais  ils  n'y  pouvoient  rien  faire: 
je  prins  quatre  vingts  ou  cent  soldats,  et  m'en  allay  au- 
tour des  murailles,  et  tant  qu'il  en  sautoit  par  dessus 
cela  estoit  mort.  La  tuerie  dura  jusques  à  dix  heures 
ou  plus,  pource  qu'on  les  cerchoit  dans  les  maisons, 
et  en  fut  prins  quinze  ou  vingt  seulement,  lesquels 
nous  nsmes  pendre,  et  entre  autres  tous  les  officiers 
du  Piay  et  les  consuls  avec  leurs  chapperons  sur  le  col. 
Il  ne  se  parloit  point  de  rançon,  sinon  pour  les  bour- 
reaux. Le  capitaine  qui  commandoit  là  s'appelloit  le 
capitaine  Heraud ,  qui  avoit  esté  de  ma  compagnie  à 
Montcaliier,  un  brave  soldat  s'il  y  en  avoit  en  Guyenne, 
et  fut  prisonnier;  beaucoup  de  gens  le  vouloient  sauver 
pour  sa  vaillance,  mais  je  dis  que  s'il  eschappoit,  il 

nous  feroit  teste  à  chasque  village,  et  que  je  cognoissois 
Lien  sa  valleur  :  voy-là  pourquoy  je  le  lis  pendre  :  il  pen- 
soit  tousjours  que  je  le  sauvasse  pource  que  je  sçavois 
bien  qu'il  estoit  vaillant  ;  mais  cela  le  fit  plustost  mou- 
rir, car  j'estois  bien  asseuré  qu'il  ne  se  retourneroit 
jamais  de  nostre  costé,  parce  qu'il  estoit  fort  opinias- 
tre  et  coiffe  de  ceste  religion  :  sans  cela  je  l'eusse  sauvé* 
On  conta  les  morts,  et  s'en  trouva  plus  de  sept  cens  : 
toutes  les  rués  et  le  long  des  murailles  estoient  cou- 
vertes de  corps  morts,  et  si  je  suis  bien  asseuré  qu'il 
en  mourut  un  grand  nombre  de  ceux  qui  se  jetterent 
par  les  murailles ,  que  je  faisois  tuer.  Voyla  la  prinse 
de  Monsegur.  Je  pense  qu'il  y  eust  eu  grand  dispute 
d'entrer  par  la  bresche  que  nous  faisions,  et  si  eust 
cousté  plus  de  cinq  cens  coups  de  canon  avant  que 
l'on  eust  faict  trou  pour  entrer  deux  hommes  de  front 
seulement,  car  les  murailles  sont  de  bonne  pierre,  et 
bien  espaisses,  aussi  bonnes  qu'il  y  en  ait  en  Guyenne  ; 
et  si  encores  il  eust  esté  malaisé  d'y  venir,  ayant  moyen 
de  se  retrancher,  et  croy  qu'ils  nous  eussent  donné 
des  affaires,  et  qu'il  y  eust  eu  de  l'honneur  et  pour  eux 
et  pour  nous  ;  mais  il  vaut  mieux  que  nous  ayons  eu 
le  profit.  Deux  jours  après  nous  aîlasmes  assiéger  le 
chasteau  et  ville  de  Duras ,  là  où  il  y  avoit  cent  cin- 
quante hommes.  Toute  la  nuict  je  ne  cessay  à  loger 
l'artillerie  pour  battre  la  ville,  car  de  battre  le  chasteau 
il  estoit  difficile,  sinon  par  le  jardin  de  derrière,  et 
encores  est-il  fort  difficile  d'y  mener  l'artillerie.  Nous 
conçlusmes  qu'il  valoit  mieux  attaquer  la  ville,  et 
après  par  dedans  la  ville  nous  battrions  la  porte  du 
chasteau.  Et  comme  j'eus  tout  appresté,  ils  appelèrent 
et  demandèrent  si  monsieur  de  Burie  estoit-là;  il  leur 

fut  respondu  qu'il  estoit  logé  aux  Métairies,  qui  sont 
à  deux  ou  trois  arquebuzades,  mais  que  j'estois  à  l'ar- 
tillerie ;  et  alors  ils  me  firent  dire  si  je  les  voulois  lais- 
ser sortir  à  fiance  (0  :  ce  que  je  leur  promis,  et  vin- 
drent  parler  à  moy;  je  les  renvoyay  à  monsieur  de 
Burie.  Le  jour  commençoit  à  poindre  quand  ils  retour- 
nèrent ,  et  me  dirent  qu'ils  avoient  capitulé.  Monsieur 
de  Burie  entra  dedans  avec  quelques-uns  ;  je  n'y  en- 
tray  qu'il  ne  fust  huit  heures  du  matin,  pour-ce  que 
je  m'estois  mis  à  dormir  après  la  capitulation  faite, 
car  je  veiliois  quand  les  autres  dormoient.  Monsieur  de 
Burie  me  dit  qu'il  n'avoit  rien  trouvé  dedans  qu'envi- 
ron cent  cinquante  corcelets,  qui  estoyent  du  roy  de 
Navarre,  que  La  Garde  de  Thonens,  huguenot,  avoit 
laissé-là,  lesquels  il  portoit  à  leur  camp;  mais  il  eut 
peur  d'estre  prins  par  les  chemins  :  nous  les  fismes  dé- 
partir aux  capitaines  pour  armer   les  soldats.  De-là 
monsieur  de  Burie  s'en  alla  jusques  à  Bordeaux,  et 
je  descendis  avec  l'armée  vers  Mar mande  et  Thonens. 
Tout  le  monde  abandonnoit  les  places  qu'ils  tenoyent 
d'effroy  ;  je  n'y  trouvay  que  quelques  Catholiques,  et 
de-là  marchay  droit  à  Clairac  et.  Aguillon ,  où  passay 
la  rivière;  et  comme  je  la  passois,  je  fis  faire alte  devant 
ladite  ville,  pour  ce  qu'ils  estoyent  trois  ou  quatre  mil 
hommes  dans  Agen,  et  les  voulois  aller  environner 
pour  les  attrapper  dedans.  Ayant  rembarqué  les  trois 
canons  à  La  Reolle ,  que  je  faisois  tirer  contre-mont  la 
rivière,  il  fut  nuict  quand  j'euz  tout  passé  :  et  comme 
je  marchois  la  nuict,  il  me  fut  apporté  nouvelles  d'A- 
gen  que  sur  l'entrée  de  la  nuit  ils  avoient  abandonné 
la  ville ,  ayant  prins  le  chemin  vers  Montauban.  Je 

C1)  AJiance  :  eu  sûreté. 

m'estonnois  comme  ces  gens  avoyent  tant  la  peur  au 
ventre,  et  qu'ils  ne  deffendoyent  mieux  leur  religion. 
Ils  n'eurent  loisir  d'en  amener  les  prisonniers  qu'ils 
tenoient,  car  l'effroy  (0  les  saisit  tout  à  un  coup  quand 
on  leur  dit  que  j'estois  tout  auprès  de-là  ;  ils  pensoyent 
avoir  desja  la  corde  au  col.  Les  prisonniers  qu'ils  te- 
noyent  c'estoyent  messieurs  de  La  Lande,  de  Nort, 
les  officiers  du  Roy  et  les  consuls,  sauf  le  président 
d'Agen,  auquel  ils  ne  vouloient  point  de  mal.  Ces 
pauvres  officiers,  gens  de  bien,  demeurèrent  deux  ou 
trois  mois  prisonniers;  cent  fois  on  leur  présenta  la 
corde  pour  les  pendre  :  je  m'estonne  qu'ils  ne  mouru- 
rent de  peur.   Et  voylà  comme  la  rivière  fut  libre. 
Monsieur  de  Burie  estant  arrivé  au  port  Saincte  Ma- 
rie, nous  y  logeasmes  l'armée  et  aux  environs,  puis 
nous  en  allasmes  avec  peu  de  gens  à  Agen  ;  et  trou- 
vasmes  que  la  ville  estoit  toute  ruynée,  car  ces  gens- 
là  où  ils  passent  laissent  de  tristes  marques;  et  là  nous 
demeurasmes  trois  ou  quatre  jours.  Monsieur  de  Burie 
envoya  à  Villeneufve  et  à  Monflanquin  trois  compa- 
gnies de  gens-d'armes,  sçavoir,la  sienne,  celle  de  mon- 
sieur d'Argence  (2),  et  celle  de  monsieur  de  Carlus, 
lieutenant  de  monsieur  de  La  Vauguyon.  Ils  mandè- 
rent à  monsieur  de  Burie  qu'il  leur  envoyast  quatre 
ou  cinq  cens  hommes  de  pied,  et  qu'ils  iroyent  com- 
battre le  capitaine  Bordet  qui  venoit   de  Sainctonge 
avec  trois  cens  chevaux ,  où  il  y  avoit  six  vingts  salla* 

(0  L'auteur  de  Y  Histoire  des  cinq  Rois  attribue  l'évacuation  d'Agen, 
non  pas  à  la  terreur  qu'inspiroit  Montluc ,  mais  à  la  mésintelligence  qui 
régnoit  parmi  les  chefs  des  Protestans. 

(a)  C'était  celle  de  M.  de  La  Rochefoucauld,  dont  d'Argence  étoit 
lieutenant. 

des  tous  lanciers;  le  demeurant  estoyent  pistolliers  (0 
et  arquebuziers  à  cheval,  et  trois  enseignes  de  gens  de 
pied.  Je  me  presentay  à  mcmsieur  de  Burie  pour  y  al- 
ler, l'equel  me  dit  qu'il  y  vouloit  aller  luy-mesme ,  et 
qu'il  se  vouloit  trouver  à  ceste  faction  ;  bref,  qu'il  par- 
tiront sur  la  minuit.  Je  ne  luy  voulus  point  contredire, 
pour  crainte  qu'il  ne  cuidast  que  je  voulusse  tout  faire, 
et  gaigner  cest  advantage  sur  luy,  et  me  retiray  à  Es- 
tillac  pour  donner  quelque  ordre  à  ma  maison,  ayant 
sceu  la  mort  de  ma  femme.  Le  lendemain  monsieur  de 
Burie  se  trouva  encore  dans  Agen,  et  le  lendemain 
après.  Cependant  le  Bordet  02)  passa,  et  alla  gaigner 
Montauban ,  où  monsieur  de  Duras  l'attendoit.  Je  sçay 
bien  que  monsieur  d'Argence  et  ses  compagnons  ad- 
vertirent  trois  ou  quatre  fois  monsieur  de  Burie  en 
haste  de  leur  envoyer  les  gens  de  pied  qu'ils  deman- 
doyent  pour  aller  combattre  :  et  croy  fermement  qu'il 
ne  tint  point  à  eux.  Toutes-fois  monsieur  d'Argence 
est  encores  en  vie ,  qui  pourroit  dire  à  qui  en  est  la 
faute  :  il  ne  touche  à  moy  de  le  dire. 

Apres  que  je  fus  arrivé  à  Agen,  nous  conclusmes 
que  nous  irions  assaillir  le  chasteau  de  Pêne  (3),  car 
pendant  que  nostre  camp  estoit  aux  environs  d'Agen, 
nous  arrivèrent  les  trois  compagnies  espagnolles  que 
dom  Loys  de  Carbajac  (4) ,  commandoit  en  l'absence 
de   son  oncle  dom   Joham  de  Carbajac,  qui  amena 

(0  Pistoliers  .-cavaliers  armés  de  petites  arquebuses  qu'on  tiroit  d'une 
main,  et  qui  s'appeloient  pistoles,  parce  qu'elles  avoient  été  inventées  à 
Pistoie,  petite  ville  d'Italie. 

(2)  Du  Bordet,  gentilhomme  de  Saintonge,  lieutenant  du  comte  de 
La  Rochefoucauld.  Il  fut  tué  au  siège  de  Chartres  en  i568. 

(')  Ce  château  est  nommé  le  château  de  La  Plume  dans  la  nouvelle 
traduction  de  de  Thou.  —  (4)  Carbajac  :  Carvajol. 

après  les  autres  dix  enseignes.  Nous  assiegeasmes  le 
chasteau  par  la  teste,  car  par  autre  lieu  nous   ne  le 
pouvions  battre  ;  car  c'est  une  place  forte  et  d'assiette 
et  de  structure,  et  y  tirasmes  plus  de  trois  cens  coups 
de  canon. Il  y  avoit  un  grand  terre-plain  par  derrière: 
ils  avoyent  fait  une  tranchée  dans  le  terre-plain,  où. 
leurs  soldats  se  tenoyent  pour  defïendre  la  bresche, 
qui  estoit  difficile ,   car  il  falloit  encores  monter  par 
des  eschelies   sur  le  terre  -  plain.  Or  la  nuict  nous 
avions  gaigné   la  ville,  car  le  capitaine  Charry  et  ses 
compagnons  avoient  mis  le  feu  à  la  porte.  Ceux  de 
dedans  ,  après  l'avoir  deffenduë  longuement,  se  retirè- 
rent dans  le  chasteau  :  ils  pouvoient  estre  environ  trois 
cens  hommes.  Or  je  vins  recognoistre  la  bresche  par  le 
costé  des  maisons  de  main  droite ,  lesquelles  je  fis  per- 
cer  passant  de  l'une  à  l'autre ,  et  la  derrière  estoit  si 
près  du  chasteau  qu'il  n'y  avoit  que  le  chemin  entre- 
deux. J'apperceus  un  relais  de  pierre  au  flanc  de  main 
droite  en  la  muraille ,  et  fis  aller  un  soldat  le  ventre 
à  terre  recognoistre  le  relais.  Il  monta  jusques   à  la 
moitié,  et  trouva  qu'il  estoit  fait  comme  s'ils  y  avoient 
laissé  des  degrez  pour  monter  par-là  ,  puis  retourna 
à  moy;  et   tout  incontinent  m'en   allay    à  monsieur 
Dortubie,  et  tirasmes  un  canon  un  peu  à  main  droite. 
Nous   eusmes  assez  affaire  de  l'y  pouvoir  loger,  à 
cause  que  c'est    un  précipice  bien  grand  qui   alloit 
jusques   à  la  rivière.  De  là  tirasmes  en  biais  à  ceste 
muraille,  et,  pour-ce  qu'elle n'estoit  pas  là  guère  forte, 
en  quatre  coups  de  canon  nous  eusmes  percé  la  mu- 
raille ,  de  sorte  que  par  le  trou  on  pouvoit  voir  de- 
dans leurs  tranchées.  Je  descendis  incontinent  bas,  et 
fis  monter  le  mesme  soldat  par  ces  degrez  jusques  à 

recognoistre  si  le  trou  est  oit  vis  à  vis  de  la  tranchée, 
et  qu'il  ne  se  descouvrist  point  en  aucune  manière  ; 
ce  qu'il  fit ,  et  me  retourna  dire  qu'ils  estoyent  tous 
en  bataille  dans  la  tranchée,  et  qu'il  y  avoit  force 
corselets,  comme  il  estoit  vray.  Alors  je  fis  prendre 
les  eschelles  que  j'avois  fait  recercher  par  tout,  et 
en  pouvois  avoir  douze  ou  quinze.  Monsieur  de  Bu- 
lie  se  tenoit  à  l'artillerie  :  je  vins  conclure  devant 
luy  l'assaut;  je  le  priay  que  les  Gascons  donnassent 
les  premiers,  et  les  Espagnols  après.  Dom  Loys  dit 
qu'il  desiroit  qu'ils  combattissent  ensemble,  ce  qui  luy 
fut  accorde'.  Cependant  je  fis  chois  de  quatre  arque- 
buziers  pour  monter  cesdegrez,  car  il  n'en  pouvoit 
plus  demeurer  sur  le  haut  pour  tirer  dans  la  tran- 
chée par  le  trou  quand  les  nostres  donneroyent  l'as- 
saut par  la  teste  ,  et  ainsi  leur  livray  l'assaut.  Les  sol- 
dats prindrent  eux  mesmes  les  eschelles,  et  je  me 
rendis  ausdits  degrez  avec  les  quatre  arquebuziers.  Et 
comme  les  uns  ciressoyent  les  eschelles,  les  quatre 
montoyent  ;  et  à  mesme  temps  que  les  enseignes  mon- 
tèrent les  eschelles,  les  quatre  arquebuziers  tirèrent 
dans  leur  tranchée  :  ils  en  tuèrent  un  qui  me  tomba  aux 
pieds ,  j'en  fis  remonter  un  autre.  Comme  les  ennemis 
se  virent  tuez  par  ce  trou ,  ils  se  retirèrent  en  une 
autre  forteresse,  là  où  ils  se  deffendirent  plus  de  trois 
grosses  heures,  et  par  deux  fois  repoussèrent  nos  gens 
jusques  sur  la  bresche;  et  cogneus  alors  deux  choses, 
encores  que  d'autres  fois  je  les  eusse  bien  remarquées: 
c'est  que  les  Espagnols  ne  sont  pas  plus  vaillans  que 
les  Gascons  ;  et  l'autre ,  que  les  grands  combats  se  font 
par  les  gentils-hommes,  car  plus  de  cinq  cens  hommes, 
espagnols  ou  gascons,  furent  renversez  sur  les  eschelles, 

eu  par  terre.  Toutes-fois  il  ne  faut  point  oster  l'hon- 
neur à  celuy  qui  l'a  acquis,  ayant  les  capitaines  gas- 
cons avec  les  gentils-hommes  de  leurs  compagnies  sous- 
tenu  tout  le  jour  le  combat  ;  je  ne  veux  pas  dire  que 
les  capitaines  espagnols  n'y  fissent  leur  devoir,  mais 
bien  peu  de  leurs  soldats.  Al  la  fin  je  donnay  courage 
à  nos  gens,  leur  faisant  remonter  les  eschelles,  accou- 
rageant  les  uns   et  menassant  les  autres  ,  car  j'avois 
l'espee  nue    au  poing,  pour  faire   quelque  mauvais 
coup  si   j'en  eusse  veu   de  poltrons.  Tous  commen- 
cèrent à  faire  mieux,  Espagnols  et  Gascons,    telle- 
ment qu'ils  gaignerent  le  second  fort.   Les   ennemis 
se  départirent  en  deux  autres  forts,  c'est  à  sçavoir  à 
la  grand  tour,  et  en  un  autre  quartier  de  maison  à 
main  gauche.  Il  failloit  monter  un   degré   de   pierre 
où  y  avoit  une  basse-court,  entre  ladite  tour  et  l'autre 
fort ,  de  sorte  que  nos  gens  furent  contraints  mettre 
le  feu  à  la  porte  de  ladite  basse-court.  Il  y  avoit  au 
bout  du  degré  contre  la  porte  un  coin  à  main  gauche 
où  pouvoient  demeurer  quinze  ou  seze  hommes;  le 
capitaine  Charry  et  le  baron  de   Clermon  y  estoient, 
qui  faisoyent  tirer  à  travers  de  la  porte  dans  la  basse- 
court.  Et  comme  la  porte  fut  bruslée ,  elle  tomba  sur 
l'entrée  dicelle  :  j'estois  à  demy  degré,  et,  comme  je 
vis  la  porte  tombée,  je  dis  au  capitaine  Charry  qu'ils 
sautassent  dedans  à  travers  du  feu  ;   ce  qu'ils  firent 
sans  marchander;  il  ne  luy  failloit  pas  dire  deux  fois, 
il  ne  craignoit  pas  la  mort.  Je  poussay  ceux  qui  es- 
toient devant  moy  sur  le  degré,  bon   gré  mal   gré, 
et  ainsi  nous  entrasmes  tous  de  furie,  et  ne  trouvas- 
mes  dans  la  basse-court  que  femmes   et  filles;   tout 
en  estoit  remply  jusques  aux  estables.  Ceux  de  la  tour 

de  l'autre  fort  de  main  gauche  nous  tiroient  la  de- 
dans ;  ils  y  tuèrent  cinq  ou  six  soldats  :  le  capitaine 
Charry  y  fut  un  peu  blessé,  et  le  sieur  Bardachin 
aussi.  Nous  faisions  descendre  les  femmes  par  ce  de- 
gré de  pierre:  les  Espagnols  qui  estoient  dans  la  grand 
basse-court,  audessous  du  degré,  les  tuoient,  disans 
que  c'estoient  des  Lutheranos  desguisez  (')•  Nous  re- 
doublasmes  l'assaut  à  ce  fort  de  main  gauche  par  une 
porte  qu'il  y  avoit,  et  par  deux  fenestres,   et  l'em- 
portasmes,  passant  au  fil  de  l'espée  tout  ce  qui   se 
trouva  dedans.  Or  il  nous  failloit  combatre  puis  après 
la  grand  tour ,  et   la  porte   qui  estoit  au  milieu.  J'y 
laissay  les  capitaines  qui  n'estoient  point  blessez  dans 
ce    costé  de   main  gauche,   et   dedans   les  escuries, 
pour  les  tenir  assiégez.  La  fortune  porta  qu'ils  avoient 
tous  leurs  vivres  en  ce  dernier  fort  de  main  gauche , 
et  n' avoient  rien  dans  la  grand  tour  :  ce  qui  fut  cause 
que  sur  l'entrée  de  la  nuict  ils  se  rendirent  aux  ca- 
pitaines,  la  vie  sauve.  Les  Espagnols  estoient  logez 
dans  la  ville,  lesquels  sçeurent  qu'ils  s'estoient  ren- 
dus, et  que  nos  capitaines   les  menoient  le  matin  à 
monsieur  de  Burie  et  à  moy,  qui  estions  logez   à  la 
maison  de  monsieur  de  Carlus,  à  une  arquebusade 
du  chasteau.  Monsieur  de  Pons  y  estoit   aussi ,   car 
il  estoit  venu  avec  monsieur  de  Burie.  Nous  baillas- 
mes  à  quinze   ou  vingt   soldats  ces  prisonniers,  qui 
pouvoient  estre  en  nombre  quarante  ou  cinquante. 
Les  Espagnols   les   vindrent  oster  à  ces  quinze    ou 
vingt  soldats,  et  les  tuèrent  tous,  sauf  deux  serviteurs 

(0  Des  Luthériens.  On  a  déjà  remarqué  que  sous  le  nom  de  Luthé- 
riens on  désignoit  à  cette  époque  tous  les  Protestans,  quelle  que  fut  la 
secte  à  laquelle  ils  appartinssent. 

de  madame  la  mareschalle  de  Sainct  André,  que  j'avois 
retenus  à  mon  logis.  Il  ne  se  trouva  point,  d'environ 
trois  cens  hommes   qu'ils   estoient ,  qu'il  en  eschapast 
que  les  deux  que  je  sauvay ,  et  un  qui  descendit  par 
la  muraille  avec  une  corde,  par  le  chasteau,  et  alla 
passer  la  rivière  à  la  nage,  ayant  beaucoup  de  soldats 
après   à  coups    d'arquebusades  ;  mais  il  se  sauva  mi- 
raculeusement en  despit  de  tous  ;  son  heure  n'estoit 
pas  venue,  car  il  luy  fut  tiré  un  monde  d'arquebu- 
sades ,  sans   qu'aucune    portast.  Je  cogneus  à   ceste 
heure  que  ces  gens  de  dom  Loys  estoient  la  pluspart 
bisoignes  (*)';  car  les  vieux  soldats  ne  tuent  pas  les 
femmes,  et  ceux-là  en  tuèrent  plus  de  quarante,   et 
m'en    courouçay  à   eux.   Les   capitaines  en  estoient 
marris,  mais  ils   n'y    peurent  donner  ordre,  car  ils 
disoient  que  c'estoient  des  Lutheranos  déguisez ,  parce 
qu'en  fouillant  quelqu'une  pour  se   jouer  avec  elle, 
ils  avoient  trouvé  que  c'estoit  un  diacre  esbarbat  (2), 
qui  estoit  habillé  en  femme.  Voy-là  la  prise  de  Pêne , 
qui  n'estoit  pas  de  petite  importance  ,  pour  estre  une 
place  tres-forte,  et  à  un  bon  pays  sur  la  rivière,  où 
plusieurs  mauvais  garçons  (3)  furent   depeschez  ,  les- 
quels servirent  de  combler  un  puits  bien  profond  qui 
estoit  au  chasteau.  Il  se  peut  dire  que   tout  le  monde 
fit  là  son  devoir,  et  monsieur  de  Burie,  qui  estoit  tous- 
jours  au  canon ,  prenant  autant  de  peine  qu'homme 
de  son  aage  eust  sçeu   faire. 

(0  Bisoignes  :  soldats  de  recrue.  —  (2)  Esbarbat  :  sans  barbe. 

C3)  «  Une  partie  de  ceux  d'Agen  s'etoient  relirés  dans  ce  château; 
«  Montluc  les  y  alla  incontinent  assiéger.  La  cruauté  y  fut  extrême, 
«  jusques  à  tuer  les  petits  enfans  dans  les  bras  de  leurs  mères,  et  puis 
«  après  leurs  mères.  »  {Hist.  des  cinq  Rois) 

Or,  comme  le  capitaine  Bordet  fut  joinctavec  mon- 
sieur de  Duras,  leur  camp  commença  à  se  renforcer, 
pource  que  ceux  qui  n'estoient  bougez  encores,  sur 
l'espérance  de  l'arrive'e  dudict  Bordet,  il  leur  sembla 
que  leurs  affaires  iroient  bien ,  et  se  rendirent  à  leur 
armée.  Or  nous  avions  peur  qu'une  nuict  ils  nous 
emportassent  Moyssac  ou  bien  Cahors,  pource  que 
les  rivières  estoient  si  basses  que  l'on  les  passoit  à 
gue'.  Je  dis  à  monsieur  de  Burie  qu'il  nous  failloit 
envoyer  promptement  des  gens  dans  Cahors;  car, 
puis  que  les  eauës  se  pouvoient  passer,  à  leur  arrivée 
ils  emporteroient  la  ville,  n'y  ayant  dedans  que  les 
habitans;  et  fis  élection  de  monsieur  de  Sainctorens , 
avec  quatre  vingts  ou  cent  argoulets  qu'il  avoit  en 
sa  compagnie  de  gens  de  pied  ,  et  le  priay  de  faire 
diligence  jour  et  nuit.  Je  contay  que  de  là  où  les  en- 
nemis estoient  il  iroit  dans  sept  ou  huict  heures  à 
Cahors.  Et  comme  Dieu  veut  garder,  quand  il  luy 
plaist ,  que  le  mal  n'advienne  ,  nous  avions  nouvelles, 
et  pensions  qu'elles  fussent  véritables ,  que  les  enne- 
mis venoient  à  Moyssac,  et  ne  se  parloit  point  de  Ca- 
hors. Monsieur  de  Sainctorens  fit  grand  diligence ,  ne 
séjournant  jamais,  sinon  pour  manger  sur  le  chemin 
un  peu  de  pain  et  boire  un  peu  devin,  qu'il  avoit 
fait  porter  pour  les  soldats  :  aussi  il  luy  estoit  bon 
besoin  de  la  faire  ainsi  ;  il  falloit  qu'il  passast  tout 
auprès  de  leur  camp,  et  comme  il  marchoit  la  nuict, 
ainsi  faisoient  les  ennemis  ;  de  sorte  que  comme  le 
matin  au  soleil  levant  il  arriva  par  delà  la  rivière, 
les  ennemis  arrivoient    deçà ,  et   trouva  la  ville  tout 

esbahye ,    et  les  gens  commençoient  à   l'abandonner 
pour  se  sauver  par  les   montaignes.    Ils  reprindrent 

€ourage;  et  sur  l'heure,  sans  entrer  en  maison  aucune, 
Monsieur  de  Sainctorens  sortit  à  l'escarmouche,  et  se 
jetta  sur  le  passage  de  la  rivière,  ayant  de  forts  bons  sol- 
dats, car  aussi  c'estoit  la  première  compagnie  qui  avoit 
esté  faite;  et  tout  le  jour  les  ennemis  demeurèrent  aux 
environs  delà  rivière,  faisant  tousjours  quelque  sem- 
blant de  vouloir  passer.  Et  pense  qu'ils  attendoientle 
reste  de  leur  armée,  qui  venoit  derrière  eux.  Ils  ne 
s'efforcèrent  d'avantage  de  passer.  La  nuict  venant, 
monsieur  de  Sainctorens  se  retrancha  avec  des  ton- 
neaux, pierres  et  bois ,  et  tout  ce  qui  se  trouvoit  :  toute 
la  ville  travailloit ,  de  sorte  que  le  matin  les  ennemis 
virent  qu'il  n'y  feroit  pas  bon  pour  eux;  et,  le  reste 
de  leur  camp  arrivé,  ils  se  logèrent  aux  plus  prochains 
villages  de  la  rivière,  et  là  demeurèrent  quelques  jours, 
et  nous  allasmes  à  Moyssac.  Monsieur  de  Burie  avoit 
fait  venir  deux  grandes  coulevrines  de  Bordeaux,  et 
deux  pièces  de  campagne;  nous  laissasmes  à  Moyssac 
les  trois  canons ,  et  marchasmes  vers  Caussade,  Mi- 
rabel  et  Realville,  où  leur  camp  estoit  retiré.  Le  Roy 
nous  avoit  envoyé  monsieur  de  Malicorne  ,  pour  nous 
faire  entendre  comme  les  affaires  se  portoient  en 
France ,  et  aussi  afin  qu'il  luy  rapportast  comment 
alloient  celles  de  pardeçà.  Nous  arrivasmes  à  Mirabel 
en  deux  ou  trois  jours,  pendant  lesquels  je  ne  pou- 
vois  mettre  en  teste  à  monsieur  de  Burie  qu'il  nous 
falloit  faire  diligence  pour  les  attraper  ,  car  on  luy 
mettoit  tousjours    difficulté  sur  difficulté. 

Or  faut-il ,  que  tous  nous  qui  sommes  en  vie  con- 
fessions que  nous  estions  tous  en  peine  de  luy,  parce 
qu'il  avoit  toujours  eu  réputation  de  combattre,  et 
estoit  estimé  bon  capitaine,  dequoy  il  avoit  fait  preuve 

en  beaucoup  de  lieux  ;  et  nous  le  trouvions  si  dur  et  si 
lent,  qu'il  sembloit  à  un  chacun  qu'il  voulust  fuyr 
le  combat  et  donner  moyen  à  l'ennemy  de  se  sauver; 
de  façon  que  plusieurs  le  soupçonnoient,  à  cause 
que  presque  tous  ses  serviteurs,  mesmement  un  sien 
secrétaire  qu'il  aymoit  fort,  estoient  huguenots.  Un 
sien  maistre  d'hostel  basque,  nommé  Hactse,  nous 
disoit  que  volontiers,  s'il  eust  esté  creu,  monsieur 
de  Burie  eust  changé  de  serviteurs,  cognoissant  bien 
que  l'on  le  soupçonnoit  à  cause  d'eux ,  et  mesmes  les 
Espagnols,  comme  à  la  vérité  cela  estoit  insupportable, 
pour  le  soupçon  qu'il  y  avoit  que  les  ennemis  ne 
fussent  advertis  de  nos  desseins.  Je  ne  cogneus  jamais 
aucun  de  ce  party  qui  ne  voulust,  quelque  mine  qu'il 
fist,  la  ruine  de  celuy  du  Roy.  Quant  à  moy ,  je  pense 
qu'il  n'entra  jamais  rien  de  mauvais  dans  son  cœur, 
et  que  ce  qui  le  faisoit  ainsi  dilayer,  c  estoit  pource 
qu'on  luy  rompoit  les  oreilles  que  je  le  ferois  perdre. 
Comme  nous  arrivasmes  à  Pecornet ,  qui  est  à  mon- 
sieur de  Thonens,  il  se  campa,  et  je  marchay  droit 
à  Mirabel  avec  ma  compagnie  et  une  bonne  trouppe 
de  gentils-hommes ,  et  envoyay  mon  fils  le  capitaine 
Montluc  devant.  Et  comme  il  fut  à  Mirabel ,  il  trouva 
que  les  ennemis  ne  faisoient  que  desloger,  et  av oient 
pris  le  chemin  devers  Caussade  :  il  les  rencontra-là, 
et  en  deffit  une  trouppe,  et  le  reste  se  jetta  dans 
deux  ou  trois  maisons  ;  et,  pource  que  cela  estoit 
près  de  Caussade  où  estoit  leur  camp,  et  qu'il  n'a- 
voit  point  de  gens  de  pied  avec  luy  ,  il  fut  contrainct 
de  les  laisser,  et  se  retirer  à  Mirabel,  où  je  l'attendois. 
Or  avois-je  mandé  à  monsieur  de  Burie  que  je  le 
priois  venir  camper  à  Mirabel,  n'y  ayant  de  Pecor- 

net  à  Mirabel  qu'une  lieue.  Il  me  manda  que  le 
camp  estoit  desja  la  pluspart  logé  :  j'y  allay  moy- 
mesmes  sur  des  courtaux,  et  trouvay  qu'il  estoit  desja 
logé  dans  la  grange  de  monsieur  de  Thonens.  Je  fis 
tant,  avec  l'aide  de  messieurs  de  Malicorne,  d'Argence 
et  des  autres  capitaines  des  gens  d'armes,  que 
nous  le  fismes  acheminer.  Or,  quelque  bruit  que  l'on 
fist courir  de  luy,  je  ne  le  soupçonnois  point,  comme 
j'ay  dit ,  et  pensois  que  ce  qui  le  faisoit  estre  ainsi 
lent,  estoit  pour  crainte  de  perdre,  ne  voulant  rien 
hazarder ,  sçachant  bien  que  s'il  perdoit  une  bataille 
le  pays  estoit  perdu  ;  et  d'ailleurs  il  voyoit  les  enne- 
mis s'en  aller  en  France  :  mais  je  disois  tousjours 
que  ce  seroit  faire  un  beau  service  au  Roy  de  les 
defïaire  avant  se  joindre,  et  que  cent  traistres  et  re- 
belles n'attendirent  jamais  dix  hommes  de  bien.  Il 
s'en  plaignoit  souvent  à  son  nepveu  monsieur  du 
Courre  ,  disant  que  je  les  ferois  un  jour  tous  perdre, 
et  la  Guyenne  au  Roy  par  conséquent.  Et  quant  à 
moy,  j'oserois  assurer  que  ceste  crainte  le  faisoit  tenir 
bride  en  main ,  car  il  n'estoit  pas  meschant  ny  des- 
loyal à  son  maistre,  et  n'avoit  pas  faute  de  cœur 
ny  de  sagesse  à  bien  conduire;  mais  il  ne  vouloit  rien 
hasarder,  qui  estoit  un  grand  deiïaut  à  luy. 

Or  la  nuict  nous  envoyasmes  par  deux  fois  recog- 
noistre  les  ennemis  à  Caussade;  il  n'y  avoit  que  demy 
lieue ,  et  la  dernière  fois  ce  fut  par  monsieur  de  Ver- 
dusan,  mon  enseigne,  qui  leur  chargea  un  corps  de 
garde.  Or  je  voulois  aller  charger  la  nuict,  car  tout 
leur  camp  estoit  logé  hors  de  la  ville  et  assez  escarté; 
mais  jamais  il  n'y  eut  ordre  qu'il  y  voulust  entendre. 
Le  lendemain  matin  j' allay  avec  la  compagnie  du  roy 

de  Navarre,  celle  de  monsieur  de  Termes  et  la  mienne, 
recognoistre,  menant  monsieur  de  Malicoi  ne  avec  moy, 
et  trouvasmes  qu'il  y  avoit  quelques  arquebusiers  de- 
dans, qui  nous  tirèrent.  Or  monsieur  de  Duras  et  le  capi- 
taine Bordet  estoient  allez  à  Montauban,  là  où  il  n'y  a 
que  deux  lieues,  et  av oient  laisse'  là  tous  les  bons  che- 
vaux qu'avoit  amené  le  capitaine  Bordet,  car  luy  et 
monsieur  de  Duras  n'en  avoient  mené  que  dix  ou 
douze ,  et  avoient  couché  à  Montauban  ceste  nuict-là. 
Jamais  ils  ne  firent  semblant  de  se  monstrer,  et  avoient 
une  grand  peur  que  tout  nostre  camp  descendist,  car  de 
Mirabel  à  Realville  n'y  a  qu'un  quart  de  lieue.  Nous 
temporisasmes  là  devant  plus  de  deux  heures ,  ne  sça- 
chant  point  que  ces  gens  fussent  dedans.  Bien  nous 
dirent  des  paysans  que  monsieur  de  Duras  estoit  allé 
le  jour  devant  à  Montauban ,  mais  ils  ne  sçavoient 
s'il  estoit  retournés.  La  nuict  nous  retournasmes  à 
monsieur  de  Burie,  et  entrasmes  en  conseil,  tous  les 
capitaines  des  gens-d'armes,  le  seigneur  dom  Loys  dé 
Carbajac  aussi  ;  et  là  disputasmes  si  nous  les  devions 
aller  assaillir  dans  Caussade  avec  les  deux  grandes 
coulevrines,  parce  que  les  murailles  ne  valloient  rien. 
Les  uns  disoient  qu'ouy,  les  autres  que  non.  A.  la  fin 
ceux  qui  disoient  que  non  demeurèrent  les  plus  forts; 
et  comme  je  vis  cela,  je  proposay  que  nous  devions 
incontinent  après  disner  descendre  là  bas  en  la  plaine 
et  nous  mettre  tous  en  bataille ,  et  que  nous  ferions 
deux  effets  :  le  premier,  que  nous  cognoistrions  la 
force  de  l'ennemy,  et  verrions  à  leur  contenance  s'ils 
avoient  peur  ou  non;  et  l'autre,  que  nous  rengerions 
nos  gens  comme  ils  devroient  combattre,  et  desparti- 
rions de  nostre  arqnebuserie  avec  les  trouppes  de  la 

gendarmerie,  afin  que,  si  nous  venions  à  combattre, 
chascun  sceust  le  rang  qu'il  devroit  tenir;  ce  que  ne 
pouvions  faire  où  nous  estions  logez,  à  cause  que  c'es- 
toient  tout  collines.  A  la  fin  nous  conclusmes  tout 
cela,  et  arrestasmes  qu'après  avoir  un  peu  mangé 
nous  monterions  à  cheval.  Toute  la  noblesse,  qui  estoit 
belle  et  grande,  se  retira  avec  moy  :  nous  nous  has- 
tasmes  de  manger.  J'envoyay  un  gentil -homme  à 
monsieur  de  Burie,  l'advertir  que  je  commençois  à 
m'acheminer  pour  commencer  à  prendre  place.  Voicy 
venir  monsieur  de  Malicorne  qui  avoit  entendu  le 
changement,  et  me  vint  dire  que  monsieur  de  Burie 
estoit  résolu  de  ne  descendre  point  là  bas,  ny  per- 
mettre que  le  camp  y  descendist;  et  me  dit  que  ceux- 
là  que  je  pensois  tenir  bon  à  ce  que  nous  avions  ar- 
reste',  estoient  les  premiers  qui  s'en  estoient  desdits  en 
toutes  choses.  C'est  grand  cas  que  le  chef  tire  volon- 
tiers les  autres  à  son  opinion.  Je  le  priay  y  vouloir 
retourner  pour  luy  remonstrer  la  grande  faute  que 
nous  faisions,  de  n'ordonner  comme  nos  gens  dévoient 
combattre,  et  que  je  luy  promet! ois  sur  mon  hon- 
neur que  nous  ne  combattrions  point,  et  ne  ferions 
sinon  veoir  la  contenance  de  i'ennemy,  et  avec  nostre 
artillerie  nous  les  battrions  s'ils  se  presentoient  de 
l'autre  costé  du  ruisseau.  Mais  j'en  pensois  bien  une 
autre  :  si  j'eusse  veu  la  commodité  propre ,  je  les  eusse 
si  bien  approchez,  qu'ils  ne  s'en  fussent  peu  desdire. 
Ledit  seigneur  de  Malicorne  n'y  vouloit  point  retour- 
ner, et  dit  qu'il  y  avoit  fait  tout  ce  qu'il  avoit  peu  à  luy 
remonstrer,  et  qu'il  n'y  feroit  rien  d'advantage ,  et  le 
trouvay  fort  fasché.  Je  cogneus  bien  qu'il  ne  disoit 
pas    tout  ce  qu'il  en  pensoit   :  et  alors  j'y  envoyay 

monsieur  de  Madaillan.  Monsieur  de  Malicorne  de- 
meura avecques  moy ,  car  il  ne  voulut  plus  retourner. 
Nous  nous  aclieminasmes  et  passasmes  devant  son  logis, 
ayant  tous  espérance  que,  quand  il  nous  verroit  ache- 
miner, la  fantaisie  luy  changeroit,  et  s'en  viendroit. 
Et  comme  nous  fusmes  là  bas,  nous  vismes  arriver 
les  compagnies  du  roy  de  Navarre  et  de  monsieur  le 
mareschal  de  Termes,  que  le  capitaine  Arne  et  le  ca- 
pitaine Masses  commandoient,  et  me  dirent  que  mon- 
sieur de  Burie   avoit  envoyé  protester  contr  eux  s'ils 
venoient    me  trouver,  mais   qu'ils  avoient   respondu 
qu'avant  disner  ils  avoient  conclu  de  descendre  bas  en 
la  plaine,  et  que  quant  à  eux  ils  se  vouloient  arrester 
au  premier  conseil,  et  que  j'y  estois  desjà  ,  et  que  si 
les  ennemis  me  combattoient,  ils  en  vouloient  manger 
leur  part.  Il  protesta  aussi  contre  tous  les  autres  capi- 
taines (  j'ai  sceu  depuis  que  dom  Loys  esloit  de  ceux 
qui  avoient  changé  d'advis),  protesta  aussi  contre  le 
capitaine  Charry,  maistre  de  camp,  lequel  luy  laissa 
les  compagnies,  et  s'en  vint  tout  seul  pour  me  trouver. 
Bref,  nous  voy-là  en  division.  O  la  mauvaise  beste  que 
c'est  quand  elle  se  met  en  une  armée  !  empeschez-la 
tant  que  vous  pourrez,  vous  qui  commandez  aux  ar- 
mées, car  si  une  fois  elle  a  ouvert  la  porte,  il  est  mal- 
aisé de  l'en  chasser. 

Les  ennemis  partirent  de  Caussade,  prenant  le  che- 
min droit  à  Realville,  pour  se  sauver  devers  Montau- 
ban.  Et  comme  ils  furent  en  la  plaine  de  leur  costé, 
ils  m'apperceurent  et  firent  alte,  puis  se  mirent  en 
bataille  et  demeurèrent  plus  d'une  grand  heure  à  s'y 
mettre.  Je  cogneus  bien  qu'ils  n'estoient  pas  fort  ex- 
perts en  cela ,  et  que  leur  ordre  n'estoit  pas  bien  faict. 

Ils  nosoient  tirer  plus  avant,  craignant   que  je  les 
chargeasse  par  queue  ,  et  demeurasmes  ainsi  vis  à  vis, 
ayant  un  petit  ruisseau  entre  deux,  plus  de  quatre 
grosses  heures.  Je  ne  voulus  point  que  quelques  ar- 
quebusiers à  cheval  que  j'avois  attaquassent  rien,  afin 
de  luy  monstrer  que  je  n'avois  poinct  envie  de  com- 
battre qu'il  n'y  fust,  espérant  qu'il  y  viendroit  nous 
sçachant  si  près  ;  mais  tout  fut  pour  néant ,  et  ainsi 
fusmes  contraincts  nous  retirer  de  là  :  et  comme  nous 
nous  retirions  droict  à  Mirabel,  aucuns  de  leurs  gens 
de  cheval  qui  estoyent  dans  Realville ,  lesquels  aupa- 
ravant n'avoyent  jamais  osé  bouger,  passèrent  le  ruis- 
seau (  c'estoyent  ceux  du  capitaine  Bordet  )  ;  ils  avoyent 
tous  des  casaques  blanches,  qui  furent  les  premières 
que  j'avois  jamais  veuè's.   Et  comme  ils   virent  que 
nous  tournions  visage  à  eux ,  ils  tournèrent  repasser 
le  ruisseau  et  passèrent  l'eauë  par  dessus  Pxealville, 
à  nostre  veuë,  prenant  le  chemin  de  Montauban.  Je 
me  retiray  à  mon  logis  aussi  fasché  que  je  fus  jamais, 
pour  avoir  perdu  ceste  belle  commodité  de  combattre 
les  ennemis.  Quelque  promesse  que  j'eusse  faite,  si  le 
gros  fust  descendu  nous  estions  aux  mains,  car  je  les 
eusse,  comme  j'ay  dict,  tant  approchez,   que  sans 
combat  il  n'estoit  possible  de  se   demesler.  Le  soir 
monsieur  de  Burie  m'envoya  dire  si  je  voulois  venir  au 
conseil  ,  ce  que  difficilement  après  plusieurs  prières 
je  fis,  et  malaisément  m'y  peut  on  amener.   Je  luy 
remonstray  la  coyonnade  que  nous  avions  faicte  ;  il 
me  dit  n'avoir  tenu  à  luy  que  l'on  n'eust  combattu.  Il 
ne  s'en  alla  pas  sans  responce.  Monsieur  de  Malicorne, 
monsieur  d'Argence  sont  encores  en  vie  :  je  pense  qu'il 
leur  souvient  mieux  de  ce  que  j'en  dis  qu'à  moy  ;  car 

je  n'estois  point  en  mon  bon  sens,  tant  j'estois  déses- 
péré et  en  collere.  Bref  je  quittay  son  conseil.  Il  mons- 
troit  bien  qu'il  estoit  plus  sage  que  moy,  et  plus  pa- 
tient d'endurer  mes  imperfections,  et  croy  qu'en  sa 
conscience  il  jugeoit  qu'il  avoit  tort.  La  nuict  les  ca- 
pitaines Arne,  Masses  et  moy  avecques  ma  compagnie 
et  la  noblesse,  pensant  trouver  les  ennemis  deçà  la  ri- 
vière de  Labeyron ,  pource  que  le  passage  estoit  fort 
mauvais,  fusmes  à  lerthe,  et  ne  pensions  point  qu'ils 
passassent  de  ceste  nuict  là  ;  mais  à  leur  arrivée  ils 
passèrent  tous  en  désordre,  et  s'allèrent  mettre  auprès 
de  Montauban  dans  un  bois  qu'ils  appellent  le  Ramier. 
Le  sieur  du  Masses  et  Arne  en  trouvèrent  quelques 
uns  qui  estoient  demeurez  aux  mestairies  par  deçà  la 
rivière,  à  cause  qu'il  s'en  estoit  noyé  quelques  uns  ;  mais 
ils  les  gardèrent  bien  de  passer.  Et  ainsi  nous  en  re- 
tournasmes  sans  pouvoir  faire  autre  chose ,  ayant  ré- 
solu de  nous  perdre  tous  ou  les  combattre,  si  nous  les 
eussions  trouvez  :  et  croy  que  la  collere  où  nous  es- 
tions nous  eust  redoublé  la  force  de  combattre  pour 
laisser  la  honte  etvergoigne  à  ceux  qui  n'en  vouloient 
pas  manger.  Les  paysans  des  mestairies  nous  asseure- 
rent  qu'ils  ne  devoyent  arrester  qu'ils  ne  fussent  dans 
Montauban  :  qui  fut  cause  que  ne  passasmes  la  rivière. 
Ils  nous  asseurerent  que  si  cent  chevaux  fussent  arri- 
vez comme  ils  commençoyent  à  passer,  ils  les  eussent 
tous  deffaits,  ou  ils  se  fussent  noyez,  tant  ils  avoient 
de  peur,  et  qu'un  nombre  s'estoyent  noyez  ayant  eu 
l'effroy  sur  une  fausse  alarme,  de  sorte  que  tous  se 
jettoient  à  pied  et  à  cheval  à  coup  perdu  dans  la  ri- 
vière pour  passer.  Et  voyla  la  belle  coyonnade  qui 
fut  faite,  laquelle  jamais  ne  me  départit  de  dessus  le 

cœur  jusques  après  la  bataille  de  Ver  que  nous  eus- 
mes  quelque  temps  après.  Il  me  sembloit  que  les  pierres 
nous  regardoient,  et  que  les  paysans  nous  monstroyent 
au  doigt  :  nous  avions  la  meilleure  commodité  de  les 
estriller  que  nous  n'eusmes  depuis  à  Ver. 

J'estois  en  telle  colère  qu'il  ne  tint  qu'à  bien  peu 
que  le  matin  je  ne  me  départisse  d'avec  le  sieur  de  Bu- 
rie;   et  sans  les  capitaines  et  seigneurs  qui  estoient 
avecques  nous,  qui  m'en  gardèrent,  je  l'eusse  fait,  es- 
tant bien  certain  que  la  pluspart  de  l'armée  me  fust 
demeurée.  Celuy  qui  me  destournoit  le  plus  de  mon 
intention  que  nul  autre  estoit  monsieur  de  Malicorne, 
meremonstrant  que  le  Royletrouveroit  mauvais,  et  que 
tout  iroit  mal,  et  après  on  me  impropereroit  le  tout, 
qui  seroit  assez  suffisant  pour  me  rendre  hay  de  la 
Royne  et  me  ruiner  à  jamais.  Quant  à  moy,  je  voulois 
faire  la  guerre  à  mon  plaisir,  et  me  sembloit  que  je  fe- 
rois  beaucoup  mieux.  Il  me  souvenoit  tousjours  de 
Targon,  les  ayant  rompus  avec  si  peu  de  gens,  et  avois 
aussi  opinion  que  les  seigneurs  d' Argence  et  de  Carîus 
se  rendroient  auprès  de  moy,  encores  qu'ils  fussent  ve- 
nus avecques  luy.Toutesfois  je  creus  le  conseil  dudict 
sieur  de  Malicorne  et  des  autres,  qui  me  rapatrièrent 
avec  luy,  car  ma  colère  n'est  pas  des  plus  mauvai- 
ses, encor  qu'elle  soit  prompte  :  d'ailleurs  il  estoit  lieu- 
tenant de  roy  ;  il  m'asseura  que  la  première  occasion 
qui  sepresenteroit  il  oublieroit  toute  crainte  de  perdre 
la  Guyenne.  Il  sçavoit  bien  que  ce  n'estoit  que  bonne 
volonté  que  j'avois  au  service  du  Roy  qui  me  faisoit 
ainsi  parler  :  aussi  autre  chose  ne  l'avoit  gardé  que  la 
peur  de  perdre,  estant  certain  que  le  Roy  s'en  pren- 
droit  à  luy  puis  qu'il  en  avoit  la  charge. 

O  la  mauvaise  chose  que  c'est  à  un  lieutenant  de 
roy  d'estre  tousjours  en  crainte  de  perdre!  Ayez  har- 
diment ceste  peur  dans  une  place,  fortifiez  vous  jus- 
ques  au  ciel  si  vous  pouvez,  gardez  vous,  veillez  et 
ayez  peur  de  surprinse  ;  mais  avoir  forces  suffisantes , 
et  avoir  tousjours  peur  de  perdre,  cela  sent  je  ne  sçay 
quoy.  Croyez,  lieutenans  de  roy,  que  c'est  un  mauvais 
présage.  Quant  à  moy,  je  n'estois  pas  marchand  à  tel 
pris,  car  je  voyois  bien  tousjours  que  si  les  affaires  de 
la  Guyenne  alloyent  bien,  celles  de  France  en  iroyent 
mieux ,  et  si  nous  deffaisions  les  forces  de  pardeçà , 
qu'après  nous  nous  jetterions  dans  le  Languedoc,  gar- 
dant par  ce  moyen  que  monsieur  le  prince  de  Condé 
n'auroit  forces  ny  argent  de  la  Guyenne  ny  du  Lan- 
guedoc. 

Monsieur  de  Malicorne  s'en  retourna  quelques  jours 
après,  et  pense  qu'il  conta  au  Roy  ce  qu'il  en  avoifc 
veu.  Je  cuide  que  pour  ceste  occasion  Sa  Majesté  en- 
voya monsieur  de  Montpensier  de  pardeçà  ,  ayant  en- 
tendu que  nous  n'estions  gueres  de  bon  accord  :  cela 
est  fort  dangereux  au  service  de  celuy  qu'on  sert;  je 
ne  seray  jamais  d'advis  de  donner  commandement  à 
deux  :  il  vaut  mieux  un  moindre  capitaine  seul  que 
deux  bons  ensemble.  11  est  vray  que  j'en  prenois  plus 
que  le  Pxoy  ne  m'en  avoit  donné  :  peut-estre  fut-il 
besoin,  il  y  en  a  assez  qui  en  peuvent  tesmoigner: 
pleust  à  Dieu  que  le  Roy  en  eust  faict  autant  à  ceste 
dernière  guerre!  et  peut  estre  que  son  service  et  le  pays 
s'en  fussent  mieux  portez,  n'estant  pas  seul  en  ceste 
opinion,  car  je  fus  fort  bien  accompagné,  et  des 
meilleures  testes.  Et  conseillerois  tousjours  au  Roy 
que  comme  il  entendroit  une  division  en  une  armée, 

qu'il  y  envoyast  tousjours  un  prince  de  son  sang  pour 
commander  sur  tout  ;  et  le  plustost  seroit  le  meilleur, 
avant  que  la  division  ne  puisse  prendre  grand  pied  pour 
porter  dommage  à  ses  affaires  ;  car  après  qu'elle  auroit 
prins  et  faict  fondement ,  et  que  le  desordre  seroit  ad- 
venu, on  n'y  pourroit  jamais  donner  ordre  qu'avec 
grand  difficulté  et  dommage,  ou  séparant  ceux  qui  sont 
en  division,  ce  qui  ne  se  peut  faire  sans  incommoder 
les  affaires ,  veu  que  l'un  et  l'autre  ont  des  amis  et  ser- 
viteurs. 

Or  peu  après,  monsieur  de  Burie  mit  en  avant  une 
entreprise,  qui  estoit  d'aller  assiéger  Montauban  (0 
par  le  costé  de  Thoulouse,  et  qu'il  falloit  retournera 
Moissac  et  passer  la  rivière;  il  fît  venir  encore  un  ca- 
non et  une  coulevrine,  et  prismes  le  chemin  droit  à 
Moissac.  Je  le  voulus  laisser  faire  sans  le  contredire 
en  rien,  ayant  juré  un  bon  coup  que  je  ne  dirois  mot, 
pour  voir  ce  qu'il  feroit,  encores  que  je  cogneusse  bien 
que  son  entreprise  retourneroit  en  fumée  et  à  néant; 
car  puis  que  nous  ne  les  avions  osé  combattre  à  la 
campagne,  que  pouvions  nous  espérer  de  les  vouloir 
combattre  dans  une  ville,  et  encore  telle  que  celle  là? 
Toutesfois  je  suivis  comme  les  autres,  et  arrivasmesau 

(0  Burie  arriva  devant  Montauban  le  ^septembre.  Son  armée  étoit 
composée  de  neuf  compagnies  de  cavalerie,  vingt-neuf  enseignes  d'infan- 
terie française  et  trois  d^spagnols,  avec  cinq  gros  canons,  trois  coulevri- 
nés  et  cinq  moyennes  pièces.  Le  siège  fut  levé  le  1 7.  Burie  perdit  environ 
cinq  cents  hommes,  les  assiégés  pas  plus  de  trente.  (De  Thou.)  Le  Bret, 
dans  son  Histoire  de  Montauban,  raconte  ainsi  ce  siège  :  «  Le  14 ,  Burie 
«  fit  tirer  plusieurs  coups  de  canon  contre  la  tour  du  Pont,  défendue  par 
«  Téglise  de  Saint-Orens  que  l'on  avoit  fortifiée;  le  lendemain,  don  Louis 
«  de  Carvajal  brûla  le  moulin  d'Albaréde;  le  16,  il  y  eut  des  conféren- 
ce ces  entre  les  assiégés  etMontluc;  le  18 ,  Burie  leva  le  siège.  » 

bourg,  et  là  demeùrasmes  sept  ou  huict  jours,  ayant 
faict  tirer  quelques  coups  de  canon  à  la  tour  du  pont. 
Nous  tenions  le  bourg  jusques  aux  maisons  qui  estoient 
tout  auprès  du  pont,  là  où.  il  y  avoit  une  église  qu'ils 
avoient  fortifie'e.  Bref,  je  ne  sçay  par  quel  bout  com- 
mencer à  escrire  ceste  belle  entreprise,  car  je  n'en 
sçaurois  faire  un  bon  potage;  et  vaut  mieux,  sans  tirer 
plus  outre,  que  je  la  laisse  là.  Et  fust  arrestéque  nous 
nous  retirerions  à  Montech. 

A  nostre  arrivée  à  Moissac  je  fus  adverty  que  ceux 
qui  estoient  dans  Lectoure  estoient  sortis  en  campa- 
gne, faisant  une  infinité'  de  ravages  sur  les  gentils- 
hommes et  par  tout  là  où  ils  en  pouvoient  prendre,  et 
qu'ils  attendoient  des  forces  de  Bearn  que  le  capitaine 
Mesmes  amenoit,  qui  estoient  en  nombre  de  cinq  cens 
hommes.  Leur  dessein  estoit  de  faire  un  camp-volant, 
ce  qui  fut  cause  que  j'en  r  envoyay  le  capitaine  Mo-nt- 
luc  (0  avecques  quelques  uns  de  ma  compagnie.  Le 
comte  de  Caudale ,  les  sieurs  de  Cancon  (2),  de  Mont- 
ferrand,  Guitinieres  (3)  et  autres,  voulurent  aller  avec 
luy,  et  amenèrent  le  capitaine  Parron,  la  compagnie 
du  baron  de  Pourdeac  (4),  que  le  capitaine  La  Pxocque 
Dordan  commandoit ,  car  le  baron  de  Pourdeac  avoit 
esté  blessé  quelques  jours  auparavant  devant  Lec- 
toure, à  une  escarmouche  que  le  capitaine  Montluc 
avoit  faicte.  Or,  comme  ils  furent  arrivez  à  Florence, 
ils  entendirent  que  les  Begolles  (5),  nepveux  de  mon- 

(0  Pierre  de  Montluc ,  connu  sous  le  nom  de  Peyrot. 

(2)  Ou  Cocon,  frère  du  baron  de  Fumel. 

(3)  Geoffroy  d'Aidie,  seigneur  de  Guttinières,  petit-neveu  d'Odet  de 
Lescun,  si  fameux  sous  le  règne  de  Louis  XI,  qui  le  fit  comte  de  Com- 
pûnges. 

CO  Bernard  de  Viemont,  baron  de  Pordeac.  —  (5)  Ou  Bugoles. 

sieur  Daussun ,   estoie'nt  chefs  de  ceux  qui  estoient 
sortis  de  Lectoure  (0,  et  qu'ils  avoient  pris  le  chemin 
droit  au  Sampoy  pour  aller  an  devant  dudit  de  Mes- 
mes,  qui  se  devoit  rendre  ce  matin  à  Aiguetinte.  Mon- 
sieur de  Baretnau ,  qui  faisoit  une  compagnie  de  gens 
de  pied,  s'y  trouvant,  alla  se  mettre  entre  Terraube 
et  Lectoure,  parce  qu'ils  les  vouloient  là  combattre. 
Les  ennemis ,  qui  furent  advertis  de  son  pai  tement  de 
Florence,    cuiderent  retourner  à  Lectoure,  pource 
qu'ils  furent  advertis  que  le  capitaine  Mesmes  ne  pou- 
rvoit arriver  de  ce  jour  là  à  Aiguetinte.  Et  comme  ils 
eurent  passé  Terraube  pour  retourner  à  Lectoure,  ils 
virent  qu'il  falloit  combattre  le  capitaine  Montluc,  qui 
s'estoit  mis  au  devant ,  et  aymerent  mieux  retourner  à 
Terraube.  Il  y  eut  de  l'escarmouche  à  l'entrée,   car 
s'ils  eussent  esté  encores  cinq  cens  pas  en  arrière,  le 
capitaine   Montluc  les  defîaisoit  avant   que  d'entrer. 
Lors  il  depescha  vers  Auch,  Florence,  La  Sauvetat, 
Le  Sampoy,  et  jusques  à  Condom,  afin  qu'on  le  vinst 
secourir  pour  les  tenir  assiégez  :  ce  que  tout  le  monde 
fit;  et  y  arriva  plus  de  deux  mille  personnes.  Il  me 
despescha  en  poste  un  courrier,  m'advertissant  que  si 
je  voulois  venir  là  avec  l'artillerie,   nous  prendrions 
Lectoure,  car  tous  les  bons  hommes  qui  estoient  de- 
dans, ils  les  tenoient  enfermez  dans  Terraube,  qui  es- 
toient en  nombre  de  quatre  cens  ;  et  tous  les  deux  Be- 
goles,  nepveux  de  monsieur  Daussun,  y  estoient.  Je 
monstray  la  lettre  à  monsieur  de  Burie  ;  il  y  eut  un 

C0  L'auteur  de  Y  Histoire  des  cinq  Rois  prétend  que  Bugoles,  gou- 
verneur de  Lectoure,  avoit  été  gagné  par  le  jeune  Montluc,  qu'il  sor- 
tit de  la  ville  avec  une  partie  de  la  garnison ,  et  alla  s'enfermer  dans 
Terraube  ,  où  il  fut  bientôt  obligé  de  se  rendre  faute  de  vivres. 

8. 

peu  de  dispute,  pource  qu'il  ne  vouloit  pas  que  je 
prinse  des  capitaines  de  gens  de  pied  :  à  la  fin  il  m'ac- 
corda le  baron  de  Clermon  mon  nepveu,  auquel  j'a- 
vois  donné  une  compagnie  de  creuë.  Et  promptement 
monsieur  d'Ortubie  et  Fredeville  attelèrent  trois  ca- 
nons, et  je  me  mis  devant  à  Moissac  pour  préparer 
les  batteaux  ;  et  à  l'arrivée  de  l'artillerie  ils  trouvèrent 
lesbatteaux  prests,  et  toute  la  nuit  ne  fismes  que  pas- 
ser. J'envoyay  un  commissaire  de  village  en  village 
tenir  des  bœufs  prests  pour  tousjours  rafraischir  les  au- 
tres :  puis  me  mis  devant,  et  trouvay  le  capitaine 
Montluc  qui  avoit  assiégé  la  ville ,  et  s'estoient  rendus 
les  quatre  cens  qui  estoient  à  Terraube  à  luy,  leur 
ayant  promis  la  vie  sauve. 

Le  capitaine  Mesmes  s'approcha  jusques  à  la  rivière 
de  Bayse ,  a  une  lieue  dudict  Terraube;  et,  entendant 
comme  les  autres  estoient  assiégez,  se  recula  par  le 
mesme  chemin  qu'il  venoit ,  et  se  retira  dans  un  petit 
village  appelle  Roquebrune  ,  près  de  Vicfezensac. 
Monsieur  de  Gohas,  mien  nepveu,  qui  avoit  esté  lieu- 
tenant de  monsieur  de  La  Mothe-Gondrin  en  Pied- 
mont  ,  et  avoit  espousé  sa  fille ,  s'estoit  mis  aux  champs 
avec  quelques  gentils-hommes  ses  voisins  et  des  pay- 
sans au  son  de  la  cloche.  Il  se  mit  sur  la  queue,  et  le 
contraignit  de  se  sauver  dans  ledit  Roquebrune.  La 
nuit  les  paysans  se  fascherent  de  les  tenir  assiégez  ,  et 
se  desroberent  presque  tous  ;  de  sorte  que  le  capitaine 
Mesmes  (0  s'en  alla  le  matin  en  Bearn,  d'où  il  es- 
toit  venu  conter  des  nouvelles  des  belles  afies  qu'il 
avoit  eu. 

C1)  Quelque  temps  après  la  bataille  de  Ver?  cet  officier  fut  pris  et  con- 
damné à  avoir  la  tête  tranchée. 

Or  monsieur  d'Ortubie  fit  si  grand  diligenee,  qu'il 
fut  Je  lendemain  passé  la  rivière  deux  heures  devant 
jour,  et  fut  devant  Lectoure  ;  et  sur  la  pointe  du  jour 
luy,  monsieur  de  Fredeviller  monsieur  de  La  Mothe- 
Rouge  et  moy ,  allasmes  recognoistre  où  nous  mettrions 
l'artillerie,  et  advisasmes  de  la  mettre  sur  une  petite 
montaigne  du  costé  de  la  rivière,  là  où  il  y  a  un  mou- 
lin à  vent,  pour  battre  du  costé  de  la  fontaine;  et  la 
battismes  tout  le  jour,  de  sorte  que  la  brèche  fut 
faicte  de  sept  ou  huict  pas  de  long.  Ils  s'estoient  re- 
tranchez par  dedans,  et  avoient  bastionné  le  bout  des 
rues  et  le  chemin  qui  va  au  long  de  la  muraille,  efc 
percé  deux  ou  trois  maisons  qui  regardoient  sur  la 
bresche.  Cependant  que  l'artillerie  battoit  je  faisois 
faire  des  eschelles  pour  donner  l'assaut  au  boulevart 
qui  flancquoit  la  brèche,  afin  d'empescher  ceux  du 
boulevart  qu'ils  ne  peussent  tirer  à  la  brèche  ;  et,  pource 
qu'ils  avoient  environné  ce  boulevart  de  tonneaux  et 
de  gabions  pleins  de  terre,  et  qu'aussi  la  brèche  n'es- 
toit  pas  encore  raisonnable,  je  ne  voulois  pas  faire  ceste 
nuict-là  ce  que  je  fis  l'autre  nuict  après. 

Le  lendemain  matin  je  fis  tirer  à  ces  tonneaux  et 
gabions  et  agrandir  la  brèche  et  la  baisser  :  la  nuict 
après  nous  nous  mismes  en  camisade,  et  ordonnay  que 
le  capitaine  Montluc  iroit  donner  l'assaut  à  la  brèche 
avec  les  deux  compagnies  du  baron  de  Glermon ,  et  celle 
du  baron  de  Pourdeac,  et  la  noblesse  qui  voudroit  ail- 
ler avec  luy,  entre  lesquels  estoit  le  comte  de  Can- 
dalle,  jeune  seigneur  plein  de  bonne  volonté;  aussi 
est  il  mort  depuis  en  une  brèche  en  Languedoc,  comme 
on  m'a  dit.  Et  quanta  moy,  je  devois  donner  par  les 
eschelles  au  boulevart  avec  la  compagnie  du  sieur  de 

Baretnau  et  un  autre,  et  ma  compagnie  de  gens-dar- 
mes  (0,  que  j'avois  fait  mettre  à  pied.  Je  fis  prendre 
mes  esçhelles,  et  mis  devant  le  capitaine  Montluc  et 
sa  trouppe,  allant  sur  leur  queue  voir  quel  effect  ils 
feroient.  Apres  inoy  venoient  les  esçhelles  et  ma 
trouppe.  Or  ils  les  emportèrent  d'une  grand  hardiesse, 
et  entrèrent  dedans,  et  commencèrent  à  combattre  les 
remparts  qu'ils  avoient  faits  aux  rues,  et  desjà  estoient 
presque  maistres  de  l'un. 

La  nuict  devant  ils  avoient  faict  un  fossé  entre  la 
brèche  et  les  remparts,  et  y  mirent  une  grande  trainée 
de  poudre,  et  par  dedans  une  maison  ils  y  dévoient 
mettre  le  feu.  Nous  dressasmes  les  esçhelles,  et  montè- 
rent deux  enseignes  jusques  auprès  du  haut  du  bastion. 
Je  faisois  monter  les  soldats  et  achever  de  dresser  les 
esçhelles  :  et  comme  nos  gens  de  la  brèche  estoient 
presque  maistres  des  remparts,  ceux  de  derrière,  qui 
mirent  les  pieds  dans  le  fossé  de  la  trainée,  qui  estoit 
couverte  de  quelques  fassines,  commencèrent  à  crier: 
«  Nous  sommes  dans  la  trainée  »,  et  s'effrayèrent  de 
telle  sorte,  que  tous  se  renversèrent  sur  la  brèche.  L.es 
premiers  qui  combattoient  les  remparts  n'eurent  au- 
tre remède  que  de  se  retirer ,  et  là  y  fut  blessé  le  capi- 
taineLa  Roque,  lieutenant    et  parent  du  baron  de 
Pourdeac,  lequel  mourut  le  lendemain,  un  des  vaillans 
gentils-hommes  quisortist  il  y  a  cinquante  ans  de  Gas- 
cogne. Il  y  en  mourut  aussi  d'autres,  et  y  en  eut  quel- 
ques uns  de  blessez  de  ceux  qui  donnoient  par  les  es- 
çhelles. Et  comme  ceux  de  la  brèche  furent  retirez,  je 
retiray  les  miens,  bien  aise  d'en  estre  eschappé  à  si 

(')  Celte  compagnie  de  gendarmes  avoit   été  doanée   à  Montluc 
en  i558. 

bon  marché.  Que  s'ils  eussent  donne'  le  feu  de  bonne 
heure,  ils  eussent  faict  une  terrible  fricassée. 

Le  lendemain  monsieur  d'Ortubie,  le  gouverneur 
de  La  Mothe- Rouge  et  moy,  allasmes  recognoistre 
de  l'autre  costé  de  la  ville  devers  le  petit  boule- 
vart, et  nous  ne  sçeusmes  trouver  lieu  que  pour  y 
mettre  deux  canons  que  bien  malaysément,  car  ceste 
ville  est  pour  une  ville  de  guerre  des  mieux  assises  de 
la  Guyenne,  et  bien  forte;  et  si  y  demeuroit  encores 
le  petit  boulevart  qui  flanquoit  cest  endroit  où  nous 
voulions  battre ,  qui  nous  garda  de  nous  pouvoir  bien 
résoudre.  Et  sur  le  midy  monsieur  d'Ortubie  tourna 
battre  encores  par  la  brèche  à  quelques  flancs  qu'il  y 
avoit,  pour  ce  que  le  lendemain  je  me  résolus  de  don- 
ner l'assaut  de  plein  jour  :  et  en  pointant  un  canon 
luy-mesmes  fut  blessé  à  la  cuisse  d'un  coup  de  faucon- 
neau qui  estoit  sur  le  grand  boulevart,  qui  me  de- 
conforta  fort,  car  c'estoit  un  vaillant  capitaine ,  et  qui 
entendoit  bien  Testât  de  l'artillerie.  Il  mourut  deux 
jours  après.  C'est  la  charge  de  nostre  mestier  la  plus 
dangereuse  :  toutesfois  en  tous  les  sièges  où  je  me  suis 
trouvé,  j'estois  tousjours  près  du  canon;  si  je  n'y  estois 
il  me  sembloit  que  tout  n'y  alloit  pas  bien.  Celuy-là 
entendoit  bien  son  mestier,  qui  est  une  chose  bien  rare 
et  périlleuse,  comme  j'ay  dit  :  aussi  n'en  eschappe-il 
guère  de  ceux  qui  se  hazardent  trop.  Cependant  les 
ennemis  parlementèrent  :  il  fut  arresté  qu'ils  me  baille- 
roient  pour  ostages  trois  de  ceux  de  là  dedans,  et  que 
je  leur  en  envoyerois  autres  trois,  et  me  demandèrent 
messieurs  de  Berduzan,  de  La  Chappelleet  un  autre.  Et 
comme  ils  furent  auprès  de  la  porte,  et  que  nous  pen- 
sions que  les  autres  sortissent,  il  leur  fut  tiré  trente 

ou  quarante  arquebuzades  tout  à  un  coup,  de  sorte 
qu'ils  faillirent  de  les  tuer,  et  blessèrent  l'un  de  mes 
trompettes.  Alors  je  fis  crier  à  Brimond  que  ce  n'estoit 
la  foy  d'un  homme  de  bien,  mais  d'un  Huguenot.  Il 
s'excusoit,  et  disoit  que  c'estoit  un  meschant  qui  avoit 
commencé,  et  que  bien  tost  j'en  verrois  faire  la  pu- 
nition. 

Mais  ces  mesclians  pendirent  aux  carneaux  un  pau- 
vre Catholique  qui  n'en  pouvoit  mais.  Or  ils  deman- 
doient  tousjours  de  me  voir,  et  disoient  qu'ils  ne 
pouvoient  croire  que  je  fusse  là  :  aucuns  me  disoient 
que  je  me  devois  monstrer,  mais  je  ne  le  voulus  ja- 
mais faire,  dont  bien  m'en  print  :  un  vieux  routier  est 
difficille  d'estre  pris  au  trebuchet.  Deffiez  vous  tous- 
jours  de  tout ,  sans  le  monstrer  pourtant  ouvertement. 
Apres  que  le  pendu  fut  mort,  ils  coupperent  la  corde, 
et  le  firent  tomber  dans  le  fosse'  -,  et  fut  arreste'  que  les 
mesmes  députez  enti  croient  et  les  leurs  sortiroient,  car 
nous  pensions  que  celuy  qui  avoit  esté  pendu  fust  ce- 
luy  qui  avoit  fait  le  coup. 

Or  tout  le  monde  se  mettoit  sur  la  rue  près  de 
Saincte  Claire,  et  en  trouppe,  pourvoir  ce  quefaisoient 
les  députez  et  quand  les  autres  sortiroient.  Ils  avoient 
afïusté  trois  ou  quatre  pièces  qu'ils  avoient,  et  quel- 
ques mousquets  tout  droit  à  la  trouppe,  pensant  que 
j'y  fusse.  Et  comme  nos  députez  furent  auprès  de  la 
muraille ,  ils  commencèrent  à  tirer  les  pièces  droit  à 
la  trouppe,  et  y  tuèrent  un  gentil-homme  d'auprès 
d'Agen,  nommé  monsieur  de  Castels,  et  trois  ou  qua- 
tre autres  blessez.  Je  voyois  tout  cecy  de  derrière  une 
petite  muraille ,  et  m'esmerveille  que  nos  députez  ne 
furent  tuez ,  car  ils  leur  lascherent  plus  de  soixante 

arquebusades  :  ils  se  sauvèrent  courant.  Et  comme  je 
vis  cecy  pour  la  seconde  fois,  j'envoyay  derrière  la 
muraille  leur  dire  que  puis  qu'ils  faisoient  si  bon  mar- 
ché de  leur  foy  et  promesse,  que  j'en  ferois  autant  de 
la  mienne;  et  envoyay  monsieur  de  Berduzan  mon  en- 
seigne, qui  estoit  un  des  députez,  et  ma  compagnie 
avec  une  compagnie  de  gens  de  pied  àTerraube,  pour 
faire  tuer  et  despescher  tous  ceux  qui  estoient  là  ,  et 
luy  baillay  le  bourreau  pour  faire  pendre  le  chef;  ce 
qu'il  fit,  et  de  bon  cœur,  attendu  la  meschanceté  que 
ceux  de  Lectoure  avoient  fait  en  son  endroit  :  et  après 
qu'ils  furent  morts,  les  jetterent  (0  tous  dans  le  puys 
de  la  ville,  qui  estoit  fort  profond,  et  s'en  remplit 
tout,  de  sorte  que  l'on  les  pouvoit  toucher  avec  la 
main.  Ce  fut  une  très-belle  despesche  de  très-mauvais 
garçons.  Ils  m'amenèrent  les  deux  Begolles,  et  deux 
autres  de  Lectoure  de  bonne  maison,  lesquels  je  fis 
pendre  en  un  noyer  près  de  la  ville,  à  la  veue  des  en- 
nemis; et,  sans  l'honneur  que  je  portois  à  la  mémoire 
de  feu  monsieur  Daussun  (2),  les  Begolles,  ses  nep- 
veux,  n'en  eussent  pas  eu  meilleur  marche  que  les 
autres.  Ils  en  furent  à  deux  doigts  près,  ayant  une  fois 
commandé  de  les  depescher,  et  puis  je  ne  sçay  com- 
ment je  changeay  d'advis  :  leur  heure  n'estoit  pas  ve  - 
nue.  Si  n'eust  esté  pour  les  faire  pendre  à  la  veue  de 
ceux  de  Lectoure,  ils  n'eussent  eu  la  peine  de  venir, 
et  eussent  esté  logez  dans  le  puyts  comme  les  autres. 

C1)  On  y  tua  environ  deux  cent  trente  personnes.  (De  Thou.) 
(2)  H  y  a  ici  erreur  dans  Montl.uc.  D'Aussun  n'étoit  pas  mort  à  l'é- 
poque dont  il  parle.  Ce  d'Aussun  prit  la  fuite  à  la  bataille  de  Dreux, 
et  en  mourut  de  désespoir.  La  bataille  de  Dreux  se  livra  le  19  décem- 
bre i562  :  le  siège  de  Leytoure  se  fit  entre  septembre  et  octobre. 

La  nuict  je  commençay  à  remuer  mon  artillerie 
de  l'autre  costé  où  avions  recogneu  monsieur  d'Or- 
tubie,  le  gouverneur  La  Motlie -Rouge  et  moy;  et 
la  nuict,  comme  je  la  remuois,  ils  cogneurent  bien 
par  là  où  je  les  voulois  battre  ,  et  se  doutèrent  qu'ils 
navoient  pas  gens  pour  soustenir  deux  bresches.  Ils 
demandèrent  le  capitaine  Montluc,  et  parla  Brimond 
à  luy ,  et  luy  dit  qu'il  vouloit  capituler,  pourveu 
qu'il  luy  donnast  la  foy  de  les  laisser  sortir  avec  les 
armes  et  leurs  vies  sauves.  Cependant  le  jour  vint  : 
pressé  des  capitaines,  je  leur  accorday  (0  ;  car  je 
voyois  bien  que  je  n'estois  pas  encores  au  bout  de 
ma  leçon. 

Quand  je  laissay  monsieur  de  Burie ,  j'amenay 
monsieur  de  Sainctorens  avec  moy  ,  et  le  capitaine 
Gimond  ;  mais  comme  je  fus  à  Moyssac,  je  fus  adverty 
par  monsieur  de  Burie  que  le  camp  des  ennemis 
partoit  de  Montauban ,  et  qu'il  prenoit  le  chemin  de- 
vers Cahors  :   qui  fut  cause    que   je  renvoyay  mon- 

(x)  Les  articles  de  la  capitulation  furent  que  lui  et  les  siens  sorti- 
r oient  de  la  ville  enseignes  déployées,  tambour  battant,  avec  bagage, 
et  seroient  conduits  sains  et  saufs  jusqu'aux  frontières  de  Béarn;  qu'on 
oublieroit  tout  le  passé  ;  qu'il  seroit  permis  aux  Protestans  de  vivre  en 
liberté  de  conscience ,  de  faire  dans  leurs  maisons  l'exercice  de  leur 
religion;  et  que  tous  ceux  qui  étoient  détenus  à  Terraube  et  à  Flo- 
rence seroient  mis  en  liberté  et  sans  rançon.  On  voit  par  ce  dernier 
article  que  Brimond  ignoroit  ce  qui  s'étoit  passé  à  Terraube.  Toutes 
ces  conditions  furent  observées  avec  une  bonne  foi  et  une  religion  qui 
surprirent  5  quelques-uns  même  admirèrent  l'équité  et  la  modération 
de  Montluc  ;  d'autres  crurent  que  ce  n'étoit  ni  équité  ni  bonne  foi  de 
sa  part ,  mais  qu'il  craignit ,  s'il  tardoit  plus  long-temps  à  accorder  les 
articles  de  la  capitulation,  que  Burie  ne  vînt  dans  le  camp,  et  ne  lui 
enlevât,  par  sa  présence,  la  gloire  d'avoir  forcé  Leytoure  à  se  rendre. 
{De  Thou,  etc.) 

sieur  de  Sainctorens  et  le  capitaine  Gimond  dedans 
Cahors  ;  et  s'il  eut  grand  difficulté  d'entrer  dedans  la 
première  fois ,  encores  plus  la  seconde ,  qui  fut  la 
deuxiesme  fois  que  par  extrême  et  grande  diligence 
il  sauva  la  ville.  Ledit  sieur  de  Burie  me  manda 
que  si  je  cognoissois  que  je  ne  peusse  emporter  Lec- 
toui  e  en  deux  jours  ,  que  je  l'abandonnasse  ,  m'allant 
joindre  avec  luy  ,  et  que  sans  moy  il  estoit  le  plus 
foible,  ayant  perdu  quatre  cens  Espagnols  de  trois 
compagnies  qui  s'estoient  mutinées ,  et  qu'ils  avoient 
pris  le  chemin  devers  eux. 

J'envoyay  un  gentil-homme  après  ces  Espagnols  , 
lequel  ne  peut  rien  faire  ,  et  y  renvoyay  monsieur  de 
Durfort  de  Bajaumond  (0,  avec  lettres  et  prières.  Et 
comme  ils  eurent  veu  mes  lettres,  ils  se  mirent  tous 
en  conseil.  En  mes  lettres  y  avoit  que  je  ne  voulois 
pas  donner  l'assaut  qu'ils  n'y  fussent.  Et  résolurent 
tous  de  retourner  à  moy  ;  et  comme  j'eus  fait  la  ca- 
pitulation ils  arrivèrent  à  Florence,  une  lieue  de  Lec^ 
toure  ;  c'estoit  un  vendredy.  Et  mis  la  compagnie  du 
baron  de  Pourdeac  dedans;  car  il  y  vint  avec  son 
pied  bandé:  et  le  samedy  matin  je  fis  sortir  tous  les 
Huguenots  dehors,  afm  que  chacun  se  retirast  où  il 
voudroit.  Aucuns  se  mirent  de  nos  compagnies.  Ils 
n'avoient  jamais  entendu  la  mort  de  leurs  compa- 
gnons jusques  à  ce  que  je  fus  dedans,  et  ne  pensoient 
pas  eschapper  à  meilleur  marché  que  les  autres;  mais 
je  leur  tins  la  promesse.  Incontinent  je  fis  partir  le 
baron  de  Clermon  avec  les  cinq  enseignes  que  j'avois, 
et  luy  dis  qu'il  s'en  allast  passer  la  rivière  de  Garonne 

(0  Amanjeude  Durfort,  baron  de  Bajaumont,  branche  de  la  maison 
de  Durfort. 

à  Leyrac  :  et  allay  parler  aux  Espagnols  bas  en  la 
prairie  ,  et  leur  promis  faire  leur  appointeront  avec 
leurs  capitaines,  leur  faisant  plusieurs  remonstrances  ; 
de  sorte  qu'après  ils  se  résolurent  de  me  suyvre:  j'en 
laissay  tousjours  la  charge  à  monsieur  de  Durfort.  Ils 
s'en  allèrent  avec  les  cinq  compagnies  à  Leyrac  pas- 
ser la  rivière.  J'employay  tout  le  demeurant  du  jour 
à  remettre  les  gens  d'Eglise  en  l'evesché  et  aux  mo- 
nastères, les  gens  de  justice  en  leurs  sièges,   et  lais- 
say l'ordre  au  baron  de  Pourdeac  qu'il   devoit  tenir. 
Puis  le  dimanche  matin  je  m'en  allay  disner  à  Stillac, 
mienne  maison,  et  coucher  à  Agen  :  et  là  je  fus  ad- 
verty  que  monsieur  de  Duras  avoit  prins  le  chasteau 
de  Marquies,  qui  est  à  l'evesque  de  Cahors,  et  l'eves- 
que  lequel  il  emmenoit  prisonnier  ;  et  ayant  entendu 
que  monsieur  de  Sainctorens  estoit  arrivé  dans  Ca- 
hors, ils  prindrent  leur   chemin  droit  à  Sarlac.   Je 
sçeus  que  monsieur  de  Burie  alloit  après.  Aussi  j'en- 
tendis  des  nouvelles   de  monsieur  de   Montpensier, 
lequel  estoit  arrivé  à  Bregerac,  ayant  avec   luy  les 
seigneurs  de  Candalle  (0,  de  La  Vaugnyon,  Destis-  - 
sac   C2),  de  Lauzun ,   de  Chavigny. 

Tout  le  dimanche  et  la  nuict  venant  au  lundy,  nos 
gens  demeurèrent  à  passer  à  Leyrac,  car  il  n'y  avoit 
que  deux  batteaux,  et  ne  peurent  passer  le  lundy 
qu'il  ne  fust  près  de  dix  heures,  qui  fut  cause  que  je 
ne  peus  faire  plus  grande  traicte  que  de  Villeneufve.  Le 
comte  de  Candalle  nous  tomba  malade ,  et  fus  eon- 

('^  Frédéric  deFoix ,  comte  de  Bénauges  et  d'Astarac,  captai  de  Bueh , 
chevalier  de  Tordre  du  Roi  ;  mort  en  août  1571. 

(")  Louis,  seigneur  d'Estissac,  chevalier  de  l'ordre  du  Roi,  gouver- 
neur de  La  Rochelle  et  du  pays  d'Aunis. 


DE  BLÀTSE  DE  MONTLUC.     [l56^]  12$ 

trainct  le  renvoyer  à  sa  maison,  le  capitaine  Montn 
lue  pareillement,  lequel  avoit  eu  desja  deux  excez 
de  fièvre.  Le  mardy  le  baron  de  Germon  me  manda 
qu  il  n  avoit  peu  faire  le  lundy  que    deux   lieues  à 
cause  du  passage  de  la  rivière  ,  et  qu'il  s'acheminoit 
tant  qu'il  pouvoit  droit  à  Belvez,    là  où  je  luy  avois 
mandé  qu'il  prinst  son  chemin;  et  pour  luy  donner  ad- 
vantage, le  mardy  matin  je  ne  fis  que  trois  lieues,  qui 
fut  à  Montaignac  près  Monflanquin.   Le  mercredy 
deux  heures  devant  jour  je  fus  à  cheval ,  et  allay  re- 
paistre  à  Belvez ,  où  les  compagnies  de  gens  de  pied 
commençoient  à  arriver  ,  et  les  fis  là  séjourner  deux 
heures ,  et  me  mis  devant  à  Civrac  sur  la  Dordoigne. 
Et  lors  je  fus  adverty  que  monsieur  de  Burie  estoit 
aux  Mirandes  ,  qui  est  à  monsieur  de  Caumon ,  avec 
le  camp,  et  que   monsieur  de  Montpensier  estoit  à 
Bregerac.  Incontinent  que  je  fus  logé ,  un  gentil-homme 
de  Civrac,  qui  est  de  la  religion  nouvelle,  me  presta 
deux  serviteurs ,  l'un  pour  envoyer  à  Bregerac  vers 
monsieur  de  Montpensier ,  l'advertir  de  mon  arrivée 
et  de  la  prise  de  Lectoure ,  laquelle   encores  il  n'a- 
voit  entendu,  et  que  s'il  luy  plaisoit  de  s'avancer  un 
peu  devers   nous,   que  nous  trouverions    moyen  de 
nous  assembler  pour  combattre  le  lendemain  mon- 
sieur de  Duras,  qui  estoit  campé  sur  une  petite  rivière, 
nommée  la  Vesere,  près  de  Fages.   Tout  autant  en 
avois-je  escrit  à  monsieur  de  Burie,  afin  qu'il  passast 
la   Dordoigne  sur  la  pointe   du  jour,  ce  que  j'avais 
fait.   Et  fut  monsieur  de    Burie  eshahy  que  je  fusse 
si  tost  là ,  veu  qu'il  n'y  avoit  que  deux  jours  qu'on 
luy  avoit  mandé  devers  Agenois  que  j'estois  encore 
devant  Lectoure ,  en  danger  de  ne  la  prendre  point, 

Je  n'eus  jamais  achevé  mes  depesches,  que  le  ba- 
ron de  Clermon  arriva  avec  les  cinq  enseignes  et  les 
Espagnols.   Et  fis  qu'ils  passèrent  la  rivière  sur  deux 
grands  batteaux,  et  allèrent   coucher  à  Sainct  Sur- 
ban,  près  Fages,  où  ils  n'arrivèrent  que  ne  fust  deux 
heures  de  nuict,  et  y  trouvèrent  logez  les  compagnies 
de   monsieur  de   Burie  ,  de  Randan  et   de  La  Vau- 
guyon.  Et   sans    madamoiselle    de   Fages ,  mère   de 
madame  de  Lioux   ma  belle  sœur,  ils  n'eussent  rien 
mangé  de  tout  ceste  nuict;  mais  elle  monstra  qu'elle 
estoit   femme    d'un   brave   capitaine,    qui    estoit   feu 
monsieur  de  Fages,  car  elle  leur  distribua   tout  le 
pain  qu'elle  avoit,  et  six  ou  sept  poinsons  de  vin,   et 
toute  la  nuict  ne  fit  faire  autre  chose  que  cuire  pain  , 
et  tous  les  lards  et  autres  choses  de  sa  provision ,  sans 
dormir  de  toute  la  nuict,  et  ne  fut  à  son  aise  qu'ils 
n'eussent  repeu. 

Le  matin  ,  qui  estoit  le  jeudy  ,  je  passay  la  rivière 
de  Dordoigne  à  gué ,  car  l'eau  estoit  gayable  en 
deux  endroits  où  on  me  mena.  Et  en  tout  je  n'a- 
vois  que  quarante  ou  quarante  cinq  chevaux.  Et  sur 
mon  partement  de  Civrac ,  j'euz  responcè  de  mon- 
sieur de  Burie ,  lequel  me  mandoit  qu'il  estoit  bien 
aise  de  mon  arrivée  ,  et  que  j'eusse  prins  Lectoure  ; 
toutes-fois  que  de  passer  la  Dordoigne,  il  n'en  estoit 
point  d'avis ,  car  les  ennemis  estoient  plus  forts  que 
nous,  et  qu'il  falloit  regarder  si  nous  nous  pourrions 
joindre  avec  monsieur  de  Montpensieur,  et  après,  que 
ledit  sieur  adviseroit  si  nous  devions  combattre  ou 
non.  Soudain  je  me  mis  en  furie ,  me  craignant  que 
nous  ferions  comme  à  Mirabel,  et  fus  conseillé  des 
sieurs  qui  estoient  avec  moy  d'envoyer  protester  con- 

tre  luy  s'il  ne  passoit  la  rivière,  et  que  je  m'allois 
engager  au  combat*,  ce  que  je  ne  voulus  faire,  mais 
bien  envoyay  protester  par  Seignan,  homme  d'ar- 
mes de  ma  compagnie  ,  contre  messieurs  d'Aine,  du 
Masses  et  de  Charry,  maistres  de  camp,  lesquels  in- 
continent allèrent  trouver  monsieur  de  Burie ,  et  luy 
dirent  que,  quant  à  eux,  ils  estoient  résolus  de  passer 
la  rivière,  et  qu'ils  ne  vouloient  point  qu'il  leur  fus t 
reproche'  devant  monsieur  de  Montpensier,  lequel 
desja  nous  tenions  pour  nostre  chef;  et  quant  et  quant 
firent  sonner  leurs  trompettes,  et  le  capitaine  Charry 
mettre  les  enseignes  aux  champs  ,  alors  il  se  prépara 
de  partir.  Le  capitaine  Charry  se  mit  devant  selon  sa 
coustume  avec  les  gens  de  pied  sur  la  rivière,  et 
promptement  fit  un  pont  de  charrettes  et  passa  à  la 
haste. 

Je  n'arrestay  point  à  Sainct  Subrou  sous  Fages,  et 
parlay  avec  messieurs  dArgence  et  du  Courre  ,  et 
les  priay  monter  à  cheval,  et  que  j'avois  prie  mon- 
sieur de  Burie  de  venir ,  qu'il  falloit  combattre  dans 
le  midy.  Ils  me-  promirent  qu'ils  monteroient  à  che- 
val ,  mais  qu'il  falloit  qu'ils  envoyassent  un  homme 
en  poste  vers  monsieur  de  Burie  pour  l'advertir.  Je 
dis  au  baron  de  Clermon  que  promptement  il  fist 
repaistre  ses  soldats,  et  à  monsieur  de  Durfort  les 
Espagnols,  et  qu'ils  me  suivissent  au  passage  de  la 
Vesere.  Et  comme  je  parlois  à  eux,  arriva  Seignan, 
car  il  estoit  party  de's  la  minuict  pour  aller  parler  à 
monsieur  de  Burie,  et  me  dit  qu'il  avoit  laissé  mon- 
sieur d'Arne  et  le  capitaine  de  Masses  ,  qui  commen- 
çoient  à  marcher  ,  et  que  le  capitaine  Charry  passoit 
la  rivière.  Je  me   mis  devant.  Or   de  Fages  jusques 

au  passage  de  la   Vezere  n'y  a. qu'une  grand  lieue. 
Je   fus  bien  tost  sur  le  passage,  et  trouvay  des  pay- 
sans qui  venoient  de  leur  camp  de  cercher  quelques 
asnes   que    les  ennemis    leurs  avoient  prins  ,   et  me 
dirent  que  les  ennemis  deslogeoient  de  trois  ou  quatre 
villages  où  ils  avoient  campé  ceste  nuict-là ,  où  il  n'y 
avoit  que  demye  lieue.  Je  passay,  et  envoyay  mon- 
sieur de  Fontenilles  avec    trois  ou  quatre  chevaux, 
pour  prendre  langue  la  nuict.  Messieurs   d'Argence 
et  du  Courre  avoient  envoyé  le  mareschal  des    logis 
de  monsieur  de  Randan  à  la  guerre,  et  se  trouvèrent 
monsieur  de  Fontenilles  et  luy  :  or  le  mareschal  des 
logis  luy  asseura  avoir  veu  desloger  le  camp  et  mar- 
cher. Et  comme  Dieu  veut  ayder  ou   punir  les    gens 
quand  il   luy  plaist,  il   n'y  avoit   de  là  où  il  estoit 
deslogé   que    deux  petites    lieues  jusques    à  Ver,  et 
de  Ver  deux  petites  jusques  au  passage  de  la  rivière 
de  Flsle,  là  où  ils  avoient  fait  estât  de  la  passer  ce  jour 
là  ;    mais    pource   qu'ils  voyoient  que    monsieur   de 
Montpensier  estoit  à  Bregerac  avec  bien  peu  de  for- 
ces, et  monsieur  de  Burie  aux   Mirandes,  ils  ne  se 
voulurent  pas  haster,  pour-ce  qu'ils  avoient  deux  bons 
logis  entre-deux,  Ver  pour  les  gens  de  pied  et  l'artil- 
lerie, et  Sainct    Andras  et  deux  ou  trois  autres  vil- 
lages pour  la  cavallerie  ,  et  ne  sçavoient  aucunes  nou- 
velles de  moy.   Il  leur  eust  plus  vallu  s'incommoder 
pour  se  mettre  en   seureté. 

Monsieur  de  Burie  arriva  ayant  seulement  avec  luy 
deux  ou  trois  chevaux,  et  me  trouva  que  je  parlois 
avec  le  mareschal  des  logis  ,  qui  me  disoit  que  les 
ennemis  s'en  alloient  passer  la  rivière  de  l'Jsle,  ainsi 
que  luy  avoit  dit  un  prisonnier  qu'il  avoit  prins ,  et 

des  paysans  qui  venoient  de  leur  camp,  et  que  de-là 
ils  s'en  alloient  en  France  trouver  monsieur  le  prince 
de  Conde'.  Alors  je  dis  à  monsieur  de  Bu  rie  qu'il  se 
falloit  haster  de  combattre  ce  jour-là  ;  il  me  respondit 
que  monsieur  de  Montpensier  seroit  marry  si  nous 
ne  l'attendions.  Je  repliquay  qu'il  estoit  si  loin  de 
nous,  qu'à  peine  nous  pourrions  nous  joindre  ce 
jour-là,  et  qu'il  ne  falloit  pas  arrêter  pour  cela  à  les 
combattre,  et  que  si  nous  les  laissions  passer  la  ri- 
vière, et  se  joindre  avec  monsieur  de  La  Roche- 
foucaut,  qui  les  attendoit  vers  Sainct  Jean  d'Angely 
avecques  des  forces ,  que  le  Roy  et  la  Royne  auroient 
tout  jamais  moins  d'estime  de  nous,  n'estant  pas 
dignes  d'estre  jamais  mis  au  rang  des  gens  de  bien, 
«  Je  vous  respons  qu'ils  sont  à  nous,  mon  bon  ange  me 
«  le  dit.  »  Et  comme  nous  estions  en  ceste  dispute,  ar- 
riva le  capitaine  Charry,  et  commençay  à  descouvrir 
ses  gens  qui  descendoient  une  petite  montagne  qui 
venoit  sur  la  Vesere  de  l'autre  costé.  Je  vis  venir  aussi 
les  cornettes  du  roy  de  Navarre,  et  de  monsieur  de  Ter- 
mes ;  je  voyois  aussi  descendre  en  mesme  temps  les 
trois  cornettes  de  monsieur  de  Rurie,  de  Randan  et 
de  La  Vauguyon.  Tout  cela  me  resjouitfort ,  et  dis 
à  monsieur  de  Rurie  qu'il  falloit  tout  à  coup  mar- 
cher et  nous  jetter  sur  la  queue,  et  qu'au  passer  de 
la  rivière  de  l'Isle  nous  les  combattrions.  Il  me  dit  qu'il 
ne  tiendroit  pas  à  luy,  toutes- fois  que  si  monsieur  de 
Montpensier  estoit  marry,  ou  que  les  affaires  allassent 
mal,  qu'il  s'en  excuseroit  sur  moy.  Alors  je  luy  res- 
pondis  ,  présent  beaucoup  de  gens  :  «  Monsieur,  mon- 
«  sieur,  sanguis  ejus  super  nos  et  super  jilios  noslros  ! 
«  que  tout  le  monde  charge  hardiment  sur  moy,  car  je 

22.  C) 

«  veux  porter  la  coulpe  de  tout,  j'ay  les  éspaules  assez 
«  fortes.  Mais  je  vous  assenre  que  je  seray  chargé 
ce  d'honneur  et  non  de  honte,  et  que  plustosty  demou- 
«  reray-je  le  ventre  au  soleil.  »  Monsieur  de  Burie  fit 
signe  de  la  main,  disant  :  «  Allons  donc  ,  de  par  Dieu 
«  soit.»  Cependant  le  baron  de  Clermon  et  les  Espagnols 
passèrent  la  Vezere  ;  ils  avoient  l'eau  jusques  à  «la  moitié 
de  la  cuisse.  Le  capitaine  Charry  s'en  retourna  faire 
passer  les  siens  ;  et  à  mesure  que  les  gens  de  pied  pas- 
soient,  ils  se  mettoient  en  bataille  dans  une  plaine  qu'il 
y  avoit.  Les  capitaines  Arne  et  Masses  vindrent  à  moy 
à  course  de  cheval  m'embrasser ,  et  tous  les  gens  d'ar- 
mes à  leur  suite;  messieurs  d'Argence  et  du  Courre 
et  de  Carlus  pareillement,  ayant  desja  entendu  le 
mareschal  des  logis  que  les  ennemis  n'estoient  pas 
loin  de  nous;  et  espérions  tretous  que  nous  combat- 
trions dans  trois  ou  quatre  heures.  Je  me  suis  trouvé 
en  sept  ou  huit  autres  batailles ,  et  ne  vis  jamais  les 
capitaines  et  soldats  ,  à  pied  et  à  cheval ,  si  joyeux 
comme  ils  estoient-là  ;  ce  qui  augmentait  mon  bon 
présage.  Et  pour  attendre  que  tout  le  monde  fust 
passé  et  mis  en  ordre  pour  combattre,  je  me  mis  au 
long  d'une  haye ,  et  envoyasmes  cercher  un  peu  de 
foin  à  une  métairie  près  de-là  pour  faire  repaistre 
nos  chevaux,  car  chacun  s'estoit  porté  un  peu  d'a- 
voine. Et  veux  dire  à  la  vérité  que  je  ne  vis  jamais 
monsieur  de  Burie  si  joyeux,  qui  me  faisoit  penser 
que  ce  dilayement  qu'il  faisoit ,  c'estoit  plus  pour 
crainte  de  perdre  que  pour  autre  occasion  que  fust 
en  luy  ;  car  je  croy  que  jamais  lascheté  n'y  couar- 
dise n'entra  en  son  cœur  ;  car  c'estoit  un  vieux  et 
vaillant    cavalier   qui  avoit  tousjours  fait   preuve  de 

luy,   mais  il  avoit  peur  de  faillir.  J'envoyay  après  les 
ennemis  monsieur  de  Fontenilles,  et  ledit  maresclial 
des    logis   avec  trente   chevaux  ,  sur  leur   queue  ;  et 
moy,  qui  pou  vois  avoir  quelque  quinze  sallades  de  ma 
compagnie ,    et  environ  trente  gentils-hommes   (  tout 
pouvoit  faire  quarante  ou  cinquante  chevaux  )',  je  dis 
à    monsieur  de    Bu  rie  que  je  le  priois  de    marcher 
après  moy  :  et  ainsi  nous  despartismes.    Monsieur  de 
Fontenilles  n'eut  pas  fait  plus  haut  d'une  demye  lieue, 
qu'il  rencontra  dans  les  métairies  quelques-uns  qu'ils 
taillèrent  en  pièces.  Il    y  avoit  trois  cornettes   à   la 
queue  de  leur  camp ,  qui  faisoient  teste  à    monsieur 
de  Fontenilles,   et  bien  souvent  leurs   trouppes  fai- 
saient alte.  Je  suivois  monsieur  de  Fontenilles,  et  ad- 
vertissois  du  tout  monsieur    de  Burie',  le   priant  de 
vouloir  marcher,    et  que  j'estois    à    la  veuë  de   leur 
camp.  Et  ainsi  j'allay  tousjours  sur  la  queue  des  enne- 
mis jusques  environ  les  deux  heures  après    midy.  Et 
m' arriva  monsieur  de  Sainct  Genyes,  père  de  monsieur 
Daudaux,  lequel  monsieur  de  Burie  m'envoyoit  pour 
sçavoir  de  mes  nouvelles  et  me  faire  part  des  siennes  : 
il    estoit  encores  en  la  plaine  de  la  Vezere  ,  où  j'avois 
laissé   le  camp   tout  en  bataille.  Il   me  dit  prou  de 
choses ,  de  sorte  que  ma  joye  tourna  bien  tost  en  fas- 
cherie.  Je  priay  ledit  sieur  de  Sainct  Genyes  vouloir 
retourner  devers  luy,    ce  qu'il  ne  voulut  faire,    car 
il  ne  me  voulut  abandonner.  Je  le  tiray  à  part ,  et  ar- 
restasmes  tous  deux  de  parler  aux    capitaines    à  pied 
et   à  cheval,  et  leur  dire  ce  que  nous  pensions  qui 
serviroit  pour  les  faire  marcher.  Et  s'en  retourna  ainsi , 
et  les  trouva  encores  là  ;  et ,  après  l'avoir  tiré  à  part 
luy  dit  ce  que  nous  avions  arresté  luy  et  moy,   leque} 

9- 

se  résolut  alors  de  partir.  Et  voudrois  donner  ceste 
louange  audict  sieur  de  Sainct  Genyes,  d'avoir  esté 
cause  que  la  bataille  se  donna.  Et  ainsi  il  marcha 
après  moy ,  avec  délibération  de  loger  à  Sainct  Alvere 
avec  tout  le  camp.  Au  dessus  de  Sainct  Alvere, demy 
quart  de  lieue,  y  a  dix  ou  douze  maisons  qui  tien- 
nent logis  pour  les  passans,  mesmement  pour  les  mar*- 
chans  trafiquants,  car  c'est  un  grand  passage  venant 
de  Perigueux  à  Bregerac.  Comme  j'y  fus  arrivé,  je 
me  joignis  avec  monsieur  de  Fontenilles,  et  me  mons- 
trerent  que  le  camp  se  logeoit  au  de-là  d'un  petit 
ruisseau  dans  des  villages  que  nous  voyons.  Et  fusmes 
d'opinion  de  repaistre  nos  chevaux ,  car  nous  y  trou- 
vasmes  du  foin  et  de  l'avoine  ;  mais  nous  n'y  trouvas- 
mes  que  quelques  pauvres  femmes,  caries  paysans  s'en 
estoient  fuys  ayant  entendu  leur  venue.  Et  comme 
nos  chevaux  eurent  repeu ,  tenant  tousjours  la  bride  de 
son  cheval  chascun  au  bras ,  vint  un  serviteur  de  mon- 
sieur de  Sainct  Alvere  (r),  qui  avoit  accompagné  deux 
nepveux  dudit  sieur  et  le  jeune  Bordet  à  leur  camp  ; 
et  nous  dit  que  l'artillerie  et  les  gens  de  pied  se  cam- 
poient  à  Ver ,  qui  est  un  grand  bourg ,  et  monsieur 
de  Duras  avec  la  cavallerie  à  Sainct  Andras,  près  de 
nous  une  petite  demie  lieue,  et  nous  monstra  les  villa- 
ges. Nous  voyons  qu'il  y  avoit  trois  cornettes  de  gens 
achevai,  et  au  deçà  tout  auprès  du  ruisseau  y  estoient 
logez  les  capitaines  Salignac,  Moncaut,  et  un  autre, 
il  ne  me  souvient  du  nom  ,  qui  pouvoient  avoir  vingt 
ou  vingt-cinq  chevaux  ;  mais  que  le  village  où  estoient 
les  trois  cornettes  estoit  à  moins  de  deux  arquebusa- 

(0  liertrand  de  Lostanges,  seigneur  de  Saint-AlYaire ,  du  Puy-d'A- 
rége£  et  de  Paillé ,  chevalier  de  Tordre  du  Roi. 

des  de  ladite  maison  ;  et  qu'il  avoit  laisse'  ledit  Sali- 
gnac  qui  préparait  à  soupper  pour  le  jeune  Mont- 
ferrand,  dit  depuis  Langoiran,  le  Puch  de  Pardil- 
lan,  et  cinq  ou  six  autres,  lesquels  il  avoit  laissé  qui 
chassoient  en  une  campagne  près  de  là  ayant  des 
oyseaux.  Vous  pouvez  penser  s'ils  estoient  de  loisir, 
et  si  c'estoit  marcher  en  gens  de  guerre  ,  veu  qu'ils 
avoient  les  ennemis  si  près.  Je  luy  dis  s'ils  nous  y  vou- 
drait mener  :  il  me  dit  qu'ouy  ;  et  tout  à  coup  mon- 
tasmes  à  cheval  et  baillay  à  monsieur  de  Montferrand 
la  moitié  de  la  trouppe ,  pour  aller  donner  dans  la 
maison,  et  moy  je  me  jetterais  avec  le  demeurant 
entre  le  bourg  où  estoient  les  trois  cornettes,  et  la 
maison.  Et  ne  voulus  point  advei  tir  monsieur  de  Fon- 
tenilles ,  qui  estoit  au  bout  du  village  en  une  maison 
séparée ,  pource  que  je  voulois  que  la  compagnie  de- 
meurast  toute  la  nuict  à  cheval;  et  ainsi  nous  achemi- 
nasmes.  Et  comme  nous  fusmes  auprès  de  la  maison, 
ils  ne  pensoient  point  qu'il  y  eust  ennemy  à  deux 
lieues  de  là.  Monsieur  de  Montferrand  donna  dans  la 
closture  de  la  maison ,  et  de  prime  arrivée  print  Sali- 
gnac  etMoncaut,  et  forcèrent  une  chambre  basse,  là 
où  se  retirèrent  quelques  uns,  et  tuèrent  ce  qui  se  trouva 
dedans  :  monsieur  de  Cancon  estoit  avec  moy.  Le  ser- 
viteur de  monsieur  de  Sainct  Alvere  me  dit  que  je 
me  retirasse,  et  que  les  trois  cornettes  qui  estoient  au 
village  estoient  des  meilleures  de  leur  camp,  car  c'es- 
toit la  trouppe  de  monsieur  de  Tors ,  qui  estoit  venu 
avec  le  capitaine  Bordet.  Je  le  creus  ,  et  nous  re- 
tirasmes  au  mesmes  logis;  et  trouvasmes  que  monsieur 
de  Burie  avoit  passé  s' allant  loger  à  Sainct  Alvere, 
et  le  camp    passoit  à  la  file.  J'arrestay  les  cinq  ensei- 

gnes  que  j'avois  à  Lec'oure,  et  les  Espagnols  mutinez, 
et  les  logeasmes  pesle-mesle  parmy  nous.  De  chair, 
de  vin  et  de  chastaignes,  nous  en  trouvasmes  assez; 
je  recouvray  quelques  grands  pains  noirs,  qu'ils  font 
en  ce  pays  là,  et  les  baillay  aux  Espagnols,  puis  m'en 
allay  ,  sans  descendre,  trouver  monsieur  de  Burie,  et 
n'amenay  que  monsieur  de  Montferrand ,  qui  amena 
le  capitaine  Salignaç  qui  estoit  son  prisonnier.  Je 
le  trouvay  loge'  au  chasteau  de  monsieur  de  Sainct 
Alvere,  et  luy  dis:  «  Monsieur,  j'ay  prins  un  de  vos 
«  grands  mignons  du  temps  passé,  le  capitaine  Sali- 
«  gnac  (0,  que  voicy.  »  Il  me  demanda  où  je  l'avois 
pris;  je  luy  dis  que  c'estoit  dans  le  camp  des  ennemis. 
Il  pensoit  que  le  camp  fust  à  trois  lieues  de  là  vers  le 
passage  de  la  rivière  de  l'isle ,  et  me  manda  où  estoit 
leur  camp;  je  luy  dis  qu'il  estoit  auprès  de  nous,  et  que 
nous  estions  campez  pesle-mesle.  Alors  il  me  sembla 
qu'il  le  trouva  estrange,  et  luy  dis  ces  mots  :  «  Monsieur, 
«  il  faut  que  vous  monstriez  que  le  proverbe  de  nos 
«  autbeurs  est  véritable,  que  jamais  un  bon  cheval  ne 
«  se  rend.  Par  ainsi ,  résolvez-vous  à  combattre  demain 
«  matin,  et  mandez  à  toute  la  gendarmerie  (laquelle 
«  n'estoit  pas  encore  descendue),  qu'ils  repaissent  la 
«  bride  en  la  main,  et  que  personne  ne  se  desarme;  car 
«  nous  sommes  si  près  que  nous  ne  pouvons  reculer  le 
«  combat.  »  Et  apperçeus  en  disant  cela  monsieur  de 
Sainct  Alvere ,  et  luy  dis  qu'il  fist  venir  le  serviteur  qu'il 
avoit  baillé  à  ses  nepveus  pour  les  ramener  au  camp 
des  ennemis ,   car  il  estoit  demeuré  bas  à  l'entrée  du 

(J)  Ce  Salignaç  étoit  sans  doute  un  des  sept  fils  dHélie  de  Sali- 
gnaç, seigneur  de  Fénélon,  qui  en  i5io  avoit  épousé  Catherine  de 
Scgur. 

chasteau  ;  ce  qu'il  fît:  et  comme  il  fut  venu,  je  luy  dis 
qu'il   dist  à  monsieur  de   Burie  où  estoit  logé    leur 
camp,  lequel  luy  dict  lieu  pour  lieu.  Alors  monsieur 
de  Sainct  Àlvere  luy  dict  :  «  Vous  estes  logé  à  quatre 
«  arquebusades  les    uns   des  autres,  sauf  l'infanterie 
«  qui  est  à  Ver,  là  où  il  y  a  une  lieue  et  demye  d'icy  à 
«  Sainct  Andras,  où  est  monsieur  de  Duras  ,  qui  tient 
«  jusques  auprès  d'icy.»  Alors  monsieur  de  Burie  dit: 
«  Jevoy  bien  que  nous  sommes  engagez  à  une  bataille; 
«  mais,  puisqu'il  est  ainsi,  il  le  faut  boire  et  combattre  :  » 
et  vis  qu'il  se  resjouit,dequoy  je  fus  fortaise,  et  luy  dis, 
en  l'embrassant,  ces  mots  :  «  Monsieur,  si  nous  devions 
«  mourir,  nous   ne  pourrions  plus   honnorer  nostre 
«  mort,  que  de  mourir  en  une  bataille,  faisant  service 
«  à  nostre  Roy.  »  Il   me  respondit  :  «  C'est  la  moin- 
«  dre  peur  que  j'aye;   pour  moy  ce  n'est  rien,  mais 
«  je  crains  la  perte   du  pays.  »    Je  le  priay  qu'à  la 
pointe  du  jour  tout  le  monde  fust  à  cheval,  et  qu'il  fal- 
loit  dire   comme  l'italien  :  Qui  asalta  vince.   Et  sur 
cet  arrest  luy  donnay  le  bon  soir,  et  m'en  retournay 
à  mon  quartier,  le  laissant  bien  résolu  au  combat. 

Toute  la  nuict  nous  demeurasmes  armez,  nos  che- 
vaux sellez  ;  leurs  sentinelles  et  les  nostres  s'oyoient 
les  uns  les  autres.  Nous  fusmes  au  point  du  jour  à 
cheval ,  et  envoyay  voir  si  monsieur  de  Burie  estoit 
prest ,  et  que  son  chemin  estoit  de  passer  où  j'estois. 
Il  me  manda  qu'il  s'acheminoit  tout  incontinent  que 
le  camp  seroit  prest  à  marcher.  Et  cependant  je  mar- 
chay  droit  à  Sainct  Andras ,  et  trouvay  que  monsieur 
de  Duras  estoit  deslogé  et  estoit  à  Ver.  Je  mis  mon- 
sieur de  Fontenilles  avec  vint -cinq  chevaux  devant 
moy,  et  luy  dis  qu'il  fist  alte  à  l'entrée  d'un  petit 

bois  qui  est  au  dessus  de  Ver,  et  que  je  ferois  alte  à 
un   petit  village,   quatre  ou    cinq  arquebusades  au 
deçà,  attendant  monsieur  de  Burie.  Monsieur  de  Du- 
ras ne  se  bastoit  aucunement,  et  pensoit  que  le  camp 
fust  encores  sur  la  Vezere,  et  que  ceux-là  qui  avoient 
prins  le   soir  Salignac   estoient  des  coureurs*  Mon- 
sieur  de  Fontenilles  me  manda  qu'il   avoit  envoyé 
deux  sallades  descouvrir,  lesquelles  luy  avoient  rap- 
porté que  leur  camp  estoit  tout  en  bataille  dans  les 
prez  de  Ver.  Je  manday  à  monsieur  de  Burie  de  se 
haster  et  faire  baster  quatre  pièces  de  campagne  qu'il 
menoit;  ce  qu'il  fit.  Et  comme  je  fus  adverty  qu'il  es- 
toit  à  demy  mil  de  moy,  je  marcbay  droit  à  mon- 
sieur de  Fontenilles,  où  les  trois  compagnies  de  gens- 
darmes,  sçavoir  est,  celle  de  monsieur  de  Burie,  de 
messieurs  de  Randan  et  de  La  Vauguyon,  se  mirent 
devant  pour  se  joindre  à  moy;  mais  ils  faillirent  le 
chemin,  et  allèrent  droict  à  la  veuë  de  Ver,  par  des 
cbastaigners ,  et  pensoient  que  je  fusse   desjà  à  Ver, 
et  ne  se  donnèrent  garde  qu'ils  se  trouvèrent  sur  les 
bras  des  ennemis,  ayant  une  compagnie  d'argoulets 
que  le  capitaine  Pechié  de  Perigort  commandoit.  Et 
comme  je  fus  au  bout  du  bois,  je  dis  à  monsieur  de 
Fontenilles  qu'il  s'advançast,  ce  qu'il  fit  :  dont  bien- 
nous  en  prit,  car  il  arriva  à  point  nommé  sur  une 
cargue  que  le  capitaine  Bordet  fit  sur  les  trois  com- 
pagnies, avec  cent  ou  six  vingts  chevaux ,  tous  lan- 
ciers.  Et  comme  les  argoulets  du  capitaine  Pechié 
virent  venir  la  cargue,  ils  se  mirent  en  fuitte  presque 
dans  les  trois  compagnies.  La   cargue  fut  si  rude , 
qu'une  fois  toutes  les  trois  compagnies  estoient  es- 
branlées.  Monsieur  d'Argence  se   remarqua  fort  là , 

et  me  dit  on  que  sans  luy  tout  avoit  prins  la  fuitte. 
Monsieur  de  Fontenilles,  avec  vingt-cinq  lances  seu- 
lement qu'il  avoit,  donna  de  cul  et  de  teste,  et  firent 
reprendre  la  fuitte  aux  ennemis  par  adventure  trois 
cens  pas;  puis  après  ils  firent  alte,  et  les  nostres  aussi. 
J'arrivay  sur  cela,  et  les  ennemis  se  mirent  dans  leurs 
autres  trouppes  de  gens  à  cheval.  Il  y  eut  là  plus 
de  vingt  lances  rompues,  et  à  ceste  cargue  tout  le 
camp  des  ennemis  fit  alte.  Je  prins  monsieur  de 
Montferrand  tout  seul,  et  allay  recognoistre  les  enne- 
mis tout  à  mon  aise  ;  et  vis  qu'ils  commençoient  à 
s'acheminer  les  tambours  sonnans,  et  vis  qu'ils  avoient 
laissé  à  main  gauche,  en  un  arriere-coin,  des  arque- 
busiers à  pied  et  à  cheval ,  et  à  main  droitte,  en  un 
petit  bois,  des  arquebusiers  à  pied. 

Cependant  monsieur  de  Burie  arriva  :  je  luy  dis 
tout  ce  que  j'avois  veu ,  le  priant  de  faire  avancer  ces 
quatre  pièces  sur  le  bord  d'un  fossé,  et  qu'il  fist  tirer 
à  l'arriére -coin  :  ce  qu'il  fit,  trouvant  mon  advis  bon. 
Je  dis  à  monsieur  du  Masses  qu'il  se  jettast  à  main 
droitte ,  du  costé  d'une  petite  montée  qu'il  y  a ,  et  fis 
mettre  la  compagnie  du  roy  de  Navarre  et  la  mienne 
à  main  gauche,  tirant  à  l'arriére  -  coin ,  comme  fis 
aussi  les  trois  compagnies  de  monsieur  de  Burie,  de 
Randan  et  de  La  Vauguyon ,  au  milieu  dans  le  pré. 
Monsieur  de  Burie  commença  à  faire  tirer.  Et  comme 
cet  ordre  fut  mis,  voicy  arriver  tous  nos  gens  de  pied 
ensemble,  les 'Gascons  devant  et  les  Espagnols  après, 
à  quatre  vingts  ou  cent  pas  les  uns  des  autres.  Je  vins 
aux  Espagnols, et  parlay  au  sieur  Louys  deCarbajac  et 
à  toute  leur  trouppe,  le  moins  mal  que  je  peus,  en 
espagnol,  car  pendant  les  guerres  j'avois  retenu  quel- 

que  peu  de  leur  langage.  Vous,  messieurs,  qui  avez 
le  moyen  et  qui  voulez  pousser  vos  enfans,  croyez 
que  c'est  une  bonne  chose  de  leur  faire  apprendre , 
s'il  est  possible,  les  langues  estrangeres  :  cela  sert 
fort,  soit  pour  passer,  soit  pour  se  sauver,  soit  pour 
negotier,  et  pour  leur  gaigner  le  cœur.  Je  parlay  donc 
à  eux  en  ceste  manière;  la  nuict  j'y  avois  rêvassé,  et 
ay  eu  ce  don  de  Dieu,  encore  que  je  ne  sois  pas 
grand  clerc,  de  me  sçavoir  bien  exprimer  quand  j'en 
ay  eu  besoin. 

«  Souvenez-vous,  mes  compagnons,  tels  vous  puis- 
ce  je  ainsi  appeller  puis  que  nous   combattons    sous 
«  mesmes  enseignes,  souvenez-vous  de  la  grande  et 
«  belle  réputation  dont  vostre  nation  s'est  fait  remar- 
ie quer  par  tout  le  monde ,  ayant  eu  si  souvent  tant  de 
«  belles  et  grandes  victoires,  tant  contre  les  Turcs, 
«  Maures    et  Barbares ,   que   contre  les  Chrestiens  : 
«  vous  nous  avez  faict  souvent  sentir  que  vaut  fin- 
«  fanterie  espagnolle,  laquelle  parmy  toute  celle  du 
«  monde  tient  le  premier  lieu.  Puis  que  Dieu  a  voulu 
«  que  nous,  qui  estions  n'y  a  pas  trois  jours  enne- 
«  mis,  combattons  sous  mesme  baniere,  faictes  pa- 
«  roistre  que  l'opinion  que  nous  avons   eu  de  vous 
ce  n'est  pas  vaine.  Les  soldats  français  auront  l'œil  sur 
«  vous;  ils  désirent  vous  devancer:  faictes  à  qui  mieux 
«  mieux,  autrement  pour  jamais  vous  des-honnorerez 
«  la  nation  espagnolle.    Le  roy  vostre  maistre,  sça- 
«  chant  le  devoir  que  vous  aurez  faict ,  voiTs  en  sçaura 
«  meilleur  gré  que  si  vous  combattiez  pour  luy-mesme, 
«  car  c'est  pour  la  querelle  de  Dieu  ;  c'est  contre  les 
«  Lutheranos,  qui  vous  mettront  en  mille  pièces   si 
«  vous  tombez  entre  leurs  mains.  Que  si  ceste  seule 

«  occasion  ne  vous  semond  d'aller  de  bon  cœur  et 
«  allègrement  au  combat,  il  n'y  a  rien  au  monde  qui 
<*  vous  doive  enfler  le  cœur.  Il  me  semble  que  si  je 
«  combattois  dans  les  Espagnes ,  que  mes  bras  se  roi- 
ce  diroient  au  double.  Vous  estes  mes  compagnons 
«  en  France,  qui  se  resjoiïit  de  vostre  venue,  qui  at- 
«  tend  de  vostre  secours  beaucoup  de  bien,  et  qui 
«  nous  *faict  espérer  que  quelque  jour  ces  deux 
«  grands  royaumes,  joints  ensemble,  iront  jetter  le 
«  Turc  de  son  siège.  Or  sus  donc,  mes  compagnons, 
«  sus,  aux  armes!  Si  ce  n'estoit  que  je  ne  veux  desro- 
«  ber  l'honneur  au  seigneur  dom  Loys,  je  me  mettrois 
«  à  la  teste  de  vostre  bataillon,  la  picque  au  poing, 
«  pour  vous  veoir  manier  les  mains  ;  mais  je  n'en  seray 
«  pas  fort  esloigné,  pour  veoir  si  vous  avez  retenu  ce 
«  que  vos  pères  souloient  faire,  comme  j'ay  veu  en 
«  Italie,  Piedmont,  Rossillon  et  Fontarabie.  Il  me 
«  tarde  que  le  jour  de  demain  ne  soit  arrivé ,  afin 
«  d'advertir  nostre  Roy  et  le  vostre  du  bon  devoir  que 
«  vous  aurez  faict  contre  ceux  qui  sont  cent  fois 
«  pires  que  les  Mores  de  Barbarie,  ayant  rompu  les 
«  croix,  les  autels,  et  polu  les  églises  de  Dieu  bas- 
«  ties  par  nos  ancestres ,  et  dont  je  m'asseure  que  vous 
«  ferez  la  vengeance.  No  quieren  vouestras  mercedes 
«  nos  otros  que  seamos  hermanos  y  compagneros 
«  por  todas  las  Jouer  cas  nouestras  por  honra  de  Dios 
«  y  protection  del  Rej  Christianissimo  hermano  del 
«  Rej  Catholico  (0.  «  Alors  le  seigneur  dom  Loys  me 
dict  :  Créa  vouestra  merced  que  nos  avemos  bien 
apelear  del  premero  asta  el  postreroj  y  quanto  ave- 

(")  Messieurs,  votre  intention  n'est-elle  pas  de  combattre  de  toutes 
vos  forces  avec  nous,  qui  sommes  yos  frères  et  compagnons,  pour  la 

remo  una  golta  di  sangre  nellos  cuerpos.  Nos  tarda 
il  tiempo  que  non  velamos  a  las  manos  contre  los 
hereges  (0. 

Lors  je  les  priay  tous  en  signe  d'allégresse  de  lever 
la  main  ;  ce  qu'ils  firent,  après  avoir  baisé  la  terre» 
Puis  retournay  aux  Gascons,  et  dis  à  monsieur  de 
Charry  qu'il  remontast  à  cheval*  et  que  je  voulois 
qu'il  menast  tous  les  arquebusiers  à  cheval  au  costé 
gauche  de  moy,  afin  de  les  faire  descendre  à  l'heure 
que  je  le  commanderois;  ce  qu'il  fit.  Et  alors  je  fis 
une  remonstrance  aux  Gascons,  et  leur  dis  qu'il  y 
avoit  une  dispute  de  longue  main  entre  les  Espa- 
gnols et  les  Gascons,  et  qu'il  falloit  à  ce  coup  en 
vuider  le  procès  commencé  il  y  a  plus  de  cinquante 
ans  ;  c'estoit  que  les  Espagnols  disoient  qu'ils  estoient 
plus  vaillans  que  les  Gascons  ,  et  les  Gascons  qu'ils 
en  estoient  plus  que  les  Espagnols  ;  et  que,  puis  que 
Dieu  nous  avoit  fait  la  grâce  de  nous  trouver  en 
ceste  occasion  en  mesme  combat  et  sous  mesmes  en- 
seignes, qu'il  falloit  que  l'honneur  nous  en  demeurast. 
«  Je  suis  gascon,  je  renie  la  patrie,  et  ne  m'en  diray 
«  jamais  plus,  si  aujourd'huy  vous  ne  gaignez  le  procès 
«  à  force  de  combattre  \  et  vous  verrez  que  je  seray  bon 

gloire  de  Dieu  et  le  service  du  roi  Très-Chrétien ,  frère  du  roi  Catho- 
lique ? 

Ce  texte  espagnol y  ZVb  quieren  vouestras  ntercedes ,  etc.,  outre  son 
orthographe  vicieuse,  est  tronqué  et  n'a  point  de  sens.  Cependant, 
pour  amener  la  réponse  de  dom  Louis,  il  a  fallu  que  Montluc  lui  ait 
dit  à  peu  près  ce  que  nous  lui  faisons  dire» 

(0  Soyez  assuré,  Monsieur,  que  nous  combattrons  tous  ,  depuis  le 
premier  jusqu'au  dernier,  tant  qu'il  nous  restera  une  goutte  de  sang, 
dans  les  veines.  Nous  ne  désirons  que  le  moment  de  nous  voir  aux.mams 
avec  les  Hérétiques. 

«  advocat  en  ceste  cause.  Ils  sont  bravaches,  et  leur 
ce  semble  qu'il  n'y  a  rien  de  vaillant  qu'eux  au  monde. 
«  Or,  mes  amis,  monstrez  leur  ce  que  vous  sçavez  faire, 
«  et  s'ils  frappent  un  coup,  donnez  en  quatre.  Vous 
«  avez  plus  d'occasion  qu'eux,  car  vous  combattez  pour 
«  vostre  Roy,  pour  vos  autels  et  pour  vos  foyers  :  si  vous 
ce  estiez  vaincus,  outre  la  honte,  vostre  pays  est  perdu 
«  pour  jamais,  et,  qui  pis  est,  vostre  religion.  Je  m'as- 
«  seure  que  je  ne  seray  pas  en  peine  de  mettre  la  main 
«  dans  les  reins  de  ceux  qui  les  monstreront  à  nos  en- 
«  nemis,  et  que  vous  ferez  tous  vostre  devoir.  Ce  ne 
«  sont  que  gens  ramassez ,  gens  qui  ont  desja  accous- 
«  tumé  d'estre  battus,  et  qui  ont  desja  peur  d'avoir  les 
ce  bourreaux  sur  les  espaules,  tant  la  conscience  les 
«  accuse.  Vous  n'estes  pas  ainsi ,  qui  combattez  pour 
«  l'honneur  de  Dieu,  service  de  vostre  Roy  et  repos  de 
«  la  patrie.  »  Surquoy  je  leur  commanday  que  tout  le 
monde  levast  la  main.  Sur  ceste  opinion,  ils  la  le- 
vèrent et  commencèrent  à  crier  tous  d'une  voix  : 
«  Laissez  nous  aller,  car  nous  n'arresterons  jamais  que 
ce  nous  ne  soyons  aux  espées  :  »  et  baisèrent  la  terre.  Les 
Espagnols  s'accostèrent  des  nostres.  Je  leur  dis  qu'ils 
marchassent  seulement  le  pas  sans  se  mettre  hors 
d'aleine.  Je  m'en  courus  à  la  gendarmerie,  trouppe 
à  trouppe,  et  les  priay  de  s'acheminer  seulement  le 
petit  pas,  leur  disant  :  «  Ce  n'est  pas  à  vous,  mes- 
ci  sieurs,  à  qui  il  faut  par  belles  remonstrances  mettre 
ce  le  cœur  au  ventre;  je  sçay  que  vous  n'en  avez  pas 
«  besoin  :  il  n'y  a  noblesse  en  France  qui  esgalle  celle 
«  de  nostre  Gascongne.  A  eux  donc,  mes  amis,  à  eux  : 
ce  et  vous  verrez  comme  je  vous  suyvray.  » 
Monsieur  de  Burie  monta  lors  sur  un  grand  che- 


l/j-2  [l562]     COMMENTAIRES 

val,  s'estant  armé  derrière  l'artillerie  :  je  luy  dis  que 
s'il  luy  plaisoit  de  marcher  devant  les  gens  de  pied 
avecques  l'artillerie,  les  trois  compagnies  luy  seroient 
à  costé ,  et  il  feroit  la  bataille  :  ce  qu'il  m'accorda 
promptement  ;  et  à  la  vérité  je  ne  luy  vis  jamais  faire 
si  bonne  mine ,  ny  monstrer  plus  belle  resolution  pour 
venir  combattre  :  il  ne  me  contredit  jamais  en  aucune 
chose,  tout  ainsi  que  si  j'eusse  tenu  sa  place.  Et  me  dict- 
on qu'il  avoit  dict  :  «  Cest  homme  est  heureux ,  lais- 
«  sons  le  faire.  »  Et  comme  toute  l'armée  commença 

S 

à  marcher  en  cest  ordre,  je  courus  au  galop,  monsieur 
de  Monferrand,  et  le  sieur  de  Gajelles,  qui  est  de  la  mai- 
son de  Mongairal,  et  à  présent  chevalier  de  l'Ordre, 
avecques  moy  ;  et  n'arrestay  que  je  ne  fus  à  moins  de 
trente  ou  quarante  pas  de  cinq  ou  six  chevaux  qui 
estoientsoubsun  arbre.  Le  sieur  de  Puch  de  Pardillan 
m'a  dict  depuis  que  c'estoit  monsieur  de  Duras,  Le 
Bordet  et  luy,  le  capitaine  Peyralongue  ,  et  un  autre, 
du  nom  duquel  ne  me  souvient.  Ledict  capitaine  Pey- 
ralongue estoit  leur  maistre  de  camp  de  gens  de  pied  ; 
et  à  la  cargue  que  le  capitaine  Boidet  avoit  faict ,  ils 
avoyent  prins  un  archer  de  la  compagnie  de  monsieur 
de  Randan,  et  le  menèrent  prisonnier  tout  auprès  de 
cest  arbre ,  et  luy  donnèrent  deux  pistollades  de  sang 
froid;  et,  n'estant  point  encore  mort,  le  capitaine 
Peyralongue  luy  demanda  qui  estoit  en  nostre  camp , 
et  qui  commandoit:  alors  il  luy  dit  que  j'estois  arrivé 
et  que  je  commandois  ,  se  remettant  monsieur  de 
Burie  sur  moy,  sçachant  bien  qu'ils  en  seroient  en 
frayeur.  Il  s'en  alla  à  monsieur  de  Duras,  qui  estoit 
soubs  cest  arbre  à  dix  pas  de  l'archer,  lequel  y  vint, 
et  luy  demanda  si  j'estois  à  nostre  camp  :  il  luy  dit 


DE  1ÏLAISE   DE  MOMTLUC.     [l562]  l£3 

qu'ouy,  et  que  j'estpis  arrivé  le  soir  devant,  ayant 
prins  Lectoure,  dont  ils  furent  esbaliis.  Alors  ils  tour- 
nèrent tout  court  à  leur  trouppe ,  qui  n'alioit  que  le 
petit  pas  et  n'estoit  pas  encor  hors  des  prairies;  et  co- 
gneus  qu'à  leur  arrivée  leurs  gens  de  pied  commen- 
cèrent à  doubler  le  pas ,  et  dis  à  monsieur  de  Mont- 
ferrand  :  «  Voyez  vous  ces  cinq  chevaux  qui  estoient 
«  sous  l'arbre?  ils  sont  courus  faire  advancer  de  che- 
«i  miner  leurs  gens.  Voyez  vous  comme  ils  allongent 
«  le  pas?  »  Et  alors  je  tournay  au  galop  à  la  troupe 
où  estoit  monsieur  d'Argence,  et  luy  dis  ces  mots  : 
«  O  monsieur  d'Argence  mon  compagnon,  voylà  nos 
«  ennemis  en  peur  :  à  peine  de  ma  vie  la  victoire  est 
«  nostre.  »  Et  criay  tout  haut  :  «  O  gentils-hommes, 
u  ne  pensons  à  autre  chose  qu'à  tuer,  car  nos  enne- 
«  mis  sont  en  peur,  et  ne  nous  feront  d'aujourd'huy 
«  teste;  allons  seulement  hardiment  au  combat,  ils 
«  sont  à  nous  :  cent  fois  j'ay  essayé  le  mesme  ,  ils  ne 
«  veulent  que  couler.  »  J'embrassay  les  capitaines, 
puis  courus  habilement  au  capitaine  Masses,  et  luy 
en  dis  autant.  Puis  retournay  au  capitaine  Arne,  et 
aux  gentils  -  hommes  qui  estoient  sous  ma  cornette 
estans  venus  avecques  ma  compagnie,  et  commen- 
çasmes  à  marcher  au  grand  pas  et  demy  trot.  Je  courus 
encores  vers  les  ennemis,  estant  tout  en  sueur,  n'ayant 
que  monsieur  de  Monferrand  ;  et  comme  je  fus  près 
d'eux,  je  voyois  la  mine  qu'ils  tenoient,  qui  estoit 
d'avancer  fort  le  pas,  pensant  gagner  une  petite  mon- 
tagne qu'il  y  avoit;  et  d'autre  part  je  voyois  venir  les 
nostres  en  furie.  Je  voyois  leurs  cornettes  de  gens  à 
cheval  :  les  uns  alloyent,  les  autres  tournoyent.  Je 
voyois  trois  ou  quatre  chevaux  parmy  les  gens  de  pied, 

et  cognoissois  bien  à  leur  façon  qu'ils  faisoient  haster 
leurs  gens.  Alors  je  tournay  aux  nostres,  et  leur  cora- 
mençay  à  crier  :  «  Voylés  là  en  peur  !  voylés  là  en 
«  peur!  Prenons  les  au  mot,  mes  compagnons,  pre- 
«  nons  les  au  mot,  afin  qu'ils  ne  s'en  dédisent  :  ce 
«  sont  des  poltrons  ;  ils  tremblent  seulement  de  nous 
«  voir.  »  Je  manday  à  monsieur  de  Burie  qu'il  laissast 
là  l'artillerie,  et  qu'il  s'advançast  pour  se  jetter  dans 
l'escadron  de  trois  compagnies  ;  et  commençasmes  à 
aller  au  grand  trot  droict  à  eux.  Aucuns  me  cri  oient 
d'attendre  les  gens  de  pied  ;  mais  je  respondois  qu'il 
ne  leur  falloit  pas  laisser  gaigner  la  montaigne ,  car  là 
ils  nous  feroyent  teste ,  et  combattroient  à  leur  ad- 
vantage.  Il  me  souvenoit  tousjours  de  Targon,  où  ils 
nous  avoient  faict  teste  sur  la  montagne ,  et  fallut  que 
nous  les  combattissions  de  bas  en  haut  ;  que  s'ils  fussent 
descendus  nous  combattre,  nous  estions  deffaicts.  Nos 
gens  de  pied  faisoient  bien  toute  la  diligence  que  gens 
de  pied  pouvoient  faire.  Et  comme  ils  virent  qu'ils  ne 
pouvoient  gaigner  la  montaigne,  ils  r'allierent  mil  ou 
douze  cens  vieux  soldats  qu'ils  avoient  à  leur  artillerie  : 
c'estoient  ceux-là  qu'ils  avoient  laissé  à  l'arriere-coin 
où  monsieur  de  Burie  avoit  faict  tirer;  et  alloient  ainsi 
le  grand  trot  toutes  les  trouppes  coste  à  coste.  Et 
comme  nous  fusmes  à  deux  cens  pas  les  uns  des  autres, 
je  commençay  à  crier  :  «  Cargue,  cargue!  »  Je  n'eus 
si  tost  faict  le  cry,  que  nous  voyla  tout  pesle-mesle 
dans  leurs  gens  de  pied  et  gens  à  cheval ,  sauf  le  capi- 
taine Masses;   car,  comme  il  vit  tous  leurs  gens  ren- 
versez, il  voyoit  une  grande  trouppe  bien  près  de  la 
montée   qui  ne  bougeoit,  qu'estoient  ceux  que  j'ay 
dit  à  l'artillerie,  et  ne  chargea  jusques  à  ce  qu'il  fust 

auprès  d'eux,  et  alors  il  donna  dedans.  Monsieur  de 
Fontenilles ,  qui  r'allia  quelques  uns ,  s'y  trouva  ;  et 
là  furent  tous  defFaicts,  et  l'artillerie  prinse.  Nous  exe- 
cutasmes  la  victoire  tout  au  long  de  la  plaine  et  par  les 
vignes.  Il  s'en  jetta  force  dans  un  bois  à  main  gauche , 
et  montoient  sur  les  chastaigniers  ;  les  Espagnols  et  les 
Gascons  leur  tiroient  comme  ceux  qui  tirent  aux  oy- 
seaux.  Il  me  servit  d'estre  bien  armé,  car  trois  picquiers 
me  tenaient  enferré  et  bien  en  peine  ;  mais  le  capitaine 
Baretnau  le  jeune,  et  deux  autres,  me  désengagèrent; 
et  y  eut  ledict  Baretnau  son  cheval  tué,  et  le  mien 
blecé  au  nez  et  à  la  teste  de  coups  de  picques,  car 
mon  cheval  m'avoit  porté  dans  leur  bataillon ,  et  n'a- 
vois  cogneu  jamais  qu'il  eust  mauvaise  bouche,  que 
ce  coup  là,  qu'il  me  cuida  faire  perdre.  Les  capitaines 
Arne  et  Bourdillon  y  furent  blessez  tout  contre  moy  ; 
cela  fut  cause  que  je  ne  me  peus  plus  r  allier  dans  la 
cavallerie,  car  elle  chassoit  du  costé  de  main  gauche, 
et  moy  avecques  quinze  ou  vingt  chevaux  qui  s'es- 
toient  ralliez,  chassions  à  main  droicte  vers  un  vil- 
lage, là  où  il  en  fut  tué  trente  ou  quarante;  et  là  je  fis 
un  peu  alte  pour  prendre  aleine.  Puis  retournay  à  l'ar- 
tillerie gaignée,  et  là  trouvay  monsieur  de  Burie,  où. 
nous  attendismes  le  retour  de  nos  gens  qui  chassoient 
encores,  et  les  r'alliasmes.  Nous  trouvasmes  qu'il  y 
avoit  de  nos  gens  qui  avoient   chassé   deux   grands 
lieues;  et  retournasmes  loger  à  Ver,  environ  deux 
heures  après  midy,  r  envoyant  du  bestail  pour  ame- 
ner l'artillerie  gaignée  ;  et  demeurasmes  à  Ver  tout  le 
lendemain.  Il  ne  s'en  fallut  que  de  bien  peu  que  les 
fuyans  ne   rencontrassent  monsieur  de  Montpensier 
qui  s'alloit  mettre  à  Mucidan,  se  pensant  joindre  avec 
22.  10 

nous.  Que  si  Dieu  l'eust  voulu,  tout  estoit  achevé, 
encores  qu'il  n'eust   gueres  de  forces  avec  luy;  car 
gens  qui  s'enfuyent  ne  tournent  guère  jamais  visage, 
et  tout  leur  fait  peur  :  il  leur  semble  que  des  buissons 
sont  des  escadrons.  Ce  qui  se  sauva ,  qui  fut  bien  peu 
de  gens  de  pied,  se  rallia  avecques  leurs  gens  de  che- 
val, et  cheminèrent  tout  le  demeurant  du  jour  et  de 
la  nuict,  tirant  vers  la  Sainctonge  porter  ceste  triste 
nouvelle.  De  vingt  trois  enseignes  qu'ils  avoient  de 
gens  de  pied,  les  dix-neuf  nous  demeurèrent,  et  de 
treize  cornettes  de  gens  de  cheval,  les  cinq,  lesquelles 
nous  envoyasmes  à  monsieur  de  Montpensier,  le  re- 
cognoissant  tous  pour  nostre  chef.  Les  villageois  en 
tuèrent  encores  plus  que  nous  ;  car  la  nuict  ils  se  des- 
roboyent  pour  se  retirer  en  leurs  maisons,  et  se  ca- 
choyent  dans  des  bois  ;  mais  comme  ils  estoyent  des- 
couverts, hommes  et  femmes  leur  coin  oient  sus,  et  ne 
sçavoyent  où  se  cacher.  Il  fut  nombre  sur  le  champ 
ou  dans  les  vignes  plus  de  deux  mil  hommes  morts  (0, 
outre  ceux  que  les  villageois  depescherent.  > 

Apres  ceste  victoire  nous  marchasmes  droit  à  Mu- 
cidan  :  monsieur  de  Burie  se  mit  devant  pour  faire  la 
révérence  à  monsieur  de  Montpensier ,  et  laissasmes 
tout  le  camp  à  Grignoux,  à  deux  ou  trois  grands  vil- 
lages qu'il  y  a  entre  Mauriac  et  Mucidan.  Puis  je 
m'en  allay  faire  la  révérence  audit  sieur  de  Montpen- 
sier à  Mucidan,  où  je  fus  aussi  bien  receu  que  je  se- 
ray  jamais  en  compagnie  que  je  sçaurois  arriver;  et 
croy  que  monsieur  de  Montpensier  m'embrassa  plus 
de  dix  fois  ,  et  demeuray  trois  ou  quatre  heures  avec 
luy.  C'estoit  un  bon  prince,  et  vrayment  homme  de 
(0  Cette  bataille  de  Ver  fut  liyrée  le  9  octobre  i56a 

bien,  aymant  bien  la  religion  et  l'Estat.  Il  fut  d'avis 
que  je  m'en  retournerois  en  Guyenne,  par  l'opinion 
de  tous  les  seigneurs  susnommez  qui  estoyent  avecques 
luy  :  aussi  en  la  compagnie  du  roy  de  Navarre  et  à  la 
mienne  n'y  avoit  pas  trente  chevaux  qui  ne  fussent 
blessez,  et  qu'il  emmeneroit  monsieur  de  Burie  et  les 
trois  compagnies  et  celle  de  monsieur  le  mareschal 
de  Termes  avecques  luy,  et  les  dix  compagnies  espa- 
gnolles,  pour  les  joindre  avec  les  dix  que  dom  Johan 
de  Carbajac  menoit,  qui  dévoient  arriver  ce  jour-là 
à  Bergerac.  Voylà  le  succès  de  la  bataille  de  Ver  ;  et 
pour-ce  qu'aucuns  voudront  dire  que  je  me  loue  en- 
tièrement d'avoir  donne  la  bataille  et  estre  cause  de 
l'avoir  gaignée,  monsieur  de  Montpensier,  messieurs 
de  Candalle,  Chavigny  et  de  La  Vauguyon,  sont  en- 
core en  vie  ;  s'il  leur  plaist,  ils  porteront  tesmoignage 
de  ce  qu'ils  entendirent  dire  à  tous  ceux  du  camp,  et 
mesmes  aux  gens  propres  de  monsieur  de  Burie;  le- 
quel seigneur  de  Burie  ne  nioit  pas  qu'il  ne  m'eust 
laisse'  faire  et  conduire  le  tout,  car  il  estoit  vieux  et 
n'avoit  pas  la  disposition  que  j'avois  pour  commander 
et  aller  des  uns  aux  autres,  comme  je  fis,  estant  au 
partir  de  la   bataille   en   eau,  comme  si  on  m'eust 
plongé  dans  la  rivière.  Ledict  sieur  de  Burie  ne  peut 
aussi  estre  repris,  car  il  vint  bien  à  propos;  et,  en- 
cor  qu'il  ne  se  meslast,  si  est-ce  que  ce  gros  qu'il  me- 
noit fit  peur  aux  ennemis  :  ce  qui  fut  cause  que  nous 
eusmes  meilleur  marché.  Si  ceste  trouppe  se  fust  peu 
joindre  avec  monsieur  le  prince  de  Condé,  elle  eust 
fait  de  l'eschet  au  camp  du  Roy,  puis  que  sans  ceux- 
là  nos  gens  cuiderent  perdre  la  bataille  à  Dreux,  et  si 
jamais  les  Espagnols  ne   se  fussent  osez  acheminer 

10. 

vers  la  France,  car,  sans  la  bataille,  monsieur  de 
Montpensier  ne  se  fust  pas  retiré  en  France.  Il  avoit 
esté  envoyé  pour  deffendre  et  secourir  la  Guyenne, 
et,  par  le  gain  de  la  bataille,  il  en  amena  toutes  les 
forces    de   Guyenne    et   de  Sainctonge,  qui  estoient 
quatre  compagnies  de  gensd'armes ,  et  six  qu'il  avoit 
avec  luy  ou  dans  la  Sainctonge,  et  monsieur  de  San- 
sac  avec  la  sienne  ,  vingt  trois  enseignes  de  Gascons 
ou  d'Espagnols  :   qui  ne  fut  pas  petit  secours   qu'il 
mena  au  Roy,  dont  une  bonne  partie  s'estoient  trou- 
vez au  gain  de  la  bataille.  J'ay  entendu  que  tous  ceux 
qui  allèrent  de  par  de  là  firent  très  bien  le  jour  de  la 
bataille  de  Dreux  :  aussi  n'y  a-il  pas  de  soldats  en 
France  qui  surpassent  les  Gascons  s'ils  sont  bien  con- 
duits, et  mesmement  les  dix  enseignes  du  capitaine 
Charry,  lesquelles  depuis  le  Roy  honnora  tant,  qu'il 
les  print  de  sa  garde,  et  les  retient  encores  à  présent 
que  monsieur  de  Strossi  en  a  la  charge  après  la  mort 
meschante  du  capitaine  Charry ,  assassiné  à  Paris.  Et, 
encores  qu'il  ne  faille  point  qu'un  homme  se  loué,  je 
diray  à  la  vérité,  et  mettray  par  êscrit  que  je  fis  alors 
de  plus  grands  services  à  mon  P\oy  et  maistre,  que  gen- 
til-homme fit  jamais,  et  à  son  grand  et  extrême  besoin 
et  nécessité  ;  et  que  la  Royne  mette  la  main  sur  sa 
conscience ,  je  m'asseure  qu'elle  le  confessera  :  elle  sça- 
voit  mieux  que  tout  autre  la  nécessité  où  les  affaires 
estoient,  et  combien  cela  incommoda  les  intelligences 
que  monsieur  le  prince  avoit  en  Guyenne,  de  laquelle 
il  faisoit  estât. 

Or,  seigneurs  et  mes  compagnons  qui  lirez  mon  li- 
vre, prenez  exemple  à  la  diligence  et  hastive  exécu- 
tion que  je  fis  depuis  la  prise  de  Lectourej  et  ne  vous 

attendez,  lieutenans  de  Roy,  je  vous  prie,  à  tout  le 
moins  si  vous  avez  la  disposition,  au  rapport  qu'un 
autre  vous  fera  de  la  recognoissance  de  vostre  en- 
nemy,  car  il  faut  que  vous  mesmes  le  voyez -,  et  si 
vous  le  faictes,  vous  commanderez  tousjours  plus  as- 
seurément  que  sur  le  rapport  d'un  autre  :  vos  yeux 
voyent  plus  clair  que  ceux  d'autruy  à  ce  qui  est  néces- 
saire. Vous  pouvez  prendre  avec  vous  un  ou  deux  des 
vieux  capitaines ,  mais  gardez  vous  sur  tout  que  par 
quelque  affection  particulière  que  vous  pourriez  por- 
ter à  quelque  vieux  capitaine,  de  le  prendre  avec  vous 
quand  vous  irez  recognoistre ,  car  il  est  à  craindre 
que  ceste  affection  ne  vous  face  prendre  quelque  hap- 
pelourde  W  au  lieu  d'un  bon  capitaine,  lequel,  dés 
qu'il  descouvrira  l'ennemy,  sentira  quelque  mutation 
de  cœur,  qui  sera  cause  que,  sur  l'estimation  que  vous 
avez  de  luy,  et  amitié  que  luy  portez,  il  vous  fera 
faire  un  si  grand  erreur,  que  vous  ne  regaignerez 
jamais  ce  qu'il  vous  aura  faict  perdre.  Mais  prenez 
tousjours  quelque  vieux  capitaine,  lequel  par  tout 
où  il  sera  trouvé  aura  combattu  et  faict  combattre  ; 
et  encore  qu'il  aye  quelquefois  esté  malheureux  et 
battu ,  mais  qu'il  n'aye  perdu  à  faute  de  cœur  et  de 
sens,  n'arrestez  pas  pour  cela  de  le  prendre  auprès  de 
vous,  car  tout  le  monde  n'est  pas  si  heureux  que 
Montluc ,  qui  n'a  jamais  esté  defïaict.  Prenez  plustost 
celuy-là  qu'un  qui  n'aura  jamais  perdu  ny  gaigné,  et 
qui  n'aura  jamais  servy  en  un  camp  que  de  tesmoing. 
Je  ne  vous  escris  point  cecy  sans  expérience  \  j'ay  ap- 

(l)  Hoppelourde  :  cette  expression  désigne  un  homme  qui  paroît  être 
quelque  chose,  et  qui  n'est  rien  :  aussi  appelle-t-on  happelourdes  les 
tliamans  cVAlencon. 

pris  ces  leçons  sous  feu  monsieur  de  Lautrec,' estant 
un  bon  régent  ;  car,  s'il  fut  malheureux ,  ce  fut  plus 
pour  le  deffaut  de  son  conseil,  que  de  faute  de  cœur 
îiy  de  bon  jugement,  car  il  avoit  ces  deux  choses  au- 
tant que  lieutenant  de  Roy  que  j'aye  jamais  suivy. 
J'ay  continué  mon  apprentissage  sous  messieurs  les 
mareschaux  de  Strossi,  de  Brissac,  et  autres.  J'ay  veu 
faire  assez  d'erreurs  à  des  lieutenans  de  Roy,  sur  le 
rapport  que  leur  faisoient  ceux  qu'ils  envoyoient  re- 
cognoistre.  Et  veux  dire  encore  qu'un  lieutenant  de 
Roy,  comme  il  a  luy-mesme  veu  et  recogneu  les  en- 
nemis, il  en  est  plus  asseuré,  et  commande  plus  har- 
diment :  car  s'il  avoit  eu  quelque  peur  (  il  n'y  a 
homme  au  monde  à  qui  n'en  vienne  quelque  peu 
quand  il  void  son  ennemy  qui  luy  fait  teste),  il  se  r'as- 
seurera ,  et  ne  luy  en  souviendra  plus.  Combien  de 
fois  se  maudit  et  despita  monsieur  d'Anguyen,  la  nuit 
de  Pasques  venant  au  lundy,  de  ce  qu'il  n'avoit  creu 
son  opinion  et  de  ceux  qui  vouloient  combattre, 
quand  il  eut  veu  les  ennemis  face  à  face ,  et  qu'il  n'a- 
voit son  camp  avec  luy.  Asseurez -vous,  seigneurs 
lieutenans  de  Roy,  que  je  ne  mets  point  cecy  par  es- 
crit  sans  grande  raison.  Mais  vous  me  direz  que  c'est 
mettre  la  personne  du  chef  de  l'armée  au  hazard  : 
c'est  chose  qui  se  peut  faire  sans  danger  si  apparent. 
Que  ceux  qui  craignent  tant  le  danger,  qu'ils  demeu- 
rent au  lict.  Allez  y  vous  mesmes  :  il  n'y  a  meilleur 
juge  que  vous,  qui  cognoistrez,  si  vous  avez  tant  soit 
peu  d'expérience,  à  la  desmarche  de  vostre  ennemy, 
ce  qu'il  a  dans  le  ventre ,  et  s'il  a  de  la  peur  ou  du 
cœur.  Pardonnez  moy  si  je  suis  contrainct  mettre  moy- 
mesmes  mes  louanges:  puis  que  j'escris  ma  vie,  je  la 

veux  escrire  au  vray;  aussi  bien  le  dirois-je  si  j'avois 
este'  battu:  si  je  mens,  mille  gentils  hommes  me  peu- 
vent desmentir. 

Revenant  à  mon  propos  pour  achever  ceste  guerre , 
monsieur  de  Montpensier  s'en  alla  avec  toutes  ses 
trouppes  attendre  les  Espagnols  à  Barbezieux,  où  mon- 
sieur de  Sansac  luy  manda  que  monsieur  de  Duras 
s'estoit  retiré  et  monsieur  de  La  Rochefoucault,  et  qu'ils 
faisoient  semblant  de  vouloir  tourner  vers  luy.  J'es- 
tois  arrivé  à  Bergerac  :  monsieur  de  Montpensier  me 
depescha  deux  courriers  queue  sur  queue,  me  priant 
qu'en  extrême  diligence  je  tournasse  à  luy,  et  que 
messieurs  de  La  Rochefoucault  et  Duras  s'estoient 
r' alliez,  et  qu'on  luy  mandoit  qu'ils  tournoient  visage 
à  luy.  Et  comme  je  veux  que  Dieu  m'ayde,  en  toute 
la  noblesse  de  la  compagnie  du  roy  de  Navarre  et  la 
mienne  je  ne  trouvay  pas  trente  chevaux  qui  peussent 
aller  un  pas  que  bien  difficillement  ;  si  me  mis-je  en 
chemin  deux  heures  après  minuit,  etrepeus  un  peu  au 
chemin  ,  et  n'arrestay  que  je  ne  fusse  à  deux  lieues  de 
Barbezieux  ;  et  rencontray  deux  fois  par  les  chemins 
des  ennemis  qui  estoient  eschappez  de  la  bataille ,  et 
les  taillay  en  pièces.  Je  me  logeay  une  heure  de  nuit 
à  Sainct  Privât  :  mon  frère,  monsieur  de  Lieux,  estoit 
avec  moy,  qui  ne  s'estoit  peu  trouver  à  la  bataille;  et 
fusmes  au  lever  de  monsieur  de  Montpensier,  lequel 
me  sçeut  fort  bon  gré  de  la  diligence  que  j'avois  faicte 
à  le  venir  trouver  \  là  où  je  trouvay  monsieur  de  San- 
sac, qui  me  dict  que  les  ennemis  avoientfaict  en  un 
jour  et  une  nuict  dix-huict  ou  vingt  lieues.  Monsieur 
de  Montpensier  me  licentia,  et  m'en  retournay  cou- 
cher à  Sainct  Privât  pies  d'Aubeterre,  et  le  lendemain 

a  Bergerac  ;  et  y  trouvay  dom  Johan  de  Carbajac  avec 
les  dix  compagnies  d'Espagnols,  qui  avoit  séjourné  un 
jour,  et  fus  cause  qu'il  partit  le  lendemain  matin. 
Ainsi  m'en  revins,  renvoyant  tout  le  monde  à  leur 
maison,  n'y  ayant  rien  en  toute  la  Guyenne  qui  bou- 
geast,  ny  qui  osast  dire  qu'il  avoit  jamais  esté  de  ceste 
religion,  car  tout  le  monde  alloit  à  la  messe  et  aux 
processions,  assistant  au  service  divin  ;  et  les  ministres, 
trompettes  de  tout  ce  boute-feu,  avoient  vuidé,  car  ils 
sçavoient  bien  qu'en  quelque  coing  qu'ils  fussent,  je 
les  attrapperois,  et  leur  ferois  bonne  guerre. 

Estant  arrivé  à  Agen ,  je  fus  adverty  que  monsieur 
de  Terride  s'estoit  allé  engager  devant  Monlauban  (0 
avec  l'artillerie  de  Thoulouse  et  les  deux  compagnies 
de  Bazordan,  que  j'avois  laissé  pour  prendre  garde  au 
pays ,  et  sept  ou  huict  autres  que  la  ville  de  Thoulouse 
avoit  faict,  et  ce  fut  incontinent  après  qu'il  eut  entendu 
le  gain  de  nostre  bataille.  Et  comme  j'eus  séjourné 
huict  jours,  monsieur  le  cardinal  d'Armagnac,  qui 
pour  lors  commandoit  à  Thoulouse,  m'envoya  prier, 
ensemble  toute  la  cour  de  parlement,  de  vouloir  aller 
à  Montauban,  leur  semblant  que  les  affaires  alloient 
fort  à  la  longue ,  et  avoient  presque  perdu  l'espérance. 
Je  partis  incontinent,  et  m'en  allay  droit  à  Thoulouse  ; 
j'y  trouvay  une  lettre  qu'un  mien  amy  m'escrivoit, 
par  laquelle  il  me  mandoit  que  monsieur  de  Terride 
avoit  escrit  une  lettre  à  monsienrle  cardinal,  et  une 
autre  à  la  cour,  et  aux  capitouls  une  autre,  par  la- 
quelle leur  mandoit  qu'il  avoit  entendu  qu'ils  m'a- 
voient  envoyé  quérir  pour  aller  commander  au  siège 

(0  Selon  de  Thou ,  Terride  parut  devant  Montauban  le  lendemain 
de  la  bataille  de  Ver. 

de  Montauban,  et  qu'en  cela  ils  luy  faisoient  un  grand 
tort,  et  le  touchoient  de  son  honneur,  et  qu'après  qu'il 
avoit  battu  le  buisson  les  autres  prendroient  la  proye. 
Voylà  le  contenu  des  lettres  que  le  capitaine  Bidonnet 
avoit  apportées  :  estant  à  Thoulouse  je  fus  fort  pressé 
d'y  aller  ;  mais  je  respondis  à  monsieur  le  cardinal  et 
autres  que  je  ne  voulois  point  faire  ce  tort  à  un  mien 
compagnon;  car,  selon  le  contenu  de  ses  lettres,  il  se 
tenoit  asseuré  de  prendre  la  place.  Et  comme  ils  virent 
que  je  n'en  voulois  point  prendre  la  charge ,  ils  me 
prièrent  à  tout  le  moins  que  j'allasse  jusques  là,  veoir 
comme  tout  y  passoit  :  ce  que  je  fis.  Monsieur  de  Ter- 
ride  me  monstra  tout  ce  qu'il  avoit  faict,  et  trouvay 
qu'en  douze  jours  qu'il  avoit  demeuré  devant   il  ne 
s'estoit  pas  faict  œuvre  de  deux  jours,  et  cogneus  bien, 
que  le  commencement  n'avoit  guieres  esté  bon,  me 
doutant  que  la  fin  en  seroit  pire;  car  je  trouvay  qu'il 
avoit  abandonné  le  fauxbourg  Sainct  Anthoine,  qui 
est  sur  la  venue  devers  Caussade,  par  là  où  on  entroit 
et  sortoit  dans  la  ville  tout  ce  qu'on  vouloit.  Il  avoit 
esté  contraint  de  ce  faire,  pour  ce  que  les  soldats  le 
laissoient  tous  depuis  la  mort  du  capitaine  Bazordan  (0 
qui  luy  avoit  esté  tué,  et  le  servoit  de  maistre  de  camp  : 
et  ay  bien  opinion ,  comme  ont  beaucoup  d'autres, 
que  sans  sa  mort  les  choses  fussent  allées  mieux,  car 
c'estoit  une  sage  teste  et  homme  de  guerre.  Il  ne  faut 
pas  trouver  estrange  si  monsieur  de  Terride  n'enten- 
doit  guieres  à  assiéger  places,  car  je  veux  maintenir 
qu'il  n'y  a  homme  qui  l'entende  qu'un  maistre  de  l'ar- 

(0  II  fut  tué  le  28  octobre,  en  reconnoissant  la  brèche;  ayant  un  peu 
dérangé  le  bouclier  qui  le  couvroit ,  il  fut  frappé  au  côté  gauche  d'une 
arquebusade  dont  il  mourut  sur-le-champ.  {De  Thou.  ) 

tillerie  qui  longuement  aura  pratique',  et  les  com- 
missaires de  l'artillerie,  un  ingénieur,  le  maistre  de 
camp  et  le  colonnel,  si  ce  sont  vieux  soldats;  car  en 
ces  charges  il  faut  qu'ils  ayent  veu  souvent  telles  cho- 
ses :  tous  les  autres  n'y  entendent  rien,  ny  le  lieute- 
nant de  Roy  mesmes,  sinon  qu'il  aye  appris  avec  ceux- 
là  ;  et  allant  recognoistre  la  place  avec  ceux-là ,  il  prent 
cognoissance,  et  se  faict  sage  pour  les  assiéger;  mais 
autrement  non ,  car  les  capitaines  des  gendarmes  ne 
vont  jamais  veoir  recognoistre  ny  aux  approches, 
mais  se  tiennent  volontiers  à  la  largue ,  pour  garder 
que  secours  ny  autre  chose  ne  puisse  entrer  dans  la 
place.  Et  comment  veut-on  que  les  capitaines  des  gen- 
darmes le  sçachent,  veu  que  jamais  ils  n'ont  assisté  à  la 
recognoissance,  ny  entendu  la  dispute  qui  se  faict  en- 
tre les  uns  et  les  autres?  car  là  on  discourt  à  l'œil  le 
fort  ou  le  foible  de  la  place.  C'est  la  chose  la  plus  dif- 
ficille  et  importante  de  la  guerre  :  plusieurs  sont  bons 
et  grands  capitaines  qui  s'y  trouvèrent  empeschez  ;  il 
faut  avoir  fort  praticqué  cela,  sçavoir  que  c'est  des 
fortifications ,  remarquer  et  cognoistre  le  deffaut  d'un 
bastion,  d'unesperon,  d'un  flanc,  deviner  ce  que  peut 
estre  faict  par  dedans,  par  ce  que  vous  mesmes  feriez 
si  vous  estiez  dedans.  Monsieur  de  Terride  estoit  bon 
pour  commander  à  cheval  à  la  campagne,  et  pour 
combattre,  mais  non  pour  assiéger  places;  aussi  ne 
sont  pas  d'autres  qui  n'ont  jamais  fait  autre  mestier 
que  le  sien ,  encores  qu'au  logis  chacun  en  veut  dire 
son  advis  et  en  parler  sur  le  tapis  ou  sur  une  feuille  de 
papier.  Il  est  bon  d'en  voir  le  plan,  mais  cela  trompe 
souvent.  Je  voudrois  de  bon  cœur  que  quand  quel- 
ques uns  qui  n'ont  eu  jamais  de  ces  charges,  ou  bien 

qui  n'ont  suyvy  le  lieutenant  du  Roy  qui  est  allé  re- 
cognoistre  avec  les  susdicts,  et  entendu  toutes  les  dis- 
putes, quand  ils  en  veulent  parler  et  en  dire  leur  advis, 
que  le  lieutenant  du  Pxoy  leur  dlct  qu'ils  s'allassent  ha- 
sarder à  recevoir  des  arquebusades  à  la  recognoissance, 
et  alors  ils  en  pourroient  parler.  C'est  tousjours  le 
lieu  le  plus  chatouilleux,  parce  que  si  les  assiégez  va- 
lent rien,  ils  empescheront  à  leur  possible  que  l'as- 
saillant ne  puisse  recognoistre  leur  fort,  et,  s'il  est 
possible,  qu'ils  disputent  tout  ce  qu'il  y  aura  dehors, 
jusques  à  une  maisonnette;  car  si  du  premier  coup 
ils  laissent  faire  les  approches,  ils  monstrent,  ou  qu'ils 
sont  foibles,  ou  que  ce  ne  sont  gens  de  guerre. 

Je  laissay  donc  ce  beau  siège  (0 ,  et  m'en  retournay 
à  Agen ,  en  ayant  dict  mon  advis  à  monsieur  de  Ter- 
ride,  qui  n'en  rapporta  que  ce  que  j'avois  prédit.  Quel- 
ques jours  après  ,  la  cour  de  parlement  de  Bordeaux 
et  monsieur  de  Nouailles,  gouverneur  de  la  ville, 
m'envoyèrent  prier  vouloir  aller  jusques  à  Bordeaux, 
pour  aider  à  pacifier  une  partialité  qui  s'estoit  esmeue 
dans  ladite  ville  :  ce  que  je  fis,  et  y  demeuray  quel- 
ques jours;  puis  m'en  retournay  à  Agen  pour  estre  au 
cœur  de  la  Guyenne ,  où  aborde  ordinairement  toute 
la  noblesse.  C'est  là  où  doit  estre  le  siège  d'un  lieute- 
nant de  Roy,  et  non  à  Bordeaux ,  encores  que  ce  soit 
la  ville  capitalle,  car  elle  est  trop  esloignée  ;  et  puis  il 
y  a  un  parlement  qui  se  mesle  du  tout,  et  la  noblesse 
n'y  peut  aller  sans  grands  frais  ;  et  tousjours  il  y  a 
quelque  verre  cassé  qui  fait  peur  aux  gentils-hommes 
lorsqu'ils  y  vont. 

(')  Le  siège  de  Montauban  dura  depuis  le  10  octobre  i56a  jusqu'au 
ï5  avril  de  Tannée  suivante,  époque  de  l'édit  de  pacification. 

[i563]  Quelque  temps  après,  monsieur  le  cardinal 
d'Armagnac ,  et  la  cour  de  parlement  de  Thoulouse, 
et  les  capitouls,  m'envoyèrent  prier  si  je  voulois  aller 
jusques  à  Thoulouse  pour  quelques  affaires  d'impor- 
tance qu'ils  ne  me  pouvoient  escrire,  ce  que  je  fis  ;  il  ne 
me  falloit  pas  semondre  deux  fois.  Et  comme  je  fus  là, 
ils  tindrent  un  conseil ,  où  se  trouvèrent  messieurs  les 
cardinaux  d'Armagnac  et  de  Strossi,  monsieur  le  pre- 
mier président  Daffis ,  les  seigneurs  de  Terride ,  Ne- 
grepellice,  Forquevaux,  du  Faur,  advocat  gênerai 
du  Roy,  et  les  capitouls.  Ils  me  remonstrerent  qu'ils 
vouloient  dresser  un  camp  pour  aller  en  Languedoc , 
et  qu'ils  me  vouloient  eslire  chef  de  l'armée  :  mais  je 
leur  remonstray  que  monsieur  le  connestable  n'y 
prendroit  pas  plaisir,  veu  que  c  estoit  en  son  gouverne- 
ment, et  que  d'ailleurs  il  ne  m'aimoit  gueres.  Or  la 
bataille  de  Dreux  estoit  desja  donnée,  où,  comme 
chacun  sçait,  les  affaires  du  Roy  furent  en  bransle  ; 
mais  la  victoire  en  demeura  au  Roy  par  la  vaillance  et 
prudence  de  monsieur  de  Guyse  :  toutes-fois  ledit  sieur 
connestable  y  demeura  prisonnier,  et  de  l'autre  costé* 
monsieur  le  prince  de  Condé,  et  ainsi  les  deux  chefs, 
ce  qui  ne  se  vid  jamais.  Cela  monstre  qu'elle  fut  bien 
combattue  ;  mais  puis  que  je  n'y  estois  pas,  il  ne  tou- 
che à  moy  d'en  parler.  Ces  gens  me  pressèrent  tant, 
qu'en  fin  j'acceptay  ceste  charge,  et  mismes  par  es- 
crit  (0  tout  ce  qu'il  nous  falloit.  Monsieur  le  cardinal 
de  Strossi  se  chargea  de  faire  venir  douze  cens  balles 
de  canon,  et  quelque  quantité  de  poudres  de  Marseille 
en  hors,  et  monsieur  de  Forquevaux  d'en  faire  venir 

(0  Cet  écrit  étoit  un  acte   de  confédération  entre  les  Catholiques, 
nobles,  ecclésiastiques  et  bourgeois.  Comme  cet  acte  contient  les  pre- 

aussi  de  Narbonne.  Etcommençasmes  à  bailler  les  com- 
missions des  gens  de  pied,  et  arrestasmes  qu'en  trente 
jours  tout  seroit  pi  est,  et  la  levée  des  deniers  que  la 

miers  germes  de  la  Ligue ,  il  nous  a  paru  trop  curieux  pour  ne  pas  l'in- 
sérer ici ,  tel  que  La  Popelinière  nous  Ta  conservé  dans  son  Histoire  de 
France. 

Traité  d'association  faite  par  l'avis  et  conseil  des  révérends  Pères  mes- 
sire  Georges  cardinal  d'Armagnac ,  lieutenant  du  Roy  en  la  province 
et  seneschaussée  de  Tolose;  messire  Laurens ,  cardinal  de  Strozzit 
lieutenant  pour  Sa  Majesté  au  pays  à"  Albigeois,  le  seigneur  deMonU 
lue,  chevalier  de  V Ordre,  capitaine  de  cinquante  hommes  d'armes , 
lieutenant  pour  ledit  seigneur  en  Guyenne;  les  seigneurs  de  Ter- 
rides  ,  aussi  capitaines  de  cinquante  hommes  d'armes;  de  Negrepe- 
lisse  et  Fourquevaux ,  chevaliers  de  l'Ordre,  le  second  de  mars 
i563,  et  depuis  communiqué  au  sieur  de  Joyeuse,  capitaine  de  cin- 
quante hommes  d'armes,  lieutenant  dudit  seigneur  au  pays  de 
Languedoc. 

«  Pour  satisfaire  au  devoir  chrestien ,  subvention  de  l'Eglise  romaine, 
«  service  du  Roy,  soulagement  et  conservation  de  son  peuple,  et  pour 
«  résister  aux  rébelles  et  ennemis  de  Sa  Majesté  qui  se  sont  eslevez, 
«  et  autres  qui  par  cy-aprés  se  voudroient  eslever  et  mettre  en  armes 
«  pour  opprimer  les  bons  et  fidèles  sujets  du  Roy,  envahir  et  surpren- 
«  dre  les  chasteaux  et  villes  appartenans  audit  seigneur  et  ses  voisins, 
«  et  les  églises ,  mona  teres  et  autres  lieux  sacrez ,  comme  ils  ont  fait 
«  par  cy- devant  en  plusieurs  et  divers  lieux.;  et  pour  obvier  aux  frais 
«  etdespens  qu'il  conviendroit  journellement  faire  audit  seigneur  et  à 
«  son  peuple,  tant  pour  la  nourriture  et  entretenement  des  gens  de 
a  guerre,  qui  journellement  s'eslevent  sur  le  peuple  à  grands  frais  et 
«  despens  insupportables,  extirper  et  chasser  du  royaume  lesdits  ré- 
«  belles  et  séditieux  ;  et  pour  autres  bonnes  et  justes  considérations 
«  concernans  le  repos  public ,  tuition  et  deftence  dudit  pays ,  est 
«  utile  et  expédient  d'ordonner  que  confédération  et  association  sera 
«  faite  entre  Testât  ecclésiastique,  la  noblesse  et  le  commun  du  tiers 
«  estât  des  habitans  des  villes,  diocèses,  etc.,  soit  du  pays  de  Lan- 
«  guedoc  ou  de  Guyenne,  sous  le  bon  plaisir  du  Roy  et  de  ladite 
«  court;  laquelle  association  sera  tenue,  gardée  et  observée  selon  sa 
«  forme  et  teneur,  tant  par  lesdits  confédérez  qu'autres  sujets  du  Roy 
«  qui  se  voudroient  joindre  à  icelle,  à  peine  d'estre  dits  et  déclarez  ré~ 

ville  et  le  pays  de  Languedoc  faisoit  ;  car  tous  estoient 
de  l'entreprise. 

Sur  ces  entrefaictes  m'ai  rivèrent  trois  courriers  en 

«  belles  et  désobéissans  à  Sa  Majesté ',*  permettant  auxdits  confédérés 
«  de  s'assembler  au  plutost  que  faire  se  pourra,  aux  jours  et  lieux  qui 
«  seront  avisez,  et  illec  par  villes  capitales,  diocèses  et  séneschaussées 
«  députer  une  ou  deux  personnes  pour  venir  avec  charge  suffisante  en 
«  la  ville  de  Tolose,  faire  et  prester  serment  solemnel  entre  les  mains 
«  que  ceux  de  ladite  cour  et  lieutenant  de  Roy  aviseront  de  tenir,  garder 
rc  ladite  confédération  et  association;  laquelle  ainsi  jurée  les  députez 
n  feront  proclamer,  et  feront  recherches  tant  de  gentilshommes  qu'au- 
«  très  aptes  aux  armes,  et  iceuxenrolleront;  desquels  sera  choisi  cer- 
«  tain  nombre  pour  accourir  à  l'ayde  et  secours  des  circon voisins,  et 
«  le  reste  retiendront  pour  la   garde  du  pays  ,   que  les  ennemis  du 
«  Roy  ne  le  trouvent  despourveu  de  deffence  ;  de  sorte  que  chaque  se- 
rt neschaussée  sçaura  par  nombre  les  gentilshommes,  et  chaque  ville  et 
«  village  aussi  le  nombre ,  nom  et  surnom  des  hommes  qu'ils  doivent 
«  faire,  et  les  armes  qu'ils  doivent  avoir  pour  leur  garde  et  deffence; 
«  lesquels  hommes  seront  choisis  des  plus  agguerris  et  aptes  aux  armes, 
«  non  suspects;  les  armes  à  feu  de  ceux  qui  seront  commis  et  dépit- 
ée tez  par  les  pays  seront  assemblées  en  un  lieu  public  qui  sera  avisé, 
«  et  icelles  distribuées  aux  soldats  qui  seront  destinez;  et  lorsque  Dieu 
«  donnera  pacification  et  repos  au  royaume,  seront  remises  audit  lieu 
«  public,  pour  illec  estre  gardées.  Lesdits  gentilhommes  seront  con- 
«  duits  en  l'équipage  qu'il  sera  avisé  par  les  séneschaux  ou  lieutenans 
«  non  suspects,  et  en  leur  défaut,  absence  ou  empeschement,  par  tel 
a  gentilhomme    qui    par   la    noblesse    de    ladite    séneschaussée    sera 
«  nommé,  sans  estre  tiré  en  conséquence;  et,  d'autant  qu'il  est  ques- 
«  lion  de  i estât  universel  et  ordre  ecclésiastique,  sera  avisé,  entre  les 
«  prélats  ecclésiastiques  et  le  clergé,  de  se  préparer  et  mettre  en  de- 
«  voir,  pour  défendre  l'honneur  de  Dieu  et  de  son  Eglise  catholique 
«  romaine,  et  couronne  royale  exposée  en  proie  à  ses  ennemis,  qui  se 
«  sont  desjà  emparez  d'aucunes  villes,  places  fortes  du  royaume,  et 
«  voyans  le  Roy  en  bas  aage.  Et  quant  au  reste  du  tiers  estât,  pour- 
«  ront,  par  comtés,  diocèses,  etc.,  nommer  capitaines,  lieutenans, 
«  enseignes ,  sergens  de  bandes ,  centeniers  ,  coporals,  et  autres  estant 
c  requis,  pourveu  que  lesdits  capitaines  et  membres  ayent  autrefois 
«  commandé  pour  le  service  du  Roy,  et  ne  soient  suspects  de  nouvelle 
a  secte;  lesquels  capitaines,  lieutenans,  etc.,  seront  pris  des  pays  et 

un  jour  et  une  nuict  de  Bordeaux,  dont  le  fils  aisné 
du  greffier  Pontac  fut  le  premier,  l'advocat  du  Roy- 
La  Het,  qui  depuis  a  esté  procureur  gênerai,  l'autre, 
et  un  gentil-homme  de  M.  de  Nouailles  le  dernier;  les- 
quels tendoient  tous  à  une  mesme  fin,  qui  estoit  que  si  je 
n'allois  promptement  et  à  extrême  diligence  secourir 
la  ville  de  Bordeaux,  qu'elle  s'en  alloit  perdue,  pour 

«  lieux  que  les  hommes  seront  levez,  pour  estre  mieux  reconnus  et 
«  obeiz,  et  se  tenir  prests  à  conduire  lesdites  compagnies  là  part  où  be- 
«  soin  sera;  à  la  charge  que  de  quinze  en  quinze  jours  chaque  capi- 
«  taine  recognoistra  sa  compagnie,  et  la  mettra  en  bataillon,  pour  ac- 
«  coustumer  les  soldats  à  l'ordre  et  discipline  militaire.  Est  inhibé 
«  auxdites  compagnies  marcher  par  le  pays ,  ny  entreprendre  aucune 
«  chose  sans  leur  capitaine,  lieutenant  ou  enseigne,  à  la  peine  de  la 
«  hartj  et  lorsqu'ils  marcheront,  leur  est  enjoint  de  vivre  par  es- 
te tappes,  sans  se  desbander,  courir  le  pays,  ny  opprimer  le  peuple, 
«  sous  semblable  peine.  Et  tout  incontinent  Testât,  nombre  et  équi- 
pe page  des  hommes  ainsi  choisis,  sera  envoyé  à  la  Cour  le  lieutenant 
«  du  Roy,  tant  en  Languedoc,  Guyenne,  que  province  de  Tolose  et 
(.<  Albigeois ,  pour  sçavoir  les  forces  desquelles  on  se  pourra  ayder  à  la 
«  nécessité » 

«  Cette  association  ainsi  arrestée,  fut  finalement  présentée  à  la 
«  Court,  les  chambres  assemblées,  le  vingtième  mars  audit  an  i563, 
«  laquelle,  sur  la  requeste  du  procureur-général  du  Roy,  ordonna 
«  quelle  n'entendoil  empescher  qu'elle  ne  sortist  son  plain  et  entier  ef- 
«fet,  par  provision  toutesjbis  et  sans  conséquence ,  avec  le  bon  plaisir 
«  du  Roy;  enjoint  à  tous  magistrats  et  sujets  de  sadite  Majesté ',  de  la 
«faire  tenir,  garder  et  observer  selon  la  forme  et  teneur,  sous  les  peines 
«  y  contenues ,  et  autres  que  de  droit. 

«  Mais  trois  jours  après ,  ajoute  La  Popelinière ,  arrivèrent  les  nou- 
«  velles  de  la  paix  arrestée,  qui  fascherent fort  ceux  qui  ne  souhai- 
te toient  rien  moins  que  cela  :  mais  quelque  temps  après  vinst  ledit  de 
«  paix  ,  avec  bonnes  lettres  qui  rompirent  tous  ces  desseins  ;  ce  néan- 
«  moins  ils  en  dilayerent  la  publication  le  plus  longuement  qu'ils  peu- 
«  rent,  et  finalement ,  ne  pouvans  plus  reculer,  en  firent  publier  le 
«  préambule  seulement  en  Vaudiance  et  par  les  carrefours ,  certains  ai- 
«  ticles  pour  leur  avantage ,  obmettant  h  demeurant  ;  firent  mesme  dé- 
fi fenses  de  les  imprimer » 

un  grand  différent  qui  estoit  survenu  dans  la  ville  en- 
tre monsieur  le  premier  président  (0  Lagebaston  et 
monsieur  de  Nouailles,  gouverneur  :  et  me  prioit  la 
cour,  les  jurats,  et  ledit  sieur  de  Nouailles,  de  me  vou- 
loir haster,  autrement  j'y  arrivei  ois  trop  tard  ;  car  mon- 
sieur de  Nouailles  avoit  desja  mande'  apprester  toutes 
les  banlieues,  pour  les  mettre  dans  la  ville  par  le 
chasteau  du  Ha,  qu'il  avoit.  Ceux  de  la  ville  se  fai- 
soient  maistres  des  portes,  les  uns,  car  l'une  partie 
soustenoit  monsieur  de  Nouailles.  A  grand  difficulté' 
ces  messieurs  me  voulurent  permettre  d'y  aller  ;  je  leur 
promis  que  dans  quinze  jours ,  à  peine  de  mon  hon- 
neur,  je  me  rendrois  à  Thoulouse,  et  que  cependant 
ils  diligentassent  de  faire  les  préparatifs,  afin  qu'à  mon 
arrive'e  je  trouvasse  tout  pi  est;  et  ainsi  me  mis  en  che- 
min, car  je  n'ay  jamais  esté  homme  de  remises.  Et 
pource  qu'il  y  avoit  grand  quantité'  de  noblesse  avec 
moy,  je  ne  me  peuz  mettre  par  eauë,  et  fallut  que  j'al- 
lasse parterre;  et  à  cause  des  armes  et  grands  chevaux 
que  nous  avions,  demeurasmes  trois  jours  à  aller  jus- 
ques  à  Agen.  J'avois  depesché  Pontac  et  le  gentil- 
homme de  monsieur  de  Nouailles,  donnant  asseurance 
à  ceux  de  Bordeaux  que  je  m'en  allois.  Monsieur  de 
La  Het  ne  voulut  partir  qu'il  ne  me  vist  à  cheval ,  et  fît 
si  grande  diligence,  qu'il  en  tomba  malade  et  en  cuida 
mourir.  Leur  arrive'e  fit  tenir  tout  le  monde  en  cer- 
velle d'un  costé  et  d'autre.  Nous  n'arrestasmes  qu'une 
nuict  à  Agen,  et  passasmes  outre.  Et  en  trois  jours  je 

(x)  Jacques  Benoist  de  Largebaston ,  vieillard  vénérable,  dit  de  Thou } 
par  son  âge  et  par  sa  profonde  capacité.  Nous  ne  connoissons  aucun 
historien  du  temps  qui  ait  donné  des  détails  sur  cette  querelle  :  Montlue 
lui-même  n'en  explique  pas  le  sujet. 

fus  à  Bordeaux,  où  je  trouvay  une  patente  que  le 
Roy  me  mandoit,  par  laquelle  il  me  faisoit  son  lieu- 
tenant en  la  moitié  du  gouvernement  de  Guyenne,  en 
l'absence  du  roy  de  Navarre ,  et  à  monsieur  de  Burie 
demeuroit  l'autre  moitié',  sans  que  pour  lors  il  nom- 
mast  ce  que  demeureroit  à  monsieur  de  Burie ,  et  ce 
qui  demeureroit  à  moy. 

On  pensoit  qu'à  mon  arrive'e  je  mettrois  la  main  aux 
armes,  et  que  je  tuerois  toute  la  part  du  premier  prési- 
dent :  beaucoup  s'en  estoient  fuys  ;  mais  je  cognoissois 
bien  que  c'estoit  la  ruyne  de  la  ville,  et  que  le  Roy  y 
perdroit  beaucoup  ;  car,  si  cela  se  faisoit,  tout  le  monde 
n'eust  sceu  garder  que  la  ville  ne  fust  esté  saccagée. 
Je  passay  à  Cadillac,  où  monsieur  de  Candalle  me  fit 
cest  honneur  de  m'accompagner*,  et  nous  mismes  dans 
son  gallion  et  dans  d'autres  vaisseaux,  car  il  y  avoit 
force  noblesse.  Et  sur  le  chemin  arrivèrent  nouvelles 
que  ceste  nuict-là  monsieur  de  Nouailles  estoit  mort, 
et  n'avoit  demeuré  malade  que  deux  jours.  On   dit 
après  que  l'on  luy  avoit  advancé  ses  jours;  je  ne  sçay 
s'il  est  vray  :  ce  fut  dommage  pourtant,  car  c'estoit 
un  bien  sage  gentil-homme  et  bon  serviteur  du  Roy. 
Le  lendemain  que  je  fus  arrivé  j'allay  au  palais,  et 
là  je  proposay  à  la  court  ce  que  j'avois  retenu  du  siège 
de  Siene ,  et  comme  l'on  se  doit  gouverner  en  une 
grande  ville,  ou  en  une  guerre  ou  sédition,  et  que  si 
nous  mettions  la  main  au  sang,  la  ville  estoit  des- 
truicte,  aussi  bien  les  uns  que  les  autres,  et  leur  mis 
en  avant  aussi  le  fait  de  Thoulouse  ;  que  si  j'eusse 
laissé  entrer  ce  que  venoit  des  montagnes  et  de  Co- 
menge,  tout  le  monde  n'eust  sceu  garder  que  la  ville 
n'eust  esté  saccagée  et  qu'autant  leur  en  adviendroit  ; 

22.  H 

si  l'on  nieltoit  la  main  au  sang  et  donnoit  licence  au 
peuple,  mesmes  à  celuy  de  dehors*,  qu'ils  se  souvinssent 
de  ce  qui  estoit  advenu  lors  que  monsieur  de  Monens 
fut  tué,  que  le  peuple  princt  l'autorité  ;  qu'il  falloit 
commencer  par  un  bon  accord  et  union,  sans  entrer 
en  aucun  desordre  et  trouble,  et  que  puis  après  on  pu- 
niroit  les  delinquans  par  la  voye  de  la  justice.  Toute 
la  cour  trouva  mon  opinion  fort  bonne ,  et  m'en  re- 
mercièrent infiniment.  Au  partir  de  là ,  comme  j'euz 
disné,  jallay  à  la  maison  de  la  ville,  où  j'avois  assigné 
les  jurats  et  tous  ceux  du  conseil  d'icelle,  et  leur  fis 
semblable  remonstrance  :  et  encores  qu'il  en  y  eust 
quelques  -  uns  qui   eussent  voulu   remuer  besoigne  , 
neantmoins  je  leur  alleguay   tant   d'exemples  et   de 
bonnes  raisons,  qu'ils  changèrent  tous  d'opinion.  Et 
sur  les  quatre  heures  je  me  rendis  à  l'archevesehé,  où 
j'avois  assigné  tout  le  clergé,  et  là  leur  fis  une  remons- 
trance selon  Testât  de  l'Eglise,  comme  j'avois  fait  aux 
autres,  chacun  pour  le  sien  ;  de  sorte  qu'en  ce  jour  là 
j'appaisay  la  ville.  Et  le  lendemain  commençasmes  en- 
trer sur  l'ordre  qu'il  falloit  tenir  pour  faire  que  la  pa- 
cification y  durast;   et    fis  si  bien  qu'en  trois  jours 
toutes  choses  changèrent  en  paix  et  bonne  union.  Je 
veux  dire,  et  au  tesmoignage  de  toute  la  ville  de  Bor- 
deaux,  que   si  j'eusse  fait  autrement   la  ville  estoit 
destruite  ;  car  il  ne  faut  venir  à  la  violence  lors  qu'on 
y  peut  procéder  par  autre  moyen ,  veu  mesmement 
que  c' estoit  division  entre  les  Catholiques,  ou  pour  le 
moins  qui  s'en,  disoient,  car  je  ne  suis  pas  Dieu,  pour 
lire  dans  leur  cœur. 

O  que  le  Roy  doit  bien  regarder  à  qui  il  baille  les 
gouvernemens,  et  que  sur  tout  il  eslise  des  personnes 

qui  ayent  esté  gouverneurs  autres-fois  de  quelques  pla- 
ces ;  car  si  par  une  longue  expérience  il  n'est  coustu- 
mier  d'avoir  telles  charges,  il  court  un  grand  péril 
pour  Testât  du  pays  et  de  la  ville  où  de  tels  inconve- 
niens  adviennent.  J'avois  esté  gouverneur  de  Mont- 
callier,  d'Albe,  et  lieutenant  de  roy  à  Sienne,  et  après 
à  Montalsin  :  tant  de  diverses  choses  que  j'avois  ex- 
perimentées-là,  m'avoient  apprins  à  cognoistre  et  pré- 
voir la  ruyne  ou  le  salut  d'une  place  ;  et  sans  l'expé- 
rience que  j'avois,  je  me  doute  que  j'eusse  prins  le 
chemin  de  l'exécution ,  car  mon  naturel  tendoit  plus 
à  remuer  les  mains  qu'à  pacifier  les  affaires,  aymant 
mieux  frapper  et  jouer  des  cousteaux  que  faire  des 
harangues  ;  mais  la  prudence  me  gaigna  pour  ce  coup. 
Il  n'est  pas  besoin  se  laisser  emporter  à  son  naturel 
et  à  sa  passion,  car  les  affaires  du  maistre  vont  alors 
mal.  Il  y  avoit  prou  de  gens  en  ceste  ville-là  qui  eussent 
voulu  remuer  besoigne   en  haine  du  premier  prési- 
dent, qui  n'y  a  jamais  gueres  esté  aimé  :  si  c'est  à  tort 
ou  à  droit,  je  m'en  remets  :  monsieur  de  Bordeaux , 
qui  est  en  vie,  sçait  bien  l'advis  qu'on  me  vint  don- 
ner me  promenant  dans  son  jardin. 

Or  je  fus  prié  de  toute  la  cour  de  parlement  et  de 
toute  la  noblesse,  ensemble  de  toute  la  ville,  d'accep- 
ter la  charge  que  le  Roy  m'avoit  donnée,  ce  que  je 
ne  voulois  jamais  faire  ;  et  avois  faict  la  depesche  au 
Roy  et  à  la  Royne  pour  remercier  leurs  Maje»tez ,  car 
je  me  mettois  toujours  devant  les  yeux  qu'il  m'en  ad- 
viendroit  ce  qui  m'en  est  advenu,  et  que  ce  gouver- 
nement ne  m'ameneroit  qu'envies  et  haynes.  Je  n'ay 
jamais  présagé  chose  de  moy  qui  ne  soit  advenue. 
Que  Ton  demande  à  monsieur  le  président  Lagebaston, 

1 1. 

qui  me  fit  la  harangue  dans  le  palais  pour  me  faire 
prendre  ceste  charge,  la  responce  que  je  luy  en  fis, 
et  aussi  en  particulier;  il  y  a  encores  d'autres  presi- 
dens  et  conseillers  qui  sont  en  vie,  qui  entendoient 
les  raisons  miennes  :  je  m'asseure  qu'il  leur  souvien- 
dra si  la  prédiction  que  je  faisois  lors  de  moy  ne 
m'est  advenue.  Si  est-ce  que  pour  lors  je  ne  l'accep- 
tay  point,  ny  de  deux  jours  après,  non  pas  que  le 
Roy  ne  me  fist  trop  d'honneur,  et  que  je  n'eusse  bien 
souhaitté  un  tel  bien ,  mais  j'avois  tousjours  devant 
les  yeux  mille  choses  bien  chatouilleuses  ;  mais  le 
premier  président  Lagebaston  et  les  autres  presidens 
ses  compagnons,  et  les  anciens  conseillers,  vindrent  à 
mon  logis ,  où  ils  me  dirent  beaucoup  de  choses.  Mon- 
sieur de  Candalle  et  monsieur  Descars  (0,  que  je 
trouvay-la,  et  monsieur  de  Lieux  mon  frère,  mes- 
sieurs de  Barsac,  Duza  et  toute  la  noblesse  qui  es- 
toient  avec  moy,  me  pressoient  d'autre  costé,  disant 
que  je  la  devois  prendre;  les  jurats  et  toute  la  ville  de 
mesme  ;  et  par  ainsi  je  demeurois  seul  en  mon  opi- 
nion, et  fus  contrainct  de  passer  le  guichet,  comme 
un  homme  qu'on  met  en  prison,  car  ainsi  puis -je 
dire  y  avoir  esté  mis;  et  si  j'eusse  demeuré  en  ma 
liberté,  je  fusse  mort  ou  j'eusse  fait  quelques  services 
qui  fussent  esté  agréables  au  Roy,  dont  j'en  eusse 
tiré  quelque  recompence,  au  lieu  que  des  services 
que  j'ay  faits  avec  ceste  charge  de  pardeçà ,  je  n'en 
ay  eu  que  reproches  et  malle-graces.  Et  si  diray  qu'il 

(0  François  Descars,  chevalier  de  l'ordre  du  Roi ,  capitaine  de  cin- 
quante hommes  d'armes ,  lieutenant  -  général  au  gouvernement  de 
Guyenne,  gouverneur  de  Bordeaux.  Il  épousa  la  veuve  de  Montluc, 
Isabeau  de  Bea avilie,  en  secondes  noces. 

n'y  a  homme  sous  le  ciel  qui  eust  sceu  faire  mieux 
que  j'ay  fait,  au  dire  de  tous  les  trois  estais  de  la 
Guyenne;  et  si  j'eusse  fait  tels  services  du  vivant  des 
feus  roys  François  où  Henry,  il  n'y  a  gentil-homme 
en  France,  s'il  ne  porte  tiltre  de  prince,  qui  eust  esté 
plus  advancé  ny  mieux  recogneu  que  j'eusse  esté.  Or, 
Dieu  soit  loué  de  tout ,  ma  recompence  a  esté  une 
grande  arquebuzade  au  visage,  de  laquelle  je  ne 
gueriray  jamais,  qui  me  fait  tousjours  maudire  l'heure 
que  jamais  j'eus  ceste  charge.  Plusieurs  plus  grands 
seigneurs  que  moy  s'en  fussent  sentis  honorez ,  aussi 
faisois-je  moy  -,  mais  ayant  à  servir  un  Roy  en  son 
enfance,  et  un  pays  où  je  prevoyois  bien  que  j'aurois 
prou  d'affaires  et  loing  de  moyens,  il  me  sembloit  que 
ce  seroit  plus  d'avantage  pour  moy  d'aller  loing  de 
mon  fumier  que  demeurer  dessus.  Et  conseilleray 
tousjours  à  un  mien  amy  de  prendre  charge  plus- 
tost  loing  que  près  du  lieu  de  sa  demeure,  car  en 
fin  nul  n'est  prophète  en  son  pays.  Quoy  qu'il  en 
soit,  pour  le  bien  de  la  patrie,  je  prins  ceste  charge 
pesante  sur  mes  espaules. 

Or,  comme  je  pensois  partir  de  Bordeaux  pour  aller 
à  Thoulouse  après  avoir  tout  pacifié,  arriva  la  paix, 
que  le  capitaine  Fleurdelis  apporta.  11  avoit  trouvé 
le  capitaine  Montluc  devant  Mucidan,  qui  amenoit 
au  Roy  douze  compagnies  de  gens  de  pied,  les  plus 
belles  compagnies  et  les  mieux  armées  qu'encores  se 
fussent  levées  en  Guyenne,  et  une  compagnie  de  che- 
vaux légers.  Le  sieur  de  Cancon  estoit  son  lieutenant, 
et  le  sieur  de  Montferrand  son  enseigne.  La  ville  de 
Bordeaux  luy  avoit  envoyé  deux  canons  et  une  cou- 
îevrine,  que  ledit  capitaine  Fleurdelis  trouva  à  deux 

lieues  de  Mucidan.  Le  capitaine  Montluc  ne  voulue 
jamais  arrester  de  passer  outre,  qu'il  n'eust  de  mes 
nouvelles.  La  paix  arrivée,  tout  le  monde  fut  d'advis 
que  je  le  contre-mandasse;  ce  que  je  fis,  et  ramena 
l'artillerie,  et  fis  retirer  tous  ses  gens  de  pied  et  gens 
de  cheval,  afin  que  le  peuple  ne  fust  mangé  dadvan- 
tage.  Et  manday  à  Thoulouse  de  faire  le  semblable  ; 
de  sorte  qu'en  huict  jours  tout  le  monde  fut  retiré , 
m'asseurant   de    garder    la    Guyenne   sans   garnison 
d'hommes   de  cheval  ny  de  pied  ;  ce  que  je  fis ,  car 
par  l'espace  de  cinq  ans   homme  de  pied  ny  de  che- 
val ne  mangea  en  toute  la  Guyenne  une  poulie  tenant 
les  champs.  J'avois  trois  canons  à  Agen ,  et  avec  bra- 
veries  et  menaces  je  tenois  tout  le  monde  en  crainte., 
et  fis  poser  les  armes,  mesmement  toutes  armes  à  feu, 
et  n'y  avoit  homme  qui  portast  armes,  sinon  les  gen- 
tils-hommes leurs  espées  et  dagues.  Et.  mis  une  si 
grande  crainte  par  tout  le  pays ,  pour  deux  soldats 
catholiques  que  je  fis  pendre  ayant  transgressé  l'edict, 
que  nul  n'osa  plus  mettre  la  main  aux  armes.  Les  Hu- 
guenots pensèrent  eschapper  à  bon  marché,  et  que  je 
ne  les  punirois  pas  à  eux;  deux  autres  de  leur  religion 
transgressèrent  l'edict,  et  soudain   ils  furent  pendus 
pour  faire  compagnie  aux  autres.  Et  quand  les  deux 
religions  virent  que  les  uns  ny  les  autres  ne  pou- 
voient  avoir  d'asseurance  de  moy  s'ils  transgressoient, 
ils  se  commencèrent  à  entr'aymer  et  se  fréquenter. 
Voy-là  comme  j'entretins  la  paix  l'espace  de  cinq  ans 
en  ce  pays  de  Guyenne  entre  les  uns  et  les  autres  *, 
et  croy  que  si  tout  le  monde  eust  voulu  faire  ainsi , 
sans  se  partialiser  d'un  costé  ny  d'autre,  et  rendu  la 
justice  à  qui  la  meritoit,  nous  n'eussions  jamais  veu 

tant  de  troubles  en  ce  royaume.  Ce  n'estoit  pas  pe- 
tite besoigne ,  car  j'avois  affaire  avec  des  cerveaux 
aussi  fols  et  gaillards  qu'il  en  y  aye  en  tout  le 
royaume  de  Fiance,  ny  paraventure  en  l'Europe. 
Qui  gouvernera  bien  le  Gascon,  il  peut  s'asseurer 
qu'il  aura  faict  un  chef  d'oeuvre;  car,  comme  il  est 
naturellement  soldat,  aussi  est-il  glorieux  et  mutin: 
toutesfois,  tantost  faisant  le  doux,  puis  le  collere, 
je  les  maniois  si  bien,  que  tout  plioit  sous  moy,  sans 
que  nul  osast  lever  la  teste.  Bref,  le  Roy  y  estoit  re- 
cogneu  et  la  justice  obeye. 

Voy-là  la  fin  de  la  guerre  des  premiers  troubles  où 
je  me  suis  trouvé,  et  ce  que  j'ay  fait  en  iceux;  qui  est 
en  somme  que  si  Dieu  ne  m'eust  donné  le  courage 
de  m'opposer  aux  Huguenots,  ils  se  fussent  tellement 
quantonnez,  qu'il  n'eust  esté  en  la  puissance  du  Roy 
de  les  en  tirer  de  long  temps.  Et  ne  suis  pas  de  l'advis 
de  ceux  qui  disent  que  ce  n'est  rien,  et  que  quand 
bien  ils  seroient  icy  quantonnez,  qu'on  les  y  enfer- 
meroit  :  c'est  un  pays  bon  et  riche,  s'il  en  y  a  en 
France,  avec  de  belles  rivières  et  beaucoup  de  places 
fortes  et  de  ports  de  mer  :  comment  se  peut  donc  un 
tel  pays  renfermer,  veu  qu'Anglais  et  autres  estran- 
gers  y  peuvent  aborder  par  la  mer  ?  Le  Roy  n'en  a 
tenu  que  trop  peu  de  compte  :  j'ay  peur  qu'à  la  longue 
il  s'en  pourroit  trouver  mal.  Mais  pourveu  que  ces 
messieurs  qui  en  parlent  à  leur  aise  ayent  les  coudées 
franches,  ils  ne  se  soucient  pas  des  autres  :  quand  on 
leur  demande  aide  et  secours  d'argent,  car  d'autre 
chose  nous  n'en  avons  que  trop,  ils  disent  qu'on  s  aide 
du  pays  ;  et  ainsi  le  soldat,-  n'estant  payé,  est  forcé  de 
voler  et  saccager,  et  le  lieutenant  du  Roy  de  Fendu- 

rer.  C'est  tout  un,  disent -ils,  pays  gasté  nest  pas 
perdu.   O  la  meschante  parolle  !  indigne   d'un  con- 
seiller du    Roy  qui  a  les   affaires  d'Estat  en   main. 
Il  n'en  porte  pas  la  peine  ny  n'en  a  pas  les  repro- 
ches, mais  bien  celuy  qui  a  ceste  charge,  lequel  le 
peuple  accable  de  malédictions.  Voy-là  donc  nostre 
Guyenne  perdue  et  reconquise,  et  puis  maintenue  en 
paix  pour  le  bien  de  tout  le  peuple,  et  particulière- 
ment pour  mon  grand  mal-heur  ;  car  mon  fils  le  ca- 
pitaine Montluc  (0,  ne  pouvant  non  plus  vivre  en  re- 
pos que  son  père,  se  voyant  inutile  en  France,  pour 
ïi'estre  courtisan,  et  ne  sçachant  nulle  guerre  estran- 
gere  où  s'employer,  desseigna  une  entreprise  sur  mer 
pour  tirer  en  Affrique  et  conquérir  quelque  chose; 
et  pour  cet  efFect,  suivy  d'une  belle  noblesse  volon- 
taire (  car  il  avoit  plus  de  trois  cens  gentils-hommes) 
et  d'un  nombre  des  meilleurs   soldats  et   capitaines 
qu'il  peust  recouvrer,  s'embarqua  à  Bordeaux  avec 
six  navires  aussi  bien  équipez  qu'il  esfcoit  possible.  Je 
ne  veux  m'arrester  plus  longuement  sur  le  dessein  de 
ceste  mal-heureuse  entreprise,  en  laquelle  il  perdit  la 
vie,  ayant  este  emporté  d'une  mousquetade  en  l'isle 
de  Madères,  où  il  fist  descente  pour  faire  aiguade.  Et 
parce   que  les  insulaires  ne  vouloient  permettre  de 
rafraischir  ses  vaisseaux,  il  fallut  courir  aux  mains, 
à  leur  perte  et  ruyne,  et  plus  à  la  mienne ,  qui  perdis 
là  mon  bras  droit.  Que  s'il  eust  pieu  à  Dieu  me  le 
conserver,  on  ne  m'eust  preste  les  chantez  qu'on  a  fait. 
Bref,  je  l'ay  perdu  en  la  fleur  de  son  aage,  et  lors  que 

(*)  Pierre  Bertrand  de  Montluc,  dit  le  capitaine  Peyrot.  Les  détails 
de  sa  mort  se  trouvent  dans  une  des  notes  du  livre  a.  Cette  expédition 
du  fils  de  Montluc  eut  lieu  eu  i5>65.' 

je  pensois  qu'il  seroit  et  mon  baston  de  vieillesse  et 
le  soustien  de  son  pays,  qui  en  a  eu  bon  besoin.  J'avois 
perdu  le  courageux  Marc-Antoine,   mon  fils  aisné, 
au  port  d'Ostie  :  mais  celuy  qui  mourut  à  Madères 
pesoit  tant,  qu'il  n'y  avoit  gentil-homme  en  Guyenne 
qui  ne  jugeast  qu'il  surpasseroit  son  père.  Je  laisse  à 
discourir  à  ceux-là  qui  l'ont  cogneu  quelle  estoit  sa 
valeur  et  sa  prudence  :  il  ne  pouvoit  faillir  d'estre  bon 
capitaine,  si  Dieu  l'eust  préservé;  mais  il  dispose  de 
nous  comme  il  luy  plaist.  Je  croy  que  ce  petit  Mont- 
luc  (0  qu'il  m'a  laissé,  taschera  à    l'imiter,  soit  en 
valeur  ou  en  loyauté  envers  son  prince,  comme  tous- 
jours  les  Montlucs  ont  faict.  S'il  n'est  tel,  je  le  dé- 
savoue.   On  sçait  bien,  et  la  Roy  ne  mieux  que  tout 
autre,  que  je  ne  fus  jamais  l'autheur  de  ceste  infor- 
tunée entreprise  :  monsieur  l'admirai  sçait  bien  com- 
bien je  taschay  à  la  rompre,  non  pas  pour  vouloir 
retenir  mon  fils  sur  les  cendres,  mais  pour  la  crainte 
que  j'avois  qu'il  ne  fust  cause  d'ouvrir  la  guerre  en- 
tre la  France  et  l'Espagne  ;  et  encor  que  je  l'eusse  dé- 
siré, si  eussé-je  voulu  que  quelqu'autre  eust  fait  l'ou- 
verture pour  la  tirer  de  nos  maisons.  Le  dessein  de 
mon  fils  n'estoit  pas  de  rompre  rien  avec  l'Espagnol, 
mais  je  voyois  bien  qu'il  estoit  impossible  qu'il  ne  don- 
nast  là  ou  au  roy  de  Portugal;  car,  à  voir  et  ouyr  ces 
gens ,  on  diroit  que  la  mer  est  à  eux.  Monsieur  l'ad- 


(0  Charles  de  Montluc.  Il  étoit  dans  la  ville  d'Ardres,  assiégée  par 
les  Espagnols ,  et  y  fut  tué  dans  une  sortie.  «  Après  avoir  fait  plus  qu'un 
«  César,  dit  Brantôme,  défait  deux  ou  trois  corps-de-garde,  nettoyé 
«  une  grande  partie  des  tranchées ,  et  traîné  quelques  pièces  dans  le 
«  fossé,  il  fut  emporté  d'une  canonade,  au  moins  les  deux  cuisses,  dont 
«  il  mourut.  » 

mirai  naimoit  et  estimoit  que  trop  mon  fils,  ayant 
tesmoigné  au  Roy  qu'il  n'y  avoit  prince  ny  seigneur 
en  France  qui  eust  peu,  de  ses  seuls  moyens,  et  sans 
bienfaict  du  Roy,  dresser  en  si  peu  de  temps  un  tel 
équipage.  11  disoit  vray,  car  il  avoit  gaigné  le  cœur  de 
tous  ceux  qui  le  cognoissoient  et  qui  vouloient  suivre 
les  armes  ;  et  moy  j'estois  si  mal-advisé,  qu'il  me  sem- 
bloit  que  la  fortune  luy  devoit  estre  aussi  favorable 
qu'à  moy.  Pour  un  vieux  guerrier  tel  que  je  suis,  je 
confesse  que  je  fis  une  grande  faute  de  n'avoir  avant 
partir  descouvert  l'entreprise  à  quelqu'autre,  veu  que 
les  vicomtes  Duza  et  de  Pompadour  et  mon  jeune  fils» 
estoient  de  la  compagnie ,  qui  eussent  peu  tenter  for- 
tune et  poursuivre  l'entreprise  projettée,  de  laquelle 
je  me  tairay,  parce  que  peut  estre  la  Royne  la  re- 
nouera quelque  jour. 

LIVRE  SIXIESME. 


[i564]  Lia  France  jouit  cinq  ans  de  ce  repos  avec  les 
deux  religions  (0  ;  toutes-fois  je  me  doutois  tousjours 
qu'il  y  avoit  quelque  anguille  sous  roche ,  mais  pour 
la  Guyenne  je  ne  craignois  pas  beaucoup.  J'avois  tous- 
jours  l'œil  au  guet,  donnant  advis  à  la  Royne  de  tout 
ce  que  j'entendois,  avec  toute  la  fidélité  dont  je  me 
pouvois  adviser. 

[i565]   Pendant  ce  temps  (2)   le    Roy  visita  son 

i1)  L'édit  de  paix  avoit  été  signé  le  19  mars  i563  5  les  deux  partis  re- 
prirent les  armes  à  la  fin  de  septembre  1567. 

(2)  La  paix  étoit  plus  apparente  que  réelle  5  elle  étoit  sans  cesse  trou- 
blée par  les  violences  que  les  Catholiques  et  les  Protestans  exerçoient 
réciproquement  les  uns  contre  les  autres.  Ce  fut  dans  l'espoir  de  réta- 
blir l'ordre  que  le  voyage  du  Roi  fut  entrepris.  A>el  Jouan  nous  a  laissé 
une  relation  détaillée  de  ce  voyage,  qui  est  imprimée  dans  le  premier 
volume  des  Pièces  fugitives,  etc. ,  du  marquis  d'Aubais. 


I  7  ^  [-1-565]    COMMENTAIRES 

royaume.  Estant  arrivé  à  Thoulouse  (0,  je  fus  baiser 
les  mains  à  Sa  Majesté,  laquelle  me  fit  plus  honno- 
rable  recueil  que  je  ne  meritois.  Les  Huguenots  ne 
faillirent  à  faire  leurs  praticques  et  menées,  et  me 
faisoient  faux-feu  sous  main,  car  à  descouvert  ils  n'o- 
soient  le  faire  ;  mais  je  ne  m'en  donnois  pas  grand 
peine.  La  Royne  me  fit  cest  honneur  de  me  dire 
tout  ce  qui  se  passoit,  et  me  monstra  la  fiance  qu'elle 
avoit  en  moy  ;  et  cognus  bien  lors  qu'elle  n'aimoit 
pas  les  Huguenots.  Un  jour,  estant  en  sa  chambre  avec 
messieurs  les  cardinaux  de  Bourbon  et  de  Guyse,  elle 
me  racompta  ses  fortunes,  et  la  peine  où  elle  s'estoit 
trouvée ,  et  entre  autres  choses  me  dit  que  le  soir  que 
la  nouvelle  luy  vint  que  la  bataille  de  Dreux  estoit 
perdue  (  car  quelque  hardie  lance  luy  donna  cest 
alarme ,  n'ayant  pas  eu  loisir  d'attendre  ce  que  mon- 
sieur de  Guyse  feroit  après  que  monsieur  le  connes- 
table  fut  rompu  et  prins),  elle  fut  toute  la  nuict  en 
conseil,  où  estoient  mesdits  seigneurs  les  cardinaux, 
pour  adviser  quel  party  elle  prendroit  pour  sauver  le 
Roy  :  en  fin  sa  resolution  fut  que  si  le  matin  la  nouvelle 
se  fust  trouvée  véritable,  elle  tascheroit  se  retirer  en 
Guyenne,  encore  que  le  chemin  fust  bien  long,  où 
elle  se  tenoit  plus  asseurée  qu'en  tout  autre  pays  de 
la  France.  Je  prie  à  Dieu  qu'il  ne  m'aide  jamais  si 
les  larmes  ne  m'en  vindrent  aux  yeux  luy  oyant  ra- 
compter  sa  désolation  ;  et  luy  dis  ces  mesmes  mots  : 
«  Hé  mon  Dieu,  madame,  vous  estes  vous  trouvée  en 
«  telle  nécessité  »?  Elle  me  l'asseura,  et  jura  sur  son 
ame,  comme  firent  aussi  messieurs  les  cardinaux.  11 
faut  dire  la  vérité,  que  si  ceste  bataille  eust  esté  per~ 

0)  Charles  IX  arriva  à  Toulouse  le  3i  janvier  i5fr5> 

due,  Sa  Majesté  eust  bien  eu  à  souffrir,  et  croy  que 
c'estoit  fait  de  la  France  ,  car  l'Estat  eust  changé  et  la 
religion  :  car  à  un  jeune  roy  on  fait  faire  ce  qu'on 
veut. 

Or  leurs  Majestez  ayant  traversé  la  Guyenne,  trou- 
vèrent les  choses  en  meilleur  estât  qu'on  ne  leur  a  voit 
dit:  car  les  Huguenots,  mes  bons  amis,  avoient  faict 
courir  le  bruit  que  tout  estoit  ruiné  et  perdu  ;  mais 
ils  trouvèrent  qu'elle  estoit  en  meilleur  estât  que  le 
Languedoc.  Leurs  Majestez  séjournèrent  au  Mont  de 
Marsan  quelque  temps  (0,  attendant  que  la  roy  ne 
d'Espagne  vinst  à  Bayonne.  Je  veux  escrire  icy  une 
chose  que  je  descouvris-là ,  pour  monstrer  que  j'ay 
tousjours  tenu  à  la  Royne  la  promesse  que  luy  fis  à 
Orléans  après  la  mort  du  roy  François,  que  je  ne  des- 
pendrois  jamais  que  du  Roy  et  d'elle,  comme  j'ay 
tousjours  fait  ;  encore  que  je  n'en  aye  pas  rapporté 
grand  fruict,  si  est-ce  que  j'aime  mieux  que  la  faute 
soit  venue  d'ailleurs ,  que  si  j'avois  manqué  à  ma  pro- 
messe. Je  sentis  donc  le  vent  qu'une  ligue  s'estoit  dres- 
sée en  la  France,  là  où  il  y  avoit  de  grands  person- 
nages, princes  et  autres,  lesquels  je  n'ay  affaire  de 
nommer,  bien  engagez  de  promesse  :  je  ne  sçay  au 
vray  à  quelle  fin  ceste  ligue  se  faisoit  ;  toutes-fois  un 
gentil-homme  me  les  nomma  presque  tous,  et  fus  per- 
suadé par  ledit  gentil-homme  de  m'y  mettre,  m'as- 
seurant  que  ce  ne  seroit  que  pour  bon  effect  ;  mais  il 
cogneut  à  mon  visage  que  ce  n'estoit  pas  viande  de 
mon  goust.  J'en  advertis  secrettement  la  Royne  tout 
aussi  tost,  car  je  ne  le  pouvois  porter  sur  le  cœur  :  elle 
le  trouva  bien  estrange ,  et  me  dit  que  c'estoient  les 
■(')  Mai  i565. 

premières  nouvelles,  me  commandant  de  m'enquerir 
encor  mieux  du  tout;  ce  que  je  fis,  et  n'en  trouvay 
rien  d'advantage  que  ce  que  je  luy  en  avois  dit,  car  ce 
gentil-homme  se  tint  sur  ses  gardes. 

Sa  Majesté  me  demanda  advis  comme  elle  s'en  de- 
voit  gouverner  :  je  luy  dis  et  la  conseillay  qu'elle  de- 
voit  mettre  en  avant  et  moyenner  que  le  Roy  propo- 
sast  luy-mesme  qu'il  avoit  entendu  qu'une  ligue   se 
dressoit  en  son  royaume ,  et  que  cela  ne  pouvoit  es- 
tre  sans  le  mettre  en  crainte  et   soupçon  ;  qu'il  de- 
voit  prier  tous  generallement  de  rompre  ceste  ligue , 
et  qu'il  vouloit  faire  une  association  en  son  royaume 
de  laquelle  il  seroit  le  chef.  Elle  fut  ainsi  appellée 
quelque  temps,  mais  après  on  changea  de  nom,  et 
l'appella-on  la  Confédération  du  Roy.  La  Royne,pour 
lors  que  je  luy  donnay  ce  conseil ,  ne  le  trouva  pas 
•  bon  ,  et  me  dict  que  si  le  Roy  en  faisoit  une,  il  seroit 
à  craindre  que  les  autres  en  fissent  une  autre  ;  mais 
je  luy  repliquay  qu'il  falloit  que  le  Roy  y  obligeast 
ceux  qui  en  pourroient  faire  le  contraire ,  et  que  c'es- 
toit  chose  qui  ne  se  pourroit  celer,  et  à  laquelle  on 
pourroit  pourvoir.  Deux  jours  après,  Sa  Majesté  soup- 
pant,  elle  m'appella,  et  me  dict  qu'elle  avoit  mieux 
pensé  en  l'affaire' que  je  luy  avois  parlé,  et  qu'elle 
trouvoit  que  mon  conseil  estoit  fort  bon ,  et  me  dict 
que  le  lendemain  ,  sans  plus  tarder,  elle  vouloit  faire 
proposer  au  R.oy  cest  affaire,  comme  elle  fit,  et  m'en- 
voya quérir  à  mon  logis  pour  m'y  trouver,  mais  je  n'y 
estois  point.  Le  soir  elle  me  dict  pourquoy  je  n'y  es- 
tais venu,  et  me  commanda  de  m'y  trouver  le  lende- 
main, parce  qu'au  conseil  y  avoit  eu  plusieurs  gran- 
des difficultez  lesquelles  on  n  avoit  peu  résoudre.  Je 

m'y  trouvay,  selon  le  commandement  qu  elle  m'en 
avoit  faict.  Il  y  eut  encores  plusieurs  disputes.  Mon- 
sieur de  Nemours  parla  fort  sagement,  et  remonstra 
qu'il  seroit  bon  faire  une  ligue  et  association  pour  le 
bien  du  Roy  et  de  son  Estât,  afin  que  tous  d'une 
mesme  volonté,  si  les  affaires  se  presentoient,  se  ren- 
dissent auprès  de  Sa  Majesté  pour  exposer  leurs 
biens  et  leurs  vies  pour  son  service;  et  d'autre  part, 
que  si  quelques  uns ,  de  quelque  religion  que  ce  fust , 
leur  vouloient  courir  sus  ou  remuer  quelque  chose, 
que  tous ,  d'un  accord  et  union  ,  exposassent  leurs 
vies  pour  se  deffendre.  Monsieur  le  duc  de  Mont- 
pensier  fut  de  ceste  mesme  opinion  ,  et  plusieurs  au- 
tres ,  disant  tous  que  cela  ne  pouvoit  que  d'autant 
plus  tenir  le  royaume  en  paix,  veu  qu'on  sçauroit  les 
plus  grands  ainsi  liguez  pour  la  deffence  de  la  cou- 
ronne. 

La  Royne  me  fit  cest  honneur  de  me  commander 
que  j'en  disse  mon  advis  :  alors  je  proposay  que  ceste 
ligue  ne  pouvoit  porter  préjudice  au  Roy,  car  tout 
tendoit  à  une  bonne  fin  pour  le  service  de  Sa  Ma- 
jesté, bien  et  repos  de  son  Estât  et  de  ses  sujets;  mais 
que  celle  qui  se  faisoit  à  cachettes  ne  pouvoit  porter 
que  mal-heur:  car,  comme  l'on  entendroit  qu'il  s'es- 
toit  faict  une  ligue ,  d'autres  en  voudroient  faire  une 
autre ,  et  non  seulement  une,  mais  plusieurs  ,  et  qu'il, 
n'y  auroit  rien  qui  nous  menast  si  tost  ajix  armes  que 
cela  ;  et  que  si  les  uns  tendoient  à  bonne  fin ,  on 
n'estoit  pas  asseuré  que  d'autres  ne  tendissent  à  la 
mauvaise,  car  les  bons  ne  pouvoient  respondre  pour 
les  mauvais;  que  si  les  cartes  se  mesloient  une  fois 
de  ligue  à  ligue ,  il  y  auroit  bien  affaire  d'en  tirer  un 

bon  jeu,  car  c'estoit  une  vraye  porte  ouverte  pour 
faire  entrer  les  estrangers  dans  le  royaume,  et  mettre 
tout  en  proye;  mais  que  tous  generallement,  princes 
et  autres,  devions  faire  une  ligue  ou  association  qui 
s'appelleroit  la  Ligue,  ou  bien  Confédération  du  Roy, 
et  faire  les  sermens  grands  et  solemnels  de  n'y  contre- 
venir, à  peine  d'estre  déclarez  tels  que  le  serment  por- 
teroit;  et  que  Sa  Majesté,  ayant  fait  les  conclusions, 
devoit  depescher  messagers  par  tout  le  royaume  de 
France,  avec  procurations  pour  recevoir  le  serment 
de  ceux  qui  n'estoient  là  presens;  et  que  par  là  Ion 
cognoistroit  qui  voudroit  vivre  ou  mourir  pour  le  ser- 
vice du  Roy  et  de  l'Estat  :  «  Que  si  quelqu'un  est  si 
«  fol  d'oser  lever  les  armes,  jurons  tous,  Sire,  de  luy 
«  rompre  la  teste.  Je  vous  respons  que  j'y  mettray  si 
«  bon  ordre  en  ce  pays,  que  rien  ne  branslera  que 
«  vous  ne  soyez  recogneu  pour  nostre  maistre.  Et  par 
«  mesine  moyen  promettons ,  par  la  foy  que  nous  de- 
ce  vons  à  Dieu ,  que  si  quelque  autre  contre-ligue  se 
«  trouve,  nous  vous  en  advertirons.  Faictes  signer  la 
«  vostre  aux  plus  grands  de  vostre  royaume  :  la  feste  ne 
«  se  pourroit  jouer  sans  eux;  ainsi  on  pourra  les  obli- 
c<  ger  et  pourveoir  aux  inconveniens.  »  Voylà  ma  pro- 
position. Là  il  y  eut  plusieurs  disputes;  mais  en  fin  fut 
conclue  l'association  du  Roy,  et  arresté  que  tous  les 
princes,  grands  seigneurs,  gouverneurs  de  provinces  et 
capitaines  de  gensdarmes,  renonceroient  à  toute  ligue 
et  confédération,  tant  dehors  que  dedans  le  royaume, 
et  que  tous  seroient  de  celle  du  Roy,  et  feroient  le  ser- 
ment, à  peine  d'estre  déclarez  rebelles  à  la  Couronne; 
et  y  a  encores  d'autres  obligations,  desquelles  il  ne  me 
ressouvient.  11  y  eut  plusieurs  diffiçultez  pour  coucher 

Jes  articles  :  les  uns  disoient  qu'ils  dévoient  estre  couchez 
d'une  sorte,  et  les  autres  d'une  autre  ;  car  à  ces  conseils, 
aussi  bien  qu'aux  nostres,  il  y  a  du  blanc  et  du  noir,  et 
de  l'opiniastrise,  et  de  la  dissimulation  ;  et  tel  peut  es- 
tre faisoit  bonne  mine,  qui  estoit  emprumpté  ailleurs: 
ainsi  va  du  monde.  O  que  c'est  une  chose  misérable 
quand  un  royaume  tombe  en  la  jeunesse  d'un  Roy  ! . 
s'il  eust  eu  lors  la  cognoissance  qu'il  a  eu  depuis,  je 
croy  qu'il  eust  bien  faict  parler  des  gens  bon  françois. 
En  fin  tout  fut  passe'  et  accordé,  et  commencèrent  les 
princes  à  faire  le  serment  et  se  signer,' puis  les  sei- 
gneurs; et,  encores  que  je  ne  soye  qu'un  pauvre  gen- 
til-homme, le  Roy  voulut  que  je  m'y  signasse,  pour 
la  charge  que  je  tenois  de  luy,  et  fut  envoyé  à  mon- 
sieur le  connestable  qui  estoit  à  Rayonne,  lequel  s'y 
signa.   D'autre  part,  ils  despescherent  vers  monsieur 
le  prince   de  Condé   monsieur  l'admirai ,   monsieur 
Dandelot ,  et  autres  seigneurs  et  gouverneurs  de  la 
France  ;  et  les  messagers  de  retour,  le  Roy  en  fit  faire 
un  instrument,  comme  l'on  me  dict,  lequel  fut  mis 
dans  ses  coffres;  et  croy  bien  qu'il  n'est  pas  perdu,  et 
qu'on  y  peut  voir  des  gens  en  blanc  et  en  noir  qui  ont 
esté  parjures  à  bon  escient.  Or  je  ne  sçay  qui  fut  cause 
de  commencer  la  guerre  à  la  Sainct  Michel,  car  celuy 
qui  la  commença  a  contrevenu  à  son  serment,  et  jus- 
tement ,  si  le  Roy  le  vouloit ,  le  feroit  déclarer  tel, 
car  luy  mesmes  s'y  est  obligé  par  son  seing;  on  ne 
luy  feroit  pas  de  tort,  puis  qu'il  s'y  estsoubmis.  Et,  en- 
cores que  cela  ne  consiste  pas  en  combats ,  si  pensé- 
je  avoir  faict  un  grand  service  au  Roy  et  à  la  Royne,  de 
leur  avoir  descouvert  ceste  menée,  car  peut  estre  que 
les  affaires  fussent  allez  encores  pis  qu'ils  n'ont  faict. 
22.  12 

Or  le  Roy  prit  son  chemin,  au  retour  de  Bayonné,  » 
vers  Sainctonge  et  La  Rochelle,  où  je  l'accompaignay  i 
et  là  me  commanda  m'en  retourner,  et  faire  bien  ob- 
server les  edicts  de  paix  :  ce  que  j'ay  tousjours  faict. 
Et  ne  faut  poinct  qu'on  die  que  la  guerre  ait  jamais 
commence'  par  mon  gouvernement  :  aussi  n'y  eussent- 
ils  jamais  rien  gaigné ,  et  ne  m'eussent  peu  prendre 
au  despoui veu  ;  mais  leur  dessein  estoit  à  la  leste.  La 
Roy  ne,  qui  est  en  vie,  se  ressouviendra  qu'est-ce  que 
je  luy  dis  sur  le  faict  de  La  Rochelle  :  car  si  ceste 
plume  eust  esté  enlevée  aux  Huguenots ,  et  asseurée , 
comme  je  luy  dis  qu'elle  devoit  faire,  la  France  n'eust 
veu  tant  de  malheurs  :  mais  elle  craignoit  tant  de  met- 
tre les  choses  en  trouble  ,  qu'elle  n'osoit  rien  remuer  ; 
et  sçay  bien  qu'un  soir  elle  m'entretint  plus  de  deux 
heures,  ne  me  parlant  que  des  choses  qui  avoient 
passé  vivant  le  Roy  son  mary ,  mon  bon  maistre  ;  et 
toutesfois  un ,  qui  n'estoit  pas  des  plus  petits ,  alla  dire 
que  je  dressois  quelque  chose  au  préjudice  de  la  paix  : 
pleust  à  Dieu  qu'elle  m'eust  creu,  La  Rochelle  n'eust 
jamais  osé  gronder.  Or,  comme  le  Roy  commença  à 
sortir  de  Bretaigne  pour  prendre  son  chemin  à  Blois, 
j'eus  advertissement  de  Rouergue ,  Quercy,  Perigord, 
Bourdelois  et  Agenois ,  comment  les  Huguenots  s'a- 
cheminoyent  avec  grands  chevaux  à  petites  trouppes, 
et  portoyent  des  coffres,  et  disoit-on  que  leurs  armes 
et  pistoles  estoyent  dedans.  J'en  advertis  trois  ou  qua- 
tre fois  la  Royne ,  mais  elle  n'y  voulut  jamais  adjous- 
tër  foy.  A  la  fin  je  luy  envoyay  Martineau,  contre- 
roolleur  à  présent  des  guerres,  lequel  ne  fut  gueres 
bien  venu  d'apporter  telles  nouvelles.  Et  trois  jours 
après  son  arrivée  y  arriva  Boëry,  un  mien  secrétaire. 

qui  apporta  de  ma  part  nouvelles  à  la  Royne  que  tous 
marchoient  à  la  descouverte  le  jour  et  la  nuict  ;  et  croy 
qu'ils  n'en  eussent  rien  creu,  si  ne  fust  qu'en  mesme 
temps  que  Boëry  arriva  Sa  Majesté  en  fut  advertie  de 
tous  les  autres  gouvernemens  de  la  France;  qui  fut 
cause  que  le  Roy  print  son  chemin  bien  hastivement 
droict  à  Molins. 

[i566]  Je  ne  sçay  à  quelle  fin  cela  tendoit,  ny  pour- 
quoy  on  s'en  alloit  ainsi  à  trouppes  :  ils  le  dévoient 
sçavoir.  Cela  n'estoit  pas  signe  de  vouloir  rien  faire  de 
bon,  car  sans  le  sceu  du  Roy  ou  de  son  lieu  tenant  on 
ne  doit  entreprendre  telles  choses  ;  et  si  je  n'eusse  eu 
peur  d'estre  accusé  d'avoir  rompu  la  paix,  je  les  eusse 
bien  tost  resserrez  en  leurs  maisons,  car  je  ne  dormois 
pas.  Je  m'en  allay,  bien  accompagné  de  noblesse  et 
de  ma  compagnie  ,  en  Rouergue,  Quercy,  et  au  long 
de  la  lisière  de  Perigord,  voir  si  personne  s'esleveroit 
à  descouvert,  et  manday  au  Roy  que  s'il  vouloit  qu'à 
leur  retour  je  parlasse  à   eux ,  j'esperois   de  luy  en 
rendre  bon  compte.  Le  Roy  me  manda  qu'il  ne  le  vou- 
loit point,  mais  que  je  les  laissasse  retourner  chacun 
en   leur  maison.  Là  je  cogneuz  que  le  serment  du 
Mont  de  Marsan  ne  dureroit  guère.  Cecy  ay-je  voulu 
escrire,  afin  de  faire  cognoistre  combien  j'ay  tousjours 
esté  vigilant  en  ma  charge,  puis  que  j'estois  le  plus 
loing  du  Roy,  et  le  premier  à  luy  donner  advertisse- 
ment.  A  présent  je  veux  commencer  la  guerre  de  la 
Sainct  Michel  (0,  qui  sont  les  seconds  troubles. 

[1567]  Encores  que  l'on  aye  dict,  et  je  le  sçay  bien 
aussi,  que  les  Huguenots  me  veulent  mal,  si  est-ce 

(0  Montluc  appelle  ainsi  la  seconde  guerre  civile,  parce  qu'elle  com- 
mença vers  la  Sainl-Mieliel  de  Tannée  iSôy. 

12. 

que  je  n'estais  pas  si  peu  soigneux  de  ma  charge  que 
je  n'eusse  acquis  des  amis  en  leur  trouppê,  et  tels  qui 
estoient  du  consistoire  :  ce  n'esloit  pas  comme  aux  pre- 
miers troubles;  nos  cartes  estoient  si  meslées  qu'il 
n'estoit  possible  de  plus,  et  ces  gens  n'estoient  plus  si 
eschauffez  en  leur  religion  comme  ils  souloient.  Plu- 
sieurs, ou  de  crainte  ou  de  bonne  volonté,  venoient  à 
nous,  de  sorte  que  nous  commencions  à  estre  compa- 
gnons ;  la  crainte  aussi  qu'ils  avoient  de  moy  m'en 
rendoit  quelqu'un  amy,  au  moins  il  enfaisoit  la  mine. 
Environ  deux  mois  et  demy  devant  la  Sainct  Michel, 
j'eus  advertissement  d'un  gentilhomme  et  d'un  autre 
riche  homme,  ne  sçachant  nouvelles  l'un  de  l'autre, 
que  monsieur  le  prince  de  Condé  et  monsieur  l'admi- 
rai leur  avoient  mandé  à  tous  se  tenir  prests  armez 
et  montez,  ceux  qui  avoient  le  pouvoir,  et  que  ceux 
qui  ne  l'avoient  s'armassent  d'armes  selon  leur  moyen, 
et  que  Ion  fist  grandes  provisions  de  bleds  et  d'autres 
munitions  de  vivres  à  Montauban.  Je  jugeay  que  cest 
advis  avoit  grand  apparence,  car  ils  ne  laissoient  che- 
val à  achepter;  et  y  en  avoit  qui  envoyoient  sur  les 
passages  d'Espagne,  et  rien  ne  leur  estoit  cher,  vieux 
ne  jeune.  Je  despeschay  le  sieur  de  Lussan  en  poste 
vers  la  Royne,  luy  donnant  avis  du  tout;  mais  Sa 
Majesté  n'en  creut  rien,  ains  me  manda  que  je  n'acl- 
joustasse  foy  aux  advertissemens  que  l'on  me  donnoit, 
et  que  je  fisse  seulement  garder  les  edicts.  Cependant 
de  jour  à  autre  j'estois  adverty  que  leur  trame  conti- 
nuoit,  et  que  l'on  avoit  faict  une  assemblée  secrette  à 
Montauban,  et  une  autre  à  Thoulouse  à  la  maison 
de  Dacezat.  Je  manday  encores  à  la  Royne  tout  ce 
que  j'entendois,  mais  Sa  Majesté  n'y  voulut  oncques 

adjouster  foy  ,  et  ce  fut  par  trois  ou  quatre  hommes 
l'un  après  l'autre.  A  la  fin  elle  se  fascha  tant  de  mes 
advertissemens,  qu'elle  dict  à  Araigues,  sindic  de  Con- 
dommois,  que  je  ne  luy  donnasse  plus  d'advis,   car 
elle  sçavoit  bien  tout  le  contraire  de  ce  que  je  luy 
mandois ,  et  qu'il  sembloit  que  j'eusse  peur  ;  et  me  fut 
mandé  par  d'autres  que  l'on  se  mocquoit  de  moy  au 
conseil,  et   qu'on  m'appeloit  corneguerre.  Ils  pou- 
voyent  dire  pis.  puis  que  je  n'en  entendois  rien;  si 
j'eusse  esté  à  une  picque  d'eux,  j'en  eusse  peut  estre 
faict  taire   quelqu'un    qui   parloit  bien   haut.    J'ex- 
cepte ce   que   je  dois;  mais  ces  messieurs  les  cour- 
tisans, qui  ne  manièrent  jamais  autre  fer  que  leurs 
horloges  et  monstres ,  parlent  comme  bon  leur  sem- 
ble ;  ils  font  des  dem y-dieux,  et  font  des  empressez, 
comme  si  rien  n'estoit  bien  faict  s'il  ne  passoit  par 
leur  teste.  Je    m'estonnois  fort   comment  la  Roy  ne  f 
qui  avoit  si  bon  entendement,  se  ressouvenant  de  ce 
qu'elle   m'avoit  dit ,  me  traictoit  ain$j.   Il  n'y   avoit 
ordre,  car  j'estois  si  esloigné  que  je  ne  pouvois  replie- 
quer. 

Environ  quinze  ou  vingt  jours  avant  la  Sainct  Mi- 
chel, je  m'en  allay  à  la  maison  d'un  gentilhomme 
mien  amy,  et  là  se  rendit  un  de  ceux  qui  m'advertis- 
soyent,  lequel  me  dict  qu'il  n'y  avoit  que  deux  jours 
qu'un  gentil-homme  de  monsieur  l'admirai  estoit  passé 
à  Montauban,  et  s'en  alloit  en  poste  d'église  en  église, 
pour  les  advertir  de  se  tenir  prests  à  s'eslever  à  l'heure 
qu'un  autre  gentil-homme  dudict  sieur  admirai  ou 
bien  de  monsieur  le  prince  de  Condé  arriveroit,  qui 
seroit  dans  quinze  ou  vingt  jours  au  plus  tard.  Je 
priay  celuy-là  que,  s'il  estoit  dans  Montauban  à  l'heure 

que  ce  gentil -homme  arriveroit,  qu'il  fîst  sauver  tous ïeâ 
Catholiques  qui  estoient  dedans.  Et  ainsi  me  despar- 
tis ,  et  m'en  vins  à  Cassaigne,  où  je  trouvay  une  lettre 
d'un   gentil-homme  qui  pour  lors  se  tenoit  à  Thou- 
louse, me   donnant  pareil  advertissement;  et  pource 
que  la  lettre  n'estoit  pas  signée,  je  ne  la  voulus  en- 
voyer à  la  Royne,  craignant  qu'elle  n'y  adjoustast  point 
de  foy.  Le  lendemain  arriva  audict  Cassaigne  le  baron 
de  Gondrin,  lequel  à  présent  nous  appelions  mon- 
sieur de  Montespan  ,  qui  s'en  alloit  en  poste  à  la  Cour, 
pour  obtenir  de  Sa  Majesté  quelques  lettres  pour  un 
procès  que  son  père  et  luy  àvoient  au  parlement  de 
Thoulouse.  J'adjoustay  foy  à  ceux  qui  m'advertissoient, 
et  me  servit  bien  ,  pour  ce  que,  de  trois  qu'ils  estoient, 
les  deux  avoient  affaire  de  inoy  pour  des  biens  qu'ils 
plaidoient  ;   et   cognoissois  bien  à  leur  complexion 
qu'ils  n'estoient  pas  si  devotieux  en  leur  religion,  qu'ils 
ne  fussent  plus  affectionnez  à  gaigner  leur  bien  qu'ils 
plaidoient,  ett quitter  ministres  et  tout  (je  croy  que 
ceste  religion  n'est  qu'une  piperie);  et  sans  moy  ils  ne 
pouvoient  pas  y  faire  ce  qu'ils  vouloient  ;  et  je  les  ay- 
,dois  de  ce  que  je  pouvois,  pour  tousjours  estre  par 
eux  adverty,  car  j'avois  crédit  et  estois  aimé  aux  par- 
lemens  de  Bordeaux  et  Thoulouse,  et  de  tous  les  offi- 
ciers du  Roy.  Ils  avoient  raison  ,  et  moy  de  leur  ren- 
dre la  pareille,  car  je  les  ay  tousjours  cogneus  fort 
affectionnez  au  service  du  Roy.  Je  dis  au  baron  de 
Gondrin  qu'il  me  recommandast  très- humblement  à 
la  bonne  grâce  de  la  Royne,  et  qu'elle  eust  souvenance 
qu'elle  n'avoit  jamais  voulu  adjouster  foy  aux  adver- 
tissemens  que  je  luy  donnois,  et  qu'elle  en  pleureroit 
de  ses  yeux  pour  ne  m'avoir  creu  ;  que  Sa  Majesté 

m'avoit  mandé  qu'il  sembloit  que  j'eusse  peur,  et  qu'au 
conseil  du  Roy  on  disoit  que  j'estois  un  cornëguerre  ; 
que  je  la  suppliois  tres-humblement  croire  que  je  n'a- 
vois  point  peur  de  moy,  car,  Dieu  mercy,  j'estois  ne'  sans 
peur,  et  ne  sçavois  que  c'est  d'autre  peur  que  celle 
qu'un  homme  de  bien  doit  avoir  ;  mais  que  j'avois  peur 
du  Roy  et  d'elle,  car  ils  ne  touchoient  pas  moins  que 
de  la  mort  ou  de  la  prison ,  et  qu'elle  se  gardast  pour 
quelques  jours,  et  empeschast  que  le  Roy  n'allast  pas 
si  souvent  à  la  chasse  ny  à  l'assemblée  comme  il  fai- 
soit,  sur  tout  tant  qu'il  desirei  oit  conserver  sa  vie  et  son 
Estât.  Le  baron  de  Gondrin  s'en  acquitta ,  et  me  dict 
que  Sa  Majesté  luy  avoit  respondu  qu'elle  ne  vouloit 
plus  escouter  nul  advertissement  que  je  luy  donnasse , 
et  qu'elle  sçavoit  mieux  la  volonté  des  Huguenots  que 
moy,  et  leurs  forces  jusques  où  elles  se  pouvoient  es- 
tendre,  et  qu'ils  ne  demandoient  que  la  paix.  Ces  gens 
faisoient  leurs  pratiques  de  loing ,  et  elle  estoit  à  mon 
advis  charmée  par  je  ne  sçay  quelles  gens.  Ledict  sieur 
de  Montespan  fit  si  grande  diligence,  qu'il  fut  de  re- 
tour dans  dix  ou  douze  jours  avant  la  Sainct  Michel, 
et  me  dict  ce  que  la  Roy  ne  luy  avoit  respondu.  Il 
n'est  pas  possible  que  Sa  Majesté  ne  fust ,  comme  j'ay 
dict ,  pippée  et  abreuvée  de  quelques  gens  qu'elle 
avoit  auprès  d'elle ,  qui  procedoient  par  malice  ou  bien 
par  ignorance  ;  mais  c'est  grand  cas ,  car  pardeçà  les 
pages  et  laquais  sçavoient  les  appareils  que  les  Hu- 
guenots faisoient  pour  s'eslever.  Et  avant  que  ledict 
sieur  baron  de  Gondrin  arrivast,  je  fus  adverty  que, 
huict  jours  avant  la  Sainct  Michel ,  ou  huict  jours 
après,  le  gentilhomme  de  monsieur  l'admirai  devoit 
arriver.  Et,  sur  les  responces  que  me  faisoit  la  Roy  ne, 

jecuiday  faire  un  grand  erreur  d'oster  tout  soupçon, 
et  penser  qu'elle  estoit  mieux  advertie  que  moy,  et 
qu'il  ne  me  falloit  adjouster  foy  à  ceux  qui  me  don- 
noient  ces  advis.  Sur  cela  je  fis  une  entreprinse  avec 
le  feu  evesque  de  Condom ,  les  sieurs  de  Sainctorens 
et  de  Tilladet  frères,  pour  aller  aux  bains  à  Bar- 
bottan,  comme  les  médecins  m'avoient  ordonné,  pour 
une  douleur  de  cuisse  que  j'ay,  laquelle  je  prins  à  là 
prinse  de  Quiers,  dequoy  monsieur  d'Aumalle  est  bien 
souvenant;  je  croy  que  je  ne  la  perdray  que  je  ne  sois 
mort. 

Nous  partismes  de  Cassaigne  le  samedy,  pour  aller 
coucher  à  la  maison  de  monsieur  de  Panjas(0,  faisant 
apporter  deux  tiercelets  d'autour,  pour  passer  nostre 
temps  aux  bains.  Et  la  nuict  propre  que  nous  arri- 
vasmes ,  à  mon  premier  sommeil,  je  fis  un  songe  qui 
me  travailla  plus  que  si  j'eusse  eu  quatre  jours  la  fiè- 
vre continue,  lequel  je  veux  escrire  icy  (plusieurs  sont 
en  vie  à  qui  je  le  dis  deslors)  ;  ce  ne  sont  pas  des  con- 
tes faicts  à  plaisir.  Je  songeay  que  tout  le  royaume  de 
France  estoit  en  rébellion ,  et  qu'un  prince  esti  anger 
s'en  estoit  saisi ,  et  avoit  tué  le  Roy,  messeigneurs  ses 
frères  et  la  Royne,  et  que  j'estois  fuyant  nuit  et  jour 
de  tous  costez  pour  me  sauver,  car  j'avois  (comme  il 
me  sembloit)  tout  le  monde  en  teste  pour  me  prendre. 
Ores  je  me  sauvois  en  un  endroit,  puis  je  me  sauvois 
eh  un  autre;  en  fin  je  fus  surpris  en  un  logis,  et  m'a- 
mena-on devant  le  Roy  nouveau  qui  se  promenoit  dans 
une  église  au  milieu  de  deux  grands  hommes.  Il  estoit 
de  stature  petite ,  mais  gros  et  fort  d'espaules,  et  por- 
toit  un  bonnet  de  velours  carré,  comme  l'on  les  por- 

0)  Ogier  de  Pardaillan,  seigneur  de  Panjas. 

toit  le  temps  passé;  ses  archers  de  la  garde  portoient 
jaune  ,  rouge  et  noir.  Et  m'amenant  prisonnier  le 
long  des  rues,  tout  le  monde  couroit  après  moy  ;  l'un 
disoit  :  Tuez-le  ,  le  meschant;  l'autre  me  presentoit 
l'espe'e  nue  à  la  gorge ,  l'autre  la  pistolle  à  l'estomach  ; 
et  ceux  qui  me  menoient  crioient  :  Ne  le  tuez  pas,  car 
le  Roy  le  veut  faire  pendre  devant  luy.  Et  de  ceste 
sorte  me  menèrent  devant  le  Roy  nouveau  ,  qui  se 
promenoit  comme  j'ay  dit.  Il  n'y  avoit  image  n'au- 
tel.  Et  de  prime  face  me  dit  en  italien:  Veniqua^for- 
fante  3  tu  mai  fatlo  la  guerra  et  a  queli  i  quali  suono 
mei  servitori  ;  io  ti  faro  apicquar  adesso,  adesso  (0. 
Alors  je  luy  respondis  en  raesme  langage,  m'estant 
advis  que  je  parlois  le  tuscan  aussi  bien  que  quand 
j'estois  dans  Sienne  :  Sacra  Maesta^  io  servito  al  mio 
lie  si  coifio  suono  obligati  fare  tutti  gli  huomini  da 
bene ,  su  Maesta  non  deve  pigliar  questo  à  malei?). 
S'enflambant  lors  de  colère,  il  dit  aux  archers  de  sa 
garde  :  Andate,  andate,  menate  lo  adpicar  quel  for- 
mante que  mi  farebe  encor  la  guerra  (5).  Surquoy 
ceux  qui  me  tenoient  me  voulurent  amener,  mais  je 
tins  ferme ,  et  luy  dis  :  Io  supplico  su  Maesta  voler  mi 
salvar  la  vita;  poi  que  el  lie  mio  signore  e  morto  en- 
sieme  gli  segnori  fratellij  io  vi  prometto  che  vi  ser- 
vira con  medesima  Jidelta  col  laquale  io  servito  il  Me, 

(0  «  Approche,  coquin,  tu  m'as  fait  la  guerre,  à  moi  et  âmes  ser- 
cr  viteurs;  je  vais  te  faire  pendre  à  l'heure  même.  » 

0»/  «  Sacrée  Majesté,  j'ai  fait  mon  devoir  en  servant  mon  Roi,  comme 
«  tout  homme  de  Lien  est  obligé  de  le  faire:  cela  ne  doit  point  vous  ir- 
«  riter  contre  moi.  » 

tf>  ce  Allez,  allez,  et  faites  pendre  ce  misérable  qui  me  feroit  encore 
«  la  guerre,  a 

mentreviveva  (0.  Sur  cela,  les  seigneurs  qui  se  pro- 
menoient  avec  luy  le  supplièrent  me  vouloir  sauver 
la  vie.  Alors  il  me  regarda  au  visage ,  et  me  dict:  Pro- 
meut tu  questo  dal  coure?  Or  su  io  ti  do  la  vita  per 
la  première  di  quelli  che  mi  pregano  ;  sia  mi  fidèle  (2). 
Ces  seigneurs  parloient  François,  mais  nous  deux  par- 
lions italien.  Surquoy  il  commanda  qu'on  me  menast 
un  peu  à  part,  et  qu'il  vouloit  encor  parler  à  moy. 
Ils  me  mirent  contre  un  coffre  près  la  porte  de  l'église, 
et  ceux  qui  me  tenoient  se  mirent  à  parler  avec  les 
archers  de  la  garde.  Et  estant  contre  ce  coffre,  je  corn- 
mençay  à  penser  au  Roy,  et  avoir  regret  du  serment 
que  javois  faict,  et  que  par  adventure  le  Roy  n'estoit 
point  encor  mort,  et  que,  si  je  me  pouvois  sauver,  je 
m'en  irois  pliistost  seul  et  tout  à  pied  par  le  monde 
trouver  le  Roy  s'il  estoit  en  vie,  et  me  print  opinion 
de  me  sauver.  Je  sortis  de  l'église  ;  estant  dans  la  rue, 
je  commençay  à  courir,  ne  me  souvenant  point  alors 
que  j'eusse  mal  à  la  cuisse ,  car  il  me  sembloit  que  je 
courois  plus  viste  que  je  ne  voulois.  Tout  à  un  coup 
j'ouys  derrière  moy  crier  :  Prenez-le ,  le  meschant. 
Les  uns  sortoient  des  maisons  pour  me  prendre,  les 
autres  se  mettoient  devant  moy  ;  mais  j'eschappois 
tousjours  et  de  l'un  et  de  l'autre ,  et  gaignay  un  degré 
de  pierre  par  là  où  l'on  montoit  sur  la  muraille  de  la 

ville  ;  et  comme  je  fus  au  haut,  je  regarday  contre  bas, 

• 

(*)  «  Je  supplie  votre  Majesté  de  me  laisser  la  vie  ;  puisque  le  Roi  mon 
«  seigneur  est  mort,  ainsi  que  les  princes  ses  frères,  je  vous  promets 
«  de  vous  servir  avec  la  même  fidélité  que  j'ai  servi  le  Roi  tant  qu'il  a 
«  vécu.» 

(*)  a  Puis-je  me  fier  à  tes  promesses?  Eh  bien,  je  te  fais  grâce  de  la 
<c  vie,  à  la  prière  de  ceux  qui  intercèdent  pour  toi.  Sois-moi  fidèle.  » 

et  me  sembla  que  c'estoit  un  précipice  si  grand ,  qu'à 
peine  pouvois  je  voir  le  fonds.  Ils  montoient  les  de- 
grez  :  je  n'avois  rien  pour  me  defîendre ,  que  trois  ou 
quatre  pierres  que  je  jettay  ,  et  me  voulois  faire  tuer, 
car  il  me  sembloit  que  l'on  me  feroit  mourir  de  mort 
cruelle.  Et  comme  je  n'eus  plus  rien  pour  me  defFen- 
dre,  je  me  jettay  en  bas  par  dessus  la  muraille  ,  et  en 
tombant  je  m'esveillay,  et  me  trouvay  tout  en  eau, 
comme  si  je  fusse  sorty  d'une  rivière,  ma  chemise, 
les  draps,  la  couverte  du  lict,  toutes  trampez  ;  il  me 
sembloit  que  j'avois  ma  teste  plus  grande  qu'un  tam- 
bour. J'appellay  mes  valets  de  chambre,  lesquels 
firent  du  feu  incontiuent ,  et  m'osterent  ma  chemise 
et  m'en  baillèrent  une  autre.  Mes  gens  allèrent  à 
madame  de  Panjas,  laquelle  commanda  qu'on  leur 
baillast  des  draps  ;  elle  mesme  se  leva  et  vint  en  ma 
chambre ,  et  vid  que  les  draps  et  la  couverte  estoient 
en  eau,  et  ne  partit  de  là  que  le  tout  ne  fust  séché. 
Je  luy  comptay  mon  songe  et  la  peine  que  j'avois  eu, 
dont  m'estoit  venue  ceste  sueur  :  il  luy  en  souvient 
aussi  bien  qu'à  moy.  Le  songe  que  je  fis  de  la  mort  du 
roy  Henry  mon  bon  maistre,  et  cestuy-cy,  m'ont 
donné  plus  de  peine  et  de  travail  qu^  si  j'eusse  eu 
toute  une  sepmaine  la  lièvre  continue.  Les  médecins 
me  disoient  que  c'estoit  à  force  de  l'imagination ,  pour 
estre  mon  esprit  occupé  tousjours  à  cela,  et  crois  qu'il 
est  vray,  car  souvent  me  suis-je  trouvé  la  nuict  en  com- 
.bats  avec  les  ennemis,  songeant  des  malheurs  que  je 
voyois  après  advenir,  et  des  bonnes  fortunes  aussi. 
Jay  eu  ce  malheur  là  toute  ma  vie,  que  dormant  et 
veillant  je  n'ay  jamais  esté  en  repos  ;  j'estois  asseuré 
qu'ayant  quelque  chose  à  faire  et  en  ma  teste ,  je  ne 

faillois  jamais  d'y  estre  toute  la  nuict:  c'est  une  grande 
peine. 

Le  lendemain,  qui  fut  le  dimanche,  l'on  me  voulut 
amener  aux  bains:  je  n'y  voulus  oncques  aller,  m'es- 
tant  imprimé  en  ma  fantaisie  que  le  Roy  devoit  tom- 
ber en  quelque  malheur,  me  souvenant  tousjours  du 
songe  du  roy  Henry,  et  quoy  qu'on  me  sceut  dire, 
nous  nous  en  revinsmes  le  lundy.  Le  jeudy  vint  un 
consul  de  Lectoure ,  qui  me  dit  que  le  sieur  de  Fon- 
terailles,  seneschal  d'Armagnac,  demeuroit  enfermé 
dans  le  chasteau ,  et  ne  sortoit  poinct  dehors,  et  que 
toute  la  nuict  ils  oyoient  là  dedans  frapper  contre 
quelque  muraille,  ou  bien  contre  du  bois,  et  que  les 
Huguenots  de  la  ville  preparoient  secrettement  des 
armes.  Je  l'en  fis  retourner,  l'asseurant  que  le  sieur 
de  Fonterailles  ne  feroit  jamais  chose  qui  portast  pré- 
judice au  service  du  Roy,  me  fiant  sur  une  promesse 
qu'il  m'avoit  faite  à  Agen  en  ma  maison  ..Ledit  consul 
ne  prenoit  point  cela  pour  bon  payement.  Je  luy  dis 
qu'il  regardast  de  bien  près  ce  que  ledit  seneschal  fe- 
roit. Le  vendredy  arrivèrent  deux  consuls  de  Moyssac, 
qui  me  vindrent  dire  que  deux  ou  trois  officiers  du 
Roy  qui  estoi^nt  de  Montauban ,  et  plusieurs  autres, 
s'estoient   rendus  à   Moyssac,  pour  des  apparences 
qu'ils  avoient  veuës  dans  ledict  Montauban  de  la  prise 
des  armes.  Je  les  fis  retourner,  et  leur  dis  que,  sans 
faire  aucune  esmotion  ny  levée  d'armes,  ils  fussent 
soigneux  de  la  garde  de  leur  ville  ,  et  s'ils  entendoient 
que  les  autres  prinssent  les  armes,  qu'ils  les  prissent 
aussi,  et  que  du  tout  ils  m'advertissent.  Le  dimanche, 
monsieur  de  Sainctorens  vint  disner  avec  moy,  et  ar- 
restasmes  d'aller  le  lundy  voir  voler  nos  oyseaux,  et 

qu'il  se  rendroit  à  la  poincte  du  jour  à  Cassaigne.  Sur 
la  minuict  m'arriva  un  messager  du  sieur  de  La  Lande , 
chanoine  d'Agen,  qui   m'apporta  une  lettre,  et  une 
que  monsieur  de  Lauzun  luy  avoit  envoyée.  La  .sienne 
disoit  :  «  Je  vous  envoyé  une  lettre  que  monsieur  de 
«  Lauzun   m'a   mandée  en   si  grand  diligence ,  que 
«  l'homme  qui  Fa  portée  n'est  peu  aller  plus  avant.  »  En 
celle  de  monsieur  de  Lauzun  y  avoit  :  «  Monsieur  de 
«  La  Lande,  advertissez  promptement  et  en  diligence 
c<  monsieur  de  Montluc  comme   les  Huguenots  ont 
«  pris   les  armes  à  Bregerac ,  et  sont  allez  inconti- 
«  nent  prendre  les  chevaux  de  monsieur  le  marquis 
«  de  Trans  (0,  qu'il  tenoit  à  Eymet,  et  que  tous  ceux 
«  de  ce  pays  les  prennent.  »  Et  pour-ce  que  monsieur 
le  marquis   de  Trans  avoit  une  querelle  contre  son 
beau-frere,  nommé  monsieur  de  Sainct  Laurens,  pour 
quelques  procès,  je  pensay  promptement  que  c'es- 
toient  les  gens  dudict  Sainct  Laurens  qui  seroient  al- 
lez pour  exploiter  quelque  exécutoire  de  despens  con- 
tre ledit  sieur  marquis,  et  n'en  fis  autre  compte.  Sur 
la  pointe  du  jour  me  levay,  et  me  faisant  attacher  (2) , 
regardant  à  la  fenestre,  attendant  monsieur  de  Sainc- 
torens,  arriva  un  homme  à  cheval  qui  venoit  d'un  lieu 
qui  est  au  long  de  la  rivière  de  Garonne,  lequel  je 
ne  veux  nommer  pour  crainte  qu'il  ne  soit  tué ,  car 
l'homme  qui  me  l'envoya  est  encore  en  vie.  Et  comme 
j'ouvrois  la  lettre,  mon  valet  de  chambre  veid  tomber 
un  brevet  en  terre.  Je  me  mis  à  lire  laditte  lettre  ;  et 
y  avoit  dedans  qu'il  me  prioit  de  luy  laisser  vendre  à 

(x)  Gaston  de  Foix,  marquis  de  Trans,  de  la  maison  de  Foix,  et  pa- 
rent de  Frédéric  de  Foix,  comte  de  Candale. 
(2)  Attacher  :  habiller. 

un  Portugais  un  quintal  de  poivre  ;  et  de  colère  je 
rompis  la  lettre,  maudissant  le  Portugais,  car  il  me 
ressouvint  lors  de  la  mort  de  mon  fils ,  mort  à  Ma- 
dère. Ceste  lettre  estoit  faite  en  fainte  pour  mettre  le 
brevet  dedans.  Mon  valet  de  chambre  commence  à 
recueillir  le  brevet,  et  me  dit  qu'il  estoit  tombé  ainsi 
que  j'ouvrois  ladicte  lettre.  Je  me  mis  à  lire  le  brevet, 
et  y  avoit  ainsi  :  «  Du  vingt -huitiesme  jusques  au 
«  trentièsme  de  ce  mois  de  septembre,  le  Roy  prins, 
«  laRoyne  morte,  La  Rochelle  prinse,  Bregerac  prins, 
«  Montauban  prins ,  Lectoure  prinse  ,  et  Montluc 
«  mort.  »  Voyla  les  propres  mots  qui  estoyent  dans  ledit 
brevet.  Alors  jecommençay  à  penser  à  autre  chose  qu'à 
la  chasse,  et  laisse  ma  colère  du  Portugais.. Et  fis  par- 
tir tout  incontinent  le  capitaine  Mauries,  qui  avoit 
esté  lieutenant  en  Piedmont  du  feu  capitaine  Mont- 
luc, le  capitaine  Jean  d'Agen  et  Tibauville,  com- 
missaires de  l'artillerie ,  leur  commandant  d'aller  droit 
à  la  maison  de  monsieur  de  Sainctorens ,  lequel  ils 
trouvèrent  par  les  chemins,  et  qu'ils  luy  dissent  qu'il 
tournast  visage  à  sa  maison ,  et  qu'il  advertist  mon- 
sieur de-Tilladet  son  frère,  et  les  gentils  hommes  ses 
voisins,  pour  se  rendre  à  dix  heures  au  Sampoy,  une 
ville  qui  est  au  Roy,  où  j'ay  ma  maison ,  avec  chevaux 
et  armes ,  sans  faire  aucun  bruit.  Nous  sommes  à  une 
lieue  les  uns  des  autres.  Leur  dis  aussi  qu'après  avoir 
parlé  audit  sieur  de  Sainctorens ,  ils  s'en  allassent 
tousjours  au  galop  droit  à  Lectoure  ,  qui  est  à  trois 
lieues  du  lieu  de  Cassaigne ,  car  cela  que  le  consul 
m'avoit  dit  me  vint  au  devant;  aussi  y  avoit-il  apparence 
que  pour  remuer  besongne  en  Gascongne  on  commen- 
ceroit  sur  ceste  forte  place.  Je  leur  manday  que,  comme 

ils  arriveroient  à  la  veuë  du  chasteau ,  ils  allassent 
le  pas,  feignans  estre  marchans,  et  qu'ils  allassent  en- 
trer à  la  porte  du  boulevart,  me  doutant  que  le  se- 
neschal  auroit  mis  des  gens  dans  le  chasteau  par  la 
fauce  porte,  lesquels,  s'ils  s'appercevoient  que  Ion  se 
doutast,  promptement  se  saish  oient  de  la  ville,  avec 
l'ayde  des  Huguenots  qui  estoient  dedans;  mais  que, 
comme  ils  seroient  dans  icelle,  qu'ils  parlassent  se- 
crettement  aux  consuls,  se  saisissant  de  la  porte  dudit 
boulevart ,  et  que  je  les  trouvasse  morts  ou  en  vie  de- 
dans ,  car  je  serois  bien  tost  à  eux  ;  ce  qu'ils  firent.  Et 
depeschay  à  monsieur  de  Verduzan ,  seneschal  de  Ba- 
zadois,  et  à  plusieurs  autres  gentils-hommes  ses  voi- 
sins, les  assignant  tous  à  dix  heures  au  Sampoy,  où  je 
me  rendis  ;  et  n'y  trouvay  que  monsieur  de  Saincto- 
rens,  lequel  par  mal-heur  n'avoit  trouvé  gentil-homme 
sien  voisin  qui  fust  à  sa  maison  ;  et  monsieur  de  Til- 
ladet  mesmes  s'estoit  fait  saigner  ce  matin  *de  sorte 
qu'il  ne  vint  qu'un  archer  de  ma  compagnie,  nommé 
Seridos,  et  deux  enfans  de  monsieur  de  Beraud,  qui 
estoient  aussi  de  ma  compagnie  ,  leur  père  s'estoit 
trouvé  malade;  et  un  mien  parent,  nommé  monsieur 
de  La  Vit.  J'attendis  là  monsieur  de  Verduzan  jusques 
à  midy;  et  ne  voyant  venir  personne,  je  deljberay 
m'en  aller  à  Lectoure  sans  plus  rien  attendre,  me  dou- 
tant bien  encore  que  j'y  an  iverois  bien  tard.  L'on  me 
disoitquesi  le  seneschal  estoit  bien  accort,  et  qu'il  eust 
des  gens  dans  le  chasteau,  que  facilement  il  me  def- 
feroit  dans  la  ville.  Je  respondois  aussi  que  si  j'attendois 
d'avantage,  il  seroitadverty  de  l'arrivée  des  trois  qui  se 
saisiroient  des  portes,  et  je  ne  pourrois  entrer  dedans? 
et  qu'il  valoit  mieux  mettre  à  l'avanture  nos  vies  dedans 

la  ville,  que  de  demeurer  dehors,  et  la  ville  perdue- 
Nous  montasmes  à  cheval,  n'estans  que  six  maistres, 
et  pouvions  estre  en  tout,  compris  les  valets,  trente 
chevaux.  Je  fis  venir  après  moy  quatorze  arquebu- 
siers, conduicts  par  un   prestre  nommé  Malaubere, 
et  leur  commanday  venir  tousjours  le  trot  après  nous; 
et  ainsi  nous  en  allasmes  avec  ces  grandes  forces.  Et 
comme  nous  fusmes  près  de  Taraube,  une  petite  lieue 
de  Lectoure ,  arriva  un  homme  à  cheval ,   depesché 
par  les  consuls  et  par  le  capitaine  Mauriez,  qui  me 
mandoyent  qu'ils  s'estoyent  saisis  des  portes,  et  que  la 
ville  estoit  toute  en  armes,  et  me  mandoient  aussi  les 
advertir  par  quelle  porte  je  voulois  entrer.  Je  luy  dis  : 
«  Par  la  porte  du  chasteau  ;  »  et  s'en  retourna  courant 
comme  il  estoit  venu.  Là  par  fortune  se  trouva  le  sieur 
de  Lussan  et  le  capitaine  son  frère ,  qui  vindrent  au 
devant  de  moy,  ne  sçachant  rien  de  cecy,  car  ils  y 
estoyent^pour   quelque   appointement  de  procez,  et 
ainsi   entrasmes  dans   la   ville.  Et  comme  nous  fus- 
mes au  logis  chez  monsieur  de  PoisegurC1),  je  priay 
ledit  sieur  de  Lussan  d'aller  dire  à  monsieur  de  Fon- 
terailles  qu'il  vinst  parler  à  moy,  car  je  luy  voulois 
dire  chose  qui  concernoit  le  service  du  Pioy.  Il   me 
manda  qu'il  n'en  feroit  rien,  et  qu'il  estoit  dans  le  chas- 
teau delà  part  de  la  royne  de  Navarre,  dame  et  mais- 
tresse  desdits  chasteau  et  ville.  Je  luy  contremanday 
que  s'il  ne  venoit  j'assaillirois  ledit  chasleau  au  son  de 
la  cloche,  et  assemblerois  toutes  les  villes  voisines.  Je 
crois  qu'il  s'estonna  ;  alors  il  vint.  Je  luy  dis  que  je 
voulois  avoir  le  chasteau  pour  y  mettre  des  gens  qui 

C1)  Poiségur  :  Cliastenet  de  Fuységur,  selon  la  dernière  édition  de 
Monlluc. 

fussent  de  la  religion  du  Roy,  et  un  gentil -homme 
pour  y  commander,  jusques  à  ce  que  j'aurois  veu  ce 
commencement  d'émotion  à  quelle  fin  il  tendoit.  Il 
me  fît  responce  qu'il  estoit  bon  serviteur  du  Roy,  et 
qu'il  aymeroit  mieux  estre  mort  que  faire  chose  contre 
sa  volonté'.  Je  luy  dis  que  je  l'en  croiois  bien,  mais 
que  cependant  je  me  voulois  asseurer  du  chasteau  ,  et 
que  je  me  fiois  plus  de  moy-mesmes  que  de  luy.  Et 
après  quelques  contestations,  monsieur  de  Sainctorens 
dit  quelque  chose  et  s'attaqua  à  luy  :  il  ne  s'en  alla 
pas  sans  responce.  S'il  ne  se  fust  résolu,  je  l'allois  faire 
prendre  prisonnier.  Monsieur  de  Lussan  le  tira  à  part, 
et  luy  remonstra  qu'il  se  faisoit  un  grand  tort  de  n'o~ 
beyr,  et  qu'il  ne  luy  alloit  que  de  sa  vie,  car  je  mour- 
rois  plustost  là  que  je  ne  l'eusse  ;  qu'il  sçavoit  bien 
quel  homme  j'estois.  Alors  il  vint  à  moy,  et  me  dit 
qu'il  estoit  prest  de  me  remettre  le  chasteau ,  mais  qu'il 
me  prioit  bien  fort  que  je  le  laissasse  rentrer  dans 
iceluy,  et  y  dormir  ceste  nuict,  afin  de  faire  apprester 
tous  les  meubles  qu'il  y  avoit  dedans  pour  s'en  aller  le 
matin.  Je  le  priay  de  ne  bouger  de  la  ville ,  et  que  je 
baillerois  en  garde  ledit  chasteau  à  gentil-homme  ca- 
tholique que  luy-mesme  nommeroit  :  il  en  nomma 
plusieurs ,  mais  je  n'y  voulus  entendre.  Et  comme  il 
veid  que  je  n'y  voulois  pas  mettre  ceux  qu'il  vouloit, 
il  nomma  monsieur  de  La  Cassaigne,  voisin  de  la 
ville,  qui  depuis  a  esté  lieutenant  de  la  compagnie 
de  monsieur  d'Arne,  lequel  me  contenta,  et  l'en- 
voyay  incontinent  quérir.  Je  fis  un  pas  de  clerc ,  car 
je  laissay  rentrer  ledit  sieur  de  Fonterailles  sur  sa 
foy  dans  le  chasteau  :  il  faut  tousjours  prendre  tout  au 
pis. 

Cependant  arriva  monsieur  de  Verduzan  avec  quatre 
ou  cinq  gentils-hommes,  et  monsieur  de  Maignas,  et 
d'heure  à  autre  en  arrivoyent.  Apres  soupper  nous  sor- 
tismes  hors  du  chasteau  ,   et  me  mis  à  regarder  la 
fausse  porte  de  la  fausse  braye,  etcommençay  à  dis- 
puter avec  eux ,  que  si  le  seneschal  avoit  baillé  assi- 
gnation de  se  rendre  ceste  nuict-là  à  la  fausse  porte , 
que  les  gardes  et  sentinelles  de  la  ville   ne  l'eussent 
sçeu  garder  qu'il  ne  mist  des  gens  dedans  ;  et  résolus 
de  faire  coucher  Beauville  (0,  commissaire  de  l'artil- 
lerie ,  et  le  prestre  avec  les  quatorze  arquebuziers  dans 
la  fausse  braye,  entre  les  deux  fausses  portes  ;  qui  fut 
bon  pour  moy ,  car  autrement  ils  nous  avoyent  attra- 
pez ,  et  couppez  la  gorge  à  tous  ceste  nuict-là.  Voyez 
comment  un  homme   peut   tomber  en   péril  pour  sa 
faute,  car  je  pensois  estre  bien  sage  et  advisé,  et  tou- 
tes-fois je  mis  une  place  dételle  importance  en  danger 
d'être  perdue ,  et  tout  le   pays.  Je  ne  m'arrestay  en- 
core en  ceste  garde,  car  j'ordonnay  que  tous  les  gentils- 
hommes et  serviteurs  coucheroient  vestus ,  et  manday 
que  tous  ceux  de  la  ville  en  fissent  de  mesmes.   Le 
matin  au  soleil  levant  ledit  sieur  seneschal  vint  à  moy 
me  prier  encores  de  luy  laisser  le  chasteau  ,  et  qu'il 
me  bailleroit  pièges ,  et  beaucoup  de  promesses  qu'il 
me  faisoit.  Je  luy  respondis  qu'il  perdoit  temps,  et  que 
je  voulois  mettre  des  gens  dedans;  et    comme  il   vid 
qu'il  n'y  avoit  plus  de  remède  ,  il  receut  le  sieur  de  La 
Cassaigne   avec  vingt  soldats  dedans,    puis   me  vint 
dire  à  dieu.  Je  luy  persuadois    de  demeurer  dans   la 
ville,  mais  il   me  respondit   qu'il  ne  se  fieroit  point 

(.0  Beawille  :  Sans  doute  Thibouville. 

aux  habitans,  et  me  commença  à  dire  que  je  luy-  fai- 
sois  souffrir  un  pand  escorne  de  ne  me  fier  point  de 
luy,  et  qu'il  estoit  de  race  trop  remarquée  destre 
bons  serviteurs  et  loyaux  sujects  de  la  couronne  de 
France,  et  que  les  siens  avoyent  sauvé  le  royaume. 
Je  luy  respondis  que  son  grand  père,  de  qui  il  vouloit 
parler,  ne  sauva  jamais  le  royaume,  et  que  de  son  temps 
régna  le  roy  Louys  XII  :  en  ce  temps-là  le  royaume 
n'avoit  esté  jamais  en  péril  d'estre  perdu  ;  et  que  si 
c'estoit  du  temps  du  roy  Charles  retiré  à  Bourges 
qu'il  voulust  parler,  que  cet  honneur-là  devoit  estre  at- 
tribué à  Potton  et  à  La  Hire  :  toutes  les  chroniques  sont 
pleines  -de  leur  valeur  ;  car  La  Hire  et  Potton  ,  deux 
gentils-hommes  gascons,  furent  cause  du  recouvrement 
du  royaume  de  France  ;  et  que  je  ne  niois  pas  que 
son  grand  père  ne  fust  un  grand  et  vaillant  capitaine, 
ayant  cinquante  hommes  d'armes  des  ordonnances , 
et  estant  gênerai  de  douze  cens  chevaux  légers ,  dont 
la  pluspart  estoient  Mbanois  ;  et  qu'ils  avoyent  fait 
de  grands  services  au  Roy  ,  et  qu'aussi  le  Roy  luy 
avoit  fait  espouser  l'heritiere  de  Chastillon  ,  qui  avoit 
sept  ou  huit  mil  livres  de  rente  ;  que  la  maison  dont 
son  père  (0  estoit  sorty,  qui  est  celle  de  Fonterail- 
lès,  estoit  aussi  pauvre  que  la  mienne.  Alors  tout  à  un 
coup  il  se  mit  en  colère  disant  :  «  Pleustà  Dieu ,  pleust 
«  à  Dieu  que  je  mourusse  tout  à  ceste-heure,  pourveu 
«  que  monsieur  le  prince  de  Navarre  fust  d'aage  pour 
«  commander! — Et  quoy,  luy  dis-je  ,  souhaittez-vous 
«  vostre  mort  pour  monsieur  le  prince  de  Navarre  ? 
«  vous   ny  homme  de  vostre  race  ne  receustes  jamais 

(*)  Son   père  s'appeloit  Jean -Jacques  cTAstarac,  baron  de  Fou-* 
trailles, 

«  bien  ny  honneur  de  la  maison  de  Navarre ,  ny 
«  d'autre  que  du  Roy.  »  Alors  il  me  dit  qu'il  estoit 
vray,  mais  qu'il  aimoit  tant  monsieur  le  prince  de 
Navarre ,  qu'il  voudroit  estre  mort  pourveu  qu'il  fust 
ainsi  qu'il  disoit.  Alors  je  commençay  à  douter  qu'il 
y  avoit  quelque  chose  sous  corde  :  et  ainsi  me  dit 
adieu.  Monsieur  de  La  Cassaigne,  qui  estoit  là,  l'ac- 
compagna jusques  au  devant  du  chasteau  ;  et  comme 
il  voulut  monter  à  cheval,  il  dit  en  manière  d'un  homme 
désespéré  :  «  O  mal-heureux  que  je  suis  ,  je  ne  m'ose- 
cc  ray  plus  trouver  devant  les  gens  de  bien  !  »  Alors 
monsieur  de  La  Cassaigne  dit  qu'il  avoit  tort  de  se 
plaindre  de  moy ,  car  je  luy  avois  usé  de  toutes  les 
honnestetez  qu'il  pouvoit  désirer,  et  que  par  ad- 
venture  un  autre  ne  l'eust  pas  tant  respecté  comme 
j'avois  fait.  Et  il  luy  respondit  ces  mots  :  «  Mais  vous 
«  n'entendez  pas  le  tout;  aujourd'huy  le  royaume  de 
«  France  est  en  proye,  et  à  dieu  vous  dis.  »  Et  monta 
à  cheval  s'en  allant  droit  à  La  Garde ,  maison  de  mon- 
sieur de  Fimarcon,  son  oncle. 

Avant  que  le  sieur  de  La  Cassaigne  fust  revenu  a 
moy,  arrivèrent  quinze  ou  seize  paysans  chargez  d'ar- 
quebuzes,  hallebardes  et  artfalestes,  et  à  la  porte  de 
la  ville  en  avoyent  arresté  autant,  lesquels  men oient 
un  garson  prisonnier,  et  l'amenèrent  dans  ma  chambre 
en  présence  de  tous  les  gentils-hommes  qui  là  es- 
toient,  et  me  dirent  qu'ils  estoient  de  La  Masquere,  à 
un  quart  de  lieue  de  Lectoure,  qui  sont  sept  ou  huict 
mestairies  qui  se  touchent,  et  qu'à-la  minuict  estoient 
arrivez  là  une  grande  trouppe  de  gens  armez  à  pied 
et  à  cheval ,  et  qu'ils  s'estoient  mis  dans  un  pié  tout 
joignant  des  maisons,  et  que  là  ils  s'estoient  couchez 

en  terre.  Les  pauvres  gens  les  voyoient ,  et  n'osoient 
sortir  hors  des  maisons.  Ils  envoyèrent  six   chevaux 
jusques  aux  faux-bourgs  de  Lectoure  ,  et  là  prindrent 
langue  ,  que  j'estois   entré  dans  la  ville   avec  grand 
nombre  de  gentils-hommes  ;  ayant  envoyé  recognois- 
tre  ceux  que  j'avois  mis  dehors  pour  empescher  le 
secours,   par-là  ils  virent  que  leur  entreprinse  estoit 
rompue,    et   pensèrent  que   le  seneschal  seroit    pri- 
sonnier ;   ce  qui  fît  qu'ils   s'en    retournèrent  courant 
vers  leurs  trouppes,  et  à  leur  arrivée  dirent  que  j'estois 
entré  dedans  la  ville  ,  et  que  j'avois  prins  le  seneschal 
prisonnier,  et  qu'avant  qu'il  fust  jour  il  se  falloit  retirer 
pour  n'estre  cognus;  et  ,  comme  la  nuict  n'a  point  de 
honte  ,  l'effroy  les  print  si  grand  qu'ils  commencèrent 
à  jetter  les  armes  en  fuyant ,  et  passèrent  à  la  pointe 
du  jour  auprès  de  Plieux ,  là  où  la  commune  se  mit 
après,   et  eux  abandonnèrent  les  armes  fuyans  ;  la 
commune   de  Plieux    les  eurent    presque  toutes,    et 
une  partie  ceux  de  La  Masquere.  Les  gens  de  cheval 
coururent  droit  à  l'autre  trouppe  ,  qui  avoient   fait 
alte  à  Saincte  Roze,  attendant  qu'ils  eussent  mande- 
ment  de  marcher,  et   prindrent  l'efFroy    se  retirant 
courant  droit  à  leurs  maisons  d'où  ils  estoient  partis. 
Les  principaux  chefs  de  ces  deux   trouppes   estoient 
le  sieur  de  Montamat  (0  ,  frère  du  seneschal ,  les  sieurs 
de  Castelnau,  d'Audaus  ,  de  Popas  et  de  Peyrecave. 
Je  ne  sceus  pour  encore  rien  de  la  trouppe  de  Saincte 

C1^  Montamat,  appelé  Montamar  dans  la  traduction  de  de  Thou, 
et  Montaumar  dans  l'Histoire  universelle  de  d'Aubigné.  Il  étoit  frère 
de  Fontrailles;  on  le  connoissoit  sous  le  nom  du  vicomte  de  Monta- 
mat :  il  ctoit  gouverneur  de  Béarn  pour  la  reine  de  Navarre.  Tué  à  la 
Saint-Barthélémy. 


î  98  [T^7]    COMMENTAIRES 

Roze,  car* le  garçon  ny  les  payans  de  La  Masquere 
n'avoient  rien  entendu  que  de  celle  qui  estoit  là. 
Tous  les  gentils  -  hommes  me  conseilloient  de  faire 
aller  prendre  le  seneschal,  et  le  retenir  prisonnier, 
ce  que  je  ne  voulus  faire ,  respectant  la  maison  de 
Fimarcon  de  laquelle  il  est  nepveu,  et  remonstray 
que  si  je  le  tenois  prisonnier  ,  la  cour  de  parlement 
de  Thoulouse  le  m'envoyeroit  incontinent  demander, 
et  justement  je  ne  leur  pourrois  pas  refuser,  et  s'ils 
le  tenoient  il  ne  vivroit  pas  deux  heures.  Or  je  ne 
voulois   estre    cause  de  sa  ruyne. 

Estant  en  ces  disputes,  monsieur  de  La  Cassaigne 
me  racompta  les  propos  qu'il  luy  avoit  tenus  à  leur 
départ,  sans  que  personne  l'eust  entendu.  Je  le  priay 
d'aller  par  la  ville  recognoistre  quelque  Huguenot 
amy  du  seneschal,  et  qu'il  luy  donnast  toute  asseu- 
rance  que  desplaisir  ne  luy  seroit  fait ,  pourveu  qu'il 
revelast  l'entreprise.  Il  s'en  alla  parler  avec  un  qui 
estoit  fort  son  amy,  et  luy  dict  ce  que  le  seneschal 
luy  avoit  dit  à  son  départ ,  et  qu'il  luy  alloit  de  la  vie 
s'il  ne  reveloit  ce  qu'il  en  sçavoit»  Et  après  luy  avoir 
baillé  l'asseurance  qu'il  luy  demanda,  il  luy  dit  :  «  Et 
«  qu'avoit  que  faire  monsieur  le  seneschal  d'entrer 
«  en  tant  de  disputes  avec  monsieur  de  Montluc? 
«  J'estois  derrière  luy  quand  il  contestoit  avec  ledit 
<c  sieur,  et  me  suis  esmerveillé  qu'il  ne  Ta  pris  prison- 
ci  nier,  car,  s'il  l'eust  fait,  nous  autres  de  la  religion 
«  estions  tous  morts.  Je  vous  prie,  faictes  que  nous 
«  n'ayons  point  de  desplaisir,  car  il  n'y  a  personne  de 
«  la  religion  qui  sçache  l'entreprise  de  France  ny  de 
«  ceste  ville  ,  qui  ne  soit  sorty  avecluy,  reserve  moy 
«  qui  n'ay  osé.  Àujourd'huy  ou  bien  demain  le  Roy 

«  ou  la  Roy  ne  sont  prins  ou  morts,  et  tout  le  royaume 
«  de  France  révolté.  »  Voyez  un  peu  comment  ces  gens 
sceurent   cacher  une  telle   entreprinse  !   On    me    dit 
que  dans  leur  consistoire  on  les  faisoit  jurer  et  renier 
paradis  s'ils  reveloient  jamais  rien.   Monsieur  de  La 
Cassaigne  tourne  promptement  à  moy,  et  me  tirant  à 
part,  me  compta  ce  que  l'autre  luy  avoit  dit.  Alors 
me  va  souvenir  des  advertissemens  du  brevet  et  du 
mal-heureux  songe  que  j'avois  faict,  et  commençay 
les  larmes  aux  yeux  de  déclarer  le  tout  à  messieurs  le 
seneschal  de  Bazadois  et  de  Sainctorens,  et  à  toute  la 
noblesse  qui  estoit-là;  lesquels  tous  commencèrent 
à  crier  que  nous  devions  monter  à  cheval  et  courir 
après  le  seneschal,  ce  que  je  ne  voulus  faire,  pour  les 
raisons  susdites  ;  et  leur  remonsti  ay  que  quand  bien  il 
seroit  prins,  sa  prinse  ne  gueriroit  pas  le  mal,  et  que  le 
mal-heur  estoit  assez  descouvert  aux  paroles  qu'il  avoit 
dites  à  monsieur  de  La  Cassaigne ,  ce  que  cest  autre 
luy  avoit  confirmé.  Et  incontinent  j'envoyay  à  tous  les 
gentils  -hommes  les  prier  d'advertir  toute  la  noblesse 
et  leurs  voysins ,  bien  joyeux  pourtant  de  leur  avoir 
osté  une  si  belle  plume  de  l'aisle. 

J'envoyay  promptement  en  poste  à  Thoulouse  ad- 
vertir  la  cour  et  les  capitouls  qu'il  falloit  prendre  les 
armes,  et  y  mettre  le  vert  et  le  sec,  ou  pour  secourir 
nostre  Roy  s'il  estoit  en  vie,  ou  pour  venger  sa  mort. 
Je  fis  mettre  quelques  vivres  incontinent  dans  le  chas- 
teau,  et  laissay  les  quatorze  arquebuziers  à  monsieur 
de  La  Caissaigne,  mandant  aux  soldats  de  Florence 
et  de  Pancillac  qu'ils  se  vinssent  jetter  dans  la  ville , 
et  qu'ils  obéissent  à  monsieur  de  La  Cassaigne.  Fai- 
sant ces  depesches  arriva  monsieur  de  La  Chapelle, 

visseneschal  (0,  et  monsieur  de  RomegasO2),  qui  s'est 
faict  tant  remarquer  contre  les  Turcs  à  Malte,  les- 
quels avoient  demeuré  toute  la  nuict  à  cheval,  pour- 
ce  qu'un  Huguenot  à  qui  monsieur  de  La  Chappelle 
avoit  sauvé  la  vie  les  vint  advertir  à  la  minuict  qu'ils 
marchoient  droict  à  Lectoure,  et  que  le  seneschal  les 
mettoit  dedans  par  la  fauce  porte.   Ils  montèrent  in- 
continent à  cheval,  car  ils  sont  voisins,  et  se  jetterent 
dans  un  petit  bois,  et  descouvrirent  ces  gens  qui  s'en 
alloyent  en  effroy,  et  n'osoient  partir  du  bois,  car  ils 
il  estoient  que  sept  ou  huict  chevaux.  Et  comme  il  fut 
jour,  ils  prindrent  leur  chemin  vers  Lectoure,  encore 
qu'ils  pensassent  qu'elle  fust  prinse.  Et  comme  ils  fu- 
rent auprès    de  la  ville ,  eurent  advertissement  que 
j'estois  dedans;  et  me  dirent  le  desordre  qu'ils  avoient 
veu  de  la  trouppe  de  Saincte  Roze,  et  alors  cogneus- 
mes  qu'ils  estoient  en  deux  trouppes.  Monsieur  de  La 
Chappelle  commença  à  informer  de  son  costé;  la  cour 
de  parlement  y  envoya  en  diligence  pour  informer  du 
leur.  Le  procès  en  est  tout  fait,  et  cent  tesmoins  ou 
plus  d'ouys,  la  pluspart  desquels  sont  de  la  nouvelle 
religion,  et  qui  estoient  en  ces  trouppes  :  tous  ont  de- 
posé  d'une  sorte  de  la  conspiration  faicte  contre  le 
Roy  et  son  Estât. 

Or  par  la  procédure  les  témoins  ont  déposé  l'entre- 
prise, et  que  ceste  nuict-là,  qu'estoit  la  nuict  de  la 
Sainct  Michel ,  le  seneschal  devoit  mettre  toutes  ces 
deux  trouppes  de  gens  de  pied  dans  la  ville  par  la 
fauce  porte  de  la  fauce  braye ,  et  puis  dans  le  chas- 

(0  Ces  vice-sénéchaux  venoicnt  d'être  créés  pour  remplacer  les  pré- 
vôts des  maréchaux. 

('•)  Mathurin  de  Lescout-Romcgas, 

teau  par  la  fauce  porte  d'ieeluy.  Les  consuls  de  la 
ville  tenoient  une  clef  de  ceste  porte,  et  le  seneschal 
une  autre ,  et  comme  il  s'en  fut  allé,  l'entreprise  ayant 
esté  descouverte  ,  visitèrent  les  deux  serrures,  et  trou- 
vèrent que  celle  des  consuls  estoit  levée ,  et  remise  en 
son  lieu  avec  des  doux  sans  estre  rivée.  Tout  cela  est 
couché  dans  le  procès  ;  et  après  que  les  trouppes 
seroient  maistresses  de  la  ville  ,  les  gens  de  cheval  dé- 
voient venir  au  grand  trot  devant  La  Cassaigne,  où  j'es- 
tois,  qui  n'estoit  qu'à  trois  lieues  de  Lectoure,  et  me 
dévoient  enfermer  dans  le  chasteau  ;  et  en  mesme 
temps  toutes  leurs  Eglises  de  Nerac,  Castelgeloux, 
Tonneins,  Cleirac,  Mourejau,  Condom,  Moncrabeau, 
et  autres  lieux  es  environs ,  dévoient  venir  courant 
autour  du  chasteau.  Voy-là  les  bonnes  prières  de  leurs 
ministres.  Et  pource  qu'il  n'y  a  point  de  flancs ,  ils  se 
tenoient  asseurez  de  m'avoir  en  deux  fois  vingt  quatre 
heures  avec  la  sappe.  Rapin  se  rendit  avec  quatre  cens 
hommes  ce  mesme  jour  à  Granade,  estant  party  de 
Montauban,  et  devoit,  incontinent  qu'il  seroit  ad- 
verty,  marcher  jour  et  nuict  devant  ledit  lieu  de  La 
Cassaigne.  Et  faisoient  estât  que  je  ne  pouvois  estre 
secouru  de  buict  jours,  pource  qu'il  n'y  avoit  point  de 
ville  forte  où  l'on  se  peust  assembler,  ayant  eux  prins 
Lectoure.  L'entreprise  estoit  seure  si  je  me  fusse  en- 
dormy  ou  que  j'eusse  voulu  marcher  en  lieutenant 
de  Roy,  et  attendre  jusques  au  matin  que  ceux  que 
j'avois  advertis  fussent  arrivez. 

En  cecy  les  lieutenans  de  Roy  peuvent  prendre  un 
bon  exemple  aux  advertissemens  que  j'avois,  à  l'intel- 
ligence et  prompte  resolution,  et  à  ne  regarder  si  j'es*-« 
tois  foible  ou  fort  quand  je  marchay  pour  m' aller  jet- 

ter  dans  la  ville;  car  toutes  ces  choses  sauvèrent  la 
ville  au  Roy,  et  à  moy  la  vie ,  et  par  conséquent  tout 
le  pays,  qui  estoit  entièrement  perdu  si  j'eusse  esté  tué 
et  que  Lectoure  fust  esté  prise,  car  l'on  ne  se  pouvoit 
sauver  que  dans  les  portes  de  Thoulouse  et  Bordeaux.  Et 
comme  toute  la  France  eust  entendu  que  la  Guyenne 
estoit  perdue,  je  laisse  à  discourir  aux  gens  de  bon  ju- 
gement combien  les  affaires  du  Roy  se  fussent  refroi- 
dis :  je  croy  que   la  plus  grand  part  eussent  cerché 
party.  Ne  vous  mettez  donc:  point  cela  devant  les  yeux, 
messieurs  les  lieutenans  de  Roy  :  Il  faut  que  j'attende 
la  noblesse,  il  faut  que  j'aille  accompagné;  si  vous 
estes  tel  que  vous  devez  estre,  c'est  à  dire  craint  et 
aymé,  vous  tout  seul  en  vaudrez  cent  :  chacun  qui 
vous  verra  marcher  ira  au  secours  et  prendra  cœur, 
et  vos  ennemis,  pour  un  homme  que  vous  aurez ,  ils 
diront  que  vous  en  aurez  cent.  Il  n'est  pas  temps  de 
marchander  en  tels  affaires ,  ny  faire  le  long ,  car  ce- 
pendant que  vous  voulez  marcher  en  grand  seigneur, 
vous  perdez  vostre  place.  Prenez  garde  à  l'erreur  que 
je  cuiday  faire  ayant  laissé  r'entrer  le  seneschal  dans 
le  chasteau  sur  sa  foy  :  nous  sommes  en  un  temps 
qu'il  se  faut  desfier  de  tout  le  monde ,  car  on  fait  bon 
marché  de  se  dispenser  de  ce  qu'on  a  promis;  on  s'ex- 
cuse qu'on  a  donné  sa  foy  par  force,  et  cependant  vous 
voy-là  dehors.  Ne  remettez  jamais  à  demain  ce  que  vous 
pourrez  faire  aujoui  d'huy  ;  car  il  ne  tint  à  rien  que 
je  ne  fusse  perdu,  et  si  je  n'eusse  mis  ces  gens  dehors, 
le  secours  entroit,  et  le  seneschal  eust  eu  raison  avec 
sa  foy  de  se  mocquer  de  moy.  Voy-là  l'entreprise  qui 
estoit  en  la  Guyenne.   J'oseray  dire   que   Bordeaux 
n'estoit  guère  asseuré  si  j'eusse  esté  tué,  car  un  pays 

sans  chef  est  fort  hasardé,  et  les  Huguenots  avoient 
beaucoup  d'intelligence  sur  ceste  ville-là. 

Apres  Tordre  laissé  à  monsieur  de  La  Cassaigne 
pour  Lectoure,  ce  mesme  mardy,  qu'estoit  le  jour  de 
Sainct  Michel,  ou  bien  le  lundy,  je  m'acheminay  en 
extrême  diligence  dans  Agen,  et  tout  incontinent  man- 
day  venir  à  moy  le  sieur  de  Nort  conseiller,  Delas 
advocat  du  Roy,  lesquels  me  servirent  tousjours  en 
toutes  mes  depesches,  et  estoient  de  mon  conseil  en 
toutes  choses.  Nous  fismes  venir  deux  clercs  du  greffe 
et  deux  secrétaires  que  j'avois  :  de  toute  la  nuict  ne 
fismes  qu'escrire  lettres  à  tous  les  seigneurs  et  gentils- 
hommes du  pays,  et  croy  que  ceste  nuit  nous  en  fismes 
plus  de  deux  cens.  Le  frère  aisné  dudict  conseiller, 
nommé  de  JNaux ,  qui  estoit  consul,  ne  fit  toute  la  nuit 
que  chercher  messagers  pour  envoyer  de  tous  costez.  Je 
donnois  advis  à  tous,  tant  de  l'entreprise  de  Lectoure 
que  de  ce  que  le  seneschal  avoit  dit,  et  l'autre  qui  avoit 
confirmé  le  dire  dudit  seneschal ,  les  advertissois  qu'a 
présent  se  cognoistroient  les  bons  et  fidèles  sujets  du 
Roy,  et  qui  seroit  bon  François,  et  que  depuis  qu'il  y 
avoit  roy  en  France  ne  s'estoit  présenté  une  si  belle 
occasion  pour  faire  cognoistre  la  fidélité  et  loyauté  que 
nous  devons  porter  à  la  couronne  de  France  -,  et  qu'à  ce 
coup  il  y  alloit  de  la  vie  du  Roy,  ou  de  la  vengeance  de 
sa  mort  ou  prison,  et  que  ceux  qui  demeureroient  en 
leurs  maisons ,  on  les  pourroit  remarquer  pour  des- 
loyaux au  Roy  et  à  sa  couronne;  que  les  Gascons  n'a- 
voient  jamais  esté  marquez  de  telle  marque  ;  que  je  les 
priois  que  nous  ne  la  laississions  pointa  ceux  qui  nous 
avoient  engendrez,  ny  à  ceux  que  nous  lairions  après 
nous.  Bref,  je  n'oubliay  toutes  les  choses  dont  je  me 

pouvois  adviser  qui  pouvoient  affectionner  les  hommes 
à  prendre  les  armes  et  secourir  le  Roy,  et  assignay  tout 
le  monde  à  Agen,  au  dixiesme  du  mois  d'octobre.  Les 
susdits  et  moy  demeurasmes  cinq  jours  et  cinq  huicts, 
ne  faisans  que  depesches  de  tous  costez;  et  ne  ci  oy  point 
qu'en  vingt-quatre  heures  nul  de  nous  eust  une  bonne 
heure  pour  dormir,  de  sorte  que  tous  trois  cuidasmes 
tomber  malades.  J'ay  toute  ma  vie  hay  ces  escritures , 
aymant  mieux  passer  toute  une  nuictla  cuirasse  sur  le 
dos  que  non  pas  à  faire  escrire ,  car  j'ay  esté  mal  propre 
à  ce  mestier  :  il  y  peut  avoir  du  deiiaut  de  mon  coste% 
comme  j'ay  remarqué  aux  autres  qui  s'en  soucient 
trop ,  aymans  mieux  estre  dans  leurs  cabinets  qu'aux 
tranchées.  De  tous  costez  me  venoient  nouvelles  que 
tout  le  monde  se  preparoit  pour  marcher.  Je  depes- 
chay  quarante  capitaines  de  gens  de  pied,  quatre  com- 
pagnies de  gens-d'armes,  qui  furent  les  sieurs  de  Gon- 
drin,  de  Masses,  d'Arne  et  de  Bazordan,  et  huict  ou 
dix  cornettes  d'arquebusiers  à  cheval.  Je  baillay  les 
gens  de  pied  à  monsieur  de  Sainctorens,  qui  estoit 
collonnel  des  légionnaires,  quinze  enseignes  pour  luy, 
et  quinze  pour  mon  fils  le  chevalier  de  Malte  (0 ,  qui 
estoit  en  Piedmont,  auquel  j'esciïvis  se  rendre  au 
camp.  Je  l'envoyay  vers  Sa  Majesté  après  avoir  sceu 
ce  qui  se  passa  à  ceste  belle  journée  de  JVleaux,  la 
suppliant  de  luy  donner  la  charge  des  quinze  ensei- 
gnes, ce  qu'il  fit  de  fort  bonne  volonté. 

Le  neufiesme  jour  après  la  Sainct  Michel,  comme 

(*)  Jean  de  Montluc,  chevalier  de  Malte,  puis  commandeur,  em- 
brassa par  la  suite  l'état  ecclésiastique ,  et  fut  pourvu  de  révêché  de 
Condom  en  1 5>7  j ;  il  ne  fut  point  sacré  à  cause  de  ses  infirmités,  et  se 
démit  en  i58i.  On  ignore  l'époque  de  sa  mort. 

je  me  promenois  sur  le  gravier  d'Agen,  regardant  ar- 
river gens  de  pied  et  de  cheval  de  toutes  parts,  lesquels 
je  faisois  loger  deçà  et  delà  la  rivière  de  Garonne,  ar- 
riva à  moy  le  capitaine  Burée,  qui  avoit  demeuré 
huict  jours  à  venir,  car  il  avoit  failly  quatre  ou  cinq 
fois  d'estre  prins,  ayant  fait  la  pluspart  du  chemin  à 
pied,  ne  s'osant  monstrer  aux  postes,  car  la  pluspart 
estoient  huguenots.  Il  m'apporta  une  lettre  du  Roy,  et 
une  autre  de  la  Royne,  par  lesquelles  leurs  Majestez 
me  discouroient  leurs  fortunes  ,  et  comme  l'on  les 
avoit  faillis  de  prendre  ,  et  m'admonnestoit  Sa  Majesté 
de  luy  conserver  encores  une  autre  fois  la  Guyenne, 
comme  j'avois  fait  aux  premiers  troubles.  Par  ces  lettres 
Sa  Majesté  ne  me  mandoit  point  que  je  luy  envoyasse 
secours,  craignant  que  j'aurois  assez  à  faire  à  conser- 
ver le  pays  avec  les  gens  qui  y  estoient.  Ledict  capi- 
taine Burée  ne  demeura  que  deux  heures  avec  moy; 
je  l'en  fis  retourner  en  extrême  diligence  (car  ainsi  en 
faut  il  faire ,  et  l'ay  tousjours  faict) ,  pour  asseurer  leurs 
Majestez  du  secours  que  j'envoyois  en  France,  et  que 
j'esperois  luy  garder  la  Guyenne  avec  les  gentils- 
hommes casanniers  seulement  et  avec  le  peuple.  Mais 
je  ne  faillis  d'escrire  à  la  Royne  qu'elle  ne  fust  plus  si 
incrédule  ny  sourde  à  mes  advertissemens,  et  que  si 
elle  eust  voulu  commencer  la  feste  et  gaigner  le  devant, 
qu'elle  eust  mis  le  jeu  bien  loin  à  ses  ennemis.  Inconti- 
nent je  depeschay  messagers  nouveaux  à  Thoulouse  et 
à  Bordeaux,  et  à  tous  les  sieurs  du  pays,  et  leur  en- 
voyay  les  copies  des  lettres  du  Roy  et  de  la  Royne,  les 
suppliant  à  tous  de  marcher  en  diligence  pour  secou- 
rir le  Roy  qu'on  tenoit  assiégé  dedans  Paris.  Je  puis 
asseurer  une  chose  véritable ,  qu'oncques  en  ma  vie  je 

n'avoisveuny  leu  en  livre  une  si  grande  diligence  que 
tout  le  monde  faisoit  pour  cet  effect,  tant  les  gens  de 
pied  que  de  cheval.  11  n'y  a  point  au  monde  un  si  bon 
peuple  ny  noblesse  qui  ayme  plus  son  Roy,  si  ceste 
nouvelle  religion  ne  l'eust  corrompu,  car  certes  elle  a 
tout  gasté  :  je  ne  sçay  pas  qui  le  racoustrera.  Je  fus 
dans  Limoges  en  vingt  neuf  jours,  contant  du  tren- 
tiesme  de  septembre  que  j'escrivois  les  lettres ,  avec  mil 
ou  douze  cens  chevaux  et  trente  enseignes  de  gens  de 
pied,  auxquels  je  lis  faire  monstre,  et  aux  gens-dar- 
mes  quelque  prest,  ayant  pour  cet  effet  amené  avec 
moy  le  sieur  de  Gourgues ,  gênerai  des  finances ,  car 
je  n'avois  pas  accoustumé  toucher  aux  deniers  du  Roy. 
Estant  à  Limoges,  j'assemblay  tous  les  seigneurs  et  ca- 
pitaines de  gens-darmes  en  ma  chambre,  et  là  je  leur 
parlay  en  ceste  sorte. 

«  Messieurs  mes  compagnons,  de  toutes  les  bonnes 
«  fortunes  que  j'ay  eues  depuis  que  je  suis  en  ce  monde, 
«  et  si  en  ay  eu  autant  que  capitaine  de  France,  ny  de 
«  tous  les  services  que  j'ay  faicts  à  la  couronne,  qui  ne 
«  sont  pas  si  petits,  comme  vous  mesmes  sçavez,  aussi 
«  y  avez  vous  eu  tous  bonne  part ,  et  y  avez  employé 
«  vos  vies  et  vos  biens,  je  n'en  ay  jamais  eu  qui  m'ait 
«  donné  tant  de  contentement  que  cestuy-cy.  Vous  en 
«  devez  faire  le  mesme  et  sentir  pareil  ayse  dans  vostre 
«  cœur  que  je  fais  au  mien  ;  car  quel  plus  grand  bien 
«  vous  peut  estre  envoyé  de  Dieu ,  que  vous  voir  en  si 
«  belle  trouppe  en  si  peu  de  temps  à  cheval  pour  aller 
«  au  secours  de  vostre  prince  et  de  vostre  Roy,  pour 
«  la  deffense  duquel  Dieu  vous  a  donné  la  vie  et  à  moy 
«  aussy,  pour  le  secours,  dis-je,  de  sa  personne?  car, 
«  comme  vous  sçavez  ;  le  masque  est  osté  :  il  n'est  plus 

«  question  de  messe  ou  pi  esche,  c'est  à  sa  personne  que 
«  cela  s'adresse  ;  ceux  qui  ont  faict  la  meschante  entre- 
ce  prisedeMeaux,  comme  voussçavez,  l'ont  faicte  con- 
«  tre  luy.  Quel  bonheur  vous  est-ce  de  voir  que  Dieu 
«  vous  a  reservez  pour  Ranger  une  telle  injure,  et  assis- 
te ter  vostre  Roy  et  prince  naturel  en  une  telle  nécessité! 
«  O  mes  compagnons  ,  que  vous  vons  devez  estimez 
«  heureux,  que  vous  devez  estre  contans!  quelle  joye 
et  pensez  vous  que  ce  sera  au  Roy  de  voir  une  telle  no- 
ce blesse  du  dernier  bout  de  son  royaume,  en  si  peu  de 
c<  temps  et  en  tel  équipage  le  venir  secourir?  jamais  il 
«  n'oubliera  un  tel  service,  et  le  recognoistra  à  vous  et 
ce  aux  vostres.  Croyez,  messieurs,  que  si  j'ay  de  la  joye 
ce  de  voir  que  j'ay  part  en  ce  service ,  que  j'ay  bien  de 
«  l'ennuy  que  je  ne  peus  avoir  part  au  bon  du  fait,  que 
ce  je  ne  vous  puis  servir  de  conducteur ,  et  aller  tous  en- 
ce  semble  offrir  nos  vies  à  Sa  Majesté.  Je  veux  que  Dieu 
ce  ne  m'aide  jamais  si  je  ne  le  désire  plus  que  je  ne  fis 
«  jamais  chose  en  ce  monde  ;  mais  vous  voyez  que  c'est 
ce  chose  qui  ne  se  peut  faire  sans  mettre  en  hazard  tout 
ce  le  pays,  lequel  j'espère  conserver,  en  despit  de  toutes 
«  les  praticques  des  ennemis ,  avec  les  forces  qui  me 
ce  restent.  Il  ne  reste  donc,  messieurs,  si  ce  n'est  que 
ce  vous  faciez  la  diligence  requise.  Souvenez  vous  de  ce 
ce  que  vous  m'avez  veu  faire  et  dire,  que  c'est  la  meil- 
ce  leure  pièce  qu'un  capitaine  sçauroit  avoir.  Vous  ne 
ce  sçavez  les  affaires  du  Roy,  ny  s'il  est  pressé  de  secours  ; 
ce  parce  ne  séjournez  pas,  je  vous  prie.  Je  sçay  bien  qu'il 
ce  y  en  a  parmy  vous  plusieurs  dignes,  non  pas  de  mener 
ce  une  trouppe ,  mais  de  conduire  une  armée;  par  ainsi 
ce  je  vous  supplie  trouver  bonne  l'eslection  que  je  fais 
ce  pour  conduire  celle-cy ,  de  la  personne  de  monsieur 

«  de  Terride,  lequel  monsieur  de  Gondrin  assistera.  Il 
«  est  le  plus  ancien  et  expérimenté  ;  je  m'asseure  qu'il 
«  s'en  acquittera  dignement  ;  aussi  asseurez  vous  qu'en 
«  vostre  absence  il  me  ressouviendra  de  conserver  vos 
«  maisons,  et  faites  moy  ce  plaisir  de  vous  ressouvenir 
«  de  moy.  Et  si  vous  vous  trouvez  en  mesme ,  faictes 
«  paroistre  que  vous  estes  gentils-hommes  et  gascons, 
«  et  qu'il  n'y  a  nation  pour  les  armes  pareille  à  la  nos- 
«  tre.  J'ay  pratiqué  toutes  celles  du  monde,  mais  je 
«  n'en  ay  point  veu  de  pareille,  et  en  tous  les  faits  d'ar- 
ec mes  petits  et  grands  que  j'ay  veu  faire,  tousjoursles 
«  Gascons  y  ont  eu  la  meilleure  part.  Conservez,  je 
«  vous  supplie,  ceste  réputation.  Jamais  pareille  com- 
te modité  ne  s'offrira  pour  faire  paroistre  ce  que  vous 
«  sçavez  faire,  et  le  zèle  et  affection  que  vous  porfez  à 
«  vostre  Roy  et  naturel  seigneur.  » 

Tous  me  remercièrent,  et  me  donnèrent  asseurance 
qu'ils  ne  sejourneroient  que  pour  repaistre,  qu'ils  ne 
fussent  auprès  du  Roy.  Monsieur  de  Terride  me  re- 
mercia de  l'honneur  que  je  luy  faisois.  Il  fut  disputé 
du  chemin ,  et  chacun  en  opina  ;  car  en  matière  de 
conseils  j'ay  tousjours  eu  ceste  coustume  défaire  opiner 
tout  le  monde,  et  m'en  suis  bien  trouvé.  Et  après  plu- 
sieurs disputes  il  fut  résolu  que  l'on  prendroit  le  che- 
min droict  à  Moulins.  Monsieur  de  Monsallez  (0  me 
cuida  un  peu  mettre  en  colère ,  car  il  vouloit  s'en  aller 
devant,  comme  s'il  eust  eu  plus  de  désir  et  affection  que 
les  autres  :  je  luy  dis  que  cela  n'estoit  pas  bon  d'aban- 
donner la  trouppe,  et  cogneut  bien  qu'il  m'avoit  fas- 
ché.  Je  luy  donnay  la  charge  de  conduire  l'avant-garde, 

(0  Jacques  de  Balaguier,  seigneur  de  Monsalès,  tué  à  la  bataille  de 
Jarnac  en  i 568- 

et  à  monsieur  de  Sainctorens  les  gens  de  pied.  Avant 
nostre  départ  de  Limoges  je  les  vis  tous  partir.  Je  ne 
veux  rien  escrire  de  ceste  entreprinse  de  Sainct  Mi- 
cheK1);  elle  est  trop  vilaine  et  indigne  d'un  François, 
pire  que  celle  d'Amboise  ;  et  vis  bien  que  c'estoit  des 
effects  de  la  ligue  ou  contre-ligue  dont  j'avois  senty 
le  vent  au  Mont  de  Marsan.  Je  ne  sçay  comme  l'on 
s'aida  du  secours  que  j'envoyay;  mais  j'oserois  bien 
dire  que  jamais  lieutenant  de  roy  ne  tira  hors  du  pays 
tant  de  noblesse  ny  de  gens  de  pied  tout  à  un  coup, 
comme  je  fis,  ny  si  grande  quantité  d'hommes  signa- 
lez. J'avois  telle  opinion  d'icelle,  que  si  j'eusse  rencon- 
tré monsieur  le  prince  de  Condé  sans  les  reistres,   je 
n'eusse  pas  quitté  nostre  victoire  pour  la  sienne  :  et 
encore  en   m'en   retournant    je  rencontray   plusieurs 
trouppes  qui  venoyent  pour  estre  de  la  partie.  Je  ne 
veux  poinct  me  mesler  d'escrire  comme  ce  secours  se 
porta  aux  affaires  qui  se  présentèrent,  car  Monsieur  y 
estoit,  et  tous  les  princes  et  grands  capitaines  de  France, 
qui  se  rendirent  bien  tost  auprès  de  mondict  seigneur. 
Or,  comme  je  pensois  que  l'on  me  sentist  bon  gré  de 
la  diligence  que  j'avois  faicte,  et  que  j'esperois  en  re- 
cevoir un  bon  remerciement  de  leurs  Majestez  en  con- 
tr'eschange  de  ce,  on  me  présenta  la  patente  qu'un 
dragon,  commis  du  receveur  de  Guyenne,  apporta, 
laquelle  le  Roy  envoyoit  à  monsieur  de  Candalle  (2), 
par  là  où  Sa  Majesté  faisoit  ledict  sieur  de  Candalle  son 

(')  Les  Huguenots,  ayant  à  leur  teste  le  prince  de  Condé  et  l'amiral, 
tentèrent  de  s'emparer  de  la  personne  du  Roi;  mais  la  Reine,  avertie 
à  temps,  se  retira  à  Meaux,  d'où  les  Suisses,  commandés  par  Louis 
Sfiffer  de  Lucerne,  ramenèrent  le  Roi  à  Paris. 

!?)  Henri  de  Foix  de  Candale  ;  il  étoit  gendre  du  connétable  de  Mont-, 
morency,  qui  lui  fit  donner  ce  gouvernement. 

22.  î4 

lieutenant  gênerai  dans  la  ville  de  Bordeaux  et  au 
Bordelois,  y  commandant  comme  si  j'y  estois.  Je  fus 
fort  esbahy  de  cela ,  et  cogneus  bien  que  Ton  m'avoit 
donné  une  traverse  à  la  Cour,  et  que  le  Roy  et  la  Roy  ne 
ne  m'eussent  jamais  faict  ce  tour-là  sans  quelques 
presteurs  de  charitez  ;  car,  grâces  à  Dieu  ,  auprès  des 
roys  de  France  en  y  a  tousjours  de  telles  gens  à  reven- 
dre, et  qui  ne  s'attaquent  jamais  qu'aux  meilleurs  et 
plus  affectionnez  serviteurs  que  les  roys  ont  :  qui  est 
cause  que  je  n'ay  pas  trouvé  estrange  celle  que  l'on 
m'a  prestée  ceste  dernière  fois ,  car  ce  n'est  pas  la  pre- 
mière. Monsieur  de  Malassise  (0,  qui  est  aujourd'huy, 
m'en  presta  une  en  la  Romaine,  à  l'endroit  de  mon- 
sieur de  Guyse,  et  me  vouloit,  par  ce  moyen,  faire 
Qster  le  gouvernement  de  la  Toscane ,  pour  y  mettre 
monsieur  de  La  Molle,  et  luy  fit  à  croire  que  j'avois 
dit  beaucoup  de  mal  de  luy,  et  ledit  sieur  l'en  creut, 
et  m'en  voulut  grand  mal  un  temps.  Depuis,  en  pré- 
sence de  monsieur  d'Aumalle,  monsieur  de  Montpe- 
sat,  messieurs  de  Cipierre  et  de  Randan  (les  deux  sont 
morts,  et  les  autres  deux  en  vie),  à  Macherate  je  m'en 
demeslay:  mais  si  ne  sceus-je  encor  si  bien  luy  oster 
l'opinion  qu'il  en  avoit  conceue ,  qu'il  ne  m'en  gardast 
quelque  racine-,  de  sorte  que  jusques  à  Thionville  il 
ne  changea  d'opinion.  A  mon  retour  à  Montalsin  il 
tint  à  peu  que  je  ne  coupasse  la  gorge  à  celuy  qui  en 
estoit  cause.  Il  ne  faut  trouver  estrange  s'il  m'en  veut 
tant  comme  il  faict  :  je  ne  veux  point  dire  icy  les  rai- 
sons, pour  beaucoup  de  considérations;  je  le  laisseray 

{*)  Henri  de  Mesmes,  seigneur  de  Malassisse.  Le  Laboureur,  dans  les 
Additions  aux  Mémoires  de  Castelnau ,  le  justifie  des  reproches  que 
Mon  duc  lui  adresse. 

faire  tousjours  comme  il  a  fait  jusques  icy,  maniant  la 
Royne.  J'espère  qu'avec  le  temps  Sa  Majesté'  changera 
d'opinion ,  comme  fit  monsieur  de  Guyse. 

On  m'en  presta  une  autre  quand  le  roy  Henry  m'en- 
voya en  Piedmont,  après  le  retour  de  Siene,  à  la  prinse 
de  Vulpian,  pour  ce  que  je  me  tenois  près  de  monsieur 
d'Aumalle,  n'y  espargnant  ma  vie  non  plus  que  le 
moindre  soldat  du  camp.  Et  croy  qu'on  n'eust  pas 
voulu  que  le  sieur  d'Aumalle  eust  eu  cet  honneur  de 
prendre  Vulpian  ne  autres  places  qu'il  print.   Et  me 
fut  apporté  une  lettre  de  monsieur  le  connestable, 
par  laquelle  ledit  sieur  me  mandoit  que  le  Roy  luy 
avoit  commandé  m'escrire  tpie  je  me  retirasse  à  ma 
maison  jusques  à  ce  qu'il  me  manderoit,  me  chargeant 
que  j'avois  dict  que  je  n'obeyrois  pas  à  monsieur  de 
Termes,  comme  si  je  n'avois  jamais  accoustumé  de  luy 
obeyr  ;  car  toute  ma  vie  je  l'ay  préféré  en  toutes  cho- 
ses à  moy  :  aussi  il  le  meritoit.  Auparavant  l'on  en 
avoit  bien  preste  une  autre  audict  sieur  de  Termes, 
luy  mettant  sus  que,  pour  l'alliance  qu'il  avoit  faicte 
par  son  mariage  en  Piedmont,  et  pour  l'amitié  que  les 
Biragues  et  luy  avoient  ensemble,  il  se  pourroit  bien 
emparer  du  Piedmont,  comme  si  les  uns  ou  les  autres 
y  avoient  jamais  pensé.  Quoy  que  ce  soit,  on  le  tira  du 
Piedmont  :  il  estoit  trop  homme  de  bien  ;  ce  n'estoit 
pas  le  recompenser  de  tant  de  services.  L'on  le  presta 
bien  aussi  à  monsieur  d'Aumalle ,  disant  que  les  princes 
ne  luy  vouloient  pas  obeyr,  et  qu'il  falloit  envoyer 
monsieur  de  Termes  pour  les  commander,  comme  si 
monsieur  d'Aumalle  n'estoit  de  meilleure  maison  que 
monsieur  de  Termes ,  et  que  les  princes  dévoient  plus- 
tost  obeyr  à  un  pauvre  gentil-homme  qu'à  un  qui  est 

4. 

prince,  encor  que  ce  ne  soit  pas  du  sang  royal.  Je  puis 
dire,  pour  l'avoir  veu,  et  n'y  a  homme  qui  en  puisse 
mieux  tesmoigner  que  moy,  que  lesdits  sieurs  princes 
ne  s'espargnerent  non  plus  que  les  moindres  gentils- 
hommes de  l'armée,  et  firent  acte  digne  du  lieu  d'où 
ils  sortaient-,  car  ils  furent  à  l'assaut,  et  montèrent  sur 
la  brèche  à  Vulpian,  grimpans  avec  des  picques  et 
quelques  eschelles  de  cordes,  car  elle  n'estoit  pas  rai- 
sonnable, comme  j'ay  escrit  cy  dessus. 

Et  puis  que  je  me  suis  mis  à  escrire  des  charitez  que 
l'on  preste  aux  gens  à  la  Cour,  j'en  veux  encor  escrire 
d'autres  que  j'ay  veuës  en  mon  temps,  et  de  celles  que 
j'ay  leu  aux  histoires  romaines.  Premièrement  je  vis 
donner  celle,  qui  cuida  couster  si  cher  à  monsieur  de 
Lautrec.  L'on  luy  retint  cent  mil  escus,  que  le  Roy 
avoit  commandé  à  Sainct  Blanzay  de  les  luy  envoyer 
pour  le  payement  des  Suisses.  Que  si  cet  argent  fust 
venu,  les  Suisses  ne  s'en  fussent  retournez  en  leur 
pais ,  car  ils  ne  s'en  retournèrent  que  par  faute  de 
payement ,  et  la  duché  de  Milan  s'en  perdit.  Ce  pau- 
vre seigneur  de  Lautrec  ne  fut  bon  à  grand  peine  pour 
les  chiens  tout  un  temps,  et  ne  pouvoit  avoir  audience 
pour  dire  ses  raisons.  A  la  fin  le  Roy  l'escouta,  et  en 
fit  pendre  Sainct  Blanzay,  encore  que  le  tort  ne  vinst 
de  luy ,  mais  le  pauvre  homme  en  porta  la  pénitence. 
Je  sçay  bien  qui  en  fut  cause,  mais  je  n'ay  affaire  de 
l'escrire.  O  qu'il  y  a  de  peine  à  servir  les  grands ,  et  de 
danger  quant  et  quant;  mais  il  faut  passer  par  là  :  Dieu 
les  a  faits  naistre  pour  commander,  et  nous  pour  obeyr. 
D'autres  nous  obeyssent  à  nous,  et  toutesfois  nous 
sommes  tous  d'un  père  et  d'une  mère;  mais  il  y  a  trop 
long  temps  pour  alléguer  nos  titres. 

Je  visle  trait  qu'on  fit  à  monsieur  de  Bourbon.  L'on 
le  mit  en  tel  desespoir,  qu'il  fut  contraint  de  faire 
beaucoup  de  choses  indignes  d'un  prince,  car  l'on  luy 
vouloit  oster  son  bien ,  et  le  remettre  à  la  légitime  du 
bien  qu'il  avoit  eu  de  la  maison  de  Bourbon ,  de  la- 
quelle il  estoit  puisné.  Au  camp  de  Mesieres,  et  au 
voyage  de  Valenciennes  on  luy  en  fit  avaller  deux  ;  si 
monsieur  de  Bonnivet,  qui  estoit  admirai,  en  estoit 
cause,  je  n'en  sçay  rien,  mais  on  le  disoit.  Quelqu'un 
tousjours  porte  la  marote  :  je  pense  que  si  le  Roy  n'eust 
voulu,  ny  luy  ny  madame  sa  mère  n'eussent  mis  ce 
brave  prince  au  desespoir,  Geste   traverse  fut  cause 
d'un  grand  malheur  en  la  France,  et  le  Roy  s'en  re- 
pentit plus  de  trois  fois  depuis.  Le  prince  d'Orange, 
qui  commanda  le  camp  de  l'Empereur  à  Rome  après 
la  mort  dudit  seigneur  de  Bourbon,  avoit  aussi  peu 
avant  quitté  le  service  du  Roy,  pour  avoir  Sa  Majesté 
commandé  au  mareschal  des  logis  de  le  desloger  pour 
loger  un  ambassadeur  du  roy  de  Pologne.  Ceste  occa- 
sion est  bien  légère ,  mais  si  est  elle  véritable  :  un  bon 
cœur  se  fasche  quand  on  le  méprise. 

L'on  en  presta  un  autre  aussi  à  André  (0  Dorie, 
qui  commandoit  les  galleres  du  Roy  au  temps  que  nous 
tenions  le  royaume  de  Naples  tout  asseuré  :  et  ce  fut 
pour  faire  bailler  les  galleres  à  monsieur  de  Barbe- 
sieux,  car  par  fautequ'il  eust  fait  il  ne  se  peut  dire; 
car  le  comte  Philippin  Dorie,  son  nepveu,  avoit  gai- 
gné  la  bataille  auprès  de  Naples,  comme  j'ay  escrit, 
contre  le  viceroy  dom  Hugues  de  Moncalde,  où  il 
mourut,  et  le  marquis  de  Guast,  et  plusieurs  grands 

(0  André  Doria.  On  peut  comparer  cet  article  avec  le  troisième  livre 
des  Mémoires  de  du  Bellay. 

seigneurs  prisonniers.  Ledit  comte  estoit  si  vigilant  et 
soigneux ,  qu  il   ne  pouvoit  entrer  un   chat  dans  la 
ville  de  Naples  :  ceux  de  dedans  estoient  à  l'extrémité, 
le  viceroy  mort,  les  grands  seigneurs  prisonniers,  et 
les  autres  révoltez  du  costé  du  Roy.  Il  faut  donc  con- 
fesser que  le  royaume  estoit  au  Roy  en  despit  de  tout 
le  monde;  et  le  juste  despit  dudit  André  Dorie  leluy 
fit  perdre.  Quand  le  Roy  fut  pris  prisonnier  à  la  ba- 
taille de  Pavie,  et  que  Ton  le  menoit  par  mer  en  Es- 
pagne, André  Dorie  s'en  alla  au  devant  des  galleres 
qui  le  portoient,  pour  les  combattre  et  leur  oster  le 
Roy  :  ce  qu'il   eust  faict,  et  eust  mis  tout  en  hazart  *, 
mais  le  Roy  l'envoya  prier  de  ne  le  faire  point,  car  s'il 
le  faisoit  il  estoit  mort  ;  et  desja  l'on  luy  avoit  annoncé 
de  le  faire  mourir ,  si  André  Dorie  se  presentoit  pour 
les  combattre  (T)  ;  qui  fut  cause  que  ledit  André  Do- 
rie tourna  à  Gennes,  laquelle  pour  lors  estoit  au  Roy. 
Voylà  un  autre  grand  mal-heur  et  une  malheureuse 
traverse  qui  porta  autant  de  dommage  que  celle  de 
monsieur  de  Rourbon  ;  car  non  seulement  pour  ceste 
occasion  se  perdit  tout  ce  que  nous  avions  gaigné  du 
royaume  de  Naples,  mais  encore  se  perdit  Gennes; 
car  toutes  les  pertes,  tant  du  royaume  de  Naples  que 
de  Gennes,  vindrent  pour  la  révolte  dudict  André  Do- 
rie, laquelle  il  fut  oifencer  du  tort  et  deshonneur  que 
l'on  luy  avoit  fait  de  luy  avoir  osté  la  charge  de  com- 
mander les  galleres  pour  la  bailler  à  un  autre,  sans  avoir 

(0  On  ne  menaça  point  François  I  de  la  mort  si  Doria  et  La  Fayette 
se  présentoient  pour  s'opposer  au  passage  de  ce  monarque  en  Espagne j 
ils  avoient  eu  ordre  de  rester  dans  l'inaction;  et,  sans  cet  ordre  que 
François  I  donna  lui-même,  Lannoy  n'auroit  jamais  osé  le  transporter 
en  Espagne. 

aucunement  malfaict,  ny  avoir  receu  une  seule  es- 
corne  en  sa  charge,  et  aussi  luy  vouloir  faire  rendre 
les  prisonniers  de  guerre  sans  aucune  recompense.  Or 
tenoit  ledit  André'  Dorie  en  si  grand  crainte  la  mer, 
que  le  Roy  n'osa  jamais  passer  en  Italie  jusques  à  ce 
que  ledit  André  Dorie  fust  à  son  service.  L'Empereur, 
ayant  entendu  le  traict  qu'on  luy  avoit  faict,  luy  en- 
voya la  carte  blanche,  et  qu'il  couchast  là  dedans  tout 
ce  qu'il  voudroit  de  luy,  et  qu'il  vinst  à  son  service.  Et 
manda  après  ledit  André  Dorie  au  comte  Philippin , 
son  nepveu ,  se  retirer  de  devant  Naples ,  et  qu'il  aban- 
donnasse service  du  Roy,  le  venant  trouver  à  Gayette; 
ce  qu'il  fit  :  et  avant  partir,  il  fit  mettre  tant  de  vivres 
qu'il  peut  promptement  dans  Naples,  afin  qu'elle  ne 
se  perdist  :  et  ainsi  celuy  qui  leur  avoit  faict  le  mal  leur 
fit  le  bien,  car  autrement  dans  huict  jours  il  falloif; 
qu'ils  entrassent  en  capitulation.  O  que  cest  homme 
devoit  estre  recherché!  je  croy  que  luy  seul  a  ruiné 
les  affaires  du  roy  François.  Les  roys  ny  les  princes  ne 
doivent  ainsi  traicter  les  estrangers,  ny  leurs  subjects 
aussi,  quand  ils  les  cognoissent  gens  de  service.  Et  si 
nostre  maistre  fut  mal  conseillé,  l'Empereur  fut  très- 
bien  advisé  de  se  haster  de  bonne  heure  pour  tirer  le- 
dict  Dorie  à  son  party  ,  afin  que  le  Roy  n'eust  le  loisir 
de  faire  son  appointeraient,  et  se  rendre  cest  homme 
son  serviteur.  Les  princes  doivent  icy  prendre  un  bon 
exemple ,  et  pour  se  faire  sages  aux  despens  des  au- 
tres ils  se  doivent  garder  dofFencer  un  grand  cœur, 
et  un  homme  de  service ,  mesmement  quand  vous  ne 
le  tenez  pas  obligé,  comme  celuy  qui  a  sa  femme  ses 
enfans  et  son  bien  à  vostre  mercy.  Le  Roy  n'avoit  rien 
de  tout  cela  sur  André  Dorie.  Ce  fut  une  des  plus 

grandes  incongruitez  que  j'aye  veu  faire  en  mon 
aage,  plus  importante  encor  que  celle  de  monsieur 
de  Bourbon. 

Puis  j'en  ay  veu  donner  une  autre  au  prieur  de  Ca- 
pue,  qui  estoit  un  des  vaillans  hommes  que  cent  ans 
a  aye  monté  sur  mer,  et  autant  craint  des  Turcs  et 
des  Chrestiens;  et  luy  voulut-on  faire  accroire  qu'il 
avoit  mangé  le  lard.  Il  fut  contrainct  s'en  aller  avec 
ses  deux  galleres  se  rendre  à  Malte  à  sa  religion.  O 
le  grand  tort  que  le  Roy  se  fit  là  de  croire  si  légè- 
rement !  le  dommage  en  fut  à  luy,  et  la  perte  à  la 
France,  car  ce  seigneur  estoit  homme  de  service,  et 
qui  sçavoit  bien  le  mestier  duquel  il  se  mesloit. 

J'en  ay  veu  donner  une  autre  aussi  à  monsieur  le 
mareschal  de  Biez.  J'oseray  gager  mon  ame  que  ce 
seigneur- là  ne  pensa  jamais  à  faire  acte  meschant 
contre  le  Roy  ;  toutes-fois  on  le  calomnia  fort  un  peu 
après  la  mort  du  roy  François  le  Grand,  luy  mettant 
sus  qu'il  estoit  cause  que  monsieur  de  Vervin  son 
gendre  avoit  rendu  Bologne  ;  et  luy  bailla-on  pour 
faire  son  procès  un  Gortel ,  le  plus  renommé  mauvais 
juge  qui  fut  jamais  en  France.  Qui  vid  jamais  ny  ouy 
dire  qu'on  punist  quelqu'un  pour  la  lascheté  d'un 
autre?  Quand  on  luy  faisoit  son  procès,  on  luy  mit 
à  front  trois  grands  pendars  (0,  lesquels  luy  soustin- 
cirent  que  le  jour  du  grand  rencontre  qu'il  eut  avec  les 
Anglois  il  monta  sur  un  grand  cheval  portant  un  pa- 
nache blanc  pour  se  faire  remarquer,  afin  que  les  An- 
glois ne  donnassent  à  luy,  comme  si  c  estoit  chose  bien 

(*)  Six  ans  après  sa  mort ,  ces  trois  pendards ,  nommés  Médard  Pédin , 
Bocquet,  et  Jean  de  Bourionne,  furent  pendus  comme  faux  témoins 
dans  une  autre  affaire. 

aisée  à  faire  :  quand  on  est  mesle'  en  une  bataille,  la 
poussière,  la  fumée,  et  les  cris  empeschent  bien  ce 
jugement.  C'est  aussi  l'ordinaire  des  braves  hommes 
de  se  remarquer  pour  se  faire  cognoistre  un  jour  de 
combat,  mesmement  aux  guerres  estrangeres  qui  se 
font  comme  pour  honneur,  et  non  pour  haine;  car 
aux  civiles  monsieur  de  Guyse  s'en  fust  mal  trouvé  à 
la  bataille  de  Dreux.  Voilà  comme  on  calomnioit  ce 
pauvre  seigneur,  lequel  ce  jour  là  defïit  huict  cens  An- 
glois.  Je  croy  que  si  le  Roy  eust  envoyé  un  tel  commis- 
saire, et  qu'il  eust  voulu  ouïr  les  Huguenots,  il  eust 
trouvé  prou  de  tesmoins  que  j'avois  promis  la  Guyenne 
au  roy  d'Espagne.  Je  n'àymay  jamais  ceste  nation,  ny 
les  aimeray,  car  je  suis  trop  bon  françois.  Et  pour 
retourner  audit  sieur  mareschal ,  comme  ceux-là  qui 
luy  avoient  baillé  ceste  traverse  virent  qu'ils  ne  le 
pouvoient  attraper  par  nul  moyen ,  et  qu'il  s'en  alloit 
relaxé  au  grand  des-honneur  de  ceux  qurl'avoient 
mis  en  ceste  peine,  l'on  luy  mit  sus  qu'il  avoit  faict 
passer  des  passe-volans  en  sa  compagnie  d'hommes 
d'armes,  pour  gaigner  les  payes;  ce  qui  se  trouva  vé- 
ritable, comme  l'on  m'a  dit,  mais  c'estoit  pour  don- 
ner à  des  gens  qu'il  tenoit  en  Flandres  pour  le  tenir 
adverty  de  ce  qui  se  passoit  au  pays  de  l'ennemy  ;  car 
quelquesfois  nous  sommes  contraints  de  nous  ayder 
du  nostre  mesme  pour  servir  le  Roy.  Je  laisse  penser 
à  un  chacun  si  cela  meritoit  de  le  faire  venir  sur  un 
eschaffaut  et  estre  desgradé  de  noblesse ,  des  armes  et 
de  la  mareschaucée,  condamné  d'avoir  la  teste  tran- 
chée. Mais  comme  l'on  le  vouloit  exécuter,  le  roy 
Henry,  se  ressouvenant  qu'il  l'avoit  faict  chevalier,  luy 
envoya  sa  grâce,  et  mourut,  tant  de  vieillesse  que 

de  regret  qu'il  eut  (0,  cinq  ou  six  mois  après;  car 
qui  eust  voulu  vivre  après  une  telle  injure  et  honte  ? 
La  justice  de  Fiance  n'est  pas  sans  Cortels,  car  il  en 
y  a  prou  que  si  le  Roy  leur  bailloit  entre  les  mains 
le  plus  homme  de  bien  de  son  royaume,  ils  y  trouve- 
roient  assez  de  prinse,  comme  Cortel  disoit  que  si 
l'on  luy  bailloit  le  plus  juste  lieutenant  du  Roy  du 
royaume  de  France  ,  pourveu  qu'il  eust  exercé  la 
charge  un  an  ou  deux,  qu'il  ne  craignoit  pas  qu'il  ne 
trouvast  matière  pour  le  faire  mourir.  Ce  pauvre  sei- 
gneur avoit  faict  un  acte  belliqueux,  si  jamais  homme 
en  fit,  auprès  du  fort  de  Montreau.  Quand  les  Anglois 
sortirent  de  Rologne  pour  luy  venir  donner  la  bataille, 
il  avoit  avec  luy  le  régiment  du  comte  Ringrave ,  et 
croy  que  luy-mesmes  y  estoit,  celuy  des  François  que 
monsieur  de  Tais  commandoit,  et  sept  enseignes  d'Ita- 
liens. Et  comme  les  ennemis  chargèrent  nostre  caval- 
lerie ,  elle  se  mit  en  routte  ;  et  voyant  ledict  sieur  le 
desordre  des  gens  de  cheval,  il  s'en  courut  au  bataillon 
des  gens  de  pied,  et  leur  dict  :  «  O  mes  amis,  ce  n'est 
«  pas  avec  la  cavallerie  que  j'esperois  gaigner  la  bâ- 
te taille,  car  c'est  avec  vous  »;  et  mit  pied  à  terre,  et 
prenant  une  picque  d'un  soldat  auquel  il  bailla  son 
cheval ,  se  fit  oster  les  espérons ,  et  commença  sa  re- 
traicte  tirant  à  Ardellot.  Les  ennemis,  après  avoir 
chassé  longuement  nostre  cavallerie,  retournèrent  à 
luy,  lequel  demeura  quatre  heures  ou  plus  en  sa  re- 
traicte,  ayant  les  gens  de  cheval  l'une  fois  devant  une 
autre  au  costé ,  et  leurs  gens  de  pied  sur  la  queue  ; 
mais  ils  ne  l'osèrent  jamais  enfoncer.  Et  m'a  esté  dit 

(*)  II  mourut  dans  sa  maison  du  faubourg  Saint-Victor. 


1)E  BLÀISE  DE   JIONTLUC.     [I^7]  ^19 

par  des  capitaines  qui  y  estoient,  que  jamais  il  ne 
fit  cinquante  pas  qu'il  ne  fîst  teste  aux  ennemis.  Geste 
retraicte  se  peut  dire  une  des  braves  retraictes  qui 
se  soit  faicte  il  y  a  cent  ans  :  je  serois  bien  aise  qu'on 
m'en  nommast  une  pareille ,  ayant  gens  de  pied  et  de 
cheval  dessus ,  et  sa  cavalierie  en  fuitte.  Voy-là  ce  que 
ce  seigneur  fit  pour  sa  dernière  main ,  estant  en  l'aage 
de  plus  de  soixante  dix  ans  ;  et  neantmoins  il  fut 
traicte'  de  ceste  sorte  (0.  Que  l'on  demande  à  mon-  * 
sieur  le  cardinal  de  Lorraine  qui  estoit  celuy-là  qui 
luy  bailla  ceste  traverse  (2);  car  à  Poissi,  lors  de  l'as- 
semblée que  le  Roy  fit  des  chevaliers  de  l'Ordre  de- 
vant le  roy  François  second,  il  le  luy  reprocha,  et 
vindrent  fort  avant  en  parolles.  Je  suis  trop  petit 
compagnon  pour  le  nommer,  encor  que  j'y  fusse  : 
aussi  il  y  a  des  dames  meslées. 

Un  an  après  je  vis  aussi  faire  une  autre  escorne 
à  monsieur  de  Tais,  le  chargeant  qu'il  avoit,  dit  mal 
d'une  dame  (3)  de  la  Cour.  Ce  mal-heur  est  en  France 
qu'elles  se  meslent  de  trop  de  choses,  et  ont  trop  de 
crédit.  Et  luy  fut  oste'e  la  charge  de  l'artillerie ,  et  de- 

(0  II  étoit  octogénaire  quand  ses  juges  le  condamnèrent  à  perdre  la 
tête. 

(a)  Nous  croyons  qu'il  s'agit  ici  de  la  scène  fort  vive  qui  se  passa  la 
veille  de  la  Saint-Michel  i56o,  au  chapilre  des  chevaliers  de  TOrdre  à 
Poissy,  entre  le  cardinal  de  Lorraine  et  le  connétable  de  Montmorency. 
Le  sujet  de  leur  querelle  fut  la  détention  du  vidame  de  Chartres  à  la 
Bastille. 

(3)  Il  s' étoit  permis  quelques  plaisanteries  sur  l'âge  de  la  duchesse  de 
Valentinois,  et  sur  les  liaisons  de  cette  dame  avec  le  comte  de  Brissac. 
Taix  fut  disgracié  ;  et  Brissac,  qui,  selon  Mézeray,  étoit  le  cavalier  le 
plus  aimable  de  la  Cour,  et  aussi  le  plus  aimé  de  la  maîtresse  de  son 
Roi ,  obtint  la  place  de  grand-maître  de  l'artillerie ,  dont  on  dépouilla 
le  malheureux  Taix, 

puis  ne  rentra  en  crédit.  Le  roy  de  Navarre  pria  le 
Roy   ne  trouver  mauvais  s'il  se  servoit  de  luy  à  la 
prise  de  Hedin ,  ce  qu'il  luy  accorda  ;  et  fut  tué  aux 
trenchées  dudit  Hedin,  faisant  service  à  celuy  qui  ne 
l'avoit  aggreable ,  qui  est  un  grand  crevé -cœur  et 
un  grand  regret  de  mourir,  faisant  service  à  son  prince 
auquel  on  n'est  agréable  :  en  quoy  nostre  condition 
est  misérable.  Toutesfois  je  croy  que  le  Roy  s'en  fust 
en  fin  servy,  car  à  la  vérité  il  estoit  homme  de  ser- 
vice. Et  croy  que  le  Roy  eut  regret  de  l'avoir  chassé 
de  la  Cour  ;  mais  bien  souvent  ceux  ou  celles  qui  gou- 
vernent les  roy  s  leur  font  faire  des  choses  contre  leur 
naturel  et  volonté,  et  après  ils  en  sont  marris:  mais  il 
n'est  pas  temps  de  se  repentir  quand  les  traverses  ont 
porté  tel  dommage  au  prince,  qu'il  est  irréparable; 
et  ceux  qui  les  veulent  après  excuser  taschent  de  se 
couvrir  envers  le  Roy  d'un  sac  mouillé,  mettant  de 
nouveaux  faicts  en  avant.  Je  ne  veux  parler  de  celle 
de  monsieur  le  connestable,  qui  le  fit  esloigner  de  la 
Cour,  et  tout  dit-on  pour  les  femmes,  ny  aussi  de  feu 
monsieur  de  Guyse  :  on  les  a   veu  tantost  dehors, 
tantost  dedans.  Le  Roy  devroit  clorre  la  bouche  aux 
dames  qui  se  meslent  de  parler,  en  sa  Cour  :  de  là 
viennent  tous  les  rapports ,  toutes  les  calomnies.  Une 
babillarde  causa  la  mort  de  monsieur  de  La  Chastai- 
gneraye  (0-  S'il  m'eust  voulu  croire  et  cinq  ou  six  de 
ses  amis,  il  eust  demeslé  sa  fusée  contre   monsieur 
de  Jarnac  d'autre  sorte  ;  car  il  combattit  contre  sa 
conscience  02),  et  perdit  l'honneur  et  la  vie.  Le  Roy  leur 

(0  Probablement  la  duchesse  de  Valentinois. 

('•)  Ce  passage  a  fortement  choqué  Brantôme,  neveu  de  La  Chastei- 
gneraye,  auquel  Montluc  avoit  des  obligations:  aussi  le  relève-t-il  dans 

devroit  commander  de  se  mesler  de  leurs  affaires.  J'ex- 
cepte celles  que  je  dois.  Leur  langue  a  cousté  beau- 
coup, et  après  il  n'est  pas  temps,  comme  j'ay  dict. 
Ce  sont  les  traverses  et  chai  itez  qu'en  mon  temps  j'ay 
veuès  prester  à  grands  personnages  et  à  de  pauvres 
gentils-hommes  comme  moy;  aussi  tout  cela  provient 
des  envies  que  les  uns  et  les  autres  se  portent,  et 
qui  sont  près  des  roys.  Cependant  que  j'ay  esté  à 
la  Cour,  j'en  ay  veu  plusieurs  qui  se  faisoient  faux- 
feu,  et  se  fussent  entre-mangez  s'ils  eussent  peu,  qui 
toutesfois  se  faisoient  bonne  mine ,  s'embrassant  et 
caressant  comme  s'ils  estoient  les  meilleurs  amis  du 
monde.  Je  n'ay  sceu  jamais  faire  ce  mestier  :  j'ay  porté 
au  front  ce  que  j'ay  dedans  le  cœur. 

Par  là  on  peut  juger  que  le  mal-heur  auquel  ce 
royaume  est  tombé  n'est  pas  arrivé  par  faute  de  har- 
diesse ny  de  sçavoir  qui  ait  esté  en  nos  roys,  ny  à  faute 
d'avoir  des  vaillans  capitaines  et  soldats,  car  jamais 
roys  de  France  n'en  eurent  tant  à  pied  et  à  cheval 
que  les  roys  François,  Henry  et  Charles.  Que  si  on 
les  eust  voulu  employer  aux  conquestes  estrangeres, 
ils  eussent  mis  la  guerre  loin  d'eux.  C'a  esté  un  grand 
mal-heur  pour  eux  et  pour  toute  la  France  ;  et  si  ne 
faut  pas  dire  qu'il  tint  à  l'Eglise  ny  au  tiers  estât; 
car  tout  ce  que  les  roys  leur  ont  demandé  leur  a 
esté  accordé.  Les  enfans  pourront  donc  juger  à  qui 
il  a  tenu  et  quelle  a  esté  la  source  des  guerres  civilles; 
j'entends  des  grands,  car  ils  n'ont  pas  de  coustume  de 
se  faire  brusler  pour  la  parole  de  Dieu.  Si  la  Roy  ne 
et  monsieur  l'admirai  estoient  en  un  cabinet,  et  que 

ses  Anecdotes  sur  les  duels.  Mon  oncle,  dit-il, y  perdist  la  vie  et  non- 
pas  l'honneur, 

feu  monsieur  le  prince  de  Coudé  et  monsieur  de 
Guyse  y  fussent  aussi,  je  leur  ferois  confesser  qu'autre 
chose  que  la  religion  les  a  meus  à  faire  entretuer 
trois  cens  mil  hommes;  et- je  ne  sçay  pas  si  nous 
sommes  au  bout,  car  j'ay  ouy  dire  qu'il  y  a  une 
prophétie,  je  ne  sçay  pas  si  c'est  de  Nostradamus,  qui 
dit  que  les  enfans  monstreront  à  leurs  mères  par 
merveille  quand  ils  verront  un  homme,  tant  peu  il 
y  en  aura,  s'estans  tons  entretuez.  Mais  n'en  parlons 
plus,  le  cœur  m'en  crevé  à  moy-mesmes  qui  y  ay  le 
moindre  interest,  et  qui  m'en  iray  bien  tost  en  l'autre 
monde. 

Je  n'aurois  jamais  fait  si  je  voulois  escrire  toutes 
les  traverses  et  charitez  que  j'ay  leu  dans  les  livres 
des  Romains,  qu'autresfois  j'ay  prins  plaisir  de  voir, 
en  m'estonnant  pourquoy  et  à  quoy  il  tient  que  nous 
ne  soj^ons  si  vaillans  qu'eux.  J'en  conteray  seulement 
un  ou  deux,  et  commenceray  par  ce  que  j'ay  leu  je 
ne  sçay  en  quel  livre,  de  Camille,  grand  capitaine  ro- 
main ,  qui  gaigna  plusieurs  batailles  et  eslargit  l'em- 
pire romain  de  grand  estendue  de  pays,  et  à  la  fin 
fut  appelle  en  jugement,  pource  qu'il  avoit  donné  la 
despoiiille  des  conquestes  pour  édifier  des  temples  et 
sacrifier  à  leurs  Dieux,  de  laquelle  despoiiille  la 
moitié  appartenoit  aux  gens  de  guerre ,  mais  afin  que 
les  Dieux  l'assistassent  en  leurs  batailles  et  conquestes, 
il  leur  fit  don,  disant  que  les  gens  de  guerre  avoient 
autant  de  besoin  que  les  Dieux  leur  aidassent  comme 
luy  mesmes.  Et  comme  il  fut  retourné  à  Rome ,  Ton 
luy  fit  son  procès  en  récompense  des  grands  services 
qu'il  avoit  fait  au  peuple,  et  des  grandes  batailles  qu'il 
avoit  gaignées.  Toutes-fois  ils  ne  le  firent  mourir, 

mais  l'envoyèrent  en  exil  en  une  ville  (0  clu  nom  de 
laquelle  il  ne  me  souvient,  parce  qu'il  y  a  long  temps 
que  je  n'ay  leu  Tite  Live,  non  pas  en  latin,  car  je  ne 
sçay  pas  plus  de  ma  patenostre ,  mais  en  françois.  Et 
comme  il  eut  demeuré  quelque  temps  en  ceste  ville, 
vindrent  trois  ou  quatre  roys  gaulois  avec  grand  ar- 
mée, et  prindrent  Rome,  et  tuèrent  presque  tous  les 
citoyens ,  réservé  quelques  uns  qui  se  retirèrent  au 
Capitolle  et  là  tindrent  bon  quelque  temps.  Tite 
Live  racompte  qu'une  nuict  ceux  qui  s'estoient  ainsi 
retirez  au  Capitolle  s'estoient  endormis,  et  les  enne- 
mis avoient  desja  gaigné  un  endroit  au  Capitolle ,  et 
qu'une  oye  commença  à  crier,  qui  esveilla  les  gardes, 
et  entrèrent  en  combat  contre  les  ennemis,  et  les  re- 
poussèrent. Or  ledit  Camille  se  mit  en  campagne  et 
assembla  tant  de  gens  qu'il  peut.  Et  parce  que  les 
ennemis  ne  trouvoient  plus  à  desrober,  ne  de  vivre 
à  leurs  plaisirs  dans  Rome ,  ils  s'espandirent  par  la 
campagne ,  à  dix  ou  douze  mil  de  Rome.  Ledict  Ca- 
mille fit  une  grande  cavalcade,  et  en  tua  au  travers 
des  campagnes  sept  ou  huict  mil.  (  Quand  je  fus  à 
Rome,  au  temps  du  pape  Marcel,  je  me  faisois  mons- 
trer  ces  lieux-là ,  prenant  grand  plaisir  de  voir  les  en- 
droits où  tant  de  beaux  combats  s'estoient  faits  ;  et  nié 
sembloit  que  je  voyois  les  choses  devant  les  yeux  que 
j'avois  ouy  racompter  ou  lire  ,  mais  je  n'y  vis  rien 
pourtant  qui  ressemblast  ny  raportast  à  Camille.)  Le 
bruit  de  ceste  desconfiture  ayant  couru  par  toutes  les 
villes  prochaines,  fit  que  beaucoup  de  bons  hommes 
se  rendirent  au  camp  de  Camille,  lequel,  se  voyant 
assez  fort,  s'en  alla  à  Rome  occupée  d'un  grand  nom- 

(*)  Dans  la  yïlle  cTArdea, 


2 '24  t1**^]     COMMENTAIRES 

bre  de  Gaulois,  lesquels  il  défit,  et  sauva  une  grande 
somme  d'argent  que  ceux  qui  s'estoient  retirez  au 
Capitolle  avoient  promis  de  donner;  et  depuis  fut 
appelle  le  second  fondateur  de  Rome.  Les  historiens 
rendront  meilleur  compte  de  ceste  histoire  que  moy, 
qui  peut  estre  me  mesconte  ,  pour-ce  qu'il  y  a  plus 
de  trente  ans  que  je  n'ay  leu  livre ,  ny  moins  en  ose 
lire  de  présent,  à  cause  de  ma  veuë  et  de  ma  bles- 
sure. 

En  Espagne,  les  deux  Scipions  furent  desfaicts  à 
trente  lieues  l'un  de  l'autre,  et  en  trente  jours,  à 
sçavoir,  P.  Scipion  le  premier,  et  son  frère  Cornélius 
Scipion  par  Àsdrubal.  Et  de  l'un  camp  et  de  l'autre 
se  sauvèrent  quelques-uns,  et  se  rendirent  tous  aux 
cloisons  où  ils  avoient  hyverné.  Et  comme  ils  furent 
là,  trouvèrent  que  tous  leurs  colonels  estoient  morts, 
et  furent  contraincts  d'en  eslire  un  qu'ils  appellerent 
le  Nouveau  capitaine  (0.  Asdrubal,  sçachant  que  ce 
Nouveau  capitaine  avoit  rassemble  les  soldats  romains 
qui  s'estoyent  sauvez  des  deux  defFaites,  s'en  alla  sou- 
dain les  assaillir;  mais  il  fut  virilement  repoussé,  et 
contrai  net  de  se  retirer  en  un  lieu  auquel  ce  vaillant 
capitaine  le  vint  combattre  de  nuict,  et  desfît  non 
seulement  l'armée  qu'il  avoit ,  mais  une  autre  qui 
estoit  en  un  lieu  près  de  là,  tellement  que  parsa  vail- 
lance il  sauva,  non  seulement  ce  peu  de  Romains  qui 
s'estoient  sauvez  des  deux  batailles  perdues,  mais  les 
Espagnes  au  peuple  romain  ;  car  sans  luy  tout  y  estoit 
perdu  pour  les  Romains.  Or  le  sénat  demeura  long 
temps  sans  avoir  nouvelles  des  Scipions  ny  de  leurs 
affaires,  et  après  furent  advertys  de  la  perte  qu'avoient 

(*)  Lucius  Marcius. 

fait  les  deux  Scipions,  et  des  victoires  du  Nouveau  ca- 
pitaine. Il  ne  me  souvient  comme  il  s'appelloit  aupa- 
ravant qu'il  fust  créé  et  appelle  Nouveau  capitaine  ;  il 
en  souviendra  mieux  aux  historiens  qu'à  moy,  qui  n'ay 
veu  il  y  a  si  long  temps  livre.  Et  comme  le  sénat  fut 
adverty  du  tout,  ils  envoyèrent  Scipion  le  jeune  pour 
commander  :  je  croy  qu'il  estoit  fils  du  premier  Sci- 
pion ,  qui  avoit  esté  tué  ;  et  mandèrent  au  Nouveau 
capitaine  qu'il  vinst  à  Rome.  Kt  comme  il  fut  à  Rome, 
au  lieu  de  le  recompenser,  ils  le  mirent  en  jugement, 
luy  mettant  sus  qu'il  avoit  prins  l'eslection  et  com- 
mandement des  soldats  et  non  du  sénat.  Et  croy  qu'ils 
le  firent  mourir,  à  tous  le  moins  je  n'ay  point  veu  en 
Tite  Live  qu'il  se  parlast  plus  de  luy. 

O  combien  d'autres  grands  capitaines  ont  esté  payez 
de  telles  recompenses  du  temps  des  Romains  !  les  his- 
toires en  sont  toutes  pleines.  Et  puis  que  la  justice  de 
France  est  régie  et  gouvernée  par  les  lois  des  Romains  (  0, 
c'est  bien  raison  que  les  roys  de  France  se  gouvernent 
par  leurs  coustumes.  Que  pleust  à  Dieu  que  le  Roy 
voulust  faire  parler  de  luy  pour  jamais,  et  laisser 
mémoire  de  sa  prudence,  qui  seroit  à  jamais  louée! 
c'est  qu'il  fist  brusler  tous  les  livres  des  loix  suivant  les- 
quelles sa  justice  juge,  et  faire  une  j  ustice  toute  nouvelle, 
juste  et  saincte  (car  j'oserois  dire  qu'il  n'y  a  monarque 
en  la  chrestienté  qui  s'aide  de  ces  loix ,  que  les  roys 
de  France  ;  tous  les  autres  ont  des  loix  faites  par  eux 
pour  abréger  tous  procez ,  ouy  mesmes  Rearn  et  Lor- 
raine, qui  sont  aux  deux  coings  du  Royaume),  et  que 

(»)  La  France  n'étoit  à  cette  époque  régie  par  les  lois  romaines  que 
dans  les  pays  de  droit  écrit,-  les  autres  provinces  étoient  gouvernées  par 
G€  qu'on  appeloit  le  droit  coulumier. 

22.  l5 

les  procez  ne  puissent  durer  plus  de  deux  ans.  Si  le  Roy 
faisoit  cela,  il  se  pourroit  vanter  d'avoir  un  monde  de 
soldats  qui  seroyent  forcez  de  prendre  les  armes,  puis 
qu'ils  n'auroyent  que  faire  au  palais;  car  ostez  ceste  va- 
cation, à  quoy  voulez  vous  qu'un  bon  cœur,  noble  et 
généreux,  s'adonne  sinon  aux  armes?  Qui  accroist  la 
puissance  et  l'estendue  du  Grand  Seigneur?  rien  que 
cela  :  il  ne  songe  qu'aux  armes.  O  combien  de  braves 
capitaines  sortiroyent  de  ce  royaume  !  Je  croy  que  les 
deux  tiers  s'amusent  en  ces  palais  et  plaidoyeries;  et 
cependant,  encor  qu'ils  ayent  naturellement  bon  cœur, 
avec  le  temps  s'apoltronissent.  Ce  royaume  seroit  for- 
midable aux  estrangers.  Combien  seroit-il  riche  et  opu- 
lent! car  toute  la  ruine  de  la  noblesse  ne  vient  que  des 
mauvais  conseils  que  les  advocats  donnent  aux  parties. 
Il  me  souvient  avoir  leu  en  une  feneslre  d'une  maison 
à  Thoulouse ,  qu'un  advocat  des  plus  fameux  de  la  cour, 
qui  se  nommoit  Mainery ,  avoit  fait  mettre  un  escriteau 
où  il  y  avoit  tels  mots  gravez  : 

Faux  conseils  et  mauvaises  testes 
M'ont  fait  bastir  ces  fenestres. 

Et  puis  qu'eux-mesmes  le  mettent  par  escrît,  je  le 
puis  bien  dire.  Nous  sommes  bien  fols  de  nous  des- 
truire  les  uns  les  autres  pour  les  enrichir.  La  ruyne 
vient  aussi  bien  à  celuy  qui  gaigne  qu'à  celuy  qui 
pert,  car  ils  tirent  les  procez  en  si  grande  longueur, 
que  quand  celuy  qui  a  gaigné  conte  l'argent  qu'il  a 
despendu,  il  trouve  avoir  plus  mis  que  gaigné,  outre 
le  temps  qu'il  a  perdu.  Et  si  le  Roy  faisoit  cela,  peut 
estre  que  les  coustumes  des  traverses  et  charitez  que 
l'on  donne  se  perdroient  comme  les  loix ,  et  tous  le* 

bons  serviteurs  du  Roy  qui  ne  pensent  à  autre  chose 
qu'à  le  servir  fîdellement  et  loyallement ,  demeure- 
roi  ent  près  de  leurs  Majestez,  ou  seroient  employez 
pour  son  service. 

Or,   puis  que  je  fais  compagnie  à  tant  de  grands 
personnages  du  temps  passé  et  de  ceux  que  j'ay  veu 
de  mon  temps,  je  me  resjouiray  à  la  retraite  que 
j'ay  fait  en  ma  maison,  me  tenant  heureux  de  tenir 
compagnie  à  si  grands  hommes,  estant  asseuré  de  deux 
choses,  c'est  de  la  loyauté,  laquelle  l'on  ne  me  peut 
oster  en  aucune  manière;  et  l'autre,  que  j'ay  affaire  à 
un  bon  Roy,  qui  cognoistra  avecques  le  temps  le  service 
que  je  luy  ay  fait  et  à  sa  couronne.  Que  si  je  suis  re- 
tiré en  ma  maison,  ce  n'est  pas  à  regret,  car  c'est  tout 
ce  que  de  long  temps  je  desirois ,  pourveu  que  ce  fust 
en  la  bonne  grâce  du  Roy  et  de  la  Roy  ne,  laquelle 
justement  ne  me   peuvent    oster.    Dequoy  j'en  loue 
Dieu,  qui  m'a  si  bien  condiiict  en  toutes  mes  charges, 
que  je  ne  leur  ay  jamais  donné  occasion  de  m'en  priver; 
et  suis  plus  heureux  et  plus  contant  que  ceux-là  qui 
m'ont  baillé  ces  traverses,  car  je  me  ris  de  la  peine 
en  laquelle  ils  sont  de   se  garder  les  uns  des  autres 
et  s'en  donner  :  je  croy  que  les  âmes  de  purgatoire 
n'ont  point  tant  de  peine.  Et  je  suis  icy  en  repos  avec 
•ma  famille  et  mes  parens  et  amis,  prenant  plaisir  à 
faire  escrire  sous  moy  ce  que  j'ay  veu.   Je  pourrois 
dire  que,  sans  ceste  grande  arquebuzade  qui  me  perce 
le  visage,  et  laquelle  il  faut  que  je  laisse  ouverte,  je 
serois  tres-content  et  heureux  ;  car  en  la  perte  de  mes 
enfans,je  me  console  qu'ils  sont  tous  morts  en  gens  de 
bien,  l'espée  en  la  main,  pour  le  service  de  mon  Roy. 
Et  pour  le  reste,  je  serois  un  homme  sans  sens  ny  en- 

1  ), 

tendement,  si  je  ne  jugeois  que  ce  sont  des  tours  qui 
se  jouent  au  monde,  et  quant  et  quant  que  c'est  un 
grand  bien  pour  moy,  qui  n'ay  pas  occasion  de  faire 
mal  à  personne,  dequoy  je  ne  me  pourrois  exempter 
continuant  une  telle  et  si  grande  charge  comme  es- 
toit  celle  que  j'avois. 

Je  laisseray  ce  propos  qui  m'a  mis  en  colère,  pour 
retourner  à  ce  que  je  devins  après  avoir  dit  à  Dieu  à 
tous  ces  seigneurs  et  capitaines  qui  alloient  en  France. 
Je  repassay  par  Perigueux  et  baillay  commission  au 
seneschal  de  Perigord  pour  faire  teste  à  tout  ce  qui 
se  remueroit  par  de-là.  Et  comme  je  fus  à  Agen,  j'en- 
voyay  une  patente  à  monsieur  de  Bellegarde  à  Thou- 
louse ,  pour  commander  en  mon  absence  aux  pays  de 
Cominge,  Bigorre,  et  jusques  aux  frontières  de  Bearn  ; 
une  autre  à  monsieur  de  Negrepelice,  pour  comman- 
der aux  jugeries  de  Verdun  et  rivière;  j'en  envoyay 
une  autre  à  monsieur  de  Gornusson  le  vieux,  pour 
commander  en  Rouërgue  *,  puis  laissay  encores  qua- 
torze ou  quinze  enseignes  de  gens  de  pied,  lesquelles 
je  tenois  partie  en  Quercy,  pour  faire  teste  aux  Vi- 
contes,  qui  ne  bougeoient  du  pays  et  remuoient  tous- 
jours  quelques  besongnes ,  et  le  demeurant  vers  Bor- 
delois.  Et  au  bout  de  quelque  temps  le  Roy  me  manda 
que  j'allasse  assiéger  La  Pvochelle,  et  qu'il  m'envoyoit 
commission  pour  recouvrer  de  l'argent  pour  faire  les 
frais  de  la  guerre. 

[i568]  Premièrement  il  vouloit  que  ceux  de  Thou- 
louse  me  baillassent  vingt  mil  francs  de  l'argent  qui 
estoit  provenu  des  meubles  des  Huguenots,  pour  payer 
les  gens  de  pied,  et  pour  les  fraiz  de  l'artillerie,  que 
je  prendrois  quinze  mil  francs  sur  quelques  droicts 

que  le  Roy  a  en  Sainctonge,  et  Sa  Majesté  n'en  tire 
que  neuf  mil;  que  Sadite  Majesté  manderoit  au  gou- 
verneur de  Nantes  qu'il  m'envoyast  quatre  canons  et 
quelque  coulevrine.  Voy-là  mes  assignations  bien  as- 
seurées  et  propres  pour  une  telle  besoigne.  Il  sem- 
bloit  plutost  que  c'estoit  une  mocquerie  et  une  farce 
qu'autrement,  et  qu'on  me  vouloit  envoyer  devant  La 
Rochelle  pour  me  faire  perdre  ou  pour  y  recevoir 
une  escorne.  Si  est-ce  que  je  vouluz  tenter  tout  ce 
qui  s'en  pourroit  tirer.  Et  manday  incontinent  au 
parlement  et  capitouls  ce  que  le  Roy  leur  escrivoit. 
Ils  me  firent  responce  qu'il  y  avoit*  long  temps  que 
ce  peu  de  meubles  qui  s'estoient  trouvez  des  Hu- 
guenots en  leur  ville  avoient  esté  venduz  et  despenduz 
pour  les  frais  qu'il  leur  avoit  convenu  faire  aux  af- 
faires qui  s'estoient  présentez.  Et  ayant  entendu  ceste 
responce,  je  m'en  allay  à  Bordeaux  veoir  si  je  pourrois 
convertir  la  cour  de  parlement  et  les  jurats,  qu'ils  ai- 
dassent de  quelque  argent  à  l'entreprise  (0  ;  et  ne  sceuz 
jamais  tant  faire  avec  eux ,  qu'ils  y  voulussent  fournir 
un  seul  denier,  disant  qu'ils  vouloient  garder  ce  qu'ils 
avoient  pour  l'employer  à  la  deffense  de  leur  ville  si 
l'occasion  s'en  presentoit,  et  non  pour  La  R.oehelle 
qui  n'estoit  de  leur  ressort.  Je  depeschay  vers  leurs- 
Majestez,  leur  faisant  sçavoir  leurs  responces,  et  que 
pour  cela  je  ne  marresterois  de  m' acheminer  en  Sainc- 
tonge ,  les   suppliant  m'envoyer  autres   assignations 

(x)  «  Le  Roi,  par  ses  lettres  patentes  de  l'an  i5&7,  donna  pouvoir 
«  à  M.  de  Montluc  d'imposer  telles  sommes  qu'il  aviseroit  :  étant 
«  sorti  de  Bordeaux,  il  eut  quelques  mécontentemens,  et  écrivit  à  mes- 
«  sieurs  les  jurats  qui!  avoit  quitté  son  gouvernement ,  et  ne  se  soucioit 
«  delà  yille  de  Bordeaux.  »  (Chronique  bordeloise) 

plus  seures  ;  autrement  je  ne  me  pouvois  aller  enga- 
ger devant  La  Rochelle  sans  perdre  leur  réputation  et 
la  mienne  ,  et  peut  estre  tout  le  camp  ;  car,  assiégeant 
une  place  de  telle  importance  sans  que  les  soldats 
fussent  payez  pour  les  tenir  subjects  aux  trenchées, 
ils  seroient  contraints  s'en  aller  au  pillage  ;  et  cepen- 
dant l'artillerie    me   demeureroit  engagée  :  aussi  je 
sçavois  bien  ce    que  valloit  Faune  de   tels    affaires. 
J'escrivis  aussi   à   Sa  Majesté'   qu'il  commandast  au 
gouverneur  de  Nantes  qujl  m'envoyast  l'artillerie  en 
diligence,  et  qu'il  la  fist  porter  en  Broûage,  espérant 
bien  tost  avoir  gaigné  les  Isles.  Et  comme  j'eus  mandé 
à   leurs  Majestez  ceste   depesche,.  je  m'en  revins  en 
Agenois  pour  faire  marcher  douze  ou  treize  enseignes 
que  j'y  avois ,  et  aussi  pour  amener  la  noblesse  du 
pays.  Et  estant  à  Sainct-Macaire,  j'y  trouvay  monsieur 
de  Lauzun  et  les  commissaires  qui  faisoient  la  monstre 
de  sa  compagnie.  Je  priay  ledit  seigneur  qu'inconti- 
nent la  monstre  faicte  il  fist  acheminer  monsieur  de 
Madaillan,  qui  porto  it  son  enseigne,  droit  à  Sainctes, 
et  baillay  audict  sieur  de  Madaillan  une  cornette  d'aï- 
goulets  qui  estoit  au  sieur  de  Verduzan ,  seneschal  de 
Bazadois ,  mien  parent ,  et  luy  baillay  les  compagnies 
de  Mabrun ,  Thodias  et  La  Mothe  Mongauzy,  et  leur 
ordonnay  de  faire  extrême  diligence,  sans  arrester  qu'ils 
ne  fussent  à  Sainctes,  et  que  si  les  Marenneaux  es- 
toient  à  Sainct  Severin,  que  dés  qu'ils  auroient  repeu 
ils  les  allassent  combattre,  et  que  s'ils  avoient  la  vic- 
toire, ils  menassent  bien  les  mains,  car  ce  n'estoit  que 
communes ,  et  dés  que  les  autres  entendroient  la  def- 
faicte  de  leurs  compagnons,  ils  se  metti oient  en  telle 
crainte  qu'ils  ne  feroient  jamais  plus  teste,  et  que  la 

peur  iroit  jusques  à  La  Rochelle;  mais  qu'il  falloit  sur 
tout  faire  grand  tuerie  pour  donner  l'espouvente.  J'es- 
çrivis  à  monsieur  de  Pons  toute  l'entreprise,  et  quil 
envoyast  des  forces  à  Sainctes,  pour  que  tou$  à  un 
coup   allassent   faire    ceste   exécution.    J'avois   desja 
mandé  aux  enseignes  qu'ils  se  rendissent  vers  Age- 
nois,  et  à  la  noblesse  pareillement.  Ledict  seneschal 
de  Bazadois  print  la  charge  d'estre  nostre  mareschal 
de  camp.  Je  n'avois  de  gensdarmes  que  la  compagnie 
de  monsieur  de  Lauzun,  la  mienne  et  celle  de  mon- 
sieur de  Merville  (0,  grand  seneschal  de  Guyenne  : 
de  celle  de   monsieur  de   Jarnac,  que  le  Roy  avoit 
commandé  se  rendre  près  de  moy,  ne  s'en  trouva  pas 
la  quarte  part,  car  les  autres  estoient  avec  monsieur 
le  prince  de  Condé.  Et  n'arrestay  que  trois  jours  à 
Agen,  et  m'en  retournay  droit  en  Bordelois  avec  ce 
peu  de  forces  que  j'avois  peu  assembler.  Et  baillay 
la  charge  des   gens   de  pied  à  commander  à  mon 
nepveu  le  sieur  de  Leberon.  Et  comme  je  fus  à  la 
seconde  journée  d'Agen,  je  receus  lettres  de  monsieur 
de  Madaillan ,  par  lesquelles  m'advertissoit  comme  ils 
avoient  faict  si  grande  diligence  qu'ils  estoient  arrivez 
latroisiesme  nuict  après  que  je  les  eus  laissez  à  Sainctes, 
et  qu'ayant  entendu  qu'il  y  avoit  trois  enseignes  de 
gens  de  pied  à  Sainct  Severin,  qui  s'y  estoient  parquez 
et  fortifiez,  ils  les  avoient  chargez  et  de  faict  emporté 
trois  drapeaux.  J'arrivay  cinq  ou  six  jours  après  à  Ma- 
rennes,  où  je  trouvay  monsieur  de  Pons,  à  qui  Sa  Ma- 
jesté avoit  escrit,  et  à  monsieur  de  Jarnac  aussi,  de  se 
rendre  auprès  de  moy  au  siège  de  La  Rochelle.  Peu 
après  je  receus  une  lettre  du  gouverneur  de  Nantes, 

(*)  Jacques  d'Escars,  baron  de  Merville ,  grand-sénéchal  de  Guyenne. 

par  laquelle  il  me  mandoit  qu'il  ne  se  falloit  point 
attendre  à  son  artillerie,  car  il  n'avoit  qu'un  canon 
monté  sur  vieux  rouages ,  et  que  le  demeurant  estoit 
tout  pa^r  terre,  sans  qu'il  peust  estre  prest  d'un  mois. 
,Voy-là  comme  les  villes  de  frontière  et  d'importance 
estoient  pourveiies  et  munies:  La  Rochelle  n' estoit  pas 
ainsi.  Je  me  mis  à  temporiser  aux  environs  de  Sainct 
Jean  et  de  Sainctes,  attendant  la  responce  de  leurs 
Majestez,  et  l'argent  pour  faire  partir  l'artillerie  as 
Bordeaux,  bien  marry  de  m'estre  advancé  si  avant.  De 
jour  à  autre  je  leur  faisois  des  depesches,  mais  je  n'en 
pouvois  avoir  responce.  Le  dernier  que  j'y  envoyay, 
ce  fut  Dagron ,  qui  s'estoit  retiré  auprès  de  monsieur 
de  Pons.  Et  cependant  monsieur  de  Lude  (0  s'appro- 
cha de  Sainct  Jean,  et  parlasmes  ensemble  à  la  maison 
d'un  gentil-homme.'  Il  me  monstra  des  lettres  que  le 
Roy  luy  avoit  escrites,  par  lesquelles  il  lny  comman- 
doit  de  se  rendre  à  l'entreprise  de  La  Rochelle  avec 
moy,  et  me  dict  qu'il  m'obeiroit  d'aussi  bonne  volonté 
qu'à  la  propre  personne  du  Roy,  pour  estre  le  plus 
vieux  capitaine  de  France,  et  qu'il  m'ameneroit  six  ou 
sept  enseignes  de  gens  de  pied  et  trois  ou  quatre  cens 
chevaux.  Doncques  il  ne  tint  à  moy  ny  aux  seigneurs 
a  qui  le  Roy  avoit  commandé  m'y  assister,  ny  à  force 
gens  de  pied  ny  de  cheval,  sinon  à  faute  de  moyens 
pour  mener  l'artillerie  et  un  peu  d'argent  pour  les 
gens  de  pied,  que  ce  siège  de  La  Rochelle  ne  reussist. 
Je  ne  veux  pas  dire  que  je  l'eusse  emporté;  mais  je 
leur  eusse  faict  peur,  et  peut  estre  du  maL 

(0  Guy  d'Aillon,  comte  du  Lude,  chevalier  de  l'ordre  du  Roi,  con-f 
seiller  d'Etat,  gouverneur  du  Poitou,  sénéchal  d'Anjou,  et  capitaine  de 
cent  hommes  d'armes  ;  mort  le  i 1  juillet  i585« 

Fendant  ce  temps  monsieur  de  Pons  avoit  réduit 
les  isles  d'Oleron  et  d'Àlvert  (0,  car  elles  sont  presque 
à  luy,  et  le  capitaine  La  Gombaudiere  estoit  dedans, 
y  ayant  sa  maison,  et  commandoit  tant  en  Mvert 
quOleron.  Il  ne  restoit  plus  que  l'isle  de  Ré,  où  on 
avoit  fait  un  fort  auprès  d'une  église,  et  plusieurs  au- 
tres aux  descentes.  Je  fis  eslire  cinq  cens  arquebusiers 
de  toutes  nos  trouppes,  et  tous  les  capitaines,  enseignes 
et  lieutenans,  sauf  la  moitié'  de  la  compagnie  de  Mon- 
gauzy  le  vieux ,  qui  demeura  à  terre  pour  comman- 
der ce  qui  restoit  ;  et  fis  embarquer  mon  nepveu  de 
Leberon  avec  ladicte  trouppe  au  havre  du  Broùage. 
Guillet,  recepveur  pour  le  Roy  en  ces  quartiers  là, 
print  grand  peine  d'avitailler  et  préparer  les  navires. 
La  royne  de  Navarre  la  faict  mourir  (2)  depuis  en 
ces  derniers  troubles,  et  n'ay  jamais  peu  entendre 
pourquoy.  Je  l'avois  tousjours  cogneu  bon  serviteur 
de  Roy,  et  croy  que  la  diligence  qu'il  fit  en  cest  em- 
barquement luy  a  porté  plus  de  dommage  que  de 
proffit,  et  peut  estre  a  esté  cause  de  sa  mort,  car  la 
royne  de  Navarre  n'aimoit  pas  ces  gens-là.  La  tour- 
mente garda  un  jour  et  une  nuict,  que  mondit  nep- 


(0  C'étoit  son  ancien  patrimoine ,  dit  de  Thou. 

(2)  Suivant  la  Vraie  et  entière  Histoire  des  Troubles ,  Guillet,  le  plus 
riche  marchand  des  Iles,  fut  pendu  (après  la  prise  de  Brouage,  en  juin 
1570,  par  les  Protestans),  «  parce  que  les  chefs  disoient  avoir  pour 
«  avéré  et  tout  notoire,  que  lorsque  les  Catholiques  prirent  Brouage, 
«  la  pluspart  des  jeunes  femmes  qui  s'étoient  retirées  à  Garent,  en  son 
«  log's,  à  son  instigation,  furent  exposées  à  1  insatiable  paillardise  des 
«  soldats,  et  outre,  qu'il  avoit  fait  tuer  en  sa  maison  un  sien  cousin 
«  propre,  lequel  s'y  étoit  rétive  pour,  à  sa  fa-  eur,  sauver  sa  personne, 
«  et  bonne  quantité  d'argent  qu'il  avoit  tiré  de  la  recette  du  sel,  dont 
«  les  princes  l'ay  oient  chargé ,  puis  s' être  saisi  de  l'argent.  » 

veu  ne  peust  faire  descente  ;  aussi  les  ennemis  deffen- 
doient  la  descente  des  forts  qu'ils  avoient  faicts.  A  la 
fin  il  s'advisa  la  nuict  d'envoyer  tous  les  petits  bat- 
teaux  qu'il  avoit  amené  avec  luy  chargez  de  soldats, 
faire  descente  par  les  rochers,  derrière  l'isle,  où  les 
ennemis  ne  se  prenoient  garde.  Et  comme  il  y  en  eut 
une  partie  en  terre,  les  ennemis  s'en  apperceurent  et 
coururent-là ,  et  combattirent  ;  mais  les  nostres  de- 
meurèrent maistres.   Mondit  nepveu ,  qui  estoit   au 
combat,  envoya  devers  les  capitaines  et  soldats  qui 
estoient  demeurez  aux  navires,  pour  les  faire  venir; 
ce  que  promptement  fut  faict.  Et  comme  tous  furent 
à  terre,  ils  marchèrent  droit  au -grand  fort  de  l'église, 
qui  estoit  à  une  grand  lieue  et  demye  de  là,  et  l'as- 
saillirent par  deux  ou  trois  costez  :  de  sorte  qu'ils 
l'emportèrent  et  tuèrent  tout  ce  qui  se  trouva  dedans, 
car  ceux  qui  gardoient  les  descentes  se  mirent  dans 
de  petits  batteaux  et  se  sauvèrent  devers  La  Rochelle. 
Monsieur  de  Pons  et  moy  estions  sur  le  bord  de  la 
mer,  et  voyons  les  batteaux  qui  fuyoient  devers  La 
Rochelle.  Nous  jugeasmes  que  c' estoient  des  gens  de 
l'isle  qui  se  sauvoient,  et   que  nos  gens  avoient  eu 
la  victoire.  Et  deux  jours  après  mondit  nepveu  me 
manda  comme  le  tout  s'estoit  passe',  car  plustost  il 
ne  peust,  à  cause  que  le  vent  estoit  si  contraire  qu'il 
n'y  avoit  ordre  de  venir  à  Marennes,  où  ledict  sieur 
et  moy  estions.   Puis  laissay  dans  l'isle  deux  compa- 
gnies de  gens  de  pied,  et  fismes  revenir  mondit  nepveu. 
Je  laissay  monsieur  de  Pons  à  Marennes,  et  m'en  allay 
à  Sainct  Jean ,  où  monsieur  de  Jarnac  se  rendit  pour 
pourveoir  à  tout  ce  qui  seroit  nécessaire  au  siège.  Je 
fis  faire  grands  provisions  de  vivres  ;  le  mareschal  des 

logis  de  feu  monsieur  de  Burie  m'aida  fort,  car  il  est 
de  ces  quartiers-là. 

Or  j'attendois  tousjours  nouvelles  du  Roy,  mais  je 
n'en  euz  jamais  aucunes,  ny  aucun  messager  ne  reve- 
noit;  et  à  la  vérité  il  y  avoit  du  péril  par  les  chemins, 
car  les  ennemis  tenoient  tous  les  grands  chemins  par 
lesquels  on  revenoit  en  Saincton^e.  Et  le  premier  qui 
arriva,  ce  fut  Dagron,  qui  porta  nouvelles  que  la  paix 
estoit  presque  arrestée,  et  que  bien  tost  le  Roy  me 
devoit  mander  ce  que  j'aurois  à  faire.  Je  croy  qu'ayant 
veu  monsieur  le  prince  et  monsieur  l'admirai  avec 
leurs  forces  aux  portes  de  Paris  pour  donner  une  ba- 
taille,  et  puis  se  promener  par  la  France,  ils  son- 
geoient  plus  k  cela  qu'aux  affaires  de  la  Guyenne. 
Voy-là  le  succès  de  mon  voyage  de  Sainctonge.  Et 
pource  qu'on  m'a  reproché  qu'il  y  avoit  trois  ans  que 
je  navois  rien  faict  qui  vaille,  je  voudrois  de  bon  cœur 
que  ceux  qui  proposent  au  Roy  les  entreprises  fussent 
aussi  prompts  à  faire  estât  de  ce  qui  est  nécessaire, 
comme  ils  sont  prompts  à  donner  des  assignations  et 
remèdes  qui  ne  vallent  rien  du  tout,  comme  celles 
que  l'on  m'envoya,  et  ainsi  nous  ferions  quelque  chose 
de  bon;  mais  de  la  sorte  que  l'on  en  use,  il  faudroit 
estre  Dieu  pour  faire  miracles.  O  que  les  gens  sont 
bien-heureux  qui  demeurent  près  du  Roy,  ne  s'appro- 
chant  pas  des  combats,  et  taillent  force  besongne  et  à 
bon  marché  aux  autres,  afin  que  le  Roy  les  estime 
sages  et  bien  advisez  :  ils  n'ont  garde  de  dire  au  Roy 
que  si  Montluc  ou  autre  n'y  veut  aller  à  ce  pris, 
qu'ils  s'offrent  d'y  aller.  Il  suffit  de  sçavoir  bien  par- 
ler ;  et  peut  estre  tel  en  parle,  qui  seroit  bien  ayse 
qu'on  ne  fîst  rien  qui  vaille,  et  ne  sont  le  plus  souvent 

que  dissimulations,  feintises  et  jalousies;  c'est  en  bon 
francois  trahir  son  maistre.  Je  m'asseure ,  à  la  bonne 
volonté  des  seigneurs  qui  estoient  avec  moy,  et  à  l'es- 
tonnement  en  quoy  ce  peuple  se  mettoit,  que  si  j'eusse 
esté  secouru  de  moyens,  j'eusse  essayé  d'emporter 
ceste  ville,  qui  s'est  depuis  rendue  tres-forte  (0.  Que 
si  le  Roy  leur  laisse  prendre  plus  grand  pied,  il  est  à 
craindre  qu'ils  ne  se  tirent  de  son  obeyssance.  Je  fus 
donc  si  mal  assisté,  et  le  Roy  si  mal  servi,  que  je  ne 
peuz  faire  autre  chose. 

Quelque  jour  après,  le  Roy  m'envoya  la  paix  pour 
la  faire  publier  à  Bordeaux,  et  me  manda  que  je  fisse 
retirer  en  leurs  maisons  tous  les  gens  de  pied  :  ce  que 
je  fis,  et  l'envoyay  à  la  cour  de  parlement  et  aux  ju- 
rats ,  pour  la  faire  publier.  Je  ne  m'y  voulus  trouver, 
cognoissant  bien  que  c'estoit  une  paix  pour  prendre 
halaine  et  temps  pour  se  pourvoir  d'autres  choses  né- 
cessaires pour  la  guerre,  et  non  pour  la  faire  durer; 
car  le  Roy,  qui  avoit  esté  prins  au  despourveu  ,  n'en- 
dureroit  jamais  le  traict  qu'on  luy  avoit  voulu  faire  : 
encore  qu'il  fustbien  jeune, si  estoit-il prince  de  grand 
cœur,  et  qui  portoit  impatiemment  ceste  audacieuse 
entreprise,  à  ce  que  j'ay  ou  y  conter  à  ceux  qui  y  es- 
toient. 11  monstra  son  courage  généreux  et  vrayement 
digne  d'un  roy,  se  mettant  à  la  teste  des  Suisses  pour 
se  sauver  à  Paris.  Et  pensez  vous,  messieurs,  qui  avez 
conduit  ces  trouppes,  qu'il  oublie  ceste  injure?  mal- 
aisément l'endureriez  vous  de  vostre  pareil;  voyez  que 
vous  feriez  de  vostre  valet.  Je  n'ay  jamais  veu  chose  si 
estrange ,  ny  leu  :  ce  qui  me  faisoit  tousjours  penser 

(0  De  Thou  a  copié  dans  Montluc  tout  ce  qui  concerne  l'entreprise 
sur  La  Rochelle. 

que  le  Roy  s'en  ressentirent.  Monsieur  le  prince  et 
monsieur  l'admirai  firent  en  ceste  paix  un  pas  de  clerc, 
car  ils  avoient  l'advantage  des  jeuz,  et  croy  qu'ils 
eussent  emporté  Chartres  (0.  Ceux  qui  moyennerent 
lors  la  paix,  firent  un  bon  service  au  Roy  et  à  la 
France. 

Voy-là  la  fin  de  ce  que  j'ay  faict  aux  seconds  trou- 
bles. Et  me  semble  que  ce  n'est  pas  faire  peu  de  service 
au  Roy,  de  luy  envoyer  de  secours  unze  ou  douze  cens 
chevaux,  trente  enseignes  de  gens  de  pied,  et  luy  gar- 
der le  pays  de  la  Guyenne,  luy  conquérir  les  Isles,  et 
ne  tenir  point  à  moy  que  je  n'allasse  tenter  la  fortune 
à  La  Rochelle ,  et  luy  envoyer  tout  l'argent  qui  se  le- 
voit  par  deçà  ;  mais  je  pourrois  faire  miracles  ;  ceux 
qui  sont  auprès  de  Sa  Majesté  m'en  ont  tousjours 
preste  quelqu'une  ;  et  croy  que  si  le  Roy  les  veut  es- 
couter  encore  à  cest'heure  que  je  n'ay  nulle  charge, 
ils  trouveroient  quelque  chose  encore  à  redire ,  car  il 
ne  faut  pas  perdre  les  coustumes  de  la  Cour,  qui  sont 
rapports  et  traverses  à  ceux  qui  ont  envie  de  bien 
faire.  Si  j'estois  près  d'eux ,  je  sçanrois  bien  leur  res- 
pondre  ;  mais  il  y  a  trop  de  Gascogne  à  Paris  ;  et  puis 
j'ay  perdu  mes  enfans,  et  en  vieille  beste  il  n'y  a  point 
de  ressource. 

Ceste  paix  des  seconds  troubles ,  qui  fut  faicte  à 
Chartres  C2),  ne  dura  que  huict  ou  neuf  mois  au  plus; 

(0  Les  détails  du  siège  de  Chartres  se  trouveront  dans  les  Mémoires 
de  La  Noue. 

(a)  Cette  paix ,  qui  fut  signée  à  Longjumeau  le  a5  mars  i568,  est  ap- 
pelée par  plusieurs  historiens  la  paix  de  Chartres,  parce  qu'elle  fat 
publiée  dans  le  camp  qui  étoit  devant  cette  ville.  Comme  elle  ne  dura 
*juç  six  mois?  ou  la  désigne  comuauuçmçat  sous  le  nom  de  la  petite, 

aussi  on  l'appella  la  petite  paix.  Pendant  ce  temps  je 
me  transportay  à  Bordeaux  au  commencement  de  may, 
pour  veoir  comme  toutes  choses  se  passoient;  et,  selon 
les  nouvelles  qui  ordinairement  venoient  de  la  Cour 
par  ceux  qui  en  partaient,  je  cognoissois  bien  par  dis- 
cours que  ceste  paix  ne  dureroit  gueres  :  car  aucunes 
fois  l'on  me  disoit  que  monsieur  le  prince  de  Condé  et 
monsieur  l'admirai  estoient  contens  en  leurs  maisons , 
et  le  plus  souvent  on  m'asseuroit  le  contraire,  et  aussi 
que  le  Roy  n'avoit  fait  aucun  commandement  qu'on 
laissast  les  armes,  comme  il  avoit  fait  à  la  paix  des  pre- 
miers troubles,  et  que  ceux  de  la  nouvelle  religion 
alloient  et  venoient  d'un  lieu  à  un  autre ,  et  tenoient  sou- 
vent consistoires.  On  disoit  que  La  Rochelle  ne  se  ren- 
doitpoinct,  ny  Montauban,  Castres,  Millau,  et  autres 
places,  et  qu'il  sembloit  que  ce  fust  plustost  une  trefve 
qu'une  paix.  D'autre  part  jestois  entre'  en  deffiance  du 
capitaine  de  Blaye,  nomme'  Des-Rois.  J'allay  à  Blaye, 
et  menay  le  procureur  gênerai  du  parlement,  nommé 
Lahet,  avec  moy.  Lequel  Des-Rois  me  commença  à 
tenir  beaucoup  de  propos  de  la  cour  de  parlement  et 
des  jurats  de  Bordeaux,  me  disant  qu'ils  le  soupçon- 
noient,  et  crâignoit  d'aller  à  Bordeaux.  Je  luy  respon- 
dis  que  cela  ne  venoit  poinct  du  parlement ,  ne  des 
jurats  principalement,  mais  que  luy-mesmes  estoit 
cause  de  se  faire  soupçonner,  pource  que  tous  ceux 
de  la  garde  de  la  place  estoient  huguenots,  lesquels  il 
favorisoit  dans  la  ville,  hors  laquelle,  en  sa  présence, 
ils  avoient  rompu  une  église  ;  mais  que  s'il  vouloit 

paix.  Il  ne  faut  pas  la  confondre  avec  celle  que  signèrent  en  1570,  à 
Saint-Germain,  Biron,  et  de  Mesme,  seigneur  de  Malassise,  et  qui  fut 
surnommée  la  paix  boiteuse  et  mal  assise.  Biron  étoit  boiteux. 

que  personne  n'eust  souspçon  ny  parlast  de  luy,  qu'il 
mist  la  pluspart  de  ceux  de  la  garde  de  la  place  catho- 
liques. Il  me  respondit  qu'il  y  en  avoit  beaucoup  de 
catholiques  :  toutes-fois  je  sçavois  bien  le  contraire. 
Et  luy  fis  une  remonstrance  comme  d'amy  à  amy, 
qu'il  se  souvinst  de  quel  père  il  cstoit  sorty,  et  que, 
pour  les  bons  services  qu'il  avoit  faict  aux  rois  Fran- 
çois et  Henry,  ils  luy  avoient  donné  la  charge  de  ceste 
place,  et  depuis  continuée  à  luy;  et  plusieurs  autres 
remonstrances  qui  me  sembloient  estre  à  propos  pour 
luy  oster  une  mauvaise  opinion ,  si  desja  il  l'avoit  mise 
en  son  entendement.  Auparavant  je  l'avois  tousjours 
soustenu,  pour  l'avoir  tousjours  cogneu  fort  affec- 
tionné au  service  du  Roy,  comme  il  me  sembloit  ;  et 
avois  escrit  à  Sa  Majesté  que  si  je  devois  respondre 
d'un  homme ,  je  1  espondrois  de  celuy  -  là  :  voyez 
comme  on  se  trompe  quelquefois  à  juger  les  hommes 
àlaparolle.  Mais  comme  je  fus  de  retour  à  Bordeaux, 
et  veu  des  apparences  qui  ne  me  plaisoient  gueres,  je 
n'en  eu  pas  l'opinion  que  j'en  avois  eu ,  et  en  escrivis 
à  leurs  Majestez,  mais  ce  fut  sept  ou  huit  jours  après 
que  j'en  fus  party.  Je  sceu  depuis  que,  quelques  jours 
après  mon  despart,  il  s'estoit  rendu  à  Estauliers,  pour 
parler  avec  monsieur  de  Mirambeau  (0  et  le  baron  de 
Pardaillan,  où  ils  avoient  demeuré  ensemble  cinq  ou 
six  heures  enfermez  dans  une  chambre.  Trois  jours 
après  ils  se  rassemblèrent  encores.  Je  fus  aussi  adverty 
qu'il  avoit  résolu  d'aller  à  la  Cour  se  présenter  au 
Roy,  et  luy  donner  encor  plus  grande  asseurance  de 
sa  fidélité.  Je  depeschay  devers  le  Roy,  luy  donnant 
advis  de  tout  ce  que  j'en  avois  entendu,  et  que   cy- 

C1)  Jacques  de  Pons,  baron  de  Mirambeau  et  de  Plassac. 

devant  je  lui  avois  donné  asseurance  dudit  Des-Roys, 
mais  qu'à  présent  je  ne  l'en  asseurois  plus,  révoquant 
ma  parole,  veu  les  parlemens  qu'il  avoit  faict  à 
Estauliers,  et  que,  si  Sa  Majesté  me  vouloit  croire, 
il  Tosteroit  de  là,  y  mettant  un  qui  fust  de  la  reli- 
gion de  sadicte  Majesté;  et  que,  s'il  trouvoit  mon 
conseil  bon,  il  devoit  retenir  là  ledit  Des-Roys  ju- 
ques  à  ce  que  j'y  eusse  mis  celuy  qu'il  voudroit  en 
sa  place,  et  que  j'eusse  changé  la  garnison.  Par  mes 
lettres  je  suppliay  très -humblement  Sa  Majesté  vou- 
loir croire  le  conseil  que  je  luy  donnois,  autrement 
qu'il  s'en  repentiroit  le  premier.  Des-Roys  ne  faillit 
pas  de  partir  au  jour  mesme ,  qui  estoit  un  lundy, 
que  j'avois  donné  advis  au  Roy.  Et  à  ce  qu'il  me  fut 
dit,  il  s'addressa  à  monsieur  de  Lansac,  et  croy  bien 
qu'il  luy  fit  ses  doléances,  et  mit  en  opinion  ledit 
sieur  de  Lansac  que  tous  ces  soupçons  ne  proce- 
doient ,  sinon  de  ce  que  j'avois  eu  quelque  envie  de 
faire  bailler  la  charge  de  ceste  place  à  quelque  gentil- 
homme qui  fust  à  ma  dévotion.  Et  croy  bien  que  y 
tant  pour  le  voisinage  qu'il  avoit  avec  ledict  sieur  de 
Lansac,  que  pour  la  famé  et  bonne  renommée  du 
père  desdicts  Des -Rois  et  des  siens,  ledict  sieur  de 
Lansac  le  soustenoit ,  et  en  parla  au  Roy,  dont  il  en 
fut  le  premier  trompé  et  en  peine.  On  ne  peut  faire 
jugement  d'un  homme  qui  n'a  encores  jamais  faict 
faute,  mais  plustost  bien  que  mal,  comme  celuy-là. 
Les  hommes  ne  se  cognoissent  pas  au  veoir  comme  les 
faux  testons  :  Dieu  seul  peut  lire  dans  leur  cœur.  Il 
s'en  revint  fort  content  du  Roy,  et  encore,  afin  qu'il 
eust  tousjours  meilleure  affection  au  service  du  Roy, 
il  luy  fit  donner  mil  escus.  Sa  Majesté  ne  considéra 


DE  BIAISE  DE  MONTLUC.     [l568]  l\  l 

pas  qu'il  estoit  de  mauvais  poil ,  duquel  il  n'en  sort 
gueres  de  bonnes  gens.  Mais,  quoy  que  ce  soit,  un 
autre  y  fust  esté  aussi  bien  trompé  que  luy,  car  il  par- 
loit  d'or,  et  sçavoit  bien  desguiser  la  mauvaisetié  de  son 
cœur. 

Voyefc  combien  un  prince  doit  prendre  garde  et 
observer  les  parlicularitez  de  ce  parlement  avec  les 
Huguenots ,  et  en  ce  doute  prendre  plustost  un  parti 
que  l'autre.  Il  y  a  moyen  de  contenter  celuy  de  qui 
on  se  craint,  sans  se  désespérer,  au  lieu  qu'on  court 
fortune  luy  laissant  la  place  en  main,  comme  on  fit 
à  Des-Roys,  et  une  bonne  place,  laquelle  servit  de 
beaucoup  aux  Huguenots.  Depuis  qu'une  femme  es- 
coute(0,  à  Dieu  vous  dis;  aussi,  depuis  qu'un  gou- 
verneur d'une  place  parle  ainsi  en  secret,  il  y  a  quel- 
que anguille  soubs  roche.  Il  faut  que  le  Roy  ou  le 
prince  soit  lors  aussi  jaloux  que  le  mary  qui  sçait  sa 
femme  prester  l'oreille  ;  si  par  mesme  moyen ,  celuy 
qui  se  trouve  à  ces  pourparlers  n'en  advertit  sous  main 
son  maistre  ou  le  lieutenant  du  Roy ,  encore  y  a  il 
du  danger,  et  il  est  mal-aisé  se  garder  d'un  traistre. 

Avant  que  partir  de  Bordeaux,  le  matin  j'assem- 
blay  le  procureur  gênerai,  le  gênerai  de  Gourgues, 
le  capitaine  Verre;  le  sieur  de  Leberon,  mon  nepveu , 
y  estoit  aussi  ;  et  voulus  discourir  avec  eux  ce  que 
j'avoîs  pensé  en  moy- mesme  sur  les  nouvelles  qui  ve- 
noient  journellement  de  la  Cour,  de  la  deffiance  et 
mal-contentement  en  quoy  estoit  monsieur  le  prince 
de  Condé ,  et  ce  que  je  ferois  si  j'estois  en  sa  place. 
Ils  se  ressouviendront  que  je  leur  disois  que  si  mon- 
sieur le  prince  pouvoit  passer,  il  s'en  viendroit  en 

(0  Escoute  :  c'est-à-dire  prête  l'oreille  aux  galanteries. 

Sainctonge,  ayant  La  Rochelle  à  sa  dévotion,  et  près* 
que  tout  le  pays ,  et  que  les  Isles  seroient  bien  tost 
révoltées  quand  ilsveroient  forces  dans  la  Sainctonge 
et  à  La  Rochelle,  et  monsieur  de  La  Rochefoucaud 
près  d'eux  ;  que  résolument  ledict  sieur  prince  et  les 
Huguenots  tourneroient  tous  leurs  desseins  du  costé 
de  deçà  ;  car  dans  la  France  ils  n'avoient  plus  Rouan 
pour  eux,  et  n'avoient  plus  aucun  port  de  mer  à  leur 
dévotion,  et  qu'ils  seroient  fort  mal  conseillez  de  re- 
commencer une  tierce  guerre  sans  avoir  un  port  de 
mer  en  leur  pouvoir.  Or  ils  n'en  pouvoient  choisir  un 
plus  à  leur  advantage  que  celuy  de  La  Rochelle,  du- 
quel dépend  celuy  de  Rroiiage,  qui  est  le  plus  beau 
port  de  mer  de  la  France  ;  car,  estant  là ,  ils  auroient 
secours    d'Allemagne,    de   Flandres,   d'Angleterre, 
d'Escosse,  de  Bretaigne  et  de  Normandie,  tous  pays 
farcis  de  leur  religion.  Et  à  la  vérité,  si  le  Roy  leur 
bailloit  à  choisir  pour  se  cantonner  au  royaume  de 
France ,  ils  n'en  eussent  sceu  choisir  un  plus  à  leur 
commodité  et  advantage  que  celuy-là.  Ils  trouvèrent 
mon  discours  approchant  de  la  vérité ,  lequel  j'avois 
faict  la  nuit  mesme ,  resvassant  après  nos  affaires,  car 
c'a  esté  mon  entretien  :  cela  presageoit  presque  autant 
d'infortune  et  de  malheur  comme  les  songes  que  j'avois 
fait  du  roy  Henry  et  du  roy  Charles.  Les  ayant  ainsi 
entretenus,  je  leur  dis  qu'il  failloit  trouver  des  remè- 
des avant  que  le  malheur  advinst ,  et  que  je  pensois 
bien  que,  donnant  cest  advis  à  leurs  Maj  estez,  si  l'on 
ne  leur  proposoit  des  moyens  pour  rompre  leurs  des- 
seins ,  ils  n'adjousteroient  poinct  de  foy  et  mesprise- 
roient  mon  advis.   Nous  commencasmes  à  discourir 
que,  pour  couper  chemin  à  tous  ces  malheurs  qui 

nous  menassoient ,  il  n'y  avoit  autre  moyen  que  de 
se  faire  forts  sur  la  mer,  et  se  saisir  de  bonne  heure 
des  ports,  et  qu'avec  quatre  navires  et  quatre  cha- 
luppes  que  Ion  tiendroit  à  Chedebois ,  à  La  Palice  et 
à  l'embouchure  de  Broùage,  il  suffiroit  ;  et  que,  si 
les  ports  estoient  une  fois  nostres,  ny  Anglois,  ny 
homme  qui  les  peust  favoriser,  n'y  pourroit  venir,  sça- 
chant  qu'il  faudroit  aborder  es  lieux  où  d'heure  à 
autre  la  tourmente  est  fasclieuse  ;  que  gens  de  marine 
ne  partent  jamais  pour  venir  en  un  lieu  ,  s'ils  n'y  ont 
port  pour  aborder;  et  d'autre  part,  que,  nos  navires 
sejournans  aux  environs  des  Isles,  les  habitans  se  s'o- 
seroient  jamais  révolter,  et  que  nos  navires  tiendroient 
La  Rochelle  comme  assiégée,  de  sorte  qu'ils  seroient 
bien  tost  contraincts  de  se  mettre  à  la  dévotion  du 
Roy,  ou  se  contenir  sans  remuer.  Je  leur  fis  tout  ce 
discours,  et  tous  ensemble  conclusmes  que  j'en  devois 
donner  advis  au  Roy  et  à  la  Royne. 

Or  il  falloit  discourir  où  se  prendroit  argent  pour 
dresser  l'équipage ,  et  qu'il  faudroit  pour  les  vaisseaux 
et  pour  payer  les  gens  ;  et  advisasmes  qu'avec  dix  mil 
francs  nous  les  mettrions  en  mer,  avec  deux  mil  sacs 
de  bled  que  je  baillerois  du  mien  pour  faire  des  bis- 
cuits. Le  gênerai  de  Gourgues  s'offrit  qu'il  en  feroit 
venir  du  haut  pays,  et  du  bestail  des  Landes  sur  son 
crédit,  et  le  tout  sur  la  fiance  que  nous  avions  qu'a- 
vec le  temps  Sa  Majesté  nous  rembourseroit.  Le  pro- 
cureur gênerai  se  fit  fort  avec  ledit  sieur  de  Gourgues 
de  convertir  toute  la  jurade,  qu'ils  ayderoient  tous  les 
mois  de  quelque  chose,  et  aussi  qu'on  leveroit  la  cous- 
tume  que  le  maistre  de  la  monnoye  qui  estoit  lors 
avoit  gaigné  au  conseil  privé  et  au  profit  du  Roy  :  ce 

16. 

que  n' avoit  esté  encores  exécuté,  pource  que  le  Comp- 
table de  Bordeaux  s'estoit  mis  à  la  traverse,  disant 
que  cela  devoit  estre  comprins  en  son  afferme;  et 
pour  despit  le  maistre  de  la  monnoye  n'avoit  voulu 
faire  exécuter  l'arrest ,  et  que ,  quand  la  jurade  ver- 
1  oit  que  c'estoit  pour  un  grand  bien  ,  non  seulement 
pour  le  Roy,  mais  pour  la  ville  de  Bordeaux ,  que  tout 
le  monde  y  aideroit ,  et  qu'avec  cela  et  l'advance  que 
j'ay  mis  cy  devant,  ne  cousteroit  plus  rien  au  Roy.  Le 
procureur  gênerai  et  ledict  sieur  de  Gourgues  avec  le 
capitaine  Verre  en  firent  le  calcul  avec  le  jetton  (0  de- 
vant moy;  et  conclusmes  que  le  sieur  de  Leberon  iroit 
remonstrer  tout  cecy  à  la  Roy  ne ,  et  que  Sa  Majesté 
comprendront  mieux  cest  affaire  que  personne  de  son 
conseil.  Et  ainsi  je  depeschay  ledit  sieur  de  Leberon  en 
poste  à  la  Cour. 

La  Royne  escouta  toutes  les  remonstrances  que" 
mondict  neveu  luy  fit.  Sa  Majesté  luy  dict  qu'elle  en 
vouloit  parler  au  conseil:  et  au  bout  de  trois  jours  la 
Royne  luy  dict  que  le  conseil  du  Roy  ne  l'avoit  pas 
trouvé  bon;  et  croy  que  ce  fut  plus  pource  qu'aucuns 
mirent  en  avant  que  je  faisois  cela  plus  pour  courir  au 
long  de  la  coste  que  pour  raison  qu'il  y  eust  que 
cela  deust  advenir.  Il  me  souvient  que  je  donnay 
charge  à  mondict  nepveu  de  dire  à  la  Royne  que  j'es- 
tois  si  malheureux  aux  conseils  que  je  luy  donnois, 
qu'elle  n'y  avoit  jamais  voulu  adjouster  foy,  encores 
qu'elle  voyoit  qu'ils  se  trouvoienttousjours  véritables; 
et  que  je  la  suppliois  de  me  vouloir  croire  une  fois  en 
sa  vie  seulement,  et  que  si  elle  ne  le  faisoit,  elle  s'en 

(0  Cette  manière  de  calculer  avec  des  jetons  a  été  long-temps  e» 

usage. 

repentiroit;  qu'il  ne  seroit  pas  temps  d'y  remédier 
quand  le  malheur  seroit  advenu.  Mais  toutes  ces  re- 
monstrances  ne  servirent  de  rien,  et  me  r'envoya  mon- 
dict  nepveu  sans  autre  depesche,  sinon  que  le  conseil 
du  Roy  ne  l'avoit  pas  trouvé  bon  :  ce  qui  a  porté  un 
très-grand  dommage ,  car  je  pense  que  les  affaires  des 
Huguenots  ne  seroient  aujourd'huy  tant  à  leur  advan- 
tage  comme  ils  sont  ;  mais  Dieu  fait  comme  il  luy 
plaist.  Je  sçay  bien ,  encores  que  tous  les  jours  je  fisse 
miracles,  qu'on  ne  croiroit  jamais  à  la  Cour  que  je 
fusse  devenu  sainct,  à  tout  le  moins  ceux  qui  sont  au- 
près du  Roy,  car  ils  seroient  bien  marris  que  leurs  Ma- 
jestez  pensassent  qu'il  y  eust  gens  en  tout  le  royaume 
de  France  qui  fussent  si  vigilans  ne  attentifs  aux  affai- 
res du  royaume  qu'eux ,  ny  qui  fussent  si  sages.  J'ay 
tousjours  ouy  dire  que  ceux  qui  présument  tant  d'eux 
sont  le  plus  souvent  les  moindres. 

O  qu'un  roy  sage  et  prudent  doit  veiller  pour  des- 
couvrir ces  piperies!  j'estois  trop  eslongné  pour  le  leur 
faire  toucher  au  doigt,  et  les  lettres  n'ont  poinct  de 
réplique  ;  aussi  dans  le  conseil  du  Roy  un  ennemy 
peut  faire  plus  de  mal  que  trente  amis  ne  peuvent  faire 
de  bien  :  je  n'en  ay  que  trop  senty  les  effects;  et  ce- 
pendant tout  va  au  rebours,  sans  qu'on  puisse  espérer 
qu'on  s'amende ,  quoy  qu'on  sçache  dire.  Je  puis  bien 
icy  faire  le  conte  de  Marc  de  Bresse.  G'estoitun  Italien, 
lequel  avoit  faict  quelques  services  à  la  seigneurie  de 
Venise  ;  il  avoit  poursuivy  et  sollicité  sa  recompence, 
mais  il  n'avoit  eu  que  du  vent.  La  fortune  porta  que 
le  duc  mourut  ;  ce  qu'ayant  entendu ,  le  segnor  Marc 
dressa  une  requeste  par  laquelle  il  supplioit  la  Sei- 
gneurie de  le  vouloir  eslire  duc  pour  recompense  de 

ses  services.  Toute  la  Seigneurie  fut  fort  esbahie  de  la 
hardie  demande  de  cest  homme;  et  furent  quelques 
uns  députez  pour  luy  faire  une  réprimande  et  re- 
monstrance.  Il  leur  dict,  les  ayant  ouys  :  Perdonatc 
mi,  voi  haveti  fatto  tante  coionerie ,  che  io  pensato 
che  farette  anchora  questa;  nia  basta  son  contenta. 
Ainsi  pouvons  nous  dire  à  ces  messieurs  qui  gouvernent 
tout,  qu'il  ne  se  faut  estonner  de  ce  qu'ils  font,  ny  es- 
pérer mieux  :  à  la  longue  le  royaume  s'en  trouvera 
bien  ;  il  ne  se  faut  estonner  de  rien  qu'il  facent.  Je  re- 
viens à  mon  propos. 

Or  je  m'en  retournay  devers  le  pays  d'Àgenois: 
à  mon  arrivée  à  Agen  je  rn  offençay  une  jambe,  ce 
qui  me  tint  trois  mois  au  lit;  et  en  outre  ,  comme  je 
pensois  estre  guery,  uncaterre  me  surprit  (0,  qui  me 
cuida  coupper  la  gorge,  et,  sans  ce  qu'il  prit  son  cours 
par  une  oreille,  les  médecins  disoient  que  j'estois  mort. 
Comme  je  fus  un  peu  relevé,  je  m'en  vins  à  Cassaigne 
pour  changer  d'air ,  qui  fut  environ  la  fin  de  juillet. 
Je  fus  adverty  du  costé  de  Bearn ,  que  la  Royne  de 
Navarre  estoit  partie  de  Pau  pour  s'en  aller  en  Foix 
faire  tenir  ses  estats  (2).  Soudain  après  j'eus  advis 
quelle  s'estoit  arrestée  à  Vie  Bigorre;  et  incontinent 
après  j'eus  un  autre  advertissement ,  qu'un  mercredy 
au  soir  luy  estoit  arrivé  un  gentil-homme  de  monsieur 
de  La  Rochefoucaut ,  qui  avoit  demeuré  plus  de  quatre 
heures  enfermé  avec  elle  dans  son  cabinet.  Quelque 

(x)  Caterre  :  catarrhe. 

(2)  Ce  voyage  eut  lieu  au  mois  de  septembre  1 568.  Quelques  histo- 
riens prélendent  que  Montluc  auroit  voulu  arrêter  la  Reine,  ou  du 
moins  entraver  sa  marche,  mais  que  cette  princesse,  qui  étoit  d'ailleurs 
trop  bien  accompagnée  pour  craindre  une  attaque  ,  déconcerta  par  sa 
diligence  tous  les  projets  qu'on  avoit  pu  former  contre  elle. 

paix  qu'il  y  eust ,  j'estois  tousjours  aux  escoutes  ,  et 
avois  des  gens  apostez  pour  observer  ce  qui  se  fai- 
soit  en  Bearn ,  car  je  sçavois  bien  qu'il  se  forgeoit- 
là  quelque  chose  qui  ne  valoit  gueres.  J'eus  advis 
que  Je  jeudy  elle  estoit  partie  en  grand  haste,  et  pre- 
noit  le  chemin  de  Nerac ,  comme  il  fut  vray ,  car 
elle  y  arriva  le  dimanche  matin.  Sa  venue  donna  à 
penser  à  beaucoup  de  gens  beaucoup  de  besongnes, 
et  que  la  paix  ne  dureroit  gueres.  Je  l'envoyay  le 
lendemain  visiter  par  mon  nepveu  de  Leberon,  la 
suppliant  tres-humblement  que  sa  venue  nous  appor- 
tast  quelque  profit  pour  l'entretenement  de  la  paix, 
l'asseurant  sur  mon  bonheur  que  de  mon  costé  je 
prendrois  tel  soin ,  que  par  les  Catholiques  la  guerre 
ne  se  commenceroit  point.  Elle  me  manda  qu'elle 
n'estoit  venue  à  Nerac  que  pour  ceste  occasion  ,  et 
pour  abbattre  les  opinions  qu'aucuns  de  sa  religion 
pourroient  prendre,  sçachant  bien  que  d'une  religion 
et  d'autre  il  y  en  avoit  qui  ne  desiroient  que  la  guerre; 
et  puis  que  j'estois  en  ceste  volonté  de  faire  entrete- 
nir la  paix,  que  bien  tost  je  cognoistrois  que  sa  vo- 
lonté et  intention  n'estoit  autre  ;  et  que  je  l'adver- 
tisse  seulement  de  tout  ce  que  j'entendrois ,  car  elle 
donneroit  ordre  à  tout  ce  qui  dependroit  de  ceux  de 
sa  religion.  Deux  choses  me  commandoient  de  la  croire, 
encores  qu'à  la  Cour  on  m'en  aye  voulu  reprendre: 
la  première,  que  jamais  le  Roy  ne  luy  avoit  donné 
occasion  de  rien  faire  contre  luy ,  et  me  souvenant 
que  le  Roy  l'avoit  soustenuë  contre  le  Pape  (0,  et 
de  nouveau  contre  ses  subjects  de  Bearn  ;  et  l'autre, 

vl)Le  pape  Pie  IV  avoit  publié  contre  elle,  au  mois  de  septembre  1 567ft 

des  grandes  promesses  qu'ordinairement  par  lettres 
et  par  messagers  exprès  elle  faisoit  au  Roy  de  ne 
luy  estre  jamais  contraire  :  je  croy  que  Sa  Majesté 
en  a  une  centaine  de  lettres.  Toutes  ces  choses  consi- 
dérées, et  la  parentelle  prochaine  qu'elle  a  avec  le  Roy, 
qui  seroit  celuy-là  quieust  osé  entreprendre  de  luy 
monstrer  que  l'on  avoit  soupçon  d'elle?  si  je  l'eusse 
fait,  elle  eust  dit  et  m'eust  chargé  estre  cause  de  luy 
avoir  faict  changer  la  bonne  volonté  qu'elle  avoit 
tousjours  porté  au  service  du  Roy,  et  n'eustpas  ladicte 
dame  eu  faute  de  soustien  à  la  Cour  contre  moy  > 
pour  me  charger  le  bast  plustost  que  la  selle.  J'aime 
beaucoup  mieux  qu'elle  ait  fait  ce  qu'elle  a  fait  sans 
occasion,  que  de  l'avoir  fait  avec  l'occasion  qu'elle  eust 
peu  mettre  en  avant  :  tousjours  le  plus  petit  a  le  tort. 
Si  le  Roy  ou  la  Roy  ne  avoient  envie  que  je  le  fisse  ^ 
pourquoy  est-ce  que  l'on  ne  me  le  mandoit  ;  je  n'eusse 
rien  craint  alors  :  on  veut  que  je  sois  prophète.  Je 
prenois  bien  garde  à  ce  qui  se  faisoit  en  Bearn ,  parce 
que  ce  pays  est  fort  gasté  de  ceste  religion  qu'elle 
y  a  semée  ;  je  ne  sçay  pas  qui  l'ostera.  Il  y  avoit  plu- 
sieurs ministres,  lesquels  avec  leur  douce  mine  ne 
chantoientque  la  guerre;  mais  quant  à  elle,  je  n'eusse 
jamais  pensé  qu'elle  eust  fait  une  telle  faute,  qu'elle 
eust  jamais  voulu  bazarder  son  Estât  comme  elle  fit, 
lequel  le  Roy  luy  avoit  conservé.  Je  croy  que  ces 
bons  ministres  ,  sous  pretexe  de  la  parolle  de  Dieu  , 
la  tirèrent  à  leur  party ,  car  pour  cet  effect  ils  n'ou- 
blient rien ,  et  disent  merveilles  à  qui  les  veut  escou- 

iin  monitoire  par  lequel  il  l'excommunioit  et  la  déclaroit  déchue  de 
toutes  ses  possessions,  qu'il  abandonnoit  à  celui  qui  pourroit  s'en  em- 
parer. Le  Roi  intervint,  et  le  Pape  n'osa  pas  donner  suite  au  nionîtoire. 

ter.  Elle  partit  de  Nerac  un  dimanche  matin  ;  ma 
femme  luy  allait  faire  la  révérence  ce  raesme  jour, 
monsieur  de  Sainctorens  et  mes  enfans  avec  elle, 
pour  courir  la  bague  et  donner  passetemps  à  mon- 
sieur le  prince,  ayant  faict  estât  de  n'en  bouger 
de  liuict  ou  dix  jours.  J'y  envoyois  ma  femme  ex- 
pressément pour  l'entretenir  tousjours  en  asseurancc 
de  moy  et  des  Catholiques ,  que  nous  ne  prendrions 
point  les  armes.  Ce  mesme  dimanche,  à  la  pointe  du 
jour,  arriva  un  contreroolleur  dés  siens,  par  lequel 
elle  me  mandoit  qu'il  ne  falloit  pas  que  ma  femme  y 
allast,  car  elle  s'en  alloit  à  Castelgeloux,  pour  quel- 
ques nouvelles  qu'elle  avoit  entendues,  qu'aucuns 
brouillons  de  sa  religion  avoient  envie  de  remuer  quel- 
que chose,  et  qu'elle  les  en  garderoit  bien.  Je  cog- 
neus  alors  que  c'estoit  autre  besongne  que  d'y  donner 
ordre ,  car  elle  l'eust  bien  peu  faire  de  Nerac  en  hors , 
sans  aller  à  Castelgeloux  :  toutesfois  je  ne  pouvois  bien 
entendre  le  fons  de  son  dessein.  Le  lendemain  matin  je 
m'en  allay  à  Agen  ,  et  depeschay  devers  monsieur  de 
Madaillan  ,  afin  que  secrettement  il  assemblast  tous 
ceux  de  ma  compagnie  de  delà  la  rivière  de  Garonne 
à  La  Sauvetat,  où  est  sa  maison,  et  au  chevalier  mon 
fils,  qui  estoitcolonnel  en  Guyenne,  qu'il  advertisttous 
ses  capitaines  ,  afin  que  jour  et  nuict  ils  sacheminas^ 
sent  en  diligence  au  port  Saincte  Marie  avec  quinze 
ou  vingt  arquebusiers  à  cheval  chacun,  et  qu'ils 
n'attendissent  point  d'en  avoir  d'advantage.  Je  man- 
day  aussi  à  monsieur  de  Fontenilles,  qui  estoit  en 
garnison  à  Moissac ,  qu'il  en  fist  de  mesmes  ,  et  qu'il 
mandast  à  ceux  de  sa  compagnie  qui  n'estoient  en  sa 
garnison  ,  qu'ils  le  suivissent  en  diligence. 

La  royne  de  Navarre  ne  demeura  que  deux  jours 
à  Castelgeloux ,  et  print  son  chemin  droict   à  Tho- 
nens  et  Aymet.  Son  partement  fut  si  bref,  qu'il  s'en 
fallut  quatre  heures  que  le  chevalier  mon  fils  ne   se 
peust  joindre  avec    monsieur  de  Madaillan ,  à  cause 
du   passage  de  la  rivière  d'Aiguillon,  où  il  n'y  avoit 
que  deux  petits  batteaux  ;  et  comme  nos  gens  arri- 
vèrent à  Aymet ,  il  n'y  avoit  que  trois  ou  quatre  heu- 
res qu'elle  estoit  partie  en  haste  droict  à  Bregerac.  Le 
sieur  de  Piles  (*)  luy  estoit  venu  au  devant  avec  soi- 
xante ou  quatre  vingt  chevaux,  et  ainsi  elle  passa  la 
Dordogne.  Je  prins  tant  de  peine  à  faire  mes  depesches 
jour  et  nuict ,   pour  advertir  tous  les  capitaines   et 
sieurs  du  pays  de  prendre  les  armes ,  n'estant  encores 
bien  guery  de  mon  caterre ,  que  je  tombay  de  nou- 
veau en  une  extrême  maladie  :  tout  le  monde  cuidoit 
que  je  n'en  eschapperois  jamais;  je  n'en  pensois  pas 
moins ,  car  je  fis   mon  testament ,  ce  que  je  n'avois 
jamais  faict  pour  maladie  ne  blesseure  que  j'eusse  eue  : 
en  tant  de  maladies  et  blesseures  que  j'ay  eu ,  je  n'a- 
vois soing  que  de  mes  armes  et  chevaux  ;  mais  lors, 
pensant  mourir,  je  songeois  à  tout;  ce  qui  plus  me  tour- 
mentoit,  estoit  de  laisser  le  pays  en  tel  estât,  et  mon 
Roy.  Pendant  ma  maladie  je  fis  dresser  trente  ensei- 
gnes de  gens  de  pied  au  chevalier  mon  fds.  La  leve'e 
fut  si  prompte  que  les  capitaines  ne  peurent  recou- 
vrer soldats,  pour  la  tierce  partie  de  leurs  compagnies, 
et  d'autre  part  presque  tous  ceux  que  monsieur  de 

(0  Armand  de  Clermont  de  Piles,  d'une  fortune  très-médiocre,  maïs 
d7une  très-grande  valeur,  dit  deThou;  c'étoit  un  des  principaux  offi- 
ciers du  parti  protestant.  Il  fut  tué  au  massacre  de  la  Saint- Barthé- 
lémy. 

Sainctorens  en  amena  aux  troubles  seconds  estaient 
demeurez  en  France  parmy  les  regimens  ,  et  une  par- 
tie des   capitaines. 

Estant  encores  en  l'extrémité  de  ma  maladie,  mon- 
sieur de  Joyeuse  (*),  qui  estoit  vers  Montpellier,  m'ad- 
vertit  que  les  Provençaux  avoient  passé  le  Rosne,  et  que 
monsieur  d'Acier  (2)  les  estoit  allé  recueillir  vers  Usez  ; 
qu'ils  n'estoient  que  cinq  ou  six  mille  belistr es  (c'est oit 
le  mot  de  sa  lettre  )  conduisons  femmes  et  enfans  avec 
eux,  et  que  facilement  je  leur  empescherois  le  passage, 
s'en  allant  rendre  en  Sainctonge  à  monsieur  le  prince 
de  Condé  et  à  monsieur  l'admirai  i  lesquels  desja  y 
estoient  arrivez  :  aussi  la  royne  de  Navarre  avoit  prins 
ce  chemin ,  comme  en  lieu  de  seureté  et  où  ils  avoient 
beaucoup  de  moyens,  et  le  pays  à  leur  dévotion.  Il  me 
fut  mandé  de  la  Cour  que  le  Roy  avoit  depesché  mon- 
sieur de  Montpensier  pour  venir  recueillir  les  forces 
de  la  Guyenne  et  de  Poictou  ;  dequoy  j'estois  bien 
ayse,  m'asseui  ant  bien  que  si  nous  estions  avec  luy  nous 
combattrions.  Le  jour  propre  que  je  sortis  du  lit,  re- 
levé de  ma  grande  maladie,  je  m'acheminay  droit  à 
Cahors  menant  un  médecin  et  une  lictiere  après  moy  : 
j'avois  plus  besoin  de  cela  que  d'un  cheval  d'Espagne; 
et  ainsi  metrainay  jusques'à  Castelnau  de  Monrattier, 
cinq  lieues  près  de  Gahors,  pour  nous  assembler  tous  là. 

(0  Guillaume ,  vicomte  de  Joyeuse ,  maréchal  de  France.  Il  fut  d'a- 
bord destiné  à  l'Eglise,  et  posséda,  du  vivant  de  son  frère  aîné,  Véve- 
ché  d'Alet  5  mais  ce  frère  étant  venu  à  mourir,  il  quitta  l'Eglise  et  prit  la 
profession  des  armes.  Il  mourut  fort  âgé  en  1572. 

l2)  Jacques  de  Crussol,  baron  d'Acier,  après  avoir  été  un  des  chefs 
du  parti  huguenot,  devint,  par  la  mort  de  son  aîné,  duc  d'Uzès,  pair 
de  France  et  comte  de  Crussol.  Il  fut  gouverneur  du  Languedoc.  II 
mourut  à  quarante-six  ans,  en  i586. 

Il  y  arriva  messieurs  de  Gondrin,  de  La  Valette  (0,  de 
Saincte  Colombe,  qui  amenoit  vingt  cinq  hommes  d'ar- 
mes ou  archers  delà  compagnie  de  Monsieur,  qui  estoit 
de  ce  pays;  le  lieutenant  et  enseigne  de  monsieur  de 
Monpesat,  qui  en  avoit  quelques  uns  de  monsieur  le 
marquis  deVillars;  monsieur  du  Massez,  avec  sa  com- 
pagnie ,  et  la  mienne,  qui  pour  lors  estoit  de  soixante 
hommes  d'armes.  Je  demeuray  quatre  ou  cinq  jours  à 
Castelnau ,  où  je  commençay  un  peu  à  me  remettre  , 
et  là  je  receus  lettres  de  monsieur  Descars,  quil  se 
venoit  joindre  à  moy  avec  sa  compagnie  et  une  com- 
pagnie de  chevaux  légers  qu'il  avoit  fait ,  et  le  vicomte 
de  Limeuil  02)  avec  sa  compagnie,  et  une  compagnie 
de  chevaux  légers,  et  quelque  noblesse  qu'il  avoit  avec 
luy  de  Limosin  etPerigord  :  j'en  avois  aussi  quelques- 
uns  entre  la  trouppe  de  monsieur  Descars  et  la  nostre. 
Nous  jugeasmes,  au  rapport  de  nostre  mareschal  de 
camp,  qui  estoit  monsieur  de  La  Chappelle  Losières, 
lieutenant  de  monsieur  de  Biron ,  que  nous  pouvions 
estre  au  plus  quatre  cens  sallades  -,  et  quant  aux  gens  de 
pied,  en  toutes  les  trente  enseignes  il  n'y  pouvoit  avoir 
que  dix-huit  cens  hommes  pour  combattre,  bons  ou 
mauvais.  Et  passant  le  pont  à  Gahors,  le  chevalier  (3)  fit 
la  reveuë  de  ses  gens ,  et  en  cassa  trois  ou  quatre  cens 
qui  neservoient  que  de  piller  le  pays  ,  et  ne  luy  en 
demeura  que  dix-huict  cens.  Il  lui  en  venoit  tousjours 
quelqu'un,  car  les  capitaines  avoient  laissé  derrière 

(*)  Jean  de  Nogaret ,  baron  de  La  Vallette ,  père  du  fameux  duc  d'E- 
pernon  ;  mort  en  1 575. 

(*)  Galeot  de  La  Tour,  vicomte  de  Limeuil ,  mort  le  1 9  novembre  1 5g  t , 
frère  puîné  de  François  de  La  Tour,  grand-père  du  vicomte  de  Tu- 
renne  ,  depuis  duc  de  Bouillon.  «— «  ^3}  Le  chevalier  dç  Montluc. 

leurs  lieutenans,  qui  en  assembloient  tousjours.  Nous 
marchasmes  droit  à  Cahors ,  là  où  je  demeuray  douze 
jours,  et  le  camp  aux  environs.  Je  receus  lettres  encores 
de  monsieur  Descars,  qui  m'attendoit  vers  Souillac, 
et  aussi  de  monsieur  de  Joyeuse ,  m'advertissant  par 
celles  que  les  ennemis  s'acheminoient  tousjours  au 
long  de  la  montaigne  vers  Rodés.  Et  ainsi  partismes, 
et  en  deux  jours  nous  en  vinsmes  à  Souillac. 

Là  je  receuz  lettres  de  monsieur  l'evesque  de  Rodés, 
de  messieurs  del'Estang,  fils  aisné  de  monsieur  de  Cor- 
nusson  (0,  et  de  Sainct  Benssa,  toutes  d'une  mesme 
teneur,  qu'estoit  qu'ils  les  avoient  recogneus,  et  qu'ils 
n'estoient  que  cinq  ou  six  mil  coquins,  ayans  leurs 
femmes  et  enfans  avec  eux,  tout  de  mesme  sorte  que 
monsieur  de  Joyeuse  nous  avoit  mandé.  Et  pource 
que  tant  de  gens  de  bien  nous  donnoient  cest  adver- 
tissement,  mesmement  monsieur  de  Joyeuse,  qui  me 
mandoit  les  avoir  faict  recognoistre  par  gens  de  bien7 
et  les  autres  par  eux-mësmes  les  avoir  recogneuz, 
nous  pensions  tous  que  cela  fust  ainsi.  Voy-là  que  c'est 
que  de  faire  recognoistre  ou  recognoistre  soymesmes 
bien  à  la  vérité  ;  car  ces  advertissemens  nous  cuiderent 
faire  perdre,  et  fusmes  plustost  conservez  par  oeuvre 
de  Dieu  que  par  œuvre  d'homme,  combien  que  nous 
estions  tous  en  un  pensement,  qu'estoit  que  malaisé- 
ment pouvions  nous  imprimer  dans  nostre  teste  que 
messieurs  le  comte  de  Tande,  de  Gordes,  de  Mau- 
giron  et  de  Suze  (2),  ayans  toutes  les  forces  de  Dau- 

(*)  De  La  Valette  de  Cornusson  étoit  sénéchal  et  gouverneur  de 
Toulouse  sous  le  maréchal  de  Joyeuse ,  et  commandoit  en  son  absence 
dans  le  haut  Languedoc.  Mort  à  Toulouse  en  i586. 

Ctt)  François  de  La  Baume ,  comte  de  Suze ,  chevalier  de  l'ordre  du  ftoi> 

phiné  et  de  Provence,  eussent  laissé  passer  le  Rosne 
à  si  peu  de  gens  en  si  mauvais  équipage,  sans  les  com- 
battre (car  ils  estoient  tous  ensemble,  ainsi  que  m'a- 
voit  mandé  monsieur  de  Joyeuse),  ny  ledict  sieur  de 
Joyeuse  mesmes,  qui  avoit  prou  de  forces  eh  Langue- 
doc pour  leur  empescher  de  son  costé  le  passage  de 
la  rivière  ;  car  il  en  estoit  à  deux  ou  trois  journées.  Je 
ne  pouvois  aussi  imaginer  comment  ceste  poignée  de 
gens  estoit  si  hardie  doser  traverser  ainsi  la  France  ; 
je  disois  tousjours  :  «  Voy~là  de  bien  hardis  et  braves 
«  belistres  ;  il  les  faut  voir:  si  ainsi  est,  nous  en  aurons 
«  bon  marché.  »  L'envie  que  nous  avions  de  les  com- 
battre nous  faisoit  de  l'autre  costé  croire  que  ce  qu'on 
nous  mandoit  estoit  vray,  car  souvent  on  se  persuade 
ce  qu'on  désire.  En  ceste  resolution  nous  faisions  estât 
de  les  aller  combattre  incontinent  qu'ils  s'approche- 
roient  de  la  rivière  de  Dordogne.  Estant  à  Gourdon, 
arriva  monsieur  de  Monsalés,  qui  m'apporta  lettres  du 
Roy,  et  à  monsieur  Descars  aussi,  par  lesquelles  Sa 
Majesté  nous  mandoit  de  nous  rendre  auprès  de  mon- 
sieur de  Montpensier,  qui  estoit  vers  Poitou,  pour  com- 
battre monsieur  le  prince  de  Condé  et  monsieur  l'ad- 
mirai. Il  vint  fort  eschaufFé,  pour  nous  faire  partir 
incontinent.  Nous  entrasmes  tous  au  conseil ,  là  où 
nous  estions  messieurs  Descars  et  des  Bories,  de  Sainct 
Génies  le  vieux,  deux  ou  trois  autres  chevaliers  de 
l'Ordre  qui  estoient  venus  avec  monsieur  Descars  : 
et  de  nostre  costé  estoient  messieurs  de  Gondrin,  de 
La  Valette,  du  Masses,  de  Fontenilles,  de  GiversacC1), 

(.0  Jean  de  Cugnac,  seigneur  de  Giversac,  chevalier  de  l'ordre  du 
Roi,  gentilhomme  ordinaire  du  Roi,  séaéchal  de  Bazadois,  capitaine  d* 
cinquante  hommes  d'armes. 

de  Saincte  Colombe  et  de  Cancon,  de  Brassac  (0,  de 
LaChappelle  Losieres,  de  Cassaneul,  et  quelques  au- 
tres chevaliers  de  l'Ordre.  J'avois  renvoyé  monsieur 
de  Sainctorens  vers  Moissac ,  pour-ce  qu'on  m'avoit 
mandé  que  les  vicomtes  (a)  s'assembloient  pour  s'aller 
joindre   avec  monsieur  d'Acier    et  les  Provençaux, 
afin  de  me  tenir  tousjours  adverty  ;  et  faisois  estât  de 
combattre  ces  gens  là  avec  ce  que  nous  estions  en- 
semble ,  puis  qu'ils  n'estoient  que  cinq  ou  six  mil  be- 
listres,  comme  Ton  nous  mandoit.  Il  n'y  eut  un  seul 
capitaine  ny  chevalier  de  l'Ordre  qui  fust  au  conseil, 
qui  n'opinast  d'une  mesme  voix  ,  qui  fut  que  mon- 
sieur le  prince  de  Gondé  et  monsieur  l'admirai  n'es- 
toient point  si  novices  aux  armes,  ny  si  jeunes  capi- 
taines, qu'ils  ne  se  sçeussent  bien  garder  de  combattre, 
sinon  quand  il  leur  plairoit,  veu  qu'ils  avoient  desja 
une  rivière  en  leur  faveur,  qu'estoit  la  Charante,  et 
qu'ils  avoient  les  ponts   de  Sainctes  et  de  Cougnac 
pour  eux  ;  et  d'autre  part,  qu'ils  ne  se  hasarderoient 
pas  de  combattre  qu'ils  n'eussent  des  gens  de  pied,  ce 
qu'ils  n'avoient  point,  s'en  estant  venus  desnuez  avec 
trente  ou  quarante  chevaux  \  et  qu'ils  attendroient, 
avant  que  se  mettre  en  campagne  pour  combattre,  les 
Provençaux  que  monsieur  d'Acier  menoit  ;   et   que 
puis  qu'ils  nous  venoient  sur  les  bras ,  il  nous  valoit 
beaucoup  mieux  les  combattre  nous-mesmes,  que  non 

(Jï  Jean  de  Galard  de  Béarn,  seigneur  de  Brassac,  capitaine  de  cin- 
quante hommes  d'armes,  gouverneur  <\e  Saint-Jean  d'Angely  et  de 
Chàtellerault. 

(2)  Ces  vicomtes  étoient  au  nombre  de  sept  ;  le  vicomte  de  Bourni- 
quel ,  le  vicomte  de  Montclar,  le  vicomte  de  Paulin ,  le  vicomte  de  Mon- 
taigu,le  vicomte  de  Cauraont,  le  vicomte  de  Serignan  ou  ^erignac,  et 
le  vicomte  de  Rapin. 

de  nous  aller  joindre  avec  monsieur  de  Montpensier, 
qui  estoit  loing  de  nous,  et  laisser  les  Provençaux  der^ 
riere,  en  liberté  de  prendre  en  toute  seureté  le  chemin 
qu'ils  voudroient  au  long  de  la  Dordogne  droit  à  Cou- 
gnac  ;  qu'il  n'y.  demeuroit  point  de  forces  en  Guyenne 
pour  les  en  garder.  Ainsi  résolurent  tous  qu'il  les  fal- 
loit  combattre  avant  que  s'acheminer  ailleurs,  espé- 
rant en  Dieu  que  la  victoire  nous  en  demeureroit,  puis 
qu'ils  estoient  si  peu  de  gens.  Il  fut  aussi  proposé  que 
lesdicts  Provençaux,  comme  ils  se  verroient  au  large, 
prendroient  le  chemin  vers  les  vicomtes,  car  toutes  les 
rivières  estoient  gayables,  et  que  monsieur  le  prince 
et  monsieur  l'admirai  se  viendroient  joindre  avec  eux 
vers  Libourne  et  Fronsac,  car  à  Bordeaux  n'y  auroit 
personne  pour  les  empescher.  D'autres  disoient  que 
comme  nous  penserions  deffendre  les  villes  de  Sainc- 
tonge,  nous  perdrions  les  nostres  ;  baste  qu'il  n'y  eut 
capitaine  ne  chevalier  de  l'Ordre  qui  tinst  autre  opi- 
nion, sinon  monsieur  de  Monsaléf ,  qui  estoit  demy 
désespéré,  voyant  qu'il  ne  pouvoit  mener  le  secours, 
comme  il  s'estoit  promis  qu'il  feroit.  Et  comme  il  vid 
nostre  resolution,  il  se  départit  de  nous  ;  je  ne  sçaurois 
dire  où  il  alla  :  une  chose  sçay-je  bien,  qu'il  estoit  fort 
en  colère.  Il  depescha  promptement  devers  le  Roy 
son  frère,  et,  à  ce  que  j'ay  esté  adverty  depuis,  il 
me  chaussa  bien  les  espérons  envers  leurs  Majestez, 
disant  que  j'avois  converty  tous  les  capitaines  à  faire 
ceste  responce.  A  la  vérité  ceste  responce  luy  estoit 
Lien  à  contre-cœur  ;  car  il  eust  bien  voulu  monstrer 
au  Roy  et  à  la  Royne  qu'il  avoit  grand  crédit  en 
Guyenne  d'avoir  mené  ce  secours  là  où  il  y  avoit 
tant  de  braves  capitaines,  pour  tousjours  avoir  plus  de 

crédit  et  de  faveur  auprès  de  leurs  Majestez,  aux  fins 
d'obtenir  ses  demandes ,  qui  estoient  si  espaisses  que 
jamais  le  Roy  ne  luy  fit  bien  en  l'une  main  qu'il  n'ou- 
vrist  l'autre  pour  en  demander  tousjours  d'advantage. 
Et  diray  cela,  que  jamais  les  roys  de  France  ne  firent 
tant  de  bien  à  gentilhomme  de  la  Guyenne  comme  le 
nostre  avoit  fait  à  luy  ;  car  ils  luy  donnèrent  pour  un 
coup  deux  eveschez  ,  deux  abbayes,  et  d'argent  plus 
de  cent  mil  francs  :  et  ce  neantmoins  il  ne  demeura 
jamais  content.  Etsi  diray  une  autre  chose,  que,  quand 
bien  tous  les  capitaines  se  fussent  résolus  d'aller  trou- 
ver monsieur  de  Montpensier,  il  n'en  y  avoit  un  seul 
qui  eust  voulu  y  aller  avec  luy  :  ils  le  monstrerent 
bien  après  ,  car  personne  ne  le  voulut  suivie  lors 
qu'il  fut  près  de  Monsieur,  ouy  bien  monsieur  de  La 
Valette,  qui  n'estoit  pas  la  moitié'  si  favorisé  qu'il  es- 
toit,  mais  il  sçavoit  mieux  que  c'estoit  du  fait  de  la 
guerre.  Je  ne  dis  pas  que  le  sieur  de  Monsalés  ne 
fust  brave  gentil-homme  de  sa  personne ,  mais  il  se 
faut  mesurer  et  avoir  fort  sué  sous  les  harnois  avant 
faire  le  grand  capitaine  et  le  gouverne-tout. 

Apres  ce  conseil  ,  tenu  à  Gordon  ,  s'estant  ledit 
sieur  de  Monsalés  departy  de  nous,  arrivèrent  nou- 
velles de  l'evesque  de  Cahors,  son  oncle,  qui  nous 
mandoit  que.  le  camp  des  Provençaux  estoit  arrivé 
à  trois  et  à  quatre  lieues  de  Cahors,  et  qu'il  nous 
prioit  pour  l'honneur  de  Dieu  que  nous  allissions  se- 
courir la  ville ,  car  ils  attendoient  les  ennemis  le  lende- 
main matin.  Et  avant  que  nous  partissions  de  Souillac, 
il  passa  un  que  je  ne  veux  nommer  icy,  pour  crainte 
que  s'il  estoit  en  vie  il  fust  tué,  etportoit  une  lettre  de 
la  Royne  à  monsieur  Descars,  luy  mandant  que  le 

plus  secrettement  qu'il   pourroit  il   fîst   passer   cest 
homme ,  lequel  elle  envoyoit  au  camp  des  Proven- 
çaux pour  descouvrir  le  nombre  qu'ils  estoient.  Mon- 
sieur Descars  le  me  vint  dire,  et  me  mena  à  son  logis, 
dans  un  cabinet  où  il  l'avoit  caché.  Et  comme  je  fus 
là,  il  me  dit  la  charge  qu'il  avoit  de  la  part  de  la 
Koyne  ,  et  arresta  avec  moy   que ,  si  je  luy  voulois 
bailler  un  homme  en  qui  j'eusse  fiance,  et  qui  sceust 
bien  n ombrer  les  gens,  qu'il  luy  feroit  monstrer  tout 
leur  camp  ;  non   pas  qu'il  s'amusast  à  les  compter, 
car  il  falloit  qu'il  joûast  un  autre  personnage,  mais 
qu'il  luy  feroit  voir  tout  à  son  aise  leur  année.  Je  luy 
en  baillay  un  en  qui  je  me  fiois,  et  falloit  qu'il  con- 
trefistle  Huguenot  :  et  ainsi  s'en  alla  les  trouver.  Pour 
revenir  à  l'advertissement  de   monsieur  de  Cahors, 
nous  tournasmes  tous  vers  Cahors  pour  les  aller  com- 
battre. Monsieur  de  La  Valette  se  mit  devant  avec  sa 
compagnie,  et  amena  avecques  luy  monsieur  de  Fon- 
tenilles,  qui  pour  lors  estoit  mon  lieutenant,  avecques 
la  moytié  de  la  mienne.  J'attendois  la  responce  du 
Pvoy  sur  une  prière  que  je  luy  avois  faicte  de  donner 
la  moytié  de  ma  compagnie  audit  sieur  de  Fonte- 
nilles,  et  l'autre  moytié  au  chevalier  mon  fils,  pen- 
sant de  ne  vivre  guère,  pour  la  longue  maladie  que 
j'avois  eue,  d'où  je  n'estois  point  encores  dehors,  m'ef- 
forçant  tousjours  de  faire  plus  que  je  ne  pouvois. 

Monsieur  de  La  Valette  fit  une  si  grande  traitte 
pour  aller  descouvrir  ces  gens,  que  de  deux  jours  nous 
ne  peusmes  nous  rassembler,  car  leurs  chevaux  s'es- 
toient  tous  defferrez  :  c'estoit  un  chef  bien  diligent  au- 
tant que  j'en  cognus  jamais.  Il  fallut  qu'ils  demeurassent 
un  jour  à  Cahors  pour  les  ferrer,  car  tout  le  chemin 

qu'ils  avoient  fait  est  tout  pays  pierreux.  Et  ayant  en- 
tendu monsieur  Descars  qu'ils  prenoient  le  chemin  et 
la  routte  de  Limosin,  il  voulut  aller  defTendre  son 
gouvernement  ;  mais  il  ne  demeura  gueres  à  s'en  re- 
pentir, car  les  ennemis  s'acheminèrent  vers  Acier  et 
Gramat  :  ce  qu'entendant  ledit  sieur  Descars,  et  par 
ainsi  qu'ils  estoient  au  devant,  il  tourna  à  nous  ;  et 
nous  r'alliasmes  à  Gordon  ,  qui  est  à  monsieur  de 
Sainct Supplice  (*).  Je manday  promptement  aucheva- 
lier,  qui  estoit  desja  fort  avancé  vers  Cahors,  que  tout 
incontinent  il  tqurnast  visage  à  nous,  et  manday  à  mon- 
sieur de  La  Valette  qu'il  s'avançast,  et  qu'il  se  ren- 
dist  à  Gramat  le  lendemain,  afin  de  les  combattre  ce 
jour-là  ou  bien  le  lendemain  matin.  Monsieur  Descars 
et  moy,  monsieur  de  Gondrin,  messieurs  le  vicomte 
de  Limeuil  et  du  Massez,  partismes  incontinent  après 
avoir  repeu,  et  marchasmes  droit  à  Gramat,  et  en- 
voyay  monsieur  du  Massez  et  le  vicomte  de  Limeuil, 
et  la  compagnie  de  chevaux  légers  devant  avec  le 
mareschal  de  camp,  droit  à  Gramat.  Et  comme  nous 
fusmes  aux  justices  de  Gramat,  à  trois  ou  quatre  ar- 
quebuzades  delà  ville,  nous  lismes  alte,  attendant 
monsieur  de  La  Valette  et  sa  trouppe  qu'il  avôit  avec 
luy,  où  monsieur  de  Saincte  Colombe,  et  tous  ces  au- 
tres que  j'ay  nommez,  l'avoyent  suivy,  et  nos  gens  de 
pied.  J'avois  departy  en  trois  regimens  nos  trente  en- 
seignes; encores  que  le  chevalier  commandast  tout, 
monsieur  de  Leberon  emcommandoit  dix,  et  le  capi- 
taine Sendat  les  autres  dix  ;  et  pour-ce  que  ce  pays  est 
stérile,  furent  contraincts  loger  un  peu  séparément:  qui 

(0  Jeari  d'Ebrard,  baron  de  S.-Sulpice ,  chevalier  de  Tordre  du  Roi,  ca- 
pitaine de  cinquante  hommes  d'armes,  conseiller- d'Etat 3  mort  en  i58i. 

*7- 

fut  cause,  tant  pour  le  long  chemin  qu'ils  avoient  fait, 
de  retourner  en  arrière,  aussi  que  les  logis  des  trente 
enseignes  estoient  séparez,  et  que  monsieur  de  La  Va- 
lette ne  se  peust  rendre  à  Gramat  ce  jour-là  que  nous 
y  attendismes  jusqu'à  ce  qu'il  fust  si  tard  que  le  soleil 
se  vouloit  coucher;  et  d'heure  en  autre  monsieur  du 
Massez  nous  mandoit  que  les  ennemis  marchoient, 
qu'ils  prenoient  le  chemin  vers  la  Dordoigne,  et  qu'il 
envoyoit  camper  en  des  villages  qu'il  y  avoit  entre 
Gramat  et  la  Dordoigne. 

Monsieur  d'Acier  sçavoit  bien  là  c*ù  nous  estions, 
et  fut  mis  en  délibération  de  nous  venir  attaquer;  et 
sçavoit  on  presque  les  forces  que  nous  avions ,  jusques 
à  cinquante  hommes.  Tous  ses  capitaines  le  vouloient; 
mais  il  monstroit  une  lettre  de  monsieur  le  prince  de 
Conde,  par  laquelle  il  luy  mandoit  de  ne  s'engager  au- 
cunement à  combattre,  sinon  que  ce  fust  par  grande 
contraincte,  et  que  de  luy  et  de  ses  forces  sortoit  son 
bien  et  son  mal.  Or  attendant  nos  gens  arriva  à  Gra- 
mat le  capitaine  Pierre  Moreau,  qui  estoit  leur  mares- 
chai  de  camp,  pour  voir  les  logis,  ne  pensant  pas  que 
nous  fussions  si  près,  et  là  fut  prins  par  trois  ou  quatre 
de  ceux  du  vicomte  de  Limeuil  et  du  capitaine  des 
chevaux  légers,  et  nous  l'amenèrent  aux  Justices,  où 
nous  estions.  Et  pource  que  je  cognoissois  ledit  capi- 
taine Pierre  Moreau,  et  que  d'autre-fois  il  avoit  esté 
de  ma  compagnie  en  Piedmont,  nous  le  tirasmes  à 
part,  monsieur  Descars  et  môy,  et  luy  demanday  qu'il 
me  dist  la  vérité,  à  peine  de  sa  vie,  combien  de  gens 
ils  estoient  :  «  Vous  sçavez,  capitaine  Moreau,  qu'il 
«  ne  me  faut  pas  mentir.  »  Il  me  respondit  qu'il  obli- 
geoit  sa  vie  à  moy  s'il  ne  disoit  la  vérité.  Nous  cog- 

noissions  qu'il  avoit  une  grand  peur,  car  il  me  pria 
de  prime  face  me  souvenir  qu'il  avoit  esté  de  ma  com- 
pagnie, et  qu'il  m'avoit  servy  en  beaucoup  de  bons 
lieux,  et  que  je  l'avois  tousjours  veu  faire  en  homme 
de  bien  :  je  l'asseuray  de  sa  vie.  Il  nous  dit  qu'ils  es- 
toicnt  de  seize  à  dix-huit  mil  hommes  de  pied  (0,  et  de 
cinq  à  six  cens  chevaux ,  dans  la  trouppe  desquels  il 
y  pouvoit  avoir  trois  cens  sallades  bien  montez  et  ar- 
mez, et  les  autres  deux  ou  trois  cens,  arquebuziers  à 
cheval  et  argoulets,  dont  il  ne  faisoit  pas  grand  cas  ; 
et  quant  aux  gens  de  pied,  qu'il  y  avoit  six  mil  arque- 
buziers, tous  vieux  soldats,  et  qu'il  n'en  avoit  jamais 
veu  si  grand  nombre  en  camp  de  roy ,  et  en  avoient 
autres  six  mil  dont  ils  ne  faisoient  pas  si  grand  cas 
comme  des  six  premiers;  toutes-fois,  qu'il  y  avoit  de 
bons  hommes ,  et  qu'il  pensoit  qu'à  la  faveur  des  six 
mil  premiers  qu'ils  combattroient,  et  que  le  demeu- 
rant, jusques  à  dix-sept  ou  dix-huit  mil,  la  plus-part 
estoient  encore  arquebuziers,  et  le  reste  hallebardiers , 
et  quelques  picquiers.  Monsieur  Descars  et  moy,  nous 
regardasmes  l'un  et  l'autre,  bien  estonnez  pour  les  ad- 
vertissemens  qu'on  nous  avoit  donné.  Il  luy  dit  ces 
mots  :  «  Capitaine  Moreau,  au  lieu  de  sauver  vostre 
«  vie  vous  la  voulez  perdre,  car  vous  vous  estes  obligé 
«  à  dire  la  vérité  à  peine  d'estre  pendu.  Monsieur  de 
«  Montluc  est  bien  adverty  que  vous  n'estes  que  cinq 
«  ou  six  mil  ;  encore  la  meilleure  partie  sont  femmes, 
«  enfans  et  valets.  »  Alors  il  respondit  :  «  Monsieur, 
«  nous  sçavons  bien  que  l'on  vous  fait  entendre  cela  \ 
«  mais  à  peine  de  ma  vie  si  je  vous  ments  de  cinquante 

(0  Les  différentes  circonstances  de  ce  récit  sont  confirmées  par  les. 
auteurs  contemporains. 

«  hommes.  »  Et  alors  je  luy  dis  :  «  Nous  sommes  ad- 
«  vertis  par  monsieur  de  Joyeuse,  qui  vous  a  fait  re- 
«  cognoislre  jusques  à   un  homme,  que  vous  n'estes 
«  que  cinq  ou  six  mil,  et  par  des  gentils-hommes  gens 
«  de  bien ,  qui  vous  ont  recogneuz  auprès  de  Rhodes. 
ce —  Nous   sçavons   bien,   dit-il,   que   monsieur   de 
«  Joyeuse,  l'evesque  de  Rhodes  et  autres,  vous  ont 
«  donné  cest  advertissement  ;  mais  puis  que  nous  es- 
«  tions  si  peu,   pourquoy  ne  se  mettoit-on  au  devant 
ce  pour  nous  garder  de  passer  le  Rosne?  Je  veux  eslre 
ce  pendu  si  jamais  l'on  a  donné  une  alarme  :  et  regardez 
«e  comment  ils  nous  peuvent  avoir  recogneus.  Mon- 
ce  sieur,  ma  vie  y  est  obligée,  je  ne  veux  point  mentir, 
ce  car  puis  qu'il  vous   plaist  la  me   sauver  disant  la 
ce  vérité,  je  ne  la  veux  perdre  disant  le  mensonge.  Et 
ce  pour  vous  en  porter  meilleur  tesmoignage,  tenez, 
ce  voy-la  les  roolles  de  tout  nostre  camp ,  régiment  pour 
ce  régiment,  car  moy  indigne  ils  m'ont  faict  mareschal 
ce  de  camp.  »  Mors  monsieur  Descars  print  les  rooles, 
et  les  leut  devant  moy.  Et  pource  que  le  soleil  se  vou- 
loit  coucher,  nous  fusmes  d'opinion  de  ne  loger  point 
à  Gramat,  ains  reculer  de  là  où  nous   estions  partis 
le  matin,  et  là  recueillir  monsieur  de  La  Valette  et 
tous  nos 'gens  de  pied ,  pour  délibérer  sur  ce  que  nous 
avions  à  faire  :  ce  que   fismes,   et  priay  monsieur  de 
Cassanveil  d'aller  faire  retirer  monsieur  du  Massés  et 
nostre  mareschal  de  camp;  car  de  Gramat,  là  où  les 
ennemis  se  campoient,  au  plus  loin,  il  n'y  avoit  pas 
un  quart  de  lieue.  Et  alla  bien  pour  le  sieur  du  Mas- 
sés,  car  comme  il  s'amusoit   à  regarder  loger  leur 
camp,  voir  s'il  pourro.it  nombrer  les  ennemis,  et  estant 
descendu  de  cheval  lui  troisiesme,  les  regardant  retirer 

contre  le  soleil  qui  se  couchoit,  ledict  sieur  de  Cassan- 
veil  apperceut  toute  leur  cavallerie,  qui  venoit  tout 
au  long  pour  leur  coupper  chemin,  et  courut  les  ad- 
vertir,  lesquels  s'en  vindrent  en  haste  devers  nous  ;  et 
ainsi  nous  nous  retirasmes  vers   Gordon.  Et  comme 
nous  eusmes  chemine'  demy  lieue,  arriva  l'espion  de 
la  Royne,  qui  ne  sçavoit  rien  de  la  prinse  du  capitaine 
Moreau,  et  nous  tirasmes  à  part  monsieur  Descars, 
monsieur  de   Gondrin  et  moy  ;  et  nous  dit  le  soldat 
que  ledit  espion  luy  avoit  donné  moyen  de  voir   et 
nombrer  tout  le  camp  en  la  plaine  de  Figeac,  là  où. 
ils  s'estoient  mis  tous  en  bataille  pour  y  donner  l'assaut, 
mais  que  les  gens  de  la  ville  avoient  fait  un  présent  à 
monsieur  d'Acier  (0,  qui  les  garda.  Il  nous  dit  qu'il 
avoit  compté  cent  cinquante  deux  enseignes  de  gens  de 
pied  ;  et  pource  que  les  gens  de  cheval  estoient  un  peu 
à  l'escart,  ne  les  avoit  nombrez  de  si  pies  que  les- 
gens  de  pied ,  mais  qu'il  pensoit  qu'ils  fussent  de  six  à 
sept  cens  chevaux,  et  qu'il  avoit  nombre  les  gens  de 
pied  de  vingt  trois  à  vingt-quatre  mil  hommes.  Apres 
monsieur  Descars  et  moy  tirasmes  à  part  l'espion,  qui. 
nous  dit  tout  ainsi  qu'avoit   fait  le  soldat.   L'espion 
avoit  grand  peur  que  le  capitaine  Moreau  l'eust  re- 
cogneu ,  car  incontinent  qu'il  l'appei  çeut  il  se  tira  à 
part  de  la  trouppe.  Et  avant  que  nous  fussions  chacun 
en  son  quartier  la  minuit  fut  passée. 

Le  lendemain  nous  fusmes  tous  assemblez,  et  tous 
les  capitaines  se  trouvèrent  à  mon  logis  à  Gordon, 

(0  Cathala-Goture,  dans  son  Histoire  de  Qucrcy,  cite  une  chronique 
du  temps,  portant  «  qu'ils  mirent  le  siège  (devant  Figeac),  et  .qu'a- 
rc près  avoir  battu  la  place  assez  long- temps ,  ils  furent  obligés  de  se 
n  retirer.  » 

pour  délibérer  ce  que  nous  devions  faire,  ayant  trouve 
que  nous  avions  affaire  à  autres  gens  qu'à  cinq  ou  six 
mil  bellistres,  femmes  et  enfans.  Le  soir  ledit  capitaine 
Pierre  Moreau  me  dit  à  part  que  si  nous  les  allions 
combattre  là  où  ils  estoient  campez,  que,  quand  nous 
serions  bien  quatre  fois  autant  de  gens  de  cheval  et  de 
pied,  nous  serions  deffaits,  pource  que  monsieur  d'A- 
cier, qui  estoit  de  ce  pays,  avoit  choisi  ce  lieu  pour 
n'en  bouger  de  huict  ou  dix  jours,  et  pour  attendre  le 
messager   qu'ils  avoient  envoyé  devers    monsieur  le 
Prince  et  monsieur  l'admirai,  pour  leur  dire  qu'ils  ne 
vouloient  point  passer  plus  outre,  et  qu'ils  prioient 
monsieur  le  Prince  venir  faire  la  guerre  en  Guyenne, 
et  qu'ils  estoient  bien  asseurez  qu'ils  en  emporteroient 
la  Guyenne  avant  que  le  Roy  eust  assemblé  assez  de 
forces  pour  les  combattre  ;  qu'à  ces  fins  ils  marcheroient 
au  devant  de  lui  vers  Libourne,  et  qu'ils  s'essayeroient 
d'en  emporter  Bordeaux ,  ne  craignant  que  nostre  ca- 
vallerie ,  et  pour  cela  se  campoit  en  ces  quavtiers-là , 
qui  est  un  pays  tout  plein  de  pierre  qui  tranche  comme 
cousteaux,  de  sorte  qu'il  n'y  a  cheval  qui  s'y  puisse 
tenir,  ny  qui  ose  courir  dessus;  et  en  outre  tous  les 
champs  et  chemins  sont  environnez  de  murailles  de 
pierre  sèche  de  la  hauteur  d'un  homme,  d'autres  jus- 
ques  à  la  ceinture  ;  et  par-ce  moyen  ils  faisoient  estât 
d'enfermer  toute  leur  arquebuzerie  dans  ces  murailles, 
et  les  gens  de  cheval  à  leur  queue,  de  façon  que  ne  les 
pourrions  aller  combattre  sans  nous  mettre  à  la  mercy 
de  leur  arquebuzerie. 

Toutes  ces  choses,  tant  l'assiette  du  lieu  que  le 
nombre  des  gens,  nous  fit  penser  ce  que  par  la  raison 
ïious  devions  crt)ire;  et  arrestasmes  que  monsieur  Des- 

cars  envoyeroit  un  gendarme  des  siens  sonder  les 
passages  sur  la  Dordoigne,  tirant  à  Figeac;  et  si  nous 
trouvions  le  passage  asseuré,  nous  nous  camperions 
là,  et  ferions  apporter  des  vivres  de  Figeac  en  hors; 
et  que  là  nous  serions  hors  des  pierres  là  où  la  ca- 
vallerie  ne  pouvoit  combattre  ,  et  que,  trouvant  les 
guez  comme  nous  pensions,  nous  pourrions  passer 
pour  combattre  les  premiers  qui  passeroient  ou  bien 
les  derniers  qui  seroient  à  passer  ('),  car  nous  ne  se- 
rions qu'à  une  petite  lieue  les  uns  des  autres.  Et  ainsi 
depeschasmes  ledit  gendarme  pour  aller  sonder  les 
guez,  et  les  commissaires  pour  aller  préparer  les  vi- 
vres; et  conclusmes  de  partir  le  jour  après,  pource 
que  nous  voulions  donner  temps  aux  canjmissaires 
d'avoir  trouvé  des  vivres,  et  au  gentil-homme  loisir 
de  sonder  les  guez.  Le  lendemain,  sur  les  dix  heures 
du  matin,  voicy  arriver  le  frère  de  monsieur  de  Mon- 
salés ,  nommé  monsieur  de  Vallaguie  (2),  qui  n'avoit 
demeuré  que  six  ou  sept  jours  au  plus  à  aller  et  reve- 
nir de  la  Cour,  et  nous  apporta  lettre  du  Roy,  que, 
combattu  ou  à  combattre,  incontinent  que  nous  au- 
rions receu  ses  lettres ,  laissant  toutes  choses  en  ordre 
ou  en  desordre  pour  les  affaires  où  nous  estions,  que 
l'on  marchast  trouver  monsieur  de  Montpensier.  Nous 
cogneusmes  bien  que  ces  lettres  avoient  esté  forgées 
par  monsieur  de  Monsalés,  pource  qu'il  nous  avoit 
dit,  quand  il  estoit  venu  nous  quérir,  que  le  Roy  et 
la  Royne  ne  se  soucioient  point  que  la  Guyenne  se 
perdist ,  pourveu  que  Ton  allast  combattre  monsieur 
le  prince  de  Condé;  car,  pourveu  qu'il  fust  défait,  tout 

(0  L'année  protestante  passa  la  Dordogne  le  i(\  octobre  ,  sans  oppo- 
sition. —  -  )  Balaguier. 

le  reste  se  pourroit  recouvrer.  Et  en  y  eut  qui  luy  re- 
prochèrent devant  moy  qu'il  parldit  bien  à  son  aise  \ 
car  quand  sa  maison  luy  seroit  bruslée,  qu'il  estcit 
asseuré  que  le  Roy  et  la  Royne  luy  donneroient  trois 
fois  plus  qu'il*  ne  pourroit  perdre,  et  jusques  icy  on 
n'avoit  point  entendu  que  le  Roy  eust  fait  tant  de 
biens  à  tous  les  capitaines  de  la  Guyenne  comme  à 
luy  seul.  Voy-là  qui  nous  fit  penser  qu'il  avoit  en- 
voyé la  lettre  toute  faite  au  Roy,  afin  qu'elle  nous 
fust  escrite  de  ceste  sorte  ;  car  aux  cabinets  des  Roys , 
ces  traits  se  font  bien,  et  ces  passe-droits,  encores  plus 
aise'ment  qu'aux  nostres.  Messieurs  les  capitaines  sus 
nommez  tesmoigneront  quelle  dispute  il  y  eut  avant 
marcher ,  pource  que  nous  voyons  la  perte  et  ruyne 
du  pays  si  monsieur  le  Prince  venoit  faire  la  guerre 
en  Guyenne,  comme  nous  pensions  fermement  qu'il 
feroit  voyant  que  ses  gens  ne  vouloient  passer  outre; 
et  aussi  que  nous  sçavions  que  monsieur  d'Acier  estoit 
de  ceste  opinion,  et  que  la  royne  de  Navarre,  estant 
auprès  de  monsieur  le  Prince  ,  le  soliciteroit  de  ce 
faire ,  ne  fust  que  pour  secourir  son  bien  ;  car,  ayant 
la  Guyenne  à'  sa  dévotion ,  elle  asseuroit  bien  FEstat 
de  son  fils,  et  pourroit  prétendre  plus  avant. 

Apres  toutes  disputes,  j'appelle  tous  les  capitaines 
en  tesmoignage  si  je  ne  proposay  de  suyvre  la  volonté 
du  Roy,  et  marcher  où  monsieur  de  Montpensier  se 
trouveroit  ;  et  que,  voyant  ma  mauvaise  disposition, 
je  ne  me  pouvois  engager  à  l'entrée  d'un  hyver  fas- 
cheux,  pour  ne  pouvoir  servir  de  rien  en  une  armée  ; 
et  qu'ils  allassent  hardiment,  sans  craindre  que  leurs 
maisons  fussent  bruslées,  car  avec  les  gentils  hommes 
qui  demeuroient  au  pays  et  les  communes,  j'esperois 

de  les  conserver,  ou,  pour  le  moins,  leur  donner  tant 
d'affaires,  que  je  leur  vendrois  bien  cher  nostre  mar- 
chandise. Il  fut  question  de  faire  marcher  les  gens  de 
pied:  tous  les  capitaines  dirent  que  c'estoit  les  envoyer 
à  la  boucherie,  car  ils  n'estoient  pas  assez  forts  pour 
respondre  aux  gens  de  pied  des  ennemis  ;  et  furent 
tous  d'opinion  que  je  les  clevois  mettre  en  garnison 
vers  Saincte  Foy,  Libourne  et  Bregerac,  au  long  de 
la  Dordoigne,  et  que  cependant  Ion  verroit  quel  che- 
min les  ennemis  prendroient  ;  et  que  si  les  ennemis 
alloient  en  Sainctonge,  le  chevalier  s'en  pourroit  après 
aller  par  le  Limosin  se  joindre  au  camp  du  Roy.  Ainsi 
je  m'en  retournay  à  Cahors  et  à  Castelnau  de  Mour- 
ratier,  attendant  nouvelles  quel  chemin  les  ennemis 
prendroient.  Et  audit  Castelnau  une  dissenterie  me 
surprint  :  mon  médecin  cuida  perdre  là  sa  leçon ,  et  moy 
les  bottes.  Et  pource  qu'il  y  a  aucuns  qui  m'ont  voulu 
prester  une  charité,  disant  que  si  j'eusse  voulu  j'eusse 
combattu  les  ennemis ,  autres  ont  dit  que  puis  que 
je  ne  les  voulois  combattre,  je  devois  envoyer  promp- 
tement  les  forces  à  monsieur  de  Montpensier ,  j'ay  es- 
crit  icy  la  vérité  du  faict  bien  au  long,  jusques  à  une 
parolle,  le  tout  tesmoigné  par  les  capitaines  qui  y  es- 
toient,  sauf  ceux  qui  sont  morts  ;  et  croy  qu'il  n'en  y  a 
de  morts  que  monsieur  du  Massés  :  et  s'il  y  a  du  tort 
en  aucune  chose,  il  s'en  faudroit  prendre  aux  autres 
gouverneurs,  qui  premièrement  les  ont  laissez  assem- 
bler en  leur  gouvernement,  passer  les  rivières,  et  ne 
les  ont  pas  combattus  ;  et  croy  que  s'il  y  a  aucuns  qui 
les  veulent  charger  qu'ils  n'ayent  bien  faict,  ils  ne  de- 
meureront sans  raison.  Mais  il  faut  qu'on  se  prenne 
tousjours  à  celuy  qui  n'a  jamais  voulu  despendre  que 

du  Roy  et  de  la  Royne ,  pource  que  je  n'ay  point 
d'idole   auprès   d'eux   qu'idolâtre  (  je  ne  le  fis  jamais 
et  ne  le  feray  )  pour  rabattre  les  charitez  qu'on  me 
preste.  Je  n'ay  point  accoustumé  de  fuyr  les  combats  ; 
j'y  ay  esté   trop  accoustumé  dés  mon  enfance.  Je  ne 
me  trouvay  jamais  en  lieu  là  .  où  nous  fussions  pi  es 
des  ennemis ,  que  je  n'aye  esté  tousjours  d'opinion  de 
combattre  :  et  si  j'ay  esté  chef,  je  les  ay  combattus 
plustost  foible  que  fort.  Et  si  l'on  m'eust  laissé  faire 
à  ceste  heure-là,  j'en  eusse  emporté  poil  ou  plume, 
ou  de  la  queue  ou  de  la  teste ,   et  eussions  donné 
temps  à  monsieur  de  Montpensier  de  s'approcher  de 
nous  ;  mais  les  lettres  forgées  de  l'invention  de  Mon- 
sallés  eurent  plus  d'authorité   que  non  ce  que  nous 
voyons  à  l'œil  qu'il  falloit  faire.  A  ouyr  parler  ceux 
qui  m'accusent,  vous  diriez  qu'avec  les  ongles  je  de- 
vois  tuer  tout,  et  avec  les  dents  prendre  La  Rochelle 
et  Montauban.  Je  ne  suis  pas  si  fol  de  cracher  contre 
le  ciel,  et  en  pays  desadvantageux ,  avec  trois  mil 
hommes  en  combattre  vingt  mille,  et  par  ma  perte 
tirer  la  ruyne  du  pays  après  moy.  Je  laisseray  ce 
propos,  ne  voulant  point  entrer  en  excuses,  car  je 
n'ay  en  rien  failly,  et  ne  veux  apprendre  mon  mes- 
tier  de  ces  contreroolleurs  qui  en  parlent  sous  la  che- 
minée, loin  des  coups,  et  cependant  font  donner  de 
mauvais  conseils  au  Roy  près  duquel  ils  sont.  Mais 
c'est  à  faire  à  un  lieutenant  de  Roy  de  prendre  son 
party,  car  il  n'est  pas  besoin  tousjours  de  faire  ce 
que  le  R.oy  commande  :  il  est  loin  et  se  repose  sur 
vous  ;  c'est  donc  à  vous,  si  vous  avez  tant  soit  peu  de 
prudence,  de  juger  le  bien  d'avec  le  mal.  Il  n'y  a  nul 
qui  ose  nier  que  si  j'eusse  combattu ,  que  je  ne  misse 

la  Guyenne  en  proye ,  car  c'estoit  donner  un  assaut 
à  dix  contre  un  ,  et  si  j'eusse  faict  ce  que  le  Roy  me 
mandoit  par  l'importunité  du  sieur  de  Monsallés,  je 
laissois  tout  le  pays  à  la  dévotion  de  Fennemy.  J'en 
fais  juge  tout  homme  sans  passion. 

Je  reprins  mon  chemin  à  Àgen ,  là  où  je  recouvray 
un  peu  de  santé ,  et  tout  incontinent  me  mis  en  opi- 
nion d'aller  trouver  monsieur  de  Montpensier,  et 
manday  à  monsieur  de  Terride  et  à  monsieur  de  Gon- 
drin ,  lequel  s'en  estoit  retourné  de  Gordon  à  cause 
d'une  maladie  qui  l'avoit  saisi ,  et  y  eut  assez  affaire 
de  l'en  faire  retourner,  car,  tout  malade  comme  il  es- 
toit  ,  il  vouloit  passer  avec  sa  compagnie ,  s'ils  vou- 
loient  venir  avec  moy,  et  nous  assignasmes  à  Ville- 
neufve  d'Agenois.  Je  menois  dix  enseignes  de  gens 
de  pied  que  le  chevalier  mon  fils  conduisoit,  et  laissay 
les  deux  sieurs  cy-dessus  nommez  pour  commander 
province  pour  province.  Et  comme  nous  fusmes  tous 
ensemble  prests  à  marcher,  je  receus  une  lettre  de 
monsieur  de  Montpensier,  par  laquelle  il  me  mandoit 
que,  tous  affaires  laissez,  je  m'en  courusse  jetter  dans 
Bordeaux,  si  desja  je  n'estois  dedans;  car  il  estoit  ad- 
verty  que  les  ennemis  avoient  une  entreprise  dessus, 
et  qu'il  craignoit  que  je  n'y  pourrois  pas  arriver  à 
bonne  heure.  Et  à  mesme  heure  m'arriva  un  huis- 
sier de  la  cour  de  parlement  de  Bordeaux,  par  lequel 
la  cour  me  mandoit  les  aller  secourir,  et  qu'ils  te- 
noient  la  ville  pour  perdue,  si  promptement  je  ne 
m'en  allois  mettre  dedans.  Je  fus  fort  esbahy  d'où 
pouvoient  venir  ces  entreprises,  et  fus  contraint  de 
mander  à  messieurs  de  Terride  et  de  Gondrin  à  Cas- 
tillon    assembler  lesdictes    compagnies   de    gens   de 

pied  et  la  cavallerie  qui  venoient  avec  nous,  et  qu'ils 
m'attendissent  là,  car  j'esperois  bien  tost  y  avoir  re- 
médie'. Et  prias  seulement  quinze  ou  vingt  gentils- 
hommes, et  m'en  allay- en  grand  diligence,  faisant 
venir  nos  armes  et  grands  chevaux  après  :  et  comme  je 
fus  enlre  Marmande  et  La  Reolle,  je  trouvay  monsieur 
de  Lignerolles  (0  qui  venoit  d'Espagne,  et  monsieur 
de  Lansac  le  jeune,  lesquels  me  prièrent  de  m'achemi- 
ner  en  toute  diligence,  et  qu'ils  se  "doutoient  que  le 
lendemain,  qui  estoit  un  mercredy,  la  ville  seroit 
prise,  laquelle  ils  avoient  laisse'e  en  telle  division, 
que  les  uns  ne  se  fioient  des  autres.  Ledict  sieur  de 
Lansac  avoit  receu  deux  lettres  par  lesquelles  on  pou- 
voit  cognoistre  qu'il  y  avoit  quelque  entreprise  dans 
la  ville.  Je  n'eus  pas  loisir  à  grand  peine  de  les  em- 
brasser, et  m'en  allay  coucher  à  Langon,  et  le  lende- 
main à  miel  y  je  fus  à  Bordeaux  :  et  premièrement  de- 
peschay  l'huissier  en  poste  pour  donner  advis  à  la  cour 
de  parlement  que  j'arrivois,  afin  que,  si  l'entreprise  es- 
toit  véritable,  que  cela  fist  tenir  les  gens  en  cervelle, 
et  fus  contraint  d'y  mettre  six  jours.  J'entray  en  la 
cour  le  lendemain,  et  leur  fis  une  remonstrance  le 
mieux  que  je  peus  pour  les  asseurer  et  pour  les  mettre 
hors  de  tout  doute.  Ceste  compagnie  monstra  avoir 
beaucoup  de  contentement  de  moy,  et  me  remercia. 
Puis  après  disner  je  m'en  allay  à  la  maison  de  ville, 
où  j'en  fis  aux  jurais  et  à  tous  ceux  de  la  jurade  une 
autre  (2).  Puis  leur  ordonnay  de  faire  mettre  le  lcn- 

C1)  Jean  Le  Voyer,  seigneur  de  Lignerolles.  En  1^71,  il  périt  vic- 
time d'une  intrigue  de  Cour.  Il  en  sera  parlé  dans  les  Mémoires  de  Ta- 
vannes. 

W  On  lit  dans  la  Chronique  bordelaise  «  qu'au  mois  de  noyembre 

demain  en  armes  tous  ceux  de  la  ville  ;  ce  qui  fut 
faict,  et  trouvay  qu'il  y  avoit  deux  mil  et  quatre  ou 
cinq  cens  hommes  bien  armez.  Trouvay  aussi  qu'il 
y  avoit  les  deux  compagnies  de  monsieur  de  Tilla- 
ladet,  qui  pour  lors  estoit  encores  gouverneur,  et  trois 
autres.  Le  lendemain  rentray  encores  en  la  cour,  et  leur 
remonstray  les  forces  que  j'avois  trouve'es ,  et  le  peu 
d'occasion  qu'ils  avoient  d'estre  entrez  en  peur,  et 
la  bonne  volonté  que  j'avois  trouve'e  tant  au  peuple 
qu'aux  soldats,  leur  faisant  ma  remonstrance  et  Jes 
exhortant  de  faire  leur  devoir  à  la  deffence  de  la 
ville;  et  comme  je  leur  avois  faict  lever  la  main  de 
vivre  et  mourir  ensemble  pour  la  defFense  d'icelle,  et 
que  s'ils  cognoissoient  qu'aucun  voulust  faire  le  con- 
traire, que  tous  luy  courroient  sus,  tous  générale- 
ment m' avoient  faict  le  serment;  ce  qui  resjouit  fort 
toute  la  cour  :  et  leur  remonstray  qu'eux  mesmes  dé- 
voient prendre  les  armes  si  l'occasion  se  presentoit;  et 
qu'il  leur  souvinst  que  les  plus  vaillans  capitaines  qu'a- 
voient  les  Pvomains,  c'estoient  gens  de  lettres,  et  que 
s'ils  n'avoient  apprins  les  lettres,  l'on  les  tenoit  pour 
indignes  de  grandes  charges  ;  et  que  les  lettres  ne  les 
dévoient  empescher  de  prendre  les  armes  et  combattre, 
mais  plustost  leur  donner  hardiesse,  se  souvenant  des 
anciens  Pvomains,  et  qu'ils  estoient  hommes  comme 
eux  ,  lesquels  n'avoient  que  deux  bras  et  un  cœur 
comme  eux  :  «  Messieurs,  leur  dis-je,  je  voy  bien  à 
«  vos  visages  que  vous  n'estes  pas  hommes  pour  vous 
«  laisser  battre  :  ceux  qui  ont  l^barbe  et  la  teste  blanche 

«  1 568,  monsieur  de  Montluc  fit  son  entrée ,  comme  lieutenant  de  Roi, 
a  en  la  ville  de  Bordeaux,  qu'il  fut  beaucoup  dépensé  en  ladite  entrée, 
c  et  lui  fut  donné  mille  écus  de  présent.  » 


ft^â  [l56S]     COMMENTAIRES 

<(  seront  pour  le  conseil  ;  mais  un  bon  nombre  que  je 
«  voy  icy  sont  propres  à  porter  la  picque.  Combien 
«  pensez  vous  que  cela  accouragera  le  peuple,  quand 
«  il  verra  ceux  qui  ont  puissance  sur  leur  bien  et  sur 
«  leur  vie,  prendre  les  armes  pour  leur  defïense?  Nul 
«  n'osera  gronder;  vos  ennemis  seront  en  peur  quand 
«  ils  ouyront  que  la  cour  de  parlement  s'arme;  ils  ver- 
te ront  que  c'est  à  bon  escient;  et  puis,  tant  de  jeunesse 
«  que  j'ay  veu  dans  vostre  salle  entrant  céans  plus 
«  propre  à  porter  un  corselet  qu'une  robbe  longue, 
«  fera  le  mesme.  »  Pour  cet  effect  je  les  suppliay  de 
fermer  le  palais  pour  huict  jours,  afin  que  dans  ce 
terme  de  huict  jours  chacun  d'eux  eust  recogneu  les 
armes  dequoy  ils  voudroient  au  besoing  combattre , 
et  qu'ils  se  départissent  de  deux  en  deux  pour  se  tenir 
aux  portes  avecques  les  armes  ;  qu'en  ce  faisant,  toute 
la  ville   y  prendroit  exemple;   et  d'autre  part,  que 
s'il  y  avoit  aucune  trahison  dans  ladicte  ville,  ce  bon 
ordre  seroit  cause  de  l'assoupir,  et  osteroit  à  l'enneiny 
de  dehors  l'espérance  qu'il  pourroit  avoir  de  prendre 
la  ville  ;  et  que  puis  que  tant  de  bien  sortoit  de  ceste 
police  et  de  l'advis  que  je  leur  donnois,  qui  estoit  la 
conservation  de  leur  ville,  vies  et  biens,  qu'ils  n'y  dé- 
voient rien  espargner.  En  fin  je  leur  dis  :  «  Messieurs, 
«  je  vous  offre  ma  vie  et  de  tous  mes  compagnons.  » 
Monsieur  le  président  Roffignac  (0,  qui  presidoit  (car 
monsieur  de  Lagebaston  (2)  s'estoit  retiré  pour  n'estre 

(0  Christophe  de  Rouffîgnac  de  Cosage,  d'une  famille  noble  du  Pé- 
rigord  ,  fut  d'abord  conseiller  au  parlement  de  Bordeaux,  ensuite  pré- 
sident. On  a  de  lui  plusieurs  ouvrages  ,  et  entre  autres  un  Abrégé  d'His- 
toire universelle ,  en  latin-, 

W  Comme  il  avoit  toujours  élé  forl  attaché  au  connétable  de  Mont- 

son  service  aggreable  au  Roy),  respondit  pour  toute 
la  Cour,  me  remerciant  bien  fort  de  la  remonstrance 
que  je  leur  avois  faicte,  de  laquelle  à  jamais  ils  m'en 
demeureroyent  redevables,  et  qu'il  n'y  auroit  un  seul 
d'entr'eux,  vieux  ou  jeunes,  qui  ne  prinst  les  armes 
pour  le  service  du  Roy  et  deffence  de  la  ville.  Je  croy 
que  le  Roy  doit  fort  à  ceste  compagnie-là  et  à  celle  de 
Thoulouse  ;  car  si  l'une  ou  l'autre  eust  manqué ,  la 
Guyenne  eust  eu  beaucoup  à  souffrir ,  car  la  perte 
d'une  de  ces  deux  villes  emporte  et  traisne  une  grand 
queue  ,  voire  la  ruyne  de  la  Guyenne.  En  quatre  jours 
j'eus  osté  tout  le  soupçon  et  crainte  qui  estoit  dans  la 
ville. 

Messieurs  les  gouverneurs ,  que  c'est  une  belle  chose 
que  de  sçavoir  cognoistre  la  complexion  de  la  nation 
que  vous  commandez  !  Je  veux  dire  une  chose  pour 
ceste  nation ,  que  si  le  gouverneur  a  gaigné  quelque 
réputation  parmy  elle,  et  qu'il  leur  sçache  faire  des 
remonstrances  là  où  ils  puissent  prendre  quelque  fon- 
dement, que  non  seulement  il  fera  combattre  la  no- 
blesse, les  soldats,  les  gens  de  justice,  mais  lesmoynes, 
les  prestres,  les  laboureurs,  et  les  femmes  avec;  car 
ceste  nation  n'a  poinct  besoin  de  hardiesse,  mais  a  be- 
soin d'un  bon  chef  qui  la  sçache  bien  ordonner  et  com- 
mander. Et  croyez  que  puis  que  les  anciens  s'aydent 
tant  des  remonstrances  qu'ils  faisoient  aux  combats,  et 
qu'ils  avoient  cognoissance  du  grand  bien  que  cela  ap- 
portoit ,  nous  ne  les  devons  mespi  iser  :  ils  n'ont  pas 
oublié  de  les  escrire  dans  leurs  livres,  par  ainsi  il  nous 

morency  ;  ce  fut  peut-être  là  la  cause  de  sa  disgrâce.  Il  paroît  qu'elle 
ne  fut  que  momentanée ,  puisque  l'historien  de  Thou  le  vit  en  i582  en- 
core premier  président  du  parlement  de  Bordeaux . 

22.  l8 

faut  asseurer  qu'en  usant  ainsi  et  suyvant  leur  exem- 
ple, cela  nous  portera  autant  de  profit  qu'il  a  fait  à 
eux.  Et  croy  que  c'est  une  tresbelle  partie  à  un  capi- 
taine que  de  bien  dire  :  je  n'ay  pas  esté  nourry  pour 
cest  efïèct ,  mais  encor  ay-je  eu  ce  bonheur  de  pou- 
voir exprimer  en  terme  de  soldat  ce  que  j'avois  à  dire 
avec  assez  de  véhémence,  qui  sentoit  le  pays  d'où  je 
suis  sorty.  Je  vous  conseille,  seigneurs  qui  avez  le 
moyen ,  et  qui  voulez  avancer  vos  enfans  par  les  ar- 
mes, de  leur  donner  plustost  les  lettres:  bien  souvent, 
s'ils  sont  appeliez  aux  charges,  ils  en  ont  besoin,  et 
leur  servent  beaucoup-,  et  croy  qu'un  homme 'qui  a 
leu  et  retenu  est  plus  capable  d'exécuter  de  belles  en- 
treprinses  qu'un  autre-,  si  j'en  eusse  eu ,  j'en  eusse  faict 
mon  profit  :  encor  avois-je  assez  de  naturel  pour  per- 
suader le  soldat  de  venir  au  combat. 

Or  le  cinquiesme  jour  je  m'en  retournay;  et  pour- 
ce  que  monsieur  de  Merville ,  grand  seneschal  de 
Guyenne,  avoit  esté  malade,  et  n'avoit  peu  aller  en 
l'armée  et  amener  sa  compagnie,  nous  vinsmes  en- 
semble jusques  vers  Saincte  Foy,  où  je  receus  des  let- 
tres de  monsieur  de  Montpensier,  par  lesquelles  il  me 
mandoit  que  je  me  tinsse  vers  la  Dordoigne,  et  que 
sur  tout  j'eusse  le  cœur  à  Bordeaux  et  à  Libourne , 
car  il  ne  pouvoit  juger  encores  si  l'ennemi  reculeroit 
en  Guyenne,  ou  s'il  tireroit  en  avant  ;  qui  fut  cause 
que  je  m'arrestay  autour  de  Saincte  Foy,  et  monsieur 
de  Terride  à  Castillonne,  attendant  ce  que  les  enne- 
mis voudroient  faire,  et  aussi  le  commandement  du- 
dict  sieur  de  Montpensier,  estant  certain  qu'en  deux 
ou  trois  journées  nous  nous  joindrions  à  luy.  Et  bien 
lost  après  entendismes  qu'il  s'en  estoit  allé  en  grand 


DE  IJLAISE  DE  M0NTLUC.     [l568]  2^5 

haste  vers  Poictiers,  au  devant  de  Monsieur,  frère  du 
Roy,  et  que  les  ennemis  s'en  alloient  au  long  de  la 
rivière  de  Loire,  tirant  vers  La  Charité,  audevant  du 
duc  des  Deux  Ponts.  Et  comme  je  vis  qu'il  ne  seroit  pos- 
sible d'atteindre  l'armée,  pour  soulager  ce  pays  du  long 
de  la  Dordoigne,  je  laissay  seulement  deux  enseignes 
de  gens  de  pied  à  Castillonne  et  trois  à  Saincte  Foy, 
et  envoyay  dans  Libourne  le  sieur  de  Sainctorens 
avecques  sa  compagnie  de  gensd'ai  mes  ;  et  le  sieur  de 
Leberon  demeura  à  Saincte  Foy,  ayant  trois  compa- 
gnies, avecques  charge  que  si  les  ennemis  s'approchoient 
de  la  Guyenne,  qu'il  s'iroit  jetter  dans  Libourne  avec 
lesdictes  trois  compagnies.  Le  chevalier  mon  fils  te- 
noit  le  reste  vers  le  pays  de  Quercy  et  Agenois,  et 
nous  autres  nous  retirasmes  chacun  en  son  quartier. 
Voylà  tout  ce  qui  fut  faict,  depuis  le  commence- 
ment de  ces  troubles  jusques  alors,  en  ces  quartiers  de 
Guyenne. 

Depuis  que  Monsieur,  frère  du  Roy,  fut  arrivé  en 
son  armée ,  elle  temporisa  vers  Poictou  et  au  long  de 
la  rivière  de  Loire.  Cependant  rien  ne  se  remuoit  de 
«par  deçà,  car  les  vicomtes  se  tenoient  vers  Castres, 
Puis-Laurens,  Millau,  Sainct  Antonin  et  Montauban, 
faisant  quelques  courses  pour  desrober  quelque  chose. 
De  moy,  je  ne  voulois  dresser  armée  pour  le  peu  de 
dommage  qu'ils  pouvoient  faire,  ne  tendant  à  autre 
chose  qu'à  espargner  argent ,  pour  le  tout  envoyer  à 
Monsieur,  et  ne  voulois  entrer  en  aucune  despence. 
Les  capitaines  des  gendarmes  et  des  gens  de  pied  qui 
estoient  en  l'armée  de  mondict  seigneur  venoyent  ou 
envoyoyent  quérir  des  gens,  autres  se  venoyent ra- 
fraischir  pour  incontinent  après  s'en  retourner.  Et  au 

18. 

bout  de  quelque  temps  je   receus  lettres   de   Mon- 
sieur, par  lesquelles  il  me  mandoit  que  j'allasse  en 
Pioiïergue  combatre  les  vicomtes ,  s'il  m'estoit  possible  : 
et  alors  j'envoyay  quérir  mon  nepveu  de  Leberon  à 
Saincte  Foy  avecques  ses  trois  compagnies;  et,  encore 
que  je  cogneusse  bien  que  je  n'y  ferois  rien,  si  me 
mis-je  en  chemin.  Ce  qui  m'en  faisoit  ainsi  douter,  es- 
toit  pource  qu'incontinent  que  lesdits  vicomtes  enten- 
droient  que  je  me  mettrois  en  campagne ,  ils  se  reti- 
reroient  dans  les  villes  et  tanières  qu'ils  tenoient  :  le 
droit  de  la  guerre ,  en  laquelle  ils  se  faisoient  sages  tous 
les  jours,  le  vouloit.  La  moindre  place  qui  m'eust 
faict  teste  me  pouvoit  arrester,  et  d'espérance  de  les 
trouver  en  la  campagne  je  n'en  avois  pas,  et  cognois- 
sois  bien  que  je  ne  ferois  autre  chose  que  manger  le 
public,  si  je  demeurois  si  longuement  es  environs  des 
villes,  et  que  ,  puis  que  je  n'y  pouvois  mener  d'artil- 
lerie à  cause  qu'il  n'y  avoit  poinct  d'argent  pour  les 
frais  d'icelle,  aussi  je  n'en  faisois  pas  du  tout  grand 
amas,  pource  que  je  voulois  que  tout  allast  au  camp 
de  Monsieur,  car  c'estoit  là  qu'il  falloit  que  le  grand 
jeu  se  joiiast,  et  qu'aussi  c'estoit  raison  que  la  grand 
despence  s'y  fist,  car  tout  le  reste  de  la  guerre  n'es- 
toit  que  petites  escarmouches  au  pris  de  ce  qui  se  fai- 
soit là  et  de  ce  qu'il  falloit  qu'à  l'advenir  s'y  fist 
Comme  je  preparois  mon  voyage,  arriva  monsieur  de 
Pilles,   et  avec  luy  les  sieurs  de  Bonneval,  de  Mo- 
nens(0,  et  force  autres  gentil-hommes  qui  estoient 
partis  de  leur  camp  pour  venir  assembler  des  gens, 
ou  bien  sur  l'entreprinse  qu'ils  avoient  sur  Libourne, 

(0  Monneins  étoit  lieutenant  dans  l'infanterie  française  de  l'armée 
protestante.  Il  fut  tué  à  la  Saint-Barthélémy. 

laquelle  il  faillit  de  prendre  ;  et  après  ledict  de  Pilles 
se  mit  dans  Saincte  Foy,  et  là  fit  ses  assemblées, 
pource  que  j'en  avois  retiré  mon  nepveu  de  Leberon 
avec  les  trois  compagnies  pour  les  mener  avec  luy  en,- 
Roiïergue.  Et  comme  je  fus  à  Cahors,  je  fis  mettre 
mon  nepveu  de  Leberon  devant  avec  cinq  enseignes 
et  une  partie  de  la  compagnie  de  monsieur  de  Gra- 
montC1),  qu'un  nommé  le  capitaine  Maussan,  mares- 
chai  des  logis  de  ladite  compagnie,  commandoit,  et 
le  fis  partir  en  grand  haste  pour  surprendre  quelques 
ennemis  qui  estoient  aux  environs  de  Ville  -  Franche 
de  Roiïergue.  Ils  partirent  d'une  lieue  pies  Cahors, 
et  firent  huict  grandes  lieues,  arrivant  une  heure  de 
nuict:  ils  pensoient  le  matin,  une  heure  devant  jour, 
les  aller  surprendre,  mais  ils  ne  furent  jamais  dans  la 
ville  que  les  ennemis  ne  fussent  advertis  et  retirez  en? 
leurs  forteresses.  Il  ne  le  faut  pas  trouver  estrange  , 
car  je  m'esmerveille  que  Monsieur  mesmes,  ny  homme 
qui  aye  commandé  armée  pour  le  Roy,  aye  rien  fai£ 
qui  vaille,  à  cause  de  l'ordonnance  et  edict  que  Sa- 
Majesté  avoit  fait,  que  homme  n'eust  rien  à  demander 
aux  Huguenots,  pourveu  qu'ils  ne  portassent  les  ar- 

(x)  Antoine  d'Aure ,  vicomte  d'Aster,  substitué  par  le  contrat  de  ma- 
riage de  sa  mère,  Claire  de  Grammont,  au  nom  et  armes  de  cette  mai- 
son. Il  quitta  le  nom  d'Aure  pour  prendre  celui  de  comte  de  Gram- 
mont et  de  Guiche.  Il  étoit  chevalier  de  Tordre  du  Roi ,  et  gentilhomme 
ordinaire  de  sa.chambre ,,  capitaine  de  cinquante  hommes  d'armes,  gour 
verneur  et  lieutenant-général  au  royaume  de  Navarre  et  pays  de  Béarn. 
Il  appuya  puissamment  le  parti  protestant  durant  les  troubles,  et  fut 
en  grand  crédit  auprès  de  la  reine  de  Navarre;  mais  ayant  abjuré  les 
nouvelles  opinions,  il  servit  fidèlement  le  roi  Henri  III  jusqu'à  sa  mors 
en  i5^6. 

La  reine  de  Navarre  fit  épouser  au  fils  aîné  de  Grammont  l'héritière 
d'Andouëns  (Corisande),  depuis  maîtresse  de  Henri  IV- 

mes,  et  qu'ils  demeurassent  en  leurs  maisons  paisible- 
ment. De  là  est  venue  la  ruine  du  B.oy,  de  ses  armées 
et  de  tous  ses  affaires,  et  du  peuple  aussi-,  car  ceux- 
là  fournissoient  argent,  et  moyennoientque  les  femmes 
qui  avoient  leurs  maris  au  camp  de  monsieur  le  prince 
de  Conde',  par  leur  moyen  et  intelligence  fissent  te- 
nir argent  à  leurs  maris  ou  enfans ,  servans  d'espions 
aux  ennemis  ;  de  sorte  qu'il  ne  falloit  point  qu'ils  des- 
pendissent rien,  ny  qu'ils  se  donnassent  peine  d'en- 
tendre ce  que  nous  faisions  :  eux-mesmes  les  advertis- 
soient  pour  surprendre  quelques  prisonniers,  lesquels 
leurs  gens  pouvoient  venir  prendre,  et  partageoient 
le  butin.  Je  maintiendrois  tousjours  devant  le  Roy  que 
cest  edict-là  seul  est  cause  que  8a  Majesté  n'a  demeuré 
victorieuse,  et  que  ceste  nouvelle  religion  n'a  esté  du 
tout  destruiie.  Il  eust  mieux  vallu  cent  fois  que  tous 
fussent  esté  auprès  de  monsieur  le  Prince,  non  à  leurs 
maisons  ;  car  estant  auprès  dudit   sieur  Prince ,    ils 
n'eussent  peu  faire  grand  chose  qu'eust  esté  advanta- 
geuse  pour  eux,  car  c  estaient  gens  de  peu  de  fa- 
ciende,  gens  de  ville  ;  au  contraire,  eussent  affamé  bien 
tost  son  camp;  et  alors  nous  eussions  faict  la  guerre 
sans  estre  espiez,  ny  sans  qu'ils  fussent  esté  advertis 
de  ce  que  nous  voulions  faire,  et  n'eussent  peu  recou- 
vrer argent  ne  chose  aucune  qui  leur  fust  esté  né- 
cessaire: mesmes  nous  nous  fussions  aydez  de  leurs 
moyens,  et  par  ainsi  bien  tost  fussent  morts  de  faim, 
ou  se  fussent  retirez  avec  le  pardon  que  le  Roy  leur 
donnoit.  Je  sçay  bien  qu'en  ce  pays  de  la  Guyenne 
n'en  fust  pas  demeuré  un  qui  ne  fust  mort ,  ou  il  eust 
faict  la  protestation  de  quitter  ceste  religion  là,  comme 
ils  firent  aux  premiers  troubles;  car  je  sçavois  bien 

le  chemin  par  où  je  les  devois  mener;  et,  puis  que  je 
l'avois  sceu  bien  faire  aux  premiers  troubles  avec 
une  brasse  de  corde,  je  l'eusse  bien  fait  aux  autres: 
mais,  à  cause  de  ce  bon  edict,  l'on  ne  leur  osoit  rien 
dire,  et  falloit  que  l'on  les  endurast  parmy  nous.  Il 
ne  faut  pas  donc  trouver  estrange  s'ils  ont  fait  tant  de 
belles  choses  ,  veu  qu'à  toutes  heures  ils  estoient  ad- 
vertis  de  tout  ce  que  nous  faisions  ou  voulions  faire» 
On  sçait  bien  qu'une  armée  ne  peut  rien  faire  qui 
vaille  si  elle  n'a  de  bons  espions,  car  il  faut  que  sur 
le  rapport  d'iceux  un  camp  se  gouverne.  Nous  n'en 
avions  pas  parmy  eux ,  car  il  n'y  avoit  homme  catho- 
lique, si  hardy  fust-il,  qui  y  osast  aller  sur  peine  de  la 
mort:  par  ainsi  nous  ne  pouvions  sçavoir  rien  de  leurs 
affaires,  et  ils  sçavoient  tous  les  nostres.  O  pauvre 
Roy,  que  vous  avez  esté  bien  pipé  en  vos  edicts,  et  y 
estes  tous  les  jours!  je  ne  veux  pas  nier  qu'en  aucuns 
endroits  vous  n'ayez  esté  mal  servy  de  vos  soldats  et 
capitaines  ;  mais  qui  regardera  de  bien  près  ,  on  trou- 
vera que  les  edits  et  ordonnances  que  l'on  vous  a  fait 
signer,  sont  plus  cause  de  vostre  malheur  et  du  nostre, 
que  non  la  faute  du  combat  des  soldats  ny  de  vos  gou- 
verneurs. Croyez,  Sire,  croyez  qu'avec  ceste  douceur 
vous  ne  viendrez  jamais  à  bout  de  ces  gens-là:  le  plus 
homme  de  bien  d'eux  vous  voudroit  avoir  baisé  mort; 
et  puis  vous  nous  deffendez  de  leur  faire  mal  :  il  vaut 
donc  mieux  estre  de  leur  pariy  que  du  vostre,  car, 
demeurant  en  leur  maison,  quelque  vent  qui  coure, 
ils  seront  en  seureté  :  tel,  Sire,  est  près  de  vous  qui 
vous  faict  faire  ces  edicts,  lequel  est  gaigné  pour  eux. 
La  rigueur  les  fait  trembler  :  lors  que  sans  forme  de 
procès  je  les  faisois  brancher  sur  les  chemins,  il  n'y 

avoit  personne  qui  ne  tremblast.  Pensez  donc,  Sire, 
de  quelle  importance  sont  ces  beaux  edicts.  Et  encores 
on  vous  a  faict  signer  une  ordonnance  d'envoyer  des 
commissaires  par  toute  la  France  pour  faire  rendre 
aux  Huguenots  ce  que  nous  leur  avions  prins,  et  non 
pas  à  nous  ce  qu'ils  nous  ont  volé  :  qui  est  une  loy 
faicte  par  ignorance  et  sans  considérer  le  mal  qui  en 
advient,  ou  bien  par  malice  couverte,  pour  vous  faire 
liayr  de  nous  autres  qui  estes  nostre  Roy,  et  qui  vous 
avons  soustenu,  afin  que,  si  la  guerre  se  dresse  une 
autre  fois ,  vous  ne  puissiez  trouver  Catholique  qui 
vous  soustienne.  Mais  s'il  vous  souvenoit  et  à  la  Royne 
de  ce  que  j'en  proposay  devant  vos  Ma j estez  à  Thou- 
louse,  présent  vostre  conseil,  vous  n'eussiez  jamais  ac- 
cordé d'envoyer  commissaires  pour  faire  rendre  aux 
Huguenots,  qu'au  préalable  n'en  eussiez  envoyé  d'au- 
tres pour  nous  faire  aussi  rendre  justice  des  pilleries 
et  volleries  qu'ils  ont  faict  sur  les  Catholiques.  Ils  ont 
une  excuse  grande  :  les  commissaires  disent  que  nous 
ne  nous  plaignons  point,  comme  font  les  Huguenots. 
Comment  nous  plaindrions  nous?  car  en  premier  lieu 
ils  disent  que  ceux  qui  portoient  les  armes  nous  ont 
pillé  à  nous,  et  que  nous  les  avons  pillé  à  eux,  qui  ne 
bougeoient  de  leurs  maisons.  Il  ne  se  trouvera  un  seul 
Huguenot  qui  s'en  soit  allé  porteries  armes,  qui  n'aye 
caché  ses  meubles  dans  la  maison  de  ceux  qui  demeu- 
roient.  Et  d'autre  port,  parla  paix  que  le  Roy  a  faicte, 
il  leur  est  pardonné  tout  ce   qu'ils  ont  fait,  non  seu- 
lement contre  luy,  mais  contre  nous  mesmes  qui  avons 
porté  les  armes  pour  Sa  Majesté.  Et,  puis  que  le  Roy 
les  a  tant  voulu  favoriser  que  de  leur  pardonner  tout, 
n'est -il  pas  raisonnable  qu'elle  soitesgale  pour  nous?  et 

toutesfois  elle  est  tout  au  contraire  ;  ce  qu'ils  ont  faict 
contre  nous  est  approuvé,  et  ce  que  nous  avons  fait, 
blasmé  et  trouvé  mauvais,  voire  mis  en  justice.  Donc, 
conseiller  au  Roy  faire  une  loy  pour  les  uns  et  non 
pour  les  autres,  je  dis  et  diray  toute  ma  vie  que  c'est  la 
plus  injuste  loy  qui  fust  jamais  conseillée  à  prince  du 
monde. 

A  Tlioulouse  tout  cecy  fut  disputé,  et  furent  révo- 
quez les  commissaires  et  commissions,  ordonnances 
et  edits;  et  pardonna  Sa  Majesté  à  tous  generalle^ 
ment,  cognoissant  bien  que  ces  commissaires  n'ame- 
neroient  qu'une  ruyne  des  uns  et  des  autres ,  pour 
y  entretenir  une  haine  perpétuelle  ,  qui  seroit  cause 
de  nous  envahir  et  nous  deffier  tousjours  les  uns  des 
autres,  et  delà  procederoit  nouvelle  guerre.  Le  Roy 
s'en  est  bien  trouvé,  car  la  paix  a  duré  cinq  ans  ; 
je  ne  sçay  à  qui  me  prendre  de  ceux  qui  sont  en 
cause  quelle  s'est  recommencée ,  car  je  ne  sçay  pas 
qui  il  est  ;  je  sçay  que  je  n'en  suis  pas  cause.  A  qui 
demandera-on  justice  des  maisons  de  monsieur  de 
Sarlaboust,  de  monsieur  de  Sainctorens,  des  capi- 
taines Parron,  Campanes ,  Lartigue,  et  une  infinité 
d'autres  ;  tout  a  esté  bruslé  ,  et  leurs  femmes  ,  estans 
eux  au  service  du  Roy,  se  sont  retirées  par  les  maisons 
de  leurs  parens  :  encores  aujourdhuy  elles  ne  leurs 
maris  ne  scavent  où  mettre  leurs  testes  sous  couver- 
ture  qui  soit  à  eux;  et  quand  on  en  demande  raison, 
ils  disent  que  ce  sont  des  belistres  qui  n'ont  rien  :  ils 
disent  vray,  car  les  riches  ne  sont  bougez  de  leurs 
maisons ,  et  les  ont  gardées  ;  et  néanmoins  il  faut  faire 
justice  contre  les  nostres  et  non  contre  les  leurs,  veu 
que  les  belistres  qui  n'ont  rien  ont  fait  cela.  Mais  si 

le  Roy  eust  approuvé  ce  que  nous  avions  faict ,  une 
autre  fois  ceux  qui  demeureroient  de  leur  religion 
garderoient  que  les  leurs  ne  pourroient  rien  faire  aux 
nostres.   Mais  je  retourne  à  mes   moutons. 

Je  depeschay  un  autre  courrier  vers  monsieur  de 
Leberon  à  la  compagnie  de  monsieur  de  Gramond  , 
qu'ils  tournassent  en  arrière  en  aussi  grande  diligence 
comme  ils  estoient  allez,  à  tout  le  moins  s'ils  se  vou- 
loient  trouver  au  combat.  Ce  courrier  trouva  qu'une 
heure  devant  jour  ils  estoient  partis ,  pensant  encores 
trouver  les  ennemis  ;  et  comme  ils  ne  les  trouvèrent, 
pour  les  raisons  que  j'ay  cy  dessus  dictes  ,  ils  brusle- 
rent  les  batteaux  sur  quoy  ils  passoient  la  rivière , 
portant  grand  dommage  au  pays.  Ayant  receu  mes 
lettres ,  ils  tournèrent  tout  court,  et  firent  encores  plus 
grande  diligence  qu'à  aller ,  car  ils  arrivèrent  devant 
Saincte  Foy  aussi  tost  que  nous  :  et  si  les  compagnies 
de  monsieur  de  Savignac  eussent  fait  la  moitié  de  la 
diligence  que  ceux-là  firent,  nous  eussions  attrapé  le 
capitaine  Pilles,  et  ne  s'en  fut  eschappé  un  seul.  Mon- 
sieur de  Chemeraut  (0  vid  toutes  les  depesches  que  je 
fis.  Je  fus  avec  les  cinq  compagnies  qui  estoient  demeu- 
rées avec  le  chevalier  mon  fils,  et  ma  compagnie  et 
quelques  quarante  ou  cinquante  gentils-hommes  qui 
suivoient  ma  cornette,  en  deux  jours  à  Monflanquin;  et 
là  j'eus  responce  de  messieurs  de  Terride  et  de  Belle- 
garde  escrites  à  Moissac,  là  où  ils  m'advertissoient  de 
la  difficulté  qu'ils  avoient  trouvé  à  passer  les  riviè- 
res, et  les  mauvais  chemins  que  les  gens  de  pied  trou- 
voient;  qu'ils  ne  pouvoient  abandonner  les  gens  de 

(0  Emeric  de  Barbezières ,  seigneur  de  Chemeraut ,  tué  au  siège  do 
Broua^e  en  1577. 

pied,  et  d'autre  part,  que  je  ne  me  devois  engager  en 
un  combat  que  nous  n'eussions  les  forces  de  gens  de 
pied  et  de  cheval  ensemble,  mais  qu'ils  feroient  la  plus 
grande  diligence  qu'il  leur  seroit  possible.  Et  tout  in- 
continent que  je  fus  arrive'  à  Monflanquin  ,  qui  pou- 
voit  estre  deux  heures  après  midy,  je  lis  trois  depesches , 
l'une  à  monsieur  de  Lauzun,  le  priant  de  me  mander 
nuict  et  jour  où  se  trouveroit  monsieur  de  Pilles  et 
ses  forces,  car  je  le  voulois  aller  attaquer;  j'en  escrivis 
une  autre  à  monsieur  de  Sainctorens,  qu'il  se  rendist 
à  moy  au  soleil  levant  en  un  village  nommé  Monba- 
hus ,  qui  est  à  monsieur  de  Lauzun ,  et  de  mesmes 
depeschay  le  sieur  de  Las,  advocat  du  Roy  à  Agen, 
pour  faire  haster  messieurs  de  Bellegarde  et  de  Ter- 
ride,  lesquels  se  trouvoKnt  encores  trois  lieues  en  ar- 
rière, et  ne  sceùrent  faire  partir  leurs  gens  de  pied 
que  ne  fust  le  point  du  jour.  Et  comme  ils  furent  à 
Villeneufve,  qui  estoit  plus  dune  heure  après  midy, 
il  ne  fut  possible  les  faire  passer  outre,  à  cause  des 
grandes  boues  qu'il  y  avoit,  y  ayant  quelque  raison  : 
toutesfois  je  ne  prenois  rien  en  payement,  car  il  me 
sembloit  que  tout  le  monde  devoit  cheminer  comme 
ma  volonté.  Apres  toutes  ces  depesches  ce  matin  ,  ayant 
faict  repaistre  nos  chevaux  et  les  cinq  enseignes,  je 
m'acheminay  droit  au  village  où  j'avois  assigné  mon- 
sieur de  Sainctorens,  et  trouvay  en  quatre  ou  cinq 
maisons  logez  monsieur  de  Fontenilles  et  le  capitaine 
Montluc  mon  fils,  et  leur  dis  qu'ils  fissent  bien  repais- 
tre leurs  chevaux,  car  la  nuict  ils  avoient  fait  une 
grande  traitte  pour  m'attteindre ,  et  que  je  m'en  allois 
repaistre  au  village  sus  nommé  :  j'y  pensois  trouver 
monsieur  de  Sainctorens,  et  qu'après  ils  me  suivissent  ; 

et  commanday  à  monsieur  de  Madaillan,  qui  estoit 
mon  lieutenant,  qu'il fist  descendre  ma  compagnie,  et 
qu'ils  repeussent  les  uns  parmy  les  autres ,  et  après 
qu'ils  me  vinssent  trouver  au  village  où  je  m'acheminay. 
Et  comme  je  fus  là  ,  je  ne  trouvay  ancunes  nouvelles  de 
monsieur  de  Sainctorens  ny  de  monsieur  de  Lauzun, 
car  les  messagers  que  je  leur  avois  envoyé ,  lesquels 
les  consuls  de  Monflanquin  m'avoient  baillé  pour  les 
plus  asseurez  hommes  qu'ils  eussent,  n'allèrent  point 
porter  les  lettres  la  nuict  comme  ils  avoient  promis; 
de  sorte  qu'il  fut  plus  de  midy  avant  que  lesdits  sieurs 
de  Sainctorens  et  de  Lauzun  eussent  nos  lettres,  comme 
ils  me  dirent  depuis.  Et  comme  nous  fusmes  descen- 
dus pensant  repaistre  ,  nous  eusmes  une  alarme  qui 
venoit  devers  Miremont,  et  remontasmes  à  cheval, 
en  allant  un  grand  quart  de  lieue  sur  le  chemin  de 
Miremont  d'où  venoit  l'alarme,  et  me  trouvay  avoir 
fait  une  grand  folie  de  m'estre  tant  advancé ,  car  je 
n'avois  que  quarante  cinq  gentils-hommes  avec  moy, 
et  les  gens  de  pied,  qui  n'estoient  encores  arrivez.  Là 
je  ne  peus  apprendre  où  estoit  monsieur  de  Pilles  ny 
ses  forces  :  bien  me  disoient  les  bonnes  gens  qu'il 
estoit  de  là  le  Lot,  vers  Sainct  Vensa  et  Aymet,  et 
vers  Marmande  et  Tonens  ;  on  me  disoit  qu'ils  estoient 
tous  gens  de  cheval.  Et  comme  j'eus  demeuré  sur  le 
chemin  environ  deux  heures,  m'arriverent  messieurs 
de  Fontenilles,  de  Madaillan  et  le  jeune  Montluc 
mon  fils;  et  là  je  leur  dis  que  monsieur  de  Madaillan 
se  mist  devant  avec  ma  compagnie,  et  que  monsieur 
de  Fontenilles  et  le'  capitaine  Montluc  le  soustien- 
droit ,  et  que  je  les  soustiendrois eux  avec  la  noblesse, 
et  qu'ils  marchassent  ainsi  jusques  à  une  demye  lieuë 

près  Miremont,  où  ils  prinsent  langue ,  sçavoir  où 
estaient  les  ennemis,  et  que  si  il  y  en  avoit  à  Mire- 
mont,  qu'il  m'advertissent   à  cinq  cens  pas   les   uns 
des  autres,  car  incontinent  je  m'acheminerois  au  trot 
pour  estre  près  d'eux;  ce  qu'ils  firent.  Je  faisois  mar- 
cher nos   gens   de   pied  sans  sonner  tabourin ,  pour 
n'estre  descouverts ,  lesquels  arrivèrent  à  Monbahus. 
Et  comme  le  chevalier  ne  m'y  trouva,  il  marcha  après 
moy,  et  monsieur  de  Madaillan,  estant  à  demy  lieue 
de  Miremont,  il  print  langue,  et  luy  fut  dit  que  les  enne- 
mis estoient  tous  delà  le  Drot,   et  qu'il  n'y  avoit  per- 
sonne à  Miremont;  et  en  donna  advis  à  monsieur  de 
Fontenilles,  luy  mandant  qu'il  m'en  advertist,  pour 
veoir  ce  que  je  voulois  qu'il  fist.   Monsieur  de  Fon- 
tenilles me  depescha  un  archer ,  et  comme  je  vis  qu'il 
n'y  avoit  personne  deçà  le  Drot,  je  leur  manday  que 
monsieur  de  Madaillan   s'advançast  encores  jusques 
à  Miremont ,  pour  estre  plus  certain  du  lieu  où  les 
ennemis  estoient,  afin  que  le  lendemain  matin,  estans 
unis  ensemble,  messieurs  de  Terride ,  de  Bellegarde  et 
moy,  les  peussions  aller  attaquer,  et  que  cependant  je 
me  reculois  à  Monbahus,  où  nous  avions  laisse'  nostre 
bagage,  pour  repaistre  :  ce  que  je  fis  après  avoir  mis 
le  chevalier  et  ses  compagnies  en  cinq  ou  six  maisons 
qu'il  y  avoit  auprès  de  là,   où  je  me  retiray  ;  et   en 
donnay  advis  à  monsieur  de  Fontenilles,  afin  que  si 
quelque    cargue  leur  venoit,  qu'ils  sceussent  là  où 
estoient  nos  gens  de  pied.  Et  comme  je  fus  descendu, 
avant  que   d'entrer  dans  le  logis    je   depeschay   vers 
monsieur  de  Terride  et  de  Bellegarde,  les  priant  d'estre 
à  la  minuict  avec  la  cavallerie  à  Monbahus  ,  et  que 
monsieur  de  Pilles  n' avoit  que  gens  de  cheval ,  parmy 

lesquels  il  n'y  en  avoit  pas  trois  cens  de  bons;  le 
reste,  jusques  à  quinze  ou  seize  cens,  estoient  montez 
sur  meschantes  rosses  qui  ne  valloient  rien.  Le  mes- 
sager y  arriva  ,  ne  pouvant  estre  plus  dune  heure  et 
demye  de  nuict  ;  car  il  n'y  avoit  que  deux  lieues  de 
Monbahus  à  Villeneufve.  Ils  me  rendirent  responce,  et 
m'asseui  oient  qu'ils  seroient  au  point  du  jour  avec 
moy.  Mais  il  faut  retourner  à  messieurs  de  Fonte- 
nilles,  de  Madaillan,  et  le  capitaine  Montluc  ,  et  faut 
que  j'escrive  icy  premièrement  l'entreprise  de  mon- 
sieur de  Pilles.  Incontinent  que  je  fus  arrivé  à  Monflan- 
quin,  qui  pouvoit  estre  deux  heures  après  midy,  les 
Huguenots  de  Monflanquin  advertirent  monsieur  de 
Pilles ,  qui  avoit  tourné  visage  de  Cahors  en  hors ,  et 
que  j'estois  délibéré  de  m'approcher  le  lendemain  près 
de  luy,  attendant  messieurs  de  Terride  et  de  Belle- 
garde  ,  lesquels  ne  pouvoient  encores  se  joindre  avec 
moy  de  deux  jours,  et  que  je  n'avois  pas  plus  de  cin- 
quante ou  soixante  bons  chevaux  avec  moy.  Ledict 
de  Pilles  depescha  toute  ceste  nuict  à  six  cornettes 
qu'il  avoit  vers  Marmande  et  Tonens,  afin  qu'ils  se 
rendissent  le  lendemain,  qui  estoitle  mesme  jour  que 
j'arrivay  à  Sainct  Pastour  ,  à  un  lieu  d'où  il  ne  me 
souvient,  et  qu'il  vouloit  partir  avec  toutes  ses  forces 
avant  que  je  fusse  r'allié  avec  messieurs  de  Terride 
et  de  Bellegarde.  Ceux  qui  l'advertirent  pensoient 
que  je  demeurerois  le  lendemain  à  Monflanquin  ,  ou , 
à  tout  le  moins  ,  si  j'en  partois,  que  je  ne  ferois  pas 
plus  d'une  lieue,  ou  deux  au  plus.  11  avoit  baillé  le  ren- 
dez-vous à  se  trouver  tous  assez  près  de  là  -,  et  partirent 
incontinent  les  six  coi  nettes  les  unes  après  les  autres, 
pource  qu'ils  estoient  séparez  $  et  entr'eux  six  s'estoient 

baillé  le  rendez-vous  à  Miremont,  pour  repaistre 
seulement  jusques  à  la  minuict ,  et  puis  aller  trouver 
monsieur  de  Pilles  à  l'autre  rendez-vous. 

Cependant  monsieur  de  Madaillan  s'achemina  droit 
à  Miremont;  et  comme  il  fut  à  la  veuë  de  l'entrée  du 
village,  là  où  il  n'y  a  point  de  murailles,  il  apperçeut 
forces  casaques  blanches  qui  alloient  et  venoient  au 
long  de  la  grand  rue,  et  soudain  depescha  à  monsieur 
de  Fontenilles  et  à  mon  fils  le  capitaine  Montluc,  qu'ils 
s'avançassent,  car  il  estoit  engagé  au  combat,  et  qu'ils 
m'advertissent.  Il  y  a  une  bonne  lieue  de  Miremont  à 
Monbahus.  Ledit  sieur  de  Fontenilles  m'advertit  en 
extrême  diligence.  Il  y  avoit  deux  cornettes  qui  es- 
toient  venues  les  premières,  lesquelles  estoient  desja 
descendues  et  leurs  chevaux  dans  les  estables;  et  les 
autres  deux,  qui  estoient  encores  à  cheval,  ne  faisoient 
qu'arriver,  et  cherchoient  de  s'accommoder  pour  re- 
paistre. Monsieur  de  Madaillan ,  qui  se  voit  descouvert, 
charge  ces  deux  cornettes  qui  estoient  à  cheval,  et  les 
ramené  hors  du  village  en  routte  et  fuitte  vers  La  Sau- 
vetat.  Les  autres  deux,  qui  estoient  desja  logez,  cou- 
roient  à  leurs  chevaux ,  et  à  mesme  temps  qu'ils  mon- 
toient,  monsieur  de  Fontenilles  et  le  capitaine  Montluc 
arrivent  et  chargent  ceux-cy,  lesquels  prindrent  la 
fuitte  vers  Aymet.  En  moins  de  demy-quart  d'heure 
arrivèrent  les  autres  deux  cornettes  ;  et  comme  ils  vi- 
rent leurs  gens  deffaits,  ils  tournent  visage  vers  To- 
nens,  de  là  où  ils  venoient  :  et  par  mal-heur,  si  mon- 
sieur de  Madaillan  ne  m'eust  mandé  qu'il  ne  trouvoit 
point  de  nouvelles  des  ennemis,  je  marchois  tousjours 
au  mesme  ordre  que  nous  avions  commencé,  et  ne 
m'en  fusse  pas  retourné  repaistre  en  arrière.  J'arrivay 

en  mesme  temps  que  les  autres  deux  cornettes  derniè- 
res arrivoient,  où  j'esperois  bien  que  j'en  eust,e  eu  aussi 
bon  marché  comme  avoienteu  les  auties.  Et  comme  je 
fus  à  l'endroit  des  gens  de  pied,  voicy  un  archer  qui 
me  vint  dire  comme  ils  avoient  combattu,  et  qu'ils 
avoient  chassé  les  ennemis  environ  demy  lieuë  ;  et  quel- 
ques prisonniers  qu'ils  avoient  prins  les  asseurerent 
que  Pilles  et  toutes  les  trouppes  estoient  à  Sainct 
Bensa  et  Aymet,  là  où  il  n'y  a  qu'une  lieuë  et  demye, 
et  qu'ils  se  retiroient  deveis  moy  pour  n'estre  assez 
forts  pour  soustenir  les  forces  de  l'ennemy,  si  elles  ve- 
noient  pour  revencher  leurs  compagnons.  Voy-là  à  la 
vérité  comme  toutes  choses  passèrent  en  ce  combat, 
et  m'apportèrent  deux  cornettes  ;  toutes-fois  en  fuyant 
ils  avoient  arraché  le  taffetas. 

Que  si  nous  pouvions  ainsi  tenir  des  espions  parmy 
eux  comme  ils  font  parmy  nous,  de  ceux  ausquels  le 
Boy  a  donné  permission  de  demeurer  en  leurs  mai- 
sons, nos  affaires  s'en  porteroient  mieux,  j'eusse  esté 
adverty  des  nostres,  comme  ils  sont  des  leurs,  de  la  re- 
traicte  que  fit  monsieur  de  Pilles;  je  l'eusse  défiait  fort 
facilement,  car  monsieur  de  Sainctorens  se  fust  r'allié 
avec  moy,  qui  estoit  en  campagne  me  cerchant  du 
costé  mesme  que  les  ennemis  s'enfuyoient  \  et  comme 
il  vit  approcher  la  nuict,  il  se  retira  à  Monsegur  pour 
attendre  nouvelles  de  moy.  Et  en  les  chassant  là  nuit 
j'avois  moyen  d'envoyer  un  homme  ou  deux  vers  luy 
pourl'advertir  du  tout.  Nous  demeurasmes  à  f  herte(T), 
craignant  que  ledit  Pilles  vinst  prendre  la  revenche; 
mais  ce  fut  bien  au  contraire,  car  il  s'en  alla  toute  la 
nuict  tant  qu'il  peut  droit  à  Saincte  Foy,  et  y  fut, 

0)  A  l'herte  :  sur  nos  gardes. 

comme  l'on  nous  dit,  au  point  du  jour,  combien  qu'il 
y  a  le  plus  mauvais  chemin  qu'on  sçauroit  trouver  ; 
car  ce  pays  est  gras  à  merveilles,  et  la  nuict  estoit  si 
obscure  qu'on  n'eust  sceu  se  cognoistre  à  un  pas  l'un 
de  l'autre.  Et  voylà  comme  bien  souvent  les  affaires 
de  la  guerre  vont  diversement  par  faute  d'estre  bien 
advertis  ;  car  la  responce  de  monsieur  de  Sainctorens 
ne  m'arriva  jusques  au  lendemain,  ny  celle  de  mon- 
sieur de  Lauzun;  et  ceux-là  qu'ils  m'avoient  depesché 
pour  m'advertir,  cuiderent  donner  à  travers  des  enne- 
mis, et  eurent  si  grand  peur,  qu'ils  se  cachèrent  tant 
que  la  nuict  dura.  Le  matin,  au  soleil  levant,  mes- 
sieurs de  Terride  et  Bellegarde  arrivèrent  ;  et  comme 
ils  entendirent  le  combat,  ils  se  cuiderent  désespérer, 
et  maudissoient  les  gens  de  pied ,  et  quand  jamais  ils  es- 
taient partis  des  environs  de  Thoulouse,  car  facilement 
ils  pouvoient  arriver  aussi  tost  à  Monbahus  que  moy  sans 
les  gens  de  pied;  et  que  pour  les  attendre  et  ne  faire 
point  d'erreur  à  nous  trouver  au  combat,  que  nous  ne 
fussions  tous  ensemble,  cela  leur  avoit  gardé  de  ne 
laisser  point  en  arrière  les  gens  de  pied.  Et  ouys  là 
dire  un  mot  notable  à  monsieur  de  Bellegarde,  qu'il 
croioit  à  ceste  heure  qu'il  n'estoit  pas  tousjours  bon 
d'aller  trop  sagement  à  la  guerre  :  il  disoit  vray,  car 
qui  veut  tousjours  se  tenir  dans  les  règles  ordinaires  de 
la  guerre ,  il  pert  souvent  plus  qu'il  ne  gaigne. 

Nous  marchasmes  droit  à  Miremont,  et  par  les  che- 
mins nous  trouvasmes  l'un  des  gens  de  monsieur  de 
Madaillan ,  qui  nous  venoit  porter  nouvelles  du  desor- 
dre des  gens  de  monsieur  de  Pilles,  et  que  la  fuitte  de 
leurs  gens  estoit  arrivée  à  eux,  que  mesmes  monsieur  de 
22.  19 

Pilles  et  ses  gens  avoient  prins  le  chemin  droit  à  Saincte 
Foy,  et  que  douze  soldats  que  monsieur  de  Madaillan 
tenoit  en  sa  maison  près  La  Sauvetat,  en  avoient  tué 
vingt-deux  à  la  porte  de  ladicte  maison ,  estant  mon- 
tez sur  de  meschantes  rosses,  et  que  les  gens  de  la 
Sauvetat  estoient  sortis  sur  eux,  et  en  avoient  tué 
soixante  ou  quatre-vingts,  et  gaigné  leurs  chevaux. 
Et  si  monsieur  de  Sainctorens  eust  demeuré  seulement 
un  quart  d'heure  en  un  lieu  jusques  là  où  il  estoit 
venu ,  la  plus-part  luy  passoient  devant  :  ce  qu'il  ne 
sceut  jusques  au  lendemain,  non  plus  que  moy,  et 
print  sa  part  du  desplaisir  aussi  bien  que  nous  au- 
tres. Mais  l'on  ne  peut  pas  deviner  les  choses  :  voylà 
pourquoy  l'Italien  dit  :  Fa  me  indevino*  ti  daro  de- 
nari  (l). 

Nous  Fusmes  contraincts  de  loger  à  La  Sauvetat,  à 
Sainct  Bensa  et  à  Aymet,  de  là  où  ils  estoient  partis, 
pour-ce  qu'il  n'y  avoit  aucun  logis  depuis  La  Sauve- 
tat jusques  à  Saincte  Foy;  et  laissasmes  à  Miremont 
monsieur  de  Savignac  avec  ses  dix  enseignes,  pour-ce 
qu'il  n'y  avoit  point  de  logis  plus  avant,  caria  cavalle- 
rie  tenoit  tout  ;  et  audit  Miremont  trouvèrent  plus  de 
vingt  hommes  cachez  dans  les  maisons,  lesquels  ils 
tuèrent ,  et  y  gaignerent  quinze  ou  seize  chevaux,  car 
personne  de  nous  n'estoit  descendu  de  cheval,  ainspas- 
sasmes  outre.  Le  lendemain  de  bon  matin  nous  mar- 
chasmes  droict  à  Saincte  Foy.  J'oserois  dire  que  je  n'ay 
veu  long  temps  y  a  une  telle  cavallerie  que  celle  que 
nous  nous  trouvasuies  là,  pour  le  nombre  des  compa- 


vO  Fais-moi  devin,  et  je  te  donnerai,  de  l'argeiU. 

gnies  que  nous  avions.  Et  comme  nous  fusmes  à  la 
veuë  de  Saincte  Foy,  messieurs  de  Fontenilles,  de 
Madailian,  et  le  capitaine  Montluc  se  mirent  devant, 
et  le  chevalier  avec  ses  six  compagnies  droit  à  la  ville. 
Monsieur  de  Terride,  avec  sa  compagnie  et  celle  de 
monsieur  de  Negrepelisse,  les  soustenoient.  Monsieur 
de  Bellegarde  et  monsieur  de  Sainctorens,  et  moy,  sous- 
tenions  monsieur  de  Terride.  Et  là  nous  arriva  la  com- 
pagnie de  monsieur  de  Gramont,  et  monsieur  de  Lebe- 
ron  avec  les  cinq  enseignes;  je  cuide  que  le  meilleur 
courtaut  de  toutes  nos  trouppes  n'eust  sceu  faire  plus 
grand  diligence  qu'ils  firent,  car  ils  ne  demeurèrent 
que  deux  jours  à  venir  depuis  Villefranche  de  Roiïer- 
gue  jusques  devant  Saincte  Foy.  Monsieur  de  Lau- 
zun  (0  et  le  vicomte  son  fils  s' estoient  rendus  à  nous 
le  matin  avec  quelques  gentils-hommes,  car  je  pense 
que  leurs  compagnies  estoient  au  camp,  et  nous  as- 
seurerént,  père  et  fils,  que  monsieur  de  Pilles  avoit 
dix-huit  cens  chevaux,  là  où  il  y  en  avoit  trois  ou  qua- 
tre cens  bien  montez  et  bien  en  ordre  :  le  reste  estoient 
arquebuziers  à  cheval  mal  montez.  Le  chevalier  des- 
cendit de  cheval ,  et  print  cent  arquebuziers,  et  se  mit 
devant  droit  à  la  ville  :  le  reste  le  suivoit,  et  messieurs 
de  Fontenilles,  de  Madailian ,  et  le  capitaine  Montluc 
après.  Et  comme  il  fut  auprès  de  la  ville,  sortirent 
quinze  ou  vingt  arquebuziers,  qui  commencèrent  d'at- 
taquer l'escarmouche  ;  le  chevalier  poussa  outre ,  et 
ceux-cy  se  renfermèrent  dans  la  ville.  Monsieur  de 

(0  Gabriel  Nompar  de  Caumont,  comte  de  Lauzun ,  gentilhomme 
ordinaire  de  la  chambre  du  Roi,  capitaine  de  cinquante  hommes  d'ar- 
mes, conseiller  d'Etat,  chevalier  de  l'ordre  du  Saint-Esprit. 

*9- 

Pilles  avoit  passé  ses  gens  toute  la  nuict  la  Dordoigne 
avec  grand  desordre,  et  luy  estoit  passé  au  soleil  le- 
vant, et  avoient  laissé  ces  quinze  ou  vingt  arquebuziers 
dans  la  ville  pour  nous  amuser,  et  un  grand  batteau 
et  un  autre  petit  pour  passer  la  rivière,  car  aussi  il 
n'en  y  avoit  que  ceux-là.  Et  comme  ils  furent  r'entrez, 
ils   coururent   aux  batteaux,    et   passèrent   à   point 
nommé.  Ils  desembarquoient  à  l'heure  que  le  chevalier 
arriva  sur  le  bord  de  la  rivière,  estant  passé  tout  au 
long  de  la  ville  sans  trouver  personne  que  les  femmes. 
Et  voy-là  comme  à  la  vérité  le  tout  passa.  J'ay  esté 
contrainct  escrire  ceste  faction  par  le  menu  et  au  long, 
qui  ennuyera  peut  estre  le  lecteur,  pour-ce  qu'on  m'a 
dit  qu'aucuns  avoient  fait  rapport  au  Roy,  à  la  Royne 
et  à  Monsieur,  qu'il  n' avoit  tenu  qu'à  moy  que  je  n'a- 
vois  combattu  Pilles  :  et  qui  lira  ceste  faction,  il  trou- 
vera la  vérité  comme  tout  est  passé ,  au  tesmoignage 
de  tous  les  capitaines  qui  y  estoient,  dont  il  n'y  en  a 
que  deux  de  morts,  qui  sont  messieurs  de  Terride  et 
de  Bellegarde  ;  et  parla  on  verra  s'il  a  tenu  à  moy,  et 
n'en  veux  donner  tort  à  personne,  sinon  aux  mauvais 
chemins  que  les  compagnies  de  monsieur  de  Savignac 
trouvoient;  car,  quant  ausdits  sieurs  de  Terride  et  de 
Bellegarde ,  ils  se  gouvernèrent  plus  par  la  raison  de  la 
guerre  que  non  par  faute  de  bonne  volonté  de  se  trouver 
au  combat.  Monsieur  de  Chemerault,  qui  m'avoit  porté 
les  lettres  de  Monsieur,  participa  à  toutes  mes  depes- 
ches,  car  il  vouloit  estre  de  la  partie,  et  me  pria  de  luy 
faire  prester  armes  et  chevaux,  ce  que  je  fis,  et  ne  m'a- 
bandonna de  quinze  jours  :  je  m'asseure  qu'il  portera 
tôusjours  tesmoignage  que  ce  que  j'escris  de  ceste  fac- 

tion  est  véritable,  et  qu'il  estoit  aussi  ayse  de  s'y  trou- 
ver que  homme  de  la  trouppe,  et  en  pensoit  porter  à 
Monsieur  de  meilleures  nouvelles  qu'il  ne  fit.  Ceux 
qui  sçavent  que  c'est  de  la  guerre  ont  souvent  expéri- 
menté combien  il  est  difficile  de  combattre  un  homme 
qui  n'en  veut  point  manger,  mesmement  quand  c'est 
un  soldat  ou  un  capitaine  ruzé  comme  estoit  le  sieur 
de  Pilles  :  je  croy  que  c' estoit  l'un  des  meilleurs  que  les 
Huguenots  eussent.  Il  sçavoit  bien  qu'avec  nous  il  ne 
gaigneroit  que  des  coups;  voylà  pourquoy  il  ne  se- 
journoit  gueres  en  ce  pays. 

Deux  jours  après  nous  fusmes  dans  Saincte  Foy. 
Monsieur  de  Terride  receut  le  pouvoir  que  le  Roy  luy 
envoyoit  pour  aller  en  Bearn ,  et  se  départit  de  moy  : 
il  estoit  fort  aise  de  ceste  charge,  et  moy  aussi  pour 
l'amour  de  luy.  Je  pensois  que  tout  allast  mieux.  Mon- 
sieur de  Bellegarde  me  laissa  aussi,  et  amena  avec 
luy  sa  compagnie  et  les  dix  enseignes  de  monsieur  de 
Savignac;  monsieur  de  Terride  en  amena  la  sienne  et 
celle  de  monsieur  de  Negrepelisse  :  nous  demeurasmes 
monsieur  de  Sainctorens  et  moy.  Le  chevalier  mon 
fils  s'en  alla  avec  ses  dix  enseignes  droict  en  Limousin 
pour  se  joindre  au  camp  de  Monsieur.  Cinq  jours 
après,  Monsieur  gaigna  la  bataille  à  JarnacC1),  où, 
monsieur  le  prince  de  Condé  fut  tué.  Plusieurs  pen- 
sent que  sa  mort  a  allongé  nos  guerres ,  mais  je  croy 
que,  s'il  eust  vescu  ,  nous  eussions  veu  nos  affaires  en. 
pire  estât,  car  un  prince  du  sang  comme  celuy-là, 
ayant  desja  ce  grand  party  des  Huguenots,  eust  eu 
beaucoup  plus   de  créance  que  monsieur  l'Admirai 

l1)  Le  i3  mars  i56g. 

n'eust.  Ce  pauvre  prince  aymoit  sa  patrie,  et  avoit  pi- 
tié du  peuple;  je  l'ay  anciennement  fort  praticqué  , 
ce  qui  cuida  estre  cause  de  ma  ruine  ;  je  l'ay  cogneu 
tousjours  fort  débonnaire  :  la  jalousie  de  la  grandeur 
d'autruy  Fa  perdu,  et  si  en  a  bien  perdu  d'autres:  ce- 
pendant il  est  mort  au  combat,  soustenant  une  mau- 
vaise querelle  devant  Dieu  et  les  hommes  ;  c'estoit 
dommage,  car  s'il  eust  esté  employé  ailleurs,  il  pou- 
voit  servir  à  la  France.  La  malheureuse  paix  qu'on  fit 
faire  au  roy  Henry  a  causé  tous  les  mal -heurs  que 
nous  avons  veus  ;  car  avoir  tant  de  princes  du  sang 
royal   et  autres  princes  estrangers ,  et  les  tenir  sans 
avoir   quelque  guerre  estrangere,   c'est  un   mauvais 
conseil  :  il  faut  penser  ou  débattre  les  autres  ou  s'en- 
trebattre  soy-mesme.  Si  on  pouvoit  tousjours  vivre  en 
paix,  cela  seroit  bon,  et  que  chacun  fist  son  labou- 
rage comme  faisoient  les  Romains  en  paix  ;  mais  cela 
ne  se  peut  faire.  Ainsi,  Sire,  je  dis  et  soutiens  que 
c'est  un  mauvais  conseil  de  penser  faire  la  paix,  si  par 
mesme   moyen    vous   ne   songez   à  commencer   une 
guerre    estrangere.    Il   ne   faut    pas   renouveller   les 
guerres  de  la  Terre  saincte,  car  nous  ne  sommes  pas 
si  devotieux  que  les  bonnes  gens  du  temps  passé;  il 
vaudroit  mieux  s'exercer  comme  faict  le  roy  d'Espa- 
gne aux  nouveaux  mondes,  et  séparer  ainsi  ces  prin- 
ces, envoyant  les  plus  jeunes  à  l'escolle  de  Malte  ;  car 
si  ceux-là  ne  brouillent,  rien  ne  bougera.  Que  si  vous 
voulez  guerroyer  vos  voisins,  renouveliez  la  querelle 
du  duché  de  Milan ,  qui  vous  appartient  de  droicte 
ligne  ;  car  il  ne  se  trouvera  point  par  escritures  que 
ceux  de  la  race  du  roy  d'Espagne  ayent  appartenu  à 

ceux  de  Milan  :  si  faictes  bien  vous  par  les  femmes  ; 
le  roy  d'Espagne  ne  le  tient  qu'à  titre  de  force.  Vous 
trouverez  aussi  qu'un  duc  d'Anjou ,  estant  extraict  de 
la  maison  de  France  et  de  la  propre  lignée  d'où,  vous 
estes,  estoit  roy  de  Naples,  lequel  le  roy  d'Espagne 
tient  aussi.  Le  roy  vostre  ayeul  n'a  jamais  voulu 
quitter  ce  droit,  et  se  saisit  des  terres  de  monsieur  de 
Savoye,  encore  qu'il  fust  son  oncle,  pour  avoir  pas- 
sage asseuré  pour  entrer  dans  la  duché  de  Milan.  Le 
roy  vostre  père  ne  print  en  protection  le  duc  de 
Parme  et  les  Sienois,  que  pour  avoir  le  chemin  pour 
reconquérir  Naples.  Vous  estes  extrait  de  ces  grands 
princes  magnanimes,  vous  avez  leurs  droits.  Si  Dieu 
vous  donne  la  paix,  vous  luy  pouvez  envoyer  la  tem- 
peste  :  vous  en  aurez  meilleur  marché  que  vous  ne 
pensez ,  car  le  roy  d'Espagne  est  plus  adonné  aux  ne- 
gotiations  qu'aux  armes  :  il  ne  ressemble  pas  son  père  ; 
dans  cinq  ou  six  ans  il  sera  vieux,  et  vous  en  la  fleur 
de  vostre  aage;il  laissera  des  enfans  petits;  et  puis 
que  le  père  n'a  esté  valeureux  en  sa  jeunesse,  il  ne 
faut  pas  espérer  qu'il  le  soit  en  sa  vieillesse.  Que  si 
vous  vous  sçavez  ayder  des  princes  d'Italie,  vous  les 
trouverez  à  vostre  dévotion,  mesmes  le  duc  de  Flo- 
rence, pour  les  raisons  que  je  pourrois  bien  dire, 
l'ayant  esprouvé  pendant  que  j'estois  lieutenant  de 
Roy  en  la  Toscane  :  ledit  sieur  duc  n'en  dira  pas  le 
contraire,  il  est  plus  françois  qu'espagnol.  L'Angleterre 
ne  vous  empeschera  pas ,  car  il  n'y  a  qu'une  femme  (0, 
en  Escosse  qu'un  enfant  (2).  Bref,  rien  ne  vous  doit 

(')  Cette  femme  étoit  Elisabeth.  —  C1)  Jacques,  depuis  roi  d'Angle- 
terre. 

faire  peur.  Mais  je  laisse  ce  propos  pour  une  autre- 
fois: la  mort  dudict  seigneur  prince  est  cause  que  j'y 
suis  entré,  car  je  suis  françois,  et  regrette  la  mort  de 
ces  braves  princes  tuez  de  nos  propres  mains,  qui 
nous  pourroient  servir  ailleurs. 

Or,  pour  retourner  à  mon  discours,  je  demeuray 
audit  lieu  de  Saincte  Foy  cinq  ou  six  sepmaines, 
ayant  encor  six  enseignes  de  gens  de  pied,  que  mon 
nepveu  de  Leberon  commandoit  :  j'en  envoyay  les  qua- 
tre à  Bregerac,  et  mondit  nepveu  aussi ,  afin  de  des- 
manteler  la  ville,  comme  le  Roy  et  Monsieur  m'a- 
voient  mandé  \  mais  cela  fut  mal  exécuté.  Quelques 
jours  après ,  Monsieur  s'approcha  ,  et  vint  à  Montmo- 
reau ,  où  je  luy  allay  baiser  les  mains,  suivy  d'une 
bonne  trouppe  de  noblesse.  Mondit  seigneur  me  fît 
une  fort  grand  chère ,  me  commandant  de  ne  bouger 
d'auprès  de  luy  :  Dieu  sçait  si  j'en  fus  aise.  J'envoyay 
chez  moy  chercher  mes  charrettes ,  tentes  et  argent , 
comme  firent  aussi  tous  les  gentils-hommes  qui  es- 
toient  avec  moy,  faisans  estât  que  nous  ne  bougerions 
plus  de  l'armée,  car  aussi  en  toute  la  Guyenne  rien 
n'osoit  gronder,  et  n'y  avoit  place  qui  tinst  pour  les 
Huguenots,  que  Montauban.  Monsieur  partit  de  Mont- 
moreau ,  et  s'en  alla  à  Villebois. 

A  peine  y  eust-il  séjourné  cinq  ou  six  jours,  les- 
quels nous  employasmes  à  discourir  des  moyens  de 
faire  la  guerre,  que  voicy  arriver  un  gentil-homme  que 
monsieur  de  Monferrand,  gouverneur  de  Bordeaux, 
avoit  depesché  en  poste  vers  mondit  seigneur,  luy  don- 
nant advis  qu'une  grand  partie  du  camp  de  monsieur 
r Admirai  estoit  arrivé  en  Medoc  à  pied  et  à  cheval , 

et  que  deux  compagnies  de  gens  de  pied  qu'il  y  te- 
noit  avoient  esté  contrainctes  d'abandonner  le  passage 
et  se  sauver  la  nuict.  Monsieur  ne  se  hasta  pas  trop 
de  le  croire ,  car  nous  discourusmes  sur  le  passage. 
Je  luy  representay  la  grand  largeur  que  la  rivière  a  en 
cet  endroit,  qu'il  falloit  toute  une  marée  pour  la  pas- 
ser, et  un  monde  de  vaisseaux ,  car  une  armée  meine 
un  grand  attirail,  d'ailleurs  qu'il  n'y  avoit  point  d'ap- 
parence que  monsieur  l'Admirai ,  qui  estoit  guerrier, 
s'allast  enfourner  parmy  les  landes,  en  un  pays  ste- 
rille  et  au  delà  des  rivières  qu'il  n'eust  jamais  re- 
passé. La  nuict  ensuyvant  arriva  un  autre  courrier 
qui  portoit  pareil  advertissement  de  la  cour  de  parle- 
ment et  dudit  sieur  de  Monferrand,  encor  plus  es- 
chaufFé  que  le  premier,  et  faisoit  le  nombre  plus 
grand  :  il  est  vray  qu'il  escrivoit  à  mondit  seigneur 
qu'il  montoit  à  cheval  pour  aller  luy-mesme  recog- 
noistre.  A  ce  que  j'ay  entendu ,  il  y  alla ,  mais  il  n'a- 
voit  point  de  gens  de  cheval  avec  luy,  sinon  quelques 
arquebusiers  à  cheval.  Et  comme  il  fut  à  demy  lieue 
près  du  passage,  ceux  qu'il  avoit  envoyé  devant  re- 
cognoistre  rapportèrent  que  desja  estoit  passé  un  grand 
nombre  de  gens  de  cheval,  et  que  les  gens  de  pied 
commençoient  à  passer;  et  estant  si  mal  accompagné, 
ledict  sieur  de  Monferrand  fut  contrainct  se  retirer  : 
d'autre  part,  le  peuple  s'enfuyoit  tout  devers  Bor- 
deaux. Ledict  sieur  de  Monferrand  depescha  encore  un 
autre  courrier  devers  Monsieur,  luy  donnant  les  cho- 
ses pour  certaines  ;  qui  fut  cause  que  Monsieur  m'en 
r'envoya  à  mon  grand  mal-heur,  car  depuis  je  n'eus 
que  fascherie  et  ennuy  ;  et  si  je  n'eusse  bougé  d'auprès 

de  Monsieur,  tout  ce  qui  m'est  advenu  ne  me  fust  ar- 
rivé, car  ou  bien  je  seiois  mort  en  luy  faisant  quel- 
que bon  service ,  ou  bien  je  ne  serois  pas  blessé 
comme  je  suis,  pour  n'en  guérir  jamais  et  vivre  en  ex- 
trême langueur.  Tout  ce  mal-heur  m'advint  pour  le 
deffaut  de  vingt  cinq  bons  chevaux  :  que  si  monsieur 
deMonferrand  les  eust  eu  avec  luy,  luy-mesme  les  eust 
recogneus,  n'ayant  pas  faute  de  hardiesse,  et  eust 
trouvé  que  ce  n'estoit  que  soixante  ou  quatre  vingts 
Bearnois  et  quelques  autres  des  terres  de  la  royne  de 
Navarre,  qui  alloient  en  Bearn  pour  aller  ayderà  def- 
fendre  le  pays,  dont  la  moitié  furent  deffaicts  par  les 
chemins  vers  le  Mont  de  Marsan.  Monsieur  se  res- 
souviendra, s'il  luy  plaist,  qu'estant  à  son  chevet  de 
lict  je  luy  dis  que  sur  ma  vie  et  mon  honneur  il  estoit 
impossible  que  cest  advertissement  fust  du  tout  véri- 
table, car  je  sçavois  le  pays,  et  que  ce  pouvoit  estre 
quelque  petite  trouppe  de  gens  pour  Bearn  ou  Cha- 
losse,  car  une  grand  trouppe  ne  sçauroit  passer  ny 
ne  s'oseroit  hasarder,  car  il  faut  qu'ils  passent  à  la 
file.  Mondict  sieur  me  dict  lors  ces  mesmes  mots  :  «  Je 
«  voy  bien  ,  mon  bon  homme,  que  l'envie  que  vous 
«  avez  d'estre  près  de  moy  vous  faict  dire  cela  ;  croyez 
«  que,  quelque  part  où  vous  serez,  je  vous  ayme- 
«  ray  :  peut  estre  le  droit  de  la  guerre  me  tirera  en 
«  Guyenne  ;  je  voudrois  faire  mon  apprentissage  en 
«  une  si  bonne  escolle  que  la  vostre.  »  Je  prins  congé 
de  son  excellence.  Voy -là  comment  il  importe  fort 
de  recognoistre  l'ennemy  avant  que  prendre  l'a- 
larme. 

Capitaines  mes  amis,  il  faut  plustost  vous  hasar- 

der  d'estre  pris  et  sçavoir  le  vray ,  que  non  pas  vous 
fonder  sur  le  rapport  des  vilains.  Ils  ont  la  peur  si 
avant  dans  le  ventre,  qu'il  leur  semble  que  tous  les 
buissons  sont  des  esquadrons,  et  l'asseurent ,  et  ce- 
pendant fiez  vous  là  :  c'est  comme  quand  ils  voyent 
cent  escus ,  il  leur  semble  advis  qu'il  en  y  a  mille. 
Envoyez  tousjours  quelques  soldats  sans  peur,  et  que 
plustostils  se  hasardent;  et  si  vous  voulez  faire  mieux, 
allez  y  vous  mesmes.  Ainsi  ay-je  tousjours  faict ,  et  m'en 
suis  bien  trouvé.  Or,  comme  je  fus  à  Saincte  Foy,  je 
fus  adverti  de  la  vérité  ,  et  en  donnay  advis  à  mon- 
dict  sieur,  bien  marry  contre  ledit  sieur  de  Monfer- 
rand  :  et  pource  que  rien  ne  se  présentait  pour  lors , 
je  me  tenois  tousjours  à  Saincte  Foy  pour  estre  près  de 
mondit  sieur,  afin  que  quand  il  me  manderoit  je  fusse 
en  deux  ou  trois  journées  à  luy.  A  ce  que  j'ay  sceu 
depuis,  un  des  principaux  qui  estoit  près  de  son  excel- 
lence luy  dict  qu'il  avoit  bien  faict  de  se  depestrer  de 
moy  ;  que  j'estois  fascheux,  et  que  je  voulois  tousjours 
commander  en  quelque  part  que  je  fusse  :  Monsieur 
mesme  m'en  fit  le  conte  au  siège  de  La  Rochelle.  Je 
n'ay  jamais  esté  si  opiniastre  que  je  ne  me  sois  payé 
de  raison  ;  et  faut  dire  pour  la  vérité  que  je  me  suis 
tousjours  mieux  trouvé  de  mon  conseil  que  des  autres. 
Il  est  raisonnable  que  ces  messieurs  qui  n'ont  bonne 
mine  qu'à  courir  la  bague,  apprennent  de  ceux  qui  ont 
estudié  sous  les  plus  grands  docteurs  de  l'Europe  ; 
mais  c'est  leur  coustume,  ils  ne  veulent  que  personne 
les  contreroolle,  et  veulent  tout  gouverner. 

Or,  ne  faisant  rien  à  Saincte  Foy,  je  vins  jusques  à 
Agen ,  où  monsieur  de  Monferrand  me  manda  que  le 

sieur  de  La  Roche  Chalais  et  le  capitaine  Chanteyrac 
estoient  dans  La  Roche  avec  cent  ou  six  vingts  soldats 
huguenots,   qui  couroie»t  tout  le  pays  faisant  mille 
maux,  de  sorte  qu'il  ne  pouvoit  venir  personne  de 
Sainctonge  à  Bordeaux  ;  et  que  si  je  voulois  aller  à  La 
Roche,  nous  serions  prou  de  gens  pour  faire  l'entre- 
prise, et  que  monsieur  de  La  Vauguyon  estoit  aux 
environs  de  Monpont  et  Mucidan  avec  le  régiment  de 
monsieur  de  Sarlabous  et  trois  compagnies  de  gens- 
darmes  ;  que  si  je  luy  mandois ,  qu'il  seroit  volontiers 
de  la  partie.  Et  tout  incontinent  je  m'acheminay  à 
Bordeaux,  et  secrettement  j'advertis  monsieur  de  La 
Vauguyon  par  un  gentil  homme.  Tout  incontinent  il 
me  respondit  qu'il  seroit  volontiers  de  la  partie,  et 
que  je  luy  mandasse  le  jour  qu'il  voudroit  que  je  mar- 
chasse, et  le  rendez-vous.  Je  l'envoyay  prier  de  se  ren- 
dre à  Libourne  trois  jours  après,  qu'estoit  un  samedy 
matin ,  et  que  monsieur  de  Monferrand  et  moy  nous 
nous  y  rendrions  pour  arrester  ce  que  nous  avions  à 
faire  :  ce  qu'il  fit,  et  moy  aussi.  Ledict  sieur  de  Mon- 
ferrand demeura  pour  ayder  à  l'artillerie,  car  il  la  fal- 
loit  amener  par  eauë  jusques  à  Coutras.  Nous  estions 
en  dispute,  car  monsieur  de  La  Noue  (0  estoit  auprès 
de  Sainct  Aulere,  appartenant  à  monsieur  de  Jarnac , 
et  estoit  entre  les  deux  rivières  avec  douze  enseignes 
de  gens  de  pied  et  quatre  ou  cinq  cens  chevaux;  et  es- 
tant soldat  et  vaillant  homme  comme  il  est  sage  s'il 
y  a  capitaine  en  France ,  ne  laisseroit  jamais  perdre 

(0  François  de  La  Noue,  dit  Bras  de  Fer.  Il  a  laissé  des  Mémoires 
qui  feront  partie  de  cette  Collection.  Il  commandoit  pour  les  Protestans 
dans  le  Poitou ,  F  A  unis ,  et  la  Guyenne. 

La  Roche  sans  la  secourir,  et  qu'il  n'avoit  à  passer  que 
la  rivière  de  Sainct  Aulere,  laquelle  en  plusieurs 
lieux  se  passoit  à  gué  par  les  gens  de  cheval ,  et  que 
les  gens  de  pied  auroient  passé  en  quatre  heures  :  et 
quant  à  la  rivière  qui  passe  dessous  La  Roche,  ils  te- 
noient  le  pont  de  Parcou  ,  la  ville  et  tout,  où  ils 
avoient  garnison  ;  et  qu'il  nous  falloit  résoudre  de  l'un 
et  de  l'autre ,  ou  n'y  aller  poinct.  A  la  fin  nous  conclus- 
mes  d'attaquer  La  Roche ,  et  combattre  monsieur  de  La 
Noue  s'il  venoit  pour  la  secourir,  et  jurasmes,  tous  ceux 
qui  estions  au  conseil,  de  ne  descouvrir  nostre  délibéra- 
tion. Monsieur  de  M onferrand  s'attendit  avec  Fredeville 
le  commissaire  pour  faire  embarquer  deux  canons ,  et 
moy  je  partis  le  samedy  de  grand  matin ,  et  me  rendis 
à  Libourne,  où  je  trouvay  monsieur  de  La  Vauguyon 
arrivé  desja  le  venclredy.  Et  comme  nous  estions  à  ces 
entrefaictes  à  Bordeaux  sur  l'entreprise  de  La  Roche, 
j'en  faisois  une  autre  d'aussi  grand  importance  que 
celle  de  La  Roche,  qu'estoit  qu'un  capitaine  huguenot 
s'estoit  saisi  du  chasteau  de  Levignac,  qui  est  à  mon- 
sieur le  marquis  de  Trans,  et  y  avoit  soixante  ou  qua- 
tre vingts  soldats  dedans,  et  avoit  fermé  les  rues  du 
bourg,  qui  est  grand,  avec  remparts,  et  la  nuict  se 
retiroient  tous  dans  le  chasteau;  et  c'estoit  le  lieu  où 
Pilles  estoit  allé  surprendre  La  Mothe-Mongauzy  le 
vieux,  et  là  le  tua,  et  deffit  presque  toute  sa  compa- 
gnie. Monsieur  de  Madaillan  estoit  allé  avec  moy  à 
Bordeaux,  et  ma  compagnie  estoit  à  Cleyrac  et  Tho- 
nens,  et  se  trouva  à  la  délibération  que  nous  fismesde 
l'exécution  de  La  Roche  ;  et  l'en  fis  retourner  en  toute 
diligence,  et  escrivisà  monsieur  de  Leberon  de  se  join- 

dre  ensemble  avec  quatre  compagnies  de  gens  de  pied, 
et  qu'ils  fissent  une  grande  traicte,  et  qu'en  une  nuict 
qu'ils  les  enfermassent  dedans;  à  quelque  prix  que  ce 
fust  qu'ils  prinsent  le  chasteau,  et  les  taillassent  en 
pièces,  et  que  de  là  ils  se  rendissent  en  une  nuict  de- 
vant le  chasteau  de  Bridoyre,  qui  est  à  monsieur  de  La 
Mothe-Gondrin ,  où  il  y  avoit  quatre  vingts  ou  cent 
autres  Huguenots,  conduits  par  un  nommé  Labaune. 
C'estoit  le  lieu  où  GeofFre ,  cest  insigne  voleur  qui  a 
fait  tant  de  maux,  se  retiroit.  Aux  choses  que  ce  vilain 
a  faictes  il  a  monstre  qu'il  avoit  du  cœur  et  du  cou- 
rage, et  qu'il  estoit  homme  d'exécution.  Je  leur  man- 
day  qu'ils  les  enfermassent,  et  assiégeassent  le  chasteau 
de  si  près  qu'il  n'en  eschappast  rien ,  car  de's  que  j'au- 
rois  faict  à  La  Pvoche,  je  tournerois  tout  court  avec 
les  canons  à  eux.  Et  si  monsieur  de  La  Noué  nous 
venoit  combattre,  qu'il  falloit  qu'ils  abandonnassent 
tout,  et  qu'ils  vinssent  jour  et  nuict  pour  se  trouver  au 
combat. 

Voy-là  la  charge  de  messieurs  de  Leberon  et  de 
Madaillan ,  lesquels  enlevèrent  le  chasteau.  Il  est  prou 
fort  pour  batterie  de  main,  et  n'en  pouvoient  venir  à 
bout,  car  les  ennemis  se  defFendoient  fort  et  cognois- 
soient  bien  que  l'on  leur  feroit  une  mauvaise  guerre, 
à  cause  des  grandes  cruautez  et  meschancetez  qu'ils 
avoient  faict  autour  de  Levignac  Monsieur  de  Lauzun 
leur  presta  une  coulevrine,  et  firent  un  trou  par  lequel 
pouvoit  passer  deux  hommes,  et  les  uns  avec  les  es- 
chelles  par  le  costé  de  la  basse  cour,  et  les  autres  par 
le  trou  donnoient  et  les  emportèrent.  Il  ne  se  sauva 
que  trois  prisonniers  ^  et  tout  le  reste  fut  mis  en  pièces; 

et  la  nuict  après  s'en  allèrent  ceux  qui  s'estoient  saisis 
du  chasteau  de  Taillecabat,  qui  est  à  monsieur  de 
Merville,  grand  seneschal  de  Guyenne,  ayant  entendu 
comme  l'on  avoit  traité  ceux  de  Levignae.  Et  nos  gens 
marchèrent  devant  le  chasteau  de  Bridoyre,  et  trou- 
vèrent quils  estoient  sur  leur  partement  de  se  sauver, 
et  les  assiégèrent,  et  par  malheur,  à  cause  de  la  haste 
l'on  n' avoit  peu  faire  marcher  vivres  pour  les  soldats. 
La  nuict  les  gens  de  pied  se  commencèrent  à  escarter 
pour  aller  chercher  des  vivres,  et  les  gens  de  cheval 
se  retirèrent  en  quelque  village  pour  repaistre  jusques 
à  la  minuict;  et  ainsi,  n'y  estant  demeuré  guère  de 
gens,  ceux  de  dedans,  ayant  espié  leur  commodité, 
la  nuict  ils  sortirent  en  furie  et  se  sauvèrent.  Nos  gens 
montèrent  à  cheval  pour  les  suyvre,  mais  incontinent 
qu'ils  furent  dehors,  ils  se  séparèrent  comme  per- 
driaux ,  chacun  se  retirant  à  sa  maison  et  par  les 
sentiers.  La  nuict  estoit  obscure,  qui  favorisoit  leur 
fuitte  ;  et  ainsi  de  ceste  trouppe  n'en  fut  tué  que  trois 
ou  quatre.  Dieu  sçait,  quand  je  le  sceus,  si  j'en  fus 
en  colère,  et  si  je  leur  escrivis  qu'ils  monstroient 
bien  qu'ils  n'avoient  pas  retenu  ce  que  je  leur  avois 
appris. 

Or,  quant  à  nostre  entreprise  de  La  Proche  Chalais, 
le  dimanche  au  soir  monsieur  de  Monferrand  se  rendit 
avec  l'artillerie  à  Coutras,  comme  aussi  je  fis.  Monsieur 
de*  La  Vauguyon  devoit  prendre  son  chemin  droict  à 
Parcou,  là  où  est  le  pont,  et  regarder  s'il  pourroit 
prendre  la  ville  à  son  arrivée,  et  se  faire  maistre  du 
pont,  et  mettre  les  gens  de  cheval  de  l'autre  costé, 
qui  iroient  courir  vers  Sainct  Aulere,  pour  entendre 

nouvelles  de  monsieur  de  La  Noue,  et  pour  sçavoir 
s'il  feroit  semblant  de  venir  à  nous.  Or  de  La  Roche 
jusques  audict  Parcou  n'y  a  que  deux  lieues  ;  nous 
faisions  estât  d'estre  en  deux  heures  ensemble,  car  il  y 
a  beau  chemin.  Et  comme  nous  nous  despartismes  le 
samedy  mesmes,  monsieur  de  La  Vauguyon  s'en  va 
pour  faire  avancer  ses  gens ,  cheminant  jour  et  nuict. 
Et  moy  je  fus  le  dimanche  de  grand  matin  à  Coutras, 
où  je  trouvay  monsieur  de  Gironde ,  gouverneur  de 
Fronsac ,  qui  estoit  de  nostre  entreprinse  et  du  conseil 
que  j'avois  tenu  à  Bordeaux.  Ayant  prest  tout  le  char- 
roy  qu'il  nous  falloit,  et  monsieur  de  Monferrand  es- 
tant arrive'  le  dimanche  au  soir,  je  ne  le  laissay  sé- 
journer que  trois  heures ,  et  l'envoyay  toute  la  nuict 
pour  estre  devant  le  jour  à  La  Roche ,  pour  les  en- 
fermer dedans,  ce  qu'il  fit;  et  monsieur  de  Gironde 
et  moy  nous  attendismes  à  faire  atteler  l'artillerie,  et 
après  l'avoir  faicte  acheminer ,  j'y  laissay  ledict  sieur 
de  Gironde  avec  Fredeville  et  quelques  cent  pionniers 
que  ledict  sieur  de  Gironde  m'avoit  appresté.  Cepen- 
dant je  partis  environ  la  minuict,  et  fus  au  poinct  du 
jour  à  un  quart  de  lieue  de  La  Roche,  où  je  trouvay 
monsieur  de  La  Vauguyon,  qui  y  estoit  arrivé  à  la  mi- 
nuict, et  avoit  envoyé'  quinze  ou  seize  chevaux  des  siens 
devant  le  chasteau  ,  lesquels  incontinent  furent  de  re- 
tour où  nous  estions,  et  nous  dirent  qu'ils  avoient 
trouvé  les  gens  de  cheval  des  ennemis  dehors ,  qui 
les  avoient  chargez.  Chanteyrac  ne  se  voulut  point 
enfermer  dans  le  chasteau ,  ains  alla  au  long  de  la 
muraille  de  la  basse  cour,  et  gaigna  le  passage  du 
moulin,  et  se  mit  dans  un  batteau ,  et,  à  la  faveur 

de   dix  ou  douze  soldats  qui  tenoient  bon   dans  le 
moulin,  il  passa  la  rivière  faisant  mai  cher  les  chevaux, 
les  tenant  par  la  bride.  Monsieur  de  La  Roche  ne 
print  pas  ce  chemin,  ains  s'en  retourna  dans  le  chas- 
teau  avec  six  ou  sept  chevaux;  et  comme  il  veit  que 
ces   coureurs   de   monsieur   de    La   Vauguyon   s'en- 
fuyoyent ,  et  que  Chanteyrac  l'avoit  abandonné,  il 
cuida  sortir  dehors  pour  se  sauver,  et  desja  estoient 
la  pluspart  dans  la    basse  cour  ;  mais   monsieur    de 
Montferrand  arriva  et  le  chargea,  Ae  contraignant  de 
se  retirer  dans  le  chasteau  :  il  gaigna  la  basse  cour, 
et  y  mit  force  gens  dedans ,  puis  alla  combattre  les 
moulins  qui  se  defiendoient  fort,  mais  à  la  fin    ils 
les  prindrent  et  mirent  en  pièces  ceux  de  dedans.  Il 
me  donna  advis  de  tout.  Monsieur  de  La  Vauguyon 
et  moy  desjeunions,  et  incontinent  ledict  sieur  de  La 
Vauguyon  s'en  alla  au  devant  de  ses  gens  pour  aller 
droictà  la  ville  ;  et  arrestasmes  qu'il  m'envoyeroit  trois 
compagnies  du  régiment  de  monsieur  de  Sarlabous, 
pour  m'ayder  à  donner  l'assaut.  Et  ainsi  s'en  alla  à 
son  entreprise  de  Parcou  ,  et  moy  je  m'acheminay 
devant  La  Roche,  estant  desja  adverty  que  l'artillerie 
estoit  à  demy  lieuë  près  de  nous,  qui  ne  peust  arriver 
à  La  Roche  qu'il  ne  fust  midy,  à  cause  du  mauvais 
chemin  qu'il  y  avoit.  Monsieur  de  La  Vauguyon  en- 
tra dans  la  ville,  car  les  ennemis  s'estoient  retirez  aux 
moulins  qui  sont  sur  le  pont  :  ses  gens  les  forcèrent  et 
gaignerent  le  pont,  et  par  ainsi  tout  fut  gaigne',  et  la 
nuict  je  fis  mes  approches  et  mis  mon  artillerie  en  bat- 
terie. Le  sieur  de  La  Roche,  à  la  pointe  du  jour, 
voulut  parlementer  avec  monsieur  de  Monferrand,  et 
22.  20 

pource  qu'il  est  son  parent  et  jeune  gentil-homme  r 
ne  le  voulut  laisser  retirer  dedans,  ains  le  retint.  Et 
comme  les  autres  veirent  l'artillerie  preste  à  tirer, 
ils  commencèrent  à  crier  qu'ils  se  vouloient  rendre  : 
voyant  qu'on  ne  les  vouloit  poinct  escouter,  ils  dirent 
qu'ils  se  rendroient  à  nostre  discrétion.  Le  gouverneur 
de  Fronsac  et  les  Huguenots  mesmes,  qui  estoient  de 
Coutras ,  et  qui  estoient  venus  avec  nous ,  crioient 
qu'on  ne  les  prinst  poinct  à  mercy,  car  c  estoient  li- 
bertins et  gens  sans  religion  ,  et  sur  tout  qu'il  y  en 
avoit  un  ,  nommé  Brusquin  ,  qui  avoit  tué  plus  de 
quatre  vingts  hommes,  la  pluspart  laboureurs  et  gens 
des  champs.  Il  fut  question  de  sortir  :  ledict  sieur  de 
La  Roche  me  demanda  un  sien  laquay,  son  valet  de 
chambre  et  son  cuisinier,  ce  que  luy  fut  accordé ,  et 
les  tirasmes  hors  de  la  trouppe.  Monsieur  de  Mon- 
ferrand  se  mit  dans  le  chasteau,  avec  dix  ou  douze 
hommes ,  afin  qu'il  ne  fust  pillé.  Je  recommanday  ces 
gens-là  aux   soldats  :  ils  furent  accoustrez   selon   la 
vie  qu'ils  avoient  menée  ,  car  il  n'en  eschappa   un 
seul  que  ceux  que  j'ay  nommez.  Ce  Brusquin  mesme, 
que  les  Huguenots  crioient  tant  qu'il  fust  tué ,  s'em- 
poigna à  ma  jambe,  car  j'estois  à  cheval,  ayant  cinq 
ou  six  sur  luy  ;  j'eus  prou  affaire  à  m'en  demesler, 
et  bien  peu  s'en  fallut  que  je  ne  fusse  blessé.  Et  luy 
,   fut  trouvé  un  roolle  dans  ses  chausses  de  cent  dix  sept 
hommes  qu'il  avoit  tué,  y  ayant  en  escrit  un  tel ,  pres- 
tre  ;  un  tel,  laboureur;  un  tel,  moyne;  un  tel,  mar- 
chant, et  les  consignoit  tous  de  quel  art  ils  estoient. 
Comme  cela  fut  leu  ,  les  soldats  tournèrent  à  luy  et 
luy  donnèrent  deux  cens  coups  d'espée,  encores  qu'il 

fust  desja  mort.  Monsieur  de  La  Vauguyon  arriva 
sur  l'exécution  :  un  s'enfuyant  le  chocqua  luy  et  son 
cheval,  si  roide,  que  presque  le  destourna  hors  du 
chemin  ;  mais  il  estoit  suivy  de  si  près  qu'il  n'alla  pas 
guère  loing.  L'on  me  dit  que  ces  gens  estoient  re- 
venus devers  Sainct  Aulaye,  et  qu'ils  avoient  parlé 
avec  monsieur  de  Jarnac,  qui  leur  avoit  dict  que 
monsieur  de  La  Noue  se  retiroit  vers  La  Roche  Cha- 
lais*,  qui  fut  cause  que  nous  arrestasmes  qu'il  se  reti- 
reroit  de  là  où  il  estoit  party,  et  que  monsieur  de 
Monferrand  et  moy  nous  en  irions  amener  l'artillerie 
droict  à  Bridoyre.  J'arrestay  avec  eux,  qu'encores  que 
monsieur  de  La  Roche  m'appartinst  et  fust  mon  pri- 
sonnier, pour  estre  chef  de  l'entreprinse,  je  voulois  que 
tous  trois  partissions  sa  rançon,  comme  nous  avons 
faict ,  et  fut  mis  à  la  fin  à  six  mil  escus ,  dequoy 
chacun  de  nous  trois  en  a  tiré  deux  mil. 

Estant  arrivé  à  Libourne,  je  fis  passer  l'artillerie 
contremont  la  rivière,  qui  alloit  jour  et  nuict,  car 
nous  avions  force  gens  pour  tirer  la  corde  du  bat- 
teau.  Et  comme  l'artillerie  fut  auprès  de  Castillon,  qui 
est  à  monsieur  le  marquis  de  Villars,  arriva  un  homme 
que  monsieur  de  Madaillan  m'envoyoit  pour  m'adver- 
tir  que  les  ennemis  de  Bridoyre  s'estoient  sauvez  ;  de- 
quoy je  fus  aussi  marry  que  de  nouvelles  qu'on  eut  sceu 
apporter,  car  ma  délibération  estoit  de  ne  leur  faire 
pas  mieux  qu'aux  autres.  Et  fit-on  tourner  l'artillerie 
contre -bas  la  rivière,  tirant  droict  à  Bordeaux  :  et 
là  laissasmes  le  capitaine  Mabrun  avec  trois  ou  quatre 
compagnies ,  pour  l'en  ramener  à  Bordeaux  ;  et  mon- 
sieur de  Monferrand  et  moy  nous  en  allasmes  devant 


3o8  [l568]    COMMENTAIRES 

audit  Bordeaux.  Le  jour  après  estre  arrive,  j'allay  au 
palais  pour  prendre  congé  de  la  cour,  pour  ce  que  je 
m'en  voulois  retourner  en  ces  quartiers,  pour  eslre 
plus  près  de  Monsieur  s'il  me  mandoit.  Monsieur  le 
président  de  Roffignac  me  fit  les  remerciemens  de  la 
part  de  toute  la  cour,  parce  que  nostre  petite  guerre 
avoit  asseuré  les  chemins  devers  Sainctonge ,  de  sorte 
que  tout  le  monde  pourroit  aller  et  venir  de  Bor- 
deaux en  France  seurement  ;  d'autre  part,  je  les  avois 
mis  en  seurete'  du  costé  de  la  Dordoigne  ayant  le 
chasteau  de  Bridoyre,  et  du  coste'  de  la  Garonne 
ayant  pris  Levignac,  Taillecabat  et  Pardaillan,  parce 
que  de  ces  costez  ne  pouvoient  venir  vivres  ne  hommes 
à  Bordeaux,  sinon  du  costé  de  Gascogne.  Voyla  le 
succès  des  entreprises  que  nous  fismes  en  cinq  ou  six 
jours,  qui  ne  cousterent  pas  un  teston  au  Roy,  et  à 
messieurs  de  la  cour  encore  moins.  Que  si  messieurs 
de  la  ville  de  Bordeaux  m'eussent  tenu  ce  qu'ils  m'a- 
voient  promis ,  j'eusse  gagé  ma  teste  que  j'eusse  fait 
donner  à  Blaye  de  cul  à  terre;  et  n'y  voulois  que  huit 
jours ,  pourveu  que  monsieur  le  baron  de  La  Garde 
me  fust  demeuré  pour  assaillir  par  mer;  et  me  voulus 
obliger  à  leur  rendre  les  trente  mille  francs  que  je 
leur  demandois  pour  payer  les  gens  de  pied  ,  les 
frais  de  l'artillerie  et  les  pionniers ,  si  je  ne  l'empor- 
tois.  Et  comme  je  vis  qu'ils  ne  vouloient  entrer  là,  je 
leur  presentay  douze  mil  francs  en  prest,  pour  un  an, 
sans  en  vouloir  aucun  interest  ;  monsieur  de  Valance 
mon  frère  leur  en  prestoit  deux  mille  :  bref,  la  cour 
de  parlement  estoit  fort  eschauffée  en  ceste  entreprinse; 
mais  depuis  qu'il  se  parloit  qu'il  falloit  que  tous  y  ay- 

classent  il  ne  s'en  parloit  plus.  Ces  gens  de  robbe 
longue  sont  de  fascheuss  desserre  ,  et  nous  battent 
tousj ours  de  leurs  privilèges.  Je  veux  maintenant,  au 
tesmoignage  des  plus  grandz  et  gens  de  bien  de  Bor- 
deaux, qu'ils  furent  cause  que  cette  entreprinse  ne 
s'exécuta;  car,  comme  les  gens  de  la  ville  virent 
qu'ils  ne  vouloient  fournir  deniers,  ils  ne  le  voulurent 
aussi  faire ,  disans  que  la  cour  de  parlement  tenoit 
autant  ou  plus  de  richesses  que  la  moitié  de  la  ville  ; 
et  par  deux  fois  me  firent  aller  là,  m'asseurant  que 
dés  qu'ils  me  verroient  que  tout  seroit  prest.  Et 
quand  j'y  estois,  je  les  trouvois  si  longs  de  me  tenir 
ce  qu'ils  me  promettoient,  qu'il  m'en  falloit  retourner; 
et  croy  qu'ils  eussent  voulu  que  j'eusse  faict  l'exécu- 
tion à  mes  despens,  et  que  le  profit  et  utilité  leur  en 
fust  revenu  :  et  neantmoins,  aux  offres  que  je  leur  fai- 
sois,  chacun  peut  bien  cognoistre  que  je  m'y  voulois 
tenir  du  mien  propre.  Je  faisois  toute  la  despence  pour 
tous  les  gentils-hommes  qui  me  faisoient  cest  honneur 
de  me  suivre,  sans  que  je  voulusse  que  la  ville  m'en 
defï'rayast  d'un  poulet.  Et  voyla  l'occasion  à  la  vé- 
rité pourquoy  l'entreprinse  de  Blaye  ne  se  fit.  Je  m'as- 
seure  qu'il  n'y  avoit  rien  en  Guyenne  qui  me  peust 
empescher  d'en  venir  à  bout.  Lorsque  Des  Rois  la 
trahit,  je  l'avois  recognue  :  ce  n'est  pas  une  si  mau- 
vaise beste  qu'on  la  faict.  D'avantage  en  ce  temps  les 
Huguenots  ne  levoient  gueres  la  teste,  et  la  Guyenne 
estoit  assez  paisible  ;  tous  ceux  qui  estoient  capables 
de  porter  les  armes  s'en  allèrent  au  gros,  près  de  mon- 
sieur l'Admirai ,  qui  après  la  mort  de  monsieur  le 
Prince  se  fit  déclarer  chef,  ne  luy  servant  monsieur 

le  prince  de  Navarre  (0  que  d'ombre  seulement. 
C'est  pourtant  cela  qui  a  tant  soustenu  ledict  sieur 
l'Admirai  et  son  party,  car  un  prince  du  sang  peut 
beaucoup,  encor  qu'il  fust  bien  jeune,  et  le  fils  de  feu 
monsieur  le  prince  de  Condé  aussi  :  ce  fut  une  bonne 
fortune  pour  luy  ;  sans  eux  il  ne  l'eust  pas  faicte  si 
longue. 

(0  La  reine  de  Navarre  avoit  amené  au  camp  le  jeune  Henri  son 
fils  (depuis  Henri  IV),  âgé  de  seize  ans,  et  le  fils  du  prince  de  Condé. 
Le  prince  de  Navarre,  qu'on  appeloit  alors  le  prince  de  Béarn,  lut 
proclamé  chef  du  parti  protestant.  L'amiral  conserva  le  commandement 
comme  lieutenant  de  Henri ,  et  l'armée  protestante  prit  le  titre  d'armée 
des  Princes. 

LIVRE  SEPTIESME. 


[i  569]  luis  que  j'ay  entrepris  laisser  ma  vie  à  la  pos- 
térité, et  escrire  tout  ce  que  j'ay  faict  de  bien  et  de 
mal  depuis  tant  d'années  que  j'ay  porté  les  armes  pour 
le  service  des  roys  mes  maistres ,  je  ne  veux  laisser 
rien  en  arrière;  et  encor  que  ce  ne  soient  pas  des  con- 
questes  de  Naples  ou  Milan,  je  ne  les  veux  pourtant 
obmettre,  car  tel  les  lira  qui  en  fera  son  profit;  et  les 
capitaines  et  gens  de  guerre  peuvent  faire  leur  appren- 
tissage aux  petits  faits  d'armes,  car  c'est  par  là  qu'ils 
commencent  leur  leçon.  Ceux  qui  ont  aussi  le  gouver- 
nement des  provinces  en  main  pourront,  par  ce  que 
j'ay  fait,  prendre  exemple  au  bien,  s'il  en  y  a,  et 
laisser  le  mal.  J'avois  si  bien  roigné  les  aisles  aux  Hu- 
guenots, qu'ils  ne  pouvoient  faire  grand  cas  en  la 
Guyenne,  ny  faire  que  de  bien  légères  entreprises,  et 

moy  par  conséquent  ne  pouvois  aussi  que  faire  ces  pe- 
tites conquestes,  ayant  d'ailleurs  envoyé  beaucoup  de 
forces  en  l'armée  de  Monseigneur,  et  reservant  l'argent 
pour    son    secours.  Une  autre  raison  me  contrainct 
à  cotter  ces  particularitez,  c'est  afin  que  si  le  l\oy 
prend  la  peine  de  voir  mon  livre  (je  croy  qu'il  en  lit 
de  pires),  que  Sa  Majesté  voye  combien  ceux-là  ont 
parlé  contre  la  vérité,  qui  ont  dit  qu'à  présent  je  n'a- 
vois  soucy  si  ce  n'est  de  vivre  en  repos  chez  moy.  O 
qu'ils  me  cognoissent  mal!  Si  j'eusse  eu  les  moyens 
que  je  desirois,  et  qu'on  me  pouvoit donner,  et  qu'on 
m'eust  laissé  faire  sans  apporter  les  empeschemens  que 
les  edits  ont  faict,  j'eusse  bien  gardé  les  Huguenots 
de  grener  en  Guyenne ,  et  croy  que  j'en  eusse  osté  la 
semence. 

Or,  pour  suyvre  le  fil  de  mon  discours  et  escrire  au 
vray  ce  qui  a  causé  la  ruy ne  de  ceste  pauvre  Guyenne , 
je  vous  diray  que,  quelque  temps  après  ces  entreprises 
exécutées,  Monsieur  m'envoya  une  lettre  contenant 
ces  mots  :  Monsieur  de  Montluc*  monsieur  le  mares- 
chai  Danvile  a  esté  icy  :  il  s'en  va  en  son  gouverne- 
ment pour  exécuter  quelques  entreprises  quilj  a,  je 
voit-  prie,  s'il  a  besoin  de  quelque  chose  de  vostre  gou- 
vernement* luy  en  ayder  en  ce  que  vous  pourrez.  Ceste 
lettre  me  fut  rendue  à  Saincte  Foy  :  il  y  en  avoit  une 
autre  au  sieur  de  Sainctorens,  afin  qu'il  se  rendist  en 
l'armée  avec  sa  compagnie  ;  et  c'estoit  pource  qu'il 
avoit  donné  congé  à  monsieur  de  Fonlenilles  de  se  ve- 
nir vafraiscliir  et  rassembler  la  sienne  :  et  depuis  me 
manda  que  je  retinsse  celle  de  monsieur  de  Fontenilles 
auprès  de  moy,  sans  abandonner  le  pays,  et  que  j'eusse 
bien  le  cœur  à  Bordeaux,  favorisant  monsieur  de  Ter- 

ride  de  ce  que  je  pourrois  en  la  conqueste  de  Bearn  , 
et  quant  à  luy,  il  descendoit  vers  Poictou. 

Cela  me  fut  une  dure  nouvelle,  encore  que  je  fusse 
bien  aise  de  la  venue  de  monsieur  le  maresclial  Dan- 
ville  ;  et  veux  que  Dieu  ne  m'aide  jamais  si  je  ne  fus 
aussi  aise  de  cela  comme  presque  si  Monsieur  mesmes 
y  fust  venu  ;  et  me  sembloit  que  les  Huguenots  en 
Languedoc  et  Guyenne  ne  dureroient  pas  deux  mois 
devant  nous.  Ledict  sieur  mareschal  demeura  quelques 
jours  par  les  chemins.  * 

Estant  arrive' en  Auvergne,  il  me  depesclia  un  cour- 
rier, m'advertissant  de  sa  venue ,  et  qu'il  estoit  bien 
ayse  de  venir  faire  la  guerre  de  pardeça,  tant  pour 
l'ayse  qu'il  avoit  de  m'y  trouver,  que  pour  l'espérance 
qu'il  avoit  que  nous  ferions  quelque  chose  de  bon  en 
ce  pays  de  Guyenne  et  Languedoc,  et  qu'il  s'en  venoit 
par   Albigeois  droict  à  Thoulouse.  Je  luy  renvoyay 
son  homme ,  et  le  priay  de  ne  prendre  point  ce  che- 
min, mais  qu'il  vinst  à  Rhode's  et  en  Quercy,  et  que  je 
luy  irois  au  devant  à  Gahors  ;  que  le  comte  de  Mon- 
gommery  estoit  arrivé  vers  Castres,  qui  commençoit 
d'assembler  des  gens,  et  qu'il  ne  ponvoit  passer  par 
là  qu'il  ne  passast  par  le  milieu  des  forces  des  ennemis. 
Je  n'eus  responce  dé  luy  qu'il  ne  fust  à  Thoulouse,  et 
me  depesclia  un  courrier  m'advertissant  de  son  arrivée, 
et  me  mandoit  qu  il  estoit  passé  à  la  barbe  des  enne- 
mis ,  et  qu'ils  ne  s'estoient  point  monstrez  pour  luy 
empescher  son  chemin.  Je  fus  fort  ayse  d'entendre  son 
arrivée  en  seureté  et  santé.  Et  par  sa  lettre  me  prioit 
que  nous  nous  vissions,  afin  de  prendre   une   bonne 
resolution   ensemble  pour  faire  un  grand  service  au 
Roy,  et  qu'il  ne  vouloit  rien  faire  sans  mon  conseil. 

Une  defluxion  m'estoit  toml)ée  sur  un  tetin  ;  je  fus  con- 
trainct  le  faire  percer  en  deux  lieux  et  y  mettre  deux 
tentes,  et  n'y  pouvois  endurer  seulement  la  chemise. 
Et  comme  la  fureur  du  mal  me  fut  un  peu  passée,  et? 
la  fièvre  que  le  mal  me  donnoit,  je  me  mis  en  chemin, 
ne  pouvant  faire  que  trois  lieues  le  jour  au  plus,  avec 
grandissime  douleur.  Ceux  qui  liront  ma  vie  pourront 
veoir  de  combien  de  sorte  de  maux  j'ay  esté  assailly  ; 
et  neantmoins  je  n'ay  jamais  pour  cela  esté  oisif  ni  rétif 
aux  commandemens  de  mes  maistres  ou  en  ma  charge. 
Cela  n'est  pas  séant  à  un  guerrier  de  croupir  dans  le 
lict  pour  un  peu  de  mal.  Or  le  Roy  ni  la  Royne  ne 
m'escrivirent  jamais  que  je  luy  obéisse,  ne  mesme  par 
la  lettre  qu'il  m'escrivit;  neantmoins,  pour  l'amitié  que 
je  luy  portois  et  affection  que  toute  ma  vie  je  luy  avois 
vouée  de  ma  propre  volonté,  je  luy  allay  offrir  de  luy 
obeyr,  et  en  son  particulier  luy  faire  service.  Je  le 
trouvay  qu'il  avoit  quelque  peu  de  fiebvre  0),  et  de- 
meuray  deux  jours  à  Thoulouse  auprès  de  luy,  estant 
bien  mieux  accompagné  pour  lors  qu'il  n'estoit,  car 
j'avois  avec  moy  soixante  ou  soixante-dix  gentils- 
hommes. Nous  arrestasmes  que  je  m'en  viendrois  à 
Agen  faire  tenir  les  estats  de  la  Guyenne,  et  sçavoir 
combien  de  gens  ce  pays  voudroit  soudoyer.  Je  luy 

(>ï  Montluc  ne  se  plaint  point  ici  de  l'accueil  que  lui  fit  le  maré- 
chal cTA'nville ;  cependant  voici  ce  que  dit  La  Faille  à  ce  sujet:  «  Mont- 
«  lue,  accompagné  d'un  grand  nombre  de  gentilshommes ,  s'étant 
«  rendu  le  matin  à  l'archevêché  pour  saluer  ce  gouverneur,  celui-ci, 
«  sous  prétexte  d'une  feinte  indisposition ,  lui  envoya  dire  par  un  de 
«  ses  domestiques  qu'il  le  prioit  de  l'excuser  s'il  n'étoit  pas  en  état  de 
«  parler  à  lui  de  tout  le  matin.  J'ai  tiré  ce  fait,  ajoute-t-il,  de  nos  An- 
«  nales  de  l'H(Vtel-de- Ville,  qui  n'en  disent  autre  chose,  si  ce  n'est  que 
«  cela  fit  éclat  dans  la  ville.  »  (annales  de  Toulouse.) 

donnay  asseurance  que  la  Guyenne  fournirent  argent 
pour  payer  mil  ou  douze  cens  arquebusiers,  pourveu 
aussi  que  quand  monsieur  le  mareschal  auroit  pris 
une  ville  en  Languedoc,  il  en  vinst  attaquer  une  en 
Guyenne,  ce  que  je  leur  promis  que  ledit  sieur  mares- 
chal feroit;  mais  je  contois  sans  l'hoste.  Je  dressay 
promptementles  compagnies  de  mil  arquebusiers,  et  fis 
eslection  des  meilleurs  capitaines  qui  pour  lors  fussent 
dans  le  pays.  Les  estats  baillèrent  la  charge  de  recevoir 
l'argent  à  de  Naux,  fils  de  la  maison  de  Nort  d'Agen. 
Nous  arrestasmes  d'estre  prests  le  premier  jour  d'aoust 
pour  nous  mettre  en  campagne.  Sur  ces  entrefaictes  se 
passèrent  deux  ou  trois  mois,  pendant  lesquels  monsieur 
de  Terride  estoit  tousjours  à  son  pris  faict  (0  devant 
JNavarreins  ;  et  quant  à  moy ,  je  tenois  la  ville  pour 
prinse,  car  nous  avions  tousjours  nouvelles  qu'il  n'y 
entroit  point  de  vivres,  et  qu'ils  commençoientà  patir. 
D'autre  part  je  considerois  que  tous  les  gens  que  le 
comte  de  Mongommery  avoit  amené  n'estoient  que 
soixante  ou  soixante  dix  chevaux,  et  qu'il  n'auroit  au- 
tres forces  que  celle  des  vicontes,  lesquels  je  ne  crai- 
gnois  pas  beaucoup,  pour-ce  qu'avec  peu  de  gens  je 
leur  faisois  teste,  de  sorte  qu'ils  n'osoient  rien  entre- 
prendre. En  Quercy,  monsieur  de  La  Chapelle  Lozie- 
res  leur  faisoit  teste;  en  Rouergue,  monsieur  de  Cor- 
nusson  et  ses  enfans,  et  monsieur  de  Sainct  Vensa  (2) 
en  faisoit  le  semblable;  monsieur  de  Bellegarde  aussi 
vers  Thoulouse  :  bref,  ils  estoient  tenus  de  si  court  que 
rien  plus.  Apres  je  considerois  que  nous  avions  beau- 

(l)  En  être  toujours  à  son  pris  fait  :  expression  proverbiale  qui  si- 
gnifie ne  pas  quitter  prise.  —  (2)  C'est  le  même  probablement  que  celui 
que  Montluc  a  déjà  désigné  sous  le  nom  de  Saint-Bcnsa. 

coup  de  compagnies  de  gens-darmes  dans  le  pays  :  je 
ne  faisois  jamais  estât  que  Mongommery  assemblast 
des  gens  pour  secourir  Navarreins,  car  il  falloit  qu'il 
passast  à  Verdun,  ou  en  deux  jouis  j'estois  sur  le  pas- 
sage ,  et  avois  de  si  bonnes  espies,  que  j'estois  bien  as- 
seuré   d'estre   adverty   incontinent   qu'il  arriveroit  à 
Montauban,  ou  qu'il  passeroit  où  il  alla  passer,  qui 
est  à  Sainct  Gaudens.  D'autre  part  aussi  je  considerois 
qu'en  ce  quartier-là  il  y  avoit  sept  ou  huict  compagnies 
de  gens-darmes,  qui  estoient  les  deux  Bellegardes, 
d'Aine,  de  Gramond,  de  Sarlaboust,  celle  du  comte 
de  Candalle  et  de  monsieur  de  Lauzun,  les  dix  com- 
pagnies de  monsieur  de  Savignac.  Tout  le  monde  ne 
m'eust  sceu  mettre  en  teste  que  le  comte  de  Mongom- 
mery fust  venu  pour  secourir  Bearn  :  voy-là  comment 
quelquefois  avec  la  raison  on  se  trompe  ;  ains  je  pen- 
sois  que  ce  fust  pour  defïendre  le  pays  qu'il  tenoit  en 
Languedoc  et  Guyenne.  D'autre  part  le  bruit  couroit 
que  les  vicomtes  ne  se  vouloient  obeyr  l'un  l'autre, 
qui  me  faisoit  penser  que  sa  venue  estoit  plus  pour  cela 
que  pour  Bearn  :   et  à  la  vérité  il  y  avoit  de  l'appa- 
rence ;  mais  les  Huguenots  ont  eu  tousjours  cela,  qu'ils 
ont  este'  plus  secrets  que  nous  :  ils  11e  se  descouvrent 
gueres,  voilà  pourquoy  leurs  entreprises  ne  font  gue- 
res  faux  feu.  Aussi  ce  comte  de  Mongommery  monstra 
bien   qu'il  estoit  advisé  et  sage.   C'estoit  luy   qui  fut 
cause  du  plus  grand  mal-lieu r  qui  advinst  il  y  a  cinq 
cens  ans  en  ce  pauvre  royaume,  car  il  tua  mon  bon 
maistre  le  roy  Henry  à  la  fleur  de  son  aage,  courant 
en  lice  contré  luy.  Cet  homme  a  causé  la  ruyne  de  la 
Guyenne,  et  a  remis  sus  les  Huguenots,  comme  il  sera 
dit  en  son  lieu. 

Vous,  lieutcnans  de  Roy,  sur  qui  toute  la  province 
repose  ,  pesez  combien  la  faute  que  je  fis,  et  non  pas 
moy  tout  seul,  mais  de  plus  grands  que    moy,  sur 
ceste  venue  du  comte  de  Mongommery  ;  considérez 
mieux  toutes   choses  quand  vous  vous  trouverez  en 
mesme,    et  prenez   tout    au   pis,    afin   d'y  pourvoir 
mieux  que  nous  ne  fismes.  Monsieur  le  mareschal  Dan- 
ville  sçait  bien,  quand  nous  estions  à  Thoulouse,  que 
tous  d'un  accord  nous  pensions  que  ce  comte  ne  fust 
pas  venu  pour  Feffect  qu'il  monstra  par  après  :  nous 
avions  des  raisons  tresbelles  pour  excuser  ceste  faute, 
et  moy   plus   que  tous,  comme   le   discours  suivant 
monstrera  à  ceux  qui  le  voudront  sçavoir  ;  mais  cest 
homme,  estranger  en  un  pays  où  il  n'avoit  pas  esté, 
monstra  qu'il  avoit  de  bons  amis,  et  peut  estre  parmy 
nous  :  les  Huguenots  ont  tousjours  esté  plus  fins  et 
ruzez  que  nous.  Il  faut  confesser  franchement  qu'une 
des  plus  grandes  fautes  qui  se  sont  faites  en  toutes  les 
guerres ,  est  celle  qui  fut  faite-là.  Je  sçay  bien  qu'on 
en  a  parlé  diversement,  et  que  la  royne  de  Navarre 
avoit  gaigné  des  gens  pour  ce  faire  :  je  sçay  bien  que 
ce  n'est  pas  moy.  Je  croy  que  monsieur  le  mareschal 
Danville  en  dira  le  mesme  :  il  est  trop  bon  serviteur 
du  Roy.  A  mon  départ  de  Thoulouse  je  parlay  à  part 
à  deux  des  premiers  capitouls,  et  leur  dis  plusieurs 
choses,  afin  de  les  faire  entendre  à  leur  corps  de  ville, 
sur  le  fait  de  nostre  guerre  :  ces  gens  estoient  de  bonne 
volonté ,  mais  ce  n'est  pas  tout.  Tl  faut  que  j'escrive 
en  passant  une  chose  que  j'ay  tousjours  dite ,  et  diray 
tant  que  je  vivray,  que  la  noblesse  s'est  fait  grand  tort 
et  dommage  de  desdaigner  ainsi  les  charges  de  villes, 
principallement  des  capitales,  comme  Thoulouse  et 

Bordeaux.  Je  sçay  bien  que  de  mon  premier  aage 
j'oyois  dire  que  des  gentils -hommes  et  seigneurs  de 
bonne  maison  acceptoient  la  charge  de  capitouls  à 
Thoulouse ,  et  de  jurats  à  Bordeaux,  mais  encore  plus 
à  Thoulouse  ;  car,  refusant  ces  charges  ou  les  laissant 
prendre,  les  gens  de  ville  s'emparent  de  l'auctorité, 
et  quand  nous  arrivons,  il  les  faut  bonneter  (0  et  leur 
faire  la  cour  :  c'a  esté  un  mauvais  advis  à  ceux  qui  en 
sont  premièrement  cause.  Pleust  à  Dieu  que ,  comme 
en  Espagne,  nous  eussions  tousjours  loge'  dans  les  villes! 
nous  en  serions  plus  riches,  et  si  aurions  plus  d'auc- 
torité.  Nous  avons  la  clef  des  champs  et  eux  des  villes, 
et  cependant  il  faut  que  nous  passions  par  leurs  mains, 
et  que  pour  le  moindre  affaire  nous  allions  avec  beau- 
coup de  peine  trotter  par  les  villes.  Pour  retourner  à 
mes  capitouls,  s'ils  eussent  esté  gens  qui  eussent  veu 
quelque  chose  aux  instructions  que  je  leur  donnay, 
ils  m'eussent  peu  donner  un  bon  advis  :  ce  n'est  pas  en 
cela  seulement  que  j'ay  recogneu  ceste  faute ,  mais  en 
plusieurs  autres  choses  ;  et  si  les  gentil-hommes  catho- 
liques vouloient  faire  introduire  ceste  coustume  de 
prendre  la  charge  des  villes,  ils  y  trouveroient  du  prof- 
fit,  et  verroient  en  peu  de  temps  que  tout  iroit  mieux. 
Achevons  nostre  compte. 

Je  fus  adverty  du  quartier  de  Thoulouse  que  ledit 
comte  se  renforçoit  de  gens  de  pied  et  de  cheval,  et 
qu'il  faisoit  son  assemblée  à  Castres  et  à  Gaillac;  mais 
pour  cela  jamais  je  ne  changeay  d'opinion.  Je  con- 
fesse que  Dieu  nous  ostoit  le  sens,  jusques  à  ce  que, 
huict  ou  dix  jours  avant  qu'il  se  mist  aux  champs, 
monsieur  de  Sainct  Germain   m'estant  venu  voir  à 

0)  Bonneter  :  ôter  le  bonnet,  saluer. 

Àgen  pour  quelques  affaires  que  nous  avions  ensem- 
ble ,  me  dit  et  asseura  que  l'assemblée  que  Mongom- 
mery faisoit  c'estoit  pour  passer  en  Bearn.  Je  débattis 
avec  luy  le  contraire,  et  que  ledict  Mongommery 
sçavoit  bien  que  les  forces  de  monsieur  le  mareschal 
Danville  estoient  presque  prestes,  et  que  dans  huict 
ou  dix  jours  j'estois  prest,  espérant  d'estre  dans  douze 
jours  auprès  de  luy.  Ledict  sieur  de  Sainct  Germain 
me  respondit  que  je  ne  l'estimasse  jamais  bon  servi- 
teur du  Roy  si  le  comte  de  Mongommery  ne  passoit 
en  Bearn,  et  qu'il  passeroit  la  rivière  à  Verdun,  ou 
bien  vers  la  source  contre  mont  ;  la  grande  asseurance 
qu'il  m'en  donnoit  me  fit  mettre  en  opinion  que  j'en 
devois  advei  tir  monsieur  de  Terride,  ce  que  je  fis  en 
poste:  et  ayant  promené  en  ma  teste  le  tout,  je  pensay 
qu'il  y  avoit  de  l'apparence  ;  et  cependant  je  priay 
ledit  sieur  de  Sainct  Germain  d'aller  à  Thoulouse  le 
dire  à  monsieur  le  mareschal.  Il  me  respondit  qu'il  ne 
pensoit  point  que  monsieur  le  mareschal  n'en  fust  ad- 
verty,  attendu  que  les  assemblées  du  comte  de  Mon- 
gommery se  faisoient  à  sept  ou  huict  lieues  de  Thou- 
louse. Je  luy  fis  grande  instance  et  prière  d'y  vouloir 
aller;  à  la  fin  il  le  m'accorda,  encores  qu'il  se  trou- 
vast  bien  fasché  d'un  mal  de  reins  qu'il  a  encores.  Et 
ce  neantmoins,  j'en  escrivis  à  monsieur  le  mareschal, 
et  ne  luy  nommois  point  par  ma  lettre  ledict  sieur  de 
Sainct-Germain ,  sinon  qu'un  gentil-homme  chevalier 
de  l'Ordre,  qu'il  cognoissoit  bien,  et  qui  estoit  fort 
bon  serviteur  du  Roy,  alloit  devers  luy  pour  luy  dire 
quelque  chose  qui  concernoit  le  service  de  Sa  Majesté, 
le  suppliant  d'adjouster  foy  à  ce  qu'il  luy  diroit.  Ledit 
sieur  de  Sainct  Germain  ne  fut  pas  si  tost  à  Thou- 

louse  comme  mon  messager,  car  monsieur  le  mares- 
clial  m'escrivit  que  le  chevalier  de  l'Ordre  qui  devoit 
aller  parler  à  luy,  comme  je  luy  avois  escrit,  n'estoit 
encores  arrivé ,   mais   s'il  y  venoit ,  il  entendroit  ce 
qu'il  vouloit  dire  ,  et  qu'il  me  donneroit  advis  de  ce 
qu'il  luy  sembleroit,  selon  le  propos  qu'il  luy  tiendroit. 
Quatre  ou  cinq  jours  après,  monsieur  de  Sainct  Ger- 
main m'escrivit  qu'il  avoit  parle'  à  monsieur  le  ma- 
reschal,  et  qu'il  luy  avoit  semblé  qu'il  avoit  adver- 
tissement  d'ailleurs  que  de  luy,  qu'il  y  adjousloit,  à 
son  advis,  plus  de  foy  qu'au  sien,  mais  qu'il  me  sou- 
vinst  de  ce  qu'il  m'en  avoit  dit ,  et  que  je  le  verrois 
bien  tost.  Je  donnois  tousjours  advis  à  monsieur   de 
Sainct  Girons  qui  estoit  au  Mas  de  Verdun ,  gouver- 
neur de  la  place,  qui  est  frère  du  sieur  de  La  Garde, 
qui  de  présent  est  chevalier  de  l'Ordre  et  de  la  mai- 
son du  Roy,  qu'il  se  tinst  bien  sur  ses  gardes,  et  que 
si  les  ennemis  faisoient  semblant  de  vouloir  passer  la 
rivière ,  qu'il  m'en  advertist,  et  que  je  serois  dans  un 
jour  et  demy  à  luy.  11  me  respondit  qu'il  me  donne- 
roit trois  jours  de  terme  ;  que  ceux  de  Grenade  et  du 
Mas   de  Verdun   avoient  commandement  de  s' entre- 
secourir les  uns  les  autres ,  et  de  rompre  les  gués  et 
passages:  ce  qui  estoit  advancé  audit  Mas  de  Verdun, 
où  ledit  sieur  mareschai   estoit.  Or  j'avois  baillé  la 
charge  du  pays  de  Comenge  jusques  aux  monts  Pire- 
nées  à  monsieur   de  Bellegarde,  et  luy  avois  baillé 
autant  de  puissance  de  commander  en  ces  quartiers  là 
comme  moy-mesme,  ayant  tousjours  fort  bien  fait  en 
tout  ce  qui  s' estoit  présenté,  battu  et  repoussé  les  en- 
nemis avecques  les  gens  de  monsieur  de  Savignac,  sa 
compagnie  et  les  gentils-hommes  de  Comenge,  là  où. 

il  avoit  fort  bon  crédit,  et  estoit  bien  suivy  de  la  no- 
blesse, pour-ce  qu'il  estoit  un  brave  gentil-homme  et 
vieux  capitaine. 

Je  receu  responce  de  monsieur  de  Terride,  par  la- 
quelle il  me  mandoit  qu'il  n' avoit  pas  grand  crainte 
du  comte  de  Mongommery  ny  de  ses  forces,  et  qu'il 
estoit  suffisant  pour  les  combattre.  Celuy  que  j'y  avois 
envoyé  estoit  soldat ,  qui  me  dit  que ,  quelque  chose 
que  monsieur  de  Terride  me  mandast,  il  n' avoit  pas 
tant  de  gens  qu'il  pensoit,  et  qu'il  avoit  là  entendu  des 
capitaines  et  soldats  que  les  ennemis  ne  faisoient 
gueres  jamais  sortie  que  les  nostres  ne  fussent  battus. 
Et  ne  tarda  pas  trois  jours  au  plus  que  je  receuz 
une  lettre  de  monsieur  de  Fontenilles,  là  où  il  disoit: 
Je  vous  envoyé  une  lettre  que  m'a  escrit  monsieur  de 
Noé ,  mon  lieutenant,  par  laquelle  verrez  que  le 
comte  de  Montgommery  est  desja  sur  la  Save  ,  et  qu'il 
prend  le  chemin  vers  Sainct  Gaudens ,  la  ou  il  fait 
estât  de  passer  la  Garonne  avec  son  camp.  La  lettre 
dudit  sieur  Noé(0  portoit  :  Monsieur,  je  vous  adver- 
lis  que  le  comte  de  Montgommery  a  passé  la  Savè  et 
la  Riege,  et  aujourd'huy  il  disne  a  la  maison  du  vi- 
comte de  Caumont,  mon  beau-frere  ;  en  tout  ce  pays 
ne  se  monstre  personne  pour  luy  empescher  le  passage 
de  la  Garonne  :  et  en  advertissez  en  toute  diligence 
monsieur  de  Montluc.  Je  ne  fus  oncques  en  ma  vie  si 

C1)  Le  21  juillet  1569,  le  Roi  envoya  des  pouvoirs  à  Montluc  «  poar 
«  offrir  à  messire  Roger  de  Noé  le  collier  de  son  ordre ,  et  lui  faire  en- 
«  tendre  et  déclarer  que  ce  qui  a  mû  le  Roi  et  les  autres  chevaliers  du- 
«,dit  ordre  à  l'appeler  en  cette  compagnie ,  a  été  la  renommée  de  seg 
«  grands  et  vertueux  mérites  et  vaillances.  »  (  Hist.  des  grands  ojji- 
eiers,  tom.  vin.) 

esbahy  de  chose  qui  me  soit  venue  devant,  et  corn- 
mençay  à  juger  en  mon  esprit  que  cecy  devoit  estre 
quelque   grand  mal  -  heur  qui  nous  devoit  advenir, 
cognoissant  bien  monsieur  le  mareschal  Danville ,  mes- 
sieurs de  Joyeuse  et  de  Bellegarde  qui  estoient  près 
de  luy,  et  plusieurs  autres   capitaines  qui  n'avoient 
point  faute  de  hardiesse ,  d'expérience  ny  de  bonne 
volonté,  et  qu'il  falloit  penser  que  Dieu  vouloit  en-" 
voyer  à  monsieur  de  Terride  un  mal-heur.  J'avois  la 
compagnie  de  monsieur  de  Gondrin  à  Monsegur  en 
Basadois ,  la  moitié  de  la  mienne  à  Nerac ,  et  l'autre 
à  Monflanquin ,   celle  de  monsieur  de  Fontenilles  à 
Moissac;  lequel  de  Fontenilles  courut  audit  Moissac, 
estant  bien  certain  que  je  le  manderois  bien  tost.  Et 
promptement  je  fis  quatre  depesches,  Tune  à  mon- 
sieur de  Terride ,  par  laquelle  je  le  priois  de  se  lever 
de  devant  Navarreins,  et   se  retirer  vers  Orthez  et 
Sainct  Sever,  et  qu'il  avoit  l'ennemy  sur  les  bras; 
le  priant  de  se  souvenir  des  diligences  que  nous  fai- 
sions en  Piedmont  lors  que  nous  estions  ensemble,  et 
que  je  craignois  que  les  forces  de  monsieur  le  mares- 
chal n  estoient  encores  prestes  pour  promptement  l'al- 
ler secourir,  me  craignant  qu'avant  que  ma  lettre  fust 
à  luy  il  aurait  les  ennemis  sur  les  bras ,  et  qu'il  ne  se 
devoit  obliger  à  une  retraicte,  ny  moins  à  une  ba- 
taille ,  attendu  que  ses  gens  estoient  tous  harassez  de 
peine,  et  les  ennemis  venoient  à  luy  tous  frais.  J'en  fis 
une  autre  à   monsieur  de  Fontenilles  pour  le  faire 
marcher,  une  autre  au  baron  de  Gondrin  à  Monse- 
gur,  et  l'autre  à  monsieur  de  Madaillan ,  mon  lieu- 
tenant, et  que  je   m'en   allois  devant  vers  l'Isle   en 
Jordan  si  les  ennemis  n'avoient  encores  passé  la  ri- 

viere,  et  que,  s'ils  l'avoient  passée,  je  prendrois  le 
chemin  d'Aire,  et  que  jour  et  nuict  ils  me  suivissent  :  il 
estoit  desja  nuict.  Et  le  matin  au  poinct  du  jour,  quand 
j'eu  desparty  les  messagers,  je  partis  et  m'en  allay  à 
Lectoure,  et  de-là  depeschay  à  monsieur  le  mares- 
chai,  l'advertissant  que  je  m'en  allois  droit  à  luy 
avecques  cinq  enseignes;  toutes-fois,  que  si  les  enne- 
mis avoient  passé  la  rivière,  que  j'estois  d'opinion  que 
nous  les  suivissions,  et  que  de  ma  part,  s'ils  estoient 
acheminez  desja  vers  Bearn ,  je  prendrois  mon  chemin 
droit  à  Aire,  le  suppliant  n'attendre  personne,  car 
incontinent  qu'il  seroit  bors  de  Thoulouse,  tout  le 
monde  iroit  après  luy,  cognoissant  bien  le  naturel  des 
gens  de  ce  pays  :  je  lesavois  assez  pratiquez,  et  m'as- 
seure  qu'il  en  fust  advenu  ainsi;  mamtesfois  ay-je 
party,  moy  trentiesme,  qu'à  la  seconde  journée  je  trou- 
vois  toute  la  nohlesse  près  de  moy.  Je  n'arrestay  que 
ce  jour-là  à  Lectoure;  et,  comme  je  veux  que  Dieu 
m'aide,  quand  je  partis  d'Agen  je  n'avois  qu'un  gen- 
til-homme vieux  avec  moy,  nommé  monsieur  de  Li- 
zac ,  et  mes  serviteurs  ;  mais  le  lendemain  matin  il 
s'en  rendit  près  de  moy  plus  de  trente;  et  allay  cou- 
cher à  Cauze,  et  le  lendemain  je  n' allay  que  jusques 
à  Nogarol,  pour  attendre  les  compagnies  de  gens- 
d'armes  et  cinq  enseignes  de  gens  de  pied  que  j'avois 
près  de  moy,  que  le  capitaine  Castella  commandoit, 
pour-ce  que  j'avois  envoyé  mon  nepveu  de  Leberon 
dans  Libourne,  à  cause  que  le  Roy  m'avoit  escrit  que 
j'allasse  me  jetter  dedans,  et  que  Sa  Majesté  avoit  esté 
advertie  que  les  ennemis  s'en  vouloient  emparer;  le- 
quel commandement  m'estoit  venu  au  temps  que  j'a- 
vois adverty  monsieur  de  Terride ,  et  n'estois  voulu 

ai. 

aller  audit  Libourne,  afm  de  me  trouver  auprès  de 
monsieur  le  mareschal,  pour  aller  secourir  ledit  sieur 
deTerride  ou  combattre  Mongommery  sur  le  chemin. 
Estant  arrivé  à  Aire ,  nous  nous  trouvasmes  plus  de 
six-vingts  gentils-hommes,  et  arrivèrent  aussi  tost  que 
nous  les  cinq  compagnies  de  gens  de  pied.  Le  matin 
arriva  toute  ma  compagnie  d'un   costé,    et  par  les 
Landes  à  mesme  heure   m'arriva  le  baron  de  Gon- 
drin,  qui  le  jour  devant  avoit  fait  neuf  lieues,  et  ma 
compagnie  sept  ;  et  le  soir  arriva  monsieur  de  Fonte- 
nilles.  Et  ainsi  que  je  montois  à  cheval  à   Nogarol, 
le  messager  que  j'avois  depesché  de  Lectoure  en  hors 
vers  monsieur  le  mareschal,  arriva,  qui  m'apporta  la 
responce  du  sieur  mareschal,  par  laquelle  me  man- 
doit  que,  puis  que  Mongommery  avoit  desja  passé  la 
Garonne,  il  luy  sembloit  qu'il  ne  feroit  rien  d'aller 
après  luy,  et  qu'il  avoit  donné  advis  à  monsieur  de 
Terride,  dés  que  le  comte  de  Mongommery  s'ache- 
mina au  long  des  rivières,  de  prendre  garde  à  soy,  et 
que  ledit  Mongommery  l'alloit  attaquer  ;  lequel  luy 
avoit  fait  responce  qu'il  estoit  assez  fort  pour  com- 
battre Mongommery,  et  qu'il  n'abandonneroit  pas  le 
siège  ,  qui  estoit  la  mesme  responce  que  ledit  sieur  de 
Terride  avoit  fait  aussi  à  moy.  En  outre  me  mandoit 
ledit  sieur  mareschal  qu'il  alloit  battre  un  chasteau 
qui  estoit  près  de  Lavaur,  nommé  Figeac,  attendant 
que  les  gens  de  pied  qui  venoient  de  Languedoc  luy 
fussent  arrivez,  que  le  sieur  de  Sainct  Geran  de  La 
Guiche  (0  commandoit. 

Incontinent  que  j'euz  mis  pied  à  terre  à  Aire,  je 

(*)  Claude  de  Saint-Géran  de  la  Guiche,  fils  de  Gabriel  de  la  Guiche, 
dont  on  a  parlé  ci-dessus. Il  fut  chevalier  de  l'ordre  du  floi.  Mort  en  1 592. 

depeschay  vers  ledit  sieur  mareschal  le  capitaine  Mau- 
san,  qui  estoit  mareschal  de  logis  de  la  compagnie  de 
monsieur  de  Gramond,  et  s'estoit  mis  n'avoit  gueres 
de  la  mienne  ;  et  par  luy  le  priois  de  laisser  toutes  en- 
treprinses,  et  que,  ayant  combattu  Mongommery,  il 
n'y  demeurèrent  plus  rien  à  combattre  en  Languedoc 
ny  en  la  Guyenne,  car  toutes  les  forces  qu'ils  avoient 
en  toutes  ces  deux  provinces  estoient  avec  ledit  comte , 
et  que  personne  ne  nous  feroit  plus  teste  audit  Lan- 
guedoc et  Guyenne.  J'avois  depesché,  à  mon  arrivée 
à  Nogarol,  vers  monsieur  de  Terride,  le  priant  que, 
s'il  n'estoit  retiré,  il  se  retirast,  et  se  developpast  de 
son  artillerie  s'il  se  voyoit  pressé,  et  que  plutost  il  la 
jettast  dans  le  Gave   avant  que  s'engager  à  une  ba- 
taille, et  que  j'avois  depesché  devers  monsieur  le  ma- 
reschal  de   Lectoure  en   hors,   espérant   qu'il  vien- 
droit;  et  que,  quand  bien  il  auroit  perdu  l'artillerie, 
mais  que  nous  fussions   ensemble ,  la  recouvrerions 
bien  tost.  Je  promenois  cependant  en  ma  teste  qu'en- 
core que  Mongommery  eust  une  belle  et  gaillarde 
trouppe,  si  est-ce  qu'il  songeroit  d'attaquer  monsieur 
de  Terride  me  voyant  venir  à  luy  :  mais  je  croy  quil 
eut  advis  que  monsieur  le  mareschal  ny  moy  ne  vou- 
lions entrer  en  pays,  et  que  nous  n'estions  prests  de 
nous  joindre:  voy-là  pourquoy  il  suivit  sa  poincte.  Le 
soir  mesrae  que  j'arrivay  à  Aire,  après  avoir  depes- 
ché le  capitaine  Mausan ,  arriva  le  capitaine  M ontaut, 
de  la  part  de  monsieur  de  Terride,  qui  me  mandoit 
qu'il  s'estoit  retiré  à  Orthez ,  et  qu'il  me  prioit  que  je 
marchasse  droit  à  luy.  Incontinent  je  luy  r'envoiay  le- 
dit capitaine  Montaut,  et  luy  mandois  que  je  ne  par- 
tirois  d'Aire  ou  bien  de  Sainct  Sever,  que  monsieur  le 

mareschal  ne  fust  ai  rivé,  car  je  n'avois  que  trois  com- 
pagnies de  gens-darmes  et  cinq  enseignes  de  gens  de 
pied,  et  que  le  capitaine  Montaut  m'avoit  dit  qu'en 
dix-huict  enseignes  de  gens  de  pied  qu'il  avoit,  il  n'y 
avoit  pas  d:x  huict  cens  hommes  T  et  d'autre  part,  que 
si  j'allois  à  Ortliez ,  et  que  nous  fussions  contraints  de 
combattre  et  perdissions  la  bataille,  que  justement  le 
Roy  me  devoit  faire  coupper  la  teste  pour  n'avoir 
attendu  monsieur  le  mareschal,  et  que  ledit  sieur  ma- 
reschal pouvoit  justement  dire  de  sa  part  que  j'avois 
hazardé  la  bataille  afin  qu'il  ne  s'y  trouvast  point 
pour  acquérir  la  réputation  de  l'avoir  gaignée,  et  que 
Je  me  garderois  d'entrer  en  telle  dispute  envers  le  Roy 
n'y  envers  monsieur  le  mareschal  t  mais  que  je  le  priois 
de  se  retirer  à  Sainct  Sever,  et  qu'il  laissast  quelques 
gens-darmes  dans  Orthez,  et,  attendant  la  venue  de 
monsieur  le  mareschal ,  je  m'approcherois  de  luy  ; 
que  cy devant  bien  à  propos  je  luy  avois  donné  advis 
de  la  venue  du  comte,  qu'il  l'avoit  mesprisé,  et  qu'à 
présent  il  vouloit  que  je  reparasse  une  si  grande 
faute  à  l'hasart  de  mon  honneur  ;  que  je  ne  le  pou- 
vois  faire.  Ledict  capitaine  Montaut  s'en  alla  toute  la 
nuict  droit  à  Orthez,  et  luy  dit  tout  ce  que  je  luy  avois 
donné  charge  de  faire.  Il  me  rendit  responce  qu'il  ne 
pouvoit  bouger  d'Oi  thez ,  et  que  s'il  sortoit  hors  du  pays 
de  Rearn ,  que  les  Bearnois  perdi  oient  le  cœur,  me 
priant  d'y  vouloir  aller,  et  me  voulut  renvoyer  le  ca- 
pitaine Montaut,  lequel  n'en  voulut  prendre  la  charge, 
ains  luy  dict  franchement  que  je  n'y  entrerois  point, 
et  que  mes  raisons  estoient  si  évidentes,  que  je  n'avois 
homme  auprès  de  moy  qui  me  conseillast  d'y  aller. 
J  e  luy  remanday  par  son  messager  que  je  n'en  ferois  au- 

tre  chose  que  ce  que  le  capitaine  Montautluy  avoit  dit. 
Toutes  les  lettres  que  j'escrivois  à  monsieur  le  ma- 
reschal  et  à  monsieur  de  Terride,  je  les  communiquois 
à  monsieur  d'Aire,  lequel  est  frère  de  monsieur  de 
Candalle ,  et  à  tous  les  chevaliers  de  l'Ordre,  desquels 
je  prenois  l'advis ,  car  la  chose  le  valoit.  Le  lieutenant 
de  Castelsarrasin ,  qui  estoit  près  de  monsieur  de  Ter- 
ride  ,  m'a  dit  avoir  gardé  toutes  les  lettres  que  j'avois 
escrites  audit  sieur  de  Terride,  et  que  s'il  eust  voulu 
croire  aucuns  capitaines  qu'il  avoit  auprès  de .luy,  il  se 
fust  retiré  à  Sainct  Sever,  comme  je  luy  mandois  ;  mais 
il  voulut  plustost  croire  trois  ou  quatre  gentils  hommes 
de  Bearn  qui  estoient  près  de  luy,  que  non  les  capi- 
taines et  ses  serviteurs.  Monsieur  de  Bellegarde  estoit 
à  six  lieues  d'Aire,  vers  Bigorre;  je  luy  depeschay  un 
homme,  le  priant  de  venir  le  lendemain  à  Projan  , 
maison  du  baron  de  Campagne  ,  et  qu'il  menast  le  ca- 
pitaine Ame  et  le  baron  de  L'Arbous,  lieutenant  de 
monsieur  de  Gramond,  ayant  grand  affaire  de  parler 
à  luy  :  ce  qu'ils  firent  tous  trois.  Il  avoit  quatre  com- 
pagnies de  gens-darmes  avec  luy,  à  sçavoir,  la  sienne, 
celles  de  messieurs  de  Gramond ,  d'Ame  et  de  Sarla- 
bous:  et  là  je  leurproposay  tout  ce  que  j'avois  escrit  à 
monsieur  de  Terride,  et  les  responces  qu'il  me  faisoit,. 
et  qu'il  me  vouloit  attirer  à  Orthez;  et  leur  dis  les 
raisons,  que  j'ay  escrites,  pourquoy  je  n'y  devois aller, 
lesquelles  ils  trouvèrent  tous  bannes,  et  que  mon- 
sieur le  mareschal  avoit  grand  occasion  de  se  fascher 
si  je  ne  l'attendois,  combien  qu'ils  eogneussent  bien , 
aux  lettres  qu'il  leur  avoit  escrit,  qu'il  avoit  envie  de 
faire  la  guerre  en  Languedoc  et  non  en  Guyenne  ;  car 
tous  ceux  qui  estoient  près  de  luy,  de  son  conseil ,  et 

ceux  de  Thoulouse  mesmes,  comme  l'on  leur  àvoit 
mandé,  luy  conseilloient  de  faire  la  guerre  au  Lan- 
guedoc, et  que  ceux  de  Thoulouse  luy  fournissoient 
l'argent  pour  les  frais  de  la  guerre ,  le  persuadant  de 
despendre  leur  argent    au    Languedoc,    et   non  en 
Guyenne.  C'estoit  une  chose  bien  facille  à  croire,  car 
chacun  cherche  de  tirer  l'eaue  à  son  moulin.  Monsieur 
de  Bellegarde  nous  dict  qu'il  luy  escriroit  qu'il  devoit 
marcher  devers  nous  après  les  ennemis ,  mais  qu'il  ne 
pensoit  pas  qu'il  le  fist  pour  les  raisons  susdites,  et 
que  les  autres,  qui  voudroient  qu'il  fist  la  guerre  en 
Languedoc,  luy  diroient  que  l'occasion  pourquoy  nous 
les  prions  venir  vers  nous  estoit  pour  la  crainte  que 
nous  avions  de  perdre  nos  maisons.   Nous  arrestasmes 
qu'il  luy  envoyeroit  un  gentil-homme  pour  le  prier 
de  vouloir  venir ,  et  je  luy  promis  de  l'advertir  de  ce 
que  le  capitaine  Mausan  me  rapporteroit,  qui  ne  de- 
meura que  trois  jours  à  aller  et  venir,  et  passa  là  où 
estoit  monsieur  de  Bellegarde,  et  luy  apporta  lettres 
dudit  sieur  mareschal  pareilles  aux  miennes.  Elles  es- 
toient  de  ceste  teneur  :  J'ay  veu  ce  que  m'avez  escrit, 
et  comme  moncieur  de  Ter  ride  s'est  retiré  à  Orthez: 
et  puis  qu'il  est  retiré  et  hors  de  péril,  je  ne  ferois 
pas  de  grands  besongnes  de  parde-lcr,  et  me  fasclie 
d'employer  mal  mon  temps  ,  car  de  par  deçà  je  suis 
asseurè  que  je  recouvreray  bien  tost  ce  qui  est  perdu 
de  mon  gouvernement  :  toutes-fois,  pour  l'amour  de 
vous  autres  qui  m'en  sollicitez,  je  suis  contant  r  ame- 
ner mon  camp  jusques  à  l'Isle  en  Jordan,  pour  là  at- 
tendre quelques  jours  voir  s'il  se  présentera  occasion 
pour  combattre  Mongommery  en  campagne;  sinon  jo 
suis  délibéré  suivre  mon  commencement,  qu'est  bon,, 

car  fay  prias   Figeac,  ou  le  capitaine  M  au  sari  ma 
trouvé j  et  dés  demain  matin  je  marcher aj  dr oie t  à 
l'Islej  et  espère  y  estre  dans  deux  jours.  Voy-là  le 
contenu  de  la  lettre  qui  nous  apporta  à  tous  beaucoup 
de  plaisir;  et  tout  incontinent  que  j'euz  receu  sa  lettre,, 
je  m'en  allay  à  Sainct  Sever  avec  tous  les  gens  que  j'a- 
vois  à  pied  et  à  cheval  ;  et  dés  que  j'arrivay  à  Sainct 
Sever,  je  depeschay  vers  monsieur  de  Terride  le  capi- 
taine Montaut,  qui  ne  faisoit  qu'arriver  audit  Sainct 
Sever,  venant  d'Orthez,  car  de  là  audit  Orthez  n'y  a 
que  quatre  lieues  et  demye  ;  et  priois  monsieur  de 
Terride  de  se  vouloir  rendre  le  matin  à  Agetmau,  et 
que  nous  parlerions  une  heure  ensemble  pour  arrester 
ce  que  nous  aurions  affaire.  Je  pensois  qu'il  y  vien- 
droit,  ayant  mandé  aux  gens  de  monsieur  de  Gramond 
qu'ils  nous  apprestassent  quelque  chose  pour  disner; 
car  Agetmau  est  à  luy,  à  cause  de  sa  belle  fille  Dan- 
doins ,  comtesse  de  Guichen  ;  et  baillay  les  lettres  que 
monsieur  le  mareschal  m'avoit  envoyées  par  le  capi- 
taine Mausan  audict  capitaine  Montaut,  afin  de  les  luy 
monstrer.  Je  l'assignois  là  expressément  pour  luy  re- 
monstrer  qu'à  peine  monsieur  le  mareschal  viendroit 
si  avant  qu'en  Bearn ,  car  il  estoit  pressé  de  tous  les 
estats  de  Languedoc,  et  de  tous  les  seigneurs  de  ce 
pays-là,  d'aller  faire  la  guerre  en  Languedoc,  non  en 
Guyenne ,  et  qu'à  la  fin  il  seroit  contraint  de  le  faire , 
ou  on  ne  luy  bailleroit  point  d'argent  ;  et  qu'il  se  de- 
voit  retirer  à  Sainct  Sever,  et  laisser  quelques  gens 
dans  le  chasteau  d'Orthez  \  et  que ,  comme  nous  serions 
tous  ensemble,  nous  ferions  une  armée,  priant  mon- 
sieur le  mareschal  de  nous  laisser  monsieur  de  Belle- 
garde  avec  les  quatre  compagnies  de  gens-darraes^  ce 

que  facilement  j'esperois  qu'il  nous  aceorderoit,  pource 
qu'il- en  avoit  assez  sans  ceux-là,  pour  estre  maistre  de 
la  campagne ,  et  que  dans  cinq  ou  six  jours  j'esperois 
que  nous  aurions  pour  le  moins  mil  hommes  de  pied1 
et  davantage  plus  que  nous  n'avions,  car  monsieur  de 
Bellegarde  avoit  deux  compagnies  avec  luy,  et  que  le 
capitaine  Mausan  s'en  iroit  en  Bigorre ,  que  luy  et  son 
frère  ameneroient  prou  de  gens ,  et  que  le  vicomte  de 
Labatut  en  faisoit  aussi.  Voyla  tout  le  discours  que  je 
luy  voulois  faire  s'il  venoit  à  Agetmau  ,  et  pensois  bien 
qu'avec  ce  discours  je  vaincrois son  conseil,  qui  le  gar- 
doit  de  se  retirer  :  et  me  sembloit  que  monsieur  le  ma- 
reschal  seroit  fort  ayse  de  ceste  resolution,  afin  qu'il 
allast  poursuyvre  ses  entreprises.  Gr  je  ne  feisois  pas 
cecy  de  ma  teste  seulement,  car  je  communiquois  le 
tout  aux  chevaliers  de  l'Ordre  et  capitaines  qui  estoient 
avec  moy.  Et  comme  je  pensois  que  le  matin  il  vinst 
à  Agetmau,  car  il  n'y  a  que  deux  lieues,  pour  con- 
clure le  tout ,  il  me  manda  qu'il  ne  se  pouvoit  rendre 
à  Agetmau ,  car  son  conseil  ne  trouvoit  pas  bon  qu'il 
abandonnast  son  gouvernement,  parce  qu' Agetmau 
n'estoit  pas  en  Bearn  ;  mais  que  je  devois  aller  là  où  il 
estoit.  Voyez  un  peu  la  gloire  et  le  mauvais  conseil 
qu'il  y  a  par  le  monde.  Un  homme  foible,  battu,  et 
presque  deffait,  se  tient  sur  le  haut  bout,  et  encor  en 
l'endroit  de  celuy  qui  estoit  pour  luy  sauver  la  vie  et 
l'honneur,  et  qui  n'estoit  pas  de  qualité  qui  ne  deust 
estre  respectée. 

Pour  Dieu,  capitaines  mes  compagnons,  laissez 
ceste  gloire  derrière  le  chevet  du  lict  quand  la  néces- 
sité vous  pressera,  car  c'est  n'avoir  pas  de  sens  et  de 
jugement,  voyant  qu'on  se  va  perdre  misérablement- 

Quand  il  eust  esté  de  plus  grand  qualité  que  moy,  en- 
cor  devoit  il  suyvre  mon  conseil,  et  s'advancer  pour 
me  communiquer  de  son  salut  et  de  son  armée.  Son 
mauvais  ange  le  guidoit  :  il  ne  sceut  ny  auparavant  ny 
depuis  prendre  son  party  pour  se  sauver  ou  se  dépen- 
dre; ce  n'estoit  pas  faute  d'hardiesse,  car  il  avoit  tous- 
jours  montré  qu'il  avoit  du  cœur  ;  mais  Dieu  nous  ferme 
les  yeux  quand  il  nous  veut  chastier. 

Pour  retourner  à  nos  ambassades,  je  luy  manday 
tout  court  que  je  n'en  feiois  rien,  et  que  je  ne  m'en- 
gagerois  point  en  lieu  où  il  me  fallust  combattre,  que 
je  ne  visse  ses  forces  et  les  miennes,  pour  cognoistre 
si  elles  estoient  suffisantes  pour  respondre  à  Fennemy, 
car  j'en  avois  trop  veu  prendre  au  trebuchet,  et  je  ne 
voulois  acheter  chat  en  sac,  voulant  voir  dedans  et  de- 
hors, et  que  jestois  venu  là  pour  le  secourir,  sans  avoir 
charge  ne  commandement  de  personne  du  monde: 
qu'il  me  sembloit  qu'il  se  fondoit  sur  les  honneurs,  et 
qu'il  n'estoit  pas  temps  qu'on  deust  disputer  de  cela. 
Il  me  1  esse mbl oit  celuy  qui  est  en  nécessité ,  et  qui 
pense  faire  trop  d'honneur  d'emprunter  de  l'argent  de 
celuy  à  qui  il  le  demande.  Tout  cecy  luy  eserivis-je  de 
colère  quand  je  vis  que  je  ne  le  pouv ois  faire  venir  en 
lieu  où  je  luy  voulois  dire  de  bouche  tout  le  discours 
que  nous  avions  faict,  tant  monsieur  de  Bellegarde  et 
les  capitaines  qui  estoient  près  de  luy,  que  ceux  que 
j'avois  près  de  moy.  Et  comme  ils  virent  que  je  n'y 
voulois  poinct  aller,  ils  m'envoyèrent  messieurs  Dau- 
daux  et  de  Damasan  (0 ,  pour  me  persuader  que  je  de- 
vois  aller  là. 

C1)  Valentin  de  Damezan ,  gentilhomme  basque,  chevalier  de  l'ordre 
du  Roi. 


33'2  [l5()t)]    COMMENTAIRES 

Le  différent  n'estoit  pas  que  j'y  deusse  emmener  les 
cinq  compagnies  de  gens  de  pied  que  j'avois,  et  les 
trois  de  gens-darmes,  car  il  n'y  avoit  pas  à  manger 
pour  trois  jours  pour  eux  mesmes,  mais  que  j'y  devois 
aller  comme  font  les  voisins  quand  ils  se  vont  voir  l'un 
l'autre.  Je  n'ay  pas  de  coustume  de  marcher  ainsi  en 
temps  de  guerre  quand  l'ennemy  est  près.  Lesdits  sieurs 
Daudaux  et  de  Damasan  n'avoient  pas  faute  de  remons- 
trances,  ny  moy  de  deffences,  qu'estoient  beaucoup 
plus  apparentes  que  les  leurs ,  comme  les  enfans  eussent 
peu  cognoistre.  A  la  fin ,  comme  ils  virent  que  je  n'y 
voulois  point  aller,  ils  me  dirent  que  monsieur  de  Gra- 
mond  vouloit  mal  à  quelques-uns  de  leur  conseil,  ou 
bien  eux  à  luy  (je  ne  sçay  lequel  c' estoit,  car  je  ne 
l'ay  point  mis  en  mémoire,  parce  que  les  haines  des 
uns  et  des  autres  ne  m'avoient  pas  amené  là),  et  que 
par  ce  moyen  le  lieu  d'Argetmau  n'estoit  pas  propre 
pour  nostre  entreveuë.  Nous  arrestasmes  que  le  lende- 
main sur  le  midy  nous  nous  rendrions  tous  en  la  mai- 
son d'un  gentil-homme  qui  n'estoit  pas  en  la  terre  de 
monsieur  de  Gramond,  encor  que  je  leur  disse  que  là 
où  estoit  un  lieutenant  de  Roy  toutes  inimitiez  dévoient 
cesser.  Sur  l'entrée  de  la  nuict  ils  montèrent  à  cheval 
pour  s'en  retourner  à  Orthez  ;  monsieur  de  Madaillan 
me  pria  le  laisser  aller  avec  eux  pour  y   demeurer 
deux  jours,  voir  s'il  pourroit  faire  quelque  chose,  avec 
quarante  salades  de  ma  compagnie.  Je  le  laissay  aller, 
et  ainsi  partirent  tous  ensemble.  Et  environ  les  onze 
heures,  comme  ils  furent  un  peu  au  delà  d'Agetmau, 
ils  trouvèrent  un  marchand  d'Orthez  qui  se  sauvoit, 
lequel  ils  cognoissoient ,  et  leur  dit  qu'ils  estoient  tous 
deffaits,  et  que  monsieur  de  Terride  et  quelques  ca- 

pitaines  s'estoient  sauvez  dans  le  chasteau  :  à  quoy  ils 
ne  voulurent  adjouster  foi,  car  nos  gens  estoient  dix 
huict  enseignes  de  gens  de  pied ,  et  les  ennemis  n'en 
estoient  que  vingt  deux  ;  voyla  pourquoy  cela  sem- 
bloit  impossible,  veu  que  les  nostres  estoient  dans  une 
ville.  Ils  n'arresterent  pour  cela  de  tirer  outre,  et  à 
un  quart  de  lieue  de  là  ils  trouvèrent  le  capitaine 
Fleurdelis,  qui  s'estoit  sauvé,  lequel  leur  dict  le  mesme 
que  le  marchand.  Alors  ils  firent  alte  pour  recueillir 
les  gens  qui  se  sauveroient.  Le  marchand  arriva ,  et  me 
trouva  couché.  Je  trouvay  ces  nouvelles  si  estranges, 
que  je  n'y  voulus  adjouster  foy,  ne  pouvant  croire  que 
vingt  deux  enseignes  en  prinssent  dans  une  ville,  qui 
n'est  pas  des  plus  foibles,  dix  huit;  mais  un  quart 
d'heure  après  le  capitaine  Fleurdelis  arriva,  qui  m'en 
dit  autant  :  alors  je  fus  contrainct  de  le  croire  (0,  non 
pas  sans  faire  plus  de  trois  fois  le  signe  de  la  croix. 

J'ay  voulu  escrire  au  long  la  vérité  comme  tout  s'est 
passé,  parce  que  toute  la  France  crie  que  si  monsieur 
le  mareschal  Danville  et  Montluc  eussent  fait  leur  de- 
voir, Mongommery  eust  esté  deffait,  et  les  princes, 
après  la  routte  de  Moncontour,  n'eussent  sceu  quel 
party  prendre,  n'ayant  eu  autre  recours  qu'à  se  venir 
jetter  entre  les  bras  du  comte  de  Mongommery ,  qui 
estoit  frais ,  victorieux  et  plein  d'escus  (  tout  cela  est 
vrai),  et  la  Guyenne  ne  porteroit  le  deuil  comme  elle 
fait;  et  si  je  croy  que  les  Huguenots  n'eussent  passé  le 
Limosin  et  Perigort,  car  nous  fussions  allez  au  devant 
leur  donner  le  bon  jour.  Ce  discours  que  j'ay  fait  au 
vray  monstrera  qui  en  est  cause.  Cependant  ceux  qui 

(x)  Terrides  fut  défait  à  Orthez,  par  Montgommery ,  au  commence- 
ment du  mois  d'août. 

viendront  après  nous    pourront  apprendre  et  juger 
qu'en  la  guerre  une  faute  est  irréparable.  Il  y  a  beau- 
coup de  gens  de  bien  qui  sont  en  vie,  qui  tesmoigne- 
ront  ce  que  j'en  escrivis,  car  je  ne  faisois  pas  mes  de- 
pesches  en  secret ,  mais  en  présence  des  capitaines  et 
chevaliers  de  l'Ordre  qui  estoient  auprès  de  moy.  Je 
n'escris  point  pour  charger  monsieur  le  mareschal  ne 
monsieur  de  Terride  :  je  ne  dis  que  la  vérité,  pour 
monstrer  à  ceux  qui  ont  dict  que,  si  j'eusse  voulu  (0, 
je  pouvois  secourir  monsieur  de  Terride  par  ma  dili- 
gence. Le  peu  de  gens  que  j'avois,  les  advertissemens 
que  je  luy  donnay,  la  délibération  prise  par  tous  nous 
autres,  rendront  tesmoignage  s'il  tint  à  moy  ou  non. 
Je  diray  bien  que  s'il  se  fust  retiré,  et  qu'il  m'eust 
plustost  creu  et  mon  conseil  que  non  le  sien,  nous 
eussions  esté  assez  forts  dans  huit  jours  pour  combattre 
Mongommery  et  le  jetter  hors  du  Bearn ,  ou  l'enfermer 
dans  Navarreins,  là  où  on  ne  l'eust  pas  receu,  parce 
qu'il  n'y  avoit  pas  vivres  pour  nourrir  ses  gens  quatre 
jours;  et  parce  il  falloit  qu'il  combattist,  ou  qu'il  re- 
tournastpar  le  mesme  lieu  qu'il  estoit  venu,  qui  estoit 
bien  mal  aysé,  car  les  paysans  mesmes  l'eussent  def- 
faict ,  nous  sentans  à  sa  queue.  Monsieur  de  Terride 
tenoit  encores  toutes  les  autres  villes;  et  si  cela  eust 
succédé,  il  n'eustpas  fallu  que  monsieur  le  mareschal 
se  fust  empesché  de  nostre  guerre ,  mais  fust  allé  tout 
à  son  ayse  suyvre  ses  entreprises,  pourveu  qu'il  nous 
eust  laissé  monsieur  de  Bellegarde  et  les  quatre  com- 

(0  Montluc,  dit  de  Thou,  s'étoit  avancé  jusqu'à  Aire,  et  ensuite 
jusqu'à  Saint-Sever,  pour  secourir  Terrides;  mais  la  jalousie  s'étant 
mise  entr'eux,  et  l'un  ne  voulant  rien  céder  à  l'autre,  Terrides,  pen- 
dant la  contestation,  perdit  ses  troupes  et  fut  pris  lui-même. 

pagnies  :  ce  que  je  pense  qu'il  eust  faict,  n'en  ayant 
aucun  besoin.  On  se  doit  prendre  au  conseil  de  mon- 
sieur de  Terride  et  non  à  moy.  Pour  monstrer  à  tout 
le  monde  le  peu  d'apparence  qu'il  y  avoit  que  le  comte 
fust  venu  à  bout  de  son  entreprise,  il  est  certain  qu'il 
n'eust  jamais  au  plus  haut  que  deux  mil  cinq  cens 
hommes  de  pied  et  cinq  à  six  cens  chevaux,  que  bons 
que  mauvais  ;  et  quand  il  passa  au  Port  devers  mes- 
sieurs les  princes,  if  n' avoit  pas  plus  de  cent  chevaux, 
et  fort  peu  de  gens  de  pied ,  par  le  tesmoignage  princi- 
palement de  l'enseigne  et  du  guidon  de  monsieur  de 
Terride  et  de  monsieur  de  Sainct  Félix,  lieutenant  de 
monsieur  de  Negrepelisse ,  et  de  l'enseigne  du  capi- 
taine Sainct  Projet,  qui  estoient  prisonniers,  lesquels 
alloient  tousjours  sur  leur  foy  par  leur  camp  :  et  depuis 
la  paix  j'ay  parlé  à  plus  de  cinquante  des  ennemis,  qui 
me  l'ont  confirmé.  Ainsi  on  peut  juger  s'il  y  avoit  ap- 
parence d'avoir  peur,  ny  de  penser  que  ledict  sieur  de 
Terride,  veu  les  forces  qu'il  avoit,  se  fust  laissé  ainsi 
surprendre,  mesmement  veu  qu'il  estoit  bon  homme 
de  guerre ,  et  avoit  de  bons  capitaines  ;  mais  ils  perdi- 
rent l'entendement  au  bon  du  coup. 

Voyla  la  vérité  du  commencement  et  source  des  mal- 
heurs de  la  Guyenne»  Que  si  monsieur  le  mareschal 
Danville  ne  fust  venu  en  ce  pays,  je  m'asseure  que  la 
pluspart  des  seigneurs  qui  se  rendirent  près  de  luy 
m'eussent  faict  cet  honneur  de  me  venir  trouver,  et 
croy  que  nous  eussions  mené  le  batteau  d'une  autre 
sorte.  Il  estoit  raisonnable  qu'ils  luy  fissent  cest  hon- 
neur, car  il  est  grand  seigneur,  fils  d'un  connestable, 
et  mareschal  de  France ,  et  d'ailleurs  brave  chevalier 
de  sa  personne,  plutost  qu'à  moy,  qui  suis  un  pauvre 

gentil-homme,  vieux,  estropiât,  et  desfavorisé,  mais 
neantmoins  aimé  de  la  noblesse  et  du  peuple. 

Vous ,  lieutenans  de  Roy  qui  venez  après  moy ,  si 
mes  Mémoires  tombent  entre  vos  mains  ,  faites  vostre 
profit  de  la  faute  de  monsieur  de  Terride ,  afin  que 
vous  ne  soyez  cause  de  la  ruine  des  affaires  de  vostre 
maistre.  Je  ne  le  veux  pas  blasmer  ny  accuser  de  couar- 
dise et  lascheté,  car  il  estoit  bon  pour  mener  les- gens 
à  la  guerre  ;  mais  à  un  lieutenant  de  Roy  il  faut  d'autres 
parties;  sur  vostre  teste,  sur  vostre  prudence  et  bon 
advis  repose  tout  le  reste.  S'il  eust  creu  les  advis  que 
nous  luy  avions  donné,  que  le  comte  de  Mongommery 
alloit  à  luy,  il  eust  fait  une  retraite  honorable  et  eust 
sauvé  son  canon  ;  que  s'il  n'avoit  assez  de  loisir,  il  l'eust 
jette  dans  le  Gave,  qui  est  une  rivière  où  il  y  a  de  grands 
précipices;  il  n' estoit  en  la  puissance  de  Mongom- 
mery de  le  retirer,  et  nous  eussions  esté  au  temps  qu'il 
falloit  pour  le  l'avoir.  Mais  non  contant  de  ce,  ayant 
esté  mis  en  route  en  son  siège,  et  encor  retiré  dans  une 
ville  assez  bonne,  il  devoit  adviserles  moyens,  ou  de  se 
retirer  plus  avant,  ou  de  se  fortifier.  Et  encore  la  der- 
nière faute  fut  pire  que  la  première,  c'est  que  la  peur 
leur  osta  le  jugement  ;  car  il  se  sauva  avecques  bon  nom- 
bre de  gentils- hommes  dans  le  chasteau  qui  est  bien 
fort,  sans  avoir  advisé  d'y  faire  mettre  des  vivres  pour 
le  soutenir.  Et  parmy  toutes  ces  disgrâces,  encoresse 
tenir  sur  le  haut  bout,  sans  vouloir  sortir  trois  pas 
de  son  gouvernement  pour  venir  communiquer  avec- 
ques moy  !  Laissez,  laissez  ces  honneurs  en  la  nécessité; 
je  n'ay  pas  faict  ainsi:  souvent  avec  dix  chevaux,  je 
me  suis  mis  en  campagne.  Je  m'asseure  que  s'il  fust 
venu  parler  à  moy,  il  ne  fust  tombé  au  malheur  qui 

luy  causa  la  perte  de  sa  réputation  et  de  sa  vie.  Et 
quant  à  moy,  j'ay  tousjours  pense',  me  ressouvenant 
de  ceste  faction,  que  c'estoit  un  vray  jugement  de 
Dieu;  car  lever  un  siège  contre  forces  esgalies  ,  vain- 
cre et  forcer  une  ville,  prendre  le  lieutenant  du  Roy 
dans  une  bonne  place  en  trois  jours,  presque  à  la  teste 
d'un  mareschal  de  France  et  d'un  lieutenant  de  Roy, 
comme  j'estois,  et  bref  en  trois  jours  conquérir  tout 
un  pays,  cela  semble  estre  un  songe.  Il  faut  confesser 
que  de  toutes  nos  guerres  il  ne  s'est  faict  un  (0  plus 
beau  trait  de  guerre  que  cestuy-cy. 

Capitaines  mes  compagnons,  qui  a  acquis  ceste 
belle  gloire  au  comte  de  Mongommery  ?  certes  la 
diligence  dont  il  usa ,  sans  donner  presque  loisir  à 
monsieur  de  Terride  de  penser  à  luy  ;  c'est  une  des 
meilleures  pièces  de  la  guerre.  Mais  qu'est-ce  qui  fît 
perdre  ledict  sieur  de  Terride?  le  peu  de  diligence 
qu'il  mit  en  son  faict.  Quant  à  moy,  j'y  apportay  tout 
ce  que  je  peus,  car  d'entrer  plus  avant  en  pays  sans 
avoir  entendu  de  luy  Testât,  et  combattre  un  ennemy 
victorieux  sans  avoir  des  forces  bastantes,  avecques 
des  gens  en  peur,  je  n'estois  si  mal  advisé,  pour  met- 
tre après  toutes  choses  pesle-mesle,  et  luy  faire  com- 
pagnie en  sa  ruine.  J'avois  trop  longuement  gardé 
cest  advantage  de  n'avoir  jamais  esté  delFaict ,  pour 
l'hasarder  pour  le  secours  d'un  homme  lequel  en  des- 
pit  de  tout   le   monde  se   vouloit  perdre. 

Qu'on  ne  s'estonne  pas  si  je  m'arreste  si  longue- 
ment sur  cecy  ;  car  je  croy   que  de  ceste  faute,    la- 

(*)  «  Le  meurtre  fut  en  tout  d'un  peu  moins  de  trois  mille  hommes, 
«  le  gain  de  vingt-deux  canons  de  batterie  et  de  quelques  autres  pièces.  » 
(  Histoire  universelle  de  d'Aubi^rie.  ) 

22.  22 

quelle   plusieurs  mal  instruicts  m'imputent,  est  pro* 
venue  non  seulement  la  ruine  de  la  Guyenne,  mais 
aussi  de  ce  royaume  ;  car  je  suis  asseuré  que  les  aiFaires 
des  Huguenots   estoient  reduictes    à  telle  extrémité, 
qu'il  n'estoit  pas  possible  qu'ils  se  peussent  remettre. 
En  premier  lieu ,   si  monsieur  lé   mareschal  et  moy 
l'eussions  suivy ,  il  n'y  avoit  doute  que  Mongommery 
n'eust  esté  deffaict,  et  par  ainsi  tout  le  Bearn  conquis, 
qui  n'est  pas  peu  de  chose  ;  et  pense  que  par  la  paix 
le  Pvoy  se  fust  bien  gardé  de  le  rendre,  ayant  dequoy 
recompenser  dans  le  royaume  la  royne  de  Navarre, 
pour   la  tenir  d'autant  plus  sous  son  obéissance  ;  car 
un  roy  doit  tousjours  désirer  que  ceux  qui  sont  ses 
subjects,   s'ils  sont  grands  et  puissans  ,  soient  dans  le 
cœur  du  royaume ,  et  non  aux  extremitez ,  car  lors 
ils  n'osent  lever  les  cornes  :  et  puis  le  Roy  n'avoit  pas 
faute   de  bons  tiltres  pour  Bearn  ,  car  on  dict  que  la 
souveraineté  luy  appartient*,  j'en  ay  ouy  discourir  une 
fois  à  monsieur  de  Lagebaston ,  premier  président  de 
Bordeaux,  lequel  disoit  avoir  veu  les  titres  en  la  con- 
tablerie  de  Bordeaux.    Je  n'ay  que  faire  de  reveiller 
ceste  vieille  querelle.  Il  nous  disoit  aussi  que  lois  qu'on 
commença  de  dresser  la  fortification  de  Navarreins, 
la  cour  de  parlement  envoya  devers  le  roy  François, 
pour  luy  remonstrer  combien  cela  importait;  mais  le 
Roy  leur  manda  qu'il  ne  le  trouvoit  poinct   mauvais. 
Ce  fut  un  mauvais  conseil  au  Roy,  car  un  prince,  le 
plus  qu'il  peut,  doit  empescher  ces  forteresses  voisines; 
il  y  a  assez  de  moyens  de  les  empescher,   Sans  ceste 
forteresse  tout  le  pays   estoit  au  Roy  ;  mais ,   cela 
est  fait,  il  n'y  a  plus    d'ordre  ,   car  à  chose   faicte 
le  conseil  en  est  pris.  Outre  tout  cela,  si  Mongom- 

mery  eust  esté  defaict,  monsieur  F  Admirai,  qui  perdit 
cependant  ceste  grande  bataille  de  Moncontour,  ne 
sçavoit  de  quel  bois  faire  flèches,  et  ne  sçavoit  à  quel 
sainct  se  vouer*  Je  croy  qu'il  ne  fust  pas  esté  si  mal- 
advisé  que  de  s'enfourner  en  la  Guyenne  (0 ,  où  on 
l'eust  aysement  deffait,  estant  le  reste  de  son  armée 
en  fort  piètre  et  misérable  estât,  sans  bagage  ,  les  che- 
vaux déferrez ,  et  sans  avoir  un  seul  sol.  Et  bien  luy 
servit  qu'il  se  vint  jetter  entres  les  mains  du  comte  de 
Mongommery ,  qui  le  remit  sus  ,  l'accommodant  d'ar- 
gent qu'il  avoit  gaigné  au  sac  de  plusieurs  villes  ;  de 
sorte  que  ledit  sieur  Admirai  eut  la  commodité  de  tra- 
verser tout  le  royaume  cependant  que  le  Roy  s'amusa 
au  siège  de  Sainct  Jean,  au  cœur  de  l'hyver,  qui  fut 
un  très-mauvais  conseil  :  mais  Dieu  nous  ferme  et 
ouvre  les  yeux  comme  il  luy  plaist.  Or  retournons 
à  nostre  propos  :  peut  estre  qu'il  y  auroit  quelques 
uns  qui  voudroient  que  j'eusse  mis  par  escrit  plus  au 
long  comme  monsieur  de  Terride  fut  déliait  ;  ce  que  je 
n'ay  voulu  faire,  car  j'ay  tousjours  ouy  dire  que  de 
mauvaise  viande  on  n'en  sçauroit  faire  un  bon  potage. 
Je  laisse  cela  pour  ceux  qui  y  estoient,  et  qui  me  l'ont 
confirmé,  et  pour  les  historiens  qui  parlent  de  tout  le 
monde  ,  et  souvent  mal  à  propos  ,  comme  gens  mal 
entendus  qu'ils  sont  au  faict  des  armes. 

Les  allées  et  venues  de  monsieur  de  Terride  vers 

(0  "Vers  la  fin  du  mois  de  novembre,  l'Amiral  fit  sa  jonction  avec 
les  troupes  victorieuses  de  Montqommeri  :  ils  vinrent  camper  près  de 
Toulouse.  Leur  armée  commit  les  plus  grands  désordres  :  elle  brûla 
toutes  les  fermes  qui  appartenoient  aux  officiers  du  parlement  de  Tou- 
louse. On  écrivit  sur  les  débris  encore  fumans,  ces  mots.  Vengeance 
âe  Rapin* 

22, 

moy  durèrent  trois  jours  entiers,  et  après  Mongom- 
mery  le  vint  attaquer.  Depuis  sa  deffaicte  je  demeu- 
ray  à  Sainct  Sever,  et  jusques  à  ce  qu'il  fust  prins  dans 
le  chasteau  d'Orthez  je  n'en  partis,  et  après  me  re- 
tiray  derechef  à  Ayre ,  où  je  demeuray  neuf  jours 
après  la  prinse  dudict  sieur  de  Terride  :  et  du  tout 
donnay  advis  à  monsieur  le  mareschal,  le  priant  en- 
core de  vouloir  venir  où.  nous  estions.  Il  me  fit  res- 
ponce  (0  dequoy  il  luy  serviroit  d'y  venir,  puis  que 
monsieur  de  Terride  estoit  deffaict  et  prins.  J'y  r'en- 
voyay  monsieur  de  Leberon  pour  luy  remonstrer  que 
s'il  passoit  la  rivière  vers  le  Languedoc,  pour  tout 
certain  Mongommery  se  jetteroit  dans  le  pays  du  Roy, 
ne  trouvant  personne  qui  luy  fist  teste ,  et  que  s'il  luy 
plaisoit  de  faire  alte  encore  pour  quelques  jours,  l'on 
pourroit  cognoistre  bien  tost  ce  que  le  comte  de 
Mongommery  voudroit  faire,  car,  enflé  d'une  si  belle 
victoire,  il  ne  se  voudroit  arrester  là  ;  ce  qu'il  accorda, 
mais  qu'il  ne  despendroit  autre  temps  que  la  paye  d'un 
mois  que  la  ville  de  Thoulouse  avoit  donné  à  ses  gens, 
et  que  le  demeurant  il  le  vouloit  employer  à  recou- 
vrer les  places  de  son  gouvernement.  Or,  à  la  vérité 
dire  ,  depuis  que  monsieur  de  Terride  fut  defaict,  les 
affaires  demeurèrent  si  confuses,  que  l'on  eust  bien  eu 
affaire  de  deviner  le  party  que  l'on  devoit  prendre, 
sinon  que  le  pays  de  Languedoc  eust  voulu  payer  le 
camp  de  monsieur  le  mareschal  pour  deffendre  la 

(0  «  Montluc,  dit  d'Aubigné,  qui  s'estoit  avancé  jusques  à  Saint  Se- 
«  ver,  voyant  la  besogne  faite  à  son  nez,  accusa  le  maréchal  d'Anville; 
«  et  pour  ce  qu'eux  deux  s'estoient  toujours  picotés,  jettans  les  fautes 
«  des  retardemens  l'un  sur  Fautre,  ils  se  séparèrent  de  tous  points, 
«  sous  couverture  que  les  Toulousains  redemandoient  leur  chef.  » 

Guyenne,  ce  que  peut  estre  il  n'eust  pas  faict,  aussi 
il  n'y  avoit  point  de  raison.  Durant  les  neuf  jours  que 
je  demeuray  à  Ayre,  nous  nous  assignasmes  de  nou- 
veau en  un  village,  il  ne  me  souvient  du  nom  :  tous 
ceux  qui  s'estoient  trouvez  à  Projan  s'y  trouvèrent, 
et  là  discourusmes  des  remèdes  que  nous  pourrions 
trouver,  ce  qu'estoit  bien  difficile ,  pour  les  raisons  sus- 
dites ;  et  furent  tous  d'opinion  que  j'escrivisse  à  mon- 
sieur le  mareschal  s'il  luy  plairoit  de  s'approcher  jus- 
ques  à  Viques,  que  je  m'en  irois  le  trouver,  afin  de 
résoudre  ce  qu'il  luy  sembloit  que  nous  devions  faire 
pour  la  deflfence  de  la  Guyenne  ;  lequel  me  manda 
qu'il  s'y  trouveroit  un  jour  qu'il  me  nomma  ,  qui 
estoit  deux  ou  trois  jours  après.  Je  veux  mettre  par 
escrit  icy  qu'est-ce  que  je  faisois  à  Ayre,  à  cinq 
lieues  des  ennemis ,  et  en  une  ville  qui  n'est  pas  fer- 
mée, n'ayant  que  cinq  compagnies  que  le  capitaine 
Castella  commandoit ,  et  une  du  vicomte  Labatut , 
qui  estoit  venue  à  Ayre  ;  et  pource  que  cecy  servira 
par  advanture  à  quelqu'un  à  l'advenir,  je  le  veux  es- 
crire  :  quelques  appi  entifs  en  nostre  mestier  y  appren- 
dront quelque  chose. 

Les  trois  compagnies  de  gensdarmes  estoient  en  un 
village  deçà  la  Dou  (0,  vers  la  Gascogne.  Je  descou- 
vris mon  intention  à  messieurs  les  barons  de  Gondrin, 
de  Fontenilles  et  de  Madaillan ,  et  leur  dis  que  je 
voulois  tenter  la  fortune,  voir  si  je  pourrois  combattre 
Mongommery  à  mon  advantage  avec  si  peu  de  gens 
que  nous  estions,  et  que  je  voulois  faire  retirer  tout 
le  bagage  de  toute  la  noblesse  qui  estoit  avec  nous,  à 

(0  La  Dou  :  FÀdour. 

ÎVoguerol,  et  qu'il  ne  nous  demeureroit  rien  que  nos 
armes  et  chevaux,  et  que  je  voulois  que  toutes  les 
nuicts  ils  se  rendissent  avec  toutes  les  trois  compagnies, 
une  heure  après  minuit,  devant  Ayre,  deçà  la  rivière, 
vers  la  Gascogne.  J'avois,  outre  cela,  quatre  compa- 
gnies d'argolets  :  en  tout  ils  pouvoient  estre  trois  cens 
arquebusiers,  lesquels  pareillement  se  rendroient  à 
Millas,  sur  le  bord  de  la  rivière.  Nos  six  enseignes  de 
gens  de  pied  estoient  logées  au  Mas  Daire,  au  dessus 
Ayre,  tirant  vers  les  ennemis;  toutes  les  nuits,  à 
mesme  heure,  tous  s'y  rendroient  en  bataille  au  long 
de  la  rive  et  hors  le  village  ;  et  que  quand  l'alarme 
viendroit,  sans  sonner  tambour  ne  trompette,  ils  se 
retireroient  par  Ayre,  et  passeroient  le  pont;  et  nous 
qui  estions  logez  audit  Ayre,  passerions  à  gué,  car  la 
rivière  estoit  gueyable  ;  et  que  cependant  toutes  les 
nuits  vingt  chevaux  iroient  sur  trois  chemins  que  les 
ennemis  pouvoient  prendre  pour  venir  à  nous)  et  qu'ils 
auroient  intelligence  les  uns  avec  les  autres  pour  se 
tenir  adveltis  ;  et  que  tous  ensemble  se  retireroient  vers 
Ayre  sans  donner  l'alarme,  et  qu'ils  advertiroient  les 
gens  de  pied,  et  à  nous  par  conséquent;  et  que  les  vingfc 
chevaux  iroient  à  une  grand  lieue  ou  à  une  lieuë  et 
demie  en  avant,  afin  que  nous  ne  fussions  contraints 
de  retirer  nos  gens  en  desordre,  et  que  nous  eussions 
temps  pour  faire  une  demie  lieuë  sur  nostre  retraicte, 
qui  estoit  vers  Noguerol,  avant  que  les  ennemis  n'arri- 
vassent à  Ayre.  Je  mesuray  la  longueur  de  la  nuit, 
car  je  ne  craignois  pas  qu'ils  vinssent  le  jour,  à  cause 
que  je  tenois  un  gentil-homme  nommé  le  capitaine 
Bahus,  en  un  village  fermé  qui  est  à  une  lieuë  et  de- 
mye  d'Ayre,  tirant  à  MorJas,  lequel  tenoit  des  gens 

tout  le  long  du  jour  sur  tous  les  chemins  que  les  enne- 
mis pourroient  venir   à  nous  ,   et  avoit  soixante  ou 
quatre  vingt  soldats  avec  luy,  et  vingt  ou  vingt  cinq 
argolets.  Et  leur  mettois  en  avant  que  quand  les  en- 
nemis auroient  faiet  cinq  grands  lieues  de  ce  pays-là, 
mesmement  les  gens  de  pied,  et  singulièrement  la 
nuict,  qu'à  l'arrivée  d'Ayre  il  faudroit  que  les  gens 
de  pied  mangeassent  et  beussent;  et  qu'ils  n'y  pou- 
voient  arriver  que  ne  fust  près  du  jour  à  l'heure  du 
grand  sommeil,  et  mesmement  gens  de  pied  qui  ont 
cheminé  toute  la  nuit;  qu'ils  ne  tireroient  jamais  un 
homme  de  pied  de  là  dedans ,  et  que  la  pluspart  de 
leur  arquebuserie  à  cheval  demeureroit  avec  les  gens 
de  pied,  et  que  par  l'art  de  la  guerre  les  gens  de  che- 
val dévoient  passer  outre  et  venir  après  nous,  ayant 
opinion  que  nous  nous  retirerions  de  peur;  et  que  je 
voulois  que  nostre  rencontre  fust  à  demy  lieue  d'Ayre, 
qui  seroit  proprement  entre  la  pointe  du  jour  et  le  so- 
leil levant  ;  et  comme  nous  les  verrions  approcher  de 
nous,  nous  tiendrions  toute  nostre  arquebuserie  cou- 
verte de  nos  gens   de  cheval,  et  baisserions  la  teste 
les  chargeant.  Je  ne  faisois  doute  que  nous  ne  les  def- 
fissions ,  ce  qu'ils  trouvèrent  bon ,  et  furent  de  mesme 
opinion  que  moy,  que  nous  les  defFerions  et  rom- 
prions, car  nos  chevaux  se  trouveroient  frais,  et  les 
leurs  las;  et  nos  gens  de  pied  qui  viendi oient  demy 
lieue  au  trot  après  nous,  voyant  la  victoire,  et  que 
les  leurs  se  trouveroient  encores  dans  Ayre  dormant 
ou  mangeant,  et  voyant  leur  cavallerie  defïaicte  et 
en  routte,  il  ne  falloit  faire  doute  que  chacun  ne  se 
fust  essayé  de  se  sauver  par  là  où  il  eust  peu ,  et  non 
combattre.  Il  faut  ainsi  se  représenter  les  choses  quand 

on  les  entreprend,  et  ouyr  les  raisons  des  uns  et  des 
autres  là  dessus. 

Sur  ceste  entreprise,  nous  demeurasmes  neuf  jours  : 
toutes  les  nuicts  nous  estions  en  bataille  de  ceste 
sorte,  attendant  que  les  ennemis  nous  vinssent  com- 
battre ,  nous  pensant  surprendre  ;  mais  je  croy  que 
nous  y  eussions  demeuré,  si  nous  les  eussions  voulu 
attendre,  jusques  à  ceste  heure.  Et  le  dixiesme  jour, 
ayant  eu  la  responce  de  monsieur  le  mareschal,  que 
dans  trois  jours  il  se  rendroit  à  Aucli,  nous  nous  re- 
tirasmes  vers  Marsiac  pour  nous  rallier  avec  monsieur 
de  Bellegarde,  auquel  je  laissay  tous  les  gens  que 
j'avois,  et  seulement  m'en  allay  avec  vingt  chevaux 
à  Auch;  et  fis  neuf  grands  lieues  ce  jour  là,  qui  en 
vallent  vingt  de  France,  pource  que  le  lendemain 
matin  estoit  le  jour  que  monsieur  le  mareschal  m'a- 
voit  mandé  qu'il  s'y  trouveroit,  et  ne  fus  en  ma  vie 
si  las,  car  il  faisoit  une  chaleur  extrême  ;  et  y  trouvay 
monsieur  de  Negrepelisse,  qui  estoit  arrivé  le  jour  de 
devant,  ayant  entendu  que  monsieur  le  mareschal  s'y 
devoit  trouver,  et  pour  r'allier  ce  qui  estoit  demeuré 
de  sa  compagnie,  laquelle  estoit  avec  monsieur  de 
Terride.  Le  lendemain  matin,  monsieur  le  mareschal 
ne  se  trouva  pas  à  Auch,  mais  y  envoya  monsieur  de 
Joyeuse,  et  tinsmes  le  conseil  au  logis  de  monsieur  de 
Negrepelisse,  qui  avoit  la  goutte;  et  là  monsieur  de 
Joyeuse  nous  proposa  l'intention  de  monsieur  le  ma- 
reschal, qu'estoit  qu'il  s'en  aîloit  repasser  la  rivière  de 
Garonne,  et  alloit  employer  son  temps  en  son  gouver- 
nement, veu  la  despence  que  le  pays  faisoit  pour  sub- 
venir aux  frais  de  la  guerre.  Nous  débattions  tous  le  con- 
traire, et  puis  que  les  ennemis  estoient  en  la  Guyenne, 


DE  BLÀISE  Di:  MONTLUC.     [l56'()]  'Mfi 

que  luy,  ayant  la  charge  du  Dauphiné,  Provence,  Lan- 
guedoc et  Guyenne,  qu'il  devoit  aussi  tost  penser  à 
conserver  l'un  que  l'autre  ;  que  tous  estoient  serviteurs 
du  Roy,  tous  sujects  du  Roy,  et  le  pays  au  Roy,  et  qu'il 
falloit  aller  là  où  estoient  les  ennemis  et  réparer  la 
grand  faute  que  nous  avions  faite.  Monsieur  de  Joyeuse 
mettoit  en  avant  que  le  pays  de  Languedoc  ne  paye- 
roit  pas  l'armée  de  monsieur  le  mareschal,  s'ils  ne 
voyoient  qu'il  employast  leur  argent  à  recouvrer  les 
places  de  Languedoc;  et,  comme  j'ay  desja  dit,  il  y 
avoit  de  la  raison.  Neantmoins,  nous  autres  qui  es- 
tions de  la  Guyenne,  n'attendions  autre  chose  que  la 
ruyne  d'icelle,  et  par  conséquent  de  nos  maisons;  et 
pour  toutes  ces  considérations,  nous  eussions  bien 
voulu  que  monsieur  le  mareschal  eust  pris  opinion 
de  deffendre  la  Guyenne  et  non  de  retourner  en  Lan- 
guedoc. En  somme  il  nous  dit  qu'il  se  rendroit  le  soir 
à  monsieur  le  mareschal,  à  l'Isle,  et  que  le  lendemain, 
matin  ledit  sieur  passeroit  la  Garonne  vers  le  Lan- 
guedoc, et  nous  laissa  tous  bien  esbahis,  cognoissant 
bien  que  Mongommery  ne  pouvoit  pas  vivre  longue- 
ment en  Bearn,  et  qu'il  se  jetteroit  dans  le  pays  du 
Roy.  Je  dis  àt  monsieur  de  Joyeuse  que  puis  qu'il  ne 
me  demeuroit  forces  pour  deffendre  la  Guyenne,  je 
ne  pouvois  faire  autre  chose  que  de  me  retirer  à  Li- 
bourne,  là  où  le  Roy  m'avoit  mandé.  Et  ainsi  je  m'en 
retournay  trouver  monsieur  de  Bellegarde  à  Marsiac, 
qui  fut  aussi  esbahy  que  moy  mesme ,  car  il  n'estoit 
pas  sans  crainte  de  la  ruyne  de  ses  maisons,  aussi  bien 
que  moy  et  les  autres  qui  estions  de  la  Guyenne.  Je 
laissay  le  vicomte  de  Labatut  avec  ses  deux  compa- 
gnies dans  Marsiac,  et  luy  mis  à  sa  discrétion  de  faire 

ce  qu'il  pourrait,  car  de  forces  je  n'en  avois  point  pour 
le  secourir.  Monsieur  de  Bellegarde  se  retira  aussi  un 
peu  plus  avant  vers  le  Comenge ,  attendant  ce  que 
monsieur  le  mareschal  commanderoit  qu'il  fist ;  et  le 
baron  de  Gondrin  s'en  alla  vers  Euse,  pour  faire  le 
mieux  qu'il  pourrait  avec  sa  compagnie.  Nous  estions 
tous  comme  brebis  esgarées.  Je  m'en  vins  avec  les  cinq 
compagnies  passer  la  Garonne  ,  et  les  mis  au  port 
Saincte  Marie  et  Aguillon,  pour  veoir  si  je  pourrois 
assembler  encores  des  gens ,  et  baillay  trois  ou  quatre 
commissions  pour  en  lever.  Il  ne  demeura  avec  moy 
que  trente  cinq  sallades  de  la  compagnie  de  monsieur 
de  Fontenilles ,  et  quatorze  de  la  mienne  ;  car  mon- 
sieur de  Madaillan,  qui  estoit  allé  à  l'enterrement  de 
sa  femme,  en  avoit  amené  une  partie  qui  estaient  ses 
voisins  :  son  frère,  qui  portoit  mon  enseigne,  s'en  es- 
toit  allé  à  sa  maison,  malade,  lequel  en  avoit  aussi 
amené  de  ses  voisins.  Mon  guidon  estoit  prisonnier, 
mon  mareschal  des  logis  s'en  estoit  allé  à  Thoulouse 
pour  un  procès  que  l'on  luy  jugeoit.  Et  voy-là  l'occa- 
sion pourquoy  j'estois  demeuré  seul  *,  il  est  vray  que 
j'estois  asseuré  que  dedans  huict  jours  ils  se  rendraient 
tous  à  moy.  Quant  à  la  noblesse  d'Armagnac,  tous 
s'estoient  retirez  à  leurs  maisons  pour  donner  ordre 
à  retirer  leurs  meubles  dans  Lectoure,  car  ils  ne  pen- 
soient  pas  moins  que  ce  qu'ils  en  ont  veu  depuis.  Il 
sembloit  que  ce  fust  un  fléau  de  Dieu  sur  nous,  car 
tout  le  monde  songeoit  à  sauver  son  bien  et  non  à  se 
deffendre  ny  faire  teste  à  l'ennemy.  Voyez  quelle  fut 
la  suitte  de  la  faute  que  nous  fismes  de  nous  entendre 
si  mal. 

Je  n'eus  pas  demeuré  quatre  jours  à  Agen,  que  je 

fus  adverty  que  monsieur  de  M archatsel ,  qui  à  présent 
est  seigneur  de  Peyre,  estoit  arrivé  à  Thonens  avec 
trois  cens  chevaux,  parmy  lesquels  il  y  en  pouvoit 
avoir  soixante  de  bons ,  le  reste  estoit  arquebuserie  à 
cheval,  mal  montez,  et  qu'il  devoit  passer  en  Bearn, 
se  joindre  avec  le  comte  de  Mongommery.  Inconti- 
nent je  partis  et  me  rendis  à  Aguillom  De  cinq  com- 
pagnies, j'en  avois  envoyé  deux  à  Villeneufve,  pour 
soulager  le  pays,  et  aux  trois  qui  m'estoient  demeu- 
rées, et  qui  estoient  au  port  Saine  te  Marie  et  Aguil- 
Ion,  s'il  y  avoit  cent  hommes  pour  compagnies,  c'es- 
toit  tout,  car  chacun  s'en  estoit  allé  à  sa  maison,  aussi 
bien  que  les  gens  de  cheval ,  et  les  capitaines  mesmes. 
J'avois  donné  commission  aux  capitaines  du  Plex  et 
Pommies,  qui  sont   de  Condomois,  de  faire  chacun 
une  compagnie,  et  leur  manday  qu'ils  se  rendissent 
vers  Buzet,  et  que  je  voulois  essayer  de  passer  la  ri- 
vière de  Garonne,   et,   s'ils  entendoient  que  les  en- 
nemis me  vinssent  empescher  le  passage,  qu'ils  leur 
donnassent    des    alarmes  par   derrière.   Ledict  sieur 
de   Peyre  n'arresta  point  à  Thonens,  et  passa  la  ri- 
vière, s'estendant   vers  Monurt,  Montluc  et  Dama- 
san.  Le  soir  que  j'arrivay  à  Aguillon,  je  fis  semblant 
de  vouloir  passer  la  rivière:  lors  ils  se  présentèrent 
pour  m'empescher,  mais  il  n'y  eut  autre  chose  que 
quelques  arquebusades  tirées  de  l'un  bort  de  la  ri- 
vière à  l'autre.  Le  lendemain  matin  je  fis  descendre 
deux  batteaux  devers  le  port  Saincte  Marie;  en  l'un 
pouvoient  passer  trois  chevaux,  et  en  l'autre  deux,  et 
me  presentay  au  passage  du  port  de  Pascau,  et  em- 
barquay  dans  les  deux  batteaux  vingt-cinq  arquebu- 
siers. Et  comme  je  pensois  qu'ils  vinssent  defïendre  le 

passage  ,  ils  firent  le  contraire,  car  ils  abandonnèrent 
Damasan,  Montluc  et  Monurt,  et  se  retirèrent  vers 
La  Gruere  et  le  Mas  d'Agenois,  et  ainsi  me  quittèrent 
le  passage  ;  et  allay  loger  à  Damasan  ,  où  je  trouvay 
les  capitaines  du  Plex  et  Pommies  qui  estoient  arri- 
vez, et  av  oient  tous  deux  environ  quatre-vingts  hommes 
de  pied  seulement ,  car  ils  n'avoient  pas  eu  le  loisir 
de  faire  leurs  compagnies  ;  et  quelques  quatre  vingts 
arquebusiers  à  cheval  s'y  rendirent  aussi.  Le  capitaine 
Lauba,  un  mien  parent,  qui  pouvoit  avoir  soixante 
arquebusiers  à  cheval,  y  arriva  :  environ  les  quatre 
heures  après  midy  nous  fusmes  tous  passez.  A  mon  ar- 
rivée à  Damasan,  m'arrivcrent  deux  hommes  de  Cas- 
tel -Geloux,  que  les  consuls  et  habitans  de  la  ville 
m'en voy oient,  demandant  secours,  que  Callonges  avoit 
esté  devant  la  ville  pour  les  sommer,  et  qu'ils  luy 
avoient  respondu  que  s'ils  n'avoient  nouvelles  de  moy 
le  lendemain  matin ,  qu'ils  leur  bailleroient  la  ville. 
C'estoit  une  chose  estrange  :  les  villes  qui  n'avoient  ap- 
parence de  pouvoir  estre  forcées ,  trembloient  de  peur. 
Ils  avoient  capitulé  qu'il  n'y  entreroit  que  les  capi- 
taines, moyennant  quelque  argent  qu'ils  donnoient; 
mais  c'estoit  une  feinte,  car  ils  vouloient  s'emparer  de 
la  ville  et  y  laisser  des  gens;  car  les  capitaines,  estans 
dedans  avec  les  Huguenots  de  la  ville,  estoient  bien 
asseurez  qu'ils  seroient  inaistres  des  Catholiques.  Tout 
incontinent  j'ordonnay  à  monsieur  de  Noé  et  au  capi- 
taine Bengue ,  lieutenant  et  guidon  de  la  compagnie 
de  monsieur  de  Fontenilles ,  qu'ils  fissent  repaistre 
leurs  chevaux ,  et  aux  capitaines  du  Plex  et  Pom- 
mies, faire  repaistre  leurs  arquebusiers  à  cheval,  et 
qu'à  l'entrée  de  la  nuict    monsieur  de  Noé  partiroit 

avec  vingt-cinq  sallades,  et  lesdits  capitaines  du  Plex 
et  Pommies,  avec  leurs  arquebusiers  à  cheval,  avec 
luy,  et  que  l'un  des  messagers  iroit  en  leur  trouppe, 
et  le  reste  des  sallades  qui  pouvoient  estre  dix,  et  les 
quatorze  de  ma  compagnie,  iroient  avec  ledit  capi- 
taine Bengue,  et  le  capitaine  Lauba  avec  luy,  et  s'ar- 
resteroient  à  un  quart  de  lieue  de  la  ville,  en  un  lieu 
assigne';  et  si  monsieur  de  Noé  pouvoit  entrer,  il  en 
donneroit  advis  au  capitaine  Bengue,  sinon  il  se  re- 
tirei  oit  à  luy  ;  et  moy  je  me  devois  rendre  avec  qua- 
torze  ou   quinze  gentils  -  hommes  qui  estoient  avec 
moy,  et  quelques  quatre-vingts  arquebusiers  à  pied, 
à  demy  quart  de  lieue  dudit  capitaine  Bengue,  à  la 
maison  d'un  gentil-homme  nommé  monsieur  de  Ca- 
net,  et  que  là  ils  me  donneroient  advis  de  tout  ce  qui 
se  passeroit.  Cecy  faisois-je  afin  que  si  les  ennemis 
venoient  pour  empescher  l'entrée    de   monsieur  de 
Noé,  que  le  capitaine  Bengue  et  luy  se  r'allieroient 
ensemble,  et  moy  aussi  me  monstrerois  en  campagne 
pour  les  faire  tenir  en  cervelle,  entendant  que  nous 
estions  trois  trouppes  en  campagne  :  je  sçavois  bien 
qu'ils  en  seroient  bien  tost  advertis  par  ceux-là  qui 
faisoient  les  bonnes  gens,  demeurant  en  leurs  mai- 
sons sous  l'edict  du  Boy.  Et  partismes  toutes  les  trois 
trouppes  de  nuict ,  pour  ne  donner  cognoissance  aux 
advertissemens  du  peu  de  nombre  que  nous  estions. 
Monsieur  de  Noé  fut  à  une  heure  après  minuict  aux 
portes  de  Castel-Geloux,  là  où  il  y  eut  grandes  disputes 
si  on  le  laisseroit  entrer  ou  non;  les  uns  disoient  ouy,  et 
les  autres  non  ,  de  sorte  qu'ils  le  firent  demeurer  deux 
grosses  heures  avant  que  conclure  ;  et   à  la  fin  les 
Catholiques  se  jetterent  à  la  porte  de  la  ville,  et  se 

firent  maistres  d'icelle  porte  et  l'ouvrirent;  et  comme 
il  fut  dedans,  il  en  donna  advis  au  capitaine  Bengue> 
et  luy  manda  de  se  retirer  à  moy  comme  il  estoit  or* 
donné,  ce  qu'il  fit;  il  estoit  desja  soleil  levant.  Sur  la 
poincte  du  jour  arrivèrent 'devant  Castel-Geloux  deux 
Huguenots  qui  estoient  enfans  de  la  ville,  et  venoient 
sçavoir  avec  ceux  de  la  ville  si  l'argent  estoit  prest  > 
et  s'ils  estoient  délibérez  de  laisser  entrer  les  capi* 
taines  comme  ils  avoient  accordé,  et  que  ledict  sieur 
de  Peyre  estoit  avecques  tous  ses  gens  à  un  quart  de 
lieue  de-là,  qui  avoit  fait  alte  attendant  leur  retour; 
et  comme  quelques  uns  les  amusoient  en  paroles,  sor* 
tirent  quatre  chevaux  qui  prindrent  l'un,  et  l'autre  se 
sauva,  et  donna  advis  à  monsieur  de  Peyre  que  son 
compagnon  avoit  esté  prins,  et  que  c'estoient  gens* 
d'armes  qui  portoient  casaques  jaunes.  Alors  monsieur 
de  Peyre  cogneut  que  je  m'estois  levé  plus  matin  que 
luy,  et  se  retira  au  Mas.  Monsieur  de  Fontenilles  es* 
toit  arrivé  la  nuict  à  point  nommé  à  Buzet ,  un  quart 
de  lieue  de  Damasan ,  où  je  m'estois  retiré  après  que 
j'euz  donné  l'ordre  de  marcher  la  nuict;  et  me  conta 
par  les  chemins  que   monsieur  le  mareschal  n'avoit 
point   passé  la  rivière  de   Garonne  pour   s'en  aller 
en  Languedoc,    comme  monsieur  de  Joyeuse  nous 
avoit  asseuré  qu'il  feroit ,  mais  qu'il  s'en  alloit  vers 
Muret  pour  soulager  le  pays.  Ceste  nuict-là  j'euz  deux 
grandes  joyes  ;  la  première  et  principalle ,  de  ce  que 
monsieur  le  mareschal  s'estoit  ravisé,  et  ne  passoit 
point  la  rivière,  car  j'esperois  que  nous  ferions  quelque 
chose  de  bon  pour  le  service  du  Roy  et  du  pays;  et 
l'autre ,  de  ce  que  j'avois  secouru  Castel-Geloux ,  qui 
nous  apporteroit  grandissime  proffit  7  tant  en  Borde- 

lois  qu'en  Bazadois.  Ce  que  j'ay  voulu  escrire  pour 
monstrer  qu'avec  peu  de  forces  j'ay  fait  ce  que  j'ay 
peu ,  sans  croupir  en  ma  maison  ny  laisser  tout  à  l'a- 
bandon. 

Capitaines,  encores  que  ce  ne  soit  pas  icy  de  gran- 
des conquestes  et  batailles,  si  pouvez  vous  apprendre 
aussi  bien  qu'en  autres  endroits  de  mon  livre  dequoy 
profite   une  grande  diligence  (  je  suis  tousjours  sur 
ceste  leçon,  on  ne  vous  la  sçauroit  trop  repeter),  et 
comme  il  fait  bon  hazarder  quand  il  est  nécessaire. 
Quand  je  passay  la  rivière,  vingt  hommes  m'eussent  em* 
pesche'  de  passer  s'ils  fussent  demeurez  aux  maisons  du 
port  de  Pascau,  car  il  faut,  malgré  que  l'on  en  ait,  arri- 
ver entre  les  deux  grandes  maisons  ;  car  vous  ne  pouvez 
faire  descente  que  là  ou  à  Montluc,  là  où  pareillement 
il  y  a  une  grande  maison  à  la  descente.  Et  si  j'eusse  voulu 
discourir   sur  la  raison  de  mon  passage,  je  n'eusse 
trouvé  homme  qui  eust  esté  d'advis  que  je  deusse  ha- 
zarder de  passer.  Par  ainsi  vous  pouvez  cognoistre  que 
la  guère  porte  qu'il  faut  hazarder  quelque  fois  quand 
l'affaire  est  de  grande  importance ,  et  ne  regarder  pas 
tousjours  à  la  raison  de  la  guerre.  Mais  aussi  peus-je 
bien  dire  que  si  vous  estes  longs  à  entreprendre  et 
longs  de  pourvoir  à  l'exécution,  vous  pourrez  plus 
perdre  en  hazardant  que  gaigner;  car  l'homme  qui 
hazarde,  il  faut  que  son  entreprinse  soit  secrette  et 
de  prompte  exécution,  pour  garder  que  l'ennemy  ne 
sçache  ce  que  vous  voulez  faire  avant  que  vous  veniez 
à  l'exécution;  car  si  vous  luy  donnez  temps  de  le 
sçavoir,  ou  de  pouvoir  rompre  ce  que  vous  voulez 
faire,   pensez  qu'il  a  du  jugement  comme  vous:  il 
pourvoira  si  bien  à  son  fait,  qu'au  lieu  que  vous  le 

penserez  surprendre,  vous  vous  trouverez  surprins  et 
deflaits.  Ne  prenez  pas  tousjours  le  plus  aisé,  ains  trom- 
pez le,  faisant  semblant  de  vous  jetter  en  un  lieu  pour 
passer  par  un  autre.  Quant  à  la  diligence ,  monsieur 
de  Noé  ne  demeura  pas  deux  heures  à  repaistre  à  Da- 
masan  que  la  nuit  ne  le  surprinst  :  toutes-fois  sur  l'heure 
il  partit  sans  marchander.  Combien  y  a -il  de  chefs 
qui  eussent  voulu  donner  temps  aux  gens  de  cheval  de 
repaistre,  et  séjourner  la  nuict  pour  le  moins  jusques 
à  une  heure  ou  deux  devant  jour,  veu  qu'ils  avoient 
demeuré  tout  le  long  du  jour  au  passage  de  la  rivière 
avec  une  extrême  chaleur?  Que  si  je  l'eusse  ainsi  or- 
donné, monsieur  de  Noé  eust  trouvé  les  ennemis  dans 
la  ville,  comme  ils  le  trouvèrent  à  luy  dedans.  Par 
ainsi  je  vous  conseilleray  tousjours  de  vous  souvenir 
de  la  devise  d'Alexandre  le  Grand  :  Ce  que  tu  peux 
faire  aujourd'huy ,  n'attends  au  lendemain.  Apres  une 
grande  corvée,  vous  vous  reposerez  à  vostre  aise  et 
acquerrez  de  l'honneur.  Il  faut  souvent  faire  crever 
vos  chevaux  sous  le  fais,  vous  en  recouvrerez  assez,  et 
non  pas  l'honneur  quand  vous  l'aurez  perdu  :  c'est 
chose  qui  ne  se  trouve  pas,  et  pour  laquelle  vous  por- 
tez l'espée  au  costé. 

Gomme  je  fus  retourné  à  Damasan ,  je  me  retiray  à 
Buzet,  maison  du  seigneur  de  Caumon,  mien  parent; 
et  incontinent  après  disner  montay  à  cheval ,  et  m'en 
allay  avecques  trente  chevaux  que  je  pouvois  avoir, 
et  les  argoulets  du  capitaine  Lauba  ,  droict  à  Peuch, 
qui  est  à  la  royne  de  Navarre  et  à  moy.  Le  sieur  de 
Peyre  s'estoit  retiré  avec  toutes  ses  gens  dans  le  Mas , 
qui  est  à  une  grande  lieue  de  Peuch  ;  et  quand  j'y  fus 
arrivé  il  estoit  trois  heures  après  midy.  Les  nouvelles 

allèrent  à  luy  que  je  marchois  droit  au  Mas;  qui  fut 
cause  qu'il  partit  incontinent  et  chemina  toute  la 
nuict.  Lauba  se  mit  sur  la  queue,  et  en  eust  eu  poil 
ou  plume,  car  il  est  hazardeux  gentil-homme,  et  les 
deux  capitaines  qui  estoient  avec  luy  de  mesmes  ;  mais 
il  ne  sceut  rien  de  sa  retraicte  jusques  au  lendemain 
qu'estoit  soleil  levant,  et  s'en  allèrent  jetter  sur  la 
piste  ;  et  leur  dit-on  qu'ils  estoient  desja  au  Mont  de 
Marsan.  Et  le  lendemain  je  tiray  dudit  Castel-Geloux 
ledit  sieur  de  Noé  et  la  cavallerie,  et  y  laissay  dedans 
les  capitaines  du  Plex  et  Pommies,  qui  parachevèrent 
de  faire  leurs  compagnies,  lesquelles  tousjours  ont 
esté  bonnes,  car  ils  ont  ordinairement  eu  quatre  vingts 
arquebuziers  à  cheval  pour  le  moins,  et  ne  sejour- 
noient  gueres  qu'ils  ne  fussent  journellement  en  cam- 
pagne ,  et  bien  souvent  couroient  jusqu'au  Mont  de 
Marsan,  et  y  ont  fait  beaucoup  de  combats.  Je  m'en 
retournay  à  Agen,  et  le  mesme  jour  que  j'y  arrivay 
un  courrier  de  monsieur  le  mareschal  m'apporta  des 
lettres  par  lesquelles  il  me  mandoit  qu'il  avoit  en* 
tendu,  tant  par  monsieur  de  Joyeuse  que  d'autres,  que 
je  m'en  voulois  aller  à  Libourne  sur  le  commande- 
ment que  le  Roy  m'en  avoit  fait,  et  que  quand  le  Roy 
m'avoit  escrit  de  m'y  aller  mettre ,  il  ne  sçavoit  pas 
que  les  affaires  de  la  Guyenne  allassent  si  mal  ;  et 
qu'il  me  prioit  que  je  les  considérasse  bien,  et  que  si 
j'abandonnois  le  plat  pays ,  le  Roy  ny  Monsieur  ne 
le  trouveroient  pas  bon.  Je  luy  escrivis  que,  quelque 
chose  que  j'en  eusse  dit,  ce  n'avoit  jamais  esté  ma  vo- 
lonté ,  et  qu'il  s'asseurast  que  je  n'estois  pas  marchand 
pour  estre  prins  au  premier  mot,  et  que  j'estois  fort 
resjouy  de  ce  qu'il  vouloit  encores  temporiser  en  la 

Guyenne,  pour  voir  la  délibération  que  l'ennemy  vou- 
droit  prendre,  car  il  me  mandoit  ainsi  par  ses  lettres; 
et  que,  s'il  luy  plaisoit ,  cependant  que  son  camp  ne 
faisoit  rien,  marcher  vers  Nogarol  et  le  Mont  de  Mar- 
san ,  pour  voir  si  l'ennemy  voudroit  prendre  courage 
de  sortir  de  Bearn  pour  nous  venir  combattre,  nous 
pourrions  faire  quelque  chose ,  et  que  cela ,  selon  mon 
advis,  proffiteroit,  afin  que  si  Mongommery  vouloit 
entrer  es  terres  du  Roy,  il  cogneust  qu'il  luy  seroit 
bien  tost  sur  les  bras  pour  le  combattre.  Il  me  rescri- 
vit  qu'il  estoit  contant,  et  qu'il  se  rendroit  à  Auch 
dans  cinq  jours,  et  que  je  m'y  trouvasse.  Je  ne  voulus 
bouger  les  cinq  enseignes  que  mon  nepveu  de  Leberon 
commandoit,  de  Libourne  et  Saincte  Foy,  combien 
que  les  deux  qui  demeuroient  à  Saincte  Eoy  n'y  es- 
taient, sinon  pour  espargner  les  vivres  de  Libourne; 
mais,  advenant  un  siège,  ils  avoient charge  qu'inconti- 
nent que  monsieur  de  Leberon  leur  manderoit,  ils  se 
retirassent  à  Libourne,  où  le  chevalier  Horloge  (0  es- 
toit,  qui  faisoit  des  tranche'es  par  dedans,  comme  si  de 
jour  en  jour  on  eust  attendu  le  siège.  Je  prins  les  cinq 
enseignes  que  le   capitaine  Castella  commandoit  en 
absence  du  chevalier  et  de  mon  nepveu,  ma  compa- 
gnie, celle  de  messieurs  de  Gondrin  et  de  Fontenilles, 
depeschay  en  poste  à  monsieur  de  La  Chappelle  Lou- 
zieres,  qui  estoit  à  Cahors,  et  qui  se  tenoit  tousjours 
prest  pour  amener  la  noblesse  de  Quercy,  qu'il  mar- 
chast  en  diligence,  et  que  monsieur  le  mareschal  raar- 
choit  de  son  costé  droit  en  la  Chalosse  :  ce  qu'il  fit 
promptement ,  et  amena  sous  sa  cornette  soixante  dix 

(0  Le  traducteur  de  de  Thou  et  Le  Frère  le  nomment  le  clievaliei 
Jïorologio.  Le  yrai  nom  est  Orologioj  c7étoit  un  ingénieur  italien» 

gentils- hommes.  Tous  ceux  d'Agenois  vindrent  avec 
moy  ;  il  n'en  demeura  un  seul  en  sa  maison  ,  sauf 
le  capitaine  Pauliac  le  vieux,  que  j'en  fis  retourner 
par  force  à  Villeneufve,  pource  qu'il  en  estoit  gouver- 
neur, tant  pour  garder  ledit Villeneufve, que  pour  fa- 
voriser de  ce  qu'il  pourvoit  Libourne  si  les  ennemis 
y  alloient.  Monsieur  de  Cassaneuil  estoit  mareschal  de 
camp  de  nostre  trouppe,  et  logeoit,  comme  son  roolle 
mesme  portoit,  cent  trente  cinq  gentils-hommes  soubs 
ma  cornette  ,  et  soixante  dix  soubs  celle  de  monsieur 
de  La  Chapelle  Louzieres,  les  susdites  compagnies  de 
gens -d'armes  et  six  cornettes  d'arquebuziers  à  che- 
val. Voylà  la  trouppe  que  j'avois.  Sous  la  cornette  de 
monsieur  le  mareschal  il  y  avoit  près  de  trois  cens  gen- 
tils-hommes, comme  ledit  sieur  mareschal  mesme  me  dit 
à  Granade,  présent  son  mareschal  de  camp,  qui  estoit 
monsieur  de  La  CroisetteC1),  tant  du  costé  de  Comenge 
que  de  Languedoc  :  il  avoit  vingt  et  deux  enseignes  de 
gens  de  pied ,  que  monsieur  de  Sainct  Giron  de  La 
Guiche  commandoit,  et  dix  de  monsieur  de  Savignac; 
sa  compagnie  d'hommes  d'armes,  celles  de  messieurs  le 
comte  d'Esterac,  de  Lauzun,  de  Terride,  de  Negre- 
pelisse  (2) ,  des  deux  Bellegarde  père  et  fds  (5),  de  Gra- 
mond ,  du    mareschal  de  La  Foy  (4),   de  Joyeuse, 

(0  La  Croizette  :  il  avoit,  à  la  bataille  de  Dreux,  sauvé  la  vie  au 
maréchal  d'Anville.  Mort  en  1 585. 

{.A  François  de  Carmain,  comte  de  Négreplisse,  chevalier  de  Tordre 
du  Roi. 

(3)  Selon  Secousse,  le  Bellegarde  fils  dont  il  s'agit  ici  n'est  point  Ro- 
ger, mais  son  frère  puîné.  Roger  étoit  à  la  Cour. 

*>4)  Philippe  de  Lévis,  seigneur  de  Mirepoix.  Le  titre  de  maréchal  de 
la  Foi  appartenoit  à  l'aîné  de  cette  maison,  depuis  la  croisade  contre 
les  Albigeois ,  dans  laquelle  un  Guy  de  Lévis  s'étoit  distingué. 

?3. 

cTAubigeon  (0,  d'Arne,  de  Sarlabous,  avec  les  trois 
que  j'avois,  faisoient  le  nombre  de  quinze  cornettes 
de  gens-d'armes,  et  la  sienne  que  nous  prenions  pour 
deux,  pource  qu'il  y  a  cent  hommes  d'armes,  le  tout 
revenoit  à  dix -sept.  Et  nous  joignismes  avec  luy  à 
Auch,  puis  allasmes  à  Nogarol ,  où  ledit  sieur  ma- 
reschal  (2)  demeura  deux  jours  :  les  ennemis  avoient 
desja  passé  la  Dou  ,  et  tenoient  le  Mont  de  Marsan, 
Granade  et  Cazeres  ;  je  commandois  l'advant- garde. 
Le  lendemain  que  le  camp  fut  àNogarol,  monsieur 
le  marescbal  tint  conseil  où  je  me  trouvay,  et  voulois 
que  nous  marcbissions  en  avant  ce  mesme  joui-,  et  espe- 
rois  que  nous  surprendrions  ceux  de  Cazeres  et  de  Gra- 
nade; toutes  fois  monsieur  le  mareschal  n'en  fut  point 
d'opinion  de  ce ]Our-là,  pource  qu'aucuns  proposoient 
que  de's  que  les  ennemis  entendroient  nostre  arrive'e, 
ils  passeï  oient  la  rivière  de  la  Dou  en  Bearn,  pource 
qu'elle  estoit  fort  basse  et  se  gueyoit  en  plusieurs  lieux. 
Monsieur  le  marescbal  proposa  en  ce  conseil ,  qu'at- 
tendu qu'il  n'avoit  point  de  grosse  artillerie  pour  bat- 
tre les  villes,  et  qu'il  n'avoit  que  quatre  pièces  de 
campagne,  qu'il  ne  deliberoit  point  de  passer  plus 
outre ,  ains  s'en  retourner  en  son  gouvernement  pour 
exécuter  les  entreprises  qu'il  y  avoit,  et  pour  recou- 
vrer les  places  que  les  ennemis  y  tenoient,  et  beaucoup 
d'autres  raisons  que  ledit  sieur  mareschal  mettoit  en 
avant.  Geste  fascheuse  chanson  estoit  tousjours  en  nos 
oreilles;  et,encores  que  ses  raisons  fussent  apparentes, 

*0  Louis  d'Amboise,  comte  cTAubigeoux ,  colonel  des  légionnaires 
de  Languedoc,  capitaine  de  cinquante  hommes  d'armes,  gouverneur 
des  diocèses  d'Alby,  Castres,  Lavaur  et  comté  de  Pésenas,  sénéchal 
d'Alby,  «te.  Mort  en  1614.  —  (*)  Le  maréchal  d'Anville. 

je  ne  les  pouvois  trouver  bonnes,  pour -ce  que  je 
voyois  clairement  advenir  en  la  Guyenne  ce  qui  est 
advenu,  comme  faisoient  aussi  tous  ceux  qui  y  avoient 
interest  comme  moy  ;  et  entrasmes  si  avant ,  que  je  fus 
contraint  de  luy  dire  qu'il  falloit  qu'il  respondist  au 
Roy  aussi  bien  de  la  Guyenne  que  du  Languedoc,  et 
que  par  sa  patente  il  trouveroit  qu'il  avoit  accepte'  de 
commander  aux  quatre  provinces,  qu'estoient  Dau- 
phiné,  Provence  et  Guyenne,  aussi  bien  qu'au  Lan- 
guedoc dont  il  en  estoit  gouverneur,  et  que  je  le 
priois  d'y  vouloir  adviser.  11  me  respondit  que  par 
toutes  les  trois  provinces  il  y  avoit  gouverneurs,  et 
que  chacun  gardast  son  gouvernement  comme  il  feroit 
le  sien.  Je  cogneuz  bien  à  ses  parolles  qu'il  se  fascha  de 
ce  que  je  luy  avois  dit,  car  ces  gens  veulent  qu'on  leur 
accorde  tout  ce  qu'ils  disent  :  si  estoit  il  vray  pourtant, 
car  il  avoit  embrassé  tout  cela.  Et  demeura  ainsi  le 
conseil  sans  resolution  ;  et  me  retiray,  après  avoir 
prié  monsieur  de  Joyeuse  et  monsieur  de  Bellegarde 
de  le  luy  vouloir  remonstrer,  car  de  moy  je  cognoissois 
bien  que  je  l'avois  fasché,  et  ne  luy  en  voulois  plus 
rompre  la  teste  :  ils  me  promirent  de  le  faire,  et  lais- 
say  un  gentil -homme  auprès  d'eux,  afin  qu'ils  m'ad- 
vertissent  de  sa  délibération.  Bien  tost  après  lesdits 
sieurs  me  mandèrent  qu'ils  s'estoient  résolus  d'aller  à 
Granade,  dequoy  je  fus  fort  aise,  comme  aussi  fut 
toute  nostre  trouppe.  Je  luy  escrivis  promptement  s'il 
trouveroit  bon  que  j'allasse  la  nuit  devant  enfermer 
ceux  qui  estoient  dans  Granade,  voir  si  nous  leurs 
pourrions  donner  une  estrecte(0.  Il  me  manda  qu'il 
le  trouveroit  bon,  et  qu'il  avoit  desja  fait  partir  l'Fls- 

(0  Estrecte  ;  échec. 

tang  de  Cornusson  avec  les  quatre  cornettes  de  cavaî- 
lerie  qu'il  avoit,  pour  se  jeter  dedans  Cazeres,  qui  es- 
taient celles  dudit  de  l'Estang,  de  Sainct  Porget,  du 
Sendat  et  Cleyrac.  Je  partis  à  l'entrée  de  la  nuict 
avecques  la  noblesse  et  ma  compagnie,  et  sans  une 
pluye  qui  nous  print  la  nuict,  la  plus  grande  que  je 
pense  jamais  avoir  veu,  j'eusse  attrappé  à  Granade 
quatre  vingts  ou  cent  chevaux  qu'il  y  avoit,  qui  es- 
toient  de  mes  voisins  de  Tonnens  et  Cleyrac  ;  j'eusse 
mieux  aymé  les  rencontrer  que  trois  cens  d'autres,  et 
croy  que  je  les  eusse  si  bien  accoustrez,  qu'à  peine 
eusse -je  eu  jamais  crainte  d'eux,  car  c'est  la  tanière 
des  mauvais  garçons.  Mais  un  mal- heur  seul  ne  m'ad- 
vint  pas,  car  la  pluye  me  contraignit  me  jetter  dans 
Gaube,  qui  est  à  monsieur  de  Valence  mon  frère, 
qui  dura  pour  le  moins  trois  grosses  heures;  et  en- 
cores  ne  me  fussent  ils  pas  eschappez ,  n'eust  esté  que 
comme  monsieur  de  l'Estang  fut  arrivé  à  Cazeres,  il 
depescha  sur  l'entrée  de  la  nuict  l'enseigne  du  capi- 
taine  Sainct  Porget  avec  douze  sallades   pour  aller 
descouvrir  jusques  au   delà  de  Granade  ,  tirant  au 
Mont  de  Marsan  :  et  comme  l'enseigne  fut  auprès  de 
Granade ,  il  n'entra  point  dedans  (  et  ne  pensoit  aussi 
qu'il  y  eust  des  ennemis,  et  ne  se  vouloit  point  des- 
couvrir), et  passa  outre  plus  d'une  lieue  vers  le  Mont 
de  Marsan.  Comme  il  vid  qu'il  ne  trouvoit  rien,  il  s'en 
retourna  par  le  mesme  chemin ,  et  estant  devant  les 
portes  de  Granade ,  il  fit  entrer  sa  guide  descouvrir 
dans  la  ville  s'il  y  avoit  rien  ;  lequel  estant  à  la  porte, 
vid  sortir  gens  de  cheval  à  la  place  et  par  les  rues, 
qui  alloient  et  venoient.  Il  tourne  à  l'enseigne,  et  luy 
di!  ce  qu'il  avoit  veu,  et  qu'encore  que  la  nuit  fust 

fort  obscure,  il  luy  sembloit  qu'ils  portoient  casaques 
blanches.  L'enseigne  mit  pied  à  terre,  et  s'en  va  tout 
seul  sur  la  porte  de  la  ville,  et  entra  dedans,  encores 
qu'il  vid  bien  les  gens  à  cheval,  mais  il  avoit  quelque 
opinion  que  c'estoit  moy,  pource  qu'ils  avoient  entendu 
que  je  m'y  devois  rendre  au  point  du  jour,  ce  que  j'eusse 
bien  faict  encores  deux  heures  devant  jour,  si  la  pluye 
ne  m'en  eust  garde'.  Il  ne  pouvoit  bien  descouvrir  s'ils 
avoient  casaques  blanches  ou  non,  et  se  mit  dans  la 
ville  quatre  ou  cinq  pas  en  avant.  Ceux  qui  estoient 
logez  contre  la  porte  sortirent  dehors  pour  monter  à 
cheval  ;   l'enseigne  qui  les   apperceut   estoit   si   près 
d'eux,  qu'il  cogneut  qu'ils  avoient  casaques  blanches, 
et  cuida  regaigner  la  porte  de  la  ville  ,  mais  il  fut  en- 
fermé par  derrière  et  prins  ;  ils  luy  firent  dire  tout, 
et  le  montèrent  en  crouppe,  l'en  amenant  au  grand 
trot  et    galop.   Le  comte  de  Mongommery,  qui    es- 
toit vers  Montaut  et  Nugron,  en  fut  bien  tost  adverty, 
et  luy  donnèrent  telle  alarme,  qu'il  monta  inconti- 
nent à  cheval,  sans  descendre  jusques  à  ce  qu'il  fust  à 
Orthez;   et  son   artillerie   demeura  par  les   chemins 
abandonne'e,  et  n'y  avoit  pas  trente  hommes,  à  la  rel- 
lation  des  bonnes  gens  du  pays  et  d'eux-mesmes  et  de 
ceux  qui  estoient  prisonniers.  Monsieur  le  mareschal 
arriva  à  Granade  un  peu  après  le  soleil  levant  ;  mon 
quartier  avec  l'advantgarde  fut  à   Sainct   Maurice  , 
qui  est  à  monsieur  de  Barsac  de  Quercy  ;  et  voulut 
monsieur  le  mareschal  que  monsieur  de  Savignac  fust 
de   l'advantgarde ,   et  les   compagnies   de    messieurs 
de  Gramond  et  d'Arne,  et  monsieur  de  La  Chapelle 
Louzieres,  et  les  trois  compagnies  de  gens-darmes  que 
ï'avois;  et  voy-là  comme  nous  arrivasmes  tous  àGra- 

nade,  trois  lieues  du  Mont  de  Marsan.  Deux  jours 
après  nostre  arrivée,  monsieur  le  mareschal  tint  en- 
core propos  de  s'en  vouloir  retourner,  car  c'estoit  tous- 
jours  son  refrain,  et  disoit  qu'est-ce  que  je  voulois 
qu'il  fist  dans  le  pays  de  Bearn,  veu  que  toutes 
les  villes  estoient  rendues  et  que  le  Roy  n'y  tenoit 
plus  villes  ne  chasteaux  ;  qu'il  ne  faisoit  que  perdre 
temps,  et  d'autre  part,  que  les  vivres  luy  failloient, 
et  que  desja  les  soldats  crioient  à  la  faim,  et  aussi 
qu'il  n'avoit  point  d'artillerie  pour  battre  les  villes.  Il 
y  avoit  de  la  raison  des  vivres,  pource  que  le  charroy 
n'estoit  pas  encore  arrive',  car  dés  qu'il  me  manda  qu'il 
v  oui  oit  marcher ,  je  manday  promptement  cottiser 
tout  le  Condomois ,  l' Armaignac ,  l'Esterac ,  Commenge 
et  Bigorre,  et  dans  deux  jours  nous  eusmes  plus  de 
vivres  qu'il  ne  nous  falloit.  A  la  fin  je  cogneus  bien 
que  son  affection  ne  se  perdroit  point ,  ny  de  son  con- 
seil, car  de  moy  je  n'y  entray  jamais,  sinon  à  celuy  de 
Nogarol.  L'on  ne  m'y  appelloit  point ,  ny  ne  m'y  pre- 
sentois  pas  aussi,  parce  que  je  cognoissois  bien  qu'on 
ne  prenoit  pas  plaisir  quand  je  disois  que  nous  devions 
faire  la  guerre  en  Guyenne,  puis  que  les  ennemis  y  es- 
toient; et  cogneus  bien  que  tous  les  conseils  qui  se 
tenoient  sans  moy  n'apportoient  rien  de  bon  en  la 
Guyenne  :  nous,  qui  estions  gascons,  en  tenions  de 
nostre  costé. 

Voyant  donc  que  ceste  volonté  continuoit,  je  priay 
monsieur  le  mareschal  me  laisser  aller  attaquer  le  Mont 
de  Marsan,  espérant  de  l'emporter.  Il  me  dict  com- 
ment je  pensois  prendre  une  ville  fermée  de  murailles, 
qui  estoit  bonne,  et  non  seulement  une,  mais  trois, 
toutes  closes  de  bonnes  murailles,  ce  qui  estoit  vray  ; 

toutesfois  je  luy  respondis  que  j'en  avois  pris  d'autres 
plus  fortes  que  le  Mont  de  Marsan  d'emblée,  et  là 
où  il  y  avoit  de  meilleurs  soldats  :  il  me  ressouvenoit 
de  Piance,  qui  estoit  bien  autre  cbose  que  le  Mont  de 
Marsan ,  encor  qu'il  soit   assez   fort.    Je  luy  disois 
aussi  que  monsieur  de  Terride  avoit  bien  esté  prins 
en  mesine  sorte  à  Ortbez  ;  parquoy,  puis  que  nos  en- 
nemis l'ont  faict ,  je  le  pouvois  faire,  et  que  paradvan- 
ture  je  leur  pourrois  bien  rendre  la  pareille.  A  la  fin 
il  me  dict  qu'il  en  estoit  comptant.  Je  le  priay  de  lais- 
ser venir  monsieur  de  Savignac  avec  les  dix  enseignes; 
ce  qu'il  m'accorda.  Je  ne  peus  pas  partir  le  lende- 
main ,  qui  estoit  le  treziesme  jour,  car  il  plut  tout  le 
jour;  et  neantmoins  je  voulus  aller  avec  quarante  ou 
cinquante  chevaux  recognoisti  e  la  ville ,  et  ne  peus 
aller  plus  de  demy-lieuë.  J'arrivay  en  trois  ou  quatre 
maisons,  où  jetrouvay  le  capitaine  Arne,  et  monsieur 
del'Arbous,  lieutenant  de  monsieur  de  Gramond,  les- 
quels me  dirent  que  le  soir  devant  ils  y  av oient  esté, 
comme  aussi  avoit  faict  monsieur  de  La  Chappelle  Lo- 
zieres  ;  et  parlasmes  longuement  tous  trois  de  la  resolu- 
tion que  monsieur  le  mareschal  prenoit  de  s'en  vouloir 
retourner;  et  cognoissoient  bien  ceux  qui  adheroient  à 
son  opinion  de  retourner  faire  la  guerre  en  Languedoc 
et  laisser  la  Guyenne ,  qu'ils  ne  trouveroient  pas  grand 
résistance  à  exécuter  leurs  entreprinses  au  Languedoc, 
veu  que  la  force  des  ennemis  estoit  en  Bearn ,  d'où 
je  croy  bien  qu'ils  pensoient  que  les  ennemis  ne  bou- 
geroient;  mais  nous  autres  qui  estions  de  la  Guyenne, 
sçavions  bien  que  Mongommery  ne  pouvoit  vivre  lon- 
guement en  Bearn,  et  qu'il  falloit  que  par  nécessité, 
quand  bien  il  ne  le  vou droit  pas  faire,  il  se  jettast  sur 

le  pays  du  Roy  et  sur  nos  maisons.  Je  cognoissois  bien 
aussi  que  ceux  qui  suyvoieht  l'opinion  de  monsieur  le 
mareschal,   pensoient  que,   reprenant  les  villes  de 
Languedoc,  ils  feroient  de  grands  services  au  Roy, 
dont  ils  tireroient  grandes  louanges,  et  mettroient 
leurs  maisons  en  seureté.  Je  n'estois  pas  marry  que 
ceux  qui  estoient  du  Languedoc  eussent  ceste  opinion, 
et  qu'ils  voulussent  tirer  monsieur  le  mareschal   en 
Languedoc  pour  toutes  ces  considérations,  car  j'ay 
tousjours  ouy  dire  que  plus  près  est  la  chemise  que  la 
robbe ,  et,  quelque  chose  qu'on  face,  on  cerche  le  pro- 
fit :  cela  les  excuse,  n'y  ayant  point  de  deshonneur, 
comme  il  n'y  avoit  pas  aussi.  J'estois  seulement  despit 
contre  ceux  qui  tenoient  l'opinion  des  autres  et  qui 
estoient  de  la  Guyenne ,  ce  qu'ils  faisoient  pour  plaire 
à  monsieur  le  mareschal,  et  desirois  que  les  ennemis 
leur  bruslassent  leurs  maisons  ,  pour-ce  qu'ils  tenoient 
pour  le  secours  de  Languedoc ,  où  ils  ne  pouvoient 
rien  perdre,  et   sembloient  cercher  la  ruine  de  leurs 
maisons    et   parens.  Je   sçay  bien  d'autre  part  qu'il 
me  fut  dit  qu'il  y  en  avoit  de  ceux  qui  estoient  de  la 
Guyenne ,  qui  disoient  à  monsieur   le  mareschal  que 
toutes  les  persuasions  que  je  luy  faisois  de  faire  la 
guerre  en  Guyenne,  n'estoient  sinon  pource  que,   si 
monsieur  le  mareschal  faisoit  quelque  chose  de  bon,  l'on 
m'en  donneroit  la  louange ,  et  diroit-on  que  j'en  es- 
tois  cause ,  comme  l'on  faisoit  du  temps  des  premiers 
troubles,  quand  monsieur  de  Burie  et  moy  estions 
ensemble.  Et  si  jamais  j'y  avois  pensé,   je  prie  Dieu 
qu'il  n'ait  jamais  pitié  de  mon  ame ,  et  si  je  taschois 
ou  avois  autre  volonté,  sinon  qu'il  fist  quelque  chose 
grande,  et  que  je  fusse  auprès  de  luy  pour  faire  quel- 

que  bon  service  au  Roy,  afin  qu'il  acquist  une  telle  ré- 
putation ,  que  le  Roy  à  jamais  l'aymast  et  estirnast,  et 
qu'il  me  sentist  si  bon  gré  du  service  que  je  luy  au  rois 
fait,  qu'il  prinst  en  protection  mes  enfans ,  et  les  aydast 
d'avoir  quelque  bien  du  Roy;  car  de  moy,  j'etois  dé- 
libéré, si  je  voyois  la  guerre  finie ,  me  retirer  en  ma 
maison,  me  sentant  desja  vieux  et  cassé  du  corps  et  de 
l'esprit  :  d'ailleurs  j'avois,  Dieu  mercy,  acquis    assez 
d'honneur  sans  aller  desrober  celuy  d'autruy.  Mais 
quoy  !  l'on  ne  sçauroit  oster  la  malice  du  cœur  des 
hommes  ,  depuis  qu'ils  luy  ont  donné  une  fois  racine  : 
ils  nous  font  penser  à  ce  que  nous  n'avons  pensé ,  et  dire 
ce  que  nous  n'avons  jamais  dit.  Je  laisseray  ce  propos, 
et  retourneray  à  mon  entreprise  du  Mont  de  Marsan. 
Le  soir  mesme,  estant  retourné  à  Sainct  Maurice, 
monsieur  le  mareschal  m'envoya  remonstrer  que  je 
ne  devois  point  aller  au  Mont  de  Marsan, et  que  si  j'es- 
tois  repoussé,  je  donnerois  mauvaise  réputation  à  son 
armée,  et  que  je  n'en  pouvois  espérer  qu'une  bonté, 
et  qu'aussi  il  estoit  résolu  de  s'en  retourner  dans  deux 
jours.  Je  crevois  de  despit  quand  j'ouys  ce  langage  ; 
je   luy  envoyay  les  seigneurs  vicomte  de   Labatut , 
chevalier  de  Romegas  ,  monsieur  de  Savignac  mesmes 
qui  estoit  des  siens ,  Darblade ,  et  La  Mothe  Gondrin , 
pour  luy  remonstrer  et  prier  de   ma  part   de  ne  se 
vouloir  point  fascher,  et  avoir  patience   encore   pour 
quelques  jours  ;  et  que  de  vivres,  il  voyoit  qu'ils  en 
avoient  tant  que  l'on  n'en  sçavoit  que  faire  :  d'autre 
part,  qu'il  ne  falloit  que  passer  la  Dou ,  et  que  nous 
trouverions  cinq  maisons  des  Huguenots,  qui  estoienten 
.  la  souveraineté  du  Roy  ,  là  où  nous  trouverions  vivres 
pour  nourrir  son  camp  un  mois,  car  par  tout  ce  pays 

les  Huguenots  et  Catholiques  les  y  avoient  retirez  ,  et 
qu'il  me  laissast  seulement  aller  au  Mont  de  Marsan , 
et  que  je  ne  luy  demandois  que  deux  de  ses  pièces 
de  campagne,  pour  battre  les  guérites  et  defïences 
qui  servoient  aux  ennemis  de  flancs.  Ils  me  rapportè- 
rent que,  quelques  discours  qu'ils  lui  eussent  sceu  faire, 
il  estoit  résolu  s'en  retourner,  et  qu'il  estoit  bien  con- 
tent de  me  prester  les  deux  pièces.  Le  matin ,  comme 
tout  le  monde  eust  repeu,  nous  marchasmes,  estant 
arrive' monsieur  de  Montastruc  (0  avec  les  deux  pie- 
ces,  ayant  charge  de  me  dire  de  la  part  de  mon- 
sieur le  mareschal  qu'il  seroit  fort  ayse  que  je  chan- 
geasse d'opinion  et  que  je  n'y  allasse  point.  Je  croy 
qu'il  le  faisoit  afin  d'avoir  cest  advantage  sur  moy ,  de 
pouvoir  dire,  si  je  recevois  une  escorne  :  Je  luy  avois 
bien  dict.  Toutes-fois  nous  nous  mismes  en  chemin, 
et  marchay  avec  la  cavallerie  et  quelques  cent  ou 
six  vingts  argolets,  les  cinq  enseignes  miennes  après 
moy  ;  et  monsieur  de  Savignac  venoit  après ,  menant 
les  deux  pièces.  J'eus  deux  lettres  par  chemin  d'une 
femme  de  la  ville,  par  lesquelles  me  mandoit  que 
je  n'y  allasse  point,  car  les  ennemis  estoient  advertis 
de  ma  venue,  et  que  le  jour  devant  le  capitaine  Favas  , 
qui  est  de  Sainct  Macaire,  y  estoit  arrive'  avec  cent 
ou  six  vingts  chevaux  ,  et  un  autre  capitaine  avec 
cent  hommes  de  pied.  La  seconde  lettre  me  vint  à 
demy  quart  de  lieue  de  la  ville ,  par  laquelle  me  man- 
doit qu'ils  avoient  faict  leur  reveuë,  et  qu'ils  s'estoient 
comptez  cinq  cens  hommes  de  combat ,  en  ce  com- 
prins  les  habitans  de  la  ville,  et  que  si  j'y  allois,  je 
ne  recevrois  qu'une  grand  honte  :  et ,  encoi  es  que  la 

0)  Pierre  de  Saint-Lary  de  Montastruc,  mort  en  j570. 

femme  et  son  mary ,  qui  n'estoient  pas  dans  la  ville , 
fussent  catholiques  et  de  mes  amis,  je  n'y  voulus  ad- 
jouster  foy ,  et  marchay  jusques  à  la  veuë  de  la  ville, 
laquelle  est  en  un  lieu  bas.  Je  fis  descendre  cent  ou 
six  vingts  argolets,  afin  qu'ils  allassent  gaigner  les 
maisons  qui  estoient  auprès  de  la  porte ,  et  les  y  fis 
courir  afin  de  les  garder  de  n'y  mettre  le  feu  ,  ce 
qu'ils  eussent  faict ,  car  il  y  en  avoit  desja  dehors 
qui  l'y  mettoient,  et  furent  contraints  de  se  retirer  de- 
dans, et  commencèrent  à  tirer  à  nos  argolets  des  mu- 
railles en  hors.  Et  pour  attendre  nos  gens  de  pied  et 
les  deux  pièces  qui  venoient  derrière,  j'allay  passer 
la  rivière  avec  une  trouppede  gens  de  cheval,  au  des- 
sous du  Mont  de  Marsan  tirant  vers  Dacqs,  et  à  une 
arquebusade ,  pour  aller  descouvrir  de  l'autre  costé  de 
la  ville,  et  recognoistre  le  fossé  s'il  y  avoit  de  l'eau, 
afin  d'y  faire  passer  les  enseignes  du  sieur  de  Savignac, 
pour  donner  par  deux  costez. 

Il  y  avoit  eau  jusques  à  demy  ventre  des  chevaux; 
nous  passasmes;  et  comme  je  fus  delà,  nous  apperceus- 
mes  quatre  ou  cinq  chevaux  qui  se  venoient  jetter 
dedans;  mais  ils  tournèrent  tout  court  sans  pouvoir 
estre  pris.  Je  fis  mettre  tous  les  gens  de  cheval  en 
bataille  ,  puis  descendis  de  cheval  et  fis  descendre 
seulement  le  capitaine  Fieux ,  qui  est  d'auprès  de  Mi- 
radoux,  et  m'en  allay  droict  au  fossé.  La  chaleur  estoit 
grande,  et  les  armes  me  pesoient  fort ,  et  fus  contrainct 
de  me  mettre  dans  un  petit  fossé,  car  je  ne  peus  passer 
plus  avant ,  à  cause  de  la  pesanteur  des  armes ,  et 
qu'il  falloit  monter  le  fossé;  et  fis  passer  monsieur  de 
Fieux,  qui  alla  tout  au  long  du  fossé  de  la  ville,  et 
trouva  une  femme  tout  contre  le  fossé,  cachée  derrière 

une  petite  haye,  laquelle  il  fit  lever,  cheminant  tous- 
jours,  car  l'on  luy  tiroit  fort,  comme  faisoient  bien 
à  moy,  car  de  là  où  j'estois  il  n'y  avoit  pas  dix  pas 
jusques  au  fossé.  A  la  fin  le  capitaine  Fieux  revint  à 
moy  ,   et  la  femme  aussi,  qui   nous  dit  qu'il  y  avoit 
eau  de  la  hauteur  d'une  picque,  comme  aussi  le  ca- 
pitaine Fieux  m'affermoit    selon  son  opinion,  et  à  ce 
qu'il  en  avoit  peu  cognoistre,  et  nous  disoit  la  femme 
qu'encores  il  y  avoit  beaucoup  de  vase.  Je  perdis  toute 
mon  espérance  de  pouvoir  rien  faire  par  ce  costé  là , 
et  qu'il  falloit  donner  tous  par  un  autre  lieu,  et  laissay 
messieurs  de  Fontenilles  et  de  Madaillan  en  cest  endroit, 
et  m'en  retournay  avec  la  noblesse  repasser  la  rivière  ; 
et  comme  je   repassois,  il  me  sembla  voir  quelques 
enseignes  dans  la  ville,  et  bien  près  du  pont;   et  tout 
à  un  coup  je  les  perdis  de  veuë,  et  pensois  que  fussent 
des  ennemis.   J'avois ,  au  partir  de  Sainct  Maurice , 
prié  monsieur  de  Tilladet  de  vouloir  aller  parler    à 
monsieur  le  mareschal ,  sur  ce  que  m'avoit  dit  mon- 
sieur de  Montastruc ,  et  pour  l'asseurer  que  nous  avions 
bonne  espérance    d'emporter  la  ville,  et  voir  s'il  luy 
pourroit  faire  trouver  bon  que  nous  passissions  la  ri- 
vière, et  luy  oster  l'opinion  qu'il  avoit.  Ledit  seigneur 
de  Tilladet  s'en  retourna  incontinent ,  qui  fut  son  mal- 
heur, car  à  son  retour  il  me  trouva  desja  party  pour 
passer  la  rivière,  et  me  voyoit  sur  le  passage  ;  et  d'au- 
tre part  il  voyoit  que  nos  argollets,  qui  estoient  des- 
cendus à  pied ,  faisoient  la  cane  derrière  des  maisons. 
Il  vint  bas  à  course  de  cheval,  et  les  fit  oster  de  derrière 
les  maisons,  les  faisant  mettre  à  la  largue  pour  tirer  aux 
carnaux,  se  mettant  à  gallopper  au  long  du  fossé  pour 
donner  courage  aux  argollets,  et  s'en  retournant  par 

le  mesme  lieu  par  où  il  estoit  allé  au  long  du  fossé, 
on  luy  tiroit  à  force.  Et  à  la  fin  une  arquebuzade  luy 
donna  dans  le  ventre  ;  son  cheval  tomba,  et  luy  se 
sauva  tout  blessé  plus  de  cent  pas  hors  du  tirer  des 
arquebuzades  :  il  sembloit  qu'il  n'eust  poinct  de  mal, 
et  fut  apporté  en  une  maison  hors  de  la  ville,  et  dans 
deux  jours  après  il  mourut  (0  de  ce  coup.  Je  n'avois 
rien  veu  de  tout  cecy ,  je  recognoissois  de  l'autre  costé 
de  la  ville.  Cependant  les  capitaines  Arne,  baron  de 
l'Arbous,  l'Estang,  avec  les  quatre  compagnies  de 
chevaux  légers,  et  monsieur  de  LaChappelle  Lozieres, 
estoient  à  main  droicte  contre-mont  la  rivière ,  à  une 
arquebusade  de  la  ville. 

11  faut  à  présent  dire  comment  elle  fut  prinse.  Le 
capitaine  Castella  avec  les  cinq  compagnies  qui  mar- 
choient  après  moy,  comme  il  fut  à  la  veuë  de  la  ville, 
qui  n'est  qu'à  une  arquebuzade  (  j'avois  faict  apporter 
cinq  ou  six  eschelles  sur  une  charrette  ) ,  voyant  que 
nos  argolets  ne  faisoient  guère  bien ,  car  tousjours  ils 
vouloient  regaigner  le  derrière  des  maisons,  il  fit  des- 
cendre les  eschelles  et  trainer  aux  soldats,  et,  sans 
m'attendre  ny  attendre  monsieur  de   Savignac ,   les 
pièces  d'artillerie,  ny  autre  commandement,  ils  bais--' 
serent  la  teste  droict  à  la  muraille,  et  leur  fut  fort  tiré; 
neantmoins  ils  n'arresterent  jamais  qu'ils  ne  fussent 
au  pied  de  la  muraille ,  où  d'arrivée   ils  dressèrent 
trois  eschelles  qui  furent  assez  longues,  venant  jusques 

(  0  «  Ce  fut  grand  dommage  (remarque  Dupleix ,  Hist .  de  Charles  IX)  : 
«  avec  le  long  exercice  des  armes  et  l'expérience  qu'il  s'estoit  acquise 
te  es  guerres  d'Italie,  il  étoit  doué  d'un  grand  courage,  assorti  d'une 
«  force  de  corps  extraordinaire,  dont  j'ai  ouï  faire  des  récits  mer- 
«  veilleux ,  et  entr'autres  qu'il  avoit  remué  seul  à  force  de  bras  un  ca- 
«  non  embourbé  que  six  chevaux  n'avoient  peu  dégager.  » 

au  haut  de  la  muraille,  par  lesquelles  les  capitaines 
ayant  des  rondelles,  quelque  tirer  que  les  ennemis 
fissent,  n'arresterent  jamais  de  monter  qu'ils  ne  fussent 
sur  ladicte  muraille  ;  et  voyla  les  ennemis  en  fuitte. 
Nos  gens  les  suivirent  par  le  mesme  lieu  ou  ils  pre- 
noient  la  fuitte,  et  descendoient  après  eux;  et  comme 
ils  pensoient  gaigner  la  porte  de  l'autre  ville  pour  la 
fermer  après,  les  nostres  furent  sur  les  bras  et  entrèrent 
pesle-mesle.  Les  ennemis  tirèrent  droict  au  pont  le 
long  d'une  grand  rue  là  où  ils  àvoient  faict  une  bar- 
ricade, laquelle  tous  ne  peurent  pas  gaigner,  car  l'on 
en  attrappa  une  bonne  trouppe  par  les  chemins.  Or, 
comme  ils  faisoient  teste  à  la  barricade ,  arriva  mon- 
sieur de  Savignac  et  ses  gens,  lesquels  à  poinct  nom- 
mé, comme  les  nostres  achevoient  d'entrer  avecques 
les  eschelles,   y   estoient  accourus   montans  par  les 
mesmes  eschelles  à  qui  mieux  mieux  ,   et  à  mesme 
qu'ils  entroient   couroient  droict  au  pont.   Et  y  fut 
tué  à  l'arrivée  un  de  ses  capitaines  nommé  Escau- 
fours,  lequel  estoit  un  des  vaillans  hommes  que  je 
vis  jamais ,  car  il  y  avoit  long  temps  que  je  le  cog- 
noissois.  A  la  fin  les  ennemis  abandonnèrent  la  barri- 
cade et  se  jetterent  dans  l'autre  ville  par  le  guichet. 
Les  cinq  enseignes  miennes  les  suivirent,  et  bien  peu 
s'en  fallut  qu'ils  n'entrassent  pesle-mesle  ;  les  ennemis 
fermèrent  le   guichet,  et  nos  cinq  enseignes  furent 
contrainctes  de  se  jetter  dans  une  petite  maison  qui 
touche  à  la  porte  de  la  ville ,  et  à  l'entrée  fut  tué  un 
des  cinq  capitaines,  nommé  Mossaron.  Les  ennemis  ti- 
roient  fort  de  la  tour  du  portai  ;  et  les  nostres  aussi 
de  ceste  petite  maison  jettoient  fagots  et  tables  con- 
tre la  porte  ;  et  fut  là  où  le  capitaine  Mossaron  fut 

tué.  Et  pour  la  grande  quantité  de  pierres  que  lés 
ennemis  leur  tiroient  avecques  beaucoup  d'arquebu- 
sades ,  les  nostres  ne  laissèrent  de  mettre  le  feu  à  la 
porte  de  la  ville.  J'avois  veu,  comme  j'ay  dict,  ces  en- 
seignes en  repassant  la  rivière  ,  mais  je  pensois  que  ce 
fussent  ennemis;  et  comme  nous  eusmes  repassé,  un 
arquebusier  vint  à  cheval  courant  à  moy,  me  dire  que 
nos  cinq  enseignes  estoient  dans  la  ville;  et  sans  at- 
tendre ce  que  monsieur  de  Savignac  feroit,  nous  nous 
mismes  au  galop,  et  fusmes  incontinent  à  la  porte, 
car  il  n'y  avoit  pas  quatre  cens  pas.  Je  trouvay  des 
gens  de  monsieur  de  Savignac  par  dedans  et  par  de- 
hors la  porte,  qui  desja  avoient  faict  un  trou,  de  sorte 
qu'on  pouvoit  passer  un  à  un  par  dessous.  Nous  mis- 
mes  tous  pied  à  terre  et  passasmes  par  ce  trou.  J'avois 
amené  quelques  paysans  de  Sainct  Maurice ,  qui  ve- 
noient  avecques  l'artillerie,  lesquels  se  jetterent  incon- 
tinent à  la  porte  et  l'ouvrirent  par  force  ;  mais  nous 
estions  desja  tous  dedans.  Monsieur  de  Cassaneuil, 
nostre  mareschal  de  camp,  n'estoit  pas  venu  avec 
moy,  car  je  le  trouvay  au  bout  du  pont,  à  une  rue 
à  main  droite,  et  me  dict  qu'il  venoit  de  recognoistre 
une  maison  ou  deux  qui  regardoient  à  l'autre  ville. 
Il  n'y  avoit  homme  qui  osast  demeurer  en  la  grand 
rue,  ca*r  la  tour  de  la  porte  voyoit  tout.  Il  m'amena 
aux  deux  maisons,  lesquelles  estoient  sur  le  bout  de 
la  rivière,  et  montay  un  degré  jusques  dans  une  cham- 
bre qui  regardoit  sur  la  rivière ,  et  là  promptement  fis 
faire  sept  ou  huict  trous  en  la  muraille  qui  regardoient 
de  l'autre  costé  de  la  ville,  d^où  les  ennemis  tiroient 
fort ,  puis  descendis  en  la  rué  et  entray  dans  l'autre 
maison  tout  joignant  dans  une  salle  basse,  là  où  il  y 
22,  .  24 

avoit  une  porte  par  laquelle  on  descendoit  par  quatre 
ou  cinq  degrez  sur  la  rivière.  Les  ennemis  tiroient  fort 
à  la  porte;  et  par  un  coing  d'une  petite  fenestre  j'ap- 
perceus  que  les  ennemis  remplissoient  quelques  ton- 
neaux qu'ils  avoient  mis  sur  une  bresche  de  la  mu- 
raille. Monsieur  de  Savignac,  monsieur  Dandosielle  (r), 
son  maistre  de  camp,  le  capitaine  Sainct  Aubin,  et  en- 
cores  un  autre  de  ses  capitaines ,  il  ne  me  souvient  du 
nom,  se  trouvèrent  dans  ceste  salle  auprès  de  moy. 
Monsieur  de  Cassaneuil  estoit  entré  en  une  autre  mai* 
son,  là  où  il  trouva  unrabilleur  de  cuirs,  grand  homme, 
et  le  m'amena,  et  me  dict  qu'il  n'y  avoit  poinct  eauë 
plus  avant  que  la  ceinture.  Je  luy  dis  que  je  luy  don- 
nerois  dix  escus  s'il  vouloit  monstrer  le  chemin  aux 
soldats  pour  passer  la  rivière,  et  que  je  luy  baillerois 
une  rondelle  à  l'espreuve.  Il  me  dict  qu'il  le  feroit.  Je 
luy  baillay  la  rondelle,  mais  le  vilain  la  jetta  incon- 
tinent, me  disant  qu'elle  pesoit  trop,  et,  encores  qu'il 
fust  gros  et  puissant,  il  s'en  trouvoitempesché,  et  qu'il 
passeroit  bien  sans  cela.  Monsieur  de  Montastruc, 
commissaire  de  l'artillerie,  estoit  aussi  près  de  moy. 
Je  voyois  qu'il  se  falloit  haster  de  passer ,  car  si  les 
ennemis  avoient  une  fois  remply  les  tonneaux,  il  seroit 
difficile  d'entrer  par  ceste  brèche  :  qui  fut  cause  que 
je  dis  à  monsieur  de  Savignac  de  faire  entrer  trois  ou 
quatre  de  ces  enseignes.  Monsieur  Dandosielle,  Sainct 
Aubin  et  l'autre  capitaine  coururent  à  la  rue,  et  firent 
entrer  les  leurs,  car  les  cinq  miennes  estoient  à  la 
maisonnette  près  la  porte.  Et  comme  les  trois  ensei- 
gnes furent  dans  la  salle,  et  force  soldats  des  leurs  qui 

(«)  Il  est  nommé  le  capitaine  Daudojîdc  dans  le  Journal  des  guerres 
He  Castres,  par  Faurin. 

entroient,  je  dis  aux  enseignes  qu'ils  suivissent  hardi- 
ment cest  homme,  qu'il  leur  nionstreroit  le  chemin,  et 
qu'il  ne  se  falloit  arrester  qu'on  ne  fust  de  là  la  rivière 
contre  les  tonneaux,  mandant  promptement  aux  ar- 
quebuziers  qui  estoient  en  la  chambre  qu'ils  tirassent 
fort,  afin  de  favoriser  le  passage  des  nostres.  Et  tout 
à  un  coup  j'ouvris  la  porte  et  mis  cest  homme  et  un 
bon  soldat  qui  s'offrit  de  se  tenir  près  de  lu  y,  et  après 
eux  deux,  les  trois  enseignes  et  les  trois  capitaines  se 
mirent  à  leur  queue.  Je  jettay  cinq  ou  six  arquebu- 
siers après,  puis  je  me  jettay  aussi  après  eux,  et  tous 
ces  gentilshommes  qui  estoient  avec  moy.  Il  nous  fal- 
loit descendre  ces  quatre  ou  cinq  degrez  :  les  enne- 
mis tiroient  fort  du  costé  de  delà ,   mais  les  arque- 
busiers qui  estoient  à  la  chambre  les  tenoient  de  si 
près,  qu'ils  n'osoient  monstrer  la  teste.  Tousjours  des- 
cendoient  soldats;  j'estois  sur  le  bord  de  la  rivière,  et 
leur  donnois  tousjours  espérance  de  passer  avec  eux. 
Monsieur  de  Montastruc,  commissaire,  qui  vid  que  je 
4escendois  les  degrez,  se  jette  à  la  rue  et  commence  à 
crier  :  a  O  soldats ,  voylà  monsieur  de  Montluc  qui 
«  passe  la  rivière  !  »Les  soldats  qui  s'amusoientau  pil- 
lage, et  ceux  qui  estoient  dans  la  rue,  laissèrent  tout  aux 
cris  que  faisoit  monsieur  de  Montastruc  que  jepassois, 
et  entrèrent  de  foulle  dans  la  salle  ;  et  ceux  qui  ne 
pouvoient  gaigner  les  degrez  sautoient  à  bas  par  les 
costez,  de  sorte  que,  sans  regarder  rien ,  ils  se  jettoient 
dans  l'eauë  comme  quand  on  y  pousse  une  trouppe  de 
moutons  :  et  vis  la  rivière  si  couverte  d'hommes  d'un 
bord  à  autre,  que  l'on  ne  voyoit  poinct  l'eauë.  „ 

J'entrois  tousjours  jusques  à  la  moitié'  de  la  jambe 
dans  l'eauë,  faisant  semblant  de  vouloir  passer,  comme 

faisoient  messieurs  de  Brassac,  chevalier  de  Romegas, 
et  tous  les  autres  gentils  hommes  qui  estoient  avec  moy; 
et  monsieur  de  Savignac  y  estoit  aussi  :  il  n'y  faisoit 
guère  bon  pour  luy,  car  il  y  avoit  soldat  qui  avoit  eauë 
jusques  aux  esselles,  et  croy  que  s'il  s'y  fust  mis,  il  en 
eust  eu  jusques  au  col,  car  chacun  sçait  bien  qu'il  n'est 
pas  de  la  taille  d'un  géant  :  et  y  pensasmes  perdre 
beaucoup  de  soldats  qui  estoient  petits;  mais  je  leur 
criois  tousjours  qu'ils  se  secourussent  les  uns  et  les 
autres,  comme  ils  faisoient  :  et  faut  croire,  et  à  la  vé- 
rité, que  si  je  n'eusse  advisé  de  faire  ces  trous  en  ceste 
chambre,  et  y  mettre  beaucoup  d'arquebusiers  comme 
j'avois  faict,  si  que  l'un  coup  ne  demeuroit  pas  l'autre, 
et  encores  ouvrirent  une  fenestre  d'où  pouvoient  tirer 
deux  ou  trois  à  la  fois,  nous  eussions  perdu  plus  de 
cent  hommes,  car  de  la  muraille  d'où  ils  nous  tiroient, 
et  des  tonneaux,  il  n'y  avoit  pas  plus  de  six  pas  jus- 
ques au  bord  la  rivière  où  nos  gens  abordoient.  Les 
enseignes  et  les  capitaines  allèrent  aux  tonneaux.  Je 
manday  promptement  à  ceux  de  la  chambre  qu'ils  ne 
tirassent  plus ,  car  ils  donneroient  aussi  tost  aux  nostres 
qu'aux  leurs.  Nos  arquebuziers  qui  estoient  près  des 
enseignes  tiroient  comme  ceux  dedans.  Les  capitaines 
s'adviserent  de  prendre  le  bord  des  tonneaux,  qui  n'es- 
toient  pas  à  demy  pleins,  parce  qu'ils  n'avoyent  pas 
eu  loysir  de  les  remplir  ;  et  tout  à  un  coup  je  vis  les 
tonneaux  renversez  de  nostre  costé,  et  les  enseignes  et 
capitaines  se  jetterent  dedans  :  et  voyla  les  ennemis  en 
routte  et  fuitte  droict  au  chasteau  ;  nos  gens  les  pour- 
suivirent et  en  tuèrent  grand  nombre  sur  leur  fuitte. 
Et  comme  je  les  vis  dedans,  je  m'en  revins  en  la  rue, 
estant  si  las,  que  de  ma  vie  je  ne  m'estois  trouvé  en 

tel  estât  ;  et  cogneus  bien  qu'il  ne  me  falloit  plus  par- 
ler de  porter  les  armes,  car  je  cuiday  tomber  dix  fois 
en  la  rue.  Il  n'y  a  ordre ,  nous  ne  pouvons  estre  deux 
fois.  Le  chevalier  de  Romegas  et  le  capitaine  Fabien, 
mon  fils,  m'amenèrent  par  dessous  les  bras  à  la  mai- 
son du  Jonca  (0,  où  je  trouvay  sa  femme,  laquelle 
promptement  m'appresla  un  lict  et  me  mit  dedans. 
Je  trouvay  que  la  sueur  m'avoit  percé  le  collet  de 
beuffle  ,  de  sorte  que  les  armes  se  ressentoient  de 
l'humidité.  Nous  n'avions  apporté  nul  bagage,  car 
nous  avions  tout  laissé  à  Sainct  Maurice,  pource  que 
moy-mesmes  n'avois  pas  trop  d'espérance  de  venir  à 
bout  de  Fentreprinse,  comme  y  ayant  aussi  de  la  rai- 
son, et  furent  contraincts  mes  gens  de  m'essuyer  la 
chemise  et  tous  les  habillemens  que  j'avois  dessus.  Efc 
comme  le  chevalier  de  Romegas,  mon  fils  et  les  autres 
gentils-hommes  m'eurent  remis  entre  les  mains  de  mes 
serviteurs,  ils  s'en  allèrent  à  l'exécution  du  chasteau. 
«  J'ay  veu  le  temps,  dis-je  à  ce  brave  chevalier,  que 
«  pour  une  telle  journée  je  n'eusse  quitté  ny  casaque 
«  ny  corcelet,  et  s'il  y  eust  eu  apparence  de  danger^ 
«  j'eusse  passé  la  nuit  en  cest  estât  ;  mais  il  n'y  a  ordre: 
«  faites,  vous  autres  jeunes,  ce  que  les  Vieux  ne  peuvent 
«  faire.  »  Estans  tous  mes  habillemens  secs ,  ayant  de- 
meuré au  lict  environ  demie  heure,  je  me  levay  et  me 
tournay  revestir.  Surquoy  arriva  monsieur  de  Savi- 
gnac,  le  capitaine  Fabien  et  quelques  autres  gentils- 
hommes avec  eux ,  me  dire  que  ceux  du  chasteau 
se  voulaient  rendre,  et  voir  si  je  trouverois  bon  que 

(0  II  semble,  d'après  le  récit  de  Montluc,  que  ce  Jonca  étoit  mi 
officier  public.  Jonca  pourrait  ctre  une  corruption  de  l'ancien  mot 
jostisse,  qui  signifioitj'Hg-e  ou  justice. 

l'on  les  prinst  à  mercy,  capitulant  avec  eux.  Pour- 
ce  que  je  voyois  que  monsieur  de  Savignac  et  le  capi- 
taine Fabien  vouloient  fort  sauver  Favas,  et  qu'ils  vou- 
loient  luy  faire  bonne  guerre  ,  parce  qu'il  estoit  en 
réputation  d'estre  bon  soldat, je  leur  dis  qu'ils  allassent 
capituler  comme  bon  leur  sembleroit ,  je  signerois  leur 
capitulation ,  combien  que  j'eusse  bonne  envie  d'en  faire 
une  depesche.  Voy-là  pourquoy,  quand  ils  se  furent 
départis  de  moy,  je  fis  partir  après  eux  un  gentil-homme 
pour  aller  parler  secrettement  aux  soldats  et  à  quel- 
ques capitaines,  que,  comme  on  parlementent,  qu'ils 
regardassent  d'entrer  par  un  costë  ou  autre ,  et  qu'ils 
tuassent  tout  ;  car  il  falloit  venger  la  mort  des  gentils- 
hommes qui  avoient  esté  massacrez  si  mal-heureuse- 
ment à  Navarreins,  parce  que,  contre  la  foy  promise > 
on  avoit  dagué  le  sieur  de  Saincte  Colombe  (0  et  sept 
ou  huict  autres  qui  s' estaient  rendus,  vies  sauves,  à 
Orthez  lors  que  monsieur  de  Terride  fust  pris.  On  fit 
ceste  exécution  sous  prétexte  qu'ils  estoient  subjets  de 
la  royne  de  Navarre  :  et  si  le  Roy  veut  toucher  au  bout 
du  doigt  d'un  de  ses  sujets,  ils  disent  qu'il  ne  peut, 
Tout  est  permis  à  ces  gens  là ,  et  rien  à  nous.  Le  temps 
viendra  que  la  chance  tournera,  comme  j'espère,  et 
les  payerons  de  mesme  monnoye. 

Je  ne  pouvois  pas  mettre  l'entreprise  en  meilleure 
main  que  de  ce  gentil-homme  là,  car  il  estoit  parent 
proche  du  baron  de  Pordeac,  qui  estoit  du  nombre  des 
massacrez.  Et  comme  il  eut  parlé  à  deux  ou  trois  ca- 
pitaines et  aux  soldats,  ils  coururent  cercher  quelques 
eschelles,  et  les  dressèrent  au  coing  de  la  basse-court 

(0  Selon  OLhagaray,  le  Sainte-Colombe  qui  fut  poignardé  après  la 
prise  d'Orthés  s'appeloit  Antoine  d'Aydie. 

à  main  gauche  près  des  galleries,  et  les  autres  parle  - 
mentoient  à  la  porte;  et  par  là  les  soldats  entrèrent,  et 
tuèrent  tout  ce  qui  se  trouva  là  dedans,  sauf  le  capi- 
taine Favas  qui  parlenientoit.  Et  comme  monsieur  de 
Savignac  et  le  capitaine  Fabien  virent  le  désordre ,  ils 
tirèrent  ledit  capitaine  Favas  à  eux  dehors,  qui  fut 
bon  pour  luy,  car  autrement  je  croy  bien  qu'il  fust 
passe'  parle  chemin  des  autres.  Et  comme  les  gens  de 
cheval  qui  estoient  à  main  droicte  virent  que  nos  gens 
estoient  dans  la  ville,  ils  coururent  un  peu  contre-mont 
la  rivière ,  et  trouvèrent  un  gue ,  et ,  encores  qu'il  fust 
bien  profond,  ils  passèrent  et  coururent  droit  au  chas- 
teau  par  le  costé  des  religieuses.  Par  les  fenestres  s'en 
jetterent  vingt-cinq  ou  trente,  que  les  gens  de  cheval 
sauvèrent,  car  sans  cela  à  grand  peine  en  y  eust  eu 
qui  eussent  porté  tesmoignage,  si  ce  n'eust  esté  le  ca- 
pitaine Favas.  Et  voylà  comme  la  ville  fut  prise.  J'en 
donnay  du  tout  advis  promptement  à  monsieur  le  ma- 
reschal ,  et  le  matin  je  m'en  allay  le  trouver.  Il  me 
promit  de  venir  le  lendemain  avec  tout  le  camp,  et 
tout  incontinent  je  m'en  retournay  au  Mont  de  Marsan. 
Monsieur  le  mareschal  vint  le  lendemain  que  je  m'at- 
tend ois  à  donner  ordre  le  mieux  que  je  pou  vois  que  la 
ville  ne  fust  plus  saccagée;  mais  je  n'y  pouvois  donner 
guère  bon  ordre;  et  comme  je  voulois  sortir  par  une 
porte  pour  luy  aller  au  devant,  il  entroit  par  l'au- 
tre, car  mal-aisément  pouvois-je  sortir,  à  cause  que 
tout  son  camp  estoit  dans  les  rués  qui  passoit,  mesme- 
ment  la  cavallerie.  Et  me  dit-on  qu'il  alla  droit  où 
nos  gens  estoient  entrez  ;  et,  comme  il  eut  veu  le  tout , 
et  sceu  comme  tout  s'estoit  passé ,  il  dit  :  «  Il  y  a  eu  icy 
«  plus  d'heur  que  déraison.  »  Plusieurs  faisoient bonne 

mine,  mais  ils  eussent,  esté  plus  aises  que  j'eusse  receu 
une  escorne.  Et  comme  je  fus  dehors,  on  me  dit  qu'u 
estoit  entié.  Je  m'en  retournay,  et  demeuray  plus  de 
demie  heure  enfermé  dans  les  charrois  que  je  n'en 
pouvois  sortir  :  et  à  la  fin  je  fis  tant,  que  je  gaignay 
son  logis.  Son  mareschal  de  camp  logea  toute  la  ca- 
vallerie  hors  la  ville  en  des  villages  delà  la  rivière,  et 
l'infanterie  aux  faubourgs  ,  et  la  noblesse  dans  la  ville. 
Je  pensois  que  cela  luy  donnast  opinion,  et  à  son  con- 
seil aussi,  de  vouloir  passer  la  rivière  et  entrer  en  Bearn , 
que  nous  eussions  sans  doubte  enlevé  et  forcé  le  comte 
de  combattre  ou  de  s'enfermer  dans  Navarreins  ;  mais 
il  dit  tout  résolument  qu'il  s'en  retourneroit  après  ses 
entreprises  en  son  gouvernement,  et  qu'il  ne  se  vou- 
loit  point  aller  engager  devant  des  villes  en  Bearn,  veu 
qu'il  n'avoit  point  d'artillerie  pour  faire  batterie,  et 
qu'il  ne  vouloit  point  que  le  R.oy  ny  personne  luy  mist 
sus  qu'il  s'estoit  amusé  à  autres  entreprises  qu'aux 
siennes;  qu'il  avoit  dit  au  Roy  à  son  partementce  qu'il 
vouloit  faire,  veu  qu'il  falloit  qu'on  combattist  les  mu- 
railles des  villes  de  Bearn.  Je  luy  remonstray  comme 
le  comte  prendroit  l'un  de  ces  partis,  ou  de  hazarder 
la  bataille,  ce  que  je  nç  pensois  pas  qu'il  osast  jamais 
faire,  ou  de  quitter  le  pays,  sçachant  nostre  venue,  ou 
de  s'enfermer  en  sa  place  forte,  et  que  je  pensois  que 
volontiers  il  ne  prendroit  ce  dernier  party,  ains  se  re- 
tireroit,  et  par  ainsi  nous  aurions  aisément  des  canons 
de  Dacqs  et  de  Thoulouse  ;  que,  cela  fait,  la  Guyenne 
estoit  paisible,  le  pays  de  Bearn  conquis,  et  qu'après, 
tout  ce  qui  se  trouveroit  en  Languedoc  trembleroit  : 
que  si  nous  voulions  nous  mettre  en  queue  dudit  Mon- 
gommery,  nous  l'attraperions  en  quelque  part,  offrant 

de  le  suivre  la  part  où  il  iroit  pour  cest  effet.  Mais  il 
me,proposoit  demy  en  colère  difficulté  sur  difficulté, 
pressé  de  ces  messieurs.  Or  il  avoit  envoyé  le  baron  de 
L'Arbous  pour  entendre  nouvelles  des  ennemis  vers 
Agetmau,  lequel  baron  luy  manda  par  un  gentil- 
homme, nommé  Le  Repeyre  ,  qui  estoit  de  la  compa- 
gnie de  monsieur  de  Gramond,  le  desordre  en  quoy 
le  comte  de  Mongommery  s'estoit  retiré  en  Bearn ,  et 
comme  son  artillerie  avoit  esté  abandonnée  près  de 
deux  jours  sur  les  chemins  vers  Orthez  ;  et  monsieur 
le  mareschal  mesmes  fut  le  premier  de  qui  je  l'enten- 
dis, et  depuis  par  d'autres,  comme  j'ay  escrit  cy  dessus. 

Le  jour  devant  qu'il  voulust  partir  pour  s'en  retour- 
ner, je  fus  adverty  qu'il  avoit  depesché  le  sieur  de 
Lussan  devers  le  Roy  sans  m'en  rien  dire,  lequel 
Lussan  estoit  mon  ennemy  pour-ce  que  je  n'avois 
voulu  souffrir  qu'il  fust  gouverneur  de  Lectoure.  Je 
trouvay  estrange  qu'il  ne  m'en  avoit  rien  dit,  et  pen- 
say  qu'il  n'avoit  pas  fait  eslection  de  celuy-là  pour 
dire  bien  de  moy,  car  je  cognoissois  bien  qu'il  n'estoit 
gueres  content  de  moy,  pour-ce  qu'il  tenoit  tousjours 
son  conseil  à  part ,  n'y  appelant  que  monsieur  de 
Joyeuse,  messieurs  de  Bellegarde  père  et  fils,  et  mon- 
sieur de  La  Groisette,  son  mareschal  de  camp.  Il  ne  faut 
pas  trouver  estrange  si  j'estois  mai  ry  que  les  conseils  se 
tinssent  sans  moy,  et  que  rien  ne  me  fust  communiqué, 
veu  que  j'amenois  l'advant-garde,  et  estois  la  seconde 
personne  de  l'armée.  Si  est-ce  que  cela  est  ainsi ,  j'avois 
occasion  de  m'en  offencer  bien  avant;  aussi  voyois  je 
que  ces  conseils  se  tenoient  à  nos  despens. 

Or,  comme  je  vis  que  c'estoit  une  resolution  qu'il 
s'en  vouloit  retourner,  je  me  rendis  le  soir  à  son  logis, 

etluy  remonstray,  le  plus  doucement  que  je  peus,  car 
ainsi  le  falloit  faire,  comme  je  voulois  envoyer  mon 
fils  quitter  le  gouvernement  au  Roy,  et  que,  puis  qu'il 
s'en  alloit,  je  voyois  bien  que  tout  me  tomberoit  sur 
les  bras ,  et  que  je  n'avois  point  de  forces  pour  résister 
et  empescher  que  l'ennemy  ne  fist  ce  qu'il  voudroit 
faire  aux  terres  du  Roy,  et  qu'autant  d'honneur  et  de 
réputation  que  j'avois  gaigné  aux  precedens  troubles- 
à  conserver  la  Guyenne,  je  l'allois  tout  perdre  à  ceux 
cy,  aymant  beaucoup  mieux  qu'un  autre  en  eust  le 
blasme  que  moy,  qui  n'avois  jamais  eu  autre  dessein 
que  de  m'ensevelir  avec  l'honneur,  et  rien   plus  (0.  Il 
me  respondoit  que  je  ne  le  devois  point  faire  ny  me  des- 
piter,  ny  contre  le  Roy  ny  contre  moy-mesme,  et  que  je 
cognoissois  bien  qu'encores  que  le  Roy  luy  eust  baillé 
la  charge  de  la  Guyenne  comme  des  autres  provinces,. 
il  ne  s'en  mesloit  du  tout  point,  et  me  laissoit  faire 
comme  j'avois  accoustumé  j  qu'il  seroit  bien  marry  de 
m'en  despoiïiller.  Je  luy  respondis  que  cela  estoit  de 
son  honnesteté  et  bon  gré,  mais  que  sa  patente  estoit 
si  ample,  qu'elle  desrogeoit  à  la  mienne,  et  que  quand 
il  luy  plairoitil  commanderoit  comme  bon  luy  semble- 
roit,  sans  qu'il  me  restast  une  once  de  pouvoir,  non  plu& 
qu'au  plus  simple  cadet  de  Gascogne.  Il  me  respondit 
que  cela  estoit  vray,  mais  que  ma  valeur  et  mon  expé- 
rience me  feroit  tousjours  rechercher»  Voyla  là  où  on 


(0  «  D'Anvillc,  que  Montluc  avoit  appelle  en  Guyenne  ,  et  qui  avoil 
«  le  commandement  des  troupes  de  cette  province,  du  Languedoc,  de 
'(  la  Provence  et  du  Dauphiné ,  n'y  fut  pas  plus  tôt  arrivé ,  dit  de  Thou  ^ 
«que  Montluc,  qui  ne  pouvoit  souffrir  de  compagnon,  et  encore 
<c  moins  de  supérieur,  se  brouilla  avec  lui,  comptant  que  le  Roi  lui  ôtQit 
«  tout  ce  qu  il  donnoit  à  d'Anvilie.  » 

print  fondement  que  je  quittais  mon  gouvernement 
pour  ne  luy  vouloir  obeyr  ;  et  fut  rapporté  au  Roy  de 
ceste  sorte  par  ledit  capitaine  Lussan,  ou  autre  qui 
partit  bien  tost  après  luy  (et  voy-là  pourquoy  le  Roy 
fut  si  marry  contre  moy  de  ce  que  je  quittais  le  gou^- 
vernement) ,  ne  luy  faisant  jamais  entendre  que  ce  fust 
pour  autre  occasion  :  à  quoy  j'avois  autant  pensé 
comme  à  me  donner  la  mort  moy  mesme;  mais*  je  suis 
ne'  sur  cette  planette ,  d'estre  tousjours  subjet  aux  ca- 
lomnies. Je  le  monstray  bien  quand  je  l'allay  trouver 
à  Thaulouse  aussi  tost  qu'il  fust  arrivé,  si  mal  comme 
j'estois,  en  luy  offrant  toute  obeyssance  ,  sans  en  avoir 
lettre  ne  commandement  du  Roy,  de  la  Royne,  ny  de 
Monsieur. 

Par  là  on  peut  juger  si  le  différend  qui  est  commencé 
à  venir  entre  luy  et  moy  sortait  de  là.  Si  est-ce  que  je 
craignois  qu'on  me  donnast  une  estrecte,  pour-ce  qu'un 
personnage  avoit  mandé  à  monsieur  deNoé,  lieutenant 
de  monsieur  de  Fontenilles,  qu'il  allast  parler  à  luy 
pour  chose  qui  m'alloit  de  la  vie.  Ledit  sieur  de  Noé 
partit  de  Panjas,  ou  bien  de  Nogarol,  et  s'en  alla  sur 
des  courtauts  à  grand  haste,  sans  le  dire  qu'à  monsieur 
de  Fontenilles.  Et  à  son  retour,  nous  trouvant  dans  le 
Mont  de  Marsan,  il  nous  dit,  à  monsieur  de  Fontenilles 
et  à  moy,  qu'un  homme  qui  ne  bougeoit  de  la  chambre 
de  monsieur  le  mareschal,  et  qui  pouvoît  entendre 
tout  ce  qui  s'y  disoit ,  avoit  dit  à  un  sien  amy  ces  mots  : 
«  Montluc  ne  cesse  d'importuner  et  fascher  monsieur 
«  le  mareschal ,  mais  il  se  trouvera  un  jour  sur  les 
«  carreaux  mort  de  coups  de  dague.  »  Or  incontinent 
ce  personnage  vint  à  la  maison  de  celuy-là  qui  envoya 
quérir  monsieur  de  Noé,  et  le  luy  dit  pour  m'en  adver- 

tir  :  qui  fut  cause  qu'on  advertit  monsieur  de  Noé  d'al- 
ler là  où  il  alla.  Monsieur  de  Valence  mon  frère  estoit 
à  Gaure ,  qui  est  à  luy,  et  n'y  a  que  trois  lieues  du  Mont 
de  Marsan  en  hors.  Je  l'envoyay  par  deux  fois  prier  à 
joinctes  mains  de  vouloir  venir  jusques  là,  ce  qu'il  ne 
voulut  jamais  faire  ;  il  ne  me  souvient  des  excuses  qu'il 
m'en  donnoit.  Je  voulois  qu'il  demeslast  cecy  avec 
monsieur  le  mareschal,  et  que  personne  ne  l'entendist 
qu'eux  deux ,  et  luy  voulois  faire  nommer  l'homme  qui 
l'avoit  dit,  lequel  estoit  près  de  luy.  Cela  demeura 
ainsi,  car  je  ne  m'en  voulois  fier  à  personne,  et  encores 
que  je  n'en  lisse  aucun  semblant,  si  le  tenois-je  fort 
mal  à  mon  aise  dans  le  cœur,  et  me  suis  depuis  sou- 
vent estonné  comme  je  me  peus  tant  commander,  et 
-cogneuz  bien  que  les  ans  desrobent  la  chaleur  ;  car  au- 
tres fois  le  plus  grand  prince  de  la  terre  ne  m'eust  pas 
fait  avaller  ceste  pillule.  Tant  plus  que  nous  avons 
d'années  sur  la  teste,  tant  plus  le  sang  se  desrobe  du 
cœur,  et  semble  que  nous  craignons  plus  la  mort  lors- 
que nous  en  approchons  le  plus.  Peut-estre  que  ce- 
luy-là  advançoit  cela  de  luy-mesme,  et  que  monsieur 
le  mareschal  n'y  avoit  pas  pensé. 

Le  lendemain  matin  je  me  rendis  à  son  lever,  et  de- 
vant jour  ouys  les  tabourins  sonner  aux  champs,  et 
commencèrent  à  marcher  à  la  pointe  du  jour.  Et  comme 
le  soleil  fut  levé,  je  m'en  allay  heurter  à  sa  chambre  ; 
un  sien  valet  de  chambre  sortit,  qui  me  dit  quil  n'es- 
toit  point  esveillé,  combien  qu'on  m'avoit  dit  au  bas 
du  degré  que  messieurs  de  Joyeuse,  le  jeune  Bellegarde 
et  La  Groisette  estoient  entrez  dedans.  Neantmoins,  je 
demeuray  demi  heure  ou  plus  devant  la  porte,  et  y 
heurtay  trois  ou  quatre  fois;  mais  jamais  personne  ne 

me  respondit,  encores  que  le  valet  de  chambre  qui  es- 
toit  sorty  estoit  rentré,  lequel  j'avois  prié  luy  dire, 
s'il  estoit  esveillé,  que  j'estois  là.  A  la  fin,  de  honte  que 
j'avois  d'estre  à  sa  porte  attendant ,  ce  que  prince  de 
la  chrestienté  n'eust  voulu  permettre,  je  fus  contraint 
de  me  mettre  dans  un  petit  jardin  qu'il  y  a  dans  le  lo- 
gis, et  là  me  promenay,  n'estant  pas  si  mal  accompa- 
gné que  je  n'eusse  deux  cens  gentils-hommes  ou  plus 
auprès  de  moy,  et  des  meilleures  maisons  du  pays,  qui 
en  crevoient  de  despit,  autant  ou  plus  que  moy,  et  me 
disoient  beaucoup  de  choses.  Jecogneus  bien  que  c' es- 
toit l'amour  qu'ils  me  portoient,  mais  comme  le  plus 
aagé  je  devois  estre  sage,  et  considérer  que  je  mettois 
beaucoup  de  choses  en  hasart  si  tout  à  fait  je  rompois 
avec  luy.  Je  demeuray  plus  d'une  grand  heure  devant 
sa  porte  ou  dans  le  jardin.  Et  à  la  fin  vint  monsieur  de 
Bellegarde;  et  comme  il  vid  ceste  noblesse,  demanda 
où  j'estois  :  ils  luy  dirent  que  j'estois  dans  le  jardin 7 
par  lequel  on  y  entroit  de  la  salle.  Alors  il  vint  à  moy, 
et  me  demanda  pourquoy  je  n'allois  à  la  chambre  de 
monsieur  le  mareschal.  Je  luy  dis  que  j'y  avois  esté  et 
heurté  plusieurs  fois,  et  que  jamais  on  ne  m'avoit  voulu 
respondre.  Il  me  dit  qu'il  y  avoit  plus  d'une  heure  que 
monsieur  de  Joyeuse  et  son  fils,  et  le  capitaine  La  Groi- 
sette  y  estoient  entrez.  Alors  je  luy  dis  que  je  ne  sça- 
vois  la  raison  pourquoy  monsieur  le  mareschal  me 
faisoit  tenir  la  mule  à  la  porte  de  sa  chambre ,  et  que 
je  ne  luy  en  avois  jamais  donné  occasion,  et  que  j'avois 
eu  cest  honneur  du  Roy,  de  la  Royne  et  de  Monsieur, 
tant  qu'ils  avoient  demeuré  en  Guyenne,  que  jamais 
la  porte  de  leur  chambre  ne  me  fust  refusée,  que  je  n'es- 
tais de  taille  pour  estre  ainsi  traitté;  mais,  puis  qu'il  j 

alloit  du  service  du  Roy,  je  ne  voulois  rien  gaster.  Il  en 
demeura  fort  fasché,  car  luy  et  moy  avions  esté  bons 
compagnons  et  amis,  et  jamais  ne  nous  en  separasmes 
que  par  sa  mort.  Il  heurta  à  la  porte,  et  incontinent 
elle  luy  fut  ouverte,  et  soudain  fermée  à  mon  nez. 
Tous  les  gentils-hommes  me  conseilloient  de  m'en  re- 
tourner à  mon  logis,  e!  de  n'y  retourner  plus;  mais  je 
voulus  avoir  patience  ,  dequoy  je  me  suis  cent  fois  es- 
tonné.  Et  depuis  que  monsieur  de  Bellegarde  fat  entré, 
ledit  sieur  mareschal  demeura  encores  plus  d'un  quart 
d'heure  à  sortir;  et  comme  il  sortit,  je  m'efïbrçay  à  luy 
donner  le  bon  jour,  et  l'accompagnay  à  la  messe,  et  le 
priay  de  me  vouloir  laisser  une  compagnie  de  celles  de 
monsieur  de  Savignac,  ou  deux  cens  arquebuziers, 
jusques  à  ce  que  j'aurois  déplacé  les  grains  qui  estoient 
dedans  la  ville ,  afin  que  les  ennemis  ne  s'en  aidassent 
pour  avitailler  Navarreins  ;  car  il  fut  estimé  par  mon- 
sieur de  Gumies,  ou  ses  gens,  qu'il  y  avoit  dans  la 
ville  plus  de  douze  cens  charrettées  de  tous  grains, 
et  aussi  par  ceux  qui  manioient  la  munition,  qui  es- 
toient unies  avec  les  siens;  car  ceste  ville  sert  de  grenier 
à  toutes  les  landes  et  pays  de  Basques,  d'où,  au  dom- 
mage de  la  France,  on  les  transporte  aux  Espagnes. 
On  dit  que  c'est  un  des  plus  beaux  marchez  de  France. 
Il  monta  à  cheval,  et  l'allay  accompagner  hors  la  ville, 
et  me  trouvay  tout  seul ,  car  il  n'y  eut  pas  un  gentil- 
homme de  tous  ceux  qui  estoient  avec  moy  qui  mon- 
tas): à  cheval  :  je  ne  sçay  s'ils  le  firent  pour  n'avoir 
leurs  chevaux  prests,  ou  bien  s'ils  n'avoient  gueres  de 
volonté  d'y  aller.  Et  comme  j'euz  prins  congé  de  luy 
hors  de  la  ville,  et  pensant  que  les  arquebuziers  qu'il 
avoit  envoyé  quérir  par  le  jeune  La  Croisette  vinssent 

pour  demeurer  avec  moy,  ledit  La  Croisette  me  vint 
dire  qu'il  n'en  y  avoit  pas  un  qui  fust  voulu  demeurer, 
et  ainsi  s'en  alla.  Je  depescliay  incontinent  mon  fils,  le 
capitaine  Fabien,  devers  le  Roy  avec  mes  lettres,  pour 
remettre  le  gouvernement  entre  les  mains  de  Sa  Ma- 
jesté; mais  quand  il  fut  au  bourg  de  Dieu,  il  fut  prins 
des  ennemis,  et  là  il  perdit  ses  lettres  :  qui  fut  cause 
qu'il  ne  peust  dire  à  Sa  Majesté  les  raisons  qui  me 
mouvoient  à  le  quitter,  et  m'en  voulut  grand  mal  Sa- 
dicte  Majesté ,  pensant  que  je  le  quittasse  pour  ne  vou- 
loir obeyr  à  monsieur  le  mareschal  Danville,  comme 
le  capitaine  Lussan  luy  avoit  fait  entendre  :  à  quoy  je 
ne  pensay  jamais;  mais  je  prevoyois  la  tempeste.  Je 
voulois  me  retirer  pour  donner  loysir  aux  autres  de 
faire  mieux. 

La  chose  s'est  trouvée  toute  notoire,  au  dire  de  beau- 
coup de  gens  tant  d'une  religion  que  d'autre,  que  si 
monsieur  le  mareschal  eust  passé  la  rivière,  le  comte 
de  Mongommery  s'en  retournoit  par  là  où  il  estoit 
venu  ;  car  de  mettre  son  camp  dans  Navarreins,  il  ne 
le  pouvoit  faire,  par  ce  qu'il  n'y  avoit  point  de  vivres, 
et  dans  les  autres  places  de  Bearn  encores  moins.  Par 
ainsi  il  falloit  que  la  nécessité  et  la  faim  l'en  fîst  re- 
tourner à  vau  de-routte  par  là  où  il  estoit  venu ,  et 
nous  quitter  le  pays  ;  et  sans  difficulté  nous  l'eussions 
deffait  sur  la  queue  ou  à  la  teste,  et  les  paysans  mes- 
mes  l'eussent  mis  en  desordre,  qui  eussent  prins  cou- 
rage quand  ils  nous  eussent  senty  près,  et  n'eussent  ja- 
mais passé  les  rivières.  Et  si  luy  mesmes  veut  confesser 
la  vérité,  comme  font  d'autres  qui  estoient  avec  luy,  il 
se  tint  tousjours  pour  perdu  jusques  à  ce  qu'il  eust  en- 
tendu que  monsieur  le  mareschal  s'en  retournoit;  et 

d'attendre  une  bataille,  il  ne  le  pouvoit  faire,  veu  le 
grand  advantage  des  forces  que  nous  avions  sur  les 
siennes.  11  disoit  tousjours  qu'il  avoit  deux  gros  matins 
à  sa  queue,  et  que  ce  seroit  merveilles  s'il  escliappoit, 
mais  qu'il  vendroit  bien  sa  peau.  Que  je  veuille  dire 
aussi  que  monsieur  le  mareschal  s'en  retournast  pour 
couardise ,  il  n'y  a  homme  qui  puisse  dire  cela  ,  car  jus- 
ques  iey  l'on  ne  luy  a  pas  baille'  ceste  villaine  renom- 
mée :  il  est  d'une  trop  brave  race,  et  a  tousjours  fait 
preuve  du  contraire,  et  le  tiens  pour  un  grand  capi- 
taine, qui  peut  faire  et  beaucoup  de  bien  et  beaucoup 
de  mal  quand  il  luy  plaira.  Et  quoy  que  quelques-uns 
l'ayent  calomnié  par-ce  qu'il  estoit  si  proche  (0  de 
monsieur  l'Admirai,  si  n'eus-je  jamais  ceste  opinion  de 
luy.  Je  ne  sçay  pas  ce  qu'il  fera  à  l'advenir  :  je  l'ay 
tousjours  cogneu  fort  serviteur  du  Roy  ,  mais  il  ne  me 
devoit  pas  traitter  ainsi  ;  j'avois  veu  trop  de  rosty  et 
de  boûilly  en  ma  vie.  Ce  n'est  donc  la  peur  qui  le  fit 
retirer,  car  ses  forces  estoient  si  grandes  par  dessus 
celles  des  ennemis,  que  nous  eussions  défiait  le  comte 
de  Montgommery  avecques  la  cavallerie  seule  et  nos 
argoulets,  qui  fussent  descenduz  à  pied,  sans  que 
homme  de  pied  des  nostres  s'en  fust  meslé;  car  à  la  ba- 
taille de  Ver  monsieur  de  Duras  avoit  trois  fois  plus 
de  gens  de  pied  que  n'avoit  le  comte  Montgommery,  et 
beaucoup  plus  de  gens  de  cheval,  et  de  meilleurs 
hommes,  et  de  meilleurs  capitaines;  et  nous  n'estions 
pas  tant  pour  deux  tiers  de  cavallerie  que  nous  estions 

(0  L'amiral  de  Coliqny  étoit  neveu  du  connétable.  Quelques  histo- 
riens reprochent  à  d'Anville  une  collusion  secrèle  avec  les  chefs  de 
l'armée  protestante.  D'AnyiHe  et  ses  frères  étoient,  dit-on,  mécontent 
de  la  Cour. 

à  ceste  heure;  et  neantmoins  nous  les  desfismes,  et 
gaignasmes  la  bataille.  Parquoy  il  ne  faut  point  dire 
que  cela  fust  pour  peur  qu'il  eust  d  estre  battu ,  veu 
qu'il  en  y  avoit  si  peu  de  raison;  mais  ce  fut  nostre 
malheur  de  ce  que  monsieur  le  mareschal  s'imprima 
en  son  opinion,  et  son  conseil  encores  plus,  qu'il  se 
ruinerait  devant  les  villes  de  Bearn,  et  qu'il  ne  feroit 
rien  qui  vaille,  ne  cognoissant  point  la  stérilité  du 
pays  comme  nous ,  et  que  monsieur  de  Terride  avoit 
mangé  tous  les  vivres  en  ces  quartiers-là,  de  sorte  qu'ils 
n'en  pouv oient  avoir  dans  les  villes  pour  le  comte  de 
Mongommery,  s'il  eust  demeuré  dedans.  Or  si  Dieu 
eust  voulu  que  monsieur  le  mareschal  n'eust  prins  si 
grand  opinion  de  s'en  retourner  en  Languedoc  pour 
exécuter  ses  entreprinses,  et  que  son  conseil  mesmes 
eust  esté  de  contraire  opinion  qu'il  n'estoit,  et  qu'il 
eust  prins  le  party  de  passer  la  rivière,  cela  eust  porté 
un  grand  bien  et  profit  :  et  ainsi  n'a  de  rien  servy,  car 
il  s'alla  engager  devant  Mazeres  (0,  là  où  il  perdit  un 
grand  nombre  des  meilleurs  soldats  qu'il  eust,  et  ruina 
presque  son  camp ,  sans  pouvoir  plus  tanter  aucune 
fortune.  Et  par  ainsi,  ny  du  costé  du  Languedoc,  ny 
du  costé  de  la  Guyenne,  il  ne  s'est  rien  fait  qui  vaille 
que  ruiner  entièrement  tout  le  peuple;  car  les  nostres 
propres  de  tous  costez  avoient  fait  autant  de  maux  ou 
plus  au  peuple,  que  les  ennemis  mesmes  :  autrement 
n'estoit  possible,  à  cause  du  grand  nombre  de  gens- 
d'armes,  de  chevaux  légers,  d'argolets,  et  de  gens  de 

(  )  Le  5  octobre  i56p,,  d'Anville  assiégea'  Masères,  y  donna  deux 
assauts  et  fut  repoussé.  Il  fit  tirer  contre  la  place  dix-huit  cent  qua- 
rante-cinq coups  de  canon;  la  garnison  capitula  le  dix-huit,  et  fut 
escortée  jusqu'à  Puy-Laurens  ayec  le  ministre  Sayin. 

pied  que  nous  avions  ;  il  falloit  que  tous  vequissent  a. 
discrétion.  Voy-la  comme  toutes  ces  forces,  assez  bas- 
tantes,  et  pour  deffaire  Montgommery,  et  pour  venir 
faire  teste  à  monsieur  l'Admirai ,  s'esvanoiïirent  sans 
faire  rien  qui  mérite  estre  escrit. 

J'ay  tousjours  cogneu  que  quand  Dieu  veut  que  les 
choses  n'aillent  comme  les  hommes  désirent,  il  ren- 
verse la  volonté  du  chef  et  de  son  conseil  tout  au  con- 
traire de  ce  qu'on  devroit  faire.  Dieu  soit  loué  du  tout, 
puis  qu'il  luy  a  pieu  que  les  choses  allassent  ainsi.  Il 
n'y  a  personne,  après  le  peuple,  qui  en  porte  la  péni- 
tence que  moy ,  pour  ce  que  j'en  ay  encouru  l'inimitié 
de  monsieur  lemareschal  pour  avoir  dit  le  vray.  Il  me 
devoit  par  raison  mieux  aymer  que  non  ceux  qui  le 
conseilioient  de  faire  au  contraire  de  ce  que  je  luy  con- 
seillois  ;  mais  c'est  la  loy  du  païs  de  Bearn  que  le  battu 
paye  l'amende,  car  le  Roy  a  advoué  et  trouvé  bon 
tout  ce  que  monsieur  le  mareschal  avoit  fait,  et  mau- 
vais tout  ce  que  j'avois  fait  ;  aussi  suis-je  sur  le  soleil 
couchant,  qui  n'est  pas  adoré  comme  le  levant.  Si 
suis-je  aussi  innocent  et  aussi  incoulpable  de  la  faute, 
s'il  en  y  a,  que  si  je  n'eusse  jamais  esté  au  monde;  et 
n'en  demande  meilleur  tesmoignage  que  des  trois  es- 
tats  de  la  Guyenne,  et  du  pays  de  Languedoc ,  qui  est 
proche  d'icelle,  qui  ont  entendu  comme  les  choses 
sont  passées ,  et  se  sont  ressentis  des  mal-heurs  de  la 
Guyenne  :  et  encores  en  demeureray-je  à  la  déposition 
de  tous  les  capitaines ,  sauf  de  trois  ou  quatre  qui  es- 
taient du  conseil,  car  ceux-là  sont  cause  du  mal.  Je 
ne  suis  pas  le  premier  qui,  après  avoir  bien  fait,  a  esté 
payé  de  ceste  monnoye.  J'en  ay  assez  escrit  en  ce  livre , 
et  voy  bien  qu'il  faict  bon  estre  grand  seigneur,  car  il 

faut  tousjours  qu'un  petit  compagnon  comme  moy 
paye  la  folencliere,  et  est  tousjours  subjet  à  la  loy  de 
Bearn  que  j'ay  alléguée.  Ledit  sieur  mareschal  avoit 
raison  de  vouloir  employer  ses  gens  et  ses  deniers  en 
Languedoc,  et  moy  de  le  désirer  en  Guyenne.  S'il  ne 
pouvoit  embrasser  tout,  pourquoy  le  faisoit-il  coucher 
en  sa  patante?  ce  que  nous  pouvions  faire  en  quinze 
jours,  chassant  ou  desfaisant  Mongommery ,  eust  ap- 
porté plus  de  bien  que  la  prinse  de  trois  ou  quatre 
chetives  villes  de  Languedoc.  C'est  assez  parlé  de  ceste 
dispute,  qui  a  ruiné  les  affaires  du  Roy  en  ce  pays; 
je  reprendray  mon  propos  pour  vous  raconter  ce  qui 
advint. 

Le  départ  dudit  sieur  mareschal  mit  grand  trouble 
en  nos  affaires,  et  donna  courage  à  nos  ennemis. 
Quant  à  moy,  en  cinq  compagnies  que  j'avois  il  n'y 
demeura  pas  deux  cens  hommes  ,  pource  qu'ils  s'es- 
toient  desrobez  pour  apporter  ou  prou  ou  peu  de 
hutin  qu'ils  avoient  gaigné,  chacun  en  sa  maison. 
Voy-là  l'inconvénient  qu'il  y  a  de  faire  la  guerre  avec 
les  gens  du  pays:  il  faut  aller  voir  la  moulhé,  il  faut 
descharger  le  bagage  ;  et  puis  chacun  a  son  cousin,  frère, 
son  amy  parmi  les  ennemis,  lequel  il  favorise.  Et  quant 
à  la  cavallerie,  elle  n'y  pouvoit  vivre  à  quatre  ou  cinq 
lieuè's  aux  environs,  pour-ce  que  les  ennemis  avoient 
mangé  une  partie  des  vivres,  et  les  nostres  l'autre;  et 
le  pays  de  soy-mesmes  est  stérile.  Si  est-ce  que  j'y  de- 
meuray  encores  quatre  ou  cinq  jours  après  que  mon- 
sieur le  mareschal  s'en  fustallé,  et  fis  desplacer  trois 
ou  quatre  cens  charrettées  de  grains,  et  les  fis  porter 
vers  Euse  et  autres  lieux  voisins,  afin  que  les  enne- 
mis ne  peussent  avitailler  leurs  villes  en  Bearn  ;  mais 

25. 

il  m'en  eust  fallu  quinze   ou  plus  avant  que  de   les 
pouvoir   tous  tirer  :  et  si  les  cinq   enseignes  eussent 
esté  complettes  comme  elles  estoient  à  mon  arrivée , 
je  me  fusse  engagé  dedans ,  encores  que  je  fusse  bien 
certain  que  je  ne  fusse  pas  esté  secouru ,  car  j'ay  bien 
fait  en  ma  vie  de   plus   grandes   folies   que  ceste-là , 
dont  jusques  icy,  grâces  à  Dieu,  je  ne  m'en  suis  jamais 
trouvé  mal,  et  le  service  du  Roy  encores  moins.   Je 
me  retiray  vers  Agenois,  et  laissay  le  baron  de  Gon- 
drin,  sieur   de   Montespan,  avec  sa  compagnie  dans 
Euse ,  et  une  compagnie  nouvelle  de  gens  de  pied  que 
je  trouvay  en  nostre  quartier,  qui  se  faisoit,  non  pas 
pour  y  endurer  le  siège ,  car  la  ville  ne  vaut  rien ,  mais 
seulement  pour  favoriser  un  peu  le  pays,  et  afin  de  ne 
l'abandonner  pas  du  tout,  encores  que  nous  cogneus- 
sions  bien  que  sa   demeure  ne  serviroit  pas   de  grand 
chose.  J'envoyay  monsieur  de  Fontenilles  vers  le  pays 
de  Bigorre,  voir  s'il  pourroit  faire  quelque  chose  par 
delà  pour  tenir  les  ennemis  en  cervelle  ;  mais  tout  cela 
n'estoit  pas  médecine  pour  guérir  si  grande  maladie. 
Je  ne  me  veux  point  mesler  d'escrire  la  deffaicte  du 
capitaine  Arne  et  du  baron  de  Larbous,  car  je  ne  les 
avois  pas  mis  là  où  ils  furent  defFaits.   Si  est-ce  que 
je  manday  au  capitaine  Arne  qu'il    estoit  soldat  et 
qu'il  pouvoit  bien  cognoisti  e  que  le  lieu  où  il  estoit 
ne  luy  pouvoit  apporter  que  mal-heur,  et  qu'il  me 
sembloit  qu'il  se  devoit   retirer  à  Auch,   qui  estoit 
ville  fermée.  Il  me  respondit  que  l'on  l'avoit  laissé  là, 
et  qu'il  estoit  délibéré  d'y  mourir  plustost  qu'en  bou- 
ger. Il  ne  tarda  pas   quatre  jours   après  que  luy  eus 
donné  advis,  que  l'on  me  porta  les  nouvelles  qu'il 
estoit  deffaict,  et  au  bout  de  deux  jours  sa  mort ,  qui 

fut  un  grand  dommage  pour  le  service  du  Roy  et  pour 
toute  nostre  patrie  ,  car  c'estoit  un  des  plus  gen- 
tils capitaines  et  des  plus  vaillans,  et  de  qui  nous 
avions  autant  d'estime  que  de  capitaine  qui  fust  en 
Guyenne. 

Or  bien  tost  après  monsieur  le  mareschal  fut  vers 
Mazeres,  et  moy  en  Agenois.  Le  comte  de  Mongom- 
mery  fit  comme  les  loups,  qui  sortent  de  la  forest  par 
famine,  et  s'en  vint  en  Armagnac,  et  peu  à  peu  s'ache- 
mina vers  Condomois.  Il  avoit  fait  venir  trois  canons 
et  deux  coulevrines  pour  battre  Euse,  sçachant  qu'il 
n'y  avoit  dedans  que   monsieur  de  Montespan   avec 
la  compagnie  de  son  père  et  la  nouvelle  compagnie 
de  gens  de  pied  que  je  luy  avois  envoyé'.  Et  comme 
l'artillerie  fut  à  Nogarol,  et  qu'il  eut  envoyé  recog- 
noistre,  et  que  de  ses  parens  et  amis  qu'il  avoit  hu- 
guenots l'en  eurent  adverty,  il  le  nie  manda.  Je  n'a- 
vois  personne  pour  l'envoyer  renforcer,  ny  moins  de 
moyen  de   le  pouvoir    secourir   de    mon  costé,    ny 
d'ailleurs,  il  n'en  pou  voit  estre,  car  monsieur  le  mares- 
chal estoit  devant  Mazeres ,  ou  bien  retiré  à  Thoulouse. 
Je  luy  manday  que  je  ne  vouîois  point  qu'il  fust  fait 
de  luy  un  rampeau  (0  au  capitaine  Arne  ,  et  qu'il  suffi- 
soit  d'avoir  perdu  un  brave  et  vaillant  capitaine,    et 
une  compagnie  de  gens-darmes,  sans  en  perdre  deux; 
et  qu'avec  luy  il  retirast  tous  les  prestres  et  religieux 
de  la  ville ,    et  tous  les  riches  marchans  catholiques , 
et  qu'il  les  sauvast  vers  Lectoure,  ce  qu'il  fit.  Et  ores 
que  j'eusse  envoyé  quitter  mon  gouvernement,  je  n'ar- 

(')  Rampeau,  du  verbe  ramposner,  qu'on  trouve  dans  le  Dictionnaire 
étymologique  de  Ménage  :  il  signifie  faire  inutilement  le  second  tome 
d'une  chose. 

restois  pour  cela  de  faire  ce  que  je  pouvois   pour  le 
service  du  Roy   et  du  pays  :  et  fis  dresser  cinq  ou 
six  compagnies  vers  Villeneufve    et  autour  de  Flo- 
rence, et  en  laissay   une  vieille  et  deux  nouvelles 
audit  Florence ,  quatre  avec    celle   du   gouverneur  , 
qu'estoit  monsieur  de  Panjas  (0,  à  Lectoure  ;  et  en 
y  avoit  assez,  pource  que  toute  la  noblesse  d'Arma- 
gnac s'y  estoit  retirée  avec  leur  famille  ,  et  la  ville 
estoit  si   pleine  qu'il  ne  s'en  y  pouvoit  plus  loger.  Et 
m'en  vins  jusques  à  Agen  ,  et  là  j'asseuray  les  gens 
de  la  ville  le  mieux  que  je  peus  ,  et  y  demeui  ay  quel- 
ques jours.  Le  comte  Mongommery  vint  à  Euse ,  et , 
comme  il  fut  là  arrivé,  les  Huguenots  de  Condom,  qui 
estoient  demeurés  sous  l'edict  du  Roy,  ayant  faict  tous- 
jours  la  chatemitte  de  ne  vouloir  prendre  les  armes,  se 
couvrant  sous  la  promesse  du  Roy,  lesquels  avoient 
esté  traictez  plus  humainement  que  les  Catholiques 
mesmes ,   prindrent  les   armes  et  allèrent  trouver  le 
comte  Mongommery  à  Euse  ,  qui  ne  s'osoit  advancer, 
ny  ne  l'eust  faict  si  j'eusse  eu  seulement  quatre  com- 
pagnies pour  les  mettre  dedans  Condom  ;  mais  ils  luy 
donnèrent  toute  asseurance  que  je  n'avois  point  de 
gens,    ny  moyen  d'en  recouvrer  pour  luy  faire  teste, 
et  qu'il  pouvoit  venir  seurement  ;  et  ainsi  l'amenèrent 
dans  ledict  Condom.  Et  voyla  les  beaux  fruicts  que 
l'on  a  tiré  de   ce  beau  edict  que  l'on  fit  faire  au  Roy , 
que,  s'ils  ne  bougeoient  de  leurs  maisons,  personne  ne 
leur  demanderoit  rien.  J'en  ay  assez  escrit  à  un  autre 
endroit,  combien  que,  si  je  voulois,  j'ay  bien  matière 
pour  en  escrire  d'avantage    et  de  plus  grande  impor- 
tance ;  mais  cela  ne  serviroit  de  rien ,  car  le  Roy  aussi 

W  Ogier  de  Pardaillan  de  Panjas. 

bien  n'y  donneroit  point  ordre,  puis  que  ceux  qui  sont 
près  de  luy  le  veulent  ainsi. 

Peu  de  jours  après  nous  entendismes  la  victoire  (0 
que  Dieu  avoit  donné  au  Roy  par  la  bonne  conduictë 
et  vaillance  de  Monsieur,  son  frère,  des  capitaines  qu'il 
avoit  près  de  luy,  et  que  les  princes  et  monsieur  l'Ad- 
mirai, avec  ce  qu'il  leur  restoit  de  la  bataille  de  Mon- 
contour,  s'en  venoient  tirant  vers  le  Limosin  ;  et  di- 
soient tous  ceux  qui  venoient  qu'il  s'en  alloit  droict 
à  La  Charité  :  qui  fut  cause  que  j'envoyay  quérir  mon- 
sieur de  Leberon  à  Libourne,  avec  quatre  compagnies 
qu'il  avoit  là  et  à  Saincte  Foy,  et  le  fis  venir  au  port 
Saincte  Marie  et  à  Aguillon.  Auparavant  il  m'en  avoit 
envoyé  une  autre,  laquelle  j'avois  laissé  à  Sainct  Se- 
ver  avant  qu'il  se  perdist  sous  le  capitaine  Espiemont 
Dauvilla ,  et  encores   en  avois   envoyé  une  autre  à 
Dacqs,  sous  le  capitaine  Teyssandier  de  Florence;  et 
ledit  Espiemont  fut  contrainct   se   retirer  à  Dacqs, 
après  la  bonne  besongne  que  fit  le  capitaine  du  chas- 
teau,  qui  en  voulut  charger  le  capitaine  Montaut,  et 
fut  soustenu   de  quelques  uns   qui   estoient  près   de 
monsieur  le  mai  cschal  de  qui    il  estoit  parent  ;  mais 
je  m'en  remets  à  la  vérité,  que  ceux  de  la  ville  ne 
celèrent  pas,  et  depuis  ne  l'ont  jamais  voulu  recevoir. 
La  ville  d'Agen,  gens  d'Eglise  et  tous,  avoient  dressé 
une  compagnie  de  deux  cents  hommes  forestiers,  les- 
quels un  capitaine  Raphaël,  italien,  commandoit,  le- 
quel estoit  marié  dans  la  ville. 

Ledit  comte  de  Mongommery  demeura  à  Condom 
six  ou  sept  sepmaines,  en  quoy  il  fist  un  erreur;  car 
s'il  eust  suyvy  sa  poincte,  il  eust  mis  plusieurs  à  devi- 

(0  La  bataille  de  Moncontour  se  donna  le  3  octobre  i56g, 

ner;  mais  qu'est-ce  qui  n'en  faict  pas?  Le  camp  de 
monsieur  le  mareschal  estoit  à  Thoulouse,  Granade, 
et  là  aux  environs  :  ils  n'avoient  garde  de  se  mordre 
les    uns  ny  les  autres  ,   et  ne  se   donnèrent  jamais 
allarme  d'un  costé  ny  d'autre.  Monsieur  le  mareschal 
avoit  osté  monsieur  de  Fontenilles  de  là  où  je  Fa  vois 
envoyé,  et  luy  osta  la  charge  que  je  luy  avois  baillé 
de  ces  quartiers-là,  et  le  mit  es  environs  de  Beaumont 
de  Lomagne,  entreprenant  ouvertement  sur  mon  gou- 
vernement, suyvant  sa  patente  ;  manda  au  baron  de 
Gondrin,  seigneur  de  Montespan  (duquel  le  père  es- 
toit  malade  dans  Lectoure),  qu'il  s'en  allast  vers  luy, 
et  mandôit  partout  qu'on  ne  m'obeist  en  aucune sorte^ 
et  que  je  n'estois  plus  lieutenant  de  Roy  en  Guyenne, 
que  c'estoit  luy  :  il  escrivit  par  deux  fois  à  monsieur 
de  Madaillan  qu'il  ne  fist  point  de  faute  de  luy  ame- 
ner ma  compagnie,  lequel  fit  tousjours  responce  que 
ia  compagnie  estoit  à  moy  et  non  à  luy,  et  qu'il  n'es- 
toit  point  en  sa  puissance  la  luy  amener.  Et  tous  les 
desplaisirs  qu'il  me  pouvoit  faire,  il  le  faisoit,  ce  qui 
ne  touchoit  rien  à  mon  particulier,  car  ce  que  je  fai- 
sois  c'estoit  pour  le  service  du  Boy  et  pour  la  conser- 
vation du  pays.  Voyla  comment  les  inimitiez  particu- 
lières causent  la  ruine  du  gênerai.  Neantmoins,  pour 
cela  je  n'arrestois  de  faire  tout  ainsi  que  si  j'eusse  esté 
lieutenant  de  Boy.  Et  fut  bon  besoin  pour  le  pauvre 
pays  que  je  ne  regardasse  pas  à  ce  qu'il  me  faisoit;  mon 
despit  eust  porté  grand  dommage  :  estant  fils  d'un  con- 
nestabîe  de  France,  et  luy  mareschal,  je  ne  me  des- 
daignois  d'estre  commandé  de  luy,  s'il  eust  voulu  et 
s'il  eust  faict  ce  qu'il  devoit.  Tant  y  a  qu'il  traversa 
en  tout  ce  qu'il  peust  les  desseins  que  j'avois  pour 

la  conservation  de  la  Guyenne,  qui  en  avoit  plus  de 
besoing  que  le  Languedoc.  Cependant  nouvelles  nous 
vindrent  que  messieurs  les  princes  et  Admirai  estoient 
en  Perigord  et  prenoient  le  chemin  de  Quercy  pour 
se  retirer  à  Montauban  ;  et  cogneus  bien  qu'ils  venoient 
recueillir  le  comte  de  Mongommery  pour  se  renforcer, 
car  sans  ayde  il  estoit  mal-aysé  qu'ils  traversassent 
tout  ce  pays.    Je  me  suis  cent  et  cent  fois  estonné 
comme  tant  de  grands  et  sages  capitaines  qui  estoient 
près  de   Monsieur  prindrent  ce  mauvais  party  d'as- 
siéger des  places  au  lieu  de  suyvre  lesdits  princes  mis 
en  routte,  et  tellement  reduicts  en  extrémité,  qu'il  n'y 
avoit  nul  moyen  de  se  remettre  sus.  Si  le  peuple  eust 
eu  des  forces  pour  les  suyvre,  facilement  ils  les  eussent 
tous  mis  en  pièces.  On  dict  que  nous  mesmes  qui  por- 
tons les  armes  entretenons  la  guerre  et  voulons  allon- 
ger la  courroye  comme  on  faict  au  palais  les  procez  '; 
le  diable  emportera  tout  :  si  n'ay-je  jamais  eu  ceste 
intention,  pouvant  dire  avec  la  vérité  qu'il  n'y  a  lieu- 
tenant de  Pioy  en  France  qui  ait  plus  faict  passer  d'Hu- 
guenots par  le  cousteau  ou  par  la  corde,  que  moy.  Ce 
n'estoit  pas  vouloir  entretenir  la  guerre. 

Ayant  donc  entendu  le  chemin  que  messieurs  les 
princes  prenoient,  sans  déclarer  h  personne  mon  in- 
tention ,  estant  au  logis  de  monsieur  de  Gondrin  à 
Lectoure,  je  fis  venir  monsieur  de  Panjas,  le  chevalier 
de  Pxomegas  et  le  chevalier  mon  fils  :  monsieur  de  Gon- 
drin estoit  malade-,  et  là  je  leur  dis  que  j'estôis  vieux, 
et  que  je  ne  pouvois  prendre  la  peine  si  le  siège  nous 
venoit,  et  que,  pour  me  soulager,  je  voulois  tousjours 
laisser  la  charge  de  gouverner  à  monsieur  de  Panjas 
pour  la  police  de  la  ville  ;  et  quant  à  la  deffence  et  à 

ce  qui  y  seroit  besoin,  lesdicts  chevalier  de  Romegas 
et  le  chevalier  mon  fils,  qui  s'estoient  trouvez  au  siège 
de  Malte,  qui  a  esté  le  plus  furieux  siège  que  jamais 
ayt  esté  depuis  qu'il  y  a  eu  artillerie  au  monde,  et 
qu'ils  entendoient  mieux  à  la  deffence  et  à  ce  qui  es- 
toit  besoin  de  faire  que  moy-mesmes,  et  que  tous  deux 
estoient  compagnons  d'un  mesme  ordre  de  Sainct  Jean 
de  Jérusalem,  qu'ils  s'accorderoient  bien  ensemble,  et 
que  le  chevalier  mon  fils  obeiroit  à  celuy  de  Romegas , 
pource  qu'il  estoit  plus  vieux  que  luy,  et  aussi  qu'il 
avoit  commandé  sur  la  mer  en  trois  ou  quatre  com- 
bats où  mondict  fils  s'estoit  trouvé  près  de  luy  (  à  la 
vérité  c'est  un  homme  plein  de  cœur  et  de  courage 
autant  qu'autre  que  j'aye  cogneu  )  ;  que  cependant 
je  voulois  courir  jusques  à  Agen  pour  y  mettre  l'ordre 
qu'il  falloit  tenir  à  se  defFendre.  Tous  le  trouvèrent 
bon ,  et  ne  voulurent  point  faire  quartiers ,  mais  que 
tous  deux   iroient  ensemble  ;  et  commencèrent   dés 
l'heure  à  redoubler  les  maneuvres  de  la  fortification  : 
monsieur  de  Panjas  pourvoyoit  à  ce  qu'ils  luy  deman- 
doient,  comme  gouverneur.  Je  m'en  allay  le  lende- 
main à  Agen  ;  monsieur  de  Valence  mon  frère  s'estoit 
retiré  à  Lectoure  ;  j'avois  envoyé  quelque  jour  devant 
ma  femme  et  mes  deux  filles  à  Bordeaux.  Et  comme  je 
fus  à   Agen ,  monsieur  de  Cassaneuil ,  à   qui  j'avois 
baillé  la  charge  de  Villeneufve  et  de  ces  quartiers  de- 
delà ,  encores  que  j'en  eusse  baillé  le  gouvernement 
au  capitaine  Paulhac  le  vieux,  ils  s'accordoient  bien 
ensemble,  et  me  mandèrent  que  les  princes  estoient 
arrivez  à  Montauban,  et  qu'ils  vouloient  venir  droict 
à  Villeneufve.  Je  leur  envoyay  la  compagnie  des  Pey- 
roux  et  une  antre  avec  deux  qu'ils  en  avoient  nouvelles 

là  dedans ,  et  quelques  cent  arquebusiers  qu'estoient 
audict  capitaine  Paulhac,  gouverneur,  et  bien  trente 
ou  quarante  gentils  hommes  de  ces  quartiers-là,  qui 
s'estoient  retirez  dans  la  ville  avec  eux.  Puis  m'en  re- 
tournay  à  Lectoure,  là  où  je  ne  demeuray  que  trois 
ou  bien  quatre  jours,  car  ny  ma  vieillesse  ny  mon  in- 
disposition ne  m'arrestoient  guère  en  un  lien.  Peu 
après  on  m'advertit  que  la  ville  d'Agen  estoit  entre'e 
en  peur,  et  que  tout  le  monde  commençoit  à  plier 
bagage,  et  que  la  ville  s'en  alloit  abandonnée.  J'eus 
le  soir  ces  nouvelles,  et  le  remonstray  à  tous  ces  sei- 
gneurs qui  estoient  là,  et  que  j'y  voulois  aller  le  ma- 
tin ;  et  fut  trouvé  bon ,  pourveu  que  je  retournasse 
audict  Lectoure,  car  de  m' engager  à  Agen,  je  ferois 
la  plus  grand  folie  que  jamais  homme  fit,  et  que 
l'on  pouvoit  bien  cognoistre  que  tous  les  deux  camps 
des  ennemis  viendroient  là.  Je  les  asseuray  de  ne  m'y 
engager  point.  Ils  me  dirent  si  je  trouverois  bon  qu'ils 
escrivissent  une  lettre  à  monsieur  le  mareschal,  de 
la  part  de  toute  la  noblesse  d'Armagnac,  pour  le 
prier  de  vouloir  venir  avec  tout  son  camp  pour  com- 
battre Mongommery  à  Gondom  avant  qu'il  fust  joinct, 
l'asseurant  que  ledit  Mongommery  ne  s'engageroit 
point  dans  la  ville,  car  elle  ne  valoit  rien  ,  et  en  plu- 
sieurs lieux  l'on  y  entroit  comme  l'on  vouloit  ;  et  qu'ils 
luy  ofFroient  tous  de  mourir  auprès  de  luy  pour  le 
service  du  Roy,  et  pour  s'aider  à  remettre  en  leurs 
maisons.  Je  le  trouvay  bon ,  et  qu'ils  né  pouvoient 
faire  moins  que  de  luy  envoyer  un  gentil  -  homme 
pour  l'en  supplier  :  ils  eslirent  monsieur  de  La  Mothe- 
Gondrin  pour  porter  la  parole.  Je  voulus  repaistre  le 
matin  avant  partir,  parce  qu'il  y  a  cinq  bonnes  lieues 

de  là  à  Agen,  et  le  pire  chemin  en  hyver  du  monde. 
Comme  nous  estions  pour  lors  en  peur,  j'avois  escrit 
à  monsieur  de  Monferran,  d'Agen  en  hors,  qu'il  falloit 
qu'il  s'efïbrçast  de  nous  amener  quatre  ou  cinq  cens 
arquebusiers  :  il  me  fit  responce  qu'il  m'en  ameneroit 
mille  dans  huict  jours  devant  Agen  :  et  encores  que  je 
cogneusse  bien  que  monsieur  le  mareschal  ne  prenoit 
plaisir  à  voir  mes  lettres,  si  luy  escrivis-je,  car  pour  le 
gênerai  il  faut  oublier  le  particulier ,  et  luy  envoyay 
la  lettre  du  sieur  de  Monferran,  et  que  je  luy  asseurois 
sur  mon  honneur  luy  en  amener  autres  mille  pour 
espousseter  Mongommery,  car  je  luy  en  voulois  fort. 

Pendant  ces  allées  et  venues ,  les  princes  sejour- 
noient  à  Monta uban  et  es  environs  de  la,  en  ayant 
bon  besoing,  car  ils  n'avoient  cheval  qui  peust  mettre 
l'un  pied  devant  l'autre,  comme  beaucoup  de  gens 
qui  estoient  avec  eux  m'ont  confessé  depuis,  ayans 
esté  contraincts  d'en  abandonner  par  les  chemins  plus 
de  quatre  cens,  n'ayant  aucun  moyen  de  les  faire 
ferrer.  Et  comme  j'eus  achevé  de  disner,  m'arriva  en- 
cores  un  messager  d'Agen  qui  estoit  party  à  la  minuit, 
venant  m'advertir  que  les  marchans  commençoient  à 
vouloir  tirer  leurs  marchandises  dehors,  mais  que  le 
sieur  de  La  Lande  et  les  consuls  les  en  gardoient  jus- 
ques  à  ce  qu'ils  aur oient  responce  de  ce  qu'ils  m'a- 
voient  escrit.  Et  comme  jemontoisà  cheval,  quelqu'un 
que  je  ne  sçaurois  nommer  me  vint  lire  la  lettre  que 
la  noblesse  escrivoit  à  monsieur  le  mareschal,  à  la- 
quelle je  n'avois  aucunement  le  cœur,  pource  que 
ma  fantaisie  me  portoit  à  Agen  ;  et  leur  dis  qu'il  me 
sembloit  qu'elle  estoit  bonne,  toutesfois  qu'ils  la  mons- 
trassent  a  monsieur  de  Valence,  pour  voir  s'il  y  trou- 

veroit  rien  qui  deust  desplaire  à  monsieur  le  mares- 
chal;  et  montay  à  cheval,  m'en  allant  tant  que  jepeus 
à  Agen:  et  y  estant  arrivé,  je  trouvay  tout  le  monde 
en  crainte,  les  gens  d'Eglise,  tous  les  conseillers  et 
toute  la  cour  presidiale,  et  les  marclians  empressez 
à  empaqueter  pour  s'en  aller.  Je  ne  fis  que  descendre 
de  cheval,  et  tout  incontinent  arrivèrent  les  sieurs  de 
La  Lande,  de  Nort,  ses  enfans,  et  plusieurs  autres, 
et  me  dirent  que  toute  la  ville  estoit  en  eftroy.  Je  leur 
dis  qu'incontinent  ils  s'en  allassent  à  la  maison  de  la 
ville,  et  qu'ils  y  appellassent  tous  les  principaux,  et 
toute  l'Eglise  et  la  justice ,  et  incontinent  qu'ils  seroient 
assemblez ,  qu'ils  m'en  advertissent ,  car  je  voulois 
aller  parler  à  eux,  ce  qu'ils  firent;  et  ne  se  firent  point 
prier  d'y  venir,  car  pauvres  et  riches,  tout  le  monde 
y  couroit  pour  me  veoir  et  pour  entendre  quel  con- 
seil je  leur  donnerois.  Et  comme  je  fus  en  la  salle,  qui 
estoit  si  pleine  qu'à  peine  y  peurent  entrer  cinq  ou 
six  gentils -hommes  que  j'avois  amené  avec  moy,  je 
me  mis  au  milieu  d'eux,  afin  que  de  tous  costez  ils 
ouyssent  ce  que  leur  voulois  dire,  qui  fut  comme  s'en- 
suit : 

«  Messieurs,  vous  m'avez  adverty  par  deux  fois  en 
«  mesme  jour  comme  la  pluspart  des  gens  de  ceste 
«  ville  sont  sur  le  poinct  de  l'abandonner,  et  se  retirer 
«  vers  Bordeaux,  Thoulouse  et  autres  lieux  de  seu- 
«  reté ,  et  bref,  que  toute  vostre  ville  estoit  en  peur. 
«  Je  voy  bien  que  ceste  crainte  vous  est  venue  pour 
«  l'opinion  que  vous  aviez  conceue  que  je  vous  aban- 
«  donnasse  en  telle  nécessité,  et  que  je  me  fusse  retiré 
«  à  Lectoure  parce  que  c'est  une  bonne  place.  J'ay 
«  grand  occasion  de  me  pleindre  de  vous,  pour  ce  que 

«  vous  n'avez  jamais  ouy  dire  qu'en  Italie  ny  autres 
«  lieux  j'ay  faict  acte  par  lequel  on  ait  peu  cognoistre 
«  que  la  peur  m'aye  faict  jetter  dans  les  villes  fortes, 
«  et  avez  tousjours  ouy  dire  que  je  me  suis  engagé  au 
«  plus  foible  pour  faire  teste  h  Fennemy  ;  ma  renom- 
«  mée  n'est  pas  en  si  petit  lieu,  et  en  la  Guyenne  seu- 
«  lement  :  je  suis  tenu  pour  tel  par  toute  l'Italie  et 
«  par  toute  la  France  ;  et  à  présent  que  je  suis  prest 
«  d'entrer  en  la  fosse,  penseriez  vous,  mes  bons  amis, 
«  que  je  voulusse  perdre  à  un  coup  ce  qui  m'a  cousté 
«  de  gaigneren  cinquante  un  ans  que  j'ay  porté  les  ar- 
ec mes?  Il  faut  que  vous  vous  résolviez  à  trois  choses  : 
«  la  première,  d'oster  toute  peur  et  crainte  qui  vous 
«  pourroit  avoir  prins,  et  l'assoupir  sous  vos  pieds,  afin 
«  qu'il  n'en  soit  jamais  mémoire;  la  seconde,  que  vous 
«  vous  accordiez  tous  à  une  mesme  volonté,  et  que 
«  vous  n'espargniez  vos  biens  à  ce  que  je  vous  ordon- 
«  neray  pour  promptement   et  diligemment  recou- 
«  vrer  tout  ce  que  sera  besoing  pour  la  defFence  de 
«  vostre  ville  ;  et  la  troisiesme ,  que  vous  obeyrez  en- 
ce  tierement  à  six  ou  huict  de  vostre  ville  que  je  vous 
«  clioisiray,  ou  bien  vous  mesmes  les  choisirez ,  tant 
«  pour  remparer  que  aussi  pour  les  fournitures  qui 
«  seront  nécessaires.  Et  si  vous  m'accordez  ces  trois 
a  choses,  je  vous  jure  Dieu  tout  puissant,  levant  la 
«  main,  que  je  vivray  et  mourray  avec  vous  autres; 
«  et  encores  vous  jure  qu'avec  la  fiance  et  espérance 
«  que  j'ay  en  luy,  je  garantiray  vostre  ville  de  tous  les 
«  deux  camps  des  ennemis  ;  car  en  ma  vie  j'ay  faict 
«  de  plus  grands  miracles,  avec  l'ayde  de  Dieu,  que 
«  cestuy-cy.  Comme  vous  voyez  mon  visage  remply 
«  de  bonne  volonté  de  vous  deffendre,  je  veux  aussi 

«  que  me  monstriez  le  vostre,  que  je  puisse  cognois- 
«  tre  que  vous  accomplirez  ces  trois  choses  que  je  vous 
«  demande.  Je  sçay  qu'il  y  en  a  qui  plaindront  la 
«  despence   et  les  frais  qu'il  conviendra  faire  ;  mais 
«  que  ceux-là  considèrent  qu'est-ce  qu'ils   devien- 
ce  dront  si  les  ennemis  se  rendent  maistres  de  la  ville, 
«  comme  sans  doute  ils  feront  si  vous  ne  vous  esver- 
«  tuez,  et  que  deviendront  vos  biens,  vos  estats,  vos 
«  maisons,  vos  femmes  et  enfans,  tombant  entre  les 
«  mains  de  ces  gens  qui  gastent  tout  :  tout  sera  ren- 
te versé  sens  dessus  dessous.  C'est  pour  cela  que  vous 
«  combattez ,  et  aussi  principalement  pour  l'honneur 
ce  de  Dieu  et  conservation  de  vos  églises,  lesquelles  ont 
«  esté  aux  premiers  troubles  esgratignées  par  ces  gens 
«  vos  ennemis;  mais  à  présent,  s'ils  y  entrent,  ils  les 
«  raseront  rez  pied,  rez  terre,  comme  vous  voyez 
«  qu'ils  ontfaictà  Condom.  Puisque  je  suis  avec  vous  y 
«  croyez ,  messieurs,  qu'ils  songeront  trois  fois  à  nous 
«  venir  attaquer,  et  qu'encores  que  ceste  ville  soit  foi- 
ce  ble,  si  leur  monstreray-je  que  je  sçay  deffendre  et  as- 
cc  saillir.  Octroyez  moy  donc  ce  que  je  vous  demande, 
ce  qui  est  en  vostre  puissance,  et  croyez  que  je  despen- 
cc  dray  ma  vie  pour  vostre  salut  et  conservation.  Que  si 
ce  vous  n'avez  délibéré  d'y  employer  le  verd  et  le  sec, 
et  c'est-à-dire  de  faire  ce  que  bons  citoyens  doyvent 
ce  faire,  ne  vous  engagez  pas  et  moy  aussi,  et  que  ceux 
ce  qui  auront  peur  se  retirent  de  bonne  heure,  et  me 
ce  laissent  faire  avec  ceux  qui  auront  bonne  volonté  de 
ce  mourir  pour  leur  patrie.  » 

Alors  les  sieurs  de  Blazimond  et  de  La  Lande,  par- 
lant pour  tout  le  clergé ,  en  peu  de  parolles  me  di- 
rent que  tout  le  clergé  dependroit  leurs  vies  et  biens 

pour  se  defFendre  et  pour  accomplir  ce  que  je  deman- 
derois,  et  que  tous  prendroient  les  armes  et  se  ren- 
droient  aussi  subjects  à  la  faction  que  les  soldats;  de 
mesme  les  messieurs  de  justice  en  dirent  autant.  Puis 
parla  le  vieux  homme  de  Nort  avec  un  des  consuls 
pour  toute  la  ville ,  m'asseurant  qu'ils  feroient  le  sem- 
blable de  ce  que  le  clergé  et  la  justice  avoient  dict,  et 
d'avantage,  car  ce  n'estoit  pas  à  l'Eglise  ne  à  la  justice 
de  porter  la  peine  continuellement,  mais  que  tous  ceux 
de  la  ville,  riches  et  pauvres,  femmes  et  enfans,  sans  rien 
espargner,  y  mettroient  la  main.  Et  devant  que  laisser 
parler  messieurs  de  Blazimond  et  de  La  Lande,  je  priay 
que  tous  ceux  qui  respondroient  parlassent  si  haut  que 
tout  le  monde  l'entendist ,  comme  aussi  ils  firent.  Et 
comme  tous  les  trois  ordres  eurent  achevé  de  parler, 
je  haussay  la  parolle ,  et  dis  :  «  Avez  vous  entendu  tous 
«  vous  autres  ce  qu'ont  proposé  ces  messieurs  icy  qui 
«  ont  parlé  pour  toute  la  ville?  »  Ils  crièrent  tous 
qu'ouy.  Alors ,  comme  j'avois  levé  la  main,  je  leur  fis 
lever  la  leur,  et  faire  le  mesme  serment  que  j'avois 
faict,  et  leur  dis  que  tout  le  monde  se  retirast  pour 
préparer  toutes  sortes  d'outils,  et  que  je  me  retirois  à 
mon  logis  avec  les  grands  de  la  ville  pour  faire  l'es- 
lection  des  huict.  Et  pource  qu'il  estoit  desja  presque 
nuict ,  ils  me  prièrent  que ,  cependant  qu'ils  estoient 
assemblez,  je  leur  laissasse  faire  l'eslection  des  huict, 
et  que  je  me  retirasse  chauffer  et  me  débotter,  et  que 
le  lendemain  matin  ils  m'apporteroient  un  roolle  de 
leurs  citadins ,  et  que  je  choisirois  les  huict  qu'il  me 
plairoit;  et  ainsi  me  retiray  à  mon  logis.  Et  après  mon 
soupper,  arrivèrent  messieurs  de  Blazimond,  de  La 
Lande,  le  bon  homme  de  Nort  et  ses  enfans ,  avecques 

une  joye  si  grande  qu'ils  ne  la  pouvoient  monstrer 
d'avantage,  et  me  dirent  que  lesmarchans  qui  avoient 
emballe'  leurs  marchandises,  et  une  bonne  partie  desja 
chargée  sur  des  charrettes,  avoient  tous  deschargé,  et 
qu'ils  ne  pensoient  point  que  jamais  ville  fust  plus  en 
joye  qu'estoit  la  leur,  et  jusques  aux  femmes  et  enfans, 
il  ne  se  parloit  que  de  combattre,  sçachant  la  resolu- 
tion que  j'avois  prinse  d'y  demeurer. 

Mes  compagnons  qui  voudrez  lire  ma   vie,  vous 
pouvez  prendre  de  beaux  exemples  en  moy.  Ce  peu- 
ple ,  qui   estoit  tout  estonné  et  qui    abandonnoit  la 
ville,  reprint  incontinent  à  ma  seule  parolle  tel  cou- 
rage,  que   je   veux   dire   avec  la  vérité   que  jamais 
depuis  homme  n'a  cogneu  aucune    peur  dans  icelle, 
combien  qu'il  y  eust  apparence  de  n'y  prendre  point 
trop  de  seureté,  pour  estre  la  ville  d'une  trop  grand 
garde,  commandée  d'une  montaigne,  et  veoir  descen- 
dre sur  nos  bras  deux  armées  en  mesme  temps.  Croyez, 
mes  compagnons ,  que   de  vostre  résolution   dépend 
celle  de  tout  le  peuple,  lequel  prend  courage  à  mesme 
qu'il  void  que  vous  en  prenez  ;  aussi ,  quel  bien  faictes 
vous,  outre  l'honneur  que  vous  acquerrez,  de  sauver 
une  pauvre  ville  du  sac  !  tant  de  familles  vous  sont 
redevables ,  et  non  seulement  la  ville ,  mais  tout  un 
pays  ;  car  la  prinse  de  la  ville  capitale  d'une  province 
amené  ordinairement  &pres  la  perte  de  toute  la  senes- 
chaucée.Ouy  ;  mais,  direz  vous,  il  se  faut  enfermer  en 
lieu  où  on  peut  acquérir  de  l'honneur.  Et  où  le  vou- 
lez avoir?  dans  un  chasteau  de  Milan?  ce  n'est  pas  là, 
ce  sont  les  murailles  qui  vous  sauvent  ;  c'est  en  ce  lieu 
que  vous  voyez  importer  au  public,  encores  qu'il  soit 
foible  *,  c'est  une  belle  forteresse  qu'un  bon  cœur.  Je 

pouvois  demeurer  à  Lectoure,  et  escouter  d'où  vien- 
droit  le  vent  :  je  n'avois  rien  à  perdre  à  Agen,  et  pou- 
vois charger  tout  le  fais  sur  monsieur  le  mareschal 
Darïville  qui  avoit  bonnes  espaules;  mais,  ceste  bonne 
ville  perdue,  je  voyois  tout  le  pays  perdu.  Au  besoing 
monstrez  donc  que  vous  avez  le  cœur  de  chasser  la 
peur  des  autres;  en  ce  faisant,  vous  ferez  tousjours  pa- 
roistre  celuy  qui  vous  estes  ,  et  tenez  vous  asseuré  que 
les  ennemis,  vous  y  voyant  engagé,  songeront    trois 
fois  à  vous  venir  attaquer,  comme  vous  avez  veu  cy 
devant.  J'ay  tousjours  eu  ce  bon-heur,  qu'Espagnols, 
Italiens,  Allemans  et  Huguenots  françois,  ont  tous- 
jours  eu  peur,  ou  de   in  attendre  ou  de  m'attaquer. 
Gaignez  ce  privilège  sur  vos  ennemis,  comme  vous 
ferez  en  faisant  bien  et  monstrant  un  bon  et  ferme 
cœur. 

Trois  ou  quatre  jours  après  j'escrivis  à  ces  messieurs 
qui  avoient  charge  de  Lectoure,  et  principalement  au 
chevalier  de  Romegas  et  au  chevalier  mon  fils,  les 
exhortant  d'employer  tout  ce  qu'ils  avoient  peu  ap- 
prendre au  siège  de  Malthe ,  et  de  ne  faire  moins 
qu'ils  avoient  faict  là  ,  et  que  plus  d'honneur  auroient- 
ils  sans  comparaison  de  faire  service  au  Roy  et  à  leur 
patrie,  que  non  au  pays  estrange.  Je  priois  tout  le 
monde  de  leur  obeyr,  attendu  qu'il  n'y  avoit  homme 
là  dedans  qu'eux  qui  se  fust  trouvé  en  siège.  Et  quant 
à  moy ,  j'estois  délibéré  de  ne  bouger  d' Agen  ,  et  mou- 
rir là  pour  le  deffendre.  Ils  furent  fort  esbahis  quand 
ils  virent  ma  lettre,  et  la  communiquèrent  tous  ensem- 
ble, et  m'en  escrivirent  incontinent  une  signée  des 
sieurs  de  Gondrin,  de  Panjas,  de  La  Mothe-Gondrin, 
de  Romegas,  de  Maignas   et  du  chevalier  mon  fils. 

par  laquelle  ils  me  mandoient  qu'ils  trouvoient  tous 
fort  estrange   que  je    me  voullusse  tant  oublier  que 
de  m'engager  dans  une  ville  si  foible  comme  Agen , 
et  si  dominée  de  montaignes  ;  que  pour  tout  certain 
l'artillerie  estoit  partie  de  Navarreins  ,  et  que  les  cinq 
pièces  qui  estoient  à  Nogarol  n'avoient  bougé  atten- 
dant l'arrivée  des  autres  ;  et  qu'ils  me  prioient  m'en 
aller  à  Lectoure,  et  que  les  chevaliers  de  Romegas 
et  mon  fils  s'en  h  oient  jetter  dans  Agen,  et  qu'estans 
jeunes  et  délibérez  ,  s'ils  se  perdoient,  la  perte  ne  se- 
roit  si  grande  ;  d'ailleurs,  que  si  j'abandonnois  la  cam- 
pagne, tout  le  demeurant  du  pays  seroit  ruiné  et  perdu. 
Je  leur  fis  1  esponce ,  et  les  remerciay  bien  fort  de  la 
remonstrance  qu'ils  me   faisoient,   et  qu'encores   que 
je  cogneusse   bien    qu'elle    estoit  juste  et    véritable, 
neantmoins  je  cognoissois  bien  que  c'estoit  aussi  pour 
le  regret  et  la  crainte  que  je  me  perdisse,  et  que  je 
lès  asseurois  qu'avant  qu'ils  entendissent  dire  que  je 
m'estois  perdu,  la  prise  d'Agen  cousteroit  aux  enne- 
mis ;  que  si  monsieur  le  mareschal  les  vouloit  venir 
combattre,  il  en  auroit  bon  marché,  et  que  je  n'estois 
aucunement   délibéré  d'en  bouger,  mais  qu'ils  fissent 
seulement   leur  devoir   si  le  siège  leur  venoit ,  que 
de  mon  costé  j'estois  résolu  de  le  faire ,   et  ne  laisser 
entrer  les  ennemis  que  par  dessus  mon  ventre. 

Au  mesme  temps  arriva  monsieur  de  La  Bruille, 
maistre  d'hostel  de  monsieur  le  mareschal  Banville , 
lequel  sieur  mareschal  l'envoyoit  devers  moy  pour 
scavoir  si  monsieur  de  Monferran  venoit  avec  les  mil 
arquebusiers,  comme  je  luy  avois  mandé,  et  aussi  de 
combien  de  forces  de  mon  costé  je  luy  pouvo'is  ayder. 
Je  comptay  de  Villeneufve  ou   de  Lectoure,  d'Agen 

et  de  Florence,   que  j'aurois  mil  arquebusiers  et  les 
mil  de  monsieur  de  Monferran.  Je  luy  monstray  les 
lettres  que  ledit  sieur  de  Monferran  m'avoit  escrit  de 
Sainct  Macaire.  Il  ne  trouva  pas  avoir  assez  de  temps 
à  faire  repaistre  ses  chevaux,  pour  s'en  retourner  por- 
ter ces  nouvelles  à  monsieur  le  mareschal.  Et  comme 
il  se  voulut  despartir  d'avec  moy,  arriva   une  lettre 
de  monsieur  de  Monferran,  escrite  à  Marmande,  qui 
disoit  ainsi  :  Monsieur  ,  je  parts  à  l'heure  présente 
avec  mes  trouppes ,  qui  sont  mil  arquebusiers  et  soi- 
xante sallades  ,  et  passeray  aujourd'hui  mesmes  une 
partie  de  nos  gens  la  rivière  à  Aguillon>  et  l'autre 
partie  faudra  quelle  demeure  jusques  à  demain  ma- 
tin >  et  toutes  les  trouppes  se  rendront  demain  au  soir 
au  port  Saincte  Marie.  Ledict  de   La  Bruille  print 
un  double  de  la  lettre  ,  et  me  dictcesmots  :  «  Je  m'en 
«  vois  porter  à  monsieur  le  mareschal   les   meilleures 
«  nouvelles  qu'il  sçauroit  jamais  ouyr,  et   asseurez- 
«  vous,  sur  ma  vie  et  sur  mon  honneur,  que  dés  que 
«  je  seray-là  il  marchera  \  »  et  quant  et  quant   cou- 
rut monter   à  cheval.  Au  bout  de  trois  jours  ,  estant 
les  trouppes  au  port  Saincte  Marie  et  Aguillon ,    on 
me   manda  de   Lectoure  que  monsieur  le  mareschal 
s'en  estoit  retourné  de  Grenade  à  Thoulouse    pour 
despit  de  la  lettre  que  la  noblesse  d'Armagnac  luy 
avoit  escrite,  dont  je  vous  ay  faict mention  cy  dessus, 
pour  un  mot  qu'il  avoit  trouvé  dedans  ,  qui  disoit  que 
s'il  ne  luy  plaisoit  de  marcher  pour  les  venir   aider 
à   remettre   en  leurs  maisons,  ils  seroient  contraints 
se  retirer  au  Roy,  pour  le  supplier  de  les  secourir. 
Voyla  de  là  où  vint  tout  son  mescontentement,  et 
deschargea  sa  colère  sur  moy,   me  chargeant  que  je 

luy  avois  fait  escrire  ladicte  lettre.  Je  ne  veux  nier  que 
le  brouillard  (0  ne  me  fust  leu  en  montant  à  cheval  ; 
mais,  comme  je  veux  que  Dieu  m'aide,  je  n'eusse  sceu 
dire  six  mots  de  ce  qui  y  estoit,  car  mon  affection 
me  portoit  à  courir  à  Agen,  pour  garder  que  la  ville 
ne  s'abandonnast,  et  montois  à  cheval  à  l'heure  qii'on 
me  lisoit  ledit  brouillard,  comme  desja  j'ay  escrit.  Je 
laisse  à  penser  à  tous  ceux  qui  ont  tant  soit  peu   de 
jugement  si  ces   mots    estoient  de  telle    importance 
que  ledit  sieur  mareschal   eust  à  se  picquer  de  telle 
façon  ;    c  estoit  contre  le  Roy,  et  non  contre  nous  : 
il  est  au  Roy  et  nous  aussi,  sa  maison  en  est  venue. 
O  si  j'eusse  voulu  entrer  ainsi  en  colère  ,  combien 
de    fois  ay-je  eu   occasion  de  quitter  tout  !  Je  n'en 
ay  peut  estre  que  fait  trop ,  non  pas  pour  moy ,  mais 
pour  le  pays  et  pour  le  peuple,  qui  m'a  trouvé  à  dire 
depuis  que  j'ay  quitté  mon  gouvernement.  Or  quand 
monsieur  de  Monferran,  qui  demeura  trois  jours  à 
Agen  .avec   moy,  et  ses  gens  au  port  Saincte  Marie, 
entendit  que  monsieur    le  mareschal  s'en  estoit   re- 
tourné à  Thoulouse  mal-contant,  et  qu'à  grand  peine 
il  viendroit,   il  me  dit   qu'il  s'en  vouloit  retourner  à 
Rordeaux,  et   qu'il  ne  sçavoit   si  les  princes  s'ache- 
mineroient  vers  ledit  Rordeaux ,    entendant  qu'il  n'y 
avoit  personne  dedans  ;  ce  qu'il  fit ,  comme  la  raison 
le  vouloit  aussi,  et  je  demeuray  en  blanc,  sans   es- 
pérance d'estre  secouru  de  personne  du  monde.  Voylà 
comment  pour  un  mot,  pour  un  seul  despit,   le  pays 
courut  grand  fortune. 

Vous,  messieurs  les  princes,  mareschaux,  lieuienans 
de  Roy,  qui  commandez  aux  armées,  pour  une  picque 

(x)  Brouillard  :  brouillon. 

particulière  n'abandonnez  le  gênerai.  Monsieur  le  ma- 
reschal  devoit  considérer  que  c'estoient  des  Gascons 
exilez  de  leurs  maisons  qui  escrivoient  en  coolere  :  il 
ne  s'en  devoit  prendre  à  moy  ny  à  eux ,  ains  les  excu- 
ser, et  pour  cela  ne  laisser  le  pays  à  l'abandon.  Nostre 
proverbe  dit  :  Qui  perd  le  sien,  perd  le  sens.  J'ay  sou- 
vent recherché  l'advis  et  secouru  celuy  que  je  sçavois 
ne  m'ai  mer  guère.  Ne  permettez  que  vos  despits  et 
Vos  passions  particulières  offencent  le  gênerai.  Bien 
souvent  me  suis- je  trouvé  voir  des  grands  qui  se  fussent 
voulus  entre-manger,  bien  d'accord  pour  leur  mais- 
tre,  et  se  parler  et  entretenir  comme  frères,  et  après 
quelque  chose  de  bon  ou  quelque  bon  succès  s'ouvrir 
le  cœur  et  se  faire  bons  amis.  J'ay  depuis  ouy  raconter 
a  ceux  qui  ont  eu  ce  bon-heur  d'y  avoir  esté,  que  la 
plu  spart  des  chefs  qui  se  trouvèrent  à  ceste  grande  ba- 
taille qu'on  a  gaignée  contre  le  Turc  estoient  ennemis 
mortels,  mais  que  pour  le  combat  ils  s'accordèrent,  et 
après  la  victoire  se  firent  bons  amis.  Pleust  à  Dieu  que 
monsieur  le  mareschal  eust  voulu  laisser  le  mal  talent 
qu'il  avoit  contre  moy  à  Thoulouse,  pour  venir  rompre 
la  teste  à  Mongommery  !  il  y  eust  acquis  de  l'honneur, 
et  le  pays  du  profit,  au  lieu  que  sa  colère  nous  a 
ruinez.  Je  pensois  estre  le   plus  colère  homme  du 
monde  ;  mais  il  a  monstre  qu'il  l'estoit  plus  que  moy; 
et  s'il  fust  venu,  je  l'eusse  assisté  comme  le  moindre 
gentil-homme  de  l'armée. 

Ayant  ouy  sa  resolution ,  je  manday  deux  fois  à  mon- 
sieur de  Fontenilles  qu'il  s'en  vinst  avec  sa  compagnie 
se  jetter  dans  la  ville  avec  moy  :  difficilement  pouvoit- 
il  avoir  son  congé  pour  venir  ;  si  est-ce  qu'il  se  rendit 
à  moy.  J'avois  les  quatre  compagnies  que  mon  nepveu 

de  Leberon  m'avoit  ramenées  de  Libourne ,  les  trois 
au  port  Saincte  Marie,  et  l'autre  à  Aguillon,  qui  ar- 
rivèrent incontinent  que  monsieur  de  Monferran  en 
fut  party.  Et  avant  que  monsieur  de  Fontenilles  arri- 
vast  à  Agen,  il  y  a  un  gentil-homme,  nommé  mon- 
sieur de  Montazet,  qui  me  vint  prier  d'oster  la  com- 
pagnie qui  estoit  à  Aguillon,  et  qu'ils  s'obligeoient  de 
garder  la  ville  avec  le  peuple;  et  encores  bien  que  je 
cogneusse  qu'il  n' estoit  en  sa  puissance  de  faire  ce  qu'il 
promettoit ,  et  qu'il  le  faisoit  pour  espai  gner  les  vivres 
de  la  ville,  je  le  luy  accorday,  me  doutant  bien  qu'il 
escriroit  à  monsieur  le  marquis  de  Villars  que  je  luy 
avois  faict  manger  ses  terres  ;  et  envoyay  ladicte  com- 
pagnie à  Villeneufve,  en  quoy  je  fis  une  grande  faute, 
car  ceste  place  eust  tenu  la  rivière  de  Lot  et  de  Ga- 
ronne. Mais  quoy  !  ces  criards  qui  veulent  espargner 
les  maisons  de  leurs  maistres,  pour  faire  les  bons  va- 
lets et  mesnagers,  perdent  bien  souvent  les  places. 
Fermez  les  oreilles  à  ces  plainctes  en  telles  et  si  pres- 
santes nécessitez  ,  vous  qui  aurez  cest  honneur  de 
commander  :  j'eusse  mieux  fait  si  j'eusse  bien  retenu 
la  leçon  que  je  vous  apprens  à  présent. 

Or  je  faisois  mener  une  traficque  à  monsieur 
de  Leberon,  pour  donner  une  escallade  aux  capi- 
taines Manciet  et  Chassaudy,  deux  mauvais  garçons 
qui  estoient  à  Monheurt.  Ledict  sieur  de  Leberon 
estoit  avec  huit  ou  dix  arquebusiers  seulement  à 
Aguillon,  afin  de  mener  plus  secrettement  l'entreprise. 
Viard,  commissaire  des  guerres,  arriva,  qui  s'en  alloit 
à  la  Cour  de  la  part  de  monsieur  le  mareschal;  et 
encores  que  je  sceusse  bien  que  ledit  sieur  mareschal 
estoit  marry  contre  moy,  si  est-ce  que  je  favorisois 

tout  ce  qui  venoit  de  luy,  puis  que  c'estoit  pour  le  ser- 
vice du  Roy  ;  et  escrivis  à  monsieur  de  Leberon  qu'il 
luy  fîst  faire  compagnie  jusques  à  ce  qu'il  auroit  passé 
Thonens,  lequel  il  trouva  à  Aguillon  après  l'entre- 
prise qu'ils  dévoient  exécuter  le  lendemain  à  la  mi- 
nuict,  car  je  luy  envoyois  cinq   ou   six  batele'es   de 
soldats  d'Agen,  et  y  alloient  les  trois  compagnies  qui 
estoient  au  port.  Mais  comme  la  fortune  de  la  guerre 
est  bisarre,  elle  s'en  trouva  bien  ce  jour  là  que  le  com- 
missaire Viard  passa,  car,  pour  luy  faire  escorte,  ledit 
sieur  de  Leberon  luy  bailla  un  nombre  d'arquebusiers, 
faisant  estât  que  dans  trois  heures  ils  seroient  de  re- 
tour. Et  attendant  lesdits  arquebusiers,  voicy  arriver 
messieurs  de  La  Caze  (0,  de  La  Loue  (2),  de  Guyti- 
nieres,  de  Moneins,  et  autres  capitaines,  avec  sept  ou 
huict  cornettes  de  gens  de  cheval,  qui  estoient  partis  de 
Lauserthe,  là  où  il  y  a  neuf  grands  lieues,  et  n'avoient 
repeu  qu'environ  une  heure  à  Haute  -  Faye.  Bref  ils 
firent  une  cavalcade  de  gens  de  guerre,  et  environnèrent 
Aguillon.  Monsieur  de  Leberon  se  trouve  seul  avec 
quelques  soldats  et  les  habitans  :  incontinent  monsieur 
de  Montazet  luy  vint  dire  qu'il  ne  pouvoit  pas  tenir 
la  ville,  et  qu'il  ne  la  vouloit  point  mettre  au  basait 
d'estre  destruicte  et  ruinée,  et  firent  quelque  capitula- 
tion (3),  laquelle  fut  bonne  pour  ledit  de  Leberon ,  car 
il  tomba  es  mains  de  ces  quatre  qui  estoient  fort  de 
mes  amys,  pour-ce  que  le  temps  passé  j'avois  faict 
quelque  chose  pour  eux.  J'estois  le  premier  capitaine 

0)  La  Caze,  frère  du  baron  de  Mirambeau,  tué  d'une  arquebusade. 
(21  La  Loue ,  officier  distingué  de  Farinée  des  Protestans.  Il  fut  tué 
prés  de  Montpellier  en  1570. 

(3)  La  ville  d'Aiguillon  fut  prise  le  ^3.  novembre  1 569. 

qui  jamais  avoit  faict  combattre  le  capitaine  Moneins, 
et  chacun  voulut  recognoistre  le  plaisir  qu'il  avoit  au- 
tres-fois receu  de  moy,  de  sorte  qu'ils  le  laissèrent  al- 
ler :  ce  sont  des  honnestes  courtoisies  entre  gens  de 
guerre;  mais  mondit  nepveu  fit  là  un  pas  de  clerc ,  de 
n'avoir  sceu  garder  ses  gens  pour  la  nécessité  :  il  pen- 
soit  les  ennemis  trop  esloignez  pour  venir  à  luy.  Ca- 
pitaines mes  compagnons ,  c'est  un  mauvais  pensement  ; 
car  il  devoit  considérer  l'importance  de  la  place,  qui 
estoit  sur  deux  rivières,  et  que  les  ennemis  ne  fau- 
droient  de  souhaitter  un  si  bon  morceau ,  veu  mesme 
le  bon  voisinage  de  Cleyrac  et  Thonens.  Or  j'eus  part, 
à  la  folie  d'avoir  tire'  la  garnison  pour  la  crainte  d'of- 
fencer  monsieur  le  marquis  (0. 

Incontinent  que  j'entendis  sa  prise,  je  retiray  dans 
Agen  les  trois  compagnies  qui  estoient  au  port.  Deux 
jours  après  y  arriva  le  camp  de  messieurs  les  princes. 
Ils  se  campèrent  depuis  Aguillon  jusques  à  demy  lieue 
de  Villeneufve ,  et  jusques  au  grand  chemin  qui  va  au- 
dit Villeneufve,  au  long  des  vallons  qui  sont  en  cet  en- 
droit-là ,  où  il  y  a  de  fort  bons  villages.  Or,  comme 
desja  j'ay  dict,  j'avois  party  la  ville  en  huict,  et  avois 
mis  en  chacune  part  deux  bons  chefs  de  la  ville.  C'estoit 
un  plaisir  de  veoir  les  hommes  et  femmes  au  travail,  les- 
quels y  arrivoient  à  la  pointe  du  jour,  et  n'en  sortoient 
que  la  nuict  ne  les  en  tirast.  On  ne  demeuroit  qu'une 
heure  au  manger  sans  plus.  Tous  les  principaux  de  la 
ville  estoient  tousjours  à  la  solicitation  du  labeur.  Il  n'y 
avoit  rien  qui  fust  espargné,  jusques  aux  religieuses 
propres.  On  me  vint  un  soir  dire  qu'une  compagnie  de 

*)  Le  marquis  de  Villars. 

reistres  s'estoit  eslargie  jusques  à  un  quart  de  lieue  près 
de  nous, en  un  village  tout  auprès  de  Monbran,  chasteau 
de  l'evesque  d'Agen.  Lematin  je  montay  à  cheval  avec 
ma  compagnie,  et  allay  jusques  auprès  du  village,  et 
pource  que  deux  paysans  me  dirent  que  trois  autres 
cornettes  estoient  logées  tout  joignant  celuy-là,  je  fis 
demeurer  derrière  les  argoulets  qui  estoient  sortis  avec 
moy,  m'asseurant  bien  que  les  reistres  secourroient 
leurs  compagnons  puis  qu'ils  estoient  si  près,  et  qu'il 
nous  faudroit  retirer  en  haste  ;  et  craignant  de  perdre 
lesdits  argoulets,  pource  qu'ils  n'estoient  gueres  bien 
montez  et  il  y  avoit  boue  jusques  aux  genoux  des  che- 
vaux, quelques-uns  des  mieux  montez  allèrent  avec 
monsieur  de  Madaillan,  auquel  je  fis  charger,  sans 
rien  regarder,  au  travers  du  bourg.  Quelques-uns  furent 
tuez  sur  la  rue  en  passant  :  les  reistres  se  jetterent  dans 
deux  ou  trois  logis,  là  où  estoient  leurs  capitaines. 
Les  trois  autres  cornettes,  qui  estoient  terre-tenant, 
furent  incontinent  à  cheval,  et  tout  ce  que  nous  peus- 
mes  faire,  ce  fut  de  leur  en  amener  trente  six  chevaux  ; 
et  croy  que  si  j'eusse  laissé  aller  tous  les  argoulets ,  ils 
ne  leur  en  eussent  pas  laissé  un.  Et  comme  monsieur 
de  Madaillan  vit  venir  au  galop  les  trois  cornettes,  il 
se  retira  à  moy  ;  mais  elles  ne  le  suyvirent  pas  beau- 
coup :  et  ainsi  nous  retirasmes  dans  la  ville. 

Or  Viard  fut  bien  tost  de  retour  de  la  Cour,  car  il 
avoit  passe-port  du  Roy  et  de  messieurs  les  princes,  et 
s'en  alla  trouver  monsieur  le  mareschal.  Monsieur  de 
Fontenilles  arriva  le  lendemain  que  nous  eusmes  prins 
ces  chevaux,  et  par  ainsi  j'eus  deux  compagnies  de 
gens-d'armes  dans  la  ville ,  et  trois  de  gens  de  pied. 
J'avois  mis,  dés  que  j'arrivay-là,  monsieur  de  L&u- 

gnac  (0  à  Peymirol  avec  deux  compagnies  de  gens  de 
pied,  qui  estoient  celles  de  la  garde  du  port  Saincte 
Marie  et  Malves,  qui  firent  de  belles  escarmouches. 
Et  encore  que  monsieur  de  Laugnac  fust  malade  de  la 
maladie  qui  l'a  si  long  temps  tenu  ,  neantmoins  si  te- 
noit-il  les  soldats  nuict  et  jour  dehors,  et  faisoient 
tousjours  quelque  prinse  sur  les  ennemis.  Nos  gens  de 
cheval  sortaient  bien  souvent,  mais  ils  trouvoient  tous- 
jours  ces  reistres  si  serrez  dans  les  villages,  et  enfermez 
avec  des  barrières ,  qu'on  ne  pouvoit  rien  gaigner  sur 
eux  que  des  coups ,  et  tout  incontinent  estoient  à  che- 
val. A  la  vérité  ces  gens-là  campent  en  vrays  gens  de 
guerre,  il  est  mal-aisé  de  les  surprendre;  ils  en  sont 
plus  soigneux  que  nous,  et  encores  plus  de  leurs  ar- 
mes et  chevaux.  D'avantage  ils  sont  plus  espouventa- 
bles  à  la  guerre,  car  on  ne  void  rien  que  feu  et  fer,  et 
n'y  a  vajet  d'estable  en  leurs  trouppes  qui  ne  se  dresse 
pour  le  combat ,  et  ainsi  avec  le  temps  se  font  gens  de 
guerre.  Je  ne  pouvois  secourir  nostre  cavallerie  de  gens 
de  pied,  à  cause  des  grandes  boues,  et  aussi  que  je  crai- 
gnois  une  perte,  ayant  si  peu  de  gens  comme  j'avois 
dans  la  ville,  laquelle,  peut  estre,  eust  mis  une  telle 
espouvante  dedans  que  la  perte  s'en  fust  ensuyvie.  Je 
n'estois  que  sur  la  deffensive ,  et  toutes-fois  je  les  tenois 
en  cervelle,  leur  monstrant  que  je  ne  les  craignois 
gueres.  Messieurs  les  princes  et  l'Admirai  demeurèrent 
cinq  semaines  ou  plus  campez  là  où  j'ay  dit,  monsieur 
de  Mongommery  trois  et  plus  à  Condon,  où  il  fit  tous 
les  diables,  ruynant  et  saccageant  les  églises,  et  pillant 
tout,  et  tenoit  son  camp  jusques  à  La  Plume  des  Bruilles. 
jNy  de  leur  costé  ny  du  mien  nous  ne  faisions  rien,  à 
C1)  Alain  de  Montpezat,  seigneur  de  Loignac. 

cause  que  je  n'avois  point  de  gens.  Ils  mangeoient  leur 
saoul  et  faisoient  grand  chère ,  car  ils  avoient  tant 
paty  depuis  la  perte  de  Moncontour,  qu'il  n'estoit  pos- 
sible de  plus.  Je  croy  qu'ils  avoient  plus  d'envie  de  se 
reposer  que  de  m'attaquer.  Quant  à  moy,  je  m'atten- 
dois  nuit  et  jour  à  me  fortifier.  Estant  en  ces  termes , 
arriva  une  nuict  monsieur  de  La  Valette,  qui  venoit 
du  camp  de  Monsieur,  et  par  fortune  se  trouva  à  Ville- 
neufve  à  l'heure  que  messieurs  les  princes  envoy oient  un 
trompette  à  monsieur  de  Cassaneuil ,  qu'il  leur  rendist 
la  ville.  Ledit  sieur  de  La  Valette  ordonna  luy-mesme 
la  responce,  qui  fut  que  la  ville  estoit  au  Roy  et  non 
pas  à  eux,  et  que  s'il  y  avoit  trompette  ny  tabourin 
qui  retournast  plus,  l'on  les  tueroit,  et  qu'il  y  avoit 
trop  de  gens  de  bien  là  dedans  pour  la  rendre.  La  nuict 
ledict  sieur  de  La  Valette  se  hasarda  de  passer  avec 
beaucoup  de  danger>  et  me  vint  trouver  en  won  les 
neuf  heures.  Il  me  trouva  au  lict,  car  j'estois  fort  se- 
couru de  messieurs  de  Fontenilles,  de  Madaillan  ,  de 
Leberon  et  des  autres  capitaines;  par  ainsi  je  dormois 
à  mon  aise,  allant  tout  d'un  grand  ordre,  aussi  bien 
la  nuict  que  le  jour  :  il  faut  pardonner  à  la  vieillesse. 
Ledit  sieur  de  La  Valette  me  dit  que  j'envoyasse  un 
chef  pour  commander  à  tous  ceux  qui  estoient  dans 
Villeneufve,  car  autrement  la  ville  s'en  alloit  perdue; 
et  jamais  ne  me  voulut  dire  la  raison,  mais  seulement 
me  hastoit  d'y  envoyer  promptement  un  chef,  et  me 
disoit  tousjours  que  si  je  ne  me  hastois  j'en  serois  le 
premier  marry,  car  c'est  une  ville  d'importance  et 
belle  ville  de  guerre  :  qui  fut  cause  que  je  me  levay 
du  lict,  ne  voulant  mespriser  i'advis  d'une  si  bonne 
teste  que  la  sienne,  et  depeschay  promptement  deux 

hommes  au  chevalier  mon  fils  à  Lectoure ,  que  tout 
incontinent  ma  lettre  veuë  il  montast  à  cheval,  et  qu'il 
me  vinst  trouver  pour  s'aller  jetter  dans  Villeneufve, 
et  qu'à  la  diligence  qu'il  feroit  je  cognoistrois  s'il  es- 
toit  mon  fils.  Je  manday  au  chevalier  de  Romegas  que 
je  le  priois  qu'il  fist  tout  seul  ce  qu'ils  faisoient  eux 
deux  ensemble.  Il  fut  jour  avant  que  les  deux  messa- 
gers fussent  à  Lectoure.  Le  chevalier  mon  fils  print 
promptement  congé  de  tous  ces  seigneurs  qui  estoient 
là,  et  arriva  à  Agen  sur  les  trois  heures  après  midy. 
Quatre  ou  cinq  jours  devant,  monsieur  de  Mongom- 
mery,  avec  tout  son  camp  à  pied  et  à  cheval,  vint  don- 
ner une  camisade  au  capitaine  Cadreils,  lieutenant  de 
la  compagnie  de  chevaux  légers  du  capitaine  Fabian 
mon  fils,  que  j'avois  mis  dans  Moyrax  avec  vingt  cinq 
sallades  et  vingt  cinq  arquebusiers.  Or  Moyrax  est  un 
petit  village  fermé  de  murailles  :  à  la  plus  haute  on  y 
monteroit  avec  une  eschelle  de  douze  degrez ,  sans  au- 
cun flanc.  Et  y  arriva  demy-heure  avant  jour  ;  on  m'en 
vint  advertir  à  Agen,  ayant  prins  un  clistere,  lequel 
j'avois  encores  dans  le  corps.  Sans  autre  attente,  je  m'ar- 
may  et  montay  à  cheval,  et  allay  passer  la  rivière.  Les 
gentils-hommes  de  ma  compagnie  passoient  les  uns 
après  les  autres  tant  qu'ils  pouvoient  après  moy.  Mon- 
sieur de  Fontenilles  n'arriva  que  le  lendemain.  Je  me 
trouvay  seul  avec  quatre  chevaux  deçà  la  rivière  de- 
vers Gascogne,  là  où  Moyrax  est  assis,  et  près  d'Es- 
tillac,  qui  est  à  moy;  et  avec  ces  quatre  chevaux  je 
donnay  à  toute  bride  droit  à  Moyrax,  là  où  il  y  a  une 
lieue.  Et  à  la  vérité  si  monsieur  de  Mongommery  eust 
envoyé  seulement  dix  ou  douze  chevaux  sur  le  chemin 
d'Agen  à  Moyrax,  j'estois  prins  ou  mort  ;  mais  il  faut 

par  fois  tenter  la  fortune  et  faire  le  soldat  :  l'ennémy 
ne  sçait  pas  ce  que  vous  faites.  Et  ainsi  arrivay  à  Moy- 
rax,  et  trouvay  que  ledit  Mongommery  s'en  estoit 
party  il  y  avoit  environ  demy  heure,  et  laissa  les  es- 
chelles  au  pied  de  la  muraille  :  ayant  demeuré  deux 
heures  là ,  ils  n'eurent  jamais  la  hardiesse  d'en  dresser 
une.  Et  encores  qu'auparavant  je  n'estimasse  gueres 
leurs  gens  de  pied,  cela  confirma  encores  mon  opinion 
de  les  estimer  moins  :  et  ainsi  m'en  retournay  à  Agen. 
Les  médecins  furent  contraints  me  donner  un  autre 
clistere  pour  me  jetter  celuy-là  du  corps,  par-ce  que 
le  travail  avoit  arresté  son  opération.  Je  demeuray 
deux  jours  sans  bouger  du  lict  ;  et  comme  mon  fils  le 
chevalier  fut  arrivé,  je  manday  soudain  quérir  le  ca- 
pitaine Cadreils,  et  envoiay  vingt  cinq  arquebusiers  en 
sa  place,  afin  qu'il  allast  avec  mondit  fils  à  Villeneufve. 
Monsieur  de  Sainct  Giron,  frère  de  monsieur  de  La 
Guyche  (0,  colonneldes  vingt  deux  enseignes  de  mon- 
sieur le  mareschal,  s'estoit  fait  apporter  à  Agen,  ma- 
lade, pour-ce  qu'il  avoit  esté  blessé  à  l'assaut  de  Ma- 
zeres  en  une  jambe,  ou  en  une  cuisse  que  je  ne  mente, 
lequel  se  vouloit  retirer  à  sa  maison  pour  se  faire  gué- 
rir :  et  à  une  heure  de  nuict  je  les  tira  y  dehors,  et 
leur  baillay  deux  bonnes  guides ,  qui  les  rendirent  le 
lendemain  au  point  du  jour  à  Villeneufve.  Tout  le 
monde  fut  fort  joyeux  de  la  venue  de  mon  fils  le  che  • 
valier,  et  croy  que  leur  dispute  estoit  qu'ils  ne  se  vou- 
loient  pas  obeyr  les  uns  aux  autres.  J'y  eusse  envoyé 
le  capitaine  Fabian  mon  jeune  fils,  mais  nous  le  te- 

(0  Philibert  de  La  Guiche,' grand-maître  de  l'artillerie ,  gouverneur 
de  Lyon  et  du  Lyonnois,  Forez  et  Beaujolois,  chevalier  de  l'ordre  du 
Saint-Esprit.  Il  fut  un  des  mignons  de  Henri  III.  Mort  à  Lyon  en  1607. 

nions  à  la  mort  depuis  son  retour  du  camp ,  et  pour 
lors  n'avions  autre  espérance  de  luy  que  la  mort. 

Or  d'heure  en  autre  j'estois  adverty  comment  mon- 
sieur l'Admirai  dressoit  un  pont  de  batteaux  au  port 
Saincte  Marie  ,  et  avoit  recueilly  tous  les  batteaux  de 
Lot  et  de  Garonne  jusques  à  Marmande;  j'estois  aussi 
adverty  d'heure  à  autre  comment  les  ennemis  avoient 
envoyé  quérir  de  la  grosse  artillerie  en  Bearn  :  tou- 
tes ces  nouvelles  me  faisoient  haster  les  tranchées  et 
fortifications  que  je  faisois  à  Agen,  pensant,  comme  il 
y  avoit  de  la  raison,  qu'ils  me  voulussent  attaquer, 
car  ce  n'estoit  petite  prinse,  tant  pour  les  richesses 
que  pour  deffaire  la  noblesse  qui  s'estoit  enfermée  là 
dedans  pour  l'amour  de  moy.  Je  tins  un  conseil  dans 
mon  logis  ,  et  dans  un  petit  cabinet,  là  où  nous  n'es- 
tions que  huit  ou  neuf,  et  disputasmes  quel  moyen  il 
y  avoit  de  rompre  ce  pont.  Un  maistre  masson  qui  est 
de  Thoulouse,  qui  faisoit  les  moulins  de  monsieur  le 
marquis  de  Villars  à  Aguillon,  parlant  à  quel-qu'un, 
mit  en  avant  que  si  nous  destachions  un  moulin  d'eauë, 
de  ceux  qui  estoient  attachez  devant  la  ville ,  il  rom- 
proit  le  pont,  car  la  rivière  de  Garonne  estoit  grande 
et  desbordée,  et  tousjours  croissoit  à  cause  qu'il  pieu- 
voit  presque  tousjours.  Il  ne  se  trouva  homme  de  son 
opinion  qu'il  fust  possible  qu'un  moulin  rompist  le 
pont,  car  l'on  nous  asseuroit  que  monsieur  l'Admirai 
avoit  fait  faire  à  Thonens  de  grands  cables  comme  la 
jambe  d'un  homme,  et  en  avoit  fait  apporter  de  Mon- 
tauban  pareillement ,  et  de  grosses  chaisnes ,  comme 
il  estoit  vrai;  car,  outre  les  grands  cables (0,  le  pont 

!l)  Voici  comme  étoit  construit  ce  pont  :  sur  quatorze  gros  pieuK 
ferrés ?  longs  chacun  de  vingt-quatre  pieds  et  enfoncés  dans  la  rivière,. 

estoit  enchaisné  d'autre  part.  En  fin  de  compte,  il  n'y 
eut  nul  de  nous  qui  fust  de  l'opinion  du  masson,  sauf 
le  capitaine  Thodïas,  nostre  ingénieur,  qui  disoit  que 
si  l'on  le  pouvoit  charger  de  grosses  pierres ,   qu'il 
pensoit  que  l'entreprinse  reussiroit ,  mais  non  sans  es- 
tre  charge;  et  par  ainsi  ne  prismes  aucune  resolution. 
Et  deux  jours  après  l'on  me  manda  de  Thoulouse  que 
monsieur  le   mareschal   Banville  faisoit   armer  trois 
batteaux,  et  que  le  capitaine  Sainct  Projet  (0  les  de- 
voit  conduire  avec  soixante  soldats  dedans,  et  que  de- 
dans huict  jours  ils  dévoient  estre  prests ,  et  que  ledit 
Sainct  Projet  passeroit  de  nuict  dans  ce  terme.  Nous 
avions  discouru  que  nous  ne  pouvions  charger  le  mou- 
lin que  monsieur  l'Admirai  n'en  fust  adverty  par  ceux 
de  leur  religion  qui  estoient  dedans  Agen   soubs  la 
protection   du  mal-heureux  edict  :  ainsi  nous  le  pou- 
vons appeller,   et  l'appelleray  tousjours;  et   en  une 
sorte  ou  autre,  nous  demeurasmes  confus,  sans  espé- 
rance d'autre  remède  que  de  nous  bien  deOendre. 

Pendant  ce,  le  commissaire  Viard  estoit  revenu  ,  et 
incontinent  une  autre-fois  depesché  par  monsieur  le 
mareschal  devers  le  Boy,  et  arriva  avec  un  trompette 
dudit  sieur  mareschal,  un  mecredy,  entre  neuf  ou  dix 
heures,  et  me  dit  en  secret  l'entreprise  de  monsieur  le 
mareschal  pour  rompre  le  pont ,  mais  qu'il  se  doub- 

étoient  clouées  des  traverses  qu'on  avoit  couvertes  de  planches  d'é- 
paisseur convenable,  avec  quantité  de  fumier  par  dessus,  pour  mieux 
assurer  les  piecL>  des  chevaux.  Ce  pont  avoit  aussi  ses  garde-fous;  et 
pour  lui  donner  toute  la  solidité  possible,  il  étoit  encore  lié  avec  des 
chaînes  et  de  gros  cables.  (  Fraie  et  entière  histoire  des  troubles  de- 
France.  ) 

(*)  Il  est  nommé  Paget  dans  la  nouvelle  traduction  de  de  Thou. 

toit  que  monsieur  l'Amiral  en  fust  adverty ,  et  que 
pour  ceste  occasion  il  amenoit  l'un  des  trompettes  de 
monsieur  le  mareschal  avec  luy  jusques  au  port  Saincte 
Marie,  et  que,  s'il  entendoit,  quand  il  seroit  audit 
port,  que  les  ennemis  en  fussent  advertis,  il  me  ren- 
voyeroit  le  trompette  pour  m'en  advertir,  afin  que  je 
gardasse  que  ledit  capitaine  Sainct  Projet  ne  passast 
outrent  qu'il  falloit  que  je  tinsse  garde  sur  la  rivière 
jour  et  nuict;  et  ainsi  se  départit  de  moy,  et  fut  sur 
les  deux  heures  après  midy  au  port  Saincte  Marie, 
et  vit  passer  trois  cornettes  de  reistres  par  dessus  le 
pont,  venant  loger  vers  la  Gascogne.  Le  trompette  eut 
fort  bon  moyen  de  veoir  tout  le  pont  comme  il  estoit 
bien  attaché,  et  se  peut-on  asseurer  que  ceux  de  Cley- 
rac  et  de  Thonens  n'y  avoient  rien  espargne',  car  ces 
bonnes  gens  n'ont  rien  eu  de  cher  pour  faire  mal  à 
leurs  voisins  et  contre  le  service  du  Roy.  Le  trompette 
arriva  estant  neuf  heures  du  soir,  par  lequel  Viard 
me  mandoit  que  je  gardasse  que  le  capitaine  Sainct 
Projet  ne  passast  outre  pour  aller  exécuter  son  entre- 
prise, car  les  ennemis  en  estoient  advertis,  et  qu'ils 
avoient  mis  sept  ou  huict  petites  pièces  d'artillerie  au 
bout  du  pont  vers  la  Gascogne,  et  que  mil  ou  douze 
cens  arquebuziers  gardoient  le  bout  du  pont;  bref, 
qu'il  n'y  falloit  point  aller,  car  il  n'en  eschapperoit 
pas  un  de  ceux  qui  iroient.  Et  comme  le  trompette 
eut  parlé  à  moy,  il  se  retira  à  son  logis;  et  sans  faire 
autre  bruit,  j'envoiay  secrettement  quérir  trois  per- 
sonnages de  la  ville  à  qui  j'avois  desja  descouvert  mon 
intention,  qui  estoit  d'envoyer  à  bas  la  rivière  le  mou- 
lin du  président  Sevin  (0,  pource  qu'iceluy  président 
(»)  «  Sur  la  Garonne  (  dit  La  Popçlinière  )  il  y  a  grand  nombre  <i* 

22.  «7 

avoit  abandonné  la  ville.  Je  ne  veux  point  icy  nom- 
mer les  trois,  car  il  les  mettroit  en  procès,  et  les  com- 
missaires qui  sont  à  présent  par  deçà  facilement  luy 
feroient  raison  a  sa  volonté,  comme  ils  font  bien  à 
d'autres  contre  les  Catholiques.  Et  comme  nous  eus- 
mes  parlé  ensemble  ,  nous  arrestasmes  qu'ils  iroient 
faire  sortir  six  soldats  mariniers  ,  et  qu'ils  iroient  des- 
tacher le  moulin ,  faignant  d'aller  faire  la  garde  sur  le 
bord  de  la  rivière  pour  garder  que  le  capitaine  Sainct 
Projet  ne  passast  outre.  Et  ainsi  tous  trois  se  dépar- 
tirent de  moy,  et  ne  furent  pas  paresseux  à  mettre  les 
soldats  dehors,  ny  lesdits  soldats  à  deslacher  le  mou- 
lin, desquels  s'en  noya  un  en  destachant  la  chaisne,  qui 
tomba  du  petit  batteau  ainsi  que  le  pal  où  estoit  at- 
tachée la  chaisne  se  défit.  Il  pouvoit  estre  unze  heu- 
res de  nuict,  et,  ainsi  que  j'ay  entendu  depuis  par  les 
ennemis,  le  moulin  arriva  au  pont  vers  une  heure; 
lesquels  avoient  mis  des  sentinelles  une  grand  demie 
lieue  contre-mont  la  rivière,  afin  de  donner  l'alarme 
quand  le  capitaine  Sainct  Projet  passeroit.  Et  comme 
ils  commencèrent  à  ouyr  le  bruit  du  moulin  ,  donnè- 
rent l'alarme,  laquelle  incontinent  fut  au  port,  et 
tout  Je  monde  se  jetta  aux  deux  bouts  du  pont,  et 

«  moulins  coulans  sur  l'eau  comme  gros  vaisseaux,  sur  deux  desquels 

«  la  meule  roue ,  et  toute  la  maison  du  moulin  est  appuyée Montluc 

«  ajoute-t-il,  en  deschaina  trois,  auxquels  il  joignit  encore  nombre  de 
«  bateaux  qui  estoient  chargez  de  grosses  pierres  et  cailloux;  et  afin 
«  qu'on  ne  se  doutast  d'autre  chose  que  d'une  escarmouche ,  il  les  garr 
«  nit  de  mèches  allumées,  tellement  qu'il  sembloit  que  ce  fussent  au- 

«  tant  de  harquebuziers  parmy  les  ténèbres  de  la  nuit Ainsy  en  un 

«  quart  d'heure  l'œuvre  de  plusieurs  journées  et  de  grands  frais  fut  du 
te  tout  ruyné  et  mis  en  pièces,  de  quoi  les  Protestais  ne  reçurent  moin- 
'(.  dre  déplaisir  que  dommage.  » 

commencèrent  à  tirer  force  arquebuzades  au  pauvre 
moulin,  lequel  ne  disoit  mot,  mais  il  donna  un  tel 
choc,  qu'il  emporta  tout  le  pont,  cables,  chaisnes  et 
batteaux,  de  sorte  qu'il  n'en  y  demeura  qu'un  qui  es- 
toit  attaché  à  la  muraille  du  logis  de  monsieur  le 
prince  de  Navarre.  Il  alla  des  batteaux  jusques  à  Sainct 
Macaire,  et  en  y  a  qui  m'ont  dit  qu'il  en  estoit  allé 
jusques  auprès  de  Bordeaux.  Ce  brave  moulin  du 
président  alla  encores  rompre  un  autre  moulin  hu- 
guenot au  dessous  de  Thonens,  et  en  fin  s'arresta 
aux  isles  vers  Marmande.  Les  premiers  par  qui  nous 
sceusmes  la  rupture  du  pont ,  ce  fut  par  des  pau- 
vres gens  qui  alloient  achepter  du  sel  au  bout  du- 
dit  pont,  des  soldats  huguenots  qui  en  avoient  prins 
sept  ou  huit  battellées  chargées.  Les  ennemis  avoient 
tué  plusieurs  de  ces  pauvres  gens,  leur  chargeant  qu'ils 
estoient  cause  de  la  rupture  du  pont.  Quelques  uns 
de  leurs  soldats,  qui  s'estoient  jettez  sur  le  pont,  s'en 
allèrent  à  vau-l'eau.  Mais  il  n'estoit  qu'entre  l'aube  du 
jour  et  le  soleil  levant,  que  les  gardes  me  mandèrent 
qu'il  estoit  arrivé  sept  ou  huit  de  ces  pauvres  gens  qui 
portoient  le  sel,  lesquels  disoient  le  pont  estre  rompu. 
Je  m'en  allay  tout  incontinent  sur  le  gravier,  et  du 
costé  de  deçà  la  rivière  devers  Gascogne;  et  du  pas- 
.  sage  enhors  l'on  me  fit  passer  deux  ou  trois  de  ces 
pauvres  gens  qui  estoient  arrivez  audict  passage,  et 
qui  estoient  au  bout  du  pont  avec  ceux  que  les  enne- 
mis avoient  tué,  et  s'estoient  sauvez  par  la  campagne  la 
nuict,  qui  me  contèrent  le  tout,  de  mesmes  que  les 
autres  qui  estoient  venus  par  le  costé  du  port,  et  tous- 
jours  quelqu'un  en  venoit  qui  nous  confirmoit  mesmes 
nouvelles.  Je  fis  passer  dix  ou  douze  sallades  du  costé  de. 

37. 

Gascogne,  qui  allèrent  jusques  au  dessous  de  Serignac, 
et  prindrent  deux  prisonniers  qui  le  me  contèrent  en- 
cores  mieux  que  ces  bonnes  gens.  Cependant  secrette- 
ment  je  fis  accoustrer  un  petit  batteau  avec  sept  ou 
huict  rames,  et  donnay  au  marinier  vingt  cinq  escus 
pour  aller  porter  les  nouvelles  à  Bordeaux,  et  escrivis 
une  lettre  à  messieurs  de  Lansac,  baron  de  La  Garde, 
et  evesque  de  Valence  mon  frère,  là  où  je  leur  dis- 
courois  comme  tout  s'estoit  passé,  les  priant  en  don- 
ner advi£  à  la  cour  de  parlement  et  aux  jurats,  afin 
que  tous  eussent  part  de  ceste  bonne  nouvelle  ;  car 
cela  rompit  fort  le  dessein  des  ennemis,  lesquels  nous 
eussions  fort  incommodez  si  monsieur  le  mareschal 
eust  voulu  oublier  sa  colère ,  les  prenant  ainsi  sépa- 
rez.  Le  trompette   dudict  sieur,  avant  qu'il  partist, 
entendit  la  joye  que  toute  la  ville  avoit  de  la  rupture 
du  pont,  et  s'en  alla  en  diligence  porter  les  nouvelles 
à  son  maistre.  Geste  exécution  fut  faite  le  mercredy 
vers  la  minuit,  et  le  jeudy  (0,  à  l'entrée  de  la  nuict, 
les  mariniers  partirent  ;  et  comme  ils  furent  au  port 
Saincte  Marie,  et  près  de  là  où  estoit  le  pont,  ils  lais- 
sèrent couler  le  batteau  à  la  discrétion  de  la  rivière, 
estans  euxf  tous  couchez  dans  le  batteau.  Les  ennemis 
commencèrent  à  crier,  mais  personne  ne  respondoit, 
et  ils  eurent  opinion  que  ce  fust  un  batteau  qui  se  fust 
destaché  de  luy-mesme.  Et  comme  ils  furent  un  ject 
d'arbaleste  au  dessous,  tous  se  levèrent,  et  chacun 
print  sa  rame,  et  leur  commencèrent  à  dire  des  in- 
jures ;  et  firent  si  grande  diligence  qu'ils  furent  le  len- 
demain matin,  qu'estoit  le  vendredy,  au  soleil  levant,  à 

(0  Quinze  décembre  i56g. 

Bordeaux,  et  en  fut  la  joye  fort  grande.  Je  croy  que 
jamais  marinier  venant  des  Terres  Neufves  n'apporta 
telles  nouvelles  où  il  y  eust  si  grande  presse.  Presque 
tous  ces  seigneurs  y  faisoient  doute;  tout  le  monde 
alloit  au  logis  de  messieurs  de  Lansac,  baron  de  La 
Garde  et  de  Valence  ,.  pour  en  entendre  la  vérité. 
Monsieur  de  Valence  depescha  incontinent  son  secré- 
taire,, nommé  Chauny,  vers  leurs  Majestez ,  pour  leur 
rapporter  les  nouvelles  au  contraire  de  ce  que  le  com- 
missaire Viard  leur  apportoit.  Ledit  Viard,  à  ce  qu'on 
m'a  dict ,  arriva  Le  matin  ,  qui  donna  de  la  fascherie 
grande  à  leurs  Majestez  et  à  Monsieur,  du  parachè- 
vement du  pont ,  de  sa  structure  et  force,  y  pouvant 
passer  grosse  artillerie  par  dessus  à  plaisir,  et  que  les- 
gens  de  cheval  y  passoient  trois  à  trois  de  rang, 
comme  il  estoit  bien  vray,  et  ne  mentoit  de  rien.  Il  y 
avoit  raison  de  s'en  fascher,  car  la  commodité  de  ce 
pont  leur  eust  donné  le  loisir  de  prendre  tout ,  et  faire 
passer  tout  leur  canon  à  l'aise.  Chauny  arriva  le  soir, 
qui  apporta  la  rupture,  et  que  si  l'un  avoit  porté  la 
fascherie ,  l'autre  apporta  la  joye.  Et  pour  quelques 
jours  je  fus  le  meilleur  homme  du  monde  et  grand 
guerrier  ;  mais  ceste  opinion  ne  dura  guieres,  car  mes 
ennemis  que  j'avoisà  la  Cour  desguisoient  au  Roy,  qui 
estoit  lors  à  Sainct  Jean  (0,  toutes  choses;  et  en  fin,, 
quelque  chose  qu'il  y  eust,  je  ne  faisois  nj  n'avois  ja- 
mais rien  faict  qui  vaille;  et  le  Roy  le  croy  oit,  ou  à 
tout  le  moins  je  croy  qu'il  faisoit  semblant  de  le  croire 
pour  les  contenter.  Et  voy-là  l'histoire  de  la  rupture 
du  pont,  et  à  la  vérité. 

(l>  La  Cour  étoit  alors  au  camp  de  Landes  r  près  de  Saint-Jean  ; 

d'Angély. 

Maintenant  il  faut  dire  quel  profit  a  porté  la  rup- 
ture de  ce  pont,  et  la  délibération  qu'avoit  faicte  mon- 
sieur l'Admirai  si  ledict  pont  fust  demeuré  en  pied.  Il 
fut  arresté  et  conclu  en  leur  conseil  que  l'on  passeroit 
rhyver  et  jusques  à  la  récolte  en  ces  lieux,  où  estoit 
leur  camp,  et  qu'ils  se  feroient  venir  de  la  grosse  ar- 
tillerie de  Navarreins,  pour  prendre  toutes  les  villes 
qui  estoient  au  long  de  la  rivière  de  Garonne  jusques 
aux  portes  de  Bordeaux ,  et  qu'ils  attaqueroient  Agen, 
mais  que  ce  seroit  la  dernière,  pource  qu'ils  vouloient 
prendre  Castel-Geloux,  Bazas,  et  tout  ce  qui  estoit  deçà 
et  delà  la  Garonne,  jusques  aux  portes  de  Bordeaux; 
et  que  par  le  moyen  de  ce  pont,  l'un  et  l'autre  pays, 
qui  sont  des  plus  riches  de  France,  leur  seroit  à  com- 
modité. Ils  faisoient  estât  d'avoir  prins  tout  cela  en 
moins  de  quinze  jours,  comme  il  eust  été  vray,  car  ils 
estoient  lors  maistres  de  la  campagne.  Ils  esperoient  at- 
taquer Libourne,  s'asseurans  qu'en  toutes  ces  villes  ils 
trouveroient  grande  quantité  de  vivres,  et  que  par  ce 
moyen  rien  ne  descendroit  dans  Bordeaux  ny  au  long 
de  la  Garonne,  ny  moins  du  costé  des  Landes,  faisant 
leur  compte  que  dans  trois  mois  la  ville  de  Bordeaux 
seroit  reduicte  à  toute  extrémité  ;  et  croy  qu'il  n'eust 
pas  tant  duré,  car  desja  le  bled  y  estoit  à  dix  livres  le 
sac  (0,  et  par  mer,  à  cause  de  Blaye,  il  n'y  eust  peu  rien 
entrer.  Ceste  ville  est  bonne  et  riche,  et  une  bonne 
ville  de  guerre ,  mais  elle  est  en  un  pays  stérile ,  de 
sorte  que  qui  luy  osteroit  la  Garonne  et  la  Dordogne, 
elle  seroit  bien  tost  reduicte  à  la  faim  :  elle  ne  vid  que 
du  jour  à  la  journée. 

(0  Ce  prix  étoit  excessif,  en  raison  du  taux  de  la  monnoie  de  ee 
temps-là. 

Ils  avoient  desaigné  faire  venir  leurs  navires  en  ri- 
vière et  à  Blaye,  laquelle  ils  tenoient  pour  garder  que 
les  galleres  ne  peussent  sortir  ne  rentrer.  Les  vicomtes 
avoient  promis  à  monsieur  l'Admirai  deluy  faire  venir 
soixante  mil  sacs  de  bled  au  long  de  la  rivière  de  Ga- 
ronne, prenant  lesdits  bleds  en  Gommenge  et  en  Lo- 
maigne,  qu'est  le  pays  de  la  Guyenne  là  où  il  en  y 
a  le  plus  -,  car  pour  le  moins  il  y  a  cinq  cens  mar- 
chand et  autant  de  gentils-hommes  qui  font  estât  de 
les  garder  trois  ou  quatre  ans,  attendant  que  la  vente 
des  bleds  soit  grande  :  par  ainsi ,  facilement  et  ayse'- 
ment  ils  eussent  tenu  promesse  à  monsieur  l'Admirai; 
et  par  là  ils  se  tenoient  certains  de  faire  venir  le  Roy 
à  telle  composition  qu'il  leur  eust  pieu.  Je  ne  sçay, 
s'ils  eussent  eu  Bordeaux ,  s'ils  l'eussent  rendu  aussi 
peu  que  La  Rochelle  ;  pour  le  moins  ils  se  pouvoient 
bien  vanter,  ayant  eu  Bordeaux  et  tenant  La  Rochelle, 
qu'ils  avoient  le   meilleur  coing  et  le  plus  fort  du 
royaume  de  France,  tant  par  mer  que  par  terre,  do- 
minant cinq  rivières  navigables,  y  comprenant  la  Cha- 
rante.  Depuis  qu'ils  eussent  esté  entre  les  rivières  de 
l'Isle,  Dordogne,  Lot  et  Garonne,  il  falloit  au  Roy 
pour  le  moins  quatre  camps  pour  les  contraindre  h 
combattre.  Et  veux  dire  qu'ils  tenoient  le  meilleur 
pays  et  les  deux  meilleurs  et  plus  grands  havres  du 
royaume  de  France,  qu'est  celny  de  Brouage  et  celiiy 
de  Bordeaux. 

Je  m'estonne  comme  il  y  a  des  gens  si  mal  habilles 
qui  donnent  entendre  au  Roy  qu'il  faut  encoigner  les 
Huguenots  dans  la  Guyenne  :  c'est  une  mauvaise 
pièce  :  si  le  Roy  l'avoit  perdue ,  il  la  recouvrèrent 
bien  tard;  mais  ces  bons  conseillers  le  font  pour  leui 

commodité  et  pour  jetter  la  guerre  loing  d'eux  :  si  la 
leur  vendrons  nous  bien  cher   avant  qu'ils  l'ayent. 
Celles  le  Roy  en  devroit  faire  plus  d'eslat  et  empes- 
eher  ses  ennemis  d'y  prendre  pied,  et  ne  laisser  ce 
pays  à  l'abandon,  permettant  qu'on  se  rie  de  nos  mi- 
sères jusques  à  demander  si  nous  couchons  encores 
dedans  le  lict.  Je  ne  puis  croire  que  ceste  parolle  soit 
sortie  de  la  bouche  de  la  Royne,  car  elle  y  a  tousjours 
trouvé  et  y  a  encores  de  bons  serviteurs.  Ces  messieurs 
de  France,  qui  se  mocquent  de  nous,  en  pourront  avoir 
à  leur  tour  :  tousjours  le  mal  n'est  pas  à  une  porte.  Or 
voyla  la  conclusion  de  leur  conseil,  qui  estoit  tresbom 
Monsieur  de  Valence  mon  frère  tesmoignera  qu'un- 
qui  assistoit  au  conseil  quand  bon  luy  sembloit  nous 
a  dict  ladicte  délibération ,  qui  estoit  grande.  Et  croy 
que,  quand  ils  eussent  voulu  chasser  tous  les  Catholi- 
ques et  retirer  tous  les  Huguenots  du  royaume  de 
France  dans  ce  pays  qu'ils  eussent  tenu ,  ils  posse- 
doient  prou  pour  les  faire  tous  riches ,  ou  bien  tous  ceux 
de  la  noblesse  de  ce  pays  de  deçà  eussent  esté  con- 
traincts  se  faire  huguenots  et  prendre  les  armes  pour 
eux.  Ainsi,  mal-aysément  après  le  Roy  en  eust  este 
maistre  ;  car  de  les  faire  retourner  de  rechef  à  nostre 
religion,  il  y  eust  eu  bien  affaire,  parce  que  depuis 
qu'on  est  accoustumé  à  quelque  chose,  soit  bonne 
ou  mauvaise,  il  est  fort  fascheux  de  la  quitter.  Mais 
Dieu  n'a  point  voulu  un  si  grand  mal  pour  le  Roy  ny 
pour  nous  qui  sommes  catholiques. 

Voy-là  dequoy  à  servy  la  rupture  du  pont,  au  ju- 
gement des  amis  et  ennemis.  Et  veux  dire  que  de  tous 
les  services  que  j'ay  jamais  faicts  à  la  Guyenne,  celuy- 
cy  est  des  plus  remarquables,  qui  n'est  procédé  d'autre 

chose,  sinon  de  la  délibération  que  je  prias  à  m' aller 
jetter  dans  Agen ,  car  autrement  la  ville  estoit  aban- 
donne^, et  monsieur  l'Admirai  s'en  venoit  droict  là 
et  non  au  port  Saincte  Marie,  ny  à  Aguillon,  comme 
il  fut  contrainct  de  faire;  car  à  Lauserte  le  conseil  fut 
tenu  qu'au  partir  de  là  on  s'en  venoit  loger  à  Castel- 
Sagrat,  Monjoy,  Sainct  Maurin  et  Ferussac,.  et  le  len- 
demain à  Agen,  tenant  pour  certain  qu'ils  n'y  trouve- 
roient  aucune  résistance.  Si  cela  fust  advenu,  il  eust 
bien  eu  les  coudées  franches,  et  dans  deux  grosses  ri- 
vières eust  non  seulement  rafreschy  son  année,,  mais 
aussi  asseuré  le  pays  pour  luy.  Je  sçay  bien  qu'il  fut 
respondu  à  monsieur  l'Admirai  par  deux  ou  trois, 
que  s'il  estoit  vray  que  j'y  fusse  dedans,  ils  ne  m'en 
tireroient  qu'en  pièces,  et  que  j'avois  bien  faict  en  ma 
vie  de  plus  grandes  folies  que  celle-là  :  et  en  y  eut 
qui  dirent  qu'ils  m'avoient  veu  engager  en  trois  ou 
quatre  places,  Ja  plus  forte  desquelles  ne  valoit  pas 
la  moitié  d'Agen,  et  que  j'en  estois  sorty  à  mon  hon- 
neur. Ceux-là  qui  respondoient  cela  le  pouvoient  bien 
tesmoigner  à  la  vérité,  car  ils  s'estoient  trouvez  avec 
moy  en  ces  lieux  au  besoin.  Monsieur  l'Admirai  sous- 
tenoit  tousjoius  qu'il  estoit  bien  asseuré  que  je  n'estois 
pas  à  Agen  pour  y  demeurer,  et  que  dés  que  j'enten- 
drois  qu'il  y  viendi  oit,  que  ma  délibération  estoit  de 
passer  la  Garonne  et  me  jetter  dans  Lectoure^  disant: 
«  Il  est  trop  vieux  routier  pour  s'engager  en  une  si 
«  mauvaise  place.  »  Les  autres  asseuroient  tousjours  que 
je  n'en  bougerois  point,  à  peine  de  leur  vie  :  qui  fut 
cause  que  monsieur  l'Admirai  adhéra  à  leur  opinion, 
et  changea  le  chemin  droict  à  Aguillon,  s'estendant 
jusques  au  port  Saincte  Marie,  et  s'ils  voy oient  que 

j'abandonnasse  la  ville  et  que  je  me  retirasse  vers  Lee- 
toure ,  comme  il  pensoit  que  je  fisse,  ils  s'en  viendroient 
à  Agen.  Il  a  trouvé  à  la  fin  que  ceux  qui  souslenoient 
que  je  n'en  bougerois  point  me  cognoissoient  mieux 
que  luy,  et  que  ceux  qui  l'avoient  adverty  que  je  me 
voulois  retirer  à  Lectoure  estoient  fort  mal  informez. 
Et  pource  que  l'on  m'a  reproché  qu'il  y  avoit  trois 
ans  que  je  n'avois  rien  faict  qui  vaille,  l'on  cognoistra 
aux  œuvres  que  j'ay  faictes  pendant  les  trois  ans,  sans 
argent  ne  gens  à  pied  ny  à  cheval ,  que  si  j'eusse  esté 
secouru  d'argent  seulement  pour  soldoyer  des  hommes, 
et  que  le  Roy  m'eust  donné  les  compagnies  et  gens 
d'armes  que  je  demandois,  j'eusse  bien  gardé  à  mon- 
sieur l'Admirai  de  faire  boire  ses  chevaux  en  la  Ga- 
ronne, et  les  reistres  de  venir  boire  nostré  vin,  carie 
comte  de  Mongommery  n'etist  jamais  eu  le  loisir  de 
les  appeler,  et  en  eusse  eu  bon  marché. 

Le  pont  rompu ,  monsieur  l'Admirai  demeura  quatre 
ou  cinq  jours  ne  sçachant  de  quel  bois  faire  flesches ,  et 
logé  chez  Guillot  le  Songeur,  car  il  avoit,  outre  le  camp 
du  comte  de  Mongommery,  trois  cornettes  de  reistres 
engagées  deçà  la  rivière  vers  Gascogne,  et  c'estoient 
ceux  qui  avoient  passé  la  rivière  estans  lo£ez  à  La- 
bardac ,  et  ne  pouvoit  trouver  moyen  de  les  retirer,  à 
cause  que  le  ruisseau  qui  passe  au  Paravis,  monas- 
tère des  religieuses,  estoit  si  grand,  qu'il  n'y  avoit 
homme  qui  l'osast  passer  à  pied  ne  à  cheval.  Le  comte 
Mongommery  estoit  encores  à  Condom  et  vers  Nerac 
et  Bruch.  Monsieur  l'Admirai  fit  faire  un  petit  pont 
sur  deux  batteaux  où  ils  pouvoient  passer  seulement 
cinq  ou  six  chevaux  au  coup,  et  avec  une  corde  ti- 
roient  les  batteaux,  à  la  mode  d'Italie.  Et  comme  le 

ruisseau  comuiença  à  diminuer,  les  reistres  le  com- 
mencèrent à  passer  à  un  pont  de  pierre  qu'il  y  a ,  et 
s'approchèrent  du  passage  du  port,  et  commencèrent 
à  passer  ce  pont  de  batteaux  six  à  six  ou  sept  à  sept 
au  plus.  Et  quelque  grand  diligence  que  les  passagers 
pouvoient  faire,  si  arrestoit-il  près  d'une  heure  et 
demie  avant  que  le  batteau  fust  aile'  et  revenu  ;  et  en 
ceste  peine  passèrent  ces  trois  cornettes,  qui  demeu- 
rèrent deux  jours  à  passer.  Monsieur  le  comte  de 
Candalle  et  monsieur  de  La  Vallette  estoient  à  Stafïbrt 
avec  huict  ou  dix  cornettes  de  gens  de  cheval  ;  et 
comme  le  comte  de  Mongommery  abandonna  Con- 
dom  pour  s'approcher  de  la  rivière ,  j'escrivis  une 
lettre  audit  sieur  comte  de  Candalle,  que  si  sa  déli- 
bération estoit  de  combattre  Mongommery  sur  le  pas- 
sage, que  je  me  trouverois  au  combat  avec  les  deux 
compagnies  de  gensdarmes  que  j'avois  et  cinq  cens 
arquebusiers,  non  pour  commander,  mais  pour  luy 
obeyr  comme  le  moindre  soldat  de  la  trouppe.  Il  me 
remercia  fort,  et  me  fit  responce  que,  quand  cela  se- 
roit,  luy  et  toute  la  trouppe  qu'il  commandoit  m'o- 
beyroit  ;  et  toUtesfois  il  ne  se  parloit  point  que  je  pas- 
sasse pour  me  joindre  avec  eux:  et  cogneus  bien  par 
la  lettre  que  tons  eussent  esté  bien  ayses  que  j'eusse 
esté  auprès  d'eux;  mais  La  Croizette,  qui  estoit  là,  ser- 
voit  de  dominus  fac  lotum.  Encores  leur  manday-je 
que,  s'ils  ne  vouloient  que  je  m'y  trouvasse,  je  ferois 
passer  les  deux  compagnies  et  les  cinq  cens  arque- 
busiers se  joindre  avec  eux.  Et  par  là  chacun  peut 
bien  cognoistre  que  je  n'estois  pas  party  de  monsieur 
le  mareschal  pour  ne  luy  vouloir  obeyr,  puis  que 
j'offrois  d'obeyr  au  comte  et  à  monsieur  de  La  Valette, 

et  au  capitaine  La  Croizette  mesmes,  qui  estoit  plus 
grand  qu'eux  en  leur  trouppe. 

Je  ne  veux  poinct  escrire  comme  ils  firent,  pour-ce 
que  je  n'y  estois  pas,  et  ne  m'en  suis  pas  informe,  sauf 
qu'on  me  dict  qu'ils  avoient  faict  une  charge  à  quel- 
ques uns  qu'ils  trouvèrent  hors  de  Bruch,  et  les  rem- 
barrèrent dedans  ;  et  m'a  on  dict  depuis  que  le  comte 
de  Mongommery  estoit  dans  la  ville  :  je  ne  sçay  s'il  est 
vray,  et  pense  fort  bien  qu'ils  firent  tout  ce  qu'on  y 
pouvoit  faire,  car  ils  sont  trop  cogneus  et  estimez.  Le 
comte  de  Mongommery  passa  premièrement  les  gens 
de  cheval,  puis  ses  gens  de  pied  les  uns  après  les  autres. 
Je  fis  passer  la  rivière  à  soixante  sallades  de  ma  com- 
pagnie et  de  monsieur  de  Fontenilles,  avec  trois  cens 
arquebusiers  pour  les  retirer,  et  allèrent  jusques  à  un 
petit  village  qui  est  auprès  du  passage  appelle  la  Ro- 
zie,  où  ils  tuèrent  quinze  ou  seize  hommes,,  et  y  gai- 
gnerent  douze  ou  treize  chevaux,  leur  donnant  une 
alarme  bien  chaude.  Et  m'a-on  dit  depuis  que  si  nos 
gens  de  cheval  eussent  pousse  outre  jusques  sur  le  pas- 
sage, ils  en  eussent  fait  noyer  deux  ou  trois  cens,  car 
de  ceste  alarme  il  s'en  noya  quatre  ou  cinq  à  la  haste 
qu'ils  avoient,  et  du  coste'  de  monsieur  l'Admirai  ne 
les  pouvoient  secourir,  car  ils  ne  pouvoient  repasser 
que  six  ou  sept- chevaux  sur  le  pont  à  batteaux  \  par- 
quoy  ils  demeurèrent  cinq  ou  six  jours  à  passer.  Et 
voyla  la  peine  en  laquelle  se  trouva  monsieur  l'Ad- 
mirai à  pouvoir  retirer  à  luy  le  comte  de  Mongom- 
mery et  les  trois  cornettes  de  reistres. 

Monsieur  de  La  Chapelle,  viceseneschal,  et  monsieur 
du  Bouzet,  m'avoient  mandé  que  si  je  voulois  donner 
passeport  à  un  Huguenot  à  qui  j'avois  donne',  à  leur 

requeste,  asseurance  de  demeurer  en  sa  maison,  il 
s'offroit  d'aller  au  port  Sainte  Marie  pour  entendre  et 
descouvrir  le  chemin  que  monsieur  l'Admirai  vouloit 
prendre  après  que  le  comte  de  Mongommery  seroit 
passé,  ou  bien  s'ils  voudroient  redresser  un  autre  pont. 
Je  leur  envoyay  le  passeport  qu'ils  me  demandoient 
pour  luy  ;  et  le  jour  mesmes  que  le  comte  eut  achevé 
de  passer,  ce  personnage  fut  de  retour  à  leur  maison, 
et  leur  dict  et  asseura  qu'au  partir  du  port  Saincte 
Marie,  qui  seroit  dans  deux  ou  trois  jours  après  que 
tout  seroit  achevé  de  passer,  ils  pren oient  leur  chemin 
vers  Thoulouse,  et  iroient  passer  à  Montauban,  estans 
délibérez  de  brusler  toutes  les  maisons  qui  seroient  à 
quatre  lieues  aux  environs  de  Thoulouse ,  et  sur  tout 
celles  des  presidens  et  conseillers  ;  et  disoit  encores 
qu'il  avoit  appris  d'un  capitaine  de  gens  de  cheval 
qu'on  luy  avoit  donné  pour  sa  part  une  maison  près 
de  Thoulouse,  nommée  l'Espinette,  afin  de  la  brusler: 
ce  personnage  luy  respondit  que  c'estoit  une  des  plus 
belles  maisons  qui  fussent  autour  de  Thoulouse  ;  et  le 
capitaine  luy  dict  que  si  le  maistre  de  la  maison  n'en 
avoit  d'autres  que  celle-là ,  qu'il  estoit  sans  maison. 
Ledict  sieur  du  Bouzet  mesmes  me  rapporta  tout  ce 
que  ce  personnage  là  leur  avoit  dict.  Et  tout  incon- 
tinent j'en  advertis  monsieur  le  premier  président,  car 
d'en  advertir  monsieur  le  mareschal,  j'estois  bien  cer- 
tain qu'il  n'eust  pas  bien  prins  mes  lettres ,  et  qu'il  eust 
creu  tout  au  contraire  de  l'advertissement  que  je  luy 
en  eusse  donné  :  qui  fut  cause  que  j'en  advertis  ledict 
sieur  président,  et  luy  mandois  qu'il  devoit  retirer 
monsieur  de  La  Valette,  qui  desja  s'en  estoit  retourné 
vers  Thoulouse  7  et  messieurs  de  Negrepelisse  et  Sar- 

larbous ,  et  qu'ils  ne  pouvoient  avoir  trop  de  gens  de 
bien  dans  la  ville,  car  les  ennemis  tenoient  des  propos 
qui  ne  valloient  rien,  lesquels  je  ne  voulois  escrire, 
pour  ce  que  ce  n'estoit  que  le  vulgaire  de  leur  camp, 
à  quoy  on  ne  devoit  adjouster  aucune  foy. 

[i5^o]  Voyla  tout  le  contenu  de  ma  lettre  :  je  m'as- 
seure  que  ledict  sieur  président  ne  l'a  pas  perdue.  Et 
ainsi  s'en  allèrent  toutes  les  forces  du  port  Sainctc 
Marie,  et  passèrent  tous  à  la  veue  du  chasteau  de  Ba-> 
jaumont,  où  estoit  monsieur  de  Durfort,  frère  du 
sieur  de  Bajaumont  qui  est  à  ceste  heure.  Je  sortis 
avec  les  deux  compagnies  de  gens  d'armes,  et  les  vis 
tous  passer  à  une  arquebuzade  de  moy,  et  plus  près 
encores,  n'ayant  moy  que  huit  ou  dix  chevaux,  ayant 
laisse  la  cavallerie  un  peu  derrière  ;  mais  je  ne  l'avois 
peu  mettre  si  bien  à  couvert  que  les  ennemis  ne  la 
peussent  voir.  Jamais  homme  ne  se  desbanda  pour 
me  venir  recognoistre ,  et  campèrent  ceste  nuit -là 
vers  le  pont  du  Casse,  et  tirant  vers  Sainct  Maurin, 
puis  se  mirent  vers  ledict  Sainct  Maurin  et  autres  vil- 
lages là  autour;  et  là  demeurèrent  deux  ou  trois  jours. 
Et  pource  que  ledict  sieur  de  Durfort  avoit  veu  pas^ 
ser  tout  à  son  aise  tout  leur  camp,  gens  de  pied  et  gens 
de  cheval,  et  les  avoit  peu  nombrer  à  son  ayse,  je  le 
priay  de  prendre  la  poste  et  aller  advertir  Sa  Majesté 
du  nombre  de  ce  camp  ;  et  me  dict ,  entre  autres  choses, 
qu'il  avoit  descouvert  une  trouppe  de  cinq  qu  six  cens 
chevaux  qui  passoient  un  peu  plus  loing  que  les  au- 
tres, dont  la  pluspart  n'avoient  point  de  bottes,  et 
que  c'estoient  valets  et  laquais  qu'ils  avoient  fait  mon- 
ter à, cheval  pour  faire  nombre.  Je  ne  faisois  rien  que 
je  ne  le  communiquasse  à  l'evesque  d'Agen,  me  fiant 

lors  autant  ou  plus  en  luy  qu'à  mon  frère  propre,  et 
le  tenois  pour  un  des  meilleurs  amis  et  d'aussi  bonne 
conscience  que  prélat  qu'il  y  eust  en  toute  la  France  : 
il  est  sorty  de  la  maison  des  Fregoses  (0  de  Gènes.  Je 
baillay  instruction  audict  sieur  de  Durfort,  et  une  lettre 
de  créance  qui  contenoit  cecy  :  Que  je  luy  envoyois 
le  sieur  de  Durfort,  lequel  avoit  peu  noinbrer  tout  à 
son  ayse  l'armée  de  messieurs  les  princes ,  pour  luy 
dire  tout  ce  qu'il  en  avoit  veu  et  nombre.  Puis  luy 
donnois  advis  du  chemin  qu'ils  tenoient,  et  de  leur 
délibération  de  mettre  tout  à  feu  vers  Thoulouse,  et 
en  avois  donné  advis  à  monsieur  le  premier  président, 
pour  le  dire  aux  gens  qui  avoient  aux  environs  de  la 
ville  des  maisons,  afin  qu'ils  retirassent  les  meubles, 
et  qu'ils  feroient  bien  de  retirer  monsieur  de  Nègre-* 
pelisse,  si  desja  il  n'y  estoit,  et  messieurs  de  La  Valette 
et  Sarlabous;  puis  en  un  autre  article,  que  le  person- 
nage, que  je  ne  nomme  point  icy,  de  leur  religion  qui 
estoit  allé  à  leur  camp ,  avoit  porté  nouvelles  aux 
sieurs  de  La  Chappelle  et  du  Bouzet,  que  le  capitaine 
des  gens  de  cheval  à  qui  il  avoit  parlé  avoit  dit  qu'ils 
avoient  entreprise  sur  Montpellier,  et  le  pont  Sainct 
Esprit  toute  asseurée,  et  que  je  cognoissojs  bien  le  gou^ 
verneur  de  Montpellier,  qui  estoit  monsieur  de  Cas- 
telnau,  pour  lequel  je  respondrois  de  ma  vie ,  mais 
que  je  ne  cognoissois  pas  celuy  du  pont  Sainct  Esprit; 
qu'il  pleust  à  Sa  Majesté  en  advei  tir  lesdicts  gouver- 
neurs, afin  qu'ils  fussent  soigneux  de  tenir  l'œil  sur 
leurs  places,  et  que  cela  leur  seroit  un  coup  d'espe^ 
ron  pour  leur  faire  prendre  garde  à  la  seureté  d'icelles. 

(x)  Janus  Frégose,  mort  en  i586;  il  étoit  fils  de  César  Frégose,  che- 
valier de  l'ordre  du  Roi,  général  des  armées  de  la  république  de  Venise. 

Et  en  un  autre  article,  que  l'evesque  d'Agen,  lequel 
estoit  aiTivé  de  l'abbaye  qu'il  a  en  Languedoc  près 
Narbonne,  m'avoit  dict  que  tout  le  bas  Languedoc, 
depuis  Montpellier  vers  Avignon,  estorent  en  grand 
peine,  n'ayant  aucun  chef  en  ces  quartiers,  et  qu'ils 
avoient  envoyé  prier  monsieur  le  mareschal  de  leur 
vouloir  envoyer  monsieur  de  Joyeuse,  car,  pourveu 
qu'ils  eussent  un  chef,  ils  seroient  prou  gens  pour 
defïendre  le  pays  ;  et  que  s'il  sembloit  bon  à  Sa  Ma- 
jesté, qu'elle  devoit  mander  à  monsieur  le  mareschal 
qu'il  laissast  aller  monsieur  de  Joyeuse  au  bas  Lan- 
guedoc :  il  avoit  prou  d'autres  grands  capitaines  près 
de  luy,  parce  que  ledit  sieur  de  Joyeuse  y  serviroit 
de  beaucoup ,  à  ce  que  m'avoit  dict  ledit  evesque.  Et 
en  un  autre  article,  que  s'il  plaisoit  à  sadicte  Ma- 
jesté de  faire  marcher  Monsieur  avec  la  moitié  seu- 
lement de  son  armée,  que  nous  estions  assez  forts 
pour  combattre  des  forces  plus  grandes  que  celles  de 
messieurs  les  princes,  et  qu'il  m'estimast  pour  l'un 
des  plus  meschans  hommes  qui  porta  jamais  armes, 
si  Monsieur  marchoit  avec  la  moitié  de  l'armée,  mais 
qu'il  amenast  les  reistres,  s'il  ne  desfaisoit  les  princes, 
et  mettroit  fin  à  la  guerre  ;  et  si  Sa  Majesté  ne  trou- 
voit  bon  que  Monsieur  y  vinst,  qu'il  commandast  à 
monsieur  le  prince  Dauphin  (0  qu'il  marchast  avec 
le  camp  vers  le  pays   de  Roûergue,  avec  lequel  je 
me  joindrois,  et  que  nous  trouverions  bien  moyen  que 
monsieur  le  mareschal  Banville  s'y  joindroit  aussi,  et 
qu'autour  de  Thoulouse  et  au  chemin  qu'ils  feroient 
nous  les  combattrions  à  nostre  advantage. 

Voylà  tous  les  articles  de  mes  instructions.   Et  à 

W  On  appeloit  ainsi  Iç  fils  du  duc  de  Montpensier, 

dire  le  vray,  il  ne  s'en  fust  jamais  retourné  un  en 
France,  ou  ils  se  fussent   cachez  dans  les  villes,  efc 
eussions  garde'  le  pays.  Que  s'ils  fussent  esté  rompus 
ou  séparez ,  malaisément  se  fussent-ils  jamais  ralliez. 
Ce  bon  evesque  d'Agen  m'avoit  dict  qu'il  tenoit  Nar- 
bonne  pour  perdue,  et  que  monsieur  de  Rieux  (0,  qui 
en  estoit  gouverneur,  estoit  huguenot,  et  qu'il  avoit 
chassé  un  des  principaux  Catholiques  de  la  ville  au- 
quel tous  les, Catholiques  s'addressoient,  et  que  la  ville 
en  estoit  à  demy  désespérée,  mesmes  que  les  Catho- 
liques avoient  mandé  à  monsieur  le  mareschal,  pour 
le  supplier  de  vouloir  escrire  à  monsieur  de  Rieux  de 
le  laisser  l'entrer  dans  la  ville,  lequel  sieur  de  Rieux 
luy  avoit  renvoyé  force  excuses   qu'il  ne  le  pouvoit 
faire.  Et  voyant  que  monsieur  le  mareschal  ne  prenoit 
pas  trop  les  choses  à  cœur  pour  le  faire  rentrer,  les 
Catholiques   s'estoient   retirez   au  parlement ,  lequel 
l'avoit  remonstré  à  monsieur  le  mareschal,  et  que  de 
nouveau  il  en  avoit  escrit  audict  sieur  de  Rieux,  qui 
n'en  avoit  voulu  rien  faire,  et  que  tout  le  peuple  se 
tenoit  entièrement  pour  perdu.  Je  le  contay  audict 
sieur  de  Durfort,  non  qu'il  fust  escrit  aux  articles,  ne 
moins  luy  donnay-je  charge  d'en  parler  au  Roy,  car 
peut  estre  cela  n'estoit  pas  vray  ;  mais,  pour  en  estre 
certain,  il  le  devoit  demander  audict  evesque,  et  s'il 
vouloitque  de  par  luy  il  le  dist  au  Roy.  Ledict  evesque 
luy  dict  tout  en  la  mesme  sorte  qu'il  m'avoit  conté,  et 
de  plus  que  luy  mesmes  le  vouloit  escrire  au  Roy,  ce 
qu'il  fist.  Ledict  sieur  de  Durfort  ne  voulut  prendre  la 
lettre  qu'il  ne  vid  ce  qui  estoit  couché  dedans,  comme 

(*)  François  de  la  Jugie,  baron  de  Rieux» 

22.  28 

il  fit  ;  el  alors  ledict  sieur  de  Durfort  pi  int  la  lettre,  et 
me  dict  qu'il  avoit  veu  ce  que  ledict  evesque  escrivoit 
au  Roy ,  et  que  c'estoit  en  la  mesme  forme  qu'il  le 
m'avoit  dit.  Voila  le  contenu  de  mes  instructions,  car 
de  créance  ledict  Durfort  n'en  apporta  que  ce  qui  es- 
toit  contenu  dans  icelles  instructions,  et  me  dict  fran- 
chement qu'il  n'apporteroit  jamais  créance  sans  ins- 
truction signée.  Yoyla  surquoy  monsieur  le  mareschal 
Danville  s'est  fondé  d'escrire  une  lettre  diffamatoire  (>) 

(')  Nous  croyons  devoir  donner  ici  la  lettre  du  maréchal. 

«  Sire,  la  fidélité  acquise  en  notre  maison,  par  les  longs  services  de 
«  feu  monsieur  le  connétable,  qui  nous  Fa  laissée  à  toute  notre  posté- 
«  rite  pour  perpétuel  héritage,  fera  que  les  impostures  que  Montîuc 
«  m'a  voulu  mettre  sus ,  le  rendront  tout  autant  menteur  que  les  effets 
«  feront  foy  du  contraire.  Je  dis  ceci,  Sire,  pour  autant  que  j'ai  été 
«  fidèlement  averti  que  ces  jours  passés  le  vénérable  seigneur  a  envoyé 
«  devers  Votre  Majesté  le  protonotaire  de  Sainct  Crapas,  autrement 
«  appelle  d'Oxfort,  pour  vous  faire  entendre,  avec  une  infinité  d'au- 
u  très  menteries  qu'il  a  semées  par  votre  Cour ,  que  les  ennemis  de 
«  votre  couronne  avoient  intelligence ,  par  mon  moyen ,  dans  deux 
«  villes  de  mon  gouvernement,  à  sçavoir,  Toulouse  et  Narbonne;  et 
«  qu'à  cette  cause ,  ceux  de  cette  ville  avoient  grand'  défiance  et  soup- 
«  çon  de  moi,  qui  avois  toujours  retenu  monsieur  de  Joyeuse  icy,  pour 
<c  donner  plus  de  commodité  aux  ennemis  d'exécuter  l'entreprise  qu'ils 
•k  avoient  sur  Narbonne;  et  parce  que  cela  est  autant  éloigné' de  la  vé^ 
«  rite  comme  sont  les  autres  inventions  avec  lesquelles  il  veut  couvrir 
«  son  infidélité  ,  il  n'a  semblé  ,  -vu  les  déraisonnables  débordemens  de 
«  ce  téméraire  imposteur ,  que  je  ne  devois  plus  différer  que  avec  l'ar- 
«  gument  d'une  telle  conséquence,  réservant  toujours  l'honneur,  res- 
«  pect  et  obéissance  que  je  dois  à  Votre  Majesté  ,  lui  promettre  et  assu=? 
«  rer  qu'en  cet  endroit  et  tout  autre  que  ledit  Montluc  a  médit  de  moy 
.'<  au  préjudice  de  mon  honneur,  il  a  menti  et  ment,  ainsi  que  j'espère 
h.  faire  connoître  à  Votre  Majesté  et  à  tout  le  monde,  avec  l'intégrité 
«  de  ma  conscience ,  et  particulièrement  à  lui ,  quoiqu'il  me  faille 
«  abaisser  pour  contendre  avec  un  sien  semblable,  non  avec  paroles  , 
«  dont  il  fait  si  grandes  largesses  ,  mais  de  sa  persoune  à  la  mienne,  sur 
g  quoy  je  me  réserveray  à  procéder  par  les  voies  qui  sont  permises. 

contre  moy.  Que  si  n'eust  esté  le  respect  de  ceux  aus- 
quels  il  appartient,  et  Testât  qu'il  tient  du  Roy,  je  me 
fusse  essayé  de  luy  apprendre  comme  il  doit  donner 
desmanties  sans  bien  estre  adverty  de  la  vérité.  Je  les 
luy  pouvois  bien  donner,  d'autant  que  le  tesmoignage 
du  Roy  et  les  instructions  eussent  déclaré  la  vérité  ; 
mais  il  me  suffit  que  le  Roy  et  la  Royne  sçavent  le 
contraire  de  ce  qu'il  a  couché  dans  sa  lettre,  et  que 
ma  conscience  en  est  du  tout  exempte.  Nous  verrons 
de  luy  ou  de  moy  qui  mieux  servira  son  maistre  :  il 
a  deux  advantages  sur  moy,  il  est  grand  seigneur  et 
jeune,  et  moy  pauvre  et  vieux  ;  si  suis-je  gentil- 
homme et  chevalier  qui  n'ay  jamais  souffert  injure, 
et  suis  moins  taillé  que  jamais  de  l'endurer,  tant  que 
pourray  porter  espée.  J'oserois  croire  que  pour  lors 
le  susdict  evesque  n'avoit  encores  rien  entendu  de 
l'entreprinse  que  l'on  a  voulu  exécuter  contre  moy; 
mais  son  meschant  frère  vint  demeurer  quatre  ou  cinq 
jours  avec  luy,  lequel  pendant  ce  temps  le  convertit 

«  Cependant  je  me  veux  promettre  que  le  temps  qui  découvre  toutes 
«  choses,  rendra  à  un  chacun  ce  qui  lui  appartient;  mais,  d'autant, 
«  Sire,  qu'il  s'y  agit  de  mon  honneur  et  de  votre  service,  je  vous  sup- 
«  plie  très -humblement  éclaircir  ce  qui  vous  touche,  car,  quant  au 
«  mien,  je  lui  feray  bien  sentir  que  je  le  prise  et  estime  tout  autant 
«  comme  il  n'a  guères  tenu  compte  du  sien.  Commandez- nous  donc 
«  que  chacun  vous  aille  rendre  compte  de  sa  charge  ,  et  vous  trouverez 
«  à  tout  le  moins  que  je  n'ay  point  rançonné  votre  pauvre  peuple ,  je 
«  n'ay  point  violé  leurs  filles  et  leurs  femmes ,  je  n'ay  point  touché  à 
«  vos  finances;  bref,  je  n'ay  fait  chose  qui  ne  soit  digne  d'un  homme 
«  de  mon  extraction  et  bon  serviteur  de  Votre  Majesté,  et  nous  ver- 
te rons  lors  si  sa  tête  tient  aussi  bien  que  la  mienne.  Espérant  ce  bien. 
«  de  vous,  je  supplie  le  Créateur,  Sire,  qu'il  conserve  Votre  Majesté 
«  en  santé  très-heureuse  et  longue  vie.  » 

Votre  très  humble,  etc.  Henry  de  Montmorency* 

De  Toulouse,  ce  27  février  1570. 

*8. 

d'entendre  à  ceste  belle  exécution  ,  de  laquelle  je 
n  escriray  rien  d'advantage  ,  car  Dieu  a  commencé 
faire  paroistre  ses  miracles  pour  me  vanger  :  j'espère 
tant  en  luy,  qu'il  ne  s'arrestera  pas  là.  Or  les  princes 
s'en  allèrent  par  le  mesme  chemin  que  j'avois  mandé 
à  monsieur  le  président,  et  fisrent  l'exécution  du 
bruslement  entreprins.  Je  voudrois  de  bon  cœur  que 
mon  advertissement  ne  se  fust  pas  trouvé  véritable, 
car  j'ay  apprins  de  beaucoup  de  gens  de  bien  de 
Thoulouse  que  l'armée  des  princes  leur  apporta  dom- 
mage de  plus  d'un  milion  de  francs.  Je  ne  me  veux 
mssler  de  mettre  icy  ce  qu'ils  firent  par  le  Languedoc, 
car  je  ne  me  mesle  point  d'escrirc  ce  que  les  autres 
ont  fait ,  ou  le  devoir  auquel  se  mit  ledit  sieur  ma- 
reschal ,  et  retourneray  à  une  lettre  que  le  Roy  m'es- 
crivit  pour  aller  en  Bearn. 

Sa  Majesté  me  mandoit  que  j'assemblasse  tant  de  gens 
que  je  pourrois  et  le  plus  prompteraent,  et  que  je  prinsse 
de  l'artillerie  à  Thoulouse,  à  Bayonne  et  Bordeaux, 
et  là  où  j'en  trouverois,  et  que  j'allasse  attaquer  le  pays 
de  Bearn.  Et  escrivoit  à  messieurs  les  capitouls  de 
Thoulouse  de  me  bailler  de  l'artillerie  et  munitions  : 
d'argent,  il  ne  s'en  parloit  point  pour  les  frais  ou 
pour  payer  les  gens  de  pied  et  l'équipage  du  canon  ; 
et  Dieu  sçait  si  en  telles  entreprises  il  faut  que  rien  man- 
que. Une  armée  ressemble  un  orloge  ;  si  rien  deffaut , 
tout  va  mal  à  propros.  Je  luy  envoyay  Espalanques, 
gentil-homme  bearnois,  avec  ample  instruction  de  ce 
qu'il  me  falloit  et  qui  estoit  nécessaire  pour  marcher  ; 
et  fus  contrainct  de  ce  faire  ,  pource  que  les  lettres 
que  Sa  Majesté  m'avoit  escrites  pour  l'entreprise 
estoient  si  maigres,  qu'il  sernbloit  que  celuy  qui  les 

avoit  devisées  n'avoit  point  grand  envie  que  j'y  allasse 
ou  bien  que  j'y  fisse  rien  qui  vallust ,  si  ce  n'est  qu'il 
fust  du  tout  ignorant.  Mais  je  ne  luy  en  manday  autre 
chose,  sinon  d'escrire  une  lettre  bien  pressante  aux 
capitouls,  pour  me  prester  deux  canons  et  une  cou- 
levrine  avec  des  munitions,  et  dont  je  leur  respon- 
drois,  car  l'artillerie  et  munitions  sont  à  eux.  Desja 
ils  m'avoient  fait  responce  n'avoir  point  d'artillerie 
preste,  ny  moins  de  munition,  à  cause  que  monsieur 
de  Bellegarde  leur  avoit  despendu  la  pins  part  d'icelle 
au  Caria  et  à  Puylaurens ,  et  que  monsieur  le  ma- 
reschal  Danville  leur  avoit  despendu  le  reste  à  Ma- 
zeres.  J'escrivois  aussi  à  Sa  Majesté  qu'il  luy  pleust 
commander  à  monsieur  de  Valence  qu'il  me  fist  déli- 
vrer un  peu  d'argent  pour  faire  une  monstre,  ou  à  tout 
le  moins  une  demy  monstre  aux  gens  de  pied,  pour 
acheter  de  la  poudre ,  car  en  deux  ans  que  ceste 
guerre  a  duré,  tous  les  gens  de  pied  que  j'ay  levez 
de  par  deçà  n'ont  fait  que  deux  monstres,  et  la  plus- 
part  qu'une  ;  et  aussi  qu'il  mandast  à  monsieur  de 
Valence  qu'il  fist  venir  avec  moy  un  thresorier  pour 
faire  les  frais  de  l'artillerie ,  et  qu'attendant  le  retour 
d'Espalanques,  je  donnerois  si  bon  et  prompt  ordre 
à  toutes  choses  nécessaires ,  qu'il  me  trouveroit  à  son 
arrivée  prest  à    marcher. 

Voy-là  toutes  les  demandes  que  je  faisois  au  Roy, 
Sa  responce  fut  qu'il  trouvoit  fortestrange  que  je  misse 
ce  voyage  en  telle  longueur  ,  et  qu'il  pensoit  que  je 
fusse  desja  dans  le  pays,  et  que  si  je  ne  voulois  faire 
autrement  que  j'avois  faict  jusques  icy,  qu'il  y  pour- 
voyant aussi  autrement,  et  qu'il  y  avoit  trois  ans  que 
je  n'avois  rien  faict  nui  vaille.  Ces  lettres  me  mirent 

en  tel  desespoir  et  colère ,  qu'une  fois  je  fus  résolu 
de  n'y  aller  point  et  d'escrire  au  Roy  qu'il  y  envoyast 
un  autre  qui  y  eust  fait  cy-devant  mieux  que  moy , 
et  qui  achevast  la  besongne  comme  monsieur  de  Ter- 
ride  avoit  faict.  Toutesfois  à  la  fin  je  me  résolus  de 
ne  le  faire,  cognoissant  bien  que  ces  lettres  ne  ve- 
noient  pas  du  naturel  du  Roy,  de  la  Roy  ne,  ny  de 
Monsieur,  car  il  y  en  avoit  de  tous  trois,  aussi  pic- 
quantes  l'une  que  l'autre.  Je  cognoissois  bien  que 
cecy  venoit  du  conseil  de  mes  ennemis  que  j'ay  près 
leurs  Majestez ,  car  le  Roy,  la  Royne  ny  Monsieur 
n'escrivirent  jamais  lettre  au  plus  grand  ennemy  qu'ils 
ayent  eu  si  picquantes  que  celles-là ,  et  ne  les  mons- 
tray  qu'à  monsieur  de  Valence  mon  frère ,  de  crainte 
que  tout  le  monde  ne  perdist  le  cœur,  à  mon  exem- 
ple ,  de  faire  jamais  service  au  Roy  ;  car  tous  general- 
lement ,  de  quelque  vacation  qu'ils  fussent ,  sçavoient 
bien  le  contraire,  et  que  j'avois  fort  bien  faict  avec 
le  peu  de  moyens  qu'on  m'avoit  laissé.  Et  lors  je  cog- 
neus  bien  qu'on  me  vouloit  jetter  toutes  les  fautes  qui 
estoient  advenues  par  deçà  sur  mes  espaules,  n'ayant 
personne  à  la  Cour  pour  me  deifendre.  Je  cognois 
à  présent ,  que  la  plus  grande  faute  que  j'ay  faict  en 
ma  vie,  c'a  esté  de  n'avoir  voulu  despendre,  depuis 
que  les  vieux  sont  morts,  que  du  Roy  et  de  la  Royne  , 
et  qu'un  homme  qui  a  charge  est  plus  asseuré  de 
despendre  d'un  monsieur  ou  d'une  madame,  ou  d'un 
cardinal  ou  d'un  mareschal,  que  non  du  Roy  ,  de 
la  Royne  ny  de  Monsieur  ;  car  ils  desguiseront  tous- 
jours  à  leurs  Majestez  les  alïàires  comme  bon  leur 
semblera ,  et  en  seront  creuz  de  tous  trois  ,  car  ils  n'y 
voyent  que  par  les  yeux  d'autry ,  et  n'y  oyentque  par 

les  oreilles  des  autres.  Cela  est  mauvais,  mais  il  est 
impossible  d'y  mettre  ordre,  et  celuy  qui  aura  bien 
faict,  demeurera  en  arrière.  Par  ainsi ,  si  je  pouvois 
retourner  à  mon  commencement  d'aage,  je  ne  me 
soucieiois  jamais  de  dépendre  du  Roy  ny  delà  Royne , 
sinon  de  ceux  qui  ont  crédit  près  de  leurs  Majestez  ; 
car,  encore  que  je  fisse  le  plus  mal  qu'homme  sçau- 
roit  faire,  ils  me  couvriroient  mes  fautes,  voyant  que 
je  ne  despendrois  que  d'eux  ;  et  leur  bien  et  honneur 
est  d'avoir  des  serviteurs  qu'ils  appellent  créatures. 
Si  le  Roy  ne  faisoit  du  bien  que  de  luy-mesmes,  il 
leur  rongnei  oit  les  ongles.  Mais  qui  veut  avoir  re- 
compence,  qui  veut  estre  cogneu ,  il  faut  se  donner 
à  monsieur  ou  à  madame ,  car  le  Roy  donne  tout  à 
eux ,  et  ne  cognoit  les  autres  que  par  leur  rapport. 
Je  suis  bien  marry  que  je  ne  puis  retourner  à  mon 
jeune  aage,  car  je  me  sçaurois  bien  mieux  gouverner 
que  je  n'ay  fait  jusques  icy,  et  ne  me  fonderois  pas 
tant  en  l'espérance  des  roys  que  des  autres  qui  se- 
roient  près  d'eux.  Mais  je  suis  à  présent  vieux  et  ne 
puis  retourner  jeune  ;  parquoy  il  faut  que  je  suive 
la  complexion  que  j'ay  tout  jamais  eue ,  car  je  ne 
sçaurois  par  quel  bout  commencer  pour  en  pren- 
dre un  autre:  il  n'est  pas  temps,  cela  peut  estre  ser- 
vira pour  ceux  que  je  délaisse.  Mais  si  le  Roy  les 
veut  tromper,  qu'il  soit  véritablement  roy,  et  ne 
donne  rien  que  de  luy-mesmes  :  O  qu'il  y  en  aura 
qui  seront  trompez  ! 

Encores  ay-je  fait  une  autre  faute,  c'est  de  n'avoir 
tenu  quelqu'un  de  mes  enfans  près  du  Roy  ;  ils  es- 
toient  assez  bien  nez  pour  se  faire  aymer  de  leurs 
Majestez.  Mais  Dieu  nïosta  mon  Marc  Antoine  trop 

tost,  et    depuis  le  capitaine    Montluc,  qui  fut  tué  à 
Madères;  l'un  ou  l'autre  eust  fait  taire  ceux  qui  vou- 
droient  controoller  et  calomnier   mes  actions.  Leurs 
desmentis  de  si  loing  ne  me  pouvoient  faire  mal  :  si 
nous  estions  à  une  picque  les  uns  des  autres,  je  leur 
ferois,  tout   vieux  que  je  suis  ,  trembler  le  cœur  au 
ventre.  Je  ne  les  tenois  pas  pies  clc  moy  pour  estre 
oisifs  ,  mais  pour  apprendre  mon  mestier  ;  car  le  pre- 
mier a   suyvy  les   armes,  et  s'y   est  fait  remarquer, 
et  m'a  suyvy  en  mes  voyages  ;  le  second  avoit  acquis 
tel  crédit  en  Guyenne,  que  j'estois  bien  aise,  pendant 
la  guerre  qu'il  n'en  bougeast  ;  le  troisième  depuis  son 
retour  deMalthe  m'a  suyvy  en  ces  guerres,  et  le  der- 
nier aussi.  Mais  je  laisse  ce   propos,  qui  me  met  en 
colère ,  pour  retourner  à  Fentreprinse.  Monsieur  de 
Valence   s'en  courut   à  Bordeaux ,   voir   s'il  y  avoit 
moyen  de  trouver  argent  aux  finances,  et  me  manda 
n'en  y  avoir  trouve'   un   seul  liard;  toutes-fois  ,  qu'il 
avoit  tant  fait  que  Ton  avoit  emprunté  quatorze   mil 
francs,  lesquels  il  avoit  fait  bailler  à  un  commis  pour 
faire  tenir  près  de  moy,  et  que  dans  dix  jours  il  m'en 
feroit  tenir  autant  ;  mais  qu'il  ne  falloit  nullement  es- 
pérer d'en  avoir  davantage ,  et  que  le  receveur  avoit 
encores  emprunté  cela.  Monsieur  de  Fontenilles  s'en 
alla  à  Thoulouse  avec  procuration  mienne,  pour  nous 
obliger  tous  deux  de  rendre  et  payer  les  munitions, 
si  le  Roy   ne  le  faisoit;  et  en  ceste  condition  ils  me 
presterent  un  canon  et  une  coulevrine  ,  avec  quelque 
peu  de  munitions.  Je  fis  partir  messieurs  de  Montes- 
pan  et  de  Madaillan,  avec  cent  chevaux   choisis  en 
la  compagnie  de  monsieur  de  Gondrin  et  la  mienne , 
droit  à  Bayonne,  pour  tenir  escorte  à  l'artillerie  que 

monsieur  le  vicomte  d'Ortlie   (0   me  devoit  envoyer. 
Et  envoyay  monsieur  de   Gondrin    à  Nogarol,    pour 
commencer  à  dresser  l'armée  ,  et  monsieur  de  Saincto- 
rens  avec  luy ,  à  qui  j'avois  baille'  la  charge   de  ma- 
reschal  de  camp;  et  moy  je  demeuray  quatre  ou  cinq 
jours,  pour  faire  advancer  les  gens  de  pied  et  de  che- 
val ,  et  donner  temps  ausdits  commissaires  de  vivres 
d'aller  par  les  provinces  exécuter  les  mandemens  que 
j'avois  baille'  pour  faire  advancer  les  vivres.  Et  ne  de- 
meuray que  six  jours  à  temporiser  ,  puis  m'en  allay 
en  deux  jours  à  Nogarol.  Là  nous  entrasmes  inconti- 
nent en   conseil,  pour  délibérer  par  quel  moyen  de- 
vions commencer.  Les  uns  dirent  que  je  devois  com- 
mencer par  Sainct  Sever,  d'autres  disoient  que  je  devois 
aller  droit  à  Pau.  Mon  opinion  fut  que  je  devois  aller 
commencer  à  Rabastens ,  pour -ce  que,  commençant 
par  là  ,  je  mettrois  derrière  moy  tout  le  meilleur  pays 
de  Gascoigne  pour  les  vivres;  et  d'autre  part,  que  Ra- 
bastens estoit  un  chasteau  le  plus  fort  que  fust  en  la 
puissance   de    la  royne   de  Navarre,   et  que  si  je  le 
prenois  par   force,  comme  je  voyois  qu'il   falioit  qu'il 
se  prinst  ainsi ,  car  l'on  estoit  bien  asseuré  qu'ils   ne 
se  rendroient  pas  légèrement,  je  vouîois  faire  mettre 
tout  au  fil  de  l'espée,  m'asseurant  que  cela  donneroit/ 
une  si  grand  peur  à  tout  le  demeurant  du  pays  de 
Bearn,  qu'il  n'y  auroit  aucune  place  qui  y  osast  at* 
tendre  le  siège ,  si  ce   n'estoit  Navarreins  :  et  d'autre 
part,  que  ceux  de  Thoulouse,  entendant  ce  bon  com- 
mencement ,  ils  n'espargneroient  rien  à  me  fournir , 
voyant  que  les  choses  me  succederoient  à  bien.  Et  au 

(0  D'Aspremont,  vicomte  d'Orthez,  gouverneur  de  Bayonne,  che- 
valier de  l'ordre  du  Roi. 

contraire,  si  je   commençois  à  Sainct  Sever,  je  me 
jettois  sur  les  landes  là  où  n'y  a  que  sable,  où  mes 
gens  mourroient  de  faim ,  et  n'auroient  aucun  secours 
de   Bourdeaux ,   encores  que  je    prinsse  bien  Sainct 
Sever  ;  par  ainsi ,  qu'il  valoit  mieux  aller  commencer 
par  le  plus  fort,  et  y  employer  promptement  mes  for- 
ces ,    que    non   à    la  plus  foible,    allant  de  jour    à 
autre  perdant   le  temps.  Voy-là  ma  proposition,  la- 
quelle à  la  fin  fut  trouvée  bonne  ,  et  suivie  de  tous  ; 
mais  sur   tout  je   leur  dis  que  ,  pour  mettre  les  enne- 
mis en  peur ,  il  falloit  tuer  tout  ce  qui  se  presente- 
roit  et  qui  feroit  teste,   et   que  cela  occasionnel  oit 
messieurs  de  Thoulouse  à  nous  accommoder    de  ce 
qui  nous  seroit   nécessaire,  voyant    que  cestoit  bon 
jeu   bon  argent. 

Ce  conseil  se  tint  à  mon  arrivée  ;  et  le  matin  de- 
vant le  jour  je  prins  vingt  cinq  ou  trente  chevaux ,  et 
m'en  allay  en  diligence  à  Dacqs.  Monsieur  de  Gondrin 
me  monstra  une  lettre  que  monsieur  de  Montespan, 
son  fils,  luy  avoit  escrit  de  Bayonne,  que  l'artillerie 
n'estoit  pas  si  preste  comme  nous  pensions  ,  mais  bien 
que  monsieur  le  vicomte  d'Orthe  y  faisoit  toute  la  di- 
ligence qu'il  pouvoit;  et  dés  que  je  fus  à  Dacqs  ,  je  luy 
depeschay  deux  gentils-hommes,  queue  sur  queue, 
pour  la  faire  haster.  Or  mandois-je  à  monsieur  le  vi- 
comte que  je  le  priois  de  s'advancer  un  jour  ou  deux 
devant,  et  qu'il  regardast  s'il  pourroit  amener  avec 
luy  messieurs  de  Luxe  et  de  Damezan  (0,  afin  de 
prendre  conseil  d'eux  de  ce  que  nous  aurions  affaire; 
ce  qu'il  fit,  et  amena  ledit  sieur  de  Damezan  avec  luy, 

(0  De  Luxe  et  Damezan ,  deux  des  principaux  seigneurs  de  la  Biscaye 
française,  dit  de  Thou. 


DE  BLÀISE  DE  M0JVTLUC     [iS^o]  44^ 

et  ne  peut  si  tosfc  recouvrer  monsieur  de  Luxe.  A 
Dacqs,  je  luy  remonstray  le  conseil  que  nous  avions 
tenu  à  Nogarol,  et  mon  opinion,  laquelle  fut  trouvée 
bonne  par  tous,  et  mesmement  par  monsieur  de  Da- 
mezan,  qui  me  dit  que  si  nous  venions  droit  à  Sainct 
Sever,  ils  n'auroient  moyen  de  tirer  un  Basque  du 
pays,  par-ce  qu'il  falloit  qu'ils  passassent  les  eauè's  par 
le  pays  des  ennemis;  mais  que  si  j'allois  commencer 
par-là  où  j'avois  proposé,  dés  que  je  serois  à  Nây,  tout 
le  pays  des  Basques  et  la  vallée  du  Sault  et  Daspe,  se 
joindroient  à  moy.  Je  fus  fort  aise  de  ce  que  je  les  trou- 
vay  de  mon  opinion.  Je  fus  contraint  de  demeurer 
trois  jours  à  Dacqs  avant  que  l'artillerie  fust  arrivée. 
Je  laissay  deux  canons  à  monsieur  le  vicomte  d'Orthe, 
avec  des  munitions,  lequel  devoit  marcher  droit  à 
Pau  incontinent  qu'il  auroit  entendu  que  j'aurois 
prins  Rabastens,  et  en  mesme  temps  que  je  marche- 
rois,  je  luy  devois  envoyer  deux  compagnies  de  gens 
d'armes  pour  luy  aller  au  devant ,  et  deux  de  gens  de 
pied  qui  estoient  au  Mont  de  Marsan ,  et  mil  hommes 
qu'il  avoit  auprès  de  luy,  de  ses  terres  ou  bien  de  La- 
bour. Et  luy  laissay  monsieur  d'Amou  pour  le  soula- 
ger, et  quelques  autres  gentils-hommes  du  pays  voisin 
de  Dacqs ,  et  commençay  à  marcher  avec  l'artillerie 
jour  et  nuict.  Monsieur  de  Montamat,  lieutenant  de 
la  royne  de  Navarre  en  ce  pays-là,  ne  pouvoit  de- 
viner quel  chemin  je  voulois  prendre ,  ou  si  j'irois 
droit  à  Pau  ou  à  Rabastens,  car  dés  Sainct  Sever  il 
cogneut  bien  à  ma  desmarche  que  je  ne  prenois  pas 
ce  chemin-là ,  mais  s'attendoit  que  j'irois  droit  audicl 
Rabastens  ou  à  Pau.  Je  diligentay  tant,  que  je  fus  en 
deux  jours  et  deux  nuicts  avec  quatre  canons,  une 

grande  coulevrineet  deux  bastardes,  auprès  de  Noga- 
roj ,  messieurs  de  Gondrin  et  de  Sainctorens  se  joigni- 
rent à  moy,  et  ainsi  marchasmes  droit  à  Kabastens, 
et  en  trois  jours  nous  y  fusmes  devant  avec  la  plus 
grand  part  de  la  cavallerie  et  de  l'infanterie.  Il  pleu- 
voit  tousjours,   de  sorte  que  les  ruisseaux  venoient 
grands:  qui  fut  cause  que  l'artillerie  ne  fust  pas  si  tost 
devant  Rabastens   comme  l'armée.   Incontinent  que 
î'arrivay,  je  prins  le  commissaire  Frede ville  et  le  sieur 
de  Leberon,  lesquels  avoient  desja  recogneu  le  matin 
devant  le  jour,  comme  aussi  avoient  fait  le  capitaine 
Saincte  Colombe  (0,  monsieur  de  Basillac  (2),  et  au- 
tres gentils-hommes  voisins  de-là,  et  les  trouvay  en 
dispute:  les  uns  disoient  qu'il  falloit  prendre  premiè- 
rement la  ville ,  par  dedans  laquelle  il  falloit  battre 
le  chasteau;  les  autres,  et  mesmes  tous  ceux  de  Bearn, 
que  je   devois  attaquer   le   chasteau  par  le   dehors , 
comme  Fredeville  estoit  mesmes  de  leur  opinion.  Je 
voulus  voir  la  dispute  à  l'œil,  car  en  ces  choses  je  ne 
me  suis  jamais  fie'  à  personne,  et  un  bon  assiegeur  de 
places  en  doit  faire  ainsi  ;  et  amenay  les  susdits  de 
Fredeville  et  de  Leberon  seuls  avec  moy  ;  et  encores 
qu'ils  tirassent  fort,  si  ne  me  garderent-ils  point  de 
recognoistre  à  ma  volonté;  et  me  retiray  près  du  chas- 
teau, dans  une  petite  loge  couverte  de  paille,  et  là  je 
fis  confesser  audit  de  Fredeville  que  c  estoit  la  ville 
que  nous  devions  attacquer  la  première,  et  par  dedans 
icelle  le  chasteau.  Et  ainsi  nous  retirasmes  l'un  après 
l'autre  courant,  car  il  ne  fàisoit  guère  bon  s'y  arres- 

(0  Jean  de  Montesquiou ,  dit  de  Sainte-Colombe. 
(*1  Jean,  barofl  de  Bazilac  ?  sénéchal  de  Nebouzan,  chevalier  de 
V ordre  du  Roi. 

ter,  et  allasmes  conclure  avec  messieurs  de  Gonclrin, 
de  Basillac,  de  Sevignac,  de  Sainctorens,  de  Montes- 
pan,  de  Madaillan,  et  du  capitaine  Paucillac,  colon- 
nel  de  l'infanterie,  qu'il  nous  falloit  attaquer  la  ville. 
J'etnploiay  tout  le  demeurant  du  jour  à  faire  faire 
des  gabions  et  fassines,  et  au  point  du  jour  j'euz  Far* 
tillerie  en  batterie  devant  la  ville  :  dans  peu  de  voilées 
le  canon  lit  brèche.  Leur  délibération  n'estoit  pas  de 
tenir  la  ville,  car  ils  avoient  remply  toutes  les  maisons 
de  paille  et  fagots  ;  et  comme  ils  virent  que  nos  gens 
alloient  à  l'assaut,  tout  à  coup  ils  mirent  le  feu  à  la 
ville,  et  coururent  se  jetter  dans  le  chasteau,  hommes, 
femmes  et  enfans.  Nos  gens  firent  ce  qu'ils  peurent 
pour  garentir  la  ville  afin  qu'elle  ne  se  bruslast,  mais 
ils  tiroient  tant  du  chasteau ,  qu'il  n'y  eut  ordre  de 
garder  qu'il  ne  s'en  bruslast  la  pluspart.  Et  la  nuict 
après  je  mis  l'artillerie  dedans,  et  commençay  de  bat- 
tre un  corps  de  maison  qui  tiroit  à  main  gauche,  là 
où  il  y  avoit  un  tourrion  au  bout  qui  couvroit  le 
pont  levis  et  la  porte  du  chasteau;  et  sur  le  soir  ledit 
corps  de  logis  fut  tout  ouvert,  et  le  tourrion  par 
terre.  Et  le  matin  au  point  du  jour  nous  commenças- 
mes  à  battre  leur  grand  tour  où  estoit  l'orloge ,  et  en 
mesme  temps  que  la  batterie  se  faisoit,  nos  soldats 
gaignerent  la  porte  de  la  ville  qui  estoit  tout  auprès 
de  celle  du  chasteau ,  à  dix  pas  au  plus,  et  qui  pou- 
voit  voir  un  peu  des  fausses  braves  ;  toutes-fois  il  y 
avoit  un  grand  terrain  de  la  hauteur  d'une  picque,  et 
d'autant  d'espesseur,  fait  de  fassines  en  manière  de 
rampart,  qui  couvroit  leur  pont  levis,  qu'estoit  cause 
que  nos  gens  ne  leur  pouvoient  pas  porter  grand  dom- 
mage, si  faisoient  bien  eux  aux  nostres  ;  mais  nous  y 

mismes  quelques  barriques  et  tables  qui  tenoient  un 
peu  en  seureté  nos  gens  qui  estoient  sur  ledit  portail. 
Tout  le  jour  nostre  artillerie  battit  le  visage  de  la  tour, 
et  à  la  fin  ladicte  tour  fut  ouverte,  puis  fis  tirer  de 
l'autre  qui  tii  oit  dans  le  chasteau,  et  jusques  au  lende- 
main qui  fut  le  troisième  jour  jusques  midy  nous  n'en 
peusme  veoir  la  fin.  Monsieur  de  Fontenilles  et  le  ca- 
pitaine Moret  arrivèrent  avec  le  canon  et  une  grand 
coulevrine  de  Thoulouse  qui  ne  servit  de  rien, 'car  elle 
se  mit  en  cinquante  pièces,  et  le  canon  fut  esventé. 

Je  fis  remuer  deux  canons  à  main  gauche,  tout  au- 
près de  la  muraille  de  la  ville  qui  voyoit  l'autre  visage 
de  main  gauche  :  mon  intention  estoit  que  si  je  pou- 
vois  faire  tomber  la  tour  devers  nous ,  elle  combleroit 
tout  le  fossé  qu'estoit  plein  d'eaue,  et  rempliroit  les 
fauces  brayes  de  cest  endroit  là,  et  que  nous  pourrions 
aller  à  l'assaut  par  dessus  la  ruyne  qui  m'auroit  com- 
blé le  fossé,  car  la  tour  estoit  fort  haute.  Tout  le  qua- 
triesme  jour  avec  ces  deux  canons  je  battis  ce  visage 
de  la  tour,  et  à  la  fin  j'en  fus  maistre ,  et  ne  demeura 
que  le  costé  de  main  droite  et  les  coins.  Alors  je  fis  ti- 
rer au  premier  canton  qui  faisoit  visage  à  l'artillerie 
première  du  costé  de  main  gauche,  et  des  deux  pièces 
que  j'avois  remuées  la  nuict  à  l'autre  canton  qui  tiroit 
vers  la  ville  ;  et  en  dix  ou  douze  coups ,  les  cantons 
furent  rompus  et  la  tour  tombée  devers  nous,  et  là  où 
je  la  demandois;  mais,  quelque  hauteur  et  grosseur 
qu'elle  eust,  elle  ne  sceut  du  tout  remplir  le  fossé, 
dans  lequel  il  failloit  descendre  bien  profond  :  il  est 
vray  que  la  ruyne  de  la  tour  avoit  beu  l'eau ,  et  avoit 
remply  une  partie  du  fossé,  mais  non  pas  tellement 
qu'il  ne  fallust  encore  descendre  bien  bas.  La  nuict  du 

einquiesme  jour,  les  sieurs  de  Basiliac  et  baron  de 
Sainct  Lary  m'amenèrent  cinquante  ou  soixante  pion- 
niers, car  tous  ceux  que  j'avois  s'en  estoient  fuis  et 
desrobez  ;  et  ils  les  prenoient  en  leurs  terres  voisines 
de-là.  Je  les  baillay  à  monsieur  de  Leberon  et  au  ca- 
pitaine Montaut  son  beau  frère,  et  trente  ou  quarante 
soldats  que  les  capitaines  l'Artigue  et  Soles  faisoient 
travailler  :  les  capitaines  mesmes  leur  aidoient  ;  c'estoit 
pour  oster  le  terrain,  afin  que  l'artillerie  peust  voir  le 
pont  levis  et  battre  le  costé  d'iceluy,  afin  que  la  balle 
passast  par  flanc  au  long ,  et  en  courtine  au  long  de 
la  bresche  par  dedans  ;  et  aussi  ils  avoient  fait  une 
barriquade  sur  des  chambres,  de  sorte  qu'on  ne  pou- 
voit  aucunement  voir  par  un  des  deux  costez.  Je 
baillay  la  charge  au  vicomte  d'Usa  de  remuer  les  deux 
canons  à  l'endroit  où  monsieur  de  Leberon  faisoit  ti- 
rer le  terre-plain,  et  m'en  allay  un  peu  reposer,  car 
c'estoit  la  einquiesme  nuict  que  je  n'avois  pas  eu  une 
heure  entière  de  repos.  Et  à  la  pointe  du  jour  j'ouys 
tirer  les  deux  canons  ;  et  ne  pensois  point  qu'il  fust 
possible  que  de  toute  ceste  nuict  le  terrain  peust  estre 
osté,  à  tout  le  moins  tout  ce  qui  nous  faisoit  empes- 
chement.  Nostre  artillerie  commença  à  faire  des  siennes 
tout  au  long  de  ce  flanc  ;  et  nous  cousta  beaucoup  de 
rompre  ceste  barriquade  qui  nous  portoit  un  grandis- 
sime dommage,  car  ils  tiroient  désespérément  à  nos 
deux  canons.  Je  fis  aller  reposer  le  vicomte  d'Usa, 
monsieur  de  Leberon  et  le  capitaine  Montaut,  et  lais- 
say  monsieur  de  Basiliac  pour  secourir  l'artillerie. 
Nous  fismes  faire  un  trou  à  la  muraille  de  la  ville, 
tout  à  l'endroit  de  nostre  artillerie ,  afin  d'y  venir  en 
seureté  par  le  dehors,  car  parle  dedans  il  n'y  avoit  or- 

die  sans  estre  tué  ou  ])lessé.  J'avois  baillé  au  capitaine 
Bahus  la  charge  de  faire  faire  des  gabions  ce  qua- 
triesme  jour,  qui  avoit  fait  grand  diligence;  mais  il  les 
fit  faire  trop  petits,  car  le  vent  de  nostre  artillerie 
les  eust  bien  tost  mis  en  pièces,  qui  est  une  chose  à  la- 
quelle il  faut  prendre  garde.  Toute  nostre  cavallei  ie 
estoit  en  des  villages  à  une  lieue  et  demie  de  nous,  là 
où  il  avoit  commodité  de  faire  vivre  les  chevaux,  et 
avoient  commandement  d'estre  toute  la  nuict  en  cam- 
pagne, pour  garder  que  secours  ne  vinst.  Nous  avions 
prins  un  grand  pacquet  de  lettres  le  jour  propre  que 
nous  arrivasmes  à  Rabastens,  que  monsieur  de  Mon- 
iamat  envoyoit  au  vicomte   de  Gaumon ,    monsieur 
de  Dandaux,  et  plusieurs  autres,  jusques  au  nombre 
de  trente  ou  quarante   lettres,  par  lesquelles  il  les 
prioit  de  venir  secourir  le  pays  de  Bearn,  s'ils  desi- 
voient  faire  service  à  la  royne  de  Navarre  et  a  mon- 
sieur le  prince,  et  qu'ils  nestoient  pas  assez  forts  pour 
delFendre  le  pays  s'ils  ne  le  venoient  secourir;    que 
desja  il  leur  en  avoit  escrit  par  deux  ou  trois  fois  ;  et 
qu'ils  luy  mandassent  quand  ils  seroient  prests,  car 
dans  une  nuict  ils  feroient  si  grand  cavalcade  qu'ils  se 
joindroientà  eux,  pour  incontinent  se  retirer  tous  en- 
semble dans  le  pays  de  Bearn  ;  ou  autrement  qu'il  se- 
roit  contrainct  d'abandonner  le  plat  pays,  n'ayant  as- 
sez de  forces  pour  y  résister;  qu'il  voyoit  bien  qu'il 
n' avoit  pas  affaire  à  monsieur  de  Terride  :  ce  que  nous 
fut  cause  de  prendre  la  resolution  qui  s'ensuit. 

Premièrement,  de  mander  au  baron  de  Larbous  ('), 
quivenoit  avec  la  compagnie  de  monsieur  de  Gramont 
du  haut  de  Comenge,  pour  se  venir  joindre  avec  nous, 

(*)  Sayary  d'Aure ,  baron  de  Larbous. 

qu'il  fîst  alte  es  environs  delà  où  il  falloit  que  le  secours 
passast ,  et  que  jour  et  nuict  il  tinst  gens  de  cheval  sur 
les  passages,  afin  de  nous  tenir  advertis,  et  qu'il  n'em- 
peschast  point  le  passage,  mais  seulement  se  mist  sur 
la  queue.  Puis  depeschay  le  capitaine  Mausan,  qui  es- 
toit  de  ma  compagnie,  pour  s  en  aller  aux  vallées, 
par  là  où  il  falloit  que  les  ennemis  passassent  ;  et  corn- 
manday  qu'avec  le  bat-sain  C1)  ils  fissent  lever  toutes 
les  communes  des  vallées  et  villages ,  et  se  joignissent 
avec  le  baron  de  Larbous  pour  se  jetter  à  leur  queue. 
Puis  de  nostre  costé  une  partie  de  nostre  cavallerie 
estoit  toutes  les  nuicts  à  cheval,  et  tenions  des  senti- 
nelles jusques  auprès  de  Nay,  car  il  falloit  que  mon- 
sieur de  Montamatpassast  au  pont  dudit  Nay  pour  venir 
au  devant  de  son  secours  ;  et  que  monsieur  de  Gon- 
drin  demeureroit  avec  vingt  sallades  et  quatre  enseignes 
de  gens  de  pied  à  l'artillerie,  si  nous  n'avions  prins  le 
chasteau  avant  que  ledit  Montamat  et  son  secours  s'as- 
semblassent, et  que  je  marcherais  avec  le  reste  du 
camp  jour  et  nuict,  quand  l'advertissement  nous  vien- 
drait pour  les  aller  combattre.  Voy-là  l'ordre  que  nous 
tenions  si  le  secours  leur  fust  venu,  et  faisions  estât  que 
s'ils  deffaisoient  cela,  tout  le  pays  de  Bearn  estoit 
perdu.  Je  vous  dis  et  escris  cecy ,  afin  que  ceux  qui  se 
trouveront  en  semblables  besongnes  y  prennent  exem- 
ple :  je  dis  les  jeunes  capitaines,  car  les  vieux  routiers 
sçavent  bien  qu'il  en  faut  faire  ainsi.  Ma  délibération 
estoit  aussi,  le  chasteau  estant  prins,  de  depescher  un 
gentil-homme  vers  Sa  Majesté,  qui  courrait  jour  et  nuict 
pour  l'advertir  de  la  prinse,  afin  qu'il  envoyast  dire 

(0  Le  bat-sain  :  le  tocsin.  Autrefois  le  mot  sain  signifioit  cloche ,  iî 
vcnoit  du  mot  latin  signunh 

32.  ao. 


4^0  [^7°]    COMMENTAIRES 

par  quelque  gentil -homme  à  monsieur  le  maresclial 
Danville,  qui  estoitvers  Montpellier  après  les  ennemis 
(je  ne  sçay  pas  s'il  leur  fit  grand  mal),  qu'il  mandast 
à  Thoulouse  que  l'on  me  fist  venir  huict  canons  des 
douze  de  Narbonne  qui  estoient  encores  audict  Thou- 
louse; qu'il  envoyast  à  la  cour  de  parlement  et  capi- 
touls  des  lettres  pour  les  esmouvoir  à  promptement 
faire  ]es  frais  pour  m'amener  lesdits  huit  canons;  et 
cependant  nous  irions  attaquer  un  autre  chasteau  à 
deux  petites  lieues  de  Rabastens,  qui  n'estoit  pas  beau- 
coup fort  ;  et  de  là  devions  aller  passer  le  Gave  au  des- 
sous de  Nay,  à  un  gué  que  les  gentils -hommes  bear- 
nois  qui  estoient  avec  nous  sçavoient,  et  prendre  Nay 
pour  là  dresser  le  magasin  de  nos  vivres,  et  là  rece- 
voir messieurs   de  Luxe,  de   Damezan,  vicomte  dé 
Chaux,  et  Dalinalbarix  avec  les  Basques  qu'ils  dévoient 
mener  pour  marcher  devant  Pau ,  où  le  vicomte  d'Or- 
the  se  devoit  rendre  avec  les  deux  canons  et  la  coule* 
vrine  qui  estoit  demeurée  entre  ses  mains  à  Dacqs  :  et 
estions  bien  asseurez  que  tout  le  pays  se  rendroit  in- 
continent à  nous ,  les  uns  par  amour,  les  autres  par 
crainte  de  leurs  vies  et  biens.  Et  ayant  prins  Pau  et  les 
huict  canons  venus,  nous  voulions  marcher  devant  Na- 
varreins  :  et  qui  m'eust  mis   à  jurer  si  je  le  prendrois 
ou  non,  j'eusse  plustost  juré  ouy  que  non,  car  nous 
avions  des  gentils-hommes  de  Bearn  et  Bigorre  avec 
nous,  et  principallement  monsieur  de  Bazillac,  qui 
commandoit  l'artillerie  au  siège  de  Navarreins  pour 
monsieur  de  Terride,  qui  disoit,  et  a  dit  depuis,  que 
si  on  eust  assailly  Navarreins  comme  nous  avions  fait 
Rabastens,  plus  facilement  l'eussions  emporté  que  Ra- 
bastens :  et  estimoient  tous  ceux  qui  cognoissoient  l'une 

place  et  l'autre,  que  Rabastens  estoit  plus  fort  que  Na- 
varreins. 

Mais  comme  les  hommes  proposent,  Dieu  en  dis- 
pose a  sa  volonté,  et  fit  tourner  la  chanse  bien  au  re- 
bours,   car  le  cinquiesme  jour  du  siège  et  le  vingt 
troisiesme    jour   de  juillet   i5yo,  un  jour  de  diman- 
che, environ  les  deux  heures  après  midy,  je  me  deli- 
beray  de  donner  l'assaut  :  et  fut  Tordre  tel,  que  mon- 
sieur de  Sainctorens,  mareschal  de  camp,  ameneroit 
les  trouppes  a  la  bresche  lés  unes  après  les   autres  ; 
j'ordonnay  que  l'on  mettroit  toutes  les   compagnies 
de  quatre  en  quatre  hors  la  ville ,  lesquelles  ne  bon- 
geroient  point  de  leurs  lieux  que  monsieur  de  Sainc- 
torens ne  les   allast  quérir,  lequel    devoit  demeurer 
trois  quarts  d'heure  entre  deux,  et  faire  marcher  les 
trouppes  l'une  après  l'autre;  et  fut  ordonné  que  les 
deux  capitaines  qui  estoient  de  la  garde  auprès  de  la 
brèche ,  donneroient  des  premiers ,  qui  estoient  Lar- 
tigue  et  Salles  de  Bearn.  Et  en  achevant  nostre  ordre 
on  me  vint  dire  que  nos  deux  canons  qui  battoient 
par  flanc,  lesquels  la  nuict  l'on  avoit  remuez,  estoient 
abandonnez,  et  qu'il  n'y  avoit  homme  qui  s'y  osast 
monstrer,  car  nostre  artillerie  mesmes  avoit  ruine  tous 
les  gabions.  Je  laissay  entre  les  mains  de  messieurs  de 
Gondrin  et  de  Sainctorens  de  parachever  l'ordre  du 
combat,  c'est  à  sçavoir  quelles  compagnies  iroient  une 
après  l'autre,  et  le  mettroient  par  escrit;  et  m'en  cou- 
rus par  dehors  au  trou  de  la  muraille ,  et  n'y  trouvay 
que  dix  ou  douze  pionniers  le  ventre  à  terre ,  car  Ti- 
bauville,  commissaire  d'artillerie,  qui  tiroit  de  ces 
deux  canons,  avoit  esté  contraint  de  les  abandonner > 
et  monsieur  de  Basillac  mesmes.  Et  comme  à  mon  ar- 

39. 

rivée  je  vis  ce  désordre,  promptement  me  souvint 
d'une  quantité  de  fassines  que  j'avois  faict  apporter 
le  jour  devant  dans  la  ville,  et  dis  aux  gentils -hommes 
ces  parolles  :  «  Gentils-hommes  mes  compagnons,  j'ay 
«  tousjours  veu  et  ouy  dire  qu'il  n'y  a  travail  ny  fac- 
«  tion  que  de  noblesse  :  suyvez-moy  tous,  je  vous  prie, 
«  et  faites  comme  moy.  »  Ils  ne  se  firent  pas  prier,  et 
allasmes  à  grand  pas  droict  aux  fassines  qui  estoient 
dans  la  ville,  et  au  milieu  d'une  rue  où  il  n'y  avoit 
homme  qui  osast  demeurer,  et  prins  une  fassine  sur  le 
col,  et  toute  ceste  noblesse  en  print  chacun  la  sienne, 
et  y  en  avoit  prou  qui  en  portoient  deux ,  et  tournas- 
mes  sortir  hors  la  ville,  par  là  où  nous  estions  entrez; 
et  ainsi  marchay  le  premier  jusques  au  trou.  Et  en 
nous  en  allant  j'avois  commandé  que  l'on  me  fist  venir 
quatre  ou  cinq  hallebardiers,  lesquels  je  trouvay  arri- 
vez au  trou ,  et  les  fis  entrer  :  nous  leur  jettions  les  fas- 
sines dans  le  trou,  et  eux  avec  la  poincte  des  hallebar- 
des les  prenoient  et  les  couroient  jetter  sur  les  gabions 
pour  les  hausser.  J'oserois  affermer,  et  à  la  vérité ,  que 
nous  ne  demeurasmes  point  un  quart  d'heure  à  faire 
ceste  diligence.  Et  incontinent  que  l'artillerie  fut  cou- 
verte, Tibauville  rentra  et  les  canonniers,  et  com- 
mença à  tirer  plus  furieusement  qu'ils  n'avoient  faict 
tous  les  autres  jours,  car  il  sembloit  qu'un  coup  n'at- 
tendoit  pas  l'autre,  et  tout  le  monde  le  secouroit  d'une 
fort  grande  volonté.  Capitaines,  si  vous  faictes  ainsi, 
et  que  vous  mettiez  la  main  à  la  besongne,  vous  y  fe- 
rez aller  tout  le  monde  :  la  honte  mesmes  les  y  pousse 
et  les  y  force.  Quand  il  faict  chaud  en  quelque  lieu,  si 
le  chef  n'y  va,  ou  pour  le  moins  quelque  homme  si- 
gnalé ,  le  reste  ne  va  que  d'une  fesse  et  gronde  qu'on 

les  envoyé  à  la  mort.  Puis  que  vous  desirez  de  l'hon- 
neur, il  faut  prendre  le  hazard  souvent  autant  que  îe 
moindre  soldat. 

Je  ne  veux  poinct  desrober  l'honneur  de  personne, 
car  je  pense  avoir  assisté  en  autant  de  batteries 
qu'homme  qui  soit  aujourd'huy  en  vie ,  et  veux  dire 
n'avoir  jamais  veu  commissaires  d'artillerie  plus  dili- 
gens  ny  hazardeux  que  Fredeville  et  Tibauviîle  se 
monstrerent  durant  les  cinq  jours  que  la  batterie  dura-, 
et  eux-mesmes  braquoientetpointoient,  encores  qu'ils 
eussent  d'aussi  bons  cannoniers  que  j'en  vis  à  ma  vie; 
et  oserois  dire  que  de  mille  coups  de  canon,  il  ne  s'en 
perdit  pas  dix  qui  fussent  mal  employez.  Le  matin 
fenvoyay  quérir  monsieur  de  Gohas,  qui  estoit  à  Vic- 
Bigorre,  et  les  capitaines  qui  tenoient  le  guet  sur 
Montamat  et  sur  le  secours,  luy  escrivant  qu'il  s'en 
vinst  pour  se  trouver  à  l'assaut  avec  moy,  à  cause  que 
le  capitaine  Paulliac,  colonnel  de  l'infanterie,  avoit 
esté  blessé  tellement,  que  nous  n'avions  poinct  d?espe- 
rance  en  sa  vie.  Son  coup  luy  fut  donné  quand  j'allois 
mener  messieurs  de  Leberon  et  de  Monta  ut,  le  soir 
avant,  pour  couper  ceste  grande  contrescarpe  :  il  avoifc 
le  coup  tout  au  travers  du  corps.  Mon  fils  Fabian  fut 
aussi  blessé  d'une  arquebusade  au  menton  tout  auprès 
de  moy,  et  deux  soldats  tuez.  Je  fis  là  une  grande  er- 
reur, car  j'y  allay  la  nuict  n'estant  pas  encores  bien 
fermée  :  et  croy  qu'ils  s'estoient  apperceus  que  nous 
voulions  coupper  la  contrescarpe ,  car  toute  leur  ar- 
quebuserie  s'estoit  jettée  en  eest  endroit.  La  raison  qui 
me  fit  faire  cest  erreur,  ce  fut  que  je  mis  en  considéra- 
tion combien  d'heures  duroit  la  nuict,  et  trouvay 
qu  elle  ne  pouvoit  durer  plus  de  sept  heures  ou  envi- 

ron  ;  et  voyois  d'autre  part  qu'en  demy  heure  je  per- 
dois  tout  ce  que  j'avois  faict,  si  la  contre-escarpe  ri'es- 
toit  abbatue  au  point  du  jour,  et  que  si  je  ne  donnois 
l'assaut  ce  jour-là  ,  ils  se  seroient  si  fort  remparez  et 
fortifiez ,  qu'avec  autant  de  coups  de  canon  que  j'y 
avois   tiré   il  seroit  bien  difficile  d'y  entrer.   Voyla 
pourquoy  je  me  hastay  tant  d'aller  commencer,  pour 
au  poinct  du  jour  avoir  achevé.  Je  fis  toucher  au  doigt 
à  messieurs  de  Leberon  et  de  Montaut,  et  aux  capi- 
taines qui  estoient  de  garde,  qu'en  leur  diligence  con- 
sistoit  toute  nostre  victoire  :  ils  ne  dormoient  pas ,  car, 
comme  j'ay  desja  dict,  à  la  poincte  du  jour  l'artillerie 
commença  à  tirer,  et  la  contre-escarpe  fut  rasée. 

O  mes  compagnons  qui  irez  assiéger  des  places,  icy 
et  en  beaucoup  d'autres  endroits,  vous  confesserez  que 
mes  victoires  m'ont  plus  réussi  pour  la  grand  vigi- 
lance, diligence  et  prompte  exécution,  que  non  pour 
ma  hardiesse,  et  je  confesseray  d'autre  part,  qu'au 
camp  y  avoit  de  plus  liai  dis  hommes  que  moy ;  mais 
il  n'y  a  nul  qui  puisse  avoir  couardise  s'il  a  ces  trois 
choses,  car  dicelles  trois  sortent  tous  les  combats  et 
victoires,  et  tous  les  vaillans  hommes  suivent  les  capi- 
taines garnis  de  ces  choses.  Et  au  contraire,  il  n'y  peut 
avoir  hardiesse,  encores   que   l'homme  en  soit  tout 
plein,  s'il  est  lent,  tardif  et  long  à  exécuter;  car,  avant 
qu'il  aye  prins  sa  délibération ,  il  y  met  un  si  long 
temps,  que  l'ennemy  est  adverty  de  ce  qu'il  veut  faire, 
et  remédiera  au  tout;  et  s'il  est  hastif,  il  le  surprendra 
à  luy-mesmes.  Par  ainsi  il  ne  faut  jamais  avoir  grand 
espérance  en  chef,  qu'il  ne  soit  garni  de  ces  parties. 
Que  l'on  regarde  tous  les  grands  guerriers  qui  ont  ja- 
mais esté,  on  verra  qu'ils  ont  tous  eu  ces  qualitez.  En 

vain  ne  portoit  pas  Alexandre  le  Grand  la  devise  que 
j'ay  dit  cy  devant.  Regardez  les  Commentaires -de  Cé- 
sar, et  de  tous  ceux  qui  ont  escrit  de  luy,  vous  trouve- 
rez qu'il  donna  en  sa  vie  cinquante  deux  batailles,  sans 
en  perdre  jamais  que  celle  deDirache;  et  trente  jours 
après  il  eut  bien  sa  revenche  contre  Pompée,  car  il  gai- 
gna  une  grand  bataille  où  il  le  deffit.  Vous  ne  trouve- 
rez point  qu'en  ces  cinquante  deux  batailles  il  aye  com- 
battu de  ses  mains  trois  fois,  et  par  là  vous  cognoistrez 
doncques  que  toutes  ses  victoires  luy  sont  advenues 
pour  estre  diligent,  vigilant,  et  prompt  exécuteur.  Ces 
parties  ne  se  trouvent  gueres,  et  croy  que  nous,  qui 
sommes  gascons,  en  sommes  mieux  pourveus  qu'autre 
nation  de  France  ny  peut  estre  de  l'Europe  :  aussi  en 
est-il  sorty  de  bons  et  braves  capitaines  depuis  cin- 
quante ans.  Je  ne  me  veux  comparer  à  eux,  mais  si 
yeux-je  dire  cela  de  moy  mesmes,  puis  qu'il  est  vray 
que  jamais  ma  paresse  et  ma  longueur  ne  me  fit  perdre 
rien  ny  à  mon  maistre  ;  l'ennemy  me  pensoit  à  une 
lieue  de  luy,  que  je  luy  allois  porter  la  chemise  blan- 
che. Et  si  diligence  est  requise  en  la  guerre,  elle  l'est 
plus  en  un  siège,  car  il  ne  faut  que  peu  de  chose  pour 
rompre  vostre  dessein  ;  si  vous  pressez  vostre  ennemy, 
vous  luy  redoublez  la  peur,  il  ne  sçait  où  il  en  est,  et 
n'a  loisir  de  se  raviser.  Veillez  lors  que  les  autres  dor- 
ment, et  ne  laissez  jamais  vostre  ennemy  sans  luy  don- 
ner quelque  chose  à  faire. 

Or  je  retourneray  à  l'assaut  :  nostre  ordre  estant 
dressé,  je  me  mis  auprès  de  la  porte  de  la  ville,  et  près 
la  brèche  où  nous  estions  entrez  avec  tonte  la  noblesse. 
Il  y  pouvoit  avoir  six  ou  sept  vingts  gentils-hommes , 
et  tousjours  en  arrivoit  d'autres,  car  monsieur  de  La 

Chapelle  Louzieres,  qui  venoit  de  Quercy,  en  amenoit 
une  grand  troupe.  Je  diray  cecy  de  mon  présage, 
que  jamais  on  ne  me  peut  oster  de  la  fantasie  que  je 
deusse  estre  tué   par  la  teste   ou  blessé.  Je    m'estois 
mis  en  opinion  pour  ceste  occasion  que  n'irois  point 
à  l'assaut,  songeant  bien  que  ma  mort  troubleroit  fort 
le  pays  ;  et  le  matin  je  dis  à  monsieur  de  Las,  advocat 
du  Roy  à  Agen,  lequel  estoit  de  nostre  conseil,  et  qui 
estoit  venu  aveeques  moy,  ces  paroles  :  «  Monsieur 
«  l'advocat,  il  y  a  des  gens  qui  ont  crié  et  crient  que 
«  je  suis  fort  riche  j  vous  sçavez  l'argent  que  j'ay,  jus- 
ce  ques  à  un  escu,  car  par  mon  testament  où  vous  es- 
«  tiez  appelle, vous  le  sçavez;  et  pource  qu'on  nesçau- 
«  roit  oster  l'opinion  aux  gens  que  je  n'aye  beaucoup 
«  d'argent,  et,  si  par  fortune  je  mourois  en  cest  as- 
«  saut,  l'on  demanderont  à  ma  femme  quatre  fois  plus 
«  que  je  n'en  ay  :  voylà  le  roolle  de  tout  l'argent  que 
«  j'ay  aujourd'huy  en  ce  monde,  tant  aux  interests 
«t  que  ce  qui  est  entre  les  mains  de  ma  femme.  Barate, 
«  mon  maistre  d'hostel,  a  escrit  le  bourdereau,  le 
«  voyla  signé  de  ma  main.  Vous  ni  estes  amy  ,  je  vous 
«  prie  que  si  je  meurs,  que  vous  et  le  conseiller  de 
«  Nort  vous  monstriez  amis  de  ma  femme  et  de  mes 
«  deux  filles,  et  sur  tout  de  Charlotte  Catherine  (0,  qui 
«  a  cest  honneur  d'avoir  esté  tenue  sur  les  fonts  par 
«  le  Roy  et  la  Royne.  »  Et  luy  delivray  ledit  roolle 
entre  ses  mains ,  et  cogneus  bien  qu'il  eut  plus  d'envie 
de  pleurer  que  de  rire.  Et  par  là  on  peut  juger  si  le 

(»)  «  Le  25  mars  i565  (dit  Abel  Jouan,  dans  sa  Relation  du  voyage 
«  de  Charles  IX),  fut  faict  le  baptême  de  l'une  des  filles  du  sieur  de 

*  Montluc,  que  le  Roy  et  la  Royne  tinrent,  et  madame  de  Guyse,  et  la 

*  nommèrent  CharlottoCalherine.  » 

mal-heur  qui  m'advint  ne  m'alloit  devant  les  yeux  :  je 
n'ay  point  d'esprit  familier ,  mais  il  ne  m'est  guère  ar- 
rivé mal-heur  que  mon  esprit  ne  l'aye  prédit;  je  tas» 
chois  tousjours  à  me  Foster  de  la  fantasie ,  remettant 
tout  à  Dieu ,  qui  dispose  de  nous  comme  il  luy  plaist. 
Je  n'en  fis  jamais  autrement ,  quoy  que  les  Hugue- 
nots mes  ennemis  ayent  dit  et  escrit  contre  moy. 

Comme  les  deux  heures  furent  venues,  je  fis  appor- 
ter huicf  ou  dix  flascons  de  vin  que  madame  de  Pan- 
jas  m'avoit  envoyé,  et  le  delivray  aux  gentils-hommes, 
et  leur  dis  :  «  Beuvons ,  mes  compagnons ,  car  bien 
«  tost  se  verra  qui  a  tetté  de  bon  laict  ;  Dieu  veuille 
«  que  nous  puissions  quelque  jour  boire  ensemble  :  si 
«  nos  jours  derniers  sont  venus,  il  n'est  en  nostre 
«  pouvoir  de  rompre  les  destinées.  »  Et  comme  tous 
eurent  prins  du  vin,  s'aceouragerent  les  uns  les  au- 
tres, après  que  je  leur  eus  fait  une  petite  remonstrance 
en  trois  mots  ,  leur  disant  :  «  Mes  amis  et  compagnons, 
«  nous  voicy  prests  à  jouer  des  mains  ;  il  faut  que  cha- 
«  cun  monstre  ce  qu'il  sçait  faire.  Ceux  qui  sont  dans 
«  ceste  place  sont  de  ceux  qui,  avec  le  comte  de  Mon- 
te gommery,  ont  ruiné  vos  églises  et  pillé  vos  maisons  ; 
«  il  faut  leur  faire  rendre  gorge.  Si  nous  les  empor- 
«  tons  et  mettons  au  Cousteau,  vous  aurez  bon  mar- 
«  ché  du  reste  de  Bearn  ;  croyez- moy,  rien  ne  vous 
«  fera  teste  :  or  allez ,  je  vous  suivray  bien  tost.  »  Lors 
}e  fis  sonner  l'assaut  :  les  deux  capitaines  y  allèrent , 
et  quelques  uns  de  leurs  soldats,  et  les  enseignes  ne 
firent  pas  fort  bien.  Et  comme  je  vis  que  ceux-là  n'y 
entreroient  pas ,  monsieur  de  Sainetorens  marcha  avec 
quatre  enseignes,  et  les  mena  jusques  auprès  de  la 
brèche,  qui  ne  firent  pas  mieux  que  les  autres,  car  ils 

estoient  encores. demeurez  loing  quatre  ou  cinq  pas  de 
la  contre-escarpe,  laquelle  n'empesciia  pas  que  nostre 
artillerie  ne  fist  ce  qu'elle  vouloit  faire,  et  tous  se  mirent 
les  genous  à  terre  derrière.  Soudain  je  cogneus  bien  qu'il 
falloit  que  d'autres  y  missent  la  main  que  nos  gens  de 
pied.  Tout  à  un  coup  je  perdis  la  souvenance  de  l'opi- 
nion que  j'avois  d'y  devoir  estre  tué  ou  blessé,  et  ne  m'en 
souvins  plus;  et  dis  à  la  noblesse:  «  Gentils -hommes 
«  mes  amis,  il  n'y  a  combat  que  de  noblesse  :  il  faut  que 
«  nous  espérions  que  la  victoire  doit  venir  par  nous 
«  autres  qui  sommes  gentils-hommes;  allons,  je  vous 
«  monstreray  le  chemin,  et  vous  feray  cognoistre  que  ja- 
«  mais  bon  cheval  ne  devint  rosse.  Suyvez  hardiment, 
«  et  sans  vous  estonner  donnez  ,  car  nous  ne  scaurions 
«  choisir  mort  plus  honnorable:  c'est  trop  marchandé, 
«  allons.  »  Je  prins  lors  monsieur  de  Goas  par  la  main , 
et  luy  dis:  «  Monsieur  de  Goas,  je  veux  que  vous  etmoy 
«  combattions  ensemble.  Je  vous  prie ,  ne  nous  aban- 
«  donnons  point;  et  si  je  suis  tué  ou  blessé,  ne  vous  en 
«  souciez  point  et  me  laissez-là,  et  poussez  seulement 
«  outre,   et  faictes  que   la  victoire  en   demeure  au 
«  Roy.  »  Et  ainsi  marchasmes  tous  d'aussi  bonne  vo- 
lonté qu'à  ma  vie  je  vis  gens  aller  à  l'assaut  ;  et  regar- 
day  deux  fois  en  arrière,  je  vis  que  tous  se  touchoient 
les  uns  les  autres.  Il  y  avoit  une  grande  plaine  qui 
duroit  cent  cinquante  pas  ou  plus,  toute  descouverte, 
par  là  où  nous  marchions  droit  à  la  brèche  :  les  enne- 
mis tii oient  là  sur  nous,  et  me  furent  blessez  six  gen- 
tils-hommes près  de  moy;  le  sieur  de  Besoles  en  estoit 
un  :  son  coup  fut  au  bras  et  fort  grand,  aussi  il  cuida 
mourir;  le  vicomte  de  Lahatut  (J)  à  une  jambe;  je  ne 
(*)  Rivière,  vicomte  de  TAbatut. 


DE  BLAISE  DE  M0NTLUC.     [^70]  4^9 

sçaurois  dire  le  nom  des  autres,  par  ce  que  je  ne  les 
cognoissois    pas  tous.    Monsieur    de    Goas  en    avoit 
amené'  sept  ou  huict  avecques  luy,  et  entre  autres  un 
capitaine  Savaillan  l'aisné;  et  luy  en  fut  tué  là  trois, 
et  ledit  capitaine  Savaillan  blessé  d'une  arquebusade 
au  travers  du  visage.  Il  y  avoit  un  capitaine  duPlexl1), 
un  autre   capitaine  La  Bastide,  mien  parent,  d'au- 
près de  Ville-Neufve ,  qui  tousjours  avoit  suivy  mon- 
sieur le  comte  de  Brissac  ;  un  capitaine  Rantoy,  qui 
est  de  Damasan;  le  capitaine  Sales,  de  Bearn,  qui 
desja  avoit  esté  blessé  d'un  coup  de  picque  à  l'œil.  Il 
y  avoit  deux  petites  chambres  qui  estoient  de  la  hau- 
teur d'une  longue  picque  et  d'avantage  :  les  ennemis 
defîendoient  ces  chambres  de  bas  en  haut ,  de  sorte 
qu'homme  des  nostres  ne  pouvoit  monstrer  la  teste 
qu'il  ne  fust  veu.  Et  commencèrent  nos  gens  à  tirer  à 
grands  coups  de  pierre  là  dedans,  et  eux  aussi  en  ti- 
roient  contre  nous ,  mais  l'advantage  estoit  aux  nos- 
Ires,  qui  tiroient  contre-bas.  J'avois  fait  porter  trois  ou 
quatre  eschelles  au  bord  du  fossé,  et  comme  je  me  re- 
tournay  en  arrière  pour  commander  que  l'on  appor- 
tast  deux  eschelles,  l'arquebusade  me  fut  donnée  par 
le  visage  du  coing  d'une  barricade  qui  touchoit  à  la 
tour  :  je  croy  qu'il  n'y  avoit  pas  là  quatre  arquebu- 
siers, car  tout  le  reste  de  la  barricade  avoit  esté  mis 
par  terre  des  deux  canons  qui  tiroient  en  flanc.  Tout 
à  un  coup  je  fus  tout  en  sang,  car  je  le  jettois  par  la 
bouche,  par  le  nez  et  parles  yeux.  Monsieur  de  Goas 
me  voulut  prendre ,  cuidant  que  je  tombasse  ;  je  luy 
dis:  «  Laissez  moy,  je  ne  tomberay  point:  suivez  vostre 
«  pointe.  »  Alors  presque  tous  les  soldats  et  presque 

C1)  Guy  Dupleix,  père  de  l'historien. 

aussi  tous  les  gentils  -  hommes  commencèrent  à  s'es- 
tonner  et  voulurent  reculer;  mais  je  leur  criay,  enco- 
res  que  je  ne  pouvois  presque  parler,  à  cause  du  grand 
sang  que  je  jettois  par  la  bouche  et  par  le  nez  :  «  Où 
«  voulez-vous  aller?  où  voulez-vous  aller?  vous  vou- 
«  lez  vous  espouvanter  pour  moy?  Ne  vous  bougez 
a  ny  n'abandonnez  point  le  combat ,  car  je  n'ay  point 
«  de  mal ,  et  que  chacun  retourne  en  son  lieu,  »  cou- 
vrant cependant  le  sang  le  mieux  que  je  pouvois  ;  et 
dis  à  monsieur  de  Goas:  «  Monsieur  de  Goas,  gardez, 
«  je  vous  prie,  que  personne  ne  s'espouvante,  et  suy- 
«  vez  le  combat.  »  Je  ne  pouvois  plus  demeurer-là , 
car  je  commençois  à  perdre  la  force,  et  dis  aux  gentils- 
hommes :  «  Je  m'en  vois  me  faire  penser,  et  que  per- 
te sonne  ne  me  suive,  et  vengez-moy  si  vous  m'àymez.  » 
Je  prins  un  gentil-homme  par  la  main,  je  ne  le  sçau- 
rois  nommer,  car  je  n'y  voyois  presque  point,  et  m'en 
retournay  par  le  mesme  chemin  que  j'y  estois  allé  ;  efe 
trouvay  un  petit  cheval  d'un  soldat,,  sur  lequel  je 
montay  comme  je  peus,  aydéde  ce  gentil-homme;  et 
ainsi  fus  conduict  à  mon  logis ,  là  où  je  trouvay  un 
chirurgien  du  régiment  de  monsieur  de  Goas,  nommé 
maistre  Simon ,  qui  me  pensa ,  et  m'arracha  les  os 
des  deux  joues  avec  les  doigts ,  si  grands  estoient  les 
trous,  et  me  coupa  force  chair  du  visage,  qui  estoittout 
froissé. 

Monsieur  de  Gramond  estoit  sur  une  petite  mon- 
tagnolle  tout  auprès  de  là,  bien  à  son  ayse,  qui  voyoit 
le  tout;  et  parce  qu'il  est  de  ceste  belle  religion  nou- 
velle, encore  qu'il  n'aye  porté  les  armes  contre  le  Roy, 
il  craignoit  se  mesler  parmy  nous  autres  ;  et  se  doubr 
tant  qu'il  y  eust  des  ennemis ,  il  vid  que  comme  je  fus 

blesse  tous  les  soldats  s'effrayèrent,  et  dit  à  ceux  qu'il 
avoit  près  de  luy  :  «  Voylà  quelque  grand  personnage 
«  mort.  Voyez -vous  comme  les  soldats  se  sont  effrayez. 
«  Je  me  doubte  que  ce  soit  monsieur  de  Montluc  »  ;  et 
dit  à  un  sien  gentil-homme ,  nommé  monsieur  de  Sart: 
«  Gourez  voir  si  s'est  luy,  et  s'il  Test,  et  qu'il  ne  soit 
«  mort,  dictes  luy  que  je  le  prie  qu'il  permette  que  je 
«  l'aille  voir.  »  Ledit  sieur  de  Sart  est  catholique,  il  y 
vint  :  à  l'entrée  de  la  ville  on  luy  dict  que  c'estoit  moy. 
Il  vint  à  mon  logis  et  trouva  que  l'on  me  pleuroit ,  et 
que  j'estois  à  la  renverse  sur  un  lict  en  terre ,  et  me 
dit  que  monsieur  de  Grainond  me  prioit  qu'il  me 
veid ,  et  si  je  prendrois  plaisir  qu'il  y  vinst»  Je  luy  dis 
que  je  n'avois  poinct  d'inimitié  avec  monsieur  de  Gra- 
mond, et  que  quand  il  viendroit,  qu'il  cognoistroit  qu'il 
avoit  autant  d'amis  en  nostre  camp,  et  par  advanture 
d'avantage ,  qu'à  celuy  de  leur  religion.  Il  ne  fut  si 
tost  party  de  moy,  que  voycy  monsieur  de  Madaillan 
mon  lieutenant ,  lequel  estoit  à  mon  costé  quand  j'allay 
à  l'assaut,  et  monsieur  de  Goas  à  l'autre,  qui  venoit 
voir  si  j'estois. mort,  et  me  dit:  «  Monsieur,  resjouissez 
«  vous,  prenez  courage ,  nous  sommes  dedans.  »  Voyla 
«  les  soldats  aux  mains  qui  tuent  tout ,  et  asseurez  vous 
«  que  nous  vengerons  vostre  blessure.  »  Alors  je  luy  dis: 
«  Je  loue  Dieu  de  ce  que  je  vois  la  victoire  nostre  avant 
«  mourir.  A  présent  je  ne  me  soucie  point  de  la  mort. 
«  Je  vous  prie  vous  en  retourner  et  monstrez  moi  tous 
«  l'amitié  que  m'avez  portée,  et  gardez  qu'il  n'en  es- 
te chappe  un  seul  qui  ne  soit  tué.  »  Et  quant  et  quant 
s'en  retourna,  et  tous  mes  serviteurs  mesmes  y  allèrent, 
de  sorte  qu'il  ne  demeura  auprès  de  moy  que  deux 
pages,  l'advocat  de  Las,  et  le  chirurgien.  L'on  vou- 

lut  sauver  le  ministre  et  le   capitaine  de  là  dedans 
nommé  Ladon,  pour  les  faire  pendre  devant  mon 
logis  ;  mais  les  soldats  les  osterent  à  ceux  qui  les  te- 
noient ,  et  les  cuiderent  tuer  eux  mesmes ,  et  les  mi- 
rent  en   mille   pièces.    Les   soldats    en  firent  sauter 
cinquante    ou    soixante  du  haut  de  la  grande  tour 
qui  s'estoient  retirez  là  dedans,  dans  le  fossé,  lesquels 
se  noyèrent.  Il  ne  se  trouve  que  Ton  en  sauvast  que 
deux,  qui  s'estoient  cachez.  11  y  avoit  tel  prisonnier 
qui  vouloit   donner  quatre    mil  escus  ;    mais  jamais 
homme  ne  voulut  entendre  à  aucune  rançon,   et  la 
pluspart  des  femmes  furent    tuées,   lesquelles    aussi 
faisoient    de    grands   maux    avec   les    pierres.  11  s'y 
trouva  un  Espagnol  marchand ,  qu'ils  tenoient  prison- 
nier là  dedans ,  et  un  autre  marchand  catholique  aussi 
qui  furent  sauvez.   Voylà  tout  ce  qui  demeura  en  vie 
des  hommes  qui  se  trouvèrent  là  dedans,  qui  furent 
les  deux  que  quelqu'un  desroba,  et  ces  deux   mar- 
chans  qui   estoient  catholiques.  Ne  pensez  pas,   vous 
qui  lirez  ce  livre,  que  je  fisse  faire  ceslte  exécution, 
tant  pour  venger  ma  blesseure  que   pour  donner  es- 
pouvante  à  tout  le  pays,  afin  qu'on  n'eust  le  cœur  de 
faire  teste  à  nostre  armée  :  et   me  semble  que  tout 
homme  de  guerre  au  commencement  d'une  conqueste 
en  doit  faire  ainsi  contre  celuy  qui  oseroit  attendre 
son  canon  -,  il  faut  qu'il  ferme  l'oreille  à  toute  com- 
position et  capitulation,  s'il  ne  void  de  grandes  diffi- 
cultez  à  son  entreprise  ,  et  si  son  ennemy  ne  l'a  mis 
en  peine  de  faire  brèche.  Et  comme  il  faut   de  la  ri- 
gueur (appeliez  la  cruauté  si  vous  voulez),  aussi  faut 
il  de  l'autre  costé  de  la  douceur,  si  vous  voyez  qu'on 
se  rende  de  bonne  heure  à  vostre  mercy. 

Monsieur  de  Gramond  arriva  à  moy ,  et  me  trouva 
en  fort  mauvais  estât,   car  je  ne  luy  pouvois  à  grand 
peyne    respondre,    à    cause  du  grand  sang   que    je 
jettois  par  la  bouche.  Monsieur  de  Goas    revint  du 
combat  pour  me  voir  ,  et  trouva  monsieur  de  Gra- 
mond  auprès  de  moy  ,  et  me  dict:  «  Réconfortez  vous, 
«  monsieur,  et  prenez  courage,  car  asseurez  vous  que 
«  nous  vous  avons  bien  vangé,  car  il  n'y  est  demeuré 
«  une    seule   personne  en  vie.  »   Alors  il  recogneut 
monsieur  de  Gramond,  et  s'embrassèrent.  Monsieur  de 
Gramond  le  pria  de  l'amener  au   chasteau,  ce  qu'il 
fit:  et  trouva  bien  estrange  la  prinse  (0,   et  dit  qu'il 
n'avoit  jamais  creu  que  ceste  place    fust  si  forte,  et 
que   si  j'eusse  attaqué  Navarreins,  plus  facilement  je 
l'eusse  emporté.  Il  voulut  voir  tout  le  remuement  de 
l'artillerie  que  j'avois  faict,    et  disoit  qu'il  n'avoit  pas 
esté  besoin  que  nous  eussions  rien  oublié  à  la  bat- 
terie.  Il  retourna  une   heure   après ,  et  m'offrit  une 
maison    qu'il   avoit   près  de  là ,  et  tout  ce  qui  estoit 
en  sa  puissance  ;  et  m'a  dict  depuis  qu'il  ne  pensoit 
pas  à  l'heure  qu'il  me  vid  que  je  fusse  en  vie  le  len- 
demain ,   et  qu'il  me  pensoit  avoir  dict  à  Dieu  pour 
tout  jamais.  Tout  ce  jour-là  et  toute  la   nuict  je  ne 
fis  que  saigner.  Le   lendemain  matin  j'envoyay  prier 
tous  les  capitaines   de  venir  devers  moy  ,    ce  qu'ils 
firent,  et  leur  fis  la  harangue  qui  s'ensuit,  ayant  repris 
cœur  et  un  peu  de  parolle. 

«  Mes  compagnons  et  amis ,  je  ne  porte  pas  tant  de 

(0  Les  historiens  n'attachent  pas  la  même  importance  que  Montluç 
à  la  prise  de  Rabastens.  Les  uns  n'en  parlent  pas;  les  autres  prétendent 
que  la  ville  étoit  sans  défense,  le  château  peu  fortifié ;  et  ils  tournent  en 
ridicule  le  long  récit  que  Montluç  fait  de  ce  siège. 

«  regret  de  mon  malheur  pour  le  mal  que  je  souffre , 
K  que  je  fais  pour  voir  les  affaires  du  JRoy  descousuës , 
«  et  moy  contrainct  de  vous  abandonner.  Je  ne  vous  ay 
«  poinct   caché  la  délibération  que  j'avois  prinse  de 
«  ceste  exécution,  car  tous  l'avez  entendue  ;  je  vous  prie 
«  que  pour  moy  vous  n'arrestiez  poinct  d'exécuter  vos- 
«  tre  victoire  et  marcher  en  avant ,  car  ceste  exécution 
«  mettra  en  peur  tout  le  pais  de  Bearn  :  je  m'asseure 
«  que  vous  ne  trouverez  résistance  qu'à   Navarreins. 
«  Ne  laissez  point  perdre  ceste  occasion,  puisque  Dieu 
<c  la  vous   a   donnée;  car  si  vous  le  faictes ,  tout  le 
«  monde    dira  que  vostre  hardiesse  dependoit  de  la 
or  mienne,  et  que  sans  moy  vous  ne  pouviez   rien;  et 
«  encor  que  ce  fust  une  grande  louange  pour  moy,  si 
«  nevoudrois-je  pas  que  cela  advinst,  pour  l'honneur  et 
«  amitié  que  je  vous  porte ,  estant  aussi  jaloux  du  vostre 
«  que  du  mien.  Ne  faictes  doneques  estât  de  moy,  non 
«  plus  que  si  j'estois  desja  mort.  »  Sur  quoy  je  vis  la 
pluspart  de  la  compagnie  ayant  les  larmes  aux  yeux  ; 
et  ayant  un  peu  reprins  haleine,  je  suivis  mon  propos. 
«  Vous  estes  icy  beaucoup  de  capitaines  aussi  suffisans 
«  que  moy  pour  commander;  vous  avez  de  bons   et 
«  vaillans  hommes,  qui  auront  à  présent  double  courage 
«  pour  vanger  leur  chef.  Je  m'asseure  qu'il  n'y  a  nul 
«  de  vous  qui  ne  cède  à  monsieur  de  Gondrin  que  voyla; 
«  car  outre  qu'il  est  de  la  meilleure  maison ,  c'est  aussi 
«  le  plus  vieux  capitaine  de  tous  vous  autres»  Et  parce 
«  qu'il  n'est  pas  beaucoup  sain,  je  vous  prie,  monsieur 
«  de  Sainctorens,  et  vous  messieurs  de  Goas  et  de  Ma- 
«  daillan ,  vous  tenir  près  de  luy ,  afin  que  ceste  con- 
«  duicte  passe  par  vos  testes,  car  il  est  vieux,  comme 
«  vous  voyez  ;  et  faudra  que  vous  trois,  qui  estes  jeunes 

<c  portiez  toute  la  peine.  Soyez  bien  d'accord,  je  vous 
«  prie  ,  puis  que  vous  avez    tous  bonne  volonté  ;  ma 
«  blesseure  sera  cause,  si  vous  faictes  quelque  chose  de 
«  bon,  que  vous  acquerrez  de  l'honneur.  Pour  Dieu,  mes 
«  compagnons,  ne  laissez  au  bon  du  coup  ceste  entre- 
«  prinse  et  à  son  commencement.  Suyvez  sur  cet  es- 
«  tonnement,  et  monstrez  que  ce  n'est  pas  moy  seule- 
ce  ment,  mais  vous  autres  aussi  qui  avez  bonne  part  à  la 
«  victoire.  Ne  le  voulez  vous  pas  ainsi ,  et  accepter  pour 
«  chef  monsieur  de  Gondrin  ?  »  Ils  me  dirent  qu'ouy,  et 
que  c'estoit  raison  qu'il  commandast.  Alors  je  les  priay 
de  ne  me  voir  plus,  afin  de  n'empirer  ma  fiebvre,  et  se 
retirer  tous  à  luy.  Ainsi  ils  se  départirent  de  moy  bien 
tristes  et  ennuyez. 

Je  puis  dire  cela,  lieutenans  de  Roy,  je  le  puis  dire 
sans  mentir  et  sans  braverie,  qu'homme  jamais  tenant 
le  lieu  que  j'ay  eu  n'a  este'  plus  aymé  de  la  noblesse 
que  moy  ;  et  encores  que  je  fusse  de  naturel  fascheux 
et  collere,  si  est-ce  qu'ils  portaient  mes  imperfections, 
sçachant  bien  que  je  ne  fesois  rien  de  malice.  O  la 
bonne  partie  que  c'est  à  celuy  qui  a  telle  charge  ï 
Croyez  que,  quelque  grand  seigneur  que  vous  soyez, 
que  si  vous  ne  vous  faictes  aymer  à  la  noblesse,  aux 
capitaines  et  aux  soldats,  que  vous  ne  ferez  rien  bien 
à  propos  ;  et  si  par  fois  la  colère  vous  faict  faire  ou 
dire  quelque  chose,  car  nous  sommes  hommes,  il  faut 
reparer  cela.  O  que  je  voudrois  voir  ces  messieurs  de 
France  qui  contreroollent  nos  actions,  au  gouverne- 
ment de  la  noblesse  de  Gascogne,  pour  voir  s'ils  la 
sçauroient  maniera  leur  aise  et  à  toutes  mains,  comme 
ils  disent  !  Il  y  a  une  autre  chose  laquelle  m'a  tous- 
jours  entretenu  l'amitié,  non  seulement  des  gentils- 
22.  3o 

hommes,  mais  de  tous  ceux  qui  portaient  les  armes 
soubs  moy ,  c'est  que  je  n'ay  eu  jamais  rien  de  cher 
pour  les  soldats  et  capitaines.  Maintesfois  ay-je  donné 
estant  capitaine  et  mes  armes  et  mes  habits  ,  voyant 
quelqu'un  qui  en  avoit  besoing.  Pour  une  picque, 
une  hallebarde,  un  chappeau  gris  avec  le  panache, 
je  gaignois  le  cœur  de  tel  qui  se  fust  mis  au  feu  pour 
moy.  Ma  bourse  n'estoit  non  plus  serrée  à  la  néces- 
sité des  compagnons  ;  et  toutes-fois  on  dit  que  je  suis 
avare  :  çeluy  qui  me  juge  tel  me  cognoist  mal,  c'est 
le  vice  duquel  j'ay  tousjours  esté  le  moins  entaché.  Je 
puis  dire  qu'en  ceste  dernière  guerre  seulement  j'ay 
donné  aux  seigneurs  et  gentils-hommes  de  ma  suitte 
onze  chevaux  d'Espagne  et  deux  coursiers  ;  et  afin 
qu'on  ne  pense  point  que  ce  soit  mensonge,  je  nom- 
meray  ceux  à  qui  je  les  ay  donnez,  non  pas  pour  re- 
proche, car  ils  m'ont  fait  honneur  en  les  acceptant. 

Premièrement,  j'ay  donné  un  coursier  à  monsieur 
de  Brassac,  qui  m'a  suivy  toutes  ces  guerres  à  ses  des- 
pens,  gentil-homme  de  dix  mil  livres  de  rente  :  les 
ennemis  luy  ont  tousjours  tenu  tout  le  bien  qu'il  a 
en  Sainctonge  et  en  Chalosse  :  il  ne  donneroit  ce 
coursier  encor  aujourd'huy  pour  quatre  cens  escus. 
J'ay  donné  un  autre  coursier  au  capitaine  Cossel, 
qui  a  vingt  ans  porté  les  armes  avec  moy,  et  qui  estoit 
lieutenant  du  capitaine  Charry,  lequel  au  commence- 
ment eut  mon  enseigne.  J'ay  donné  au  sieur  de  Ma- 
daillan  et  a  son  frère,  qui  est  mon  lieutenant,  un  che- 
val d'Espagne  qu'il  ne  laisseroit  pour  quatre  cens 
escus,  ny  son  frère  son  coursier  pour  cinq  cens.  Le 
chevalier  de  Romegas  a  eu  de  moy  un  cheval  d'Es- 
pagne en  don  qui  me  coustoit  deux  cens   soixante 

quinze  escus.  Je  donnay  aussi  deux  cens  escus  à  Mon- 
guieral,  sieur  de  Cazelles,  pour  s'achepter  un  cheval, 
par-ce  que  les  siens  luy  avoient  esté  bruslez  à  Saincte 
Foy  :  il  est  pauvre  gentil-homme,  mais  fort  vaillant, 
comme  tesmoignera  monsieur  de  Sansac,  qui  est  un 
des  plus  vieux,  vaillans  et  sages  capitaines  de  ce 
royaume;  et  parce  qu'encore  un  cheval  par  mal-heur 
luy  mourut,  je  luy  donnay  un  cheval  d'Espagne  fort 
et  puissant,  pour  porter  bardes  (r),  duquel  après  la 
paix  il  eut  seize  cens  francs.  Le  capitaine  La  Bastide 
eut  de  moy  un  autre  cheval  d'Espagne,  et  un  autre 
aussi  le  jeune  Beauville  mon  beau* frère,  parce  que 
le  sien  luy  avoit  esté  tué  en  une  sortie  qu'il  fit  sur  les 
ennemis.  J'en  donnay  un  autre  au  capitaine  Mauzan, 
qui  est  de  ma  compagnie,  parce  qu'à  un  rencontre 
qu'il  eut  près  de  Roquefor  le  sien  luy  fut  tué  entre 
les  jambes,  luy,*  son  frère  et  son  beau-frere  blessez. 
J'en  donnay  aussi  un  autre  au  capitaine  Romain, 
homme  d'armes  de  ma  compagnie,  pauvre  gentil- 
homme et  fort  courageux.  J'en  donnay  un  autre  au. 
capitaine  Fabien ,  ayant  perdu  son  cheval  au  retour  de 
la  Cour,  duquel  j'avois  souvent  refusé  cinq  cens  escus; 
un  autre  eneor  au  capitaine  Mons  mon  guidon,  qui 
avoit  demeuré  prisonnier  un  an  à  Montauban ,  lequel 
est  pauvre  gentil  homme  ;  il  m' avoit  cousté  trois  cens 
quarante  cinq  escus.  Estant  au  lict  bien  malade,  ren- 
voyant mon  nepveu  de  Balagny  (2),  qui  ne  fera  pas 

(0  C'étoit  l'armure  ou  les  paremens  dont  on  couvroit  un  cheval,  soit 
pour  une  bataille  ,  soit  pour  un  jour  de  fête. 

V»)  Jean  de  Montluc,  seigneur  de  Balagny,  fils  de  Jean  deMontluc, 
évêque  de  Valence.  Il  avoit  été  légitimé  en  1567.  Son  père  l'avoit  fait 
employer  de  bonne  heure  dans  la  diplomatie.  H  fut  prince  de  Cambrai 

3o. 

honte,  comme  j'espère,  à  la  maison  d'où  il  est  sorty, 
je  luy  donnay  le  cheval  d'Espagne  que  j'avois  tousjours 
gardé  pour  moy.  Plusieurs  autres  en  ay-je  perdus,  et 
en  ceste  dernière  guerre  trois,  mesme  un  que  j'avois 
desdié  au  Roy,  comme  je  dis  au  sieur  de  Roche,  pre- 
mier escuier  à  Biron,  lequel  gressé  fondit  sous  moy 
allant  secourir  le  Mont  de  Marsan,  pensant  que  Mon- 
tamat  l'allast  assiéger.  Si  je  pouvois  conter  tout  ce  que 
j'ay  donné  en  ma  vie,  je  croy  qu'il  excederoit  mon 
bien.  Si  vous  faictes  ainsi,  seigneurs  lieutenans  de 
Roy,  vous  serez  tousjours  bien  suivis,  car  le  soldat  ne 
hait  rien  tant  qu'un  capitaine  avare. 

Pour  retourner  à  mon  propos,  toute  ceste  brave 
noblesse  print  congé  de  moy,  et  le  lendemain  matin , 
qui  fut  le  troisième  jour  de  ma  blessure,  mon  nepveu 
de  Leberon  me  fit  porter  à  Marsiac,  qui  est  à  deux 
grandes  lieues  de  Rabastens.  L'on  cogneut  bien  sou- 
dain l'amitié  que  tous  les  gens  de  guerre  me  por- 
toient,  car  toute  la  noblesse  qui  estoit  pour  son  plaisir 
en  l'armée  se  retira ,  et  la  pluspart  des  gens  de  pied , 
dequoy  je  fus  bien  marry ,  et  voudrois  certes  de  bon 
cœur  qu'ils  ne  se  fussent  point  souvenus  de  moy. 
Quel  tort  fîtes  vous  là ,  mes  compagnons ,  à  vostre 
honneur,  à  vostre  Roy  et  à  vostre  patrie!  si  vous  vous 
fussiez  unis,  comme  vous  m'aviez  dit,  et  bien  enten- 
dus ,  tout  le  Bearn  estoit  en  proye.  C'est  grand  cas 
que  la  jalousie  de  commander.  Le  jour  mesme  que 
je  fis  la  remonstrance  à  la  noblesse,  ils  depescherent 
le  capitaine  Montaut  vers  le  Roy.  Je  luy  dis  qu'il 

et  maréchal  de  France.  Mort  en  i6o3.  On  trouvera  sur  lui  des  détails 
curieux  dans  les  Mémoires  de  Choisnin,  qui  font  partie  de  cette  Col- 
lection. 

baisast  les  mains  de  ma  part  à  Sa  Majesté',  et  que  je 
la  suppliois  de  pourvoir  au  gouvernement  ou  pour  la 
mort  ou  pour  la  vie,  et  qu'il  ne  falloit  pas  qu'il  espe- 
rast  tirer  service  de  moy  j  que  c'estoit  assez  fait  et  qu'il 
falloit  faire  place  aux  autres,  et  que  je  voulois  mes^- 
huy  (0  cercher  ce  que  j'avois  tousjours  fuy,  qui  estoit 
le  repos.  Il  trouva  à  son  arrivée  h  la  Cdfir  que  le  Roy 
y  avoit  pourveu  il  y  avoit  plus  d'un  mois,  ce  que  ja- 
mais roy  de  France  n'avoit  fait  ;  mais  je  ne  m'en  de- 
vois  prendre  à  luy.  Oyant  ceste  nouvelle,  je  ne  m'en 
donnay  pas  grand  peine,  bien  marry  toutesfois  qu'on 
m'eust  fait  ceste  honte,  car,  quand  bien  je  n'eusse  esté 
blessé,  je  n'eusse  jamais  exercé  la  charge.  Et  croy  que 
celuy  qui  l'a,  qui  est  monsieur  le  marquis  de  Vil- 
lars  (2),  ne  se  soucieroit  pas  fort  d'en  estre  deschargé 
non  plus  que  moy;  car  ce  n'est  bénéfice  sans  cure 
d'avoir  affaire  à  la  royne  de  Navarre,  et  a  monsieur 
le  prince  son  fils,  qui  est  desja  grand,  et  le  prin- 
cipal gouverneur  contraire  à  nostre  religion,  lequel, 
estant  ce  qu'il  est,  ne  peut  avoir  faute  de  cœur,  de  cré- 
dit, ny  de  moyens,  non  seulement  en  la  Guyenne , 
mais  dans  le  cabinet  du  Roy.  Long  temps  avant  j'eusse 
quitté  le  gouvernement  pour  ceste  considération , 
n'eust  esté  que  je  ne  vpulois  pas  que  le  Roy  me  peust 
reprocher  que  je  l'avois  abandonné  durant  les  guerres, 
et  à  sa  nécessité. 

Voyez ,  vous  qui  estes  généraux  des  armées  et  lieu- 
tenans  de  Roy,  afin  que  je  retourne  à  ma  blesseure,  de 

(T)  Mes-huy  :  dorénavant. 

(a)  Honorât  de  Savoie,  marquis  de  Villars,  second  fils  de  René  de 
Savoie,  comte  de  Tende.  Il  remplaça  Montluc  dans  le  gouvernement 
de  Guyenne ,  et  fut  amiral  de  Fiance  après  la  mort  de  Coligny. 

laquelle  il  ne  me  souvient  que  trop,  Combien  il  im- 
porte de  conserver  vostre  personne ,  et  ne  la  mettre 
au  hazard  comme  je  fis,  faisant  le  pionnier  et  le  soldat. 
Ceste  mal-heureuse  blesseure  fit  devenir  nostre  armée 
à  néant.  Ce  n'est  pas  pour  vous  dire  que  vous  deviez 
estre  couards  et  vous  cacher  derrière  les  gabions  lors 
que  les  autres«ont  aux  arquebusades,  mais  seulement 
pour  vous  faire  sages  à  mes  despens,  et  que  vous  y 
alliez  prudemment  ;  car  de  vostre  perte  dépend  le 
reste,  comme  vous  sçavez  qu'il  advint  à  ce  brave  Gas- 
ton de  Foix  en  la  journée  de  Ravene.  Je  sçay  bien 
qu'un  bon  cœur  qui  voit  ses  gens  mal  faire  ne  se  peut 
contenir  de  leur  monstrer  le  chemin,  et  s'exposer  au 
danger,  comme  je  fis  voyant  mes  gens  de  pied  faire  si 
mal  ;  ce  qui  me  fit  appeller  la  noblesse ,  car  j'ay 
tousjours  cogneu  par  expérience  que  cinquante  gen- 
tils-hommes feront  plus  d'effect  que  deux  cens  soldats  : 
nous  retenons  quelque  chose  de  l'honneur  que  nos 
pères  nous  ont  acquis  y  ayant  gaigné  ce  beau  tiltre 
de  noble. 

Par  tout  le  discours  de  ma  vie  jusques  icy,  vous 
avez  peu  juger  si  le  Roy  avoit  occasion  de  me  mal 
traitter,  veu  que  je  n'ay  espargné  ma  propre  vie ,  qui 
est  ce  que  nous  devons  avoir  de  plus  cher  en  ce  monde 
après  l'honneur,  et  non  seulement  la  mienne,  mais 
celle  de  mes  enfans  :  de  quatre  que  j'ay  eu ,  j'en  ay 
veu  mourir  les  trois  au  combat  pour  son  service  ; 
le  quatriesme  reste  encores,  qui  est  le  chevalier,  et 
combien  que  je  l'aye  destiné  à  l'Eglise  et  à  l'evesché 
de  Condom,  si  est-ce  que  je  luy  ay  tousjours  com- 
mandé de  faire  paroistre  qu'il  porte  le  nom  de  Mont- 
luc,  et  qu'il  a  eu  cest  honneur  d'avoir  esté  nommé 

chevalier  par  le  feu  roy  Henry  mon  bon  maistre,  qui 
l'envoya  à  Malthe,  où  il  a  faict  son  apprentissage  aux 
armes  sous  le  chevalier  Romegas.  Le  seigneur  grand 
maistre  m'escrivit  que  soudain  après  son  arrive'e  il 
l'avoit  faict  mettre  à  l'espreuve  pour  sçavoir  s'il  estoit 
de  ma  race.  11  s'est  trouvé  au  siège  que  le  Grand-Sei- 
gneur a  mis  devant  (0  Malthe,  qui  a  esté  le  plus  beau 
qui  soit  advenu  depuis  que  l'artillerie  a  esté  fondue.  Ne 
vous  désespérez  pas  pour  cela,  vous  qui faictes  service 
au  Roy,  car  cela  ne  vient  pas  de  luy.  Vous  serez  peut 
estre  plus  heureux  et  n'aurez  pas  tant  d'ennemis  que 
moy,  qui,  pour  n'avoir  voulu  estre  créature  de  per- 
sonne, n'ay  pas  eu  de  patron,  et  d'ailleurs  ay  parlé 
peut  estre  trop  librement  et  dict  ce  qui  m'en  sembloit. 
Il  faict  mauvais  dire  la  vérité,  et  je  ne  sceus  jamais 
mentir.  Si  ne  veux-je  pas  estre  si  meschant,  que  je  ne 
me  confesse  très-redevable  aux  roys  mes  maistres  des 
biens  et  honneurs  qu'ils  m'ont  faict,  car  d'un  pauvre 
gentil-homme  ils  m'ont  eslevé  aux  premières  charges 
de  ce  royaume  j  mais  aussi  peux-je  dire  que  je  l'ay 
gaigné  au  pris  de  mon  sang.  Or,  ayant  recouvré  un 
peu  de  santé,  j'escrivis  au  Roy  une  lettre  (2),  laquelle 
j'ay  voulu  insérer  en  ce  lieu. 

«  Sire ,  j'ay  tant  tardé  à  vous  faire  mes  doléances 
«  pour  ma  grande  indisposition  ,  et  aussi  qu'on  m'a  celé" 
«  que  vous  m'avez  osté  le  gouvernement  de  Guyenne. 
«  Que  s'il  eust  pieu  à  vostre  Majesté  attendre  seule- 

(*)  Les  Turcs  levèrent  le  siège  de  Malte  en  1 565. 

W  Nous  avons  trouvé  à  la  bibliothèque  du  Roi  un  exemplaire  de 
cette  lettre,  qui  a  été  imprimée  isolément  en  1 5^ i .  Le  texte  de  cet 
exemplaire  n'est  pas  entièrement  conforme  à  celui  des  Mémoires  -7 
mais  les  variantes  n'ont  pas  assez  d'importance  pour  que  nous  croyions 
devoir  les  indiquer. 

«  ment  deux  mois,  vous  eussiez  trouvé  qu'après  avoir 
«  estably  la  paix   j'estois  résolu  d'envoyer  tres-hum- 
«  blement  vous  supplier  d'y  pourvoir,  à  cause  de  ma 
«  vieillesse  et  grande  blesseure,  et  alors,  sans  me  dif- 
«  famer,  vous  aviez  légitime  argument  d'y  pourveoir; 
«  mais  à   la  façon  que  votre  Majesté  en  a  usé,  elle  a 
ce  monstre  évidemment  à  tout  le  monde  que  vous  m'en 
«  privez  pour  avoir  forfaict,  ou  bien  pour  les  armes, 
«  ou  pour  quelque  mauvaise  versation  que  j'ay  faict 
«  sur  vos  finances;  et  par  ce  moyen  mon  honneur  est 
«  en  danger  d'estre  mis  en  dispute  partout  ce  royaume, 
«  ce  que  je  ne  pense  avoir  mérité.  Et  si  suis  bien  em- 
«  pesché,  comme  seront  plusieurs  autres,  à  deviner 
«  d'où  peut  procéder  le  grand  mescontentement  que 
«  vous  monstrez  avoir  contre  moy,  si  ce  n'est  pour 
«  vous  avoir  souventes-fois  supplié  d'y  pourvoir  d'un 
«  autre,  pour  le  peu  d'espérance  que  j'avois  pour  lors 
«  de  vous  y  faire  service;  mais  vous  m'avez  depuis  com- 
«  mandé  de  le  reprendre.  Ce  n'est  pas  aussi  pour  avoir 
«  pensé  que  jaye  touché  à  vos  finances ,  car  vous  ne 
«  voudriez  pas  m'avoir  puny   pour  un  crime  duquel 
«  vous  ne  pouvez  pas  estre  asseuré  encores.  Et  si  veux 
«  tant  espérer  en  vostre  bonté  et  prudence,  que  vous 
«  n'aurez  facilement  preste  l'aureille  à  tels  rapports  si 
«  esloignez  du  vray-semblable,  car  pendant  que  j'ay 
«  esté  icy  vostre  lieutenant,  il  y  a  eu  plusieurs  corn- 
et mis  de  l'extraordinaire,  il  y  a  eu  de  vos  recepveurs 
«  généraux  et  autres  officiers  de  vos  finances,  qui  ont 
«  rendu  leurs  comptes;  et  si  j'eusse  esté  trouvé  dans 
«  leurs  papiers,  l'on  n'eust  pas  failly  à  rayer  les  par- 
te ties  qui  auroient  esté  mal  couchées.  Or  jusques  icy 
«  je  n'ay  point  esté  en  peine  de  les  faire  valider,  comme 

«  aussi,  Sire,  ne  se  trouvera-il  point  que  je  me  sois 
«  jamais  tant  advancé  que  de  toucher  à  vos  deniers, 
«  non  seulement  en   vostre  province ,   mais  aussi  à 
«  Sienne  et  en  Toscane,  où  j'avois  plus  de  commodité 
«  d'en  prendre  que  je  ne  pouvois  avoir  par  deçà.  Et 
«  mesmes  il  vous  pourra  souvenir  que  m'ayant  fait 
u  cest  honneur  depuis  trois  ans  d'ordonner  que  la  pen- 
ce sion  que  je  fais  à  monsieur  le  cardinal  de  Guyse  de 
ce  six  mil  livres  seroit  prinse  sur  l'espargne,  je  ne  me 
«  suis  onques  voulu  aider  de  ladite  depesche ,  tant  s'en 
«  faut  que  j'y  voulusse  mettre  la  main  sans  vostre 
«  congé.  Et  de  tout  cela  pourrez  vous  estre  esclaircy 
ce  au  retour  des  commissaires  que  vous  envoyez  de  par- 
«  deçà,  lesquels,  je  m'asseure,  ne  rapporteront  point 
«  mon  nom  couché  dans  leurs  papiers.  Et  quoy  qu'il 
«  en  soit,  il  n'y  avoit  rien  de  vérifié  contre  moy  ,   et 
«  n'est  pas  à  croire  que  vostre  mal-contentement  soit 
ce  procédé  de  cela.  Mais  si  c'est  par  opinion  que  j'aye 
«  commis  quelque  faute  au  fait  des  armes,  ceste  opi- 
«  nion  seroit  bien   contraire  à  celle  que  vous  aviez 
«  quand  vous  m'escrivites  par  trois  ou  quatre  fois  que 
«  j'avois  reconquis  et  conservé  la  Guyenne.  Et  m'as- 
«  seure  que  vous  n'avez  pas  oublié  les  causes  pourquoy 
ce  vous  me  voulustes  honnorer  d'un  tiltre  si  digne  et 
c<  si  honnorable  ;  car  il  vous  souviendra ,  comme  j'es- 
«  père,  que  ce  fut  par-ce  qu'aux  premiers  troubles 
«  Thoulouse ,  qui  avoit  esté  combatue  par  trois  jours, 
«  et  gaignée  par  les  deux  parts ,  à  ma  venue  fut  déli- 
ce vrée;   et  ceux  qui  l'avoient  combatue,  pour  seule- 
ce  ment  m'avoir  veu,  furent  mis  en  routte ,  plusieurs 
«  prins  et  punis  comme  ils  avoient  mérité,   de  sorte 
ce  qu'encorçs  aujourd'huy  ladite  ville    me  tient  pour 


474  t1^0!    COMMENT  AlllfiS 

«  conservateur  de  leurs  vies,  biens  et  honneur  de  leurs 
«  femmes.  De  mesme  diligence  et  bon-heur  fat  par 
«  moy  incontinent  secourue  la  ville  de  Bordeaux,  où 
«  je  me  rendis,  au  partir  de  Thoulouse,  dans  deux  jours 
«  et  deux  nuicts  ;  et  combattis  et  mis  en  routte  en 
«  chemin  les  trouppes  qui  s'estoient  eslevées  pour  ém- 
et pescher  le  passage.  Et  ayant  délivré  Bordeaux  du 
«  mesme  danger  que  Thoulouse,  sans  séjourner  que 
«  deux  jours,  je  passay  la  rivière  avec  six  vingts  chè- 
re vaux,  estimant  que  monsieur  de  Burie  me  viendroit 
«  trouver,  comme  il  fit,  mais  ce  fut  quatre  heures  après 
«  le  combat;  et  trouva  que  j'avois  deffait  six  enseignes 
«  de  gens  de  pied ,  et  sept  cornettes  de  gens  de  cheval, 
«  conduittes  par  monsieur  de  Duras.  Et  après  ceste 
«  victoire ,  ledict  sieur  de  Burie  et  moy  alasmes  assiè- 
ge ger  Monsegur,  qui  fut  battu  et  gaigné  d'assaut, 
«  comme  aussi  fut  Penne  d'Agenois.  Depuis  je  pris 
«  Lectoui  e  en  deux  jours ,  parce  que  le  feu  capitaine 
k  Montluc  avoit  surprins  quatre  cens  hommes  de  la 
«  garnison  de  ladicte  ville ,  qu'il  avoit  tous  taillez  en 
«  pièces.  Et  incontinent,  sans  m'arrester  jour  ne  nuit, 
«  je  suivis  monsieur  de  Duras  de  si  près,  que  je  le 
«  contraignis  de  venir  au  combat  avant  que  nos  gens 
«  de  pied  peussent  arriver;  et  a  peine  donnay-je  loisir 
«  à  monsieur  de  Burie  d'y  venir  à  temps  pour  s'y  trou- 
ce  ver;  et  succéda  si  heureusement,  qu'une  poignée  de 
«  gens  deffirent  vingt  et  trois  enseignes  de  gens  de  pied 
«  et  unze  cornettes  de  cavallerie.  Et  au  partir  delà,  je 
«  vous  envoyay  dix  compagnies  de  gens  de  pied  espa- 
ce gnols,  qui  ne  nous  avoient  de  rien  servy,  mais  bien 
«  servirent  ils  à  la  bataille  de  Dreux,  comme  aussi  fi- 
<c  rent  dix  compagnies  de  Gascons  que  je  vous  envoyay 

«  par  le  capitaine  Charry.  Et  vostre  pays  de  Guyenne 
«  demeura  repurgé   de  tous  troubles,   et  n'y    avoit 
«  homme  qui  osast  lever  la  teste ,  sinon  pour  vostre 
«  service  ;  de  sorte  qu'avec  bonne  et  juste  cause  me 
«  donnastes  vous  ce  tiltre  d'avoir  reconquis  et  con- 
te serve  vostre  pays  de  Guyenne.  Et  quant  aux  seconds 
«  troubles,  j'avois  assez  adverty  long  temps  avant  vos- 
«  tre  Majesté  et  celle  de  la  Royne  de  ce  que  depuis 
«  vous  vistes  advenir;  et  bien  que  par  vostre  commande- 
«  ment  me  fust  escrit  par  deux  ou  trois  fois  que  j'estois 
«  fort  mal  informé ,  si  ne  laissay-je  pas  de  me  pourvoir, 
«  pour  me  garder  d'estre  surprins.  Et  le  mesme  jour 
«  que  les  troubles  survindrent  à  Paris,  sans  que  j'en 
«  fusse  autrement  adverty,  et  la  propre  veille  de  la 
«  Sainct  Michel,  je  me  jettay  dans  Lectoure ,  ville  la 
«  plus  importante  de  la  Gascogne,  si  bien  à  propos, 
«  que  je  rompis  l'entreprise  de  six  cens  hommes  qui  y 
«  dévoient  entrer  par  la  fauce  porte.  Et  après  avoir 
«  conservé  la  ville  en  vostre  obeyssance,  sçachant  que 
«  vous  auriez  besoin  de  secours,  comme  vous  me  man- 
te dastes  après,  je  fis  telle  diligence  d'assembler  des 
«  hommes,  qu'en  vingt  et  neuf  jours  après,  ledit  jour  de 
«  Sainct  Michel,  je  vous  envoyay  douze  cens  chevaux 
«  et  trente  enseignes  de  gens  de  pied,  qui  furent  con- 
«  dujts  par  moy  jusques  à  Limoges ,  et  de  là  par  les 
«  sieurs  de  Terride,  de  Gondrin  et  de  Monsalés;  et 
«  combien  qu'il  semblast  à  beaucoup  de  gens  que  la 
«  Guyenne  demeureroit  en  proye  aux  vicomtes,  qui 
ce  avoient  beaucoup  de  forces,  toutesfois  mon  retour 
«  leur  donna  si  bien  à  penser,  qu'ils  ne  gaignerent 
«  rien  sur  moy  ny  sur  vostre  pays.  Et  avec  si  peu  que 
«  je  peuz  ramasser,  j'allay  depuis  en  Sainctonge,  et 

«  à  mon  arrivée    ceux  qui  s'estoient  eslevez  à  Ma- 
«  rennes  furent  deflaits  par  Madaillan  et  le  seneschal 
«  de  Bazadois,  lesquels  se  rallièrent  avec  monsieur  de 
«  Pons,  et  prindrent  Marennes,  les  isles  d'Oleron  et 
«  d'Alvert.  Et  de  mesme  diligence  fut  reconquise  l'isle 
«  de  Ré  par  mon  nepveu  de  Leberon ,  que  j'y  avois  en- 
te voyé;  et  s'il  vous  eust  pieu  me  faire  bailler  ce  que 
«  vous  m'aviez  mandé,  tant  d'argent,  d'aitillerie,  que 
«  d'autres  munitions,  j'eusse  pris  peine  de  vous  regai- 
«  gner  La  Rochelle  devant  la  paix  que  vous  listes  en 
«  ce  temps  là.  Et  quant  aux  derniers  troubles,  il  est 
«  vray  qu'ils  survindrent  au  temps  que  j'estois  malade 
«  et  sortois  de  danger  de  mort;  mais  je  ne  laissay  pas 
«  pourtant  de  me  mettre  aux  champs  et  d'assembler  le 
«  plus  de  gens  que  je  peus,  à  pied  et  à  cheval  ;  et  ayant 
«  esté  adverty  que   les  trouppes  de  Languedoc,  de 
«  Provence  et  Dauphiné  s'approchoient  de  ce  pays, 
«  j'allay  au  devant  pour  les  combattre ,  accompagné 
«  de  monsieur  de  La  Valette,  de  monsieur  Descars,  et 
«  de  plusieurs  autres  capitaines  de  vos  ordonnances  ;  et 
«  les  approchay  de  si  près,  que  si  le  maistre  de  camp 
«  de  leurs  trouppes,   appelle  le  capitaine  Moreau, 
«  n'eust  esté  prins,  nous  estions  tous  deffaits,  car,  outre 
«  que  le  rencontre  estoit  en  lieu  où  les  chevaux  ne  se 
«  pouvoient  aucunement  soustenir,  ils  nous  eussent 
«  combattu  dix  contre  un ,  d'autant  que  nous  ne  pou- 
«  vions  pas  estre  plus  de  deux  mil  cinq  cens  hommes  : 
«  ils  estoient  plus  de  vingt  mil  hommes.  Et  de  tout 
«  cecy  peuvent  tesmoigner  lesdits  sieurs  de  La  Va- 
«  lette,  Descars,  et  autres  capitaines,  qui  tous  furent 
«  d'advis  que  le  mieux  que  nous  pouvions  faire  estoit 
«  de  nous  retirer.  Et  comme  nous  estions  tous  d'advis 

«  de  costoyer  les  ennemis,  pour  les  tenir  en  bride,  et 
«  pour  essayer  de  prendre  quelque  advantage  sur  eux, 
«  le  jeune  Monsallés  apporta  lettre  de  vostre  Majesté 
«  à  tous  les  capitaines  de  marcher  devers  monsieur  de 
«  Montpensier,  etmoy  de  m'en  retourner  ;  ce  que  je  fis, 
«  tant  pour  ma  maladie  que  pour  conserver  le  pays, 
«.  comme  j'ay  fait  tant  que  les  forces  ont  esté  entre 
«  mes  mains.  Apres,  estant  à  Cahors,  où  j'estois  allé 
«  pour  combattre  les  vicomtes,  je  fus  adverty  que  Pilles 
«  estoit  vers  Agenois  avec  un  grand  nombre  de  caval- 
«  lerie;  et  cuidant  le  surprendre,  je  marchay  jour  et 
«  nuict  pour  le  combattre,  ce  qui  fust  advenu,  n'eust 
«  esté  que  le  seigneur  de  Fontenilles  et  le  capitaine 
«  Montluc,    avec   quelques    sallades,    rencontrèrent 
«  cinq  ou  six  cornettes  dudit  Pilles,  et  les  charge^ 
«  rent  de  telle  roideur ,  qu'ils  les  mirent  en  roùtte  : 
«  qui  fut  cause  que  ledit  Pilles  passa  la  mesme  nuict 
«  la  rivière  de  Dordoigne,  et  se  retira  vers  leur  ar- 
«  niée.  Quant  à  la  venue  du  comte  de  Mongommery, 
«  l'on  sçait  qu'au  partir  du  Mont  de  Marsan,  que  j'a- 
c<  vois  assiégé,  assailly  et  pris  en  deux  heures,  mon- 
te sieur  Danville,  pour  les  entreprises  qu'il  avoit  en 
«  Languedoc,  en  emmena  toutes  les  forces,  et  ne  me 
«  laissa  que  ma  compagnie,  celles  du  seigneur  de  Fon- 
te tenilles  et  de  monsieur  de  Gondrin ,  ensemble  cinq 
«  enseignes  de  gens  de  pied,  desquelles  je  me  servis 
«  pour  la  deffence  de  Lectoure,  Florance,  Agen,  Vil- 
«  leneufve.Et  bien  que  ledit  sieur  mareschal  eust  r  ap- 
te pelle  depuis  lesdites  deux  compagnies,   et  que  je 
«  fusse  demeuré  seul  avec  la  mienne,  je  ne  laissay 
«  pourtant  de  m' aller  jetter  dans  Agen,  quand  le  camp 
«  des  princes  en  approcha,"  sans  que  je  fusse  secouru 

«  que  dudit  sieur  de  Fontenilles,  lequel  amena  sa  com- 
«  pagnie.  Duquel  lieu  ledit  camp  des  princes  fut  sou- 
«  vent  endommagé   :   et  d'autant   que   lesdits  sieurs 
«  av oient  fait  faire  un  pont  sur  la  Garonne,  pensant  y 
«  passer  en  ce  pays,  et  faire  du  pays  de  Condommois 
c<  et  d'Agenois  comme  d'une  ville,  je  leur  rompis  leur 
«  pont,  et  le  mis  si  bien  en  pièces,  qu'ils  n'en  sceurent 
«  jamais  recouvrer  que  deux  batteaux,  avec  lesquels 
«  ils  repassèrent  la  rivière,  mais  ce  fut  avec  tel  loisir 
«  que,  s'il  eust  pieu  à  vostre  Majesté  m'envoyer  tant 
«  soit  peu  de  forces,  on  les  eust  bien  gardé  de  s'as- 
«  sembler.  Et  pour  autant  que  pendant  que  lesdits 
ce  princes  estoient  par  deçà  l'on  s'estoit  saisi  de  quel- 
ce  ques  chasteaux  du  pays  d'Agenois,  je  les  reprins  et 
«  remis  tous  sous  vostre  obeyssance.  Et  depuis  il  vous 
«  pleut  me  commander  d'aller  faire  la  guerre  au  pays 
ce  de  Bearn,  et  bien  qu'il  fust  mal-aysé  de  recouvrer 
ce  des  gens,  par-ce  qu'on  tenoit  la  paix  pour  faite,  si 
ce  est-ce  qu'en  moins  de  quinze  jours  je  mis  aux  champs 
ce  quarante  et  cinq  enseignes  de  gens  de  pied  et  bien 
ce  six  cens  sallades ,  et  résolus  d' aller  en  Bearn ,  et  con- 
ce  traindre  Montamat  de  venir  au  combat ,  ou  laisser 
ce  prendre  les  villes  les  unes  après  les  autres,  comme 
ce  l'on  peut  bien  juger  qu'il  fust  advenu  ;  car,  ayant  com- 
<e  mencé  à  Rabastens,  comme  il  estoit  nécessaire,  pour 
ce  les  raisons  que  je  vous  ay  cy  devant  escrites,  bien 
«  que  ce  fust  des  plus  fortes  places  de  la  Guyenne,  je 
ce  l'emportay  en  huit  jours,  où  je  servis  de  pionnier, 
<e  de  canonnier,  de  soldat  et  de  capitaine.  Et  faisant  les 
«  approches,  j'y  pensay  perdre  mon  jeune  fils,  qui  fut 
a  blessé  tout  auprès  de  moy,  comme  aussi  fut  le  capi- 
«  taine  Paullac.  Et  quand  se  vint  au  jour  de  l'assaut ; 

«  voyant  que  les  deux  premières  trouppes  n'alloient 
«  pas  à  l'assaut  comme  j'eusse  peu  désirer,  je  marehay 
«  moy-mesmes  à  la  bresche,  accompagné  des  seigneurs 
«  de  Goas  et  du  vicomte  d'Usa,  et  suiyy  d'environ  cent 
«  ou  six  vingts  gentil-hommes,  desquels  en  y  eut  qua^ 
«  rante  deux  blessez,  et  je  fus  du  nombre,  estant 
«  blessé  en  tel  lieu,  que  j'en  porteray  toute  ma  vie  la 
«  marque.  Et  encores  que  ce  fait  d'armes,  rapporté 
«  avec  plusieurs  semblables  que  j'ay  fait  durant  le  re- 
«  gne  des  roys  vostre  père  et  grand  père,  ne  m'eust 
«  rien  fait  espérer  d'avantage  de  ce  que  j'avois  aecous- 
v  tumé  d'en  désirer,  qu'estoit  un  bon  gré  et  un  bon 
«  remerciement  desdits  sieurs  roys  mes  maistres ,  tou- 
«  tes-fois  j'avois  occasion  de  penser  que  vostre  Ma- 
«  jesté  en  tiendroit  quelque  peu  de  compte.  D'avan- 
ce tage,  je  representois  devant  vos  yeux  un  vieux  soldat 
ce  de  soixante  dix  ans,  vostre  lieutenant  gênerai  par 
ce  deçà ,  et  lequel ,  commandant  aux  autres  sans  s'ap- 
ce  procher  du  combat,  pouvoit  satisfaire  au  devoir  de 
ce  sa  charge  :  toutes-fois,  pour  le  désir  qu'il  avoit  de 
ce  vous  rendre  victorieux  en  toutes  vos  entreprinses ,  il 
ce  s'estoit  mis  au  rang  des  moindres  fantassins,  et  en 
ce  danger  de  mort  ;  et  plusieurs  gentils  -  hommes 
ce  avoient  couru  mesme  péril ,  s'estimant  heureux  de 
ce  suyvre  l'un  des  plus  anciens  soldats  de  France,  je 
ce  ne  diray  pas  capitaine.  Je  pensois  aussi  que  vous 
ce  pourriez  considérer  que,  comme  aux  premiers  trou- 
ce  blés  les  premières  victoires  vindrent  de  ma  main, 
ce  aussi  en  ces  derniers  troubles  je  vous  avois  faict 
ce  victorieux  au  dernier  fait  d'armes  qui  avoit  esté  fait 
ce  en  ce  royaume.  Mais  comme  j'attendois  au  moins 
f<  une  lettre  telle  que  vous  aviez  accoustumé  escrire  au 

ex  moindre  capitaine  de  ce  royaume,  la  longue  attente 
«  ne  m'a  apporté  autre  chose,  sinon  que  j'ay  entendu 
«  que  vous  m'aviez  osté  le  gouvernement,  et,  qui  pis 
«  est,  sans  m'en  avoir  fait  escrire  une  seule  parole  -,  de 
«  sorte  que  plus  tost  ay-je  veu  venir  celuy  qui  me  doit 
«  succéder,  que  d'avoir  esté  adverty  qu'on  m'avoit  des- 
«  pouiilé.  Et  au  temps  que  par  une  loy  universelle  par 
«  tout  vostre  royaume  vous  aviez  remis  en  leurs  estats 
«  et  charges  ceux  qui  en  avoient  esté  privez,  je  puis 
«  dire  que  par  une  loy  particulière,  faite  pour  moy 
«  seul ,  je  suis  desmis  de  la  charge  que  j'avois  souste- 
«  nue  avec  les  armes  en  main.  Mais  quand  bien  l'on 
«  m'auroit  mis  en  pourpoint,  si  demeureray-je  tous- 
«  jours  vestu  d'une  robe  honnorable,  qui  est  telle  que 
«  j'ay  porté  les  armes  depuis  mon  enfance  pour  le  ser- 
«  vice  de  vostre  couronne ,  avecques  toute  la  fidélité 
«  que  les  roys  mes  maistres  eussent  sceu  désirer.  L'on 
«  m'accordera  tousjours  que  je  me  suis  trouvé  en  autant 
«  de  combats,  batailles,  rencontres,  entreprises  de 
«  nuict  et  de  jour,  assauts,  prinses  et  deffences   de 
«  villes,  qu'homme  qui  soit  aujourd'huy  en  toute  l'Eu- 
«  rope  ;  et  pour  tel  suis-je  cogneu  par  tous  les  estran- 
«  gers.  Je  puis  dire  avec  la  vérité,  et  la  gloire  en  soit 
«  à  Dieu  et  aux  roys  qui  m'ont  employé,  que,  soit  pour 
«  mon  bon-heur,  soit  pour  autres  occasions,  que  je  ne 
«  fus  oneques   defïait  en  lieu  où  j'ay  commandé,  et 
«  n'âttaquay  jamais  les  ennemis  que  je  ne  les  aye  bat- 
«  tus.  Plusieurs  gens  de  bien  tesmoigneront  aussi  du 
«  devoir  que  je  fis  aux  batailles  de  Pavie ,  de  La  Bi- 
«  coque  et  de  Serizolles,  où  je  menois  toute  l'arque- 
«  buzerie;  tesmoigneront  aussi  en  quelle  réputation 
«  le  feu  sieur  de  Lautrec  me  tenoit,  pour  m' avoir  veu 

k  en  sa  présence  combattre  entre  Bayonne  et  Fon- 
ce tarabie,  et  depuis  pour  l'avoir  suivy,  avec  charge 
«  de  gens  de  pied,  au  voyage  qu'il  fit  en  Lombardie 
«  et  ro}^aume  de  Naples,  où  je  fus  blessé  de  quatre 
«  arquebuzades.  H  y  a  encores  des  gens  de  bien  qui 
«  sont  vivans,  et  sont  records  du  devoir  que  je  fis 
«  quand  la  terre  d'Oye  fut  prinse,  estant  maistre  de 
«  camp  de  toutes  les  bandes  françoises  :  autres  tesmoi- 
«  gneront  en  quel  rang  me  tenoit  le  prince  de  Melphe 
«  et  feu  monsieur  le  marescbal  de  Brissac,  pour  m'a- 
it voir  veu  en  Piedmont,  à  toutes  heures  et  à  toutes 
«  occasions,  et  de  jour  et  de  nuict,  hazarder  ma  vie 
ce  pour  le  service  de  ceste  Couronne;  comme  aussi  plu- 
«  sieurs  pourront  tesmoigner  que  le  jour  qu'advînt  la 
ce  disgrâce  de  nos  gens  en  la  basse  Bolongne,  je  de- 
ce  meuray  seul  avec  bien  petit  nombre  au  combat  ;  et 
«  alors  que  feu  vostre  père,  mon  bon  maistre,  de  re- 
«  commandable  mémoire,  pensoit  que  tout  fust  perdu,, 
«  je  sortis  en  despit  des  Anglois,  et  rapportay  vingt 
«  deux  drappeaux  des  nostres,  qui  avoient  esté  prins, 
«  et  n'en  fut  perdu  qu'un.  Si  monsieur  de  Guy  se 
ce  estoit  en  vie ,  il  ne  celeroit  pas  ce  qu'il  me  vit  faire 
c<  à  la  prinse  de  Thiomville,  comme  aussi  ne  fera  pas 
«  monsieur  le  mareschal  de  Vieilleville ,  et  pourra 
ce  tesmoigner  si  ce  ne  fut  pas  moy  qui  prins  la  tour 
ce  par  laquelle  s'ensuivit  la  perte  de  la  ville.  Tous  les 
ce  capitaines  estrangers  d'Italie,  d'Espagne  et  d' Aile- 
ce  magne,  m'honnoreront  tousjours  du  devoir  que  je  fis 
ce  au  siège  de  Sienne ,  où  j'estois  lieutenant  du  feu  roy 
ce  vostre  père,  et  depuis  en  Toscane,  où  je  ne  perdis 
ce  rien  et  fus  victorieux  sur  les  ennemis  :  et  en  fus  tel- 
ce  lement  recognu  par  le  feu  roy  vostre  père,  qu'outre 
2a.  3i 

«  qu'au  retour  de  Sienne  il  me  donna  l'Ordre,  qui  es- 
te toit  lors  un  enseigne  de  grand  et  notable  service ,  il 
«  me  donna  la  comté  de  Gaure ,  pour  en  jouyr  toute 
«  ma  vie  ,  laquelle  depuis ,  et  après  la  mort  dudit  sieur 
«  roy,  me  fut  ostée  à  la  réduction  de  vostre  domaine, 
«  et  si  ne  fis  onc  semblant  de  m'en  douloir. 

«  Tout  cecy  vous  ay-je  voulu  représenter,  Sire, 
«  parce  que  peut  estre  vous  ne  l'avez  pas  entendu ,  et 
«  qu'en   parlant  de  moy  devant  vostre   Majesté  l'on 
«  m'a  tenu  en  autre  rang  que  je  n'avois  mérité.  Par 
«  fois  l'on  a  parlé  de  moy  comme  si  je  fusse  esté  un  lar- 
«  ron  ;  par  fois,  et  le  plus  souvent,  disoit  on  que  je 
«  n'avois  rien  faict  qui   vallust  depuis  trois  ans  :  en 
«  cela  vous  faisoit  on  plus  de  tort  qu'à  moy,  Sire,  car 
«  tous  les  langages  du  monde  ne  me  sçauroient  oster 
«  l'honneur  que  j'ay  acquis,  et  à  vous,  Sire,  l'on  vous  a 
«  par  importunité  induit  à  faire  chose  que ,  je  crains , 
«  pourra  servir  d'un  mauvais  exemple  aux  gens  de 
«  monmestier,  d'autant  que  ceux  qui  ont  esté  appeliez 
«  aux  charges  depuis  quelque  temps,  et  qui  désirent 
«  parvenir  par  l'exercice  des  armes,  craindront,  à  mon 
«  exemple ,  que  les  services  de  longues  années  et  la 
«  gloire  et  la  vertu  acquise  par  tout  le  monde,  ne 
«  pourra  tant  leur  ayder  que  pourroient  leur  nuire 
«  les  langues  de  ceux  qui  voudront  quelque  jour  les 
«  reculler.  Il  me  reste,  Sire ,  par  la  fin  de  ma  longue 
«  et  prolixe  lettre,  vous  supplier  très -humblement 
«  m'excuser,  si,  recevant  un  tel  coup  de  fortune,  j'ay 
«  esté  contrainct  me  plaindre  et  me  douloir  à  vous  et 
«  non  à  autre ,  et  ay  esté  contrainct  de  ce  faire,  tant 
<c  pour  me  faire  cognoistre  à  vostre  Majesté  mieux  que 
«  je  n'ay  esté  par  le  passé,  qu'aussi  pour  vous  sup- 

fc  plier  tres-humblement  que  doresnavant,  quand   on 
«  vous  importunera  de  traicter  mal  ou  moy  ou  au- 
«  tre  de  vos  bons  serviteurs,  vous  veuillez  tousjours 
«  reserver  une  aureille  pour  celuy  qui  sera  accusé, 
«  avant  vous  résoudre  à  faire  chose  qui  puisse  l'inte- 
«  resser.  Quant  à  moy,  pour  le  désir  que  j'ay  de  tous- 
«  jours  vous  veoir  prospérer,  je  suis  tres-ayse  si  en  ces 
«  derniers  troubles  vous  avez  esté  si  bien  et  si  heureu- 
«  sèment  servy  en  tous  les  endroits  de  vostre  royaume 
«  par  tous  ceux  que  vous  avez  employez ,  qu'ayant  par 
«  deçà  conservé  les  villes  et  le  pays,  ayant  battu  les 
«  ennemis  quand  j'ay  eu  le  moyen  de  les  combattre,  et 
«  ayant  pris  les  villes  d'assaut  avec  grand  danger  de  ma 
<c  vie ,  encores  que  l'on  die  que  je  n'ay  rien  faict  qui 
«vaille,  si  vous  supplieray-je  tres-humblement  de 
<r<  croire  qu'il  n'y  a  homme  qui  m'aye  passé  de  bonne 
«  volonté;  et,  puis  qu'ainsi  vous  plaist,  je  me  retire, 
«  n'ayant  autre  marque  de  mes  peines  et  services,  de- 
«  puis  tant  d'années,  que  le  regret  de  la  perte  de  mes 
«  enfans  morts  pour  vostre  Couronne,  et  sept  arque- 
«  busades  qui  serviront  à  me  ramentevoir  tous  les  jours 
«  l'humble  et  affectionnée  dévotion  que  j'ay  eue*  à  faire 
«  tres-humble  service  à  vos  prédécesseurs,  comme  aussi 
«  l'auray-je  toute  ma  vie  semblable  à  l'endroit  de  vos- 
«  tre  Majesté,  à  laquelle  je  prie  Dieu  donner  tout 
«  bon-heur,  prospérité  et  santé.  » 

Voyla  quelle  fut  ma  lettre ,  sur  laquelle  ces  mes- 
sieurs ,  qui  gouvernoient  lors  tout  à  la  Cour,  eurent 
plus  de  peine  à  philosopher  que  je  n'avois  eu  à  la  dic- 
ter :  elle  fut  imprimée  à  mon  desceu,  et  veue  par  tout. 
Mes  amis ,  et  ceux  qui  sçavoient  le  devoir  que  j'avois 
faict  à  la  conservation  de  la  Guyenne,  estoient  autant 

3i. 

ou  plus  offencez  que  moy.  Et  veux  bien  qu'on  sçache 
que  lors  et  depuis,  si  j'eusse  eu  le  cœur  aussi  desloyal 
qu'avoient  ceux-là  qui  me  representoient ,  après  les 
premiers  troubles,  à  la  Cour,  pour  espagnol  à  la  Royne, 
que  j'avois  encore  assez  de  moyen  et  de  crédit  pour 
faire  beaucoup  de  mal  :  mais  je  ne  suis  ny  ne  seray 
jamais  que  bon  françois  et  serviteur  de  la  Couronne  : 
aussi  sçavois-je  bien  que  tout  cela  ne  venoit  pas  du 
Roy,  qui  ne  m'esloigna  jamais  de  sa  bonne  grâce;  mais 
un  jeune  prince  qui  est  enveloppé  parmy  tant  d'affaires 
est  bien  empesché  de  contenter  tout  le  monde,  joinct 
que  plusieurs ,  qui  ne  me  pouvoient  faire  mal  que  de 
leur  langue,  possedoient  fort,  non  pas  Sa  Majesté,  qui 
n'aima  jamais  les  Huguenots,  quelque  mine  qu'il  fist? 
mais  son  conseil. 

O  que  les  roys  et  les  princes  doivent  bien  songer  à  ne 
faire  souffrir  une  honte  à  celuy  qui  a  tousjours  porté 
la  fidélité  qu'il  doit  à  leur  service  et  qui  a  du  cœur!  À. 
tel,  peut  estre,  le  fera -on  qui  mettra  leurs  affaires  en 
mauvais  estât,  comme  depuis  cinquante  ans  nous  en 
avons  veu  de  beaux  exemples,  au  dommage  du  Roy  et 
de  la  France,  comme  j'ay  dit  cy  dessus,  lorsque  j'ay  parlé 
des  traverses  et  charitez  qu'on  a  preste  à  de  grands  ca- 
pitaines. Combien  en  y  a-il  qui  eussent  non  seulement 
quitté  tout,  mais  peut  estre  faict  pis?  car  celuy  qui  fait 
son  devoir,  et  se  voit  indignement  traitté,  sent  cela 
jusques  au  cœur.  J'ay  ouy  dire  que  le  roy  François 
ou  Louys,  je  ne  sçay  lequel  c'est,  demandant  un  jour 
à  un  gentil-homme  qui  estoit  gascon  comme  je  suis, 
quelle  chose  est-ce  qui  le  pourroit  distraire  de  son 
service,  «  rien ,  Sire ,  respondit  l'autre,  si  ce  n'est  un 
«  despit  :  »  aussi  dit-on  que  pour  despit  on  se  feroitturc. 

Tout  cela  pourtant  ne  nie  sçauroit  faire  ny  espagnol 
ny  huguenot:  j'ay  trop  aymé  mon  honneur,  je  me 
veux  ensevelir  avec  ceste  belle  robbe  blanche,  sans 
mettre  une  vilaine  tache  au  nom  de  Montluc  ;  et  tout 
homme  qui  aymera  le  sien  en  doit  faire  de  mesmes. 
Si  son  maistre,  si  son  roy  ne  se  veut  servir  de  luy,  il 
peut  demeurer  chez  soy  et  considérer  les  autres  ;  s'il 
a  de  la  valleur,  la  fortune  qui  l'aura  rabaissé  le  relè- 
vera ,  car  elle  n'est  pas  tousjours  en  collere.  Combien 
de  grands  seigneurs  et  grands  capitaines  avons  nous 
veu  qui  estoient  chez  eux  à  faire  leurs  jardins,  lesquels 
le  Roy  estoit  contrainct  de  rappeller  à  son  service,  es- 
tant marry  de  les  avoir  esloignez  ! 

J'en  ay  veu  prou  de  mon  temps  du  costé  du  Roy  et 
du  costé  de  l'Empereur  qui  ont  tourné  leur  robbe, 
et  quelques  uns  bien  légèrement  et  sans  grande  occa- 
sion ;  mais  ils  ne  se  sont  pas  fort  remontez  pour  cela, 
et  estans  parmy  nous  ils  estoient  regardez  de  mauvais 
œil.  Je  croy  que  nos  ennemis  en  faisoient  de  mesme  : 
on  ayme  bien  leur  marchandise,  mais  non  pas  le  mar- 
chand. Quand  ce  brave  prince  Charles  de  Bourbon 
fut  contrainct  prendre  le  party  de  l'Empereur,  et  se 
donner  au  diable,  puis  que  Dieu  ne  le  vouloit  (car 
certes  il  y  fut  forcé  et  contrainct) ,  nous  entendions 
dire  que  les  Espagnols  mesmes  le  regardoient  de  tra- 
vers; et  le  pauvre  prince,  après  nous  avoir  faict  beau- 
coup de  mal,  y  perdit  la  vie.  Apres  qu'il  fut  tué  à 
Rome,  on  disputoit  qui  en  estoit  plus  ayse,  ou  le 
Pape,  ou  le  Roy,  ou  l'Empereur:  le  premier,  parce 
qu'il  le  tenoit  assiégé;  le  Roy,  pour  se  voir  délivré 
d'un  grand  ennemy  ;  et  l'Empereur,  pour  estre  des- 
chargé d'un  prince  banny  et  nécessiteux;  qu'il  portoit 

sur  ses  espaules,  ne  l'ayant  enrichy  que  de  promesses 
et  non  d'autre  chose.  Ces  despits  vont  trop  avant  :  les 
miens  ne  me  firent  ny  ne  me  feront  jamais  faire  chose 
contre  mon  devoir  et  mon  honneur.  Si  j'estois  jeune, 
et  qu'on  ne  se  voulust  servir  de  moy,  la  terre  est  as- 
sez grande,  je  chercherois  fortune  ailleurs,  mais  non 
pas  aux  despens  de  mon  prince  et  de  mon  honneur. 
Le  Roy,  ayant  receu  ma  lettre,  m'envoya  plusieurs 
belles  parolles  pour  responce,  car  cela  ne  leur  couste 
rien.  L'yssue  monstrera  si  le  pays  sera  mieux  gou- 
verné et  Sa  Majesté  mieux  servie,  et  si  ceux  qui  sont 
venus  après  moy,  encore  qu'ils  soyent  et  grands  sei- 
gneurs et  grands  capitaines,  ont  mieux  faict  et  feront 
cy  après. 

Or,  pour  retourner  de  là  où  j'estois  sorty,  ma  femme 
me  vint  prendre  à  Marsiac ,  et  me  fit  porter  dans  sa 
lictiere  jusques  à  Cassaigne  près  de  Condom ,  là  où. 
la  colicque,  pour  me  rafraischir,  me  tint  trois  sepmai- 
nés  et  me  cuida  emporter.  Monsieur  de  Valence  mon 
frère  ne  m'abandonna  jamais  jusques  à  ce  qu'il  me  vid 
hors  de  danger  de  mort;  plusieurs  seigneurs  catho- 
liques et  huguenots  aussi  me  visitèrent.  Avant  que  le 
capitaine  Montant  fust  arrivé  à  la  Cour,  la  Royne  dc- 
pescha  monsieur  de  Beaumont,  mareschal  des  logis 
de  monsieur  le  prince  de  Navarre,  par  lequel  elle 
me  mandoit  que  si  j'estois  dedans  les  terres  de  ladicte 
dame,  que  je  m'en  retirasse,  et  que  je  misse  mes  gens 
en  garnison.  Voyez  quels  changemens  soudains.  Jelny 
demanday  si  nous  avions  la  paix;  il  me  respondit  que 
non,  mais  qu'on  esperoit  bien  tost  de  l'avoir.  «  Pour- 
«  quoy  donc  veut  le  Roy,  dis-je  >  qu'on  mette  en  gar- 
«  nison  l'armée?  le  pays  n'est-il  pas  assez  ruiné  el 

a  destruict?  Que  si  je  fais  cela,  quand  la  paix  viendra 
s  et  qu'il  faudra  donner  congé  aux  gens  de  pied  et  de 
«  cheval,  il  n'y  en  aura  pas  un  qui  ne  pille  son  hoste 
«  pour  sa  dernière  main,  voyant  qu'il  se  faut  re- 
«  tirer  sans  argent  ;  et ,  puis  qu'il  faut  qu'ils  se  reti- 
«  rent  aux  garnisons,  je  les  feray  du  tout  retirer  en 
«  leurs  maisons.  »  Je  priay  monsieur  de  Valence  de 
faire  escrire  la  lettre  et  la  signer,  parce  que  je  n'eusse 
sceu  ,  à  monsieur  de  Gondrin,  afin  qu'il  licentiast 
tant  les  gens  de  pied  que  de  cheval,  et  que  tout  le 
monde  fust  dans  quatre  jours  retiré  chez  soy  :  ce  qui 
fut  faict  ;  monsieur  de  Beaumont  mesmes  porta  la 
lettre  à  monsieur  de  Gondrin.  Cinq  semaines  après,  la 
Royne  me  manda  que  je  fisse  du  tout  retirer  l'armée: 
en  usant  comme  je  fis,  j'espargnay  plus  de  cinq;cens 
mil  francs  au  peuple,  comme  le  pays  tesmoignera.  J'a- 
vois  conservé  les  chetifs  quatre  mil  francs  que  j'avois 
eu  du  Roy,  sans  qu'il  en  eust  esté  touché  que  cent  es- 
eus  pour  bailler  au  capitaine  Montaut  pour  le  voyage 
de  la  Cour;  et  voyla  comment  j'ay  desrobé  ses  finances 
et  comme  j'ay  pillé  le  peuple  :  ceux  qui  favorisent  les 
Huguenots  près  de  Sa  Majesté  n'ont  garde  de  faillir  de 
me  charger  de  calomnies. 

Mais  je  veux  qu'on  sçache,  et  veux  insérer  dans  ce 
livre  ,  que  pendant  tant  d'années  que  j'ay  commandé, 
et  aux  grandes  charges  que  j'ay  eu ,  je  n'ay  peu  ac- 
quérir pour  vingt  mil  francs  de  bien  ;  et  si  on  dict  que 
j'ay  pillé  trois  cens  mil  escus  :  je  voudrois  qu'il  fust 
vray,  pourveu  que  ce  fust  sur  les  Huguenots  nos  en- 
nemis :  Dieu  soit  loué  du  tout.  Ces  calomniateurs 
n'auront  pas  cet  advantage  de  me  faire  baisser  la  teste, 
car  je  la  porteray  haute  comme  un  homme  de  bien. 


488  [^7°]    COMMENTAIRES 

Les  trésoriers  et  receveurs  sont  en  vie  :  que  le  Roy 
s'en  informe,  qu'il  voye  leurs  comptes,  et  s'il  se  trouve 
un  seul  liard  tourne'  à  mon  proffit ,  si  Sa  Majesté  ne 
me  fait  faire  mon  procès,  elle  ne  fera  pas  bien.  Il  ne 
faut  pas  s'estonner  s'il  est  mal  servy,  comme  l'on  diot 
qu'il  est ,  veu  qu'il  n'en  faict  aucun  exemple  ;  il  faut 
donc  qu'il  s'en  prenne  à  luy-mesme  et  non  à  ceux  qui 
le  font.  Et  quant  aux  impositions  et  exactions  sur  le 
peuple  pour  m'enrichir,  encore  en  doit  faire  le  Roy 
plus  grande  punition,  car  il  y  a  plus  de  pitié  au  peuple 
qu'au  Roy,  car  si  Sa  Majesté  n'en  a  poinct ,  elle  en 
sçait  bien  faire  trouver  à  son  peuple  :  ce  sont  les  pri- 
vilèges de  nos  roys  depuis  qu'ils  se  mirent  hors  de 
page,  comme  on  disoit  du  roy  Loys   onziesme.   Et 
par  là  je  conclus  que  le  Roy  doit  faire  plus  grande 
punition  de  ceux  qui  escorchent  son  peuple ,  que  non 
pas  s'ils  desrobent  l'argent  de  son  espargne  propre. 
Les  commissaires  ont  faict  rendre  compte  à  toute  ma- 
nière de  gens  qui  ont  levé  deniers  :  qu'ils  regardent 
s'ils  me  trouveront  en  leurs  papiers,  et  s'il  est  rien 
entré  en  ma  bource.  Je  confesse  que  j'ay  donné  des 
biens  des  Huguenots  qui  faisoient  mine  de  demeurer 
en  leur  maison  ;  mais  ils  estoient  pis  que  les  autres  ; 
il  n'estoit  pas  raisonnable  qu'ils  fussent  traictez  plus 
doucement  que  les  pauvres  Catholiques,  qui  estoient 
mangez  jusques  aux  os.  Si  je  n'eusse  faict  cela,  la  no- 
blesse se  despitoit,  et  le  soldat  se  fust  révolté,  car  où 
il  n'y  a  rien  à  gaigner  que  des  coups,  volontiers  il 
n'y  va  pas;  et  cependant  on  eust  dict  que  je  m'enten- 
dois  avec  les  Huguenots,  et  n'eusse  trouvé  personne 
qui  m'eust  voulu  suyvre  :  j'eusse  mieux  aymé  mourir 
qu'acquérir  telle  réputation.  Si  les  officiers  du  Roy 

les  eussent  saisis,  il  s'en  fust  tire'  un. million  de  francs; 
mais  ce  n'estoit  qu'intelligence  entre  les  uns  et  les 
autres  :  j'en  ay  eu  ma  part ,  mais  c'a  esté  de  bonne 
guerre  ,  de  ceux  qui  favorisoient  et  portoient  des 
vivres  et  marchandises  aux  ennemis;  encor  croy-je 
que  tout  cela  ne  se  monte  trois  mil  escus.  Pleust  à 
Dieu  que  tous  les  chefs  de  la  France  fussent  allez  aussi 
rondement  au  service  du  Roy  et  du  public  que  moy, 
et  qu'ils  eussent  désiré  avoir  la  paix  par  la  force  !  il  n'y 
a  homme  en  ce  royaume  qui  s'osast  dire  huguenot. 
Mais  je  laisse  ces  propos  fascheux. 

Peu  de  temps  après  la  paix  fut  publiée.  (0,  fort  ad- 
vantageuse  pour  nos  ennemis  ;  nous  les  avions  battus 
et  rebattus,  mais,  ce  nonobstant,  ils  avoient  si  bon 
crédit  au  conseil  du  Roy,  que  les  edicts  estoient  tous- 
jours  à  leur  advantage  ;  nous  gaignions  par  les  armes , 
mais  ils  gaignoient  par  ces  diables  d'escritures.  Ha, 
pauvre  prince  ,  que  vous  estes  mal  servy,  que  vous 
estes  mal  conseillé!  si  vous  n'y  prenez  garde,  vostre 
royaume  s'en  va  le  plus  misérable  qui  fut  jamais,  au 
lieu  qu'il  souloit  estre  le  plus  florissant.  Encore  que 
du  temps  de  vostre  ayeul  et  père  il  eust  esté  assailly 
de  diverses  guerres,  esquelles  je  les  ay  tousjours  fidel- 
lement  servis,  si  est-ce  qu'on  voyoit  toutes  choses  aller 
par  ordre  ,  et  les  charges  n' estre  prophanées.  Je  laisse 
le  tort  que  vous  vous  faites  de  faire  ces  beaux  edits, 
et  donner  tant  d'advantage  à  vos  ennemis;  je  laisse  le 
desordre  de  vostre  justice  et  de  vos  finances,  et  veux 
seulement,  avec  vostre  permission,  dire  quelque  chose 
qui  concerne  la  charge  des  armes;  car  si  je  m'enfon- 

(0  La  paix  fut  publiée  à  Paris  le  n  août  1570. 


4i)°  t1^;0]    COMMENTAIRES 

çois  plus  avant  sur  ce  qui  a  causé  la  ruyne  de  vostre 
royaume,  je  parlerois  trop,  et  non  pas  des  petits. 

Je  sçay  bien,  Sire,  que  vostre  Majesté  ne  me  fera 
pas  cest  honneur  de  vouloir  entendre  la  lecture  de 
mon  livre;  vous  avez  d'autres  occupations,  et  le  temps 
trop  cher  pour  l'employer  à  lire  la  vie  d'un  soldat  ; 
mais  peut  estre  quelqu'un  qui  l'aura  leu,  vous  en- 
tretenant, en  pourra  faire  quelque  récit  à  vostre  Ma- 
jesté. Cela  est  cause  que  j'ay  pris  la  hardiesse  de  vous 
faire  ce  petit  discours ,  lequel  je  vous  supplie  vouloir 
ouyr,  d'autant  qu'en  iceluy  consistent  les  causes  et 
mal-heurs  que  j'ay  veu  advenir  en  vostre  royaume  de- 
puis cinquante  deux  ans  que  j'ay  commencé  à  porter 
les  armes,  régnant  vostre  grand  père  le  roy  François, 
durant  le  règne  duquel  commença  une  coustume  qui 
me  semble  n'estre  guère  bonne  pour  vostre  Estât  ;. 
vostre  Majesté  la  pourra  changer,  ce  que  pourra  ap- 
porter un  grand  bien  à  vostre  royaume  pour  l'exer- 
cice dès  armes.  Un  jeune  prince  comme  vous,  et  bien- 
né,,  le  plus  grand  et  premier  delà  chrestienté,  doit 
tousjours  apprendre  des  vieux  capitaines.  Vous  estes 
naturellement  martial ,  et  avez  le  cœur  généreux ,  voyla 
pourquoi  vous  ne  trouverez  mauvais  d'ouyr  le  dis- 
cours d'un  vieux  gendarme,  vostre  sujet  et  serviteur. 
Il  me  souvient  que  vous  preniez  plaisir  de  m'entre- 
tenir  seul  lorsque  vous  fistes  le  voyage  de  Bayonne(0, 
et  vis  bien  que  vos  discours  excedoient  la  portée  de 
vostre  aage,  de  sorte  que  j'oserois  dire  que  si  on  vous 
eust  laissé  faire,  tout  fust  mieux  allé;  car  quand 
vous  n'auriez  faict  autre  chose  que  vous  monstrer  et 
faire  veoir  à  vostre  peuple  ,  estre  en  personne  en  vos 

W  En  i565. 

armées,  au  moins  quelquesfois,  vous  eussiez  gaigné 
le  cœur  de  plusieurs  et  estonné  les  autres  :  et  sans 
doute  eussiez  este'  mieux  servy,  je  dis  depuis  que 
l'aage  vous  l'a  peu  permettre.  Je  croy  que  c'est  une 
des  plus  grandes  fautes  qu'on  vous  aye  fait  faire  (car 
vous  n'estes  pas  cause  d'avoir  esté  si  renfermé  )  lors  que 
vos  armées  marchoient  :  le  peuple  de  vostre  royaume 
est  bon,,  et  se  resjouit  de  voir  son  roy,  de  sorte  que 
plusieurs  eussent  esté  plus  sages,  mesme  en  ttostre 
Guyenne.  Mais  je  viens  à  mon  discours. 

Sire,  quand  vostre  Majesté  baille  un  office  de  pré- 
sident, ou  conseiller,  lieutenant  gênerai  ou  quelque 
autre  office  de  judicature,  vous  vous  reservez  qu'ils 
ne  pourront  exercer  la  charge  qu'ils  ne  soient  exa- 
minez par  vos  parlemens ,  pleins  d'hom-mes  fort  sça- 
vans,  et  bien  souvent  vous  ordonnez  que  vostre  chan- 
celier les  examinera  avant  que  les  parlemens  les 
voyent,  afin  qu'ils  jugent  s'ils  sont  capables,  et  qu'ils 
ne  puissent  errer  au  jugement  des  procès  de  vos  sujets, 
et  que  le  droit  soit  rendu  à  qui  il  appartiendra.  C'est 
une  chose  bonne  et  juste ,  Sire ,  car  vous  nous  devez  la 
justice  droicte,  et  au  pois  de  la  balance  ;  c'est  la  pre- 
mière chose  que  vous  nous  devez  :  voyla  pourquoy 
c'est  bien  faict  à  vous  de. mettre  tant  de  rigueurs  aux 
examens  qu'on  faict  es  chambres  assemblées  de  vos 
parlemens  \  encor  ne  pouvez  vous  faire  que  tout  aille 
bien  droict. 

Sire,  vous  devriez  faire  ainsi  en  toutes  autres  char- 
ges que  vous  donnez  en  vostre  royaume;  toutesfois 
je  voy  que  le  premier  qui  vous  demande  un  gouver- 
nement de  quelque  place ,  une  compagnie  de  gens- 
darmes  ou  de  gens  de  pied,   un  estât  de  maistre  de 

camp,  sans  considérer  quelle  perte  et  quel  dommage 
peut  advenir  à  vostre  royaume  et  à  vostre  personne 
propre ,  facilement  vous  l'accordez,  voire  mesme  à  la 
requeste  de  la  première  dame  qui  vous  en  prie  et  qui 
vous  aura  peut-estre  entretenu  le  soir  au  bal;  car, 
quelques  affaires  qu'il  y  ait ,  il  faut  que  ce  bal  trotte. 
Sire,  elles  n'ont  que  trop  de  crédit  en  vostre  Cour. 
O  combien  de  mal-heurs  sont  advenus  et  adviennent 
tous  les  jours  pour  avoir  légèrement  donné  ces  charges! 
Et   encor  que  vostre  ordonnance  soit  juste  et  saincte 
défaire  examiner  les  gens  tenans  offices  de  judicature, 
elle  n'importe  pas  tant  à  vostre  Estât;  car  quelle  perte 
pourrez  vous  faire,  encore  qu'ils  soient  ignorans?  elle 
ne  tombe  pas  sur  vous ,   car  celuy  qui  gaigne  ,  en- 
core qu'il  soit  sans  droict,  vous  paye  le  mesme  de- 
voir que  celuy  qui   pert  vous  faisoit.  Par  ainsi  il  n'y 
a  rien  de  perte  en  vostre  particulier,  tout  demeure 
en  vostre  royaume,  et  ne  vous  importe  que  Jean  ou 
Pierre  soit  seigneur  de  tel  ou  tel  lieu.  Nous  sommes 
tous  vos  sujets,  mais  la  faute  et  ignorance  des  gou- 
verneurs et  capitaines,  à  qui  facilement  vous  accor- 
dez  les  gouvernemens  pour  le   premier  qui  le  vous 
demande  ,  porte   grand   et  grand  préjudice  à  vostre 
royaume.   Les  grands  capitaines  et  gens  de  bien  qui 
ayment   vostre    service    m'accorderont    ce   que   j'en 
escris. 

Si  vous  baillez  le  gouvernement  d'une  place  a 
homme  qui  n'aye  expérience  ny  ne  se  soit  jamais  trouvé 
en  telles  charges,  voy-cy  ce  que  vous  en  adviendra. 
Premièrement,  les  anciens  disent  que  quand  l'œil  void 
ce  qu'il  n'a  jamais  veu ,  le  cœur  pense  ce  qu'il  n'a 
jamais  pensé.  Or  si  un  siège  luy  vient  sur  les  bras; 

comment  voulez  vous  qu'il  le  sçaclue  demesler  ,  com- 
ment pourra-il  entendre  et  descouvrir  les  desseins  des 
ennemis,  et  par  où  ils  le  peuvent  ou  veulent  as- 
saillir? car  sans  espion  il  y  a  moyen  de  le  descouvrir, 
comme  on  le  pourra  apprendre  par  ce  que  je  fis  à 
Sienne.  Comment  sçaura-il  dresser  ses  fortifications 
et  se  couvrir;  bref,  faire  mil  et  mille  choses  qui  sont 
nécessaires,  puis  que  jamais  il  ne  s'est  trouvé  en  tels 
affaires?  ceux-là  qui  s'y  sont  trouvez  dix  fois  y  sont 
bien  empeschez ,  bien  souvent  ils  ne  sçavent  où  ils  en 
sont.  Or,  comme  vous  entendrez  que  vostre  place  s'en 
va  assiégée,  vous  voudrez  lever  une  armée  pour  la 
secourir,  parce  que  la  raison  le  veut,  ne  vous  osant 
reposer  sur  le  peu  d'expérience  de  ce  jeune  gouver- 
neur ;  peut  estre  que  vous  serez  forcé  d'y  aller  bien 
souvent  à  la  haste ,  ou  un  de  messeigneurs  vos  frères. 
Il  faut  ou  que  la  ville  se  perde,  ou  que  vous  bazardiez 
une  bataille ,  là  où  vostre  personne  propre  se  peut 
perdre,  ou  un  de  messeigneurs  vos  frères,  qui  conduira 
l'armée,  et  plusieurs  princes  de  votre  sang,  et  de  grands 
capitaines.  Or  considérez  donc  la  perte  et  grand  mal- 
heur qui  dépend  de  donner  facilement  une  charge 
à  un  homme  sans  sçavoir  ce  qu'il  porte;  car,  s'il  est 
expérimenté  et  qu'il  aye  monstre  par  tout  où  il  s'est 
trouvé  sous  de  bons  capitaines,  qu'il  aye  le  cœur  et 
l'entendement  bon ,  dés  qu'il  entrera  en  la  place ,  sou- 
dain il  regardera  à  la  force  et  à  la  foiblesse  dicelle  7 
luy  souvenant  de  ce  qui  aura  esté  faict  là  où  il  se 
sera  trouvé  sous  quelque  autre,  et  ce  qu'il  a  veu  faire 
à  tel  et  tel  capitaine  ;  et  promptement  il  donnera 
ordre  à  la  foiblesse,  et  commencera  à  se  fortifier,  vous 
envoyera  demander  un  ingénieur,  vous  advertira  des 

munitions,  tant  de  vivres,  d'arquebùserie  que  d'artil- 
lerie qu'il  y  aura  trouvé,   et   ne  cessera  de  vous  en 
solliciter  que  vous  ne  l'ayez  pourv eu,  cognoissant  bien, 
par  la  perte  de  sa  place ,  quel  grand  malheur  elle  vous 
pourrait  porter.  Et   comme  vous  luy  aurez  envoyé 
ce  qu'il  vous  aura  demandé,  et  remédié  à  la  foiblesse 
de  la    place ,  par  sa  providence  il  aura  dequoy  ré- 
soudre, et  vous  aussi,  sans  se  précipiter  ;  car  j'ay  tous- 
jours  cogneu  qu'en  la  guerre  cela  est  fort  dangereux, 
si  ce  n'est  que  l'affaire  requière  une  extrême  célérité. 
Deux  choses  se  présentent  en  cecy  :  la    première 
est  que,  comme  vostre  ennemy  aura  entendu  la  valeur 
de   ce  gouverneur,    l'expérience    grande,  la    pour- 
voyance  et  diligence  qu'il  employé  à  remédier  aux 
deffauts  qui  estoient  en  sa  place ,  le  bon  ordre  qu'il 
y  tient,  voulez  vous  croire  que  l'ennemy  aille  atta- 
quer un  tel  homme  garny  de  toutes  ces  vertus  que 
j'ay  escrites?  je  croy  qu'il  n'y  a  assaillant  au  monde 
qui  n'y  pense  deux  fois  ;  et  s'il  le  met  au  conseil ,  il 
ne  trouvera  à  peine  un  seul  vieux  capitaine  qui  luy 
conseille  d'y  aller  pour  recevoir  perte.  Et  si  le  chef 
est  si  sage  et  bien  expérimenté ,  le  conseil  des  jeunes 
n'emportera  celuy  des  vieux  ,  car  ceux  icy  ont  cog- 
noissance  des  affaires  de  ce  monde  plus  que  les  autres, 
et  se  faschent  de  hazarder  l'honneur  qu'ils  ont  acquis, 
parce  qu'on  regarde  tousjours  les  derniers  sans  se  res- 
souvenir guère  des  passez.  Voyla  pour  l'une.  L'autre 
bien  que  vous  en  recevrez,  est  que  vostre  Majesté, 
se  souvenant  de  la  valeur  du  personnage  de  son  ordre , 
et  son  expérience,  en  demeurera  en  repos,  sçachant 
bien  qu'un  si  homme  de  bien  ne  s'embarquera  pas 
mal  à  propos  et  ne  voudra  perdre  son  honneur  ;  et  lors 

dresserez  vostre  armée  à  loysir ,  et  viendrez  camper 
en  lieu  fort.  Que  si  l'ennemy  vous  y  vient  assaillir, 
il  y  sera  defaict;  d'autre  part,  s'il  veut  donner  assaut 
à  la  ville,  vous  luy  estes  de  si  près  à  la  queue,  que  , 
quand  bien  la  brèche  seroit  grande,  il  n'oseroit  avoir 
donné  l'assaut;  car,  ou  qu'il  la  gaigne,  ou  qu'il  la 
perde,  il  est  defaict.  Vous  le  surprendrez  en  desordre, 
parquoy  il  se  gardera  bien  d'entrer  en  ceste  perte, 
et  sera  contraint  de  lever  et  prendre  autre  party ,  ou 
vous  venir  attaquer  dans  vostre  fort  ;  ce  qu'il  se  gar- 
dera bien  de  faire  ,  comme  fit  l'empereur  Charles 
au  camp  de  Provence ,  lors  que  vostre  ayeul  estoit 
fortifié  en  campagne  raze ,  et  que  son  ennemy  faisoit 
mine  de  vouloir  attaquer  Marseille.  Il  se  faut  tous- 
jours  garder  de  faire  des  fautes  à  l'entrée  d'une  guerre, 
car  depuis  que  vos  affaires  entrent  en  deffaveur  en 
leur  commencement,  vostre  Majesté  se  peut  asseurer 
que  les  soldats  perdent  le  cœur,  et  chacun  regarde 
à  se  pouvoir  retirer,  de  sorte  qu'il  ne  faut  espérer 
que  vostre  armée  face  plus  rien  qui  vaille.  Je  vous 
mettray  icy  des  exemples ,  et  combien  importe  un  bon 
chef  dans  une  place.  Le  premier  sera  du  duc  Charles 
de  Bourgoigne ,  qui  venoit  de  perdre  deux  batailles 
contre  les  Suisses  à  Morat  :  il  vint  là  dessus  avec  ce 
camp  desfavorisé  assiéger  Nancy ,  lequel  il  cuida  sur- 
prendre, ne  pensant  jamais  le  roy  René  de  Cecille, 
et  duc  de  Lorraine,  qu'il  vinst  assiéger  sa  place.  Par 
ainsi  elle  se  trouva  despourveuë  de  vivres,  de  mu- 
nitions et  de  gens.  Le  roy  René  avoit  cinq  ou  six 
gentils-hommes  gascons  avec  luy  (tousjours  ces  prin- 
ces lorrains  ont  aymé  nostre  nation),  le  capitaine 
Gratian  Daguerre,  un  pauvre   gentil-homme  de  ce 

pays  nommé  Pons  ,  un  autre  nommé  Gajan  ,  un  autre 
nommé  Rocquepine  C1)  ;les  autres  moururent  au  siège. 
Et  firent  si  vaillamment  ces  braves  Gascons,  qu'avec 
quelque  peu  de  gens  ramassez  du  pays ,  qui  se  jette- 
rent  dedans,  et  quelques  gentils-hommes  dudit  pays, 
ils  dépendirent  la  ville  et  endurèrent  la  faim  jusques 
à  l'extrémité  ,  et  donnèrent  loysir  au  roy  René  d"  aller 
luy  mesme  en  Suisse  cercher  son  secours.  Le  roy 
Loys  onziesme  ne  le  vouloit  secourir  à  la  découverte  , 
à  cause  qu'il  avoit  paix  avec  ledit  duc  ;  mais,  comme 
vous  autres  princes  faictes  ordinairement,  soubs  main 
il  le  favorisoit ,  et  cassa  quatre  cens  hommes  d'armes 
qui  vindrent  jusques  au  pont  de  Sainct  Vincent,  deux 
lieues  de  Nancy.  Et  comme  le  duc  vid  arriver  les 
Suisses  et  ceste  gendarmerie ,  il  se  voulut  lever  et  là 
perdit  la  bataille,  et  y  mourut.  Si  le  roy  Jean  d'Al- 
bret,  voyant  venir  les  forces  de  Ferdinand  sur  luy, 
eust  mis  un  ou  deux  bons  capitaines  dans  la  ville  de 
Pampelonne ,  il  n'eust  pauvrement  perdu  son  royaume 
comme  il  fit ,  car  il  ne  falloit  qu'un  homme  pour 
arrester  les  Espagnols  :  la  place  estoit  bonne.  Or  il 
l'a  perdue  et  le  royaume ,  et  pour  luy  et  pour  sa 
postérité,  car  elle  est  en  trop  bonne  main  pour  la 
ravoir.  Voylà  les  exemples  de  l'ancienneté  que  j'ay 
ouy  racompter  aux  vieux  capitaines  de  cet  aage  là. 
J'en  ay  ouy  racompter  cent  autres,  lesquels  je  pour- 
rois  bien  mettre  par  escrit  ;  mais  je  laisse  cela  pour 
les  historiens,  qui  le  sçavent  mieux  que  moy  :  j'en 
escriray  maintenant  de  celles  de  mon  temps. 

Le  roy  François  vostre  grand  père  assiégea  Pavie, 

C1)  Bernard  du  Bouzet  de  Roquepine,  selon  la  dernière  édition  de 
Montluc. 

où  j'estois.  Il  trouva  dedans  ce  vieux  et  vaillant  An- 
thoine  de  Levé,  espagnol  expérimente'  de  longue  main 
autant  qu'autre  ait  este'  il  y  a  cent  ans.  Il  n'avoit  que 
trois  enseignes  d'Italiens  et  trois  mil  Allemans  ;  Sa 
Majesté'  le  tint  assiégé  environ  sept  mois,  où  il  fit 
donner  plusieurs  assauts,  encores  que  la  place  ne  fust 
gueres  loi  te  :  mais  au  moyen  de  ce  grand  capitaine, 
et  par  son  industrie,  il  la  deffendit,  et  donna  loysir 
à  monsieur  de  Bourbon  d'aller  en  Allemagne  cer- 
cher  secours,  et  revint  pour  donner  la  bataille  au 
Roy,  qu'il  gaigna,  et  print  le  Roy.  Que  si  ledit  sieur 
de  Bourbon  victorieux  eust  tourne'  la  teste  vers  la 
France  ,  je  ne  sçay  comme  toutes  choses  fussent 
allées.  Toute  ceste  bonne  fortune  vint  à  l'Empereur 
pour  avoir  fait  choix  de  ce  vieux  guerrier,  qui  ar- 
resta  le  bon-heur  de  nostre  Roy.  De  fraische  mémoire, 
ce  vaillant  duc  de  Guyse  à  Metz  fit  souffrir  une  honte 
à  l'empereur  Charles,  qui  fut  contrainct  lever  honteu- 
sement son  siège,  de  sorte  que  ceste  grande,  armée 
s'esvanouit  par  la  seule  vertu  de  ce  chef,  qui  s'y 
opposa.  Et  encores  à  ces  derniers  troubles,  son  fils, 
qui  est  duc  de  Guyse,  a  conservé  Poictiers,  qui  est 
une  grande  villasse  sans  forteresse.  Que  si  monsieur 
l'Admirai  l'eust  pi  irise,  il  eust  dominé  tout  le  Poictou, 
la  Sainctonge  et  jusques  aux  portes  de  Bordeaux.  La 
vertu  de  ce  jeune  prince  radouba  fort  vos  affaires  et 
de  toute  la  France,  comme  aussi  vostre  victoire  de 
Moncontour  fut  arrestée  par  le  choix  que  vos  enne- 
mis firent  du  capitaine  Pilles  laissé  dans  Sainct  Jean  ; 
et  la  valeur  de  ce  chef,  qui  sceut  bien  deffendre  la 
place,  mit  sus  les  affaires  des  Huguenots,  qui  gai- 
gnerent  pays  et  nous  vindrent  ruyner.    On  m'a    dit 

22.  32 

qu'il  fitt  bien  assisté  d'un  capitaine,  brave  soldat , 
nommé  La  Mothe  Pujols.  Si  on  m'eust  laissé  faire  à 
la  bataille  de  Ver,  je  l'eusse  bien  gardé  de  vous  faire 
la  guerre,  car  je  luy  tenois  l'espée  à  la  gorge,  lors 
quil  me  fut  osté  par  je  ne  sçay  qui ,  pour  le  sauver. 
Si  monsieur  l'Admirai  est  ouy  en  confession ,  il  ne 
niera  pas  que  ma  seule  personne  i'empescha  d'atta- 
quer Agen,  qui  ne  vaut  rien.  Ne  faites  doubte,  Sire, 
que  la  valeur  d'un  seul  homme  arreste  tout. 

Vostre  royaume  est  le  mieux  peuplé  que  royaume 
du  monde  ;  vous  estes  riche  en  bons  et  grands  capi- 
taines, si  vous  les  voulez  entretenir  sans  advancer 
ceux  qui  sont  indignes.  L'empereur  Charles,  comme 
j'ay  souvent  ouy  dire ,  se  vantoit  qu'il  en  avoit  de 
meilleurs  que  le  feu  roy  François  :  il  en  avoit  de 
bons,  mais  les  nostres  ne  leur  devoyent  rien.  Vous 
avez  donc  le  choix,  Sire,  de  mettre  de  bons  hommes 
dans  vos  places  de  frontière.  Voyez  que  couste  la  perte 
de  Fontarabie,  pour  le  peu  d'expérience  du  capitaine 
Franget,  et  combien  a  cousté  au  roy  vostre  père  le 
peu  d'expérience  du  sieur  de  Vervins  laissé  à  Bou- 
longne.  Souvenez-vous  aussi,  s'il  vous  plaist,  Sire,  car 
vous  l'avez  ouy  dire ,  quel  honneur  et  profit  apporta 
le  choix  que  vostre  père,  mon  bon  maistre,  fit  de  ce 
vieux  chevalier,  monsieur  de  Sansac,  qui  soustint  si 
longuement  le  siège  de  La  Mirande.  L'eslection  qu'il 
fit  de  moy  pour  la  defîence  de  Siene  fut  honnorable 
au  nom  françois.  La  seureté  d'une  place,  Sire,  des- 
pend du  chef,  qui  fera  tout  combattre  jusques  aux  en- 
fans,  et  sera  cause  que  l'assaillant  mal-aisément  l'atta- 
quera. Voyez  doncques,  Sire,  combien  il  importe 
pour  vostre  Estât,  pour  vostre  peuple  et  pour  vostre 

réputation,  car  on  dira  toujours  et  se  trouvera  par 
escrit,  que  c'est  le  roy  Charles  neufiesme  qui  a  perdu 
une  telle  et  telle  place,  dont  Dieu  vous  vueille  garder: 
les  escritures  en  parleront  à  jamais,  car  tout  le  bien 
et  le  mal  qui  vous  advient  est  mis  par  escrit,  et  plus- 
tost  le  mal  que  le  bien.  Advisez  y  donc,  Sire,  et  son- 
gez y  trois  fois  avant  donner  la  charge  de  deffen- 
dre  une  place  à  quelqu'un  :  ne  vous  fiez  pas  qu'il  est 
vaillant;  il  faut  qu'il  soit  expérimente'. 

Quant  aux  capitaines  de  gens-darmes,  vous  les  créés 
aussi  facilement  pour  l'amour  de  celuy  qui  le  vous  aura 
nommé,  comme  vous  feriez  un  sergent  du  chastellet 
de  Paris;  et  celuy-là  se  trouvant  en  une  bataille,  vous 
luy  baillerez  quelque  coin  à  deffendre,  et  ce  pauvre 
homme,  qui  ne  cognoistra  son  advantage,  soit  pour 
faute  de  cœur  on  d'expérience,  vous  fera  perdre  ce 
coin,  et  donnera  courage  aux  ennemis  de  sauver  leur 
victoire,  et  sera  cause  que  les  vostres  perdront  cœur, 
car  quatre  coyons  prcnans  la  fuitte  sont  suffîsans 
pour  attirer  le  reste,  mesmement  les  chefs.  Et  en- 
cores  qu'ils  soient  vaillans  de  leurs  personnes  et  qu'ils 
vueillent  faire  teste,  si  est-ce  que  s'ils  ne  sçavent  se 
résoudre  et  prendre  leur  party,  tout  ira  en  desordre; 
car  lors  cela  despend  de  luy,  et  non  du  gênerai,  qui 
ne  peut  avoir  l'œil  par  tout,  et  parmy  la  grande  con- 
fusion qui  est  aux  batailles  ,  il  ne  peut  pourvoir  à 
toutes  choses.  Celuy  donc  qui  a  charge  ou  d'un  coin, 
ou  d'une  aisle,  s'il  n'a  l'expérience  pour  s'estre  trouvé 
en  tels  affaires ,  comment  conduira-il  son  faict  ou  sa 
trouppe?  Et  voy-là  une  bataille  perdue,  et  vostre 
personne,  si  vous  y  estes,  prise  ou  morte  (  car  je  n'ay 
pas  ouy  dire  que  les  roys  de  France  ayent  jamais  fuy). 

32. 

Il  n'en  faut  espérer  moins  aux  autres  entreprises  que 
Ton  luy  baillera  à  exécuter.  Prenez  donc  garde,  Sire, 
à  qui  vous  donnerez  des  compagnies  de  gens-darmes  à 
conduire.  Il  faut  que  les  jeunes  demeurent  apprentifs 
et  obéissent  aux  vieux.  Je  sçay  bien  que  les  princes 
doivent  estre  exceptez ,  lesquels  ont  ordinairement 
de  braves  lieutenans  qui  sont  les  chefs ,  car  lesdks  sei- 
gneurs princes  ne  s'y  trouvent  point. 

Vous  avez  aussi  les  estats  de  mareschaux  de  camp 
et  de  maistres  de  camp,  soit  pour  la  cavallerie  ou  pour 
l'infanterie,  qui  sont  deux  estats  de  grand  impor- 
tance, car  il  faut  qu'ils  descouvrent  toutes  choses.  Et 
si  les  armées  sont  près  l'une  de  l'autre ,  il  faut  que  tous 
deux  recognoissent  ensemble,  car  l'un  ne  peut  rien 
faire  sans  l'autre,  et  vous  rapporteront  ensemble  ce 
que  touche  le  combat  de  la  cavallerie  et  des  gens  de 
pied ,  après  avoir  recogneu  l'assiette  des  lieux  où  il 
faut  que  les  gens  de  cheval  soient  pour  leur  advan- 
tage,  et  les  gens  de  pied  aussi;  et  s'estant  accordez,  ils 
vous  en  feront  le  rapport,  sur  lequel  vous  conclurez 
avec  vostre  conseil  ce  que  vous  aurez  affaire.  Il  faut 
nécessairement  faire  fondement  sur  leur  advis.  Que 
si  ce  sont  gens  peu  expérimentez ,  ô  Sire ,  combien 
d'erreurs  vous  feront  ils  faire  ?  Or  il  faut  que  les 
personnes  qui  exercent  ces  charges  ayent  trois  choses, 
la  première  desquelles  estla  longue  expérience.  Que 
s'ils  sont  de  longue  main  expérimentez,  et  qu'ils  ayent 
veu  quelque  desordre  aux  armées  là  où  ils  se  seront 
trouvez ,  pourveu  qu'ils  ayent  retenu ,  cela  les  fera 
garder  de  tomber  dans  le  fossé  des  autres.  La  se- 
conde, il  faut  qu'ils  soient  hardis  et  courageux,  car  si 
vos  mareschaux  et  maistres  de  camp  ne  doivent  estre 

coiiards,  ou,  pour  le  moins  s'ils  ne  sont  plus  vaillans 
que  le  commun  (car  je  ne  désire  pas  qu'ils  soient  des 
Rolands),  pour  le  moins  il  faut  qu'ils  ne  craignent  point 
les  coups.  Que  s'ils  sont  craintifs,  il  ne  faut  pas  es- 
pérer que  vostre  armée  face  rien  qui  vaille,  car  ils 
logeront  tousjours  vostre  armée  en  crainte  et  en  peur, 
et  camperont  à  leur  desadvantage.  Que  si  le  chef  des 
ennemis  est  accord  et  pratic  en  tels  affaires,  il  cognois- 
tra  aisément  que  vostre  armée  est  en  peur  :  ce  que  j'ad- 
juge souvent  faisant  ceste  charge,  voyant  seulement 
camper  l'ennemy,  et  ne  me  suis  de  gueres  trompé. 
C'est  la  chose  du  monde  la  plus  périlleuse,  car  il  n'y 
a  rien  qui  tant  donne  de  courage  aux  chefs  et  à  l'ar- 
mée que  quand  il  cognoist  que  son  ennemy  marche  ou 
campe  en  peur.  La  dernière  partie  qu'il  leur  faut  est 
qu'ils  doivent  estre  vigilans  et  diligens  ;  et  ainsi  ils  se- 
ront bons  maistres  tout  à  fait.  Il  ne  faut  pas  que  ce 
soient  gens  qui  aiment  à  dormir  à  la  françoise,  ny 
songeards,  ou  longs  à  prendre  resolution  :  il  faut  qu'ils 
ayent  le  pied,  la  main  et  l'esprit  prompt,  et  tousjours 
l'œil  au  guet,  car  de  leur  providence  dépend  le  salut 
de  l'armée. 

Il  faut  encores  qu'en  l'eslection  que  vostre  Majesté 
ou  vostre  lieutenant  fera  de  telles  personnes,  qu'il  re- 
garde de  bien  près  qu'ils  n'aient  point  d'inimitié  en- 
semble,  ny  quelque  dent  de  laict,  car  là  où  il  y  a  de 
l'inimitié  il  y  a  tousjours  de  l'envie,  et  depuis  qu'elle 
est  parmy  eux,  jamais  l'un  ne  trouvera  bon  ce  que 
l'autre  fera  \  ce  ne  seront  que  disputes  dont  ne  peut 
sortir  que  tout  mal-heur.  Il  n'y  a  mestier  si  jaloux 
que  le  nostre,  ny  si  plein  de  tromperie.  Entre  gens 
qui  ne. s'aiment  pas;  ce  ne  sont  que  contradictions  \  et 

au  contraire,  s'ils  sont  bons  amis,  l'un  suppléera  tous- 
jours  le  deffaut  de  l'autre,  et  disputeront  de  ce  qu'ils 
auront  affaire  sans  se  prester  des  charitez  les  uns  aux 
autres  ;  car  il  faut  qu'ils  soient  à  loger  l'armée  ou  à 
recognoistre  l'ennemy  tousjours  ensemble,  et  que  de- 
vant le  lieutenant  du  Roy  ils  disputent  pour  prendre 
leur  logis  et  discourent  la  raison  pourquoy  on  loge 
en  ce  lieu  là,  et  qu'ils  sçachent  où  se  retirera  la  ca- 
vallerie  si  elle  estoit  cliarge'e  à  l'advangarde  ou  à  la 
bataille  :  mais  elle  se  doit  plustost  retirer  à  l'advan- 
garde, pource  que  la  cavallerie  est  un  membre  qui 
despend  dicelle.  Il  faut  aussi  qu'ils  jugent  bien  les 
advenues  de  l'ennemy,  où  se  mettra  l'artillerie,  où 
se  campera  la  bataille ,  où  le  chef  de  l'armée  prendra 
place;  si  l'alarme  survient,  où  il  faut  dresser  la  garde 
et  poser  les  sentinelles.  Bref  tout  passe  par  leur  teste. 
Quand  ceux-là  avec  celuy  qui  commande  en  l'ar- 
mée sçavent  tout  cela  et  le  font  bien  à  propos,  elle 
ne  pourra  estre  surprise ,  car  ils  auront  si  bien  dis- 
couru ce  qui  sera  nécessaire ,  qu'il  n'y  aura  nul  de 
toute  l'armée  qui  ne  sçache  ce  qu'il  faut  faire.  Que 
si  chacun  le  sçait,  on  confessera  que  l'armée  ne  peut 
tomber  en  desordre,  car  les  pertes  qu'on  fait  ne  pro- 
cèdent que  d'iceluy.  Ce  bel  ordre  se  doit  tousjours 
tenir,  loing  ou  près  de  l'ennemy,  ou  en  marchant;  car 
si  cela  se  faict,  le  camp  ne  trouvera  jamais  aucune 
nouveauté  qui  le  puisse  mettre  en  desordre  quand  il 
sera  près  des  ennemis.  Que  s'ils  attendent  de  le  faire 
à  la  nécessité,  ils  ne  trouveront  les  soldats  si  bien  dis- 
posez; d'ailleurs  telles  fois  ils  penseront  avoir  les  enne- 
mis bien  loing,  qu'ils  se  lèveront  plus  matin  qu'eux, 
et  leur  porteront  la  chemise  blanche.  Encores  doivent 

ils  avoir  une  union  ensemble  plus  qu'au  marcher,  et 
lors  faut  que  le  maistre  de  l'artillerie  soit  joinct  avec 
eux.  Ainsi  de  ces  trois  personnes ,  après  le  chef  de 
l'armée ,  sort  le  gain  ou  la  perte  des  batailles.  Sire  , 
jugez  si  ces  charges  se  doivent  facilement  bailler, 
puis  que  la  perte  et  ruyne  des  armées  procède  d'eux. 
Quand  vostre  Majesté  ou  vos  lieutenans  font  choix 
de  telles  personnes ,  le  cœur  vous  doit  trembler  de 
peur  de  faire  mauvaise  eslection  ;  vous  y  devez 
penser  plus  de  quatre  fois. 

Vous  avez  après,  Sire,  les  capitaines  de  gens  de 
pied  à  qui  vous,  donnez  les  charges  à  l'appétit  d'un 
monsieur  ou  d'une  madame,  parce  qu'ils  voudront 
advancer  tousjours  quelqu'un  des  leurs,  ou  en  obliger 
d'autres.  De  ces  charges  peuvent  advenir  autant  de 
mal-heurs  presque  que  des  autres ,  soit  à  la  defïence 
d'une  bresche,  ou  bien  à  mener  une  trouppe  d'arque- 
busiers à  une  bataille,  ou  à  quelque  entreprise  qui  vous 
sera  de  grande  importance  ;  car  si  celuy  qui  prend 
telle  charge  n'est  tel  qu'il  faut,  il  sera  delïaict  par 
son  défaut,  et  tous  ceux  qui  sont  avec  luy  perdus  : 
vous  en  aurez  de  la  desfaveur;  la  hardiesse  et  le  cou- 
rage de  vos  ennemis  croistra  tous  les  jours.  Vous  en 
avez  veu  et  voyez  les  expériences.  Du  temps  que  je 
commençay  à  porter  les  armes,  le  tiltre  de  capitaine 
estoit  tiltre  d'honneur,  et  des  gentils-hommes  de  bonne 
maison  ne  se  desdaignoient  de  le  porter.  Je  n'ay  pas 
"appelle  d'autre  tiltre  mes  enfans.  A  présent  le  moindre 
picquebœuf  se  fait  appeller  ainsi  s'il  a  eu  quelque  com- 
mandement. Vous  direz  ,  Sire,  que  nous  qui  sommes 
vos  lieutenans  faisons  ces  fautes,  mais  pardonnez  nous, 
s  il  vous  plaist,  elles  viennent  premièrement  de  vous, 

qui  avez  commencé  les  donner  à  gens  de  peu ,  et 
après  les  gentils-hommes  n'en  veulent  plus.  Du  temps 
de  vostre  ayeul ,  les  compagnies  estoient  de  mil 
hommes,  qui  estoit  une  tresbelle  chose  et  qui  espar- 
gnoit  beaucoup  à  vos  finances,  pour  n'estre  besoin 
de  tant  de  membres,  comme  j'ay  dict  en  quelque  lieu 
de  ce  livre  ;  à  présent  c'est  un  grand  desordre.  Vous 
y  devez  apporter  quelque  nouveau  remède,  afin  que 
tant  de  capitaineaux  retournent  soldats  :  c'est  la  mesme 
confusion  qu'on  void  aujourd'huy  parmy  les  cheva- 
liers de  vostre  Ordre,  qui  est  un  désordre  très-grand. 

Or,  Sire  ,  que  veut  dire  cecy,  que  pour  juger  les 
procès  vous  faictes  examiner  tous  ceux  qui  prennent 
de  vous  office  de  judicature,  et  vous  ne  pouvez  rien 
perdre,  de  quel  costé  que  le  jugement  tourne;  et  là 
où  il  y  va  de  vostre  vie  et  de  celle  de  messieurs  vos 
frères  y  et  de  tous  les  princes  et  grands  capitaines-  qui 
seront  en  vostre  camp ,  et  par  conséquent  de  vostre 
Estât,  facilement  vous  baillez  les  charges  à  qui  les 
vous  demande,  sans  aucune  considération?  Or  il  y  a 
en  escrit  : 

Si  le  fol  un  conseil  te  donne , 
N'en  fais  refus  pour  sa  personne. 

Je  dis  cecy  pour  le  conseil  que  je  vous  veux  don-> 
ner,  et  vous  le  devez  prendre  en  bonne  part  de  moy, 
qui  suis  aujourd'huy  le  plus  vieux  capitaine  de  vostre 
royaume,  et  qui,  aux  choses  que  j'ay  veu,  dois  avoir, 
quelque  expérience.  Le  conseil  que  je  vous  donne, 
Sire ,  est  que  vous  preniez  exemple  à  l'examen  que 
l'on  faict  en  vos  parlemens.  Il  faut  qu'ils  se  présentent 
à  vostre  chancelier,  à  vos  présidées  et  conseillers,  pour 

estre  examinez  sur  leur  suffisance  ;  et  s'ils  ne  les  trou- 
vent capables,  ils  les  r'envoyent  estudier  jusques  à  ce 
qu'ils  sçachent  d'avantage,  et  se  soient  rendus  dignes 
des  charges  qu'ils  poursuyvent. 

Doncques,  Sire,  avant  donner  aucune  charge  dont 
et  desquelles  despendent  tant  de  mal-heurs,  à  l'appé- 
tit d'homme  du  monde,  ne  la  donnez  jamais  que, 
premièrement  vous  n'ayez  mis  la  personne  à  l'examen, 
la  renvoyant  par  devant  vos  docteurs ,  qui  sont  les 
vieux  capitaines  qui  de  longue  main  sont  expérimen- 
tez aux  armes.  Vous  en  pourriez  bien  avoir  de  vieux 
qui  ne  seront  gueres  partis  de  leurs  maisons  :  je  ne 
prens  pa§  ceux  là  pour  vieux  capitaines,  mais  pires 
que  ceux  que  monsieur  le  chancelier  renvoyé  estu- 
dier; car  on  dit,  Sire,  qu'en  vieille  beste  n'y  a  point 
de  ressource.  J'entends  que  vous  appeliiez  pour  as- 
sister à  l'examen  ceux  qui  ont  tousjours  suivy  les 
guerres  et  qui  ont  force  paragrafFes,  c'est  à  dire  ar- 
quebusades  ou  coups  d'espée,  sur  leurs  corps;  c'est 
signe  qu'ils  n'ont  pas  tousjours  croupy  sur  les  cendres. 
Or  il  vous  faut  un  chancelier  :  il  est  bien  raisonnable  , 
Sire,  que  ce  soit  Monsieur  vostre  frère,  encores  qu'il 
soit  bien  jeune,  car  en  trois  ou  quatre  ans  qu'il  a 
porté  les  armes  il  a  gaigné  deux  batailles  ;  de  sorte 
qu'avec  le  bon  entendement  et  jugement  qu'il  a ,  et 
estant  de  si  bonne  maison,  il  est  impossible  qu'il  n'ait 
beaucoup  retenu,  car  il  a  ouy  de  grands  docteurs 
disputer  devant  luy;  il  ne  faut  donc  que  vous  ayez 
autre  chancelier  des  armes  que  luy.  Vous  serez  par 
dessus,  Sire,  car  personne  ne  vous  peut  oster  ce  rang: 
c'est  vous  qui  le  donnez  aux  autres.  Puis  que  Dieu 
vous  a  faict  naistre  prince  pour  commander  à  tant  de 

milliers  d'hommes,  il  vous  a  donné  aussi  quelque 
chose  de  plus  particulier  qu'aux  autres:  ainsi,  quand 
on  vous  demandera  quelques  charges  de  celles  que 
j'ay  escrit,  vostre  Majesté  doit  assembler  ses  docteurs 
et  vostre  chancelier-,  et  si  vous  y  estes,  vous  mesmes 
devez  prendre  la  peine  de  les  interroger  s'ils  cognois- 
sent  le  personnage  dont  est  question ,  où  est  ce  qu'il  a 
fait  son  apprentissage,  sous  qui,  car  bien  souvent  tel 
le  maistre  tel  le  valet,  quel  acte  d'homme  d'honneur 
il  a  fait.  Je  ne  croy  pas  que  ces  vieux  chevaliers  ne 
vous  en  disent  franchement  la  vérité,  cognoissant  bien 
de  quelle  importance  est  un  capitaine  ignorant  ou 
couard  et  peu  expérimenté.;  et,  selon  leur  rapport 
et  opinion,  vous  luy  pourrez  bailler  la  charge  qu'il 
vous  demande,  car  celuy-là  sera  passé  par  l'examen. 
Et  afin  de  vous  délivrer  des  importunitez,  faictes, 
Sire,  comme  je  fis  une  fois  en  Piedmond,  à  Albe: 
tous  les  jours  mes  chevaux  estoient  à  l'emprunt ,  car 
nous  avions  quelque  peu  de  trefves;  cela  me  faschoit, 
et  ne  sçavois  comment  m'en  depescher.  Je  comman- 
day  à  mon  trompette  d'aller  publier  par  toute  la 
ville,  de  par  monsieur  le  gouverneur,  qui  estoit  moy, 
que  j'avois  fait  un  grand  serment  de  ne  prester  ja- 
mais plus  mes  chevaux ,  et  que  personne  n'en  eust 
plus  à  prétendre  cause  d'ignorance:  depuis  ce  temps 
je  ne  fus  plus  importuné-,  faictes  ainsi,  Sire.  Un  jour 
que  vous  ferez  quelque  grande  assemblée,  dites,  de- 
vant tous  les  seigneurs  et  dames  de  vostre  Cour,  que 
vous  avez  fait  un  grand  serment  de  ne  donner  jamais 
charge  ny  gouvernement  que  par  l'advis  des  vieux  che- 
valiers et  capitaines;  cela  courra  par  tout,  car  ce  que 
vous  autres  roys  et  princes  faites  et  dites,  court  sou- 

dain  d'une  merveilleuse  vitesse.  Cela  apportera  un  au- 
tre fruit,  c'est  que  les  apprentifs  au  fait  des  armes, 
sçachant  qu'ils  ne  peuvent  entrer  par  la  fenestre,  s'es- 
tudieront  à  se  faire  remarquer  et  cognoistre  à  ceux 
qui  leur  doivent  ouvrir  la  porte,  et  ainsi  tous  tasche- 
ront  à  faire  à  qui  mieux  mieux. 

O  que  si  vous  faictés  cecy,  combien  de  braves  ca- 
pitaines aurez-vous  en  peu  de  temps;  vous  en  aurez 
plus  de  vaillans  qu'il  n'y  en  aura  en  tous  les  autres 
royaumes  de  l'Europe.  Il  sortira  de  cecy  deux  choses 
tresbonnes,  que  vous   devez   plus    désirer  qu'autres 
qui  soient  en  l'art  militaire  :  la  première  est  que , 
comme  ce  capitaine  et  gouverneur  sera  créé  par  le 
rapport  de  vos  vieux  chevaliers  devant  vostre  Majesté 
ou  Monsieur  vostre  frère,  il  se  tiendra  si  honnoré, 
qu'il  fera  resolution  en  soy-mesme,  s'il  a  tant  soit  peu 
de  cœur,  de  mourir  cent  fois  plustost  que  de  faire  une 
couyonnade  ou  une  faute  ,  car  il  pensera  tousjours, 
s'il  la  faisoit ,  qu'il  fera  tort  à  ceux  qui  l'ont  nommé, 
et  que  vostre  Majesté  pourroit  justement  reprocher  la 
faute  qu'ils  ont  faict  en  ceste  nomination.  Ainsi  il  tas* 
chera  à  faire  le  mieux  qu'il  pourra,  afin  d'acquérir 
de   l'honneur,   et  que  vous  luy  bailliez  plus  grand 
charge,  sçachant  qu'il  doit  encore  passer  par  l'eslec- 
tion  pour  y  parvenir,  et  par  l'examen  des  vieux  capi- 
taines, et  que,  s'il  a  mal  faict,  ils  tesmoigneront  tous- 
jours  ce  qui  en  est,  et  auront  honte  de  vous  donner 
advis  de  créer  maistre  de  camp  ou  mareschal  de  camp 
celuy  qu'ils  auront  veu  mal  faire  estant  simple  capi- 
taine. 

La  seconde  utilité  qui  sortira  de  cecy,  sera  que  vous 
fermerez  la  bouche  à  ces  importuns  et  importunes  qui 

si  légèrement  vous  demandent  les  charges  desquelles 
despendent  tant  de  mal- heurs,  estans  certains  que 
vous  ne  les  leur  octroyerez  sans  estre  examinez  de  vos 
docteurs  et  de  vostre  chancelier,  et  que  vous  les  refu- 
serez ,  comme  vous  feriez  celuy  qui  vous  demande- 
roit  un  estât  de  conseiller  au  parlement  de  Paris  sans 
estre  examiné,  car  la  cour  n'en  feroit  rien.  J'ay  ouy 
dire  qu'autre-fois  le  roy  vostre  père,  sçachant  qu'ils 
en  avoient  refusé  un ,  lequel  estoit  recommandé  par 
quelque  dame,  leur  dit  que  parmy  tant  de  chevaux 
d'Espagne  un  asne  pouvoit  bien  passer  5  mais  ils  se  gar- 
dèrent bien  de  le  croire.  Sire,  mettez  à  l'essay  ceux 
dont  vostre  Majesté  désire  se  servir.  J'ay  veu  autre-fois 
un  gentil-homme ,  il  me  semble  qu'il  estoit  proven- 
çal, lequel  avoit  ceste  coustume,  que  quand  un  vallet 
se  presentoit  à  luy  pour  se  mettre  à  son  service,  sou- 
dain il  le  metloit  à  l'espreuve,  et  luy  mettant  une  espée 
en  la  main,  lui  commandoit  de  se  deffendre,  sans  qu'il 
fust  pourtant  loisible  de  se  tirer  des  estocquades;  et, 
s'il  le  trouvoit  homme  résolu  et  ferme,  il  le  retenoit, 
sinon  il  luy  disoit  qu'il  n'estoit  pas  pour  luy  :  ainsi  il 
avoit  tousjours  de  braves  et  résolus  hommes  auprès  de 
luy,  car  on  sçavoit  sa  coustume,  et  nul  ne  se  presen- 
toit qui  ne  fust  bien  ferré ,  car  il  estoit  un  rude  joueur. 
Voy-là  l'examen  que  faisoit  vostre  subjet ,  et  la  loy 
qu'il  avoit  mis  chez  luy,  car  chacun  est  roy  en  sa  mai- 
son ,  comme  respondit  le  charbonnier  (0  à  vostre  ayeul. 

(0  François  I  s'étant,  dit-on ,  égaré  à  la  chasse,  se  réfugia  le  soir 
dans  la  cabane  d'un  charbonnier.  Le  mari  étoit  absent  :  le  Roi  ne  trouva 
que  la  femme  accroupie  auprès  du  feu.  François  demande  à  souper  et 
à  coucher  :  la  femme  y  consent-  mais  pour  souper,  il  falloit  attendre  le 
saari.  Le  Roi  avoit  essuyé  une  grande  pluie  j  il  s'assied  sur  la  seufe 


DE  BLAISE  DE  MONTLUC.    [iS^o]  5og 

Establissant  doncqucs  ce  beau  examen ,  bien  tost  toute 
l'Europe  le  sçaura,et  tant  d'importuns  demandeurs  se 
trouveront  bien  estonnez  d'une  telle  loy,  et  ne  songe- 
ront qu'à  l'honneur  et  à  apprendre,  au  lieu  de  cour- 
tiser monsieur  ou  madame,  et  vous  serez  depestré  de 
ces  fascheuses,  que  vous  pourrez  renvoyer  faire  leur 
resul  (0. 

Il  vous  en  reviendra  une  autre  commodité,  Sire, 
qui  n'est  pas  petite ,  c'est  que  ceux  que  vous  eslirez  et 
que  vous  honorerez  de  ces  charges  les  tiendront  de 
vous  ou  de  vos  docteurs,  et  non  des  dames  ou  de  quel- 
qu'un de  vos  courtisans,  qui  entendent  mieux  à  mon- 
ter une  monstre  qu'à  affûter  ou  pointer  un  canon,  ou 

chaise  qu'il  y  eût  dans  la  maison ,  et  se  chauffe.  Vers  dix  heures  arrive 
le  charbonnier,  dont  la  pluie  avoit  aussi  pénétré  les  vêtemens  ,  le  char- 
bonnier n'étoit  pas  complimenteur  :  sur  l'exposé  que  sa  femme  lui  fait 
de  la  demande  de  son  hôte,  il  ratifie  tout  ce  qu'elle  a  promis,  mais 
s'emparant  brusquement  de  la  chaise  que  le  monarque  avoit  occupée , 
Monsieur  (  lui  dit-il  )  je  prends  cette  place,  parce  que  c'est  celle  où  je 
me  mets  toujours ,  et  cette  chaise,  parce  qu'elle  est  à  moi  : 

Or  ,  et  par  droit  et  par  raison  , 
Chacun  est  mai  Ire  en  ta  maison, 

François  I  applaudit  au  proverbe,  et  s'assit  sur  une  sellette  de  bois* 
Pendant  le  souper  on  parla  des  affaires  du  temps ,  de  la  misère  et  des 
impôts.  Le  charbonnier  auroit  voulu  un  royaume  sans  subsides; le  prince 
eut  beaucoup  de  peine  à  lui  faire  entendre  raison  sur  cet  article.  A  la 
bonne  heure  donc,  répliqua  le  charbonnier,  mais  cette  grande  sévé- 
rité pour  la  chasse,  V approuvez-vous  aussi?  Je  vous  crois  honnête, 
homme;  je  pense  que  vous  ne  me  pérorez  pas  :  j'ai  là  un  morceau 
de  sanglier  qui  en  vaut  bien  un   autre;  mangeons -le,  mais  surtout 

Louche  close François  î  promit  de  se  taire,  soupa  bien  et  dormit 

profondément ,  couché  sur  des  feuilles.  Le  lendemain ,  il  se  fit  re-*- 
connoitre  et  donna  droit  de  chasse  au .  charbonnier. 

(*}  Ite'iul  :  réseau,  ouvrage  de  femme^ 

mesme  tirer  une  arquebuzade;  et  cependant,  à  veoir 
la  mine  qu'ils  font  et  leur  desmarche,  vous  diriez  que 
tout  doit  trembler  sous  eux.  J'en  ay  ouy  une  fois  en 
ma  vie  un,  lequel,  à  l'ouyr  parler,  avoit  presque  seul 
emporté  l'honneur  de  la  bataille  de  Moncontour;  mon- 
sieur de  Biron  ny  monsieur  de  Tavannes  n'avoient  rien 
fait  au  pris  de  luy,  non  pas  mesmes  Monsieur  vostre 
frère.  Or,  comme  je  dis,  ces  gentils-hommes  qui  au- 
ront cet  honneur  de  tenir  leurs  charges  de  vous  en 
ceste  sorte,  s'en  sentiront  beaucoup  plus  honnorez. 
Sire,  vous  devez  plus  désirer  d'accomplir  ces  choses 
et  y  tenir  l'œil,  qu'à  tout  le  reste  qui  dépend  de  l'art 
militaire  ;  car  tout  ce  qui  consiste  en  la  guerre ,  soit  le 
bien  ou  le  mal ,  dépend  du  choix  que  vous  faites  de 
ceux  qui  ont  le  commandement. 

Je  ne  parleray  point  icy  des  généraux  de  la  cavale- 
rie ny  des  colonels  de  l'infanterie,  par-ce  que  ce  sont 
deux  estats  qui  se  doivent  donner  aux  princes  ou 
grands  seigneurs,  et  encores  qu'ils  soient  jeunes  et  peu 
expérimentez,  cela  n'importe,  pourveu  que  le  maistre 
de  camp  soit  bien  expérimenté.  Faisant  cela,  vous  ver- 
rez en  peu  de  temps  la  confusion  qui  est  parmy  vos  gens 
de  guerre  perdue,  et  l'ancienne  splendeur  et  beauté 
de  vos  compagnies  de  gens-d'armes  remise.  Une  chose 
voy -je,  que  nous  perdons,  fort  l'usage  de  nos  lances, 
soit  à  faute  de  bons  chevaux,  dont  il  semble  que  la  race 
se  perde ,  ou  pour  n'y  estre  pas  si  propres  que  nos  pré- 
décesseurs; et  voy  bien  que  nous  les  laissons  pour  pren- 
dre les  pistolles  des  Allemans:  aussi  avec  ces  armes 
peut  on  mieux  combattre  en  host  (0  qu'avec  les  lances, 
car  si  on  ne  combat  en  haye,  les  lanciers  s'embarassent 

(>)  En  host:  en  escadron. 

plus,  et  le  combat  en  haye  n'est  pas  si  asseuré  qu'en 
host. 

Pour  retourner  à  mon  discours,  vous  cognoistrez, 
Sire,  que  tous  ceux  qui  désirent  s'advancer  par  les  ar- 
mes s'estudieront  d'estre  mis  sur  le  bureau  de  l'exa- 
men ,  et  me  semble  que  ce  seroit  bien  et  sagement  faict 
à  vostre  Majesté'  de  mettre  en  roolle ,  selon  vos  pro- 
vinces, les  gens  de  valleur  dont  vous  entendez  parler, 
et  leurs  qualitez,  afin  qu'advenant  vacation  de  quel- 
que charge,  vous  y  puissiez  pourvoir  et  vous  ressouve- 
nir d'eux.  Ceux  qui  sçauront  qu'ils  seront  dans  vostre 
roolle  prendront  cœur  et  sesvertueront  pour  vous  faire 
quelque  service,  et  les  autres  qui  n'y  seront  pas  s'ex- 
poseront à  mil  dangers  pour  y  estre  mis.  Vous  devez 
appeller  ce  livre  le  livre  d'honneur.  Et  quand  vous  en- 
tendrez parler  de  quelqu'un,  après  vous  en  estre  bien 
informe',  vous  devez  dire  tout  haut  qu'il  faut  qu'il  soit 
mis  dans  vostre  roolle.  Ainsi  ay-je  ouy  dire  en  ma 
jeunesse  avoir  fait  le  feu  roy  Louys  douziesme,  mes- 
mes  des  gens  de  justice.  Vacant  Testât  de  juge  mage 
d'Agenois,  qui  est  une  belle  charge  et  honnorable,  il 
se  ressouvint  qu'un  bon  clerc  luy  avoit  fait  une  belle 
harangue  à  Orléans,  le  nom  duquel  il  avoit  mis  en  son 
rollet,  et  luy  envoya  ledit  estât  en  pur  don:  il  faisoit 
le  mesme  en  toutes  autres  charges.  J'ay  veu  praticquer 
le  mesme  à  ce  grand  Odet  de  Foix,  sous  lequel  j'ay 
fait  mon  apprentissage  ;  il  sçavoit  le  nom  de  tous  les 
capitaines  et  personnes  remarquables,  et  quand  quel- 
qu'un avoit  fait  quelque  acte  signalé,  il  escrivoit  son 
nom. 

Mais ,  Sire ,  vous  devez  souvent  fueilleter  ce  livre, 
et  aussi  ne  vous  contenter  pas  de  les  y  avoir  mis,  ains 

les  employer  et  leur  faire  du  bien  selon  leur  degré'  et 
mérite,  les  accouiager  par  quelque  gracieuse  parolle, 
ou  si  c'est  quelque  pauvre  gentil-homme,  lny  don- 
ner de  l'argent.  Si  vous  le  faites  de  vostre  main,  cinq 
cens  escus  seront  prins  de  meilleure  part  que  deux 
mil  par  \os  thresoriers,  car  quelque  chose  leur  de- 
meure tousjours  dans  les  pattes.  Une  fois  le  roy  Henry 
vostre  père,  mon  bon  maistre,  que   Dieu  pardoint, 
m'avoit  donné  deux  mil  escus  ;  celuy  qui  me  les  de- 
voit  bailler  n'eut  pas  de  honte  de  m'en  retenir  cinq 
cens,  mais  il  trouva  un  Gascon  qui  n'avoit  pas  accous- 
tumé  ce  tour  de  baston;  il  sceut  que  je  m'en  voulois 
plaindre  au  Roy;  il  eut  plus  de  joye  de  me  les  faire 
prendre  que  je  n'eus  de  les  recevoir.   Si  vous  donnez 
de  vostre  main,  toutes  ces  pilloteries  ne  se  feront  pas. 
Du  temps  du  Roy  vostre  ayeul  on  disoit  que  son  pré- 
décesseur en  faisoit  ainsi,  et  avoit  dans  son  coffre  force 
bourses  dans  lesquelles  il  avoit  des  escus,   en   l'une 
plus,  en  l'autre  moins,  et  les  distribuoit  selon  la  qua- 
lité de  ceux  qui  luy  faisoient  service.  Je  sçay  bien  que 
l'on  vous  dira  que  cela  n'est  pas  digne  d'un  roy  ;  ne 
le  croyez  pas  :  ce  sont  des  gens  qui   veulent   avoir 
toute  la  paste  entre  leurs  mains.  Une  chose  vous  veux- 
}e  dire ,  Sire,  que  vous  ne  devez  pas  tout  donner  à  un 
ou  à  peu  de  gens;  vostre  Majesté  me  pardonnera  :  elle 
a  donné  à  un  gentilhomme  de  la  Guyenne  (*)  ce  de- 
quoy  elle  eust  peut  contenter  cinquante  :  je  ne  veux 
pas  dire  qu'il  ne  fust  brave  et  vaillant,  mais  il  en  y 
avoit  qui  le  meiitoient  autant  ou  mieux  que  luy,  et 
toutes-fois  n'ont  rien  eu  du  tout.  Vostre  Majesté  pren- 
dra en  bonne  part,  s'il  luy  plaist,ce  que  je  luy  en  dis. 
W  Jacques  de  Balaguicr ,  baron  de  Monsalès. 

J'ay  un  pied  dedans  la  fosse,  l'affection  que  je  porte 
à  vostre  couronne  me  i'aict  tenir  ce  langage.  Je  suis 
voisin  de  l'Espagnol ,  mais  il  n'y  a  eu  jamais  que  des 
fleurs  de  lis  chez  moy.  Si  j'osois ,  je  vous  dirois  bien 
d'autres  choses,  car  certes  il  n'y  a  que  trop  à  dire  et 
refFormer.  Il  faut  que  j'entretienne  un  peu  Monsieur 
vostre  frère  (0,  vostre  nouveau  chancelier  des  armes, 
avec  vostre  congé. 

C'est  à  vous  donc,  monseigneur,  à  qui  je  m'addresse: 
je  serois  marry  que  ce  livre  partist  de  chez  moy 
qu'il  ne  portast  quelque  honnorable  tesmoignage  de 
vostre  grandeur.  Vous  estes  sorty  de  la  plus  grande 
race  q.ui  soit  au  monde  :  il  n'y  a  poinct  de  mémoire 
que,  de  dix  races  en  ça,  les  roys  de  France  n'ayent 
esté  tous  hardis  et  belliqueux ,  et  bien  peu,  depuis 
le  premier  roy  chrestien,  ont  esté  autres,  encor  que 
les  races  ayent  fîny  et  changé,  et  que  de  nouvelles 
se  soient  emparées  de  la  couronne;  qui  est  chose  ad- 
mirable, car  en  quatre  races  de  gentils-hommes,  à 
peine  en  trouverez  vous  deux  de  suite  vaillans  :  ce  que 
nous  doit  faire  croire  que  Dieu  a  mis  la  main  sur 
ce  royaume,  puis  qu'il  a  donné  de  si  grands  dons  et 
grâces  à  ceux  qui  tiennent  sa  place  ,  comme  aux  roys 
vostre  ayeul ,  père  et  frère  ;  et  encor  que  vous  ne 
soyez  pas  roy,  si  participez  vous  à  la  bénédiction 
que  Dieu  leur  a  departy.  O  monseigneur ,  que  vous 
avez  grand  argument  de  penser,  et  vous  asseurer  que 
Dieu  vous  a  esleu  (2)  pour  faire  de  grans  faicts,  comme 
on  commence  à  cognoistre  par  les  victoires  qu'il  vous  a 

(0  Le  duc  d'Anjou,  depuis  roi  sous  le  nom  de  Henri  III. 
('•)  Montluc  ne  fut  pas  seul  trompé  par  les  premiers  exploits  dq 
Henri  III. 

données  en  vos  jeunes  ans,  lesquelles  on  peut  manifes- 
tement juger  vous  estre  advenues,  plus  par  la  volonté 
de  Dieu  que  par  le  combat  des  hommes.  Doncques 
il  faut  que  chacun  confesse  que  ce  royaume  est  à 
Dieu ,  et  que  le  Roy  vostre  frère  est  son  lieutenant  , 
et  vous  le  sien.  Voyla  de  beaux  titres. 

Il  faut  que  je  parle  un  peu  à  vous  :  vous   estes 
le  baston  sur  lequel  il  s'appuye  ;  vous  estes  celuy  qui 
doit  commander  les  armes,  qui  les  doit  porter  à  tous 
liazards ,   périls  et  fortunes  ;  vous  estes  la  trompette 
qui  nous  doit  faire  entendre  ce  que  nous  devons  faire  ; 
vous  estes  nostre  recours  et  nostre  espérance,  pour 
nous  faire  avoir  la   recompense  de  nostre  Roy.   C'est 
vous  qui  nous  devez  faire  cognoistre  à  Sa  Majesté', 
et  qui ,  vray  chancelier  de  l'espée,  luy  devez  faire  le 
rapport  de  ce  que  nous  avons  faict  pour  son  service  ; 
et  quand   nous  serons  morts,  vous  luy  devez   faire 
cognoistre   nos   enfans,  si  nous   avons  faict   ce   que 
gens  de  guerre  doyvent.  Rref,  toute  la  France  a  les 
yeux  tournez  sur  vous  qui  présidez  aux  arme'es,  et 
qui  avez  battu  et  rebattu  si  souvent  les  Huguenots  : 
toute  la   chrestienté  sçaît  que  c'est  vous,  car  le  Roy 
est  contrainct ,  puis  que  son  conseil  le  veut ,  faire  la 
guerre  de  son  cabinet.  Puis  que  vous  tenez  si  grand 
lieu,  d'où  dépendent  toutes  les  charges  qui  procèdent 
des  armes,  et  qu'il  faut  que  nous  tous  mourions  au- 
près  de   vous  pour  le  service  du  Roy   et  le  vostre , 
il  faut  que  vous  mettiez  tout  vostre  soing  et  vos  pen- 
se'es  en  nous  qui  suivons  les  armes ,  car  tous  les  autres 
estats  ne  participent  rien  avec  le  vostre ,  d'autant  que 
tout  le  reste  dépend  des  gens  de  robbe  longue  :  il  y 
en  a  prou  au  conseil  du  Roy ,  vous  n'avez   rien  à 

demesler  avec  eux,  car  on  dit  que  qui  trop  embrasse 
peu  estreint. 

Si  vous  voulez  un  peu  considérer  ma  remonstrance, 
vous  trouverez  qu'il  faut,  puis  que  vous  tenez  si  grand 
lieu,  que    vous  pesiez  qu'est-ce  qui  vous  peut  aider 
à  maintenir  une  si  grande  charge  et  honnorable  ;  elle 
ne  le  peut  estre  davantage.  Sera-ce  des  jeunes  capi- 
taines que  vous   attendrez  cela?  non  certes,  car  en 
ceste  manière  de  gens  il  n'y  a  point  d'expérience , 
mais  plustost  de  la  legeretë.  Sera-ce  des  gens  de  robbe 
longue?  encores  moins  :  ils  en  parleront  en  clercs  d'ar- 
mes ;  ils  s'en  meslent  trop  et  veulent  sur  le  tapis  verd 
juger  des  coups.  De  qui  doneques?  ce  sera  des  vieux 
capitaines  qui  de   longue  main  seront  expérimentez 
aux  guerres ,  et  passez  par  les  rudes  examens  des  ba- 
tailles, combats,  escarmouches,  sièges  et  assauts.  Ils 
seront  memoratifs  de  ce  qu'ils  auront  veu,  et  auront 
bien  retenu  les  pertes,  et  pourquoy  elles  sont  adve- 
nues. S'ils  ont  esté  battus,  ils  s'en  souviendront,  et  s'ils 
gaignent,  aussi.    Si  vous  prenez  advis  et  conseil  de 
telles  gens ,  vous  ne  pouvez  faillir  de  maintenir  vostre 
grandeur,  accroistre  votre  renommée  et  réputation  ; 
car  de  telles  gens  vous   apprendrez  de  sçavoir  bien 
commander,   et  retiendrez  d'eux  ce  qu'ils  vous  met- 
tront en  avant,  racomptant  ce  qu'ils  auront  veu.  Vous 
ne  sçauriez  employer  mieux  les  heures,  afin  que  Ta 
postérité  sçache  vostre  nom.  Vous  estes  de  trop  bon 
lieu  pour  ne  vouloir  qu'il  soit  parlé  de  vous  après 
vostre  mort. 

Il  y  en  pourroit  bien  avoir  de  vieux  près  de  vous 
qui  n'auront  pas  veu  ou  faict  de  grandes  choses,  ou 
pour  avoir  plus  aymé  leurs  maisons  et  richesses    que 

l'exercice  des  armes.  Certes,  monseigneur,  il  n'y  a 
que  trop  de  gentils-hommes  de  telle  humeur  :  le  R.oy 
devroit  dégrader  telles  gens  de  noblesse,  qui  sont  ca- 
zaniers  et  ne  commandent  qu'aux  chiens  et  aux  lé- 
vriers cependant  que  les  autres  cerchent  les  coups, 
et  leur  semble  que  c'est  assez  de  sçavoir  donner  dans 
le  trou  d'une  bague.  Il  en  y  a  aussi  d'autres  qui  à 
faute  d'esprit  n'ont  peu  retenir  ce  qu'ils  ont  veu  :  ils 
peuvent  bien  dire  :  J'ay  esté  aux  batailles  de  Cerizol- 
les  ,  de  Dreux,  de  Jaraac  et  Moncontour;  mais  de 
sçavoir  discourir  comment  monsieur  d'Anguyen  gai- 
gna  la  première ,  et  monsieur  de  Guyse  sauva  la 
seconde,  la  faute  que  fit  monsieur  l'Admirai  aux  deux 
autres,  la  belle  resolution  vostre,  bref  comme  tout 
passa,  et  les  raisons  de  l'un  et  de  l'autre,  rien  de  tout 
cela  ;  vous  diriez  qu'ils  n'en  n'ont  jamais  ouy  parler, 
non  plus  que  le  plus  rude  lansquenet  qui  s'y  seroit 
trouvé.  Ce  ne  sont  pas  les  gens  qu'il  vous  faut.  Vous 
ne  les  devez  pourtant  rebutter ,  car  il  se  faut  ayder 
de  toutes  personnes,  mesmement  à  la  guerre. 

Ceux  que  vous  devez  avoir  près  de  vostre  personne 
«t  de  vostre  conseil  estroit,  doivent  estre  les  vieux 
capitaines  qui  ont  eu  réputation  d'estre  gens  sans 
peur,  vigilans  et  de  prompte  exécution.  Un  capitaine 
lent  fera  quelque  chose  de  bon  en  sa  vie,  mais  pour 
s'a  longueur  il  laissera  perdre  cent  belles  commoditez 
où  il  eust  eu  de  l'honneur  et  du  profit.  Je  ne  diray  pas 
pour  cela  que  vous  deviez  du  tout  mépriser  ceux-là, 
et  ne  suis  pas  si  fol  d'avoir  ceste  intention ,  car  je  me 
jjruslerois  peut  estre  à  la  chandelle^  Tel  que  je  suis , 
vous  me  verrez  dans  mon  livre.  Je  puis  bien  dire 
.gu'au  jourd'huy  il  n'y  a  pas  de  bons  et  grands  capitaines 

à  douzaines.  Vous  devez  faire  pour  un  chacun,  en' 
quelque  degré  qu'il  soit,  non  esgallement ,  mais  cha- 
cun selon  son  mérite  et  renommée.  Je  sçay  bien 
qu'on  vous  dira  que  si  vous  attirez  tant  de  gens  près 
de  vous  ,  qu'ils  vous  importuneront  à  faire  de  grandes 
demandes  au  Roy,  caries  gens  de  guerre  sont  grands 
demandeurs,  et  peut  estre  que  Sa  Majesté  se  faschera^ 
en  cela^il  y  a  bon  remède ,  suyvez  le  dire  des  anciens  : 

Qui  n'a  de  l'argent  en  bourse, 
Qu'il  ait  du  miel  dans  la  houclie. 

Ainsi  vous  ne  mettrez  personne  hors  d'espoir  que 
vous  n'ayez  souvenance  d'eux ,  lors  que  la  commo- 
dité se  présentera,  et  que  vous  y  tiendrez  la  main  : 
un  bon  accueil,  un  sousris,  une  accolade  les  tiendra 
en  haleine.  Que  s'il  y  a  quelque  fascheux  et  importun 
qui  ne  se  vueille  contenter  de  vos  amiables  repon- 
ces ,  vous  devez  croire  que  celuy-là  ne  sert  poinct  le 
Boy  ne  vous  de  bon  cœur,  ne  pour  amitié  qu'il 
vous  porte.  De  telles  gens  vous  n'en  pouvez  rien  faire 
qui  vaille  ;  si  la  guerre  ne  vous  en  depestre,  il  y  a 
assez  de  moyen  de  s'en  defiaire;  car  tout  homme  qui 
sert  son  maistre  plus  par  avarice  que  amitié,  n'a 
rien  de  bon  au  ventre.  Car  en  premier  lieu,  on  peut 
dire  que  là  où  il  y  a  faute  d'amitié  il  y  a  faute  de 
loyauté;  car,  comme  le  serviteur  avare  ne  peut  ac- 
complir son  avarice,  il  voudroit  desja  avoir  changé  de 
maistre,  pensant  qu'il  fera  mieux  son  profit,  et  cor- 
rompt les  autres  pour  les  plainctes  ordinaires  qu'il 
faict.  Fuyez  doncques,  monseigneur,  telles  gens  de 
bonne  heure,  avant  que  leur  poison  et  venin  n'empoi- 
sonne le  reste  \  car  telles  gens  font  tout  ce  qu'ils  peu- 

vent  pour  faire  hayr  le  prince,  afin  de  couvrir  leur 
mauvaistié  par  l'opinion  qu'ils  auront  mis  en  la  teste 
de  leurs  compagnons  :  telles  gens  sont  aysez  à  reco- 
gnoistre  :  j'en  ay  cogneu  de  tels,  et  vous  les  voyez  tous 
les  jours  ;  encores  qu'ils  crèvent  sous  les  biensfaicts 
du  Roy,  ils  ne  cessent  pourtant  de  demander,  et  de- 
manderont sans  cesse. 

Monsieur,   pour  entretenir  l'amitié   des   gentils- 
hommes et  capitaines ,  vous  leur  pouvez  esci ire  quel- 
quesfois ,  afin  qu'ils  s'asseurent  d'estre  en  vos  bonnes 
grâces  et  souvenance  :  cela  leur  faict  penser  que  vous 
avez  quelque  opinion  de  faire  quelque  plus  grande 
chose ,  et  que  vous  voulez  suyvre  vostre  fortune.  Or 
de  cecy  sort  ce  que  je  vous  diray  :  c'est  qu'ils  monstre- 
ront  les  lettres  à  leurs  païens  et  amis,  et  comme  ceux- 
là  verront  que  vous  faictes  cas  de  l'un,   que  vous 
l'honorez  de  vos  lettres ,  ils  se  mettront  en  devoir  et 
despence  de  le  suyvre  :  ainsi  un  serviteur  vous  en  ac- 
querra vingt  et  trente ,  pour  l'espérance  qu'ils  auront 
qu'en  vous  faisant  service  vous  ne  les  oublierez  non 
plus  que  luy.  Gela  ne  vous  sera  pas  grand  peine,  mais 
à  vos  secrétaires:  quittant  une  heure  de  vos  plaisirs, 
vous  signerez  plus  de   despesches  qu'il  n'en  faudra 
pour  tout  ce  royaume.  Que  si  c'est  à  quelque  grand 
seigneur,  un  petit  mot  de  vostre  main  par  apostille  ne 
vous  donnera  pas  grand  peine;  mais  il  ne  faut  pas  aussi 
que  cela  soit  trop  commun,  en  mesmes  temps  ny  en 
mesmes  termes.  J'ay  tousjours  remarqué  ceste  faute 
aux  secrétaires  des  princes  et  aux  nostres  aussi,  car 
les  uns  les  monstrent  aux  autres,  et  après  en  font  peu 
de  cas. 

Si  vous  ne  faictes  ce  que  je  vous  dy;  monseigneur, 

voycy  ce  qu'il  vous  adviendra  :  quand  le  capitaine 
verra  que  vous  ne  faites  compte  de  luy,  ny  n'en  avez 
souvenance,  il  pensera  que  vous  vous  contentez  de  la 
fortune  que  Dieu  vous  a  donne',  et  qu'il  ne  faut  plus 
espérer  que  vous  veuillez  estre  plus  grand  que  vous 
estes,  et  faut  que  chacun  pense  de  se  retirer  en  sa 
maison,  sans  se  soucier  plus  des  armes.  Et  depuis  que 
l'homme  de  guerre,  pour  peu  de  bien  qu'il  aye,  com- 
mence à  sentir  le  plaisir  de  sa  maison ,  de  sa  femme 
et  de  ses  chiens,  et  qu'on  luy  laisse  prendre  ce  ply,  il 
est  bien  mal-aysé  de  le  tirer  plus  du  foyer  pour  aller 
à  la  guerre,  et  de  quitter  la  plume  pour  dormir  sur  la 
dure;  et  s'il  y  va,  ce  sera  à  regret,  désirant  tousjours 
de  revoir  sa  femme  et  ses  enfans  :  il  n'ouyra  tirer  ar- 
quebusade  que,  comme  le  franc  archier  (0,  il  ne  pense 
estre  mort.  En  toutes  ces  choses  il  n'y  a  que  conti- 
nuer :  les  canonnades  et  arquebusades  estonnent  ceux 
qui  ne  les  ont  pas  accoustume'es,  mais  après  qu'on  les 
a  ouyes  souffler  aux  oreilles ,  on  ne  s'en  soucie  pas 
tant.  Il  n'y  a  rien  si  ennemy  de  la  guerre  que  de  laisser 
rouiller  le  soldat  ou  le  capitaine  :  mettez  vostre  sal- 
lade  et  vostre  cuirasse  au  crochet,  en  peu  de  temps 
la  rouille  s'y  mettra  et  les  araignées  :  ainsi  est-il  des 
gens  de  guerre  si  on  les  laisse  en  oysiveté.  Parquoy 
il  vous  faut  prendre  garde  à  cecy,  car,  tenant  esveillez 
les  capitaines  avec  quelques  lettres  et  quelque  peu  de 
bien-faicts  du  Roy,  vous  tenez  tout  le  monde  en  cer- 
velle et  prest  à  marcher  quand  le  commandement  du 
Roy  et  le  vostre  arrivera.  Instruisez  vos  secrétaires  de 
vous  en  faire  souvenir,  car  les  dames  ou  le  plaisir  de 

C1)  Depuis  l'invention  des  armes  à  feu ,  les  francs-archers  avoient  dé- 
généré j  on  ne  les  regardoit  plus  que  comme  de  fort  mauvaises  troupes. 

la  Gour  vous  en  osteront  la  mémoire  :  vous  estes  jeune^ 
je  voy  bien  qu'il  faut  que  vous  goustiez  le  plaisir  du 
monde  ;  il  est  raisonnable  que  vous  sçachiez  que  c'est  : 
ainsi  avons  nous  fait  et  feront  ceux  qui  viendront  après 
nous;  mais  allez  y  sobrement. 

Par  ce  reveille-matin  que  vous  donnerez  aux  gens 
de  guerre  par  vos  lettres ,  vous  monstrerez  à  tout  le 
monde  que  vous  ne  voulez  oublier  ny  laisser  en  ar- 
rière le  don  de  grâce  que  Dieu  a  mis  en  vous.  Chacun 
qui  aura  envie  de  suyvre  les  armes  se  résoudra  d'ac- 
compagner jusques  au  bout  vostre  fortune.  Vous  ferez 
cognoistre  que,  puis  que  Dieu  vous  a  desja  mis  la  main 
sur  l'espaule,  vous  essayerez  s'il  la  voudra  mettre  sur 
la  teste  :  vous  devez  avoir  vous-mesme  ceste  opinion 
de  vous,  et  prendre  le  vers  du  pseaume  en  vostre 
devise,  qui  dit  :  cœlum  cœli  Domino  j  terram  autem 
dédit  filiis  hominum,  qui  vaut  autant  à  dire  que  Dieu 
a  gardé  le  ciel  pour  luy,  et  a  laissé  la  terre  pour  nous, 
pour  la  conquérir.  Ces  vers  n'ont  pas  esté  faicts  pour 
des  petits  compagnons  comme  moy,  mais  pour  des  roys 
et  des  princes  tel  que  vous  estes.  Si  faut-il  que  je  vous 
die  que  je  suis  pauvre  gentil  homme,  et  n'ay  pas  le 
cœur  de  prince  ny  de  roy;  mais  si  Dieu  m'avoit  con- 
servé mes  enfans,  et  qu'il  me  donnast  un  peu  plus  de 
santé  que  je  n'ay,  je  penserois,  avec  l'aide  de  mes 
amis ,  pourveu  que  la  France  fust  en  paix ,  acquérir 
quelque  coing  du  monde  :  que  si  je  n'avois  un  gros 
morceau,  pour  le  moins  en  aurois-je  quelque  lopin. 
Au  fort  je  ne  perdrois  que  les  frais  et  la  vie,  que  je 
tiendrois  bien  employée,  puis  que  c'est  pour  acquérir 
de  l'honneur.  Si  mon  fils  eust  vescu,  je  croy  qu'il  fust 
venu  à  bout  du  dessein  que  monsieur  F  Admirai  sçak 

bien  qu'il  avoit  dans  la  teste,  qu'il  vous  pourra  dire, 
monseigneur.  Vous  estes  jeune,  vous  avez  vostre  freré 
qui  a  le  gros  morceau,  il  faut  que  vous  alliez  busquer 
fortune  ailleurs,  et,  au  lieu  d'estre  suject,  vous  acqué- 
rir des  sujects.  Voyez  donc,  puis  qu'un  pauvre  gentil- 
homme comme  moy  ose  voiler  si  haut,  puis  que 
mesme,  à  ce  que  j'ay  ouy  dire,  car  je  ne  le  sçay  pas 
bien ,  des  enfans  de  laboureurs  et  de  forgerons  par 
leurs  vertus  sont  parvenus  à  l'empire,  que  devez-vous 
espérer,  vous  qui  estes  fils  et  frère  du  plus  grand  roy 
de  la  chrestienté?  Vous  ne  devez  doncques  perdre 
ceste  espérance  quand  l'occasion  se  présentera  et  que 
vous  cognoistrez  qu'il  sera  temps.  Un  prince  de  cœur 
ne  doit  jamais  estre  contant ,  ains  faut  pousser  sa  for- 
tune :  la  terre  est  si  grande ,  il  y  a  prou  à  conquérir. 
Le  roy  vostre  frère  a  assez  de  moyens  pour  vous  as- 
sister; vous  avez  l'aage  et  la  bonne  fortune.  Je  suis 
marry  que  vous  ayez  laissé  ce  beau  et  brave  nom 
d'Alexandre  (0,  qui  a  esté,  si  je  ne  me  trompe,  le 
plus  vaillant  homme  qui  porta*  jamais  armes.  Sa  Ma- 
jesté vous  aydera  pour  mettre  sur  vostre  teste  quel- 
que couronne  estrangere.  Que  si  Dieu  vous  faict  la 
grâce  de  mettre  fin  à  ces  misérables  guerres,  essayez 
à  dresser  vos  desseings  et  immortaliser  vostre  nom. 
Employez  tant  de  serviteurs  à  conquérir  quelque 
chose.  Puis  que  mes  ans  et  mes  blessures  ne  me 
permettent  de  vous  y  servir,  au  moins  vous  donneray- 
je  conseil  de  ne  vous  arrester  jamais,  ains  tousjours 
entreprendre  choses  grandes  et  difficiles,  prenant  la 
devise  de  l'empereur  Charles,  qui  a  donné  tant  de 

(0  Le  duc  d'Anjou  fut  d'abord  appelé  Alexandre,  ensuite  on  chan- 
gea ce  nom  en  celui  de  Henri.  3 

peine  à  vos  ayeuls.  Si  vous  ne  pouvez  arriver  au  bout, 
pour  le  moins  atteindrez  vous  à  la  moitié.  Je  n'espère 
pas,  estant  si  maladif  et  cassé,  vous  y  pouvoir  servir, 
mais  je  vous  laisse  trois  petits  Montlucs,  lesquels  j'es- 
père ne  dégénéreront  de  leur  ayeul  ny  de  leurs  pères. 
Je  ne  vous  diray  autre  chose,  car  il  est  temps  que  je 
mette  fin  à  mon  livre. 

Voylà,  mes  compagnons  qui  lirez  ma  vie,  la  fin 
des  guerres  où  je  me  suis  trouvé  depuis  cinquante 
cinq  ans  que  j'ay  commandé  pour  le  service  de  nos 
roys.  J'en  ay  rapporté  sur  moy  sept  harquebusades 
pour  m'en  faire  ressouvenir,  et  plusieurs  autres  bles- 
seures ,  n'ayant  membre  en  tout  mon  corps  où  je  n'aye 
esté  blessé,  si  ce  n'est  le  bras  droict.  Il  m'en  reste 
l'honneur  et  la  réputation  que  j'ay  acquise  par  toute 
la  chrestienté,  car  mon  nom  est  cogneu  partout  :  j'es- 
time plus  cela  que  toutes  les  richesses  du  monde,  et, 
avec  l'ayde  de  Dieu  qui  m'a  assisté,  je  m'enterreray 
avec  ceste  heureuse  réputation.  Ce  m'est  un  merveil- 
leux contentement  qu^nd  j'y  pense ,  et  lors  qu'il  me 
souvient  comme  je  suis  parvenu  de  degré  en  degré, 
ayant  eschappé  tant  de  dangers  pour  jouyr  de  si  peu 
de  repos  qu'il  me  reste  en  ce  monde  en  ma  maison, 
afin  d!avoir  loisir  de  demander  pardon  à  Dieu  des 
offenses  que  j'ay  commises.  O  que  si  sa  miséricorde 
n'est  grande,  qu'il  y  a  de  danger  pour  ceux  qui  por- 
tent les  armes,  et  mesmement  qui  commandent ,  car  la 
nécessité  de  la  guerre  nous  force  en  despit  de  nous- 
mesmes  à  faire  mille  maux,  et  faire  non  plus  d' estât 
de  la  vie  des  hommes  que  d'un  poulet  ;  et  puis  les 
plaintes  du  peuple  qu'il  faut  manger  en  despit  qu'on 
en  aye  ;  les  veufves  et  orphelins  que  nous  faisons  tous 

les  jours  nous  donnent  toutes  les  malédictions  dont  ils 
se  peuvent  adviser,  et  à  force  de  prier  Dieu  et  implo- 
rer l'ayde  des  saincts,  quelqu'une  nous  en  demeure 
sur  la  teste  :  mais  certes  les  roys  en  pâtiront  encores 
plus  que  nous,  car  ils  le  nous  font  faire,  comme  je  dis 
au  Roy  l'entretenant  à  Thoulouse ,  et  n'y  a  mal  du- 
quel ils  ne  soient  cause,  car  puis  qu'ils  veulent  faire 
la  guerre,  il  faut  payer  pour  le  moins  ceux  qui  s'en 
vont  mourir  pour  eux,  afin  qu'ils  ne  puissent  faire  tant 
de  maux  qu'ils  font.  Moy  doncques  bien  heureux,  qui 
ay  le  loysir  de  songer  aux  péchez  que  j'ay  commis, 
ou  plustost  que  la  guerre  m'a  faict  commettre,  car 
de  mon  naturel  je  n'estois  pas  addonné  à  faire  mal,  et 
sur  tout  ay  tousjours  esté  ennemy  du  vice,  de  l'ordure 
et  vilenie,  ennemy  capital  de  la  trahison  et  desloyauté. 
Je  sçay  bien  que  la  colère  m'a  fait  faire  et  dire  beau- 
coup de  choses,  dont  j'en  dis  mea  culpa;  mais  il  n'est 
pas  temps  de  les  reparer:  une  en  ay-je  sur  le  cœur  par 
dessus  toutes  les  autres.  Si  je  n'en  eusse  ainsi  usé,  on 
m'eust  baillé  des  nazardes ,  et  le  moindre  consul  de 
village  m'eust  fermé  la  porte  au  nez  si  je  n'eusse  tous- 
jours  eu  le  canon  à  ma  queue,  car  chacun  vouloît 
faire  le  maistre.  Dieu  sçait  si  j'estois  pour  l'endurer; 
meshuy  cela  est  faict.  J'avois  la  main  aussi  prompte 
que  la  parolle.  J'eusse  voulu,  si  j'eusse  peu,  ne  porter 
jamais  de  fer  au  costé ,  mais  mon  naturel  estoit  tout 
autre  :  aussi  porte-je  en  ma  devise,  Deo  duce  j,  ferro 
comité.  Une  chose  puis- je  dire  avec  la  vérité,  que  ja- 
mais lieutenant  de  Roy  n'eut  plus  de  pitié  de  la  ruyne 
du  peuple  que  moy,  quelque  part  que   je  me  sois 
trouvé.  Mais  il  est  impossible  de  faire  ces  charges  sans 
faire  mal,  si  ce  n'est  que  le  Roy  ait  ses  coffres  pleins 

d'or  pour  payer  les  armes  ;  encor  y  aura  -  il  prou 
ailaire.  Je  ne  sçay  si  après  moy  on  fera  mieux,  mais 
je  ne  le  pense  pas.  Tous  les  Catholiques  de  la  Guyenne 
porteront  tesmoignage  si  je  n'ay  pas  espargné  le  peuple  ; 
car  des  Huguenots,  je  les  récuse  ;  je  leur  ay  faict  trop 
de  mal,  et  si  n'en  ay  pas  faict  assez,  ny  tant  que  j'eusse 
voulu,  il  n'a  pas  tenu  à  moy.  Je  ne  me  soucie  s'ils 
disent  mal  de  moy,  car  ils  en  disent  autant  ou  ont  plus 
dit  de  leurs  roys. 

Mais  avant  que  je  mette  fin  à  ce  mien  escrit,  lequel 
mon  nom  fera  veoir  à  plusieurs,  je  les  supplieray  de 
ne  me  penser  si  ingrat  que  je  ne  recognoisse,  après 
Dieu  ,  tenir  de  mes  princes  et  de  mes  maistres  tout 
ce  que  j'ay,  je  dis  biens  et  honneurs,  mesmement  de 
mon  bon  maistrele  roy  Henry,  que  Dieu  absolve.  Que 
si  par  fois  dans  mon  livre  j'ay  dict  que  les  playes  sont 
les  récompenses  de  mes  services,  ce  n'est  pas  pour  leur 
reprocher  mon  sang.  Leluy  de  mes  enfans  qui  sont 
morts  pour  leur  service  est  bien  employé  :  Dieu  me 
les  avoit  donnez ,  et  ils  me  les  ont  prins  ;  j'en  ay 
perdu  trois  à  leur  service  :  Marc  Anthoine  mon  aisné, 
Bertrand,  auquel  par  chafFre  (x)  je  donnay  le  nom  de 
Peyrot,  qui  est  un  mot  de  nostre  Gascongne,  parce 
que  ce  nom  là  de  Bertrand  me  desplaisoit,  et  Fabian, 
seigneur  de  Montesquieu.  Dieu  m'en  a  redonné  trois 
autres,  car  j'ay  du  second  Biaise,  et  du  dernier  Adrian 
et  Biaise,  Dieu  les  veuille  conserver  pour  faire  service 
à  leurs  roys  et  à  leur  patrie,  sans  faire  honte  au  nom 
qu'ils  portent  !  et  qu'ils  estudient  bien  mon  livre  et  se 
mirent  dedans  ma  vie,  taschant  à  surmonter  leur  ayeul; 
s'ils  peuvent.  Sire,  souvenez  vous  d'eux,  s'il  vous  plaist  ; 

C1)  Par  chaffre  :  pnr  plaisanterie. 

Je  laisse  pariny  leurs  papiers  la  lettre  que  vous  m'es- 
crivistes ,  de  Villecostrets  ,  le  troisiesme  de  décem- 
bre 1570,  où  il  y  a  ces  mots  :  Tenez  vous  tout  asseurè 
que  j' auray  souvenance  a  jamais  de  vos  longs  et  grands 
services  j,  desquels ',  si  vous  ne  pouvez  recevoir  la  re- 
compence  condigne>vos  enfans  achèveront  d'en  cueillir 
le  fruit ,  joint  qu'ils  sont  tels  j  et  m'ont  ja  si  bien  servj , 
que  d'eux  mesmes  ils  ont  mérité  que  l'on  face  pour 
eux  ce  que  je  seray  bien  aire  défaire  quand  l'occasion 
se  présentera.  Sire,  voylà  vostre  promesse,  un  roy  ne 
doit  jamais  rien  dire  ny  promettre  qu'il  ne  le  vueille 
tenir. 

Je  n'use  donc  de  reproches  à  l'endroit  de  mes 
maistres  ;  il  me  doit  suffire,  encore  que  je  ne  sois 
pas  riche ,  qu'un  pauvre  cadet  de  Gascongne  soit 
parvenu  aux  plus  hautes  dignitez  de  ce  royaume  :  j'en 
vois  plusieurs  aujourd'huy  qui  entrent  en  reproche 
contre  leurs  Majestez ,  et  le  plus  souvent  ceux  qui 
n'ont  rien  faict  se  plaignent  le  plus  ;  aux  autres  il  est 
un  peu  pardonnable.  Tout  ce  que  nous  avons,  grands 
et  petits,  nous  le  tenons  de  nos  roys  :  tant  de  grands 
princes,  seigneurs,  capitaines  et  soldats  qui  vivent  et 
qui  sont  morts,  doivent  au  Roy  l'honneur  qu'ils  ont 
receu ,  car  leur  nom  vit  encores  pour  les  charges  qu'ils 
ont  eues  des  roys.  Ils  se  sont  non  seulement  enterrez 
en  ce  grand  honneur,  mais  encores  ils  ont  honnoré  ce 
qui  est  descendu  d'eux  :  il  s'en  parlera  tant  que  les 
escritures  dureront  au  monde.  J'en  ay  couché  un  bon 
nombre  dans  mon  livre  :  jay  veu  des  soldats,  fils  de 
laboureurs,  qui  ont  vescu  et  se  sont  enterrez  en  ré- 
putation d'estre  enfans  de  grands  seigneurs,  pour  leur 
valleur  et  le  compte  que  les  roys  et  leurs  lieutenans 

faisoîent  d'eux.  Quand  mon  fils  Marc  Anthoine  fut 
porté  mort  à  Rome,  le  Pape,  tous  les  cardinaux,  le 
sénat  et  peuple  romain,  luy  firent  autant  d'honneur 
que  s'il  eust  esté  un  prince  du  sang.  Qui  fut  cause  de 
cela  ?  sa  valeur  et  ma  bonne  renommée ,  et  mon  Roy 
qui  m'avoit  fait  tel.  Le  nom  de  Marc  Anthoine  se 
trouve  encore  parmi  les  escrits  des  Romains.  Quand  je 
commençay  d'entrer  aux  armes,  sortant  de  page  de  la 
maison  de  Lorraine ,  on  ne  nous  parloit  d'autre  chose 
que  du  grand  Consalvo,  appelle  le  grand  Capitaine. 
Quel  honneur  fut-ce  à  luy,  qui  durera  éternellement, 
d'estre  couronné  de  tant  de  victoires?  J'ay  ouy  comp- 
ter qu'estant  le  roy  Loys  et  le  roy  Ferdinand  en- 
semble (0,  je  ne  sçay  où  c'estoit,  car  ils  avoient  assi- 
gné lieu  pour  s'entrevoir,  estans  ces  deux  grands 
princes  en  table,  le  nostre  pria  le  roy  d'Espagne  qu'il 
trouvast  bon  que  Consalvo  disnast  à  leur  table,  ce 
qu'il  fit,  pendant  que  de  plus  grands  seigneurs  que 
luy  estoient  debout.  Le  Roy  son  maistre  et  sa  valleur 
Favoient  faict  tel.  Voyla  l'honneur  qu'il  receut  du  roy 
de  France,  lequel,  pour  recompence  de  ce  qu'il  luy 
avoit  fait  perdre  le  royaume  de  Naples,  luy  mit  une 
grosse  chaisne  d'or  au  col.  J'ay  ouy  dire  à  monsieur 
de  Lautrec  qu'il  ne  print  jamais  tant  de  plaisir  à  voir 
homme  que  celuy-là.  O  le  bel  exemple  pour  ceux 
qui  veulent  parvenir  par  les  armes  !  Quand  je  retour- 
nay  la  seconde  fois  en  Italie,  passant  par  les  rues  de 
Rome,  tout  le  monde  accouroit  aux  fenestres  pour  voir 
celui  qui  avoit  defFendu  Sienne  :  je  prisois  plus  cela 
que  tout  le  bien  du  monde.  Je  pourrois  bien  escrire  icy 

(*)  Cette  entrevue  eut  Heu  à  Savone. 


DE  BLAISE  DE  MONT  LUC.    [l5^o]  5  2  7 

des  exemples  de  nos  François  qui  sont  sortis  de  bas 
lieu,  qui  par  les  armes  sont  parvenus  à  de  grands 
grades,  mais  pour  ne  faire  tort  à  leurs  maisons,  je 
m'en  tais  :  ce  sont  les  bienfaits  des  roys  qui  ont  re- 
compensé leurs  services. 

Recognoissons  donc  que  nous  ne  serions  rien  sans 
eux.  Si  nous  les  servons,  c'est  obeyr  aux  commande- 
mens  de  Dieu  sans  tascher  avoir  des  recompenses  par 
reproches  et  importunitez  ;  et  le  tort  n'est  pas  à  nos 
roys  si  quelqu'un  est  mal  recogneu ,  mais  à  ceux  qui 
sont  près  d'eux,  qui  ne  leur  font  cognoistre  ceux  qui 
les  servent  bien  ou  mal,  car  il  y  en  a  prou  des  uns 
et  des  autres ,  afin  que  ces  bienfaits  ne  soient  bien  em- 
ployez. Il  n'y  a  rien  qui  face  tant  de  mal  de  cœur  des 
bons,  que  quand  le  Roy  faict  bien  à  ceux  qui  le  ser- 
vent mal  :  c'est  ce  qui  m'a  le  plus  fasché.  J'en  ay  veu 
souvent  qui  disoient:  Le  Roy  ou  la  Royne  ont  fait  cecy, 
ont  fait  cela  pour  un  tel,  pourquoy  n'en  feront  ils  au- 
tant pour  moy  ?  le  Roy  a  remis  et  pardonné  une  telle 
faute  à  un  tel,  et  pourquoy  ne  me  pardonnera  il  aussi 
à  moy?  Je  sçay  bien  que  leurs  Majestez  ont  souvent 
dit:  On  ne  fera  plus  de  ces  fautes,  pour  ce  coup  il  faut 
fermer  les  yeux  ;  mais  le  lendemain  c'estoit  à  recom- 
mencer. C'est  le  compte  de  Marc  de  Bresse  ;  il  ne  faut 
pas  pourtant  se  despiter  contre  son  maistre.  L'honneur 
de  telles  gens  demeure  en  petit  lieu,  puis  qu'ils  estiment 
plus  les  biens  que  leur  renommée  et  réputation ,  et 
qu'ils  sont  si  prompts  à  se  despiter.  Etencor,  comme  j'ay 
dit,  ce  sont  des  gens  qui  ne  tirèrent  jamais  trois  coups 
d'espée,  et  se  vantent  cependant  d'avoir  souffert  beau- 
coup de  peine  et  de  travaux.  Que  si  on  les  despouilloit 
tout  nuds,  l'on  verroit  de  beaux  personnages  qui  n'aiv- 

roient  pas  une  seule  playe  sur  le  corps.  Telles  gens, 
s'ils  ont  gueres  porté  les  armes,  sont  bien  heureux, 
car  le  jour  de  la  résurrection,  s'ils  vont  en  paradis, 
ils  y  porteront  tout  leur  sang  sans  en  avoir  respandu 
une  seule  goutte  sur  la  terre. 

J'en  ày  ouy  d'autres  et  de  toutes  manières  de  gens 
qui  se  plaignent,  et  jusques  aux  moindres,  qu'ils  ont 
servy  le  Roy  quatre,  cinq  et  six  ans,  et  neantmoins 
n'ont  peu  acquérir  que  trois  ou  quatre  mil  livres  de 
rente  :  les  voylà  bien  gastez  !  Je  ne  parle  pas  des  gens 
de  guerre  seulement,  mais  de  tous  les  autres  estats 
dont  le  Roy  se  sert.  J'ay  ouy  dire  à  mon  père ,  qui  es- 
toit  vieux,  et  autres  plus  anciens  que  luy,  qu'il  se  di- 
soit  a  la  Cour  et  par  toute  la  France ,  du  temps  du  roy 
Louis  XI  ; 

Chastillon ,  Bourdillon , 
Galliot  et  Bonneval, 
Gouvernent  le  sang  royal. 

J'oserois  dire  que  tous  ces  quatre  seigneurs,  qui  ont 
gouverné  deux  roys,  n'acquirent  jamais  tous  ensemble 
dix  mil  livres  de  rente.  Je  l'ay  dit  autres-fois  à  mon- 
sieur le  maresclial  de  Rourdillon ,  lequel  me  respondit 
que  tant  s'en  faut  que  son  prédécesseur  eust  acquis  trois 
mil  livres  de  rente,  qu'il  en  avoit  vendu  quinze  cens, 
et  les  avoit  laissé  pauvres.  Que  l'on  demande  à  mon- 
sieur l'Admirai  qu'il  monstre  ce  que  son  prédécesseur, 
qui  gouvernoit  tout,  a  acquis,  je  gageray  qu'il  n'en 
sçauroit  monstrer  deux  mil  livres  de  rente.  Quant  à 
Galliot,  il  a  vescu  grand  aage  après  les  autres;  il  a  ac- 
quis par  adventure  trois  ou  quatre  mil  livres  de  rente 
qn  revenu.  Quant  à  Bonneval,  monsieur  de  Bonne- 


DE  BIAISE  DE  MONTLTJC.     [l5^o]  520, 

Val  (*) ,  qui  est  aujourd'huy,  et  monsieur  de  Biron  sont 
héritiers.  Je  croy  qu'ils  ne  sçauroient  pas  monstrer 
grandes  acquisitions.  O  bien-heureux  roys  d'avoir  eu 
de  tels  serviteurs!  on  peut  bien  juger  qu'ils  servoient 
leurs  maistres  pour  l'amitié  qu'ils  leur  portoient,  et 
non  pour  l'avarice.  J'ay  ouy  dire  qu'ils  demandoient 
plustost  pour  les  serviteurs  du  Roy  que  pour  eux-mes- 
mes.  Ils  sont  morts  avec  honneur,  et  leurs  successeurs 
ne  sont  pas  nécessiteux. 

Puis  que  j'ay  parlé  des  autres,  je   veux  parler  de 
moy-mesmes  :  peut  estre  quelqu'un  après  ma  mort  par- 
lera de  moy  comme  je  parle  des  autres.  Je  confesse 
que  je  suis  tres-obligé  aux  roys  que  j'ay  servy,  mesme- 
ment  au  Roy  mon  bon  maistre ,  comme  j'ay  dit  sou- 
vent. Je  ne  serois  qu'un  simple  gentil-homme  si  ce 
n'estoient  les  moyens  qu'ils  m'ont  donné  pour  acqué- 
rir la  réputation  que  j'ay  gaigné ,  que  j'estime  plus 
que  tout  le  bien  du  monde ,  ayant  immortalizé  le  nom. 
<le  Montluc;  et  encor  que  je  n'aye  acquis  pendant  si 
long  temps  que  j'ay  porlé  les  armes  que  fort  peu  de 
bien,  si  ne  m'a  on  jamais  ouy  plaindre  des  roys  mes 
maistres,  ouy  bien  de  ceux  qui  estoient  près  d'eux f 
lors  qu'en  ces  dernières  guerres  ils  m'ont  calomnié, 
comme  si  de  rien  je  pouvois  faire  tout.  Croyez  que  les 

(0  Gabriel  de  Bonneval,  chevalier  de  Tordre  du  Roi,  gentilhomme 
ordinaire  de  sa  chambre,  capitaine  de  cinquante  hommes  d'armes, 
seigneur  de  Bonneval,  Coussac,  Blanchefort,  etc.  Mort  vers  i5()t.  Ho- 
race de  Bonneval,  fils  de  Gabriel,  seigneur  de  Montaigut  et  de  Sala- 
gnac,  chambellan  ordinaire  et  gentilhomme  de  la  chambre  de  Mon- 
sieur, frère  du  Roi,  depuis  1576  jusqu'en  i583,  ensuite  gentilhomme 
ordinaire  de  la  chambre  du  Roi ,  successivement  enseigne  et  lieutenant 
d'une  compagnie  de  cinquante  hommes  d^armes  sous  le  maréchal  d'Au- 

ont,  fut  tué  aux  Barricades  de  Tours,  en  1587. 

playes  que  j'ay  reçues  m'ont  plus  donné  de  reconfort 
que  d'ennuy;  et  m'asseure,  quand  je  serai  mort,  qu'à 
grand  peyne  dira  on  que  j'emporte  au  jour  de  la  ré- 
surrection en  paradis  tout  le  sang,  os  et  veines  que 
j'ay  apporté  au  monde  du  ventre  de  ma  mère.  Pour 
le  bien,  j'en  ay  prou  :  il  est  vrai  que  si  j'eusse  esté 
nourry  en  l'escole  du  bayle  (0  de  l'Esperon,  j'en 
eusse  d'avantage  :  le  compte  mérite  qu'on  le  sçache, 
et  que  je  le  mette  icy. 

Le  roy  Louys  douziesme,  allant  à  Bayonne,  logea 
en  un  petit  village  nommé  l'Esperon,  lequel  est  plus 
près  de  Bayonne  que  de  Bordeaux.  Or  sur  le  grand 
chemin  le  bayle  avoit  fait  bastir  une  tresbelle  maison: 
le  Boy  trouva  estrange  qu'en  un  pays  si  maigre  et  sté- 
rile, et  dans  des  landes  et  sables  qui  ne  portoient  rien, 
ce  bayle  eust  fait  bastir  une  si  belle  maison,  de  quoy 
il  entretint  pendant  son  soupper  son  mareschal  des 
logis,  qui  luy  fit  responce  que  le  bayle  estoit  un  riche 
homme,  ce  que  le  Boy  ne  pouvant  croire,  veu  le  mi- 
sérable pays  où  la  maison  estoit  assise ,  il  l'envoya 
quérir  sur  l'heure  mesme,  et  luy  dit  ces  mots  :  «  Ve- 
«  nez  ça,  bayle,  pourquoy  n'avez  vous  faict  bastir 
«  ceste  maison  en  quelque  endroit  où  le  pays  fust  bon 
«  et  fertile?  —  Sire,  dit  le  bayle,  je  suis  natif  de  ce 
«  pays,  et  le  trouve  prou  bon  pour  moy.  —  Estes 
<i  vous  si  riche ,  dit  le  Boy,  comme  l'on  m'a  dit?  —  Je 
«  ne  suis  pas  pauvre,  dit-il,  grâces  à  Dieu  j'ay  dequoy 
«  vivre.  »  Le  Boy  dit  lors  :  «  Comment  est-il  possible 
«  qu'en  un  pays  si  maigre  et  sterille  tu  sois  peu  deve- 
«  nh  si  riche?  —  Gela  m'a  esté  bien  aysé,  dit  le  bayle, 
«  Sire.  —  Dittes  moy  donc  comment,  dit  le  Boy? 

(»)  Bayle  5  bailli. 

«  —  Par-ce,  Sire,  que  j'ay  tousjours  plustost  fait  mes 
«  affaires  que  celles  de  mon  maistre  et  de  mes  voisins. 
«  —  Le  diable  ne  m'emport ,  dit  le  Roy  (  ainsi  estoit 
«  son  serment),  ta  raison  est  bonne,  car  en  faisant  de 
«  ceste  sorte  et  te  levant  matin,  tu  ne  pouvois  faillir 
«  de  devenir  riche.  »  O  combien  d'enfans  a  laissé  ce 
bayle  héritiers  de  ses  complexions  !  je  n'ay  jamais  esté 
de  ceux-là.  Certes  je  croy  qu'il  n'y  a  si  petit  merca- 
dantau  monde  qui,  ayant  tant  trotté,  couru  et  tracassé 
comme  j'ay  fait,  ne  se  fust  enrichy  ;  et  n'y  a  financier 
ou  recepveur,  pour  homme  de  bien  qu'il  fust,  en  ce 
royaume,  que  s'il  luy  eust  passé  tant  d'argent  par  les 
mains  comme  il  a  faict  à  moy,  qu'il  ne  luy  en  fust  plus 
demeuré.  J'ay  esté  sept  ou  huict  fois  capitaine  de  gens 
de  pied ,  qui  n'est  pas  petit  moyen  pour  commencer  à 
gaigner  quelque  chose.  J'ay  veu  de  mon  temps  plu- 
sieurs capitaines  qui  se  sont  faits  riches  seulement  sur 
la  paye  de  leurs  soldats.  Je  n  estois  pas  si  ignorant  ny 
si  mal  habile,  que  je  n'eusse  sceu  faire  le  tour  du  bas- 
ton  aussi  bien  qu'eux  :  il  n'y  a  pas  si  grand  affaire  pour 
apprendre  cela,  car  avec  un  bon  fourrier  et  un  peu 
d'aide,  cela  estoit  facile.  Puis  après  j'ay  esté  maistre  de 
camp  par  trois  fois  :  Dieu  sçait  si  je  pouvois  trouver 
force  passe-volans ,  et  avoir  intelligence  avec  les  com- 
missaires des  vivres  ;  car  je  pouvois  descouvrir  s'il  y 
avoit  rien  à  gaigner  aussi  tost  ou  plustost  qu'homme 
de  l'armée,  car  j'avois  assez  bon  nez.  Auprès  j'ay  esté 
gouverneur  des  places  :  je  pouvois  tousjours  avoir  à  ma 
dévotion  quatre  vingts  ou  cent  hommes  pour  les  faire 
passer,  comme  messieurs  les  gouverneurs  le  sçavent 
trop  bien  faire.  Ainsi,  ayant  eu  ces  charges  long  temps, 
et  faict  tant  de  monstres  comme  j'ay  fait  en  ma  vie , 

avec  quelque  peu  d'espargne,  mon  Dieu  quelle  monta- 
gne d'or  aurois-je  !  quand  il  m'en  souvient,  je  le  trouve 
estrange.  Et  puis  encore  j'ay  este'  lieutenant  de  Roy  à 
Siene,  et  une  autre  fois  à  Montalsin ,  où  il  y  avoit  bien 
dequoy  faire  son  proffit,  comme  d'autres  qui  ont  eu 
pareilles  charges  l'ont  fait,  car  il  ne  falloit  sinon  que 
j'eusse  intelligence  avec  trois  ou  quatre  marchans,  les- 
quels eussent  advoùé  que  les  bleds  que  les  soldats  man- 
geoient  avoient  esté  aclieptez  par  eux,  et  prins  sur 
leur  crédit;  et  Dieu  sçait  quel  profit  on  fait  à  ces  ma- 
gasins. Puis  je  pouvois  faire  des  demandes  par  manière 
d'emprunt,   députant   quelques  uns   qui   en    eussent 
pris  la  charge  et  eussent  apporté  cent  ou  deux  cens 
mil  francs  de  debtes.  Mais  au  lieu  de  cela,  Sa  Majesté 
nous  devoit  cinq  payes  quand  nous  sortismes  de  Sienne, 
dequoy  je  luy  en  fis  quitter  les  trois  dés  que  nous  fus- 
mes  arrivez  à  Montalsin.  Puis  à  la  seconde  fois  que  j'y 
fus  renvoyé  au  lieu  de  monsieur  de  Soubize,  je  de- 
ineuray  six  sepmaines  par  le  commandement  du  Roy 
à  Rome  auprès  du  Pape  et  des  ambassadeurs  et  agents 
du  Roy  :  c'estoit  au  temps  que  le  duc  d'Albe  faisoit  la 
guerre  à  Sa  Saincteté;  toute  la  coste  de  la  mer  s'en 
tilloit abandonnée,  et  Grossette  n'en  pouvoit  plus,  pour 
n'y  avoir  un  seul  grain  de  bled,  non  plus  qu'aux  au- 
tres garnisons.  Je  trouvay  à  Rome  quelques  gentils- 
hommes sienois,  lesquels  estoient  sortis  avec  moy  de 
Siene,  qui  me  mirent  en  cognoissance  avec  un  ban- 
quier, nommé  Julie  d'Albie,  aussi  sienois,  lequel  sur 
ma  parolle  presta  six  cens  moges  de  bled,  qui  sont 
trois  cens   tonneaux  à  douze    muids  pour  tonneau, 
moyennant  que  tous  les  mois  je  luy  donnerois  six  cens 
escus  à  chaque  monstre.  Je  ne  pouvois  prendre  cet  ar- 

gent  que  de  l'espargne  que  je  faisois  sur  les  monstres; 
et  au  lieu  de  mettre  cela  dans  mes  bouges,  je  le  fis  du 
tout  payer,  sauf  le  dernier  pact ,  car  il  n'y  eut  plus 
d'argent,  ny  moyen  d'en  avoir,  de  sorte  que  nous  ne 
lismes  point  monstre.  Je  pouvois  bien  faire  mon  profit 
là  dessus ,  car  j'en  pourveus  des  places  qui  en  avoient 
besoin,  selon  la  charge  que  j'en  euz,  et  si  espargnay 
encore  la  moitié  du  bled ,  lequel  je  prestay  aux  pay- 
sans, qui  mouroient  de  faim  encore  plus  que  les  sol- 
dats. Ce  fut  là  où  je  commençay  à  estre  usurier,  mais 
ce  fut  aux  despens  de  la  conscience  du  Roy,  car  pour 
un  muid  à  la  récolte  j'en  eus  deux ,  car  il  valloit  deux 
fois  plus  quand  je  le  prestay.  Ce  gain  n'entra  non  plus 
en  ma  bourse,  car  je  le  laissay  tout  au  Roy.  Je  sejour- 
nay  encore  en  ce  pays  là  sept  mois  sans  tirer  une  seule 
paye,  et  fis  vivre  mes  gens  quatre  mois,  à  vingt  onces 
de  pain  le  jour,  du  gain  que  j'avois  fait  sur  les  bleds, 
espargnant  tant  que  je  pouvois  le  bien  de  mon  maistre. 
Je  payay  les  autres  trois  mois  les  soldats  avec  remons- 
trances  et  bonnetades  (0,  comme  je  faisois  quand  j'es- 
tois  à  Siene  :  quelque  temps  après  arriva  le  seigneur 
dom  Francisco,  lequel  trouva  encore  des  bleds  aux 
munitions.  Encore  fis-je  une  praticque  avec  la  duchesse 
de  Castro,  femme  du  duc,  qui  fut  tué  à  Plaisance ,  la- 
quelle cognoissoit  monsieur  de  Valence  mon  frère  du 
temps  qu'il  estoit  au  service  (2)  du  pape  Paule  Fernes. 
Le  pape  Paul  Carafïe  avoit  fait  deffence  de  ne  laisser 
sortir  hors  la  Romanie  aucuns  bleds;  mais  ceste  du- 
chesse par  dessous  main  permettoit  que  des  marchans 
en  fissent  apporter  de  nuict  dans  nos  terres,  et  nos 

(0  Bonnetades  :  complimens  et  révérences.  -—  (2)  Lorsqu'il  ,étoit 
protonotaire. 

marchans  les  alloient  achepter.  Je  menay  ceste  pra- 
ticque  bien  secrettement,  sur  laquelle  je  pouvois  gai- 
gner  beaucoup;  mais  un  seul  liard  n'en  vint  à  mon 
profit. 

Je  pouvois  apporter   au  Roy  pour   deux  ou  trois 
cens  mil  francs  de  debtes,  aussi  bien  qu'a  fait  le  sei- 
gneur Jourdain  de  Corsegue  (»),  et  autres  que  je  ne 
veux  nommer,  lesquels  ont  esté  bien  payez.  Je  n'estois 
pas  garny  de  si   peu  d'entendement  ny  de  moyens, 
que  je  ne  l'eusse  sceu  faire  aussi  bien  qu'eux.  J'ay  esté 
lieutenant  de  Roy  en  ce  pays  de  Guyenne  ;  j'ay  fort 
couru  le  monde,  mais  je  croy  qu'il  n'y  a  rien  qui  es- 
galle  ce  pays,  soit  en  richesses,  commoditez  et  vivres. 
Ayant  une  telle  charge,  je  pouvois  bien  avoir  intel- 
ligence avec  le  receveur  de  la  province  (  ces  gens  ne 
demandent  pas  mieux),  et  emplir  bien  mes  coffres,  car 
tant  sur  les  monstres  et  garnisons ,  qu'attellages  d'ar- 
tillerie, je  pouvois  faire  un  grand  gain.  Combien  d'im- 
positions pouvois -je  faire  sur  le  pays?   car  le  Roy 
m'en  avoit  baillé  le  pouvoir,  lesquelles  fussent  tour- 
nées à  mon  profit;  car,  encore  que  Sa  Majesté  enten- 
dist  que  ce   fust  pour   son  service,   si  j'eusse  voulu 
j'eusse  bien  sceu  faire  le  change,  de  sorte  que  la  plus- 
part  fust  demeuré   entre  mes  mains.  Je  pouvois,  si 
j'eusse  voulu ,  avoir  un  homme  de  paille,  pour  aller 
par  les  villes  et  villages  dire  à  l'aureille  aux  princi- 
paux qu'il  me  falloit  donner  de  l'argent  pour  estre 
soulagez,  ou  qu'autrement  je  les  ferois  ruyner  et  man- 
ger jusques  aux  os  aux  gens  de  guerre,  car  nous  ne 
laissons  mal  à  faire.  Je  pouvois  aussi  faire  dire  aux 

(0  Jourclan  Ursin ,  lieutenant-général  de  Henri  II  dans  file  de  Corse  j 
il  exerçoit  encore  cette  charge  en  1 55g. 

Huguenots  qui  demeuroient  en  leurs  maisons  sous 
l'authorité  d'un  edit,  que,  s'ils  ne  crachoient  au  bas- 
sin ,  je  les  ferois  tous  1  uyner.  Combien  m'en  eussent- 
ils  donné  pour  estre  asseurez  de  leurs  vies  et  biens  ! 
car  ils  ne  se  fioient  gueres  en  moy,  sçachant  comme 
je  les  avois  accommodez.  Mais  au  lieu  d'user  de  tous 
ces  artifices  pour  me  faire  riche,  je  laissois  prendre 
le  tout  aux  capitaines  et  gens-darmes,  et  gens  faisant 
service  au  Roy  qui  me  le  demandoient,  n'en  ayant 
que  peu  ou  point  tourne  à  mon  profit ,  et  encore  ce 
que  j'eus  de  Clairac  je  le  prins  avec  permission  du 
Roy.  Or  que  les  autres  se  contantent,  je  suis  contant* 
Que  si  Dieu  me  faisoit  la  grâce  de  guérir  de  ceste 
grande  arquebusade  que  j'ay  au  visage,  je  pense  en- 
cores  que,  si  la  guerre  recommençoit  jamais,  que  je 
serois  homme  pour  monter  à  cheval.  Je  croy  qu'elle 
n'en  est  pas  loing,  car,  tant  qu'il  y  aura  deux  reli- 
gions, la  France  sera  en  division  et  en  trouble:  il  ne 
se  peut  faire  autrement,  et  le  pis  est  que  c'est  chose 
qui  ne  peut  pas  finir  de  long  temps.  Les  autres  que- 
relles se  pacifient  aisément ,  mais  celle  de  la  religion 
a  longue  suite,  et,  encore  que  les  gens  de  guerre  ne 
soient  pas  fort  religieux,  ils  prennent  party,  et  estant 
engagez  ils  suivent  puis  après.  Aux  termes  que  je 
voy  les  affaires,  je  ne  croy  pas  que  nous  soyons  au 
bout  ;  pour  le  moins  ay-je  ce  contentement  en  moy- 
mesme  de  m'y  estre  opposé  autant  que  j'ay  peu,  et  fait 
mon  devoir.  Pleust  à  Dieu  que  tous  ceux  qui  ont  eu  les 
forces  en  main ,  n'eussent  non  plus  connivé  que  moy. 
Il  faut  laisser  faire  Dieu  :  après  qu'il  nous  aura  prou 
fouettez  il  mettra  les  verges  au  feu. 

Or,  seigneurs  et  capitaines  qni  me  ferez  cest  hon- 
neur de  lire  ma  vie,  n'y  apportez  nul  mal- talent; 

croyez  que  j'ay  dit  le  vray  sans   dérober  l'honneur 
d'autruy.  Et  sçay  bien  qu'il  en  y  aura  qui  mettront  en 
dispute  mon  escrit,  pour  voir  si  j'auray  touché  quel- 
que mensonge,  pour-ce  qu'ils  trouveront  que  jamais 
Dieu  n'a  accompagné  plus  la  fortune  d'un  homme  7 
pour  les  charges  qu'il  a  eues,  que  la  mienne;  si  les 
asseuray-je  que  j'ay  laissé  infinies  particularitez  à  es- 
crire,  car  je  n'avois  jamais  rien  escrit  ny  pensé  à  faire 
des  livres  :  j'estois  incapable  de  cela  ',  mais  pendant  ma 
dernière  blesseure  et  mes  maladies  j'ay  dicté  ce  que 
je  vous  en  laisse  ,  afin  que  mon  nom  ne  se  perde,  ny 
de  tant  de  vaillans  hommes  que  j'ay  veu  bien  faire; 
car  les  historiens  n'escrivent  qu'à  l'honneur  des  roys 
et  des  princes.  Combien  de  braves  soldats  et  gentils- 
hommes ay-je  nommé  icy  dedans,  desquels  ces  gens 
ne  parlent  du  tout,  non  plus  que  s'ils  n'eussent  ja- 
mais esté!  Celuy  qui  a  escrit  la  bataille  d.  Cerizolles, 
encore  qu'il  me  nomme,  en  parle  toutesfois  en  pas- 
sant :  si  me  puis  je  vanter  que  j'eus  bonne  part  en  la 
victoire,   aussi  bien  qu'à  Bologne   et  Thionville,  et 
ces  escrivains  n'en    disent  rien,  non  plus  que  de    la 
valleur   d'un  grand  nombre   de  vos   pères  et  païens 
que  vous  trouverez  icy.  Or  ne  trouvez  pas  estrange  si 
j'ay  esté  si  heureux  comme  j'ay  escrit,  car  je  ne  me 
suis  jamais  proposé  que  ma  charge  ;  et  ay  recogneu 
que  tout  venoit  de  Dieu,  auquel  je  remettois  tout, 
quoy  que  les  Huguenots  m'ayent  estimé  un  atheiste  : 
ils  sont  mes  ennemis ,  et  ne  les  faut  pas  croire.  Encore 
que  j'aye  eu  des  imperfections  et  des  vices,  et  ne  sois 
pas  sainct  non  plus  que  les  autres  (ils  en  ont  leur  part 
quoy  qu'ils  facent  les  mortifiez  ) ,  si  est-ce  que  j'ay 
tousjours  mis  mon  espérance  en  Dieu,  recognoissant 
qu'il  falloit  que  de  hiy  vinst  mon  heur  ou  mon  mal- 

heur,  îuy  attribuant  toutes  les  bonnes  fortunes  qu'il 
me  donnoit  à  la  guerre.  Je  ne  me  suis  jamais  trouvé 
^en  faction  quelconque  que  je  ne  l'aye  appelle'  à  mon 
ayde,  et  n'ay  passé  jour  de  ma  vie  sans  l'avoir  prié 
et  demandé  pardon.  Et  plusieurs  fois  je  puis  dire  avec 
la  vérité  que  je  me  suis  trouvé  en  voyant  les  enne- 
mis en  telle  peur,  que  je  sentois  le  cœur  et  les  mem- 
bres s'affoiblir  et  trembler  (ue  faisons  pas  des  braves, 
l'appréhension  de  la  mort  vient  devant  les  yeux);  mais 
comme  j'avois  fait  mon  oraison  à  Dieu  je  sentois  mes 
forces  revenir.  Elle  estoit  ainsi,  l'ayant  dés  mon  en- 
trée aux  armes  apprise  en  ces  mots  :  Mon  Dieu  qui 
m'as  créé,  je  te  supplie ,  garde  moy  V entendement ,  afin 
qu  auj ourd'huy  je  ne  le  perde ,  car  tu  le  m  as  donné, 
et  ne  le  tiens  que  de  toj.  Que  si  tu  as  aujourd'hay 
déterminé  ma  mort,  fais  que  je  meure  en  réputation 
d'un  homme  de  bien,  laquelle  je  recherche  avec  tant 
de  périls.  Je  ne  te  demande  point  la  vie,  car  je  veux 
tout  ce  qu'il  te  plaist  :  ta  volonté  soit  faitte,  je  remets 
le  tout  a  ta  divine  bonté.  Puis  ayant  dit  mes  petites 
prières  latines,  je  promets  et  atteste,  devant  Dieu  et 
les  hommes,  que  je  sentois  tout  à  coup  venir  une  cha- 
leur au  cœur  et  aux  membres,  de  sorte  que  je  ne  l'a- 
vois  pas  achevée  que  je  ne  me  sentisse  tout  autre  que 
quand  je  l'avois  commencée  :  je  ne  sentois  plus  de  peur, 
de  façon  que  l'entendement  me  revenoit,  et  avec  une 
grand  promptitude  et  jugement  je  cognoissois  tout  ce 
qu'il  me  falloit  faire ,  sans  l'avoir  jamais  perdu   en 
combat  que  je  me  sois  trouvé. 

Combien  y  en  a-il  de  morts  qui  pourroient,  s'ils  es- 
toient  en  vie,  tesmoigner  si  jamais  ils  m'ont  veu  effrayé 
ny  perdre  l'entendement  à  la  guerre,  soit  à  assaut, 
rencontre  ou  bataille!  Messieurs  de  Lautrec,  de  l'Es- 

eut,  de  Barbezieux,  de  Monpezat,  de  Termes,  du 
Bié,  de  Strossi,  de  Bourdillon,  de  Brissac,  d'Anguien  , 
de  Botieres,  de  Guy  se,  en  pourroient  bien  dire  la  vé- 
rité, car  ils  m'ont  tous  commandé,  et  m'ont  veu  en 
mil  et  mil  périls  sans  peur  ny  estonnement  ;  que  s'ils 
pouvoient  retourner  en  vie,  ils  seroient  bons  tesmoings 
de  ce  que  je  dis.  Encores  ne  sont  pas  morts  tous  ceux 
qui  m'ont  commandé,  car,  combien  que  je  sois  plus 
vieux  capitaine  qu'eux,  il  estoit  raisonnable  que  je 
leur  obeysse  :  monsieur  le  duc  d'Aumale,  messieurs 
les  mareschaux  de  Cossé  et  de  Vieilleville  sont  de  ce 
nombre.  Je  vous  supplie,  mes  bons  seigneurs,  si  mon 
livre  tombe  entre  vos  mains,  de  faire  jugement  si  ce 
que  je  dis  est  vray  ou  faux,  car  vous  en  avez  veu  une 
partie ,  et  croy  qu'après  ma  mort  vous  voudrez  veoir 
ce  que  j'ay  escrit.  Il  y  en  a  d'autres  aussi  qui  me  peu- 
vent desmentir,  comme  le  seigneur  Ludovic  de  Bi- 
rague  et  monsieur  le  président  de  Birague,  lequel 
n'abandonna  gueres  ce  brave  mareschal  de  Brissac. 
Plusieurs  autres  vivent,  qui  ont  esté  mes  compagnons 
d'armes,  et  plusieurs  aussi  qui  ont  marché  sous  moy, 
tous  lesquels  peuvent  estre  fidèles  tesmoings  de  ce 
que  j'ay  dit,  et  si,  quand  il  a  esté  question  de  faire  une 
exécution ,  j'ay  jamais  trouvé  rien  impossible  ;  mais  au 
contraire,  ce  qu'on  tenoit  impossible  je  le  trouvois 
possible,  je  l'entreprenois  et  en  venois  à  bout,  ayant 
tousjours  ceste  ferme  fiance  en  Dieu  qu'il  ne  m'aban- 
donneroit  point,  et  m'ouvriroit  tousjours  l'esprit  pour 
cognoistre  ce  qui  estoit  besoing  pour  venir  au  bout 
de  mon  entreprinse.  Je  n'en  ay  trouvé  jamais  aucune 
impossible,  si  ce  n'est  celle  de  Thionville  :  il  en  faut 
donner  l'honneur  à  monsieur  de  Guyse  seul  ;  il  y  eut 
là  plus  de  l'heur  que  de  la  raison }  quoy  que  ledit  sieur 


DE  BLAISE  DE  MONTLUC     [l^o]  53f) 

de  Guyse   asseurast  tousjours  de  l'emporter,  comme 
il  fit. 

Mes  compagnons,  combien  de  choses  grandes  ferez 
vous  si  vous  mettez  toute  vostre  fiance  en  Dieu ,  et  si 
vous  proposez  tousjours  l'honneur  devant  les  yeux, 
discourant  en  vous  mesmes  que  si  vos  jours  doivent 
finir  sur  la  bresche ,  vous  avez  beau  à  demeurer  dans 
le  fossé.  Un  bel  mourir \,  dit  l'italien,  tuta  la  vita  ho- 
nora :  c'est  mourir  en  beste  ,  de  ne  laisser  nulle  mé- 
moire après  soy.  Ne  taschez  jamais  à  desrober  l'hon- 
neur d'autruy,  ny  à  vous  proposer  l'avarice  ou  ambi- 
tion, car  vous  verrez  lors  le  tout  tomber  en  mal-heur 
et  infortune  ;  je  ne  dis  pas  cecy  pour  faire  le  prescheur, 
mais  pour  la  vérité.  Combien  y  en  a-il  au  monde  qui 
ont  eu  le  bruict  d'estre  fort  vaillans,  mesmes  qui  sont 
en  vie,  que  je  ne  veux  nommer;  neantmoins  ils  ont 
esté  fort  mal -heureux  en  leurs  entreprises:  croyez 
que  cela  venoit  de  Dieu  ;  et  encores  qu'ils  l'appel- 
lassent  à  leur  ayde,  leur  zèle  n'estoit  pas  bon,  voyla 
pourquoy  Dieu  leur  estoit  contraire.  Il  faut,  si  vous 
voulez  qu'il  soit  à  vostre  secours,  que  vous  despouilliez 
toute  ambition,  avarice  et  hayne,  et  soyez  pleins  de 
la  loyauté  et  fidélité  que  nous  devons  à  nostre  prince; 
et  encore  que  sa  querelle  ne  soit  juste,  il  ne  laissera 
pas  pourtant  de  nous  assister,  car  ce  n'est  pas  à  nous 
de  demander  à  nostre  Roy  si  sa  querelle  est  bonne  ou 
mauvaise,  mais  seulement  d'obeyr.  Que  si  vous  n'es- 
tes recogneus  des  services  que  vous  avez  faicts,  vous 
ne  vous  en  fascherez  pas,  par-ce  que  vostre  intention 
n'aura  pas  esté  de  combattre  pour  ambition  ny  gran- 
deur, ny  pour  convoitise  des  richesses,  mais  pour  la 
fidélité  que  Dieu  nous  a  commandé  de  porter  à  nos- 
tre Roy.  Vous  vous  resjouïrez  d'estre  estimez  et  aymez 

de  tout  le  monde,  qui  est  la  plus  belle  richesse  et  ac- 
quisition que  tout  homme  d'honneur  doit  désirer,  car 
les  richesses  et  grands  estats  périront  avec  le  corps, 
et  la  bonne  renommée  vivra  à  jamais  avec  l'ame.  A 
présent  je  me  vois  tirant  à  la  mort,  dans  le lict,  je  me 
sens  grandement  soulagé;  en  despit  d'elle  mon  nom 
vivra,  non  seulement  en  la  Gascogne,  mais  parmy  les 
estrangers. 

Or  c'est  icy  la  fin  de  mon  livre  et  de  ma  vie  :  que  si 
Dieu  me  la  continue  plus  longuement ,  quelqu'autre 
escrira  le  reste,  si  je  me  trouve  en  lieu  où  je  face 
quelque  chose  digne  de  moy,  ce  que  je  n'espère 
pas,  me  sentant  si  incommodé  que  je  ne  pense  mes- 
huy  pouvoir  jamais  plus  porter  les  armes.  J'ay  ceste 
obligation  à  ceste  meschante  arquebuzade  qui  m'a 
percé  et  froissé  le  visage,  d'avoir  esté  cause  que  j'ay 
dicté  ces  Commentaires,  lesquels,  comme  je  pense, 
dureront  après  moy.  Je  prie  ceux  qui  les  liront  de  ne 
les  prendre  point  comme  escrits  de  la  main  d'un  his- 
torien, mais  d'un  vieux  soldat ,  et  encore  gascon,  qui 
a  escrit  sa  vie  à  la  vérité,  et  en  guerrier  :  tous  ceux 
qui  porteront  les  armes  y  prendront  exemple,  et  re- 
cognoistront  que  de  Dieu  seul  procède  l'heur  et  le 
mal-heur  des  hommes.  Et  pour- ce  que  nous  devons 
avoir  recours  à  luy  seul,  supplions-le  nous  aider  et 
conseiller  en  nos  tribulations,  car  ce  monde  n'est  au- 
tre chose,  et  dont  les  grands  ont  aussi  bien  leur  part 
que  les  petits  :  en  cela  se  manifeste  sa  grandeur,  veu 
qu'il  n'y  a  roy  ny  prince  qui  en  soit  exempt,  et 
qui  n'aye  ordinairement  besoing  de  luy  et  de  son  se- 
cours. 

Ne  desdaignez,  vous  qui  desirez  suivre  le  train  des 
armes,  au  lieu  de  lire  des  Amadis  ou  Lancellots> 

d'employer  quelqu'heure  à  me  cognoistre  dedans  ce 
livre  ;  vous  apprendrez  à  vous  cognoistre  vous  mesmes, 
et  à  vous  former  pour  estre  soldats  et  capitaines,  car 
il  faut  sçavoir  obeïr  pour  sçavoir  après  bien  comman- 
der. Cecy  n'est  pas  pour  les  courtisans  ou  gens  qui 
ont  les  mains  polies,  ny  pour  ceux  qui  ayment  le  re- 
pos ;  c'est  pour  ceux  qui  par  le  chemin  de  la  vertu  f 
aux  despens  de  leur  vie ,  veulent  éterniser  leur  nom  f 
comme  en  despit  de  l'envie  j'espère  que  j'auray  fait 
celuy  de  Montluc. 

(  Icy  avoit  mis  fin  le  seigneur  de  Montluc  à  son  livre,  mais 
depuis  reschantillon  qui  s'ensuit  s'est  trouvé  ). 

[i5^  1]  Je  pensois  avoir  mis  fin  à  mes  escriptures  et 
à  ma  vie  tout  ensemble,  ne  pensant  pas  jamais  que 
Dieu  me  fîst  la  grâce  de  monter  à  cheval  pour  porter 
les  armes  ;  mais  il  ne  l'a  pas  ainsi  voulu.  Toute  la 
France  jouît  quelque  temps  de  la  paix  et  du  repos; 
nioy  seul,  affligé  de  maladies  et  de  ma  grande  bles- 
seure  (0,  estois  le  plus  souvent  dans  le  lictj  toutes- 

(*)  II  paroit  par  une  lettre  de  Henri  IV,  alors  roi  de  Navarre ,  à  Co- 
yisande  d'Andouins,  datée  de  Bagnicres,  le  12  septembre  iS'jo ,  que 
Montluc  alla  aux  eaux  de  Bagnières,  qui  probablement  lui  furent  or- 
données pour  sa  blessure.  Voici  cette  lettre  : 

«  Je  ne  te  sçaurois  qu'escrire  sinon  que  je  suis  ycy  depuis  hyer  à 
«  boire  de  l'eau  qui  me  fait  tout  le  bien  du  monde.  M.  de  Montluc  y 
«  est  aussi ,  qui  dit  qu'il  est  plus  à  moy  qu'à  homme  qui  vive.  Je  le  goû- 
te veine.  A  propos  de  cela,  je  te  prie  rechercher  dans  mon  petit  coffre 
t<  la  lettre  qu'il  m'escrivit,  dans  laquelle  il  me  mande  qu'il  ne  me  peult 
a  continuer  la  garnison  de  ma  compagnie  si  prés  de  moy,  puisque  je 
«  l'emploie  ailleius  qu'au  service  du  Roy.  Dedans  celle-là  mesme  il  dit 
<(  aussi  qu'il  a  entendu  que  aux  états  qui  se  sont  tenus  en  Béarn  je  me 
-  «  suis  déclairé  contre  le  service  du  Roy.  Envoyé  moi  le  double  de  cette 
«  lettre ,  et  garde  bien  l'original ,  car  devant  que  nous  départons  il 
«  faut  qu'il  m'en  fasse  un  petit  de  réparation:  mais  je  te  prie,  envoyé 

fois  peu  à  peu  je  recouvray  santé,  estant  plus  aise 
destre  deschargé  du  gouvernement,  que  si  ce  pesant 
faix  me  fust  demeuré  sur  les  espaùles  :  monsieur  le 
marquis  de  Villars,  qui  en  est  chargé,  s'en  acquittera 
comme  un  vieux  chevalier  et  grand  capitaine  doit  faire. 

Or  je  disois  tousjours  en  moy-mesmes ,  oyant  les 
nouvelles  de  la  Cour,  car  encore  y  avois-je  quelque 
amy,  qu'on  faisoit  trop  de  caresse  aux  Huguenots ,  et 
cognoissois  bien  qu'il  y  auroit  du  bruit  au  logis.  Le 
Roy,  par  ses  lettres  que  j'ay  encores,  parlant  à  mes 
amis,  tesmoignoit  tousjours  qu'il  n'avoit  nul  mescon- 
tentement  de  moy,  qu'il  desiroit  me  faire  paroistre 
combien  il  m'aimoit ,  mais  que  mon  indisposition  es- 
toit  cause  qu'il  avoit  envoyé  monsieur  le  marquis  de 
Villars  en  ma  place  ;   je  le  creuz   ainsi ,  car  il  faut 
croire  ce  que  les  roys  veulent ,  autrement  on  les  of- 
fense. Or,  quoy  que  je  ne  fusse  lieutenant  de  Roy,  si 
est-ce  que  toute  la  noblesse  et  tous  les  trois  estats  de 
la  Guyenne  me  portoient  tousjours  beaucoup  d'hon- 
neur et  me  visitoient  :  ce  n'estoit  pas  sans  discourir 
qu'est-ce  que  ce  temps  deviendroit,  car  il  me  sembloit 
que  les  Huguenots  estoient  venus  fort  insolens,  et  par- 
loient  presque  aussi  haut  qu'aux  premiers  troubles.  Si 
î'eusse  esté  aussi  sain  et  aussi  jeune  que  j'estois  lors  7  je 
les  eusse  fait  taire,  pour  le  moins  en  la  Gascogne  où 
j'estois. 

[i5y2]  Quelque  année  estant  ainsi  passée,  la  nou- 
velle survint  de  ce  qui  estoit  advenu  à  la  journée  de 
Sainct  Barthélémy  à  Paris,  où  monsieur  l'Admirai  fut 

«  la  moi  par  homme  exprès  et  à  diligence  ,  car  une  autre  fois  je  ne 
«  serois  pas  à  telle  commodité.  Je  ferai  cela  bien  joliment  et  gracieuse- 
«  ment,  et  seront  et  lui  et  les  siens  beaucoup  plus  mes  amis  après.  Je 
«  te  prie,  n'y  fault  point » 

si  mal  advisé  de  s'aller  enfourner  pour  monstrer  qu'il 
gouvernoit  tout.  Je  m'estonne  qu'un  si  advisé  et  sage 
homme  pour  le  monde  fist  une  si  lourde  faute  :  il  la 
paya  bien  cher,  car  il  luy  cousta  la  vie  et  à  plusieurs 
autres.  Il  avoit  aus^i  mis  ce  royaume  en  un  grand 
trouble,  car  je  sçay  bien  que  tout  ne  venoit  pas  de 
monsieur  le  prince  de  Condé,  ny  la  moitié:  ledit 
sieur  prince  ne  m'en  communiqua  que  trop  à  Poissy, 
et  croy  que  si  je  luy  eusse  preste  l'oreille,  il  m'eust 
tiré  le  fonds  du  sac  ;  je  le  dis  à  la  Royne ,  mais  elle  me 
commanda  de  me  taire:  elle  ne  pensoit  pas  lors  que 
les  choses  allassent  comme  elles  ont  fait.  Je  sçay  bien 
et  tout  le  monde  aussi ,  qu'elle  a  esté  accusée  d'estre 
cause   des  premiers   rerauemens  qui  advindrent  aux 
premiers  troubles,  et  monsieur  le  prince  luy  fit  ce  tort 
d'envoyer  ses  lettres  en  Allemaigne ,  et  les  monstrer 
et  faire  imprimer  par  tout  :  cela  n'advança  pas  ses 
affaires.  Estant  ladite  dame  à  Thoulouse,  elle  me  fit 
cet  honneur  de  me  parler  plus  de  trois  heures  sur  ce 
subject,  et  me  dict  beaucoup  de  choses  que  je  me 
garderay  bien  d'escrire  ;  tant  y  a  qu'il  est  bien  aisé  de 
reprendre  et  trouver  en  faute  ceux  qui  ont  le  ma- 
niement des  affaires  du  monde ,  et  mesmes  si  grands 
comme  elle  a  eu,   ayant  sur  ses  bras  le  Roy  et  mes- 
sieurs ses  frères  si  jeunes,  et  estans  tous  les  princes 
bandez  l'un  contre  l'autre  ,  les  uns  advancez  puis  re- 
culez, et  après  ce  beau  manteau   de  religion  qui  a 
servy  aux  uns  et  aux  autres  pour  exécuter  leurs  ven- 
geances et  nous  faire  entre- manger.  Je  vous  prie, 
quelle  apparence  y  avoit-il  qu'elle  eust  intelligence  avec 
ledit  seigneur  prince  ?  ce  qu'elle  a  faict  depuis  a  bien 
monstre  le  contraire  ;  mais  je  laisse  cela,  car  peut  estre 
je  n'en  parle  que  trop,  et  retourneray  à  mon  propos. 

Tout  le  monde  fut  fort  estonné  d'entendre  ce  qui 
estoit  advenu  à  Paris,  et  les  Huguenots  encores  plus, 
qui  ne  trouvoient  assez  de  terre  pour  fuyr,  gaignant  la 
pluspart  le  pays  de  Bearn  ;  les  autres  se  firent  catho- 
liques, ou  pour  le  moins  en  firent  semblant:  je  ne 
leur  fis  poinct  de  mal  de  mon  costé,  mais  par  tout  on 
les  accoustroit  fort  mal.  Je  pensay  lors  que  l'armée 
qui  estoit  devant  La  Rochelle  estoit  là  pour  autre  be- 
songne  que  pour  aller  en  Portugal,  et  cogne  us  bien 
Tencloueure  ;  mais  je  ne  pouvois  imaginer  pourquoy 
on  eust  seulement  blessé  monsieur  l' Axlmiral  au  com- 
mencement,  si  on  avoit  le  dessein  que  je  vis  depuis; 
car  si  le  lendemain  tous  les  Huguenots  se  fussent  réso- 
lus avec  les  grands  qui  leur  estoient  alliez  ouïes  sous- 
tenoient,  il  leur  estoit  aysé  de  se  retirer  de  Paris  et  se 
mettre  en  seureté  :  or  ils  furent  esblouis,  et  Dieu  leur 
ferma  les  yeux.  Je  ne  veux  pas  icy  dire  ny  me  mesler 
d'escrire  si  ceste  procédure  fut  bien  ou  mal  faicte,  car 
il  y  a  prou  à  dire  et  de  bien  et  de  mal ,  et  puis  cela  ne 
porteroit  nul  profit  :  ceux  qui  viendront  après  nous  en 
parleront  mieux  à  propos  et  sans  crainte,  caries  escri- 
vains  d'anjourd'huy  n'osent  escrire  qu'à  demy  :  de  moy 
jayme  mieux  me  taire. 

Encor  que  je  fusse  lors  seulement  maistre  de  ma 
maison  ,  si  est-ce  que  la  Royne  mefist  cest  honneur  de 
m'en  escrire  ,  et  me  mander  qu'on  avoit  descouvert 
une  grande  conspiration  contre  le  Roy  et  son  Estât,  et 
que  cela  avoit  esté  cause  de  ce  qui  estoit  advenu.  Je 
sçay  bien  ce  que  j'en  creus  :  il  fait  mauvais  offencer 
son  maistre.  Le  Roy  n'oublia  jamais  quand  monsieur 
l'Admirai  luy  fit  faire  la  traitte  de  Meaux  à  Paris  plus 
viste  que  le  pas.  Nous  perdons  l'entendement  au  bon 
du  coup,  et  ne  songeons  que  les  roys  ont  encor  plus 

de  cœur  que  nous,  et  qu'ils  oublient  plustost  les  ser- 
vices que  les  ofFences.  Or  laissons  cela  ;  il  en  sera  assez 
parle  par  d'autres  qui  s'en  sçauront  mieux  demesler 
que  moy. 

Tout  le  soin  du  Roy  et  de  la  Roy  ne  fut  lors  à  enle- 
ver La  Rochelle,  seul  refuge  des  Huguenots.  Dieu  sçait 
si  j'en  manday  à  la  Royne  mon  advis.  Au  voyage  de 
Bayonne,  et  depuis  en   Sainctonge,  je  luy  avois  fait 
l'ouverture  de  s'en  rendre  maistresse  sans  bruit  et  sans 
rien  rompre;  et  à  l'aleine  de  monsieur  de  Jarnac,  au- 
quel je  m'en  descouvris  un  peu,  et  non  pas  trop,   je 
croy  qu'il  n'y  eust  pas  eu  grand  doubte.  Elle  craignoit 
tousjours  de  faire  resveiller  la  guerre;  mais  pour  un 
si  bon  morceau  il  ne  falloit  craindre  de  rompre  le 
jeusne  :  cela  eust  esté  faict,  on  eust  eu  beau  crier.  Il  y 
avoit  assez  de  moyen  d'appaiser  lors  les  gens  ;   car 
qu'eussent  ils  sceu  dire,  si  le  Roy  vouloit  faire  une  ci- 
tadelle dans  sa  ville?  il  n'est  plus  temps  de  s'en  repen- 
tir. Ceste  ville  a  donne'  le  moyen  aux  Huguenots  de 
renouveller  les  guerres,  et  leur  en  donnera  encores 
plus  si  le  Roy  ne  la  leur  oste,  pourquoy  faire  il  ne 
doibt  rien  oublier;  car  par  le  moyen  de  ceste  ville  ils 
manient  et  entretiennent  les  intelligences  qu'ils  ont  en 
Angleterre  et  en  Allemagne,  et  font  sur  mer  de  gran- 
des prinses  avec  lesquelles  ils  font  la  guerre.  Ils  tiennent 
aussi  les  isles,  d'où  sort  grand  argent,  à  cause  du  sel. 
La  Royne  me  pardonnera  s'il  luy  plaist,  elle  fit  là 
une  grande  faute,  et  encore  une  autre  depuis,  de  n'a- 
voir voulu  envoyer  des  moyens  lors  qu'on  nous  com- 
manda de  l'assiéger ,  car  en  ce  temps  là  elle  n'estoit 
en  Testât  qu'elle  est,  et  croy  que  je  luy  eusse  fait  grand 
peur. 

22.  35 

[i5^3]  Voylà  tout  le  monde  à  La  Rochelle  ;  je  fus 
appelle  au  festin  comme  les  autres,  et,  comme  je  veux 
que  Dieu  m'ayde,  quand  je  prins  ma  resolution  de 
m'y  en  aller,  je  fis  estât  d'y  mourir,  et  que  ce  seroit  là 
mon  tombeau.  Estant  arrivé,  je  fus  estonné  d'y  voir 
tant  de  gens  de  diverses  humeurs,  qui  eussent  esté  bien 
marris  qu'elle  eust  esté  prinse.  Ce  siège  fut  grand, 
long  et  beau ,  mais  à  bien  assailly  mieux  delfendu.  Je 
ne  veux  pas  m'amuser  à  escrire  ce  qui  fut  fait  là ,  car 
je  n'estois  que  comme  un  particulier,  et  ne  veux  mes- 
dire  de  personne.  Monsieur,  qui  a  depuis  esté  roy,  le- 
quel commandoit  à  ce  siège,  sçait  bien  que,  m'ayant 
faict  cet  honneur  de  m'en  parler  et  sçavoir  mon  ad- 
vis,  je  luy  en  dis  franchement  ce  que  j'en  sçavois.  Par 
ce  siège,  tous  ceux  que  nous  estions  lors,  et  ceux  qui 
viendront  après,  pourront  juger  qu'il  faut  mes-huy 
prendre  les  places  de  telle  conséquence,  ou  par  fa- 
mine les  blocquant,  ou  avec  le  temps  pied  à  pied.  U 
s'y  fit  une  grande  faute  d'hazarder  tant  d'hommes  aux 
assauts  (0 ,  et  encore  plus  d'avoir  fait  si  mauvais  guet, 
afin  que  secours  de  poudres  n'entrast  comme   il  fit 
par  la  mer;  mais  pour  en  dire  mon  advis  comme  les 
autres,  quelque  chose  qu'ils  eussent  sceu  faire,  ils  es- 
toient  à  nous,  et  n'eussent  sceu  s'en  desdire,  je  dis  la 
corde  au  col,  car  le  secours  que  le  comte  Mongom- 
mery  leur  menoit  s'estoit  retiré  ;  nous  estions  sur  le 
point  devenir  aux  mains  avec  eux,  tout  leur  defailloit. 
Mais  en  mesme  temps  mon  frère,  monsieur  de  Va- 
lence, estoit  en  Poulongne  pour  faire  eslire  Monsieur 
pour  leur  roy ,  comme  il  fit  :  et  croy  que  ceste  gloire 
luy  en  est  deue,  mais  cela  aussi  fut  cause  que  chacun 
(*)  On  en  donna  six  ou  sept, 

pensa  à  entrer  en  capitulation,  laquelle  en  fin  se  fit. 
Les  députez  de  Poulongne  le  vindrent  saluer  là  pour 
leur  roy.  Or  toute  la  trôuppé  s'en  retourna  pour  s'ap- 
prester  et  se  trouver  à  la  feste  de  ceste  nouvelle  cou- 
ronne, après  avoir  laissé  plusieurs  morts  en  ce  siège, 
et  les  Rochellois  maistres  de  leur  ville.  Il  sembloit,  aux 
propos  que  Monseigneur  tint  à  son  départ ,  qu'il  n'es- 
toit  pas  fort  content  de  ce  nouveau  royaume  :  si 
pense-je  que  c'estoit  grand  honneur,  et  pour  luy  et 
pour  nous ,  qu'un  royaume  si  esloigné  vinst  chercher  un 
roy  dans  le  nostre.  Monsieur  de  Valence  mon  frère  y 
acquit  beaucoup  d'honneur:  ses  harangues  sont  belles, 
lesquelles  il  mettra ,  comme  je  pense,  dans  son  histoire. 
Pendant  ces  malheureuses  guerres  et  ce  siège,  où 
je  perdis  plusieurs  de  mes  parens,  monsieur  l'admirai 
de  Villars,  qui  estoit  lieutenant  de  Pvoy  en  Guyenne, 
fit  ce  qu'il  peut  à  mon  advis  :  aussi  n'y  avoit  il  pas 
beaucoup  à  faire,  car  les  Huguenots  estoient  escartez 
comme  perdriaux  ;  mais  ayant  pris  cœur  pour  la  lon- 
gueur de  ce  siège ,  ils  firent  quelques  entreprises.  Je 
perdis,  pour  mon  dernier  mal-heur,  mon  fils  Fabien  (')> 
seigneur  de  Montesquieu,  lequel,  voulant  forcer  une 
barricade  à  Nogarol,  fut  blessé  d'une  arquebusade  de 
laquelle  il  mourut.  Encor  qu'il  fust  mon  fils,  je  puis 
dire  qu'il  estoit  bien  né  et  valeureux.  Cela  me  cuida 
accabler  d'ennuy;  mais  Dieu  me  donna  le  courage 

(0  Quatrième  fils  du  maréchal,  de  sa  première  femme  Antoinette 
ïsalguier.  Fabien  et  oit  capitaine  de  cinquante  lances,  et  chevalier  dé 
Tordre  du  Roi,  gouverneur  de  Pignerol.  Il  fut  tué  en  i5y3  à  Nogarol  en 
Guyenne,  en  voulant  forcer  une  barricade.  Il  eut  deux  enfans,  l'un  le 
seigneur  de  Montesquiou,  et  l'autre  Pompignan.  Au  rapport  de  Bran- 
tôme, ce  dernier  mourut  de  maladie  en  Hongrie,  où  il  avoit  accom- 
pagné le  duc  de  Nevcrs. 

35. 

de  le  porter,  non  pas  comme  je  devois,  mais  comme 
je  peus. 

Cependant  que  tous  les  triomphes  se  faisoient  en 
France  pour  le  départ  du  nouveau  roy  de  Pologne ,  je 
demeuray  chez  moy  accompagné  d'ennuis  et  tristesses, 
visité  de  mes  amis  et  de  la  noblesse.  Le  Roy  fit  un 
nouveau  remuement  fort  dommageable  à  la  Guyenne  : 
ceux  qui  viendront  après  nous,    se  feront  sages  par 
les  fautes  d'autruy  :  c'est  qu'il  départit  le  gouverne- 
ment en  deux,  ayant  donné  ce  qui  est  deçà  la  Ga- 
ronne et  du  costé  de  Gascogne  à  monsieur  de  La  Va- 
lette ,  et  ce  qui  est  delà,  à  monsieur  de  Losse  (0.  Ce 
fut  un  grand  erreur  au  conseil  du  Roy,  et  à  la  Roy  ne 
principalement,  car  encore  elle  en  vouloit  faire  trois 
parts,  pour  en  donner  une  à  monsieur  de  Gramond. 
C'est  un  grand  cas  que  tant  de  sages  testes  ne  prissent 
garde  quel  mal  avoit  apporté  à  la  Guyenne  le  pouvoir 
qui  fut  donné  à  monsieur  Danville,  pour  le  peu  d'in- 
telligence qu'il  y  avoit  entre  nous,  comme  j'ay  escrit 
en  mon  livre ,  et  que ,  puis  que  les  forces  de  tout  le 
gouvernement  gênerai  unies  avoient  assez  affaire    à 
rendre  le  Roy  obey,  qu'en  pouvoit-on  espérer  de  les 
veoir  séparées  et  en  diverses  mains?  cela  met  de  la  di- 
vision et  de  la  jalousie   parmy  eux,  laquelle  en  fin 
amené  l'inimitié,  et  tout  aux  despens  du  Roy  et  de 
son  peuple.  Les  effects  s'en  ensuy virent  peu  après,  car 
monsieur  de  Losse  entreprintle  siège  de  Clerac,  lequel 
ne  m'avoit  jamais  osé  fermer  la  porte,  où  monsieur  de 
La  Vallette  aussi  fut,  mais  pour  veoir  seulement  ce 
qui  s'y  faisoit.  En  fin  il  ne  s'y  fit  rien  qui  vaille  la  peine 

(0  Jean  de  Losses.  Il  étoit  capitaine  des  gardes,  et  avoit  été  gouver- 
neur du  roi  de  Navarre ,  depuis  Henri  IV. 

de  l'escrire,  aussi  il  ne  touche  à  moy.  Je  le  dis  seule- 
ment pour  adverûr  le  Roy  que,  pour  estre  bien  servy, 
il  ne  doit  des-unir  le  gouvernement,  ains  le  laisser 
tout  entier  :  son  royaume  est  assez  grand  pour  conten- 
ter l'ambition  de  ceux  qui  demandent  des  honneurs. 
Sa  Majesté  m'excusera  s'il  luy  plaist;  ils  doivent  atten- 
dre à  leur  rang;  il  y  en  aura  assez  pour  tous. 

[1574]  Quelque  temps  après,  nous  oyons  dire  tant 
de  choses,  qu'il  me  sembloit  voiries  entreprises  d'Am- 
boise  renouvellées,  car  on  disoit  merveilles,  et  des  plus 
grands,  que  je  n'eusse  jamais  pensé  si  ce  qu'on  disoit 
est  vray,  comme  je  m'en  remets.  Peu  après  survint  la 
nouvelle  de  la  maladie  du  Roy,  de  tant  d'emprisonne- 
mens  qui  se  faisoient  à  la  Cour  ;  ce  qui  me  fit  estimer 
bien-heureux  d'en  estre  loing,  car  on  se  trouve  souvent 
engagé  là  où  on  ne  pense  pas.  Apres  tout  cela  vint  la 
nouvelle  de  la  mort  du  Roy,  qui  fut  à  la  vérité  un 
grand  dommage,  car  j'oserois  dire  que,  s'il  eust  vescu, 
il  eust  fait  de  grandes  choses,  et  aux  despens  de  ses 
voisins  eust  jette  la  guerre  de  son  royaume  ;  et  si  le  roy 
de  Pologne  eust  voulu  s'entendre  avec  luy,  et  mettre 
sus  les  grandes  forces  qu'il  pouvoit  tirer  de  son  royaume, 
tout  leur  eust  obey,  et  l'Empire  eust  esté  remis  en  la 
maison  de  France.  Sa  mort  nous  estonna  fort,  à  cause 
des  grandes  entreprises  qu'il  y  avoit,  disoit-on,  au 
royaume.  Je  croy  que  la  Royne  ne  se  trouva  jamais  si 
empeschée  depuis  la  mort  du  roy  son  mary ,  mon  bon 
maistre. 

Sa  Majesté  me  fît  cet  honneur  de  m'escrire,  et  me 
prier  l'assister  en  une  si  grande  affliction,  pour  sauver 
l'Estat ,  attendant  la  venue  du  Roy.  Encore  que  je  fusse 
accablé  d'années  et  incommodité  de  maladies,  si  est  ce 
que  pour  m'oster  l'ennuy  que  je  portois  de  la  mort  de 


55o  C1^;!]    COMMENTAIRES 

mon  fils  Fabien,  et  luy  tesmoigner  le  désir  que  j'avois 
de  luy  garder  la  parole  que  je  hiy  donnay  à  Orléans, 
je  m'en  allay  à  Paris  trouver  Sa  Majesté,  et  i'accompa- 
gnay  à  Lyon ,  où  j'eus  le  plaisir  de  l'entretenir  là  tout 
à  mon  ayse  de  plusieurs  choses   dont  depuis  j'en  ay 
veu  faire  les  approches  :  elle  fera  beaucoup  si  elle  y 
peut  apporter  des  remèdes.  Le  Roy  arrivant ,  à  son  en- 
trée on  luy  fit  faire  une  erreur,  car,  au  lieu  qu'il  devoit 
assoupir  le  tout  et  nous  donner  la  paix  (*),  qui  estoit 
chose  bien  aysée  lors,  on  le  fit  résoudre  à  la  guerre, 
et  encore  pis,  on  luy  fit  accroire  qu'entrant  au  Dau- 
phiné  tout  se  rendroit  à  luy,  et  neantmoinsla  moindre 
place  luy  fit  teste.  Je  n'ay  affaire  de  déduire  toutes  ces 
choses.  A  son  arrivée  (2)  il  me  fit  fort  bonne  chère ,  et 
si  n'en  faisoit  pas  trop  à  tout  le  monde  :  je  le  trouvay 
tout  changé.  Là  furent  tenus  quelques  conseils ,  mais 
il  y  en  avoit  de  privez  (3)  et  de  secrets.  Or  Sa  Majesté, 
se  ressouvenant  des  services  que  j'avois  fait  au  roy  son 
ayeul,  père  et  frères,  l'ayant  ouy  dire  et  veu  une  par- 
tie, me  voulut  honorer  de  Testât  de  mareschal  de 
France,  me  faisant  riche  d'honneur  puis  qu'il  ne  le 
pouvoit  faire  de  biens  ;  et  m'ayant  fait  appeller  et  faict 
mettre  à  genoux  devant  luy,  après  avoir  faict  le  serment, 

(0  Ce  fut  le  conseil  que  lui  donnèrent  tous  les  princes  qu'il  vit  sur 
sa  route,  et  particulièrement  l'Empereur  et  le  doge  de  Venise. 

(>-)  Henri  III  arriva  à  Lyon  le  8  septembre  i574»  (  Voyez  l1 'Itinéraire 
des  Rois  de  France ,  p.  1 1 2.  )     , 

(3)  «  Montluc  (  dit  l'auteur  de  VHist.  des  cinq  Roy  s ,  p.  52 1  )  entend 
«  par  ces  conseils  secrets ,  les  conseils  de  cabinet  où,  avec  la  Roine,  se 
u  trouvoient  le  cardinal  de  Lorraine,  Birague,  le  duc  de  Nevers,  le 
«  mareschal  de  Retz  ,  et  deux  ou  trois  autres  qui  tailloient  et  ron- 
ce gnoyent  des  affaires  importantes  selon  que  bon  leur  sembloit,  le 
a  Roy  estant  fort  occupé  à  entretenir  les  dames,  desquelles  il  ayoit  este 
c  esloigné  près  d'un  an.  » 

me  mit  le  bastori  de  mareschal  de  France  en  la  main. 
Je  luy  dis  en  le  remerciant  que  je  n'avois  autre  regret 
en  ce  monde ,  si  ce  n'est  de  n'avoir  dix  bons  ans  dans  le 
ventre,  pour  luy  faire  paroistre  comme  je  desirois  en 
ceste  honnorable  charge  luy  faire  service  et  à  sa  cou- 
ronne. Ayant  receu  ses  commandemens  et  de  la  Royne, 
je  m'en  revins  en  Gascoigne  pour  faire  les  apprests 
pour  la  guerre,  car  tout  tendoit  là.  Mais  je  cogneus 
bien  à  la  longueur  de  mon  voyage  que  je  devois  plus- 
tost  songer  à  ma  mort  qu'à  la  donner  aux  autres,  car 
je  n'estois  plus  capable  de  porter  les  grandes  courvées, 
ny  prendre  grande  peine;  et  puis  je  vis  bien  qu'il  ad- 
viendroit  de  mesme  entre  les  nouveaux  lieutenans  de 
Roy  et  moy,  que  m'estoit  advenu  avec  monsieur  le 
mareschal  Danville. 

Quelque  temps  après,  la  cour  de  parlement  de  Bor- 
deaux m'escrivit  que  les  Huguenots  remu oient  beson- 
gne  sur  la  rivière  de  Dordoigne,  et  qu'il  falloit  y 
pourvoir,  me  priant  m'approcher  d'eux  pour  y  ap- 
porter quelque  remède,  et  que  le  mal  n'allast  plus 
avant.  Je  vins  à  La  Reolle,  où  messieurs  le  président 
Nemond,  qui  n'estoit  pas   de  ma  cognoissance ,  de 
Merville,  de  Monferran  et  de  Gourgues  me  vindrent 
trouver,  me  proposant  beaucoup  de  choses.  Je  n'estois 
pas  sans  responce  ny  excuse  apparente,  veu  mesmes 
qu'on  ne  m'avoit  pas  tenu  ce  qu'on  m'avoit  promis; 
leur  remonstray  ma  vieillesse  et  mon  indisposition.  Et 
m'estant  venu  trouver  au  lict  lesdits  sieurs  de  Mer- 
ville  et  de  Monferran,  je  leur  fis  voir  mes  playes  et 
blesseures  ;  je  leur  dis  aussi  le  serment  que  j'avois  faicfc 
de  ne  porter  jamais  plus  les  armes  :  mais  en  fin  je  ne 
les  peus  desdire ,  et  me  firent  parjurer.  S'en  estans  re- 
tournez pour  aller  faire  les  apprests  afin  d'attaquer 

Gensac,  je  m'y  acheminay.  Quelque  temps  après  mon- 
sieur de  Monferran  amena  une  belle  trouppe  de  no- 
blesse de  son  gouvernement,  comme  il  en  vint  aussi 
d'ailleurs,  et  bon  nombre  de  gens  de  pied.  D'abordée 
nous  emportasmes  le  fauxbourg  et  les  barricades;  mes- 
sieurs de  Duras ,  de  La  Marque  et  de  La  Devese  y 
allèrent  en  pourpoint,  le  coutelas  au  poing,  et  don- 
nèrent jusques  aux  portes.  Ils  n'en  estoient  pas  plus 
sages ,  car  les  arquebusades  y  estoient  à  bon  marché  : 
ils  le  faisoient  à  l'envi  l'un  de  l'autre,  et  pour  mons- 
trer  qu'ils  estoient  sans  peur.  Or  le  mal-heur  voulut 
que  monsieur  de  Monferran  eust  une  arquebusade  au 
travers  du  corps,  de  laquelle  il  mourut  ;  qui  fut  dom- 
mage, car  il  estoit  gentil-homme  de  valeur  et  fort  aymé 
du  pays,  qui  le  trouvera  à  dire. 

Les  ennemis,  se  voyans  bouclez  en  telle  sorte,  et  le 
canon  prest  à  jouer,  envoyèrent  un  grand  vilain  qu'ils 
appelloient  le  capitaine  Tonnelier,  bon  soldat  pour- 
tant, disoit-on,  lequel  capitula  et  rendit  la  place,  où 
monsieur  de  Rausan  (x),  frère  de  monsieur  de  Duras, 
fut  mis.  Or  je  veux  mettre  icy  une  chose  qui  m'advint 
en  ce  siège,  laquelle  ne  m'estoit  jamais  arrivée.  Apres 
la  mort  de  monsieur  de  Monferran,  je  voulus  donner 
la  charge  qu'il  avoit  en  l'armée  à  monsieur  de  Duras, 
parce  qu'il  me  sembloit  qu'estant  seigneur  de  si  bonne 
maison  comme  il  est,  il  seroit  aggreable  ;  mais  tout 
le  monde  ne  le  trouva  pas  bon  :  dequoy  sortit  une 
autre  chose ,  c'est  qu'on  me  dit  que  la  noblesse  qui 
estoit  venue  avec  tous  ces  messieurs  me  trouver  se 
plaignoit  fort  de  quelques  propos  que  j'avois  tenu 
d'elle  ,   aussi  faux  que  le  diable  est  faux.  Les  mots 

C1)  Jean  de  Durfort,  seigneur  de  Bassan  (et  non  pas  Rausan),  frère 
cadet  de  Jacques  de  Durfort,  marquis  de  Duras. 

estoient  vilains  et  salles,  voyla  pourquoy  je  ne  les 
coucheray  point  dans  mon  escrit;  tout  estoit  si  mu- 
tiné qu'ils  furent  sur  le  point  de  monter  à  cheval  et 
me  laisser  engagé  avec  le  canon.  Je  les  envoyay  prier 
tous  me  faire  ce  plaisir  de  se  trouver  de  bon  matin 
en  la  campagne,  où  j'avois  à  leur  dire  quelque  chose, 
ce  qu'ils  firent.  J'y  fus  de  bon  matin  aux  flambeaux, 
tant  j'avois  haste  de  descharger  mon  cœur.  S'estans 
tous  mis  en  rond ,  je  me  mis  au  milieu  d'eux  et  leur 
parlay  le  chappeau  au  poing  en  telle  sorte  : 

«  Messieurs,  il  y  a  long  temps  que  plusieurs  d'en- 
«  tre  vous  me  cognoissez ,  ayant  porté  les  armes  sous 
«  moy,  tant  es  guerres  de  ceste  Guyenne  qu'aux  guerres 
«  estrangeres;  d'autres  aussi  qui  sont  presens  ont  ouy 
«  parler  de  moy,  de  mes  complexions  et  de  mes  hu- 
«  meurs  ;  mais  je  croy  que  nul  de  tous  tant  que  vous 
«  estes  n'a  jamais  sceu  ne  ouy  dire  que  jaye  esté  d'un 
«  naturel  mesdisant  et  injurieux.  Encor  que  je  ne  sois 
«  pas  sans  vice,  si  n'ay-je  jamais  eu  celuy-là.  Coin- 
ce ment  donc  m'avez  vous  faict  ce  tort  de  croire  que 
«  jaye  esté  si  mal-advisé  de  parler  de  vous  avec  tel 
«  mespris,  comme  on  m'a  dict  qu'il  vous  a  esté  rap- 
«c  porté,  de  vous,  qui  estes  gentils-hommes?  Tant  s'en 
«  faut  que  je  le  voulusse  faire,  que  je  ne  voudreis 
ce  pas  avoir  tenu  tel  langage  de  la  moindre  compagnie 
ce  de  soldats  qui  soit  en  ceste  armée.  J'ay  tousjours 
«  aymé  et  honoré  la  noblesse,  car  après  Dieu  c'est  elle 
«  qui  m'a  fait  acquérir  l'honneur  et  la  réputation  que 
c<  j'ay  acquise.  Vous  sçavez  bien,  messieurs,  que  je 
ce  suis  hors  de  combat,  tenant  le  rang  que  je  tiens,  et 
c<  ne  veux  donner  des  desmentis.  Bien  vous  diray-je 
ce  qu'il  n'en  est  rien,  et  que  je  n'en  ay  jamais  parlé, 
«  et  ne  le  voudrois  avoir  fait  pour  chose  du  monde. 

a  Mes-huy  en  cest  aage  et  à  tant  de  choses  qui  sont 
«  passées  par  devant  moy,  je  dois  sçavoir  que  c'est  de 
«  vivre  au  monde,  et  se  garder  d'offencer  tant  de  gens 
«c  d'honneur  et  gentils  hommes  de  bonne  maison.  Or 
«  j'ay  sceu  la  resolution  que  vous  avez  prinse  de  vous 
«  retirer  chez  vous,  dequoy  je  suis  bien  marry,  et 
«  qu'aussi  vous  n'avez  eu  aggreable  la  nomination 
«  que  j'avois  faicte  de  monsieur  de  Duras.  Je  m'en 
«  remets  à  vous  aussi  ;  puis  que  la  chose  va  en  ceste 
«  sorte,  il  n'est  plus  besoin  d'en  nommer  :  le  Roy 
«  pourvoyra  quelque  autre  de  la  place  de  feu  mon- 
«  sieur  de  Monferran,  que  je  regrette.  Pour  le  moins, 
«  messieurs,  ne  me  refusez  pas  de  me  faire  ce  plaisir 
«  d'accompagner  le  canon  en  lieu  de  seureté.  Si  vous 
«  ne  le  voulez  faire  pour  l'amour  de  moy,  qui  ay  esté 
«  vostre  chef  et  vostre  capitaine  depuis  tant  d'années, 
«  faictes  le  pour  l'affection  et  service  que  vous  devez 
«  au  Pxoy.  Quant  à  moy,  je  m'en  vois  retirer  aussi  chez 
«  moy,  car  mon  aage,  mes  maladies  et  playes  ne  me 
«  peuvent  plus  permettre  de  porter  les  armes  ny  pren- 
ne dre  la  peine  qui  est  requise  à  la  guerre.  Aimez  moy 
«  tousjours,  je  vous  prie,  et  souvenez  vous  de  moy.  » 

Ma  remonstrance  les  satisfit  et  contenta  tous ,  et  me 
dirent  d'une  voix  qu'à  la  vérité  cela  les  avoit  fort  of- 
fencez ,  leur  ayant  esté  rapporté  par  un  homme 
qui  portoit  tiltre  de  gentil  homme,  mais  qu'ils  n'en 
croyoient  rien,  et  estoient  mes  serviteurs,  m'offrant 
d'accompagner,  non  seulement  le  canon,  mais  me 
suyvre  là  où  je  les  voudrois  commander.  J'ay  voulu 
mettre  cela  par  escrit,  afin  que  ceux  qui  viendront 
après  moy  apprennent  comme  il  se  faut  comporter 
en  telles  occurrences.  Je  sceus  depuis  que  ce  rappor- 
teur estoit  un  La  Mothe  \  si  je  l'eusse  sceu  sur  l'heure, 

je  croy  que  je  luy  eusse  faict  mauvais  party.  Or,  le  ca- 
non ramené,  qu'ils  accompagnèrent,  nous  nous  dismes 
à  Dieu.  Ayant  séjourné  quelque  temps  chez  moy,  j'oyois 
tousjours  d'esti anges  nouvelles  de  la  Cour  et  des  en- 
treprinses  des  plus  grands.  Et  quand  j'ouys  dire  que 
le  roy  de  Navarre  s'en  mesloit  et  qu'il  estoit  party  de 
la  Cour  sans  dire  à  Dieu  (0 ,  je  jugeay  deslors  que  la 
Guyenne  auroit  de  nouveau  beaucoup  à  patir,  car 
estant  si  grand  prince,  jeune,  et  qui  donne  espérance 
d'estre  quelque  jour  un  grand  capitaine,  il  gaigneroit 
aysément  le  cœur  de  la  noblesse  et  du  peuple,  et 
tiendroit  tout  le  reste  en  crainte.  Comme  je  veux  que 
Dieu  m'ayde,  mille  malheurs  m' allèrent  au  devant, 
de  sorte  que  bien  souvent  il  me  prenoit  fantaisie  de 
faire  retraicte ,  pour  n'avoir  pas  le  desplaisir  d'ouyr 
tant  de  fascheuses  nouvelles  et  la  ruine  de  ce  pauvre 
pays.  11  me  ressouvenait  tousjours  d'un  prieuré  assis 
dans  les  montagnes,  que  j'avois  veu  autresfois,  partie 
en  Espagne,  partie  en  France,  nommé  Sarracoli  :  j'a- 
vois fantaisie  de  me  retirer  là  en  repos  ;  j'eusse  veu 
la  France  et  l'Espagne  en  mesme  temps  :  et  si  Dieu  me 
preste  vie,  encores  je  ne  sçay  que  je  feray. 

(O  Le  roi  de  Navarre  s'échappa  de  la  Cour  au  commencement  de 
1576,  et  ce  fut  le  signal  d'une  nouvelle  guerre. 

